
ARISTOTELIS 
(384—322 m. pr. Kr.) 


Aristotelis gimė Stageiros mieste, Šiaurės Graikijos Kolchi- 
dės pusiasalyje. Jo tėvas buvo Makedonijos valdovo Aminto III 
asmeninis gydytojas, ir artimi ryšiai su Makedonijos valdovų 
rūmais bei jos politiniu likimu reikšmingai paveikė tiek pa- 
ties Aristotelio karjerą, tiek jo įkurtos filosofijos mokyklos is- 
toriją. Jaunystėje Aristotelis buvo išsiųstas į Atėnus tęsti moks- 
lų. Ten jis sutiko Platoną ir iki pat pastarojo mirties buvo jo 
Akademijos nariu. Kurį laiką, kaip pasakojama (nors tas pa- 
sakojimas gali būti neautentiškas), Aristotelis buvęs Aleksandro 
Didžiojo mokytoju. Grįžęs į Atėnus, jis įkūrė savo mokyklą — 
Likėją, skirtą visų Žmogiškojo pažinimo sričių studijoms bei 
mokymui. Aleksandrui mirus ir tuoj po to graikų miestams 
sukilus prieš Makedonijos hegemoniją, Aristotelis buvo privers- 
tas dar kartą palikti Atėnus — jam priskiriami žodžiai, kad 
atėniečiai antrą kartą nusideda filosofijai. Netrukus Aristotelis 
mirė. 

Iki šių dienų išliko tik dalis tos daugybės darbų, kurie an- 
tikos laikais buvo priskiriami Aristoteliui. Sekdamas savo mo- 
kytoju, Aristotelis neabejotinai kūrė dialogus, skirtus plačiai 
auditorijai; daugelyje iš jų buvo nagrinėjami politiniai dalykai. 
Nė vienas iš jų neišliko, išskyrus keletą padrikų fragmentų. 
Išliko daugiausia Aristotelio traktatai, kurie, kaip manoma, bu- 

vo susiję su jo tiriamąja ir mokomąja veikla. Su Aristotelio po- 
litinėmis pažiūromis galime susipažinti pirmiausia iš Politikos 
ir Nikomacho etikos. Kiti du traktatai — Eudemo etika ir Didžioji 
etika — nagrinėja iš esmės tas pačias temas kaip ir Nikomacho 
etika, bet yra ne tokie įdomūs; šių trijų veikalų tarpusavio ry- 
šys iki šiol tebėra labai neaiškus. Be to, reikia paminėti Reto- 
riką, kurioje išdėstyti unikalūs samprotavimai apie politinę psi- 
chologiją bei reikšmingi retorikos ir politikos santykio apmąs- 
tymai, ir Atėnų politėją — vienintelį išlikusį Aristotelio ir jo mo- 
kinių sudaryto graikų miestų-valstybių santvarkų istorijų rin- 
kinio pavyzdį. 

Yra bendra tendencija Aristotelio raštus laikyti tiesmukais 
bandymais pateikti grynai mokslinį, arba teorinį, nagrinėjamo 
dalyko paaiškinimą. Tačiau anaiptol neaišku, ar galime nedve- 
jodami taip Žiūrėti į jo etinius bei politinius traktatus. Aristo- 
telis nurodo, kad yra esminis skirtumas tarp „teorinių“ moks- 
lų, kurių imamasi siekiant pažinti, ir „praktinių“ mokslų, ku- 
rių imamasi daugiausia dėl jų teikiamos naudos. Politiką Aris- 
totelis laiko „praktiniu“ mokslu par excellence. Iš pradžių bū- 
tina suvokti praktinio arba politikos mokslo, kaip Aristotelis 
jį supranta, sritį bei tikslą, kad tinkamai įvertintume Aristo- 
telio etinių bei politinių veikalų literatūrines ypatybes ir su- 
voktume problemišką pačios politinės filosofijos vaidmenį jo 
teorijoje. 


Teorija ir praktika 


Aristotelis niekur nėra sistemiškai išaiškinęs skirtumo tarp 
teorinių ir praktinių mokslų, bet atrodo, kad šie pažinimo bū- 
dai iš esmės skiriasi tiek savo metodu bei pasitelkiamu inte- 
lekto sugebėjimu, tiek objektais bei tikslais. Teorinio mokslo 
objektai yra nekintami dalykai, arba dalykai, kurių kitimo pa- 
grindas glūdi juose pačiuose; jo metodas — šių dalykų pagrin- 
dų arba priežasčių analizė; jo tikslas — akivaizdus pažinimas, 

o jam reikalingas sugebėjimas — mokslinė, arba teorinė, sie- 
los protingojo prado dalis. Teoriniais mokslais Aristotelis lai- 
kė metafiziką arba teologiją, matematiką, fiziką, biologiją ir psi- 
chologiją. Praktinius mokslus, priešingai, domina tiktai pats 
žmogus, arba žmogus kaip save suvokianti būtybė, kaip „veik- 
los“ (npaģıs) šaltinis; dėl to ar bent jau tiek, kiek tai priklau- 
so nuo žmogaus valios, žmogaus veikla yra iš esmės kinta- 
ma. Praktinio mokslo tikslas — ne pažinimas, bet veiklos to- 
bulinimas; jam tinkamas sugebėjimas — protaujančioji, arba 
praktinė, sielos protingojo prado dalis, arba tai, ką Aristotelis 
vadina „praktine išmintimi“ arba „supratingumu“ (ppovnoLz)!. 
Praktinio mokslo metodą Aristotelis, atrodo, supranta kaip 
analizės būdą, skirtą ne tiek atskleisti pagrindams ir priežas- 
tims, bet veikiau išryškinti Žmogaus veiklos fenomenams — 
daugiausia dialektiškai tiriant ir tobulinant žmonių požiūrį į 
šiuos fenomenus“. 

Tai, kad savo politiniuose veikaluose Aristotelis dažnai pa- 
sikliauja dialektiniu įrodinėjimu — t.y. dialogą primenančiu ty- 
rimo būdu, kai pradedama nuo paplitusiai nuomonei būdingų 
prielaidų, — atskleidžia jeigu ne formos, tai bent dvasios gi- 
minystę su platoniškuoju dialogu. Kaip ir Platonas bei plato- 
niškasis Sokratas, Aristotelis tinkama politinės filosofijos pra- 
džia laiko paprastų žmonių kalbą ir nuomones. Jis nepradeda 
dedukcijos nuo nepajudinamų Žmogaus prigimties principų, ne- 
sistengia sukurti logiškai griežtą specialų žodyną, nutolusį nuo 
realaus politinio gyvenimo. Iš dalies tai lemia Aristotelio įsiti- 
kinimas, kad praktinėje ar politinėje srityje nereikia siekti to- 
kio tikslumo, kaip teoriniuose moksluose. Žmogiškieji dalykai 
iš prigimties yra kintami; žvelgti į juos fiziko ar matematiko, 


l Metafizika, E.1.1025b18—28; Topika, 6.6.145a15—18; Nikomacho eti- 
ka (toliau NE), 6.2.1139a26—b4, 4.1140a1—23. 

` NE 1.3.1094b11—27, 4.1095a30—b13, 7.1098a26—b8; Eudemo eti- 
ka (toliau EE), 1.5—6.1216b11—1217a18. 

siekiančio atrasti bendruosius dėsnius, akimis — vadinasi, iš- 
kraipyti svarbių reiškinių esmę. Politiniams klausimams spręs- 
ti tinkamas samprotavimo būdas yra artimesnis paprasto pilie- 
čio praktiniam, sveiko proto padiktuotam samprotavimui, grin- 
džiamam kasdienio patyrimo detalėmis, negu dedukciniam 
mokslininko ar filosofo samprotavimui. Galima pridurti, kad 
šios pastabos tam tikra prasme duoda atkirtį šiandien paplitu- 
siam požiūriui, esą Aristotelio politikos mokslą sumenkina jo 
ryšys su atgyvenusiu teleologiniu arba metafiziniu gamtos 
mokslu. 

Tačiau Aristotelio metodika atspindi ir jo praktinio moks- 
lo tikslo sampratą. Praktinis mokslas tarnauja veiklai, ir kaip 
tik dėl to jis turi ypač rūpintis pateikti savo objektą taip, kad 
patrauktų paprastų politikų dėmesį ir paveiktų jų elgesį. Aris- 
totelio praktinis mokslas skirtas ne vien arba ne visų pirma 
filosofams ar filosofijos tyrinėtojams, bet politikams. Tiksliau 
sakant, jis skirtas išsilavinusiems politikams, kurie turi arba ga- 
li turėti politinę galią, arba geriausiu atveju „įstatymų leidė- 
jui“, suformuojančiam santvarkos rėmus, kuriuose vyksta visa 
politinė veikla“. 

Tai nereiškia, kad Aristotelio praktinis mokslas visiškai ne- 
susijęs su jo teoriniu mokslu. Keliose vietose Aristotelis nuro- 
do, kad jo politiniuose veikaluose nebus apsieita be „teorinės 
filosofijos“, kur to reikalauja tyrimas*; kalbant konkrečiai, jis 
dažnai remiasi prielaidomis, kylančiomis iš teorinės psicholo- 
gijos. Kita vertus, akivaizdus ir Aristotelio nenoras kurti prak- 
tinį mokslą ant aiškiai teorinio pamato. Tai bent iš dalies le- 
mia jo požiūris, kad politikai esą pernelyg jautrūs teoriniams 
samprotavimams apie politiką, kuriuos pateikia intelektualai 
(atrodo, visų pirma jis turi galvoje sofistus), neturintys nė la- 


3 Išsamiau žr. NE 109. 


1 Išsamiau žr. EE 1.1.1214a9—14. 

šo praktinės nuovokos ar kompetencijos’. Kadangi nepagrįsti 
teoriniai samprotavimai arba nuomonės nuolat kelia grėsmę 
politikų apdairumui, praktinis mokslas jaučia tam tikrą teori- 
nio mokslo poreikį. Tačiau pats šis faktas aiškiai rodo, kaip 
svarbu saugoti praktinės sferos autonomiškumą. 

Vienintelėje vietoje, kur Aristotelis vartoja terminą „politi- 
nė filosofija““, jis tarsi parodo, kad ji neturi nieko bendro su 
tais tyrimais, kurių jis ėmėsi parašytuose etiniuose ir politi- 
niuose veikaluose. Atrodo, kad Politikoje ir Nikomacho etikoje 
plėtojamus tyrimus Aristotelis laiko „politikos išmanymo“ ar- 
ba „politikos mokslo“ (noħıtıxń) forma. Bet ar tai reiškia, kad 
„politinę filosofiją“ Aristotelis laiko atskira disciplina, nepri- 
klausoma nuo „politikos mokslo“? 

Iš pirmo žvilgsnio, žinant, kad žmogiškuosius dalykus Aris- 
totelis laikė kintamais ir teigė, jog neįmanc ma jų tiksliai pažin- 
ti, kyla pagunda manyti, kad Aristotelis visiškai neigia teorinės 
politinės filosofijos galimybę. Antra vertus, būtų aiškiai neteisin- 
ga Aristotelio požiūryje įžvelgti gamtos, kaip būtinybės srities, 
ir Žmogiškųjų reikalų, kaip istorijos ar laisvės srities, atskyrimo 
naujaisiais laikais pranašystę. Teisybė, Aristotelis skiria gamti- 
nius ir žmogiškuosius dalykus“. Tačiau pats šis skyrimas yra te- 
oriškai netikslus, nes žmogų Aristotelis pabrėžtinai laiko gamtos 
dalimi arba, kitaip tariant, priskiria jam „prigimtį“, kuri Žmogiš- 
kųjų reikalų sraute pasireiškia svarbiais dėsningumais. Vadinasi, 
žmogaus veiklos principai arba priežastys tam tikra prasme gali 
būti tiriamos teoriškai. Taigi būtina bent jau turėti galvoje galimy- 
bę, kad Aristotelio politiniai veikalai savaip yra tokie pat radika- 
liai ironiški, kaip ir Platono, — kad juose sąmoningai nutylimos 
galutinės arba esmingiausios Aristotelio mintys apie žmogų. 


` EE, 1.6.1217a1—6. 
6 Politika (toliau P), 3.12.1282b14—23. 
7 Žr. NE 10.9.1181b15. 

Praktinio arba politikos mokslo sritis plačiausiai aptariama 
šeštoje Nikomacho etikos knygoje. Cia Aristotelis nurodo, kad 
praktinio mokslo sritis tam tikra prasme sutampa su politikos 
mokslo ir supratingumo sritimi. Praktinis arba politikos moks- 
las, suprantamas šia plačiąja prasme, skyla į tris šakas: etiką, 
arba charakterio mokslą, ekonomiką, arba ūkio tvarkymo 
mokslą, ir politikos mokslą siauresne, geriau pažįstama pras- 
me, — pilietinės bendrijos valdymo mokslą. Ypač svarbu pri- 
pažinti, kad etika sudaro neatskiriamą politikos mokslo plačią- 
ja prasme dalį ir kad Aristotelio etiniai veikalai aiškiai buvo 
sumanyti ne kaip savarankiški traktatai, bet kaip prolegome- 
nai politikos studijoms. Todėl be nuodugnios etikos traktatuose 
išdėstytų pažiūrų ir jų ryšio su Politika analizės Aristotelio po- 
liinių veikalų aptarimas nebūtų išsamus. 


Laimė, dorybė, kilnumas ir gerumas 


„Atrodo, kad kiekvienas menas ir kiekvienas mokslas, taip 
pat kiekvienas veiksmas ir sąmoningas pasirinkimas siekia ko 
nors gero.“ Jau pirmajame Nikomacho etikos sakinyje atsispin- 
di Aristotelio siekimas apibrėžti politikos mokslo sritį ir di- 
dingumą. Kaip visi mūsų veiksmai galų gale siekia konkre- 
taus tikslo, kurio trokštama dėl jo paties, o ne dėl ko nors, 
kas yra už to tikslo ribų, lygiai taip pat įvairius menus bei 
mokslus galima laikyti galų gale pajungtais vienam svarbiau- 
siajam mokslui, apimančiam tai, kas Žmonėms yra visuotinis 
gėris. Tačiau šis svarbiausiasis mokslas aiškiai yra politikos iš- 
manymas arba politikos mokslas (no041wwxn). Juk kaip tik po- 
litikos išmanymas „nustato, kurie mokslai yra reikalingi vals- 
tybei, kuriais mokslais ir kokiu mastu kiekvienas pilietis turi 
užsiimti. Mes matome, kad net ir garbingiausi menai jam yra 
pajungti, kaip antai karo, ūkininkavimo ir iškalbos menai. Ka- 
dangi jis naudojasi visais kitais menais, be to, dar įstatymais 
nustato, ką reikia daryti ir nuo ko susilaikyti, tai jo galutinis 

tikslas apima ir visų kitu menų tikslus. Todėl šis tikslas žmo- 
nėms yra aukščiausiasis gėris“?. Atrodo, kad politikos išma- 
nymo didingumą atspindi tiek jo įtaka visoms žmogiškojo pa- 
žinimo formoms, tiek jo vaidmuo įstatymų leidyboje. Aristo- 
telis iš pat pradžių be išlygų pripažįsta, kad rūpinimasis tuo, 
kas yra gėris žmonėms, neišvengiamai apima pagarbą įstaty- 
mams bei valstybei: net jeigu tai, kas yra gėris paskiram Zmo- 
gui, sutampa su gėriu valstybei, pastarasis neabejotinai yra kil- 
nesnis, didingesnis ar tobulesnis. „Mes čia ir tyrinėsime šiuos 
dalykus. Šiaip ar taip, jie siejasi su valstybės mokslu.“? Kas 
yra gėris, arba geras gyvenimas, atskiram Žmogui ir pilietinei 
bendrijai, — tai svarbiausia Aristotelio politikos mokslo tema. 

Aristotelis pradeda savo svarstymus klausimu, kokia yra 
visuotinio Žmonių siekiamo gėrio prigimtis. Jis nesunkiai su- 
tapatina šį gėrį su gerove arba „laime“ (cùðaruovia). Tačiau 
kai prireikia tiksliau apibrėžti laimės turinį, paaiškėja, kad čia 
esama nesutarimų — tarp paprastų žmonių ir tarp paprastų 
žmonių bei „išminčių“ (intelektualų ar filosofų); iš tikrųjų esa- 
ma žmonių, kurie skirtingu metu tapatina laimę su skirtingais 
dalykais priklausomai nuo to, kas jiems tuo metu rūpi. Vis 
dėlto Aristotelis nepadaro šiuolaikinei liberalizmo filosofijai bū- 
dingos išvados, kad laimė (kurios negalima sutapatinti su lai- 
mės pasiekimo būdais arba sąlygomis) yra iš esmės subjekty- 
vi ir neįmanoma pateikti politiškai naudingo jos apibrėžimo. 
Aristotelis pasitenkina tuo, kad iš tikrųjų didele dalimi suta- 
riama dėl laimės prigimties ir kad dėl jos kylantys nesutari- 
mai yra neišvengiami esminių žmogaus būklės aspektų atspin- 
džiai. Pasak Aristotelio, žmogui prieinami trys gyvenimo bū- 
dai: malonumų kupinas gyvenimas, politiko gyvenimas ir te- 
oretiko arba filosofo gyvenimas. Dauguma žmonių — ir liki- 


S NE 1.2.1094a28—5b27. 
* NE 1.2.1094b7—11. 

mo apdovanotųjų, ir eilinių — gyvena gyvenimą, kuriame 
svarbiausia — kūno malonumai. Labiau „išprusę“ Žmonės pa- 
sirenka garbę kaip gyvenimo tikslą ir siekia jos, atskleisdami 
savo dorybę politinėje veikloje. Pagaliau nedaugelis Žmonių 
siekia malonumų, kuriuos teikia grynai intelektualinė veikla!“. 

Priešingai negu būtų galima tikėtis, Aristotelis nesiima būti 
šio ginčo teisėju. Jis paprasčiausiai atmeta malonumų kupiną 
gyvenimą ir stengiasi suformuluoti laimės apibrėžimą, kuriuo, 
atrodo, sąmoningai siekiama ištrinti politiko ir teoretiko gy- 
venimo skirtumus. Tai visiškai atitinka Aristotelio požiūrį: kiek 
anksčiau jis nurodė, kad tinkamas jo klausytojas — išsiugdęs 
gerus įpročius ir nepasiduodantis aistroms žmogus". Iš esmės 
Aristotelis priima politikų arba praktikų, arba šio tipo žmo- 
nių, kurie yra „išprusę“, nes išauklėti ir išsilavinę, požiūrį. 

Būtų klaidinga daryti išvadą, kad Aristotelio požiūris dėl 
to yra ribotas arba primenantis loginį ratą, arba kad jis visiš- 
kai pritaria išprususio arba aukštesniojo luomo graiko požiū- 
riui. Išskyrus aiškią užuominą, kad jo klausytojas labiau lin- 
kęs rūpintis garbe, kurią galima pelnyti politiniame gyveni- 
me, negu dorybe, kuri ją pelno, Aristotelis anaiptol neatmeta 
malonumo ir filosofijos alternatyvų, tampančių svarbiausiomis 
temomis paskesnėse traktato knygose. Iš tikrųjų Nikomacho eti- 
kos kaip visumos struktūrą galima pavadinti kylančia nuo ei- 
linio politiko ar praktiko požiūrio prie požiūrio, kurį suteikia 
filosofija — pastaroji pateikiama dešimtojoje knygoje kaip veik- 
la, neginčijamai pranokstanti bet kokią praktinio gyvenimo 
veiklą!*. 

Ieškodamas laimės apibrėžimo, galinčio laimėti daugelio 
pritarimą, Aristotelis nuo paplitusių nuomonių apie laimę 


— 
C 


NE 1.4.1095a14—26. 
NE 1.3.1095a2—11. 
“ NE 10.7—9. 

trumpam pereina prie bendresnio teorinio klausimo — žmo- 
gaus prigimties ir jai būdingo darbo arba funkcijos (žpyov). 
Skiriamasis Žmogaus bruožas yra jo protinga siela, kurią su- 
daro du pradai: turintis protą, arba mąstantis, ir paklūstantis 
protui. Taigi žmogui būdinga funkcija yra skatinimas dirbti ar- 
ba sielos veikla (ėvėpysia) remiantis protu, arba, tiksliau, to- 
buliausia tokios veiklos forma. Tad laimę arba žŽmogiškąjį gė- 
rį galime apibrėžti kaip sielos veiklą remiantis tobulumu ar- 
ba dorybe (apetn), o jeigu yra kelios dorybės, tai remiantis ge- 
riausia ir tobuliausia iš jų”. 

Aristotelis griežtai neigia, kad taip apibrėžiama laimė ne- 
suderinama su malonumu: tie, kurie įpratę atlikti dorus arba 
kilnius darbus, jaučia malonumą juos darydami, nes tokie dar- 
bai yra iš prigimties malonūs. Vis dėlto dorybės ir laimės ry- 
šys kai kuriais reikšmingais aspektais nėra besąlygiškas. Aris- 
totelis pripažįsta, kad sunku arba neįmanoma elgtis dorai ar 
pasiekti laimę neturint minimalaus „išorinių gėrybių“ kiekio. 
Tai ne tik tam tikras turtas, draugai ir politinė galia, bet taip 
pat vaikai, gera kilmė ir netgi gera išvaizda: „Juk nebus labai 
laimingas bjaurios išvaizdos, žemos kilmės, vienišas ir bevai- 
kis žmogus. Dar mažiau laimės turės tas, kurio vaikai ir drau- 
gai bus blogi arba kurio geri vaikai išmirs.“!* Aristotelis išsa- 
miai aptaria klausimą, ar geras Žmogus, patiriantis nepapras- 
tas kančias, gali būti laikomas laimingu kokia nors prasme, 
ir pripažįsta paplitusį požiūrį, kad, galutinai išnagrinėjus, lai- 
mė pasirodo esanti fortūnos žaislelis arba dievų dovana“. 
Nors Aristotelis atmeta tokį požiūrį, jis aiškiai jaučia tuos žmo- 
gaus būklės aspektus, kurie neišvengiamai apriboja bet kokias 
individualias ar bendras pastangas užsitikrinti laimę. Jam regi- 

mai nepriimtina alternatyva stengtis sukurti materialias laimės 
sąlygas, užuot puoselėjus dorybes, kurios yra esminiai laimės, 
kaip jis ją supranta, elementai. Turbūt bent iš dalies šitokio 
požiūrio priežastis yra Aristotelio įsitikinimas (kurio laikėsi vi- 
si klasikinės antikos politiniai mąstytojai), kad turtai, kaip iš- 
orinė laimės sąlyga, yra ne tokie svarbūs kaip Žmonių santy- 
kiai, visiškai priklausantys nuo dorybės. Šis įsitikinimas savo 
ruožtu atspindi fundamentalų Aristotelio požiūrį, kad žmogus 
iš prigimties yra socialinis arba pilietinis gyvūnas. 

Žmogaus siela skyla į protingąjį pradą ir tą, kuris gali pa- 
klusti protui; lygiai taip pat dvilypė yra dorybė, arba tobulu- 
mas. Protingajai sielos daliai priklauso proto dorybės, įgyja- 
mos (tokiu mastu, kiek jos įgyjamos) iš esmės kalbos arba mo- 
kymo dėka. Neprotingajai daliai — tai sielos daliai, kurioje 
glūdi aistros bei emocijos, — priklauso moralinės arba būdo 
dorybės, dorybės, susijusios su charakteriu (906). Pasak Aris- 
totelio, žmogaus moralinės dorybės neatsiranda nei iš prigim- 
ties, nei priešingai prigimčiai: žmonės turi įgimtą potenciją jas 
ugdyti, tačiau iš tikrųjų tai reikalauja įpratimo. Moralinės do- 
rybės įgyjamos panašiai, kaip įvaldomi menai: žmonės moko- 
si būti geri atlikdami gerus darbus, lygiai kaip dailidė dirb- 
damas mokosi savo meno““. Tai, kad reikia įprasti atlikti do- 
rybingus poelgius, kaip vėliau pamatysime, suteikia Aristote- 
lio akyse didžiulę reikšmę auklėjimui ir tam, kad jis būtų tin- 
kamai tvarkomas valstybės pareigūnų. 

Čia negalime detaliai atpasakoti Aristotelio pateikiamos su- 
dėtingos moralinių dorybių ypatumų bei jų tipų sistemos; ta- 
čiau keletą dalykų būtina pabrėžti. Visų pirma, nors galima 
sakyti, kad moralinė dorybė susijusi su protu, ji nėra kažkas 
iš esmės protinga. Tai greičiau ypatingas požiūris ar nuostata 
emocijų ir iš jų kylančių veiksmų atžvilgiu. Remiantis forma- 

liu Aristotelio apibūdinimu, dorybė — tai nuostata, kuriai bū- 
dingas sąmoningas pasirinkimas ir siekimas laikytis „vidurio“ 
tarp ydingų kraštutinumų. Teoriškai šio vidurio negalima tiks- 
liai apibrėžti — protas jį nustato pagal atskiram atvejui bū- 
dingas aplinkybes. Taigi proto vaidmuo atliekant moralų 
veiksmą yra didžiąja dalimi arba net visiškai instrumentinis. 
Kad moralus veiksmas galėtų būti vadinamas tikrai moraliu, 
jis turi būti pasirinkimo rezultatas, tačiau šio pasirinkimo ne- 
galima sutapatinti su moralaus elgesio pranašumų bei trūku- 
mų racionaliu apsvarstymu. Aristotelis ne kartą pabrėžia, jog 
moralaus elgesio esmę greičiau sudaro tai, kad dorybingi 
veiksmai atliekami dėl jų pačių, o ne dėl pasekmių. Taigi bū- 
tų iš esmės klaidinga priskirti Aristoteliui požiūrį, šiandien va- 
dinamą „utilitarine“ moralumo samprata. Geras Žmogus savo 
veiksmų negrindžia prielaida, kad sąžiningumas yra geriau- 
sia politika arba kad kiekvienas doras poelgis didina jo pa- 
ties laimę. 

Bendrą Aristotelio požiūrį gerai paaiškina jo pateikiamas 
narsumo dorybės aptarimas”, kuris yra bet kokios utilitarinės 
moralumo sampratos matas. Narsus žmogus yra tas, kuris pa- 
prastai renkasi vidurį tarp bailumo ir įžūlumo, ypač tokiose 
situacijose, kai iškyla grėsmė staiga mirti mūšyje. Tačiau Aris- 
totelis griežtai skiria žmogų, atliekantį narsius poelgius dėl jų 
pačių, nuo žmogaus, kuris elgiasi taip vien dėl to, kad jam 
rūpi bendrapiliečių nuomonė apie jį, t.y. skatinamas gėdos 
jausmo ir garbės troškimo; toks narsumas yra tik „pilietinis 
narsumas“, bet ne tikrasis narsumas. Aristotelis atsisako lai- 
kyti tikruoju narsumu ir poelgius to Žmogaus, kuris veikia 
skatinamas visų pirma pykčio ar drąsaus būdo. Tačiau labiau- 
siai stebina tai, kad savo aiškinime Aristotelis net neužsime- 
na apie poreikį išsaugoti valstybę arba apie patriotizmo mo- 

tyvą. Galima pridurti, kad niekas taip gerai neatskleidžia es- 
minio skirtumo tarp Aristotelio pilietinės dorybės sampratos 
ir tos, kuri gyvavo naujųjų laikų respublikoniškoje tradicijoje. 

Aristotelio intencija ypač ryški viename Eudemo etikos frag- 
mente. Čia jis skiria dvi dorybingų Žmonių rūšis: „gerą žmo- 
gu” (dya90c), kuris dorai elgiasi siekdamas įgyti natūraliai ge- 
rus gyvenimo dalykus (visų pirma turtą bei garbę), ir „kilnų 
ir gerą žmogų“ (xalocxdyaS0c), kuris atlieka dorus poelgius 
dėl jų pačių, arba dėl to, kad jie yra kilnūs. Pirmajai katego- 
rijai, atrodo, priklauso spartiečiai, kurie daugeliui graikų bu- 
vo ryškiausias dorybės pavyzdys!'*. Prieš tai tame pačiame vei- 
kale Aristotelis nurodo, kad dauguma „politikų“ yra „geri“ 
kaip tik šia prasme, tačiau neigia jų teisę taip vadintis, „nes 
politikas yra toks žmogus, kuris imasi atlikti gerus darbus dėl 
jų pačių, bet dauguma politikų renkasi šitokį gyvenimą trokš- 
dami naudos bei asmeninės didybės“"'. Atrodytų, kad Aristo- 
telio pateikta moralinės dorybės samprata, kurios toli gražu 
negalima laikyti tuo metu vyravusių nuomonių patvirtinimu, 

Žodis, kuriuo Aristotelis vadino moralinėmis ir politinėmis 
dorybėmis pasižyminčius žmones, tiksliai kalbant, yra perim- 
tas iš to meto politinių pokalbių, kur jis turėjo ryškų aristok- 
ratiškumo atspalvį. Turbūt tiksliausias jo vertimas būtų „kil- 
nus ir geras žmogus”. Aristotelis šį žodį vartoja ne siaura po- 
litine prasme, tačiau su juo siejama politinė realybė yra labai 
svarbi norint deramai suprasti tiek retorinę strategiją, tiek di- 
džiąją dalį etiniuose bei politiniuose traktatuose pateikiamos 
specifinės argumentacijos. Geriausiai Aristotelio požiūrį į aris- 
tokratiškos moralės gerąsias ypatybes ir silpnybes atskleidžia 
Nikomacho etikos ketvirtoje knygoje pateikiamas neprilygstamas 

„iškilnumo“ (peyałonpénsia) ir „dvasios didybės” 
(ugya)owuyta) dorybių aprašymas; šios dorybės susijusios vie- 
na su dideliais turtais, kita — su didele garbe”. Nors, kaip 
galima numanyti, didžiadvasių žmonių reta, šio tipo Žmogus 
užima ypač svarbią vietą Aristotelio bendroje analizėje — tiek 
dėl savo potencialaus politinio vaidmens, tiek dėl to, ką jis at- 
skleidžia apie moralinės dorybės prigimtį. Valstybės požiūriu, 
didžiadvasis žmogus yra tiesiog neįkainojamas todėl, kad ga- 
li jai didžiai pasitarnauti ir vis dėlto pasitenkina tiktai garbe 
kaip atlyginimu už savo dorybę, jau nekalbant apie tai, kad 
šis žmogus galų gale visada šiek tiek niekina tą garbę, kurią 
valstybė gali jam suteikti. Tačiau dėl panašių priežasčių tokie 
žmonės linkę laikytis nuo valstybės atokiau, o tai sudaro keb- 
lumų ir tam tikromis sąlygomis netgi gali kelti jai grėsmę; tai 
pakankamai aiškiai rodo Achilo ir Alkibiado pavyzdžiai. Mo- 
ralės požiūriu atrodo, kad dvasios didybė tarsi apima visas 
dorybes: didžiadvasis žmogus atlieka dorybingus veiksmus ku- 
pinas pasididžiavimo savimi arba todėl, kad niekina tuos 
malonumus bei gėrybes, kurių dažniausiai žmonės siekia sa- 
vo niekingais poelgiais. Aristotelis daro išvadą, kad dvasios 
didybė „yra tarsi visų dorybių puošmena, nes ji jas sustipri- 
na, bet ir neegzistuoja be jų“, taigi ji kartu ir suponuoja, ir 
tobulina kilnumą ir gerumą. 


Teisingumas ir draugystė 


Dvasios didybę galima pavadinti moralinių dorybių viršū- 
ne individo požiūriu, o teisingumą — moralinių dorybių vir- 
šūne valstybės požiūriu. Teisingumas pačia bendriausia pras- 
me yra tai, kas sukuria ir išsaugo pilietinės bendrijos laimę, to- 
dėl jis iš esmės tapatus įstatymų laikymuisi — juk įstatymai sie- 
kia išsaugoti bendrą valstybės gėrį, oficialiai apibrėždami visas 

Zmoniu gyvenimo sritis. Kadangi (arba tiek, kiek) istatymai pa- 
liepia visus dorybingus veiksmus, teisingumas yra visa arba to- 
bula dorybė, kiek dorybė reiškiasi kitų žmonių atžvilgiu“. 
Dvasios didybė, kaip atrodo, yra tokia ypatybė, kuri nevi- 
siškai atitinka valstybės reikalavimus; tuo tarpu teisingumas, 
kaip jį apibūdina Aristotelis, negali akivaizdžiai patenkinti 
žmogaus poreikių. Aristotelis elgiasi visai priešingai, negu Pla- 


tonas Valstybėje, — jis neieško silpnų paplitusios teisingumo 
sampratos vietų ir nesistengia parodyti, kad teisingumas — 
kuris, kaip jis pats pripažįsta, „atrodo esąs svetimas gėris — 
tik jis vienas iš visų dorybių“?, — yra vertas pasirinkti dėl 
jo paties. Tačiau Aristotelio pasiryžimas gerbti dviprasmišku- 
mą, gaubiantį paplitusią teisingumo sampratą, kartu kiek su- 
menkina teisingumą kaip politinės veiklos motyvą ir politinės 
analizės elementą. 

Bendriausia prasme teisingumas yra ne kas kita, kaip nu- 
sistatymas atlikti dorybingus poelgius paklūstant valstybės 
įstatymams; tuo tarpu teisingumas tikslia arba daline prasme 
yra nusistatymas duoti arba imti tiktai teisėtai priklausančią 
arba lygią (toov) gėrybių dalį. Aristotelis skiria keletą taip su- 
prantamo teisingumo prasmių“. Pirmoji teisingumo atmaina 
pasireiškia dalijantis garbę, turtus arba ką nors kita, ką gali 
dalytis pilietinės bendrijos nariai. Toks teisingumas remiasi ne 
aritmetine lygybe, bet asmenų ir gėrybių santykio lygybe; tei- 
singai padalyti — tai skirti lygias dalis lygiems asmenims ir 
nelygias dalis nelygiems asmenims. Tačiau Aristotelis nurodo, 
kad dalijamasis teisingumas yra prieštaringas iš esmės, nes as- 
menų suskirstymas pagal nuopelnus yra politinis dalykas — 
kiekviena santvarka teikia skirtingą reikšmę turtingų, dorybin- 

gu ir laisvų Žmonių pretenzijoms pirmauti. Aristotelis nesisten- 
gia čia išspręsti šių reikšmingų prieštaravimų; apie tai jis ra- 
šys Politikoje. 

Antroji teisingumo atmaina susijusi su sutartimis — Aris- 
totelis vadina jį „reguliuojamuoju“. Šitaip suprantamas teisin- 
gumas atsiriboja nuo asmenų ir taiko dalyvaujantiems asme- 
nims bei gėrybėms paprastą aritmetinę lygybę; jis apima ne 
tik savanoriškus sandorius, pavyzdžiui, sutartis, bet ir nesa- 
vanoriškus arba nusikalstamus veiksmus, tokius kaip vagystė 
ar nužudymas. Tačiau apskritai reguliuojamajam teisingumui 
taip pat būdingas svarbus skirstymo elementas: šį vaidmenį 
teisminiuose procesuose atlieka teisėjas arba prisiekusieji. 

Aristotelis gana plačiai aptaria ir trečiąją teisingumo atmai- 
na, kurią vadina „atsilyginimu“ (to dvrinenovS0c). Atrodo, 
kad šitaip suprantamas teisingumas apima tiek paprastą atsi- 
teisimą už padarytas skriaudas, tiek pelno arba gėrybių mai- 
nus. Tikslus šio teisingumo santykis su reguliuojamuoju tei- 
singumu nėra aiškus, tačiau atrodo, kad atsilyginimą Aristo- 
telis laiko primityvesne teisingumo forma, kuriai nebūtinas 
protingas politinio pareigūno arba teisėjo sprendimas; ir iš tik- 
rųjų atsilyginimas atrodo esąs pirminė, arba pradinė, teisin- 
gumo forma, sudaranti visų Žmonių ryšių pagrindą. 

Tačiau Aristotelis aiškiai pasako, kad teisingumas visa šio 
žodžio prasme egzistuoja tik santykiškai laisvų ir lygių žmo- 
nių bendruomenėje, kur jų santykius reguliuoja įstatymas. Tei- 
singumo dorybė — tai valstybės ypatumas, o nuosprendžių 
skelbimas — institucija, kuri priklauso valstybei ir tam tikra 

prasme ją apibrėžia“. Būtina turėti tai galvoje pradedant skai- 


tyti pagarsėjusį prieštaringumu prigimtinio teisingumo arba pri- 
gimtinės teisės (tó ọúosı dixaiov) aptarimą Nikomacho etikos 

penktoje knygoje”. Aristotelis teigia, kad politinis teisingumas 
susideda iš to, kas teisinga iš prigimties, ir to, kas teisinga pa- 
gal įstatymą arba susitarimą (vonioc). Aristotelis nurodo nesu- 
tinkąs su sofistų požiūriu, kad, kadangi visi teisingi dalykai 
gali įvairuoti ir keistis, teisingumas egzistuoja tik susitarimo 
pagrindu; jo manymu, nors teisingi dalykai iš tikrųjų kinta, 
kaip ir viskas, kas žmogiška, tačiau vis dėlto yra dalykų, tei- 
singų iš prigimties. Deja, Aristotelis nepateikia nė vieno iš pri- 
gimties teisingo dalyko pavyzdžio. Tačiau jis pateikia keletą 
svarbių problemos sprendimo būdų. Panašiai, tvirtina jis, ga- 
lima skirti ir kitus dalykus: „dešinė ranka iš prigimties yra stip- 
resnė, nors visi galėtų turėti po dvi dešines rankas“. Be to, 
susitarimu grindžiamą teisingumą jis palygina su grūdų sai- 
kais, skirtingais įvairiose valstybėse, ir pažymi, kad šie daly- 
kai visur skiriasi ne mažiau negu politinės santvarkos, „bet 
visur tik viena santvarka yra iš prigimties geriausia“. 

Šio fragmento aiškinimą stipriai paveikė Tomo Akviniečio 
ir vėlesnių krikščionių mąstytojų pastangos susieti Aristotelio 
pažiūras su prigimtinės teisės doktrina. Tačiau Aristotelis ne- 
labai pritaria nuomonei, kad egzistuoja nekintami pradiniai tei- 
singumo principai, kurie, nors ir netiesiogiai, yra realios prak- 
tikos gairės. Greičiau atrodo, kad Aristotelis prigimtinį teisin- 
gumą laiko veikiau pagrindu, o ne viršūne, veikiau siekimų 
atspirties tašku, o ne siekimu. Prigimtinio teisingumo santy- 
kis su geriausia politine tvarka yra toks pat, kaip dešiniaran- 
kiškumo santykis su vienodu abiejų rankų valdymu: abu šie 
dalykai yra būtinos, tačiau nepakankamos tobulumo sąlygos. 
Tobulumo pavyzdį visuomenei pateikia santvarka, kuri „yra 
iš prigimties geriausia“, — santvarka, kurią negalima ir ne- 
būtina visur įgyvendinti, nes žmogiškiesiems dalykams būdin- 
gas begalinis kintamumas. Aristotelis tarsi nurodo, kad pri- 
gimtinio teisingumo labiau dera ieškoti paprasčiausiuose (nors 

taip pat kintamuose) valstybės reikalavimuose — išsaugoti jos 
santvarką ir laikytis įstatymų. 

Tokią aiškinimo kryptį iš dalies patvirtina tolesni Aristo- 
telio samprotavimai apie teisingumo ir „gerumo“ santykį“. 
Praktikoje nepakanka vadovautis įstatymiškąja teisingumo for- 
ma, nes pačiam įstatymui būdingas bendrumas, dėl to kai ku- 
rių atvejų jis neapima. Gerumas — tai dorybė, pakoreguojanti 
ydingą įstatymo bendrumą, uoliai atkreipdama dėmesį į atski- 
rus atvejus, kurie neabejotinai daro lemiamą įtaką individu- 
alių veiksmų rezultatų teisingumui. Aristotelis aiškiai pasako, 
kad tai anaiptol nėra argumentas prieš įstatymų būtinumą. 
Tačiau dėl to neabejotinai kyla paprasto įstatymų bei įstatymų 
laikymosi teisingumo klausimas. Vis dėlto labiausiai stulbina 
Aristotelio nesugebėjimas pagrįsti gerumą kokio nors aukštes- 
nio įstatymo samprata arba prigimtinio teisingumo principais. 
Galėtų atrodyti, kad gerumo pasireiškimas yra analogiškas 
politikų arba piliečių, veikiančių kokiu nors konkrečiu atve- 
ju, supratingumui arba galbūt yra vienas tokio supratingumo 
aspektų. 

Tačiau neįmanoma visiškai suvokti, kaip Aristotelis nuver- 
tina teisingumą, jei neatsižvelgiama į jo požiūrį į draugystę. 
Draugystės aptarimas Nikomacho etikos aštuntoje ir devintoje 
knygose yra ilgiausias vienos temos nagrinėjimas visame kū- 
rinyje ir drauge vienas ryškiausių Aristotelio etinės teorijos 
bruožų. Aristotelio bei jo amžininkų kalboje žodis „draugys- 
tė“ (gta) žymėjo platesnę reiškinių sritį, negu šiandien žy- 
mi jo atitikmenys. Jis apėmė ne tik draugų tarpusavio prisiri- 
šimą, bet ir vyro bei žmonos meilę, tėvų ir vaikų prisirišimą, 
žmonių, priklausančių įvairioms privačioms draugijoms, tos 
pačios valstybės piliečių ir netgi (tam tikromis sąlygomis) tie- 
siog žmonių bičiulystę. Todėl Aristotelis turi pagrindą tvirtin- 

ti, kad draugystė „laiko subūrusi ir miesto bendruomenę, ir 
įstatymų leidėjai labiau rūpinasi draugyste negu teisingumu, 
nes santarvė yra labai panaši į draugystę. Todėl jos labiausiai 
siekia įstatymų leidėjai, o nesutarimus, kaip priešiškumą, sten- 
giasi pašalinti. Kai piliečiai gyvena santarvėje, teisingumas ne- 
reikalingas, bet jeigu jie yra teisingi, tai jiems dar reikia drau- 
gystės, ir didžiausias teisingumas yra draugiškumas“*'. 

Iš esmės draugystės politinė reikšmė yra ta, kad ji sušvel- 
nina Žmonių prisirišimą prie savo asmeninių interesų ir ska- 
tina juos spontaniškai dalytis su kitais išorinėmis gėrybėmis. 
„Kas draugų, tas bendra“, — sako graikų patarlė. Taigi drau- 
gystė gali tapti galingu veiksniu, sustiprinančiu naudos sie- 
kiančią bendruomenę (nauda yra kiekvienos žmonių bendri- 
jos pagrindas). 

Vis dėlto šiek tiek stebina tai, kad Aristotelį labiau domina 
ne tiesiogiai politinės draugystės formos, bet draugystė aukš- 
čiausia prasme. Aristotelio įsitikinimu, draugystę apskritai ga- 
lima skirstyti pagal tai, koks yra jos pirminis motyvas: nauda, 
malonumas ar dorybė. Tobuliausia draugystės forma — tai ge- 
rų Žmonių draugystė, grindžiama dorybe. Tokia draugystė ap- 
ima drauge ir malonumą, ir naudą, tobuliausiai sutapatina Zmo- 
gaus asmeninį gėrį su jo draugų gėriu. Aristotelis sutinka, kad 
tokia draugystė pasitaiko palyginti retai. Tačiau nuodugniau 
įsigilinus į Aristotelio argumentus išryškėja reiškinio svarba. 
Galima sakyti, kad draugystė išsprendžia moralumo, supran- 
tamo kaip individo dorybės tobulybė, ir moralumo, supranta- 
mo kaip teisingumas, antinomiją — tiek, kiek ji gali būti išspręs- 
ta moralinių bei politinių veiksmų plotmėje. Apie didžiadvasį 
žmogų Aristotelis sako: „jis negalėtų prisitaikyti prie kito žmo- 

gaus gyvenimo būdo — nebent tik prie draugo“°. Draugystė 

suteikia didžiadvasiam žmogui galimybę patenkinti garbės ir 
draugijos troškimą nesumenkinant savo prisirišimo prie dory- 
bės. Kitaip tariant, tai rodo, kad kilnaus ir gero Žmogaus gyve- 
nimas galų gale nebūtinai yra neišvengiamai tragiškas. 


Supratingumas, valstybės valdymo menas 
ir politikos mokslas 


Teisingumo aptarimas Nikomacho etikos penktoje knygoje 
deramai užbaigia Aristotelio samprotavimus apie moralines 
dorybes. Kelios kitos knygos yra skirtos, galima sakyti, įvai- 
riems moralinės dorybės ir pažinimo santykio problemos as- 
pektams. Šeštoje knygoje jis imasi aptarti proto dorybes, visų 
pirma supratingumą arba praktinę išmintį. Septintoje knygo- 
je, pasirinkęs „kitą išeities tašką“, Aristotelis imasi nesusival- 
dymo arba moralinio išglebimo (axpaoia) problemos — ap- 
taria nesugebėjimą elgtis pagal savo žinojimą arba moralinį pa- 
sirinkimą dėl aistros poveikio. Abu šie samprotavimai turi at- 
galinį poveikį — jie komplikuoja moralinių dorybių analizę, 
pateiktą ankstesnėse knygose, ir nurodo, kad moralinė dory- 
bė pati savaime — t. y. įprasta nuostata moralinės dorybės at- 
žvilgiu — dar negarantuoja moralaus elgesio visuomenėje. 

Aristotelio požiūriu, supratingumas arba praktinė išmintis 
(ppovnou) yra dorybė, būdinga svarstančiajai arba protaujan- 
čiajai protingojo sielos prado daliai. Supratingumas yra proto 
dorybė, bet kartu jis vra ir sudedamoji moralios veiklos dalis 
ir negali egzistuoti be moralinės dorybės. Supratingumo nerei- 
kia painioti su paprastu protingumu ar gudrumu. Supratingu- 
mo tikslas — ne pasiekti asmeninį gėrį, bet veikiau sugalvoti 
priemones, tinkamas moralinių dorybių nustatytiems tikslams 
pasiekti. Tai taip pat rodo, kad supratingumas turi reikalą ne 
vien su arba iš tiesų pirmiausia ne su visuotinybėmis: pagrin- 
dinė supratingumo užduotis yra pritaikyti moralinių dorybių 
atspindimas visuotinybes prie tų specifinių aplinkybių, kurio- 

mis turi vykti morali veikla. Taigi supratingumas labai priklau- 
so nuo patyrimo. Dėl to, pažymi Aristotelis, jaunuolis gali būti 
matematikos ar geometrijos žinovas, tačiau dėl riboto gyveni- 
mo patyrimo jam neišvengiamai trūks supratingumo“. 

Mūsų tikslams ypač svarbus Aristotelio pateiktas supratin- 
gumo ir politikos išmanymo, arba valstybės valdymo meno, 
ryšio aptarimas. Pripažindamas, jog paplitęs požiūris, kad su- 
pratingumui rūpi Žmogaus asmeninis gėris, yra iš dalies tei- 
singas, Aristotelis vis dėlto teigia politikos išimanymą esant su- 
pratingumo rūšį. Pasirodo, kad politiko ar valstybės vyro su- 
pratingumas yra dviejų skirtingų atmainų: tai architektoniškas 
„Įstatymų leidybos“ supratingumas bei labiau „praktinis ir 
svarstantis“ supratingumas, susijęs su kasdienės politikos at- 
skirais atvejais; šis „politinis“ supratingumas savo ruožtu bū- 
na dvejopas — supratingumas priimant sprendimus ir supra- 
tingumas teisėtvarkos klausimais“. Taigi, Aristotelio manymu, 
valstybės vyru tikrąja šio žodžio prasme gali vadintis tas, ku- 
ris moralinę dorybę suderina su praktiniu protu, patyrimu ir 
tam tikrų savo valstybės bei žmonių ypatumų pažinimu. 

Tačiau ar politikos išmanymui nebūdingas proto elemen- 
tas griežtesne prasme? Prie šio klausimo Aristotelis grįžta pa- 
čoje Nikomacho ctikos pabaigoje. Atrodo, yra dvi žmonių, pre- 
tenduojančių į politinių klausimų išmanymą, atmainos: tikrie- 
ji politikai praktikai ir „sofistai“, kurie skelbiasi moką politi- 
kos meno. Tačiau politikai praktikai apie šiuos dalykus nei 
kalba, nei rašo; atrodo, jie nesugeba išmokyti politikos netgi 
savo sūnų ar draugų; taigi atrodytų, kad jų sėkmę daugiau 
lemia įgimti gabumai bei patyrimas negu žinios. Dėl sofistų, 
tai daugelis jų net nežino, kas yra politikos išmanymas ir koks 
yra jo objektas, antraip jie nebūtų nutarę jį esant tolygų reto- 

rikai ar net menkesnį ir nemanytu, kad leisti įstatymus yra 
lengva, tereikia sudėti į krūvą geriausius įstatymus“. Kiek 
anksčiau Aristotelis nurodė, jog vien „kalbų“, raginančių puo- 
selėti dorybę, nepakanka, kad žmonės taptų kilnūs ir geri; tik 
proto ir prievartos junginys įstatymo pavidalu gali sudaryti 
tinkamas sąlygas įprasti prie dorybingų poelgių, kurių reika- 
laujama ne tik jaunystėje, bet ir visą gyvenimą”. Atrodo, kad 
sofistai pervertina kalbos arba proto paties savaime galią pa- 
veikti Žmogaus elgesį. Ta pati esminė klaida atsispindi ir jų 
požiūryje į įstatymų leidybą. Sofistai mano, kad įstatymus leis- 
ti lengva, nes įstatymo galią lemia jo racionalumas, arba kad 
geri įstatymai vienodai tinka visoms valstybėms. Aristotelio 
požiūriu, priešingai, „įstatymas neturi jokios kitos paklusti pri- 
verčiančios galios, išskyrus tą, kuri kyla iš įpročio, o šis atsi- 
randa tik per ilgą laiką“. Tačiau tai reiškia, kad svarbiausias 
dalykas yra ne valstybės įstatymai, bet veikiau patvari jos po- 
litinė kultūra arba pobūdis — visų pirma jos sociopolitinė 
struktūra bei valdymo būdas, tai, ką Aristotelis vadina vals- 
tybės „santvarka“ (mo2urgta). Vadinasi, tęsia Aristotelis, „ka- 
dangi ankstesnieji mąstytojai paliko neištirtus įstatymų lei- 
dybos klausimus, tai bus geriausia mums patiems juos išnag- 
rinėti, kartu ir valstybinės santvarkos apskritai klausimą“. 
Taigi svarbiausias Aristotelio politikos mokslo indėlis į 
valstybės valdymo meno praktiką galimas įstatymų leidybos 
srityje. Šio teiginio reikšmę būtina adekvačiai suvokti, nes jis 
ypač svarbus norint suprasti Aristotelio Politikos specifiškumą. 
Terminas „įstatymų leidyba“ nevartojamas neapibrėžtai, tiesiog 
kaip „valstybės valdymo meno“ sinonimas. Šeštoje knygoje 
Aristotelio pateikiamas „įstatymų leidybos“ ir „politinio“ su- 

pratingumo skyrimas rodo, kad valstybės valdymo menui ar- 
ba politikos išmanymui vadinamąja funkcionalia prasme rei- 
kalingos žinios apie daugelį politinei praktikai reikšmingų da- 
lykų. Viename Retorikos fragmente Aristotelis nurodo penkias 
svarbiausias politinių sprendimų sritis: pajamos bei išlaidos, 
karas ir taika, teritorijos gynimas, importas bei eksportas ir 
įstatymų leidyba. Apie pastarąją jis rašo: „Valstybę išsaugo jos 
įstatymai, todėl būtina žinoti, kiek yra santvarkų rūšių, kurios 
geriausiai tinka kiekvienai valstybės rūšiai, ir kokie dalykai jas 
lengviausiai gali sugriauti — tiek santvarkoms derantys daly- 
kai, tiek jų priešingybės““". Valstybės vyras turi šiek tiek nu- 
simanyti apie (Aristotelio posakius pakeisime šiuolaikine ter- 
minija) prekybą, finansus, gynybą ir užsienio politiką; tačiau 
atrodytų, kad šį nusimanymą galima įgyti tik per patyrimą. 
Tai aiškiai neteisinga, arba taip pat neteisinga, įstatymų lei- 
dybos arba — bendresne prasme — teisinių ir paprotinių ins- 
titucijų bei praktikos, lemiančios valstybės santvarką, atžvilgiu. 
Pačioje Politikoje rasime apsčiai patvirtinimų, kad Aristotelio 
politikos mokslas yra pirmiausia santvarkų mokslas. 

Nėra tiesiogiai aišku, kodėl taip turėtų būti, tačiau bent iš 
dalies galima atsakyti. Visų pirma, ir turbūt svarbiausia, vals- 
tybės vyras neišvengiamai yra suformuotas tam tikro laiko ir 
vietos; kad ir kiek jis žinotų apie kitas valstybes ir kitas poli- 
tinės organizacijos formas, šios žinios greičiausiai bus neišsa- 
mios ir įgytos per tarpininkus. Valstybės vyras yra linkęs lai- 
kyti savaime suprantamu čia ir dabar egzistuojančios santvar- 
kos natūralumą bei pastovumą, todėl yra nepakankamai jaut- 
rus iš pažiūros nereikšmingiems procesams, ilgainiui galin- 
tiems lemtingai paveikti valstybės politinę sandarą, o kartu ir 
jos valdymo struktūras“. Be to, valstybės vyras dažnai yra pri- 
sirišęs prie savo valstybės bei santvarkos — t.y. prie tam tik- 

ros partijos arba valdančiosios klasės, — ir šis prisirišimas nėra 
visiškai racionalus. Aristotelio politikos mokslas, priešingai, 
numato sistemingas lyginamąsias santvarkų bei jų evoliucijos 
laike studijas. Pats Aristotelis užima patogią poziciją, iš esmės 
pakildamas virš politiniam gyvenimui būdingo prisirišimo. Ir 
reikia pridurti, kad tai, kas gali atrodyti kaip įgimtas filosofi- 
jos trūkumas, — jos atsiribojimas nuo valstybės — čia pada- 
roma pagrindu pretenduoti į valstybės dėkingumą. 

Aristotelio pateikiamas netiesioginis filosofijos pateisinimas 
prieš valstybę primena tiesioginę filosofijos apologiją, pateik- 
tą Platono arba platoniškojo Sokrato. Ne kartą buvo pažymė- 
ta, jog Aristotelio teiginyje, kad „ankstesnieji mąstytojai pali- 
ko neištirtus įstatymų leidybos klausimus“, krinta į akis tai, 
jog nedaroma išimties Aristotelio pirmtakui ir mokytojui. Iš 
tikrųjų pastaba atrodo nekorektiška, jeigu pamirštame tikslią 
reikšmę, kurią terminui „įstatymų leidyba“ teikė Aristotelis. 
Politikoje glaustai kritikuodamas Platono Įstatymus Aristotelis 
pažymi, kad veikale nedaug tepasakoma apie tos santvarkos, 
kuri jame pateikiama kaip praktiškiausia politinė tvarka, tik- 
rąsias ypatybes“. Platono Valstybėje tikrai labai plačiai apta- 
riamas santvarkos prigimties ir tipų klausimas. Tačiau pagrin- 
dinė Valstybės tema — geriausioji santvarka, kurią įgyvendin- 
ti Platonas pripažįsta esant nepaprastai sunku ar net neįma- 
noma; tuo tarpu Įstatymuose, kur daugiau nagrinėjami prak- 
tiškai pritaikomi dalykai, menkai tebandoma analizuoti vals- 
tybių bei santvarkų įvairovę. Kad ir ką galų gale Aristotelis 
manytų apie Platono politinę filosofiją, jis, atrodo, laiko ją ne- 
pajėgia visiems prieinama forma pateikti žinių, labiausiai rei- 
kalingų praktiškai dirbantiems valstybės vyrams. 

Esminis skirtumas tarp Aristotelio politikos mokslo ir Pla- 
tono politinės filosofijos aiškiausiai matomas pirmose dviejo- 
æ Politikos knygose. Pirmoje knygoje Aristotelis imasi svars- 

tyti pagrindinius arba teorinius valstybės ir žmogaus prigim- 
ties klausimus; antroje knygoje jis mėgina atskleisti ankstes- 
nių geriausiosios santvarkos teorijų, taip pat ir Platono šios te- 
mos traktavimo, nepakankamumą ir realių santvarkų, visuo- 
tinai laikomų geriausiomis, ribotumus. Tačiau jis tai daro ne 
siekdamas didesnio teorinio šių dalykų aiškumo, bet kad pa- 
šalintų stambiausias intelektualinės kliūtis, trukdančias dera- 
mai suprasti politinės praktikos reikalavimus. 


Valstybė ir žmogus 


Politikos pradžia labai panaši į Nikomacho etikos pradžią. 
„Kadangi kiekviena valstybė, kaip matome, yra tam tikra 
bendrija, o kiekviena bendrija yra susikūrusi dėl kokio nors 
gėrio (juk visi viską daro to, ką jie laiko gėriu, labui), aki- 
vaizdu, kad visos jos siekia kokio nors gėrio, o labiausiai ir 
aukščiausiojo gėrio siekia ta bendrija, kuri yra visų svarbiau- 
sioji ir apima visas kitas; ši bendrija ir vadinama valstybe, ar- 
ba pilietine bendrija.“ Miestas-valstybė (x0715) — tai tam tikra 
bendrija, draugija arba bendruomenė (x01vovta), t.y. grupė 
asmenų, kurie bendrai dalijasi ar turi tam tikrus dalykus. 
Kad yra viena bendrijos rūšis, svarbesnė už kitas ir apiman- 
ti jų visų tikslus bei siekius, lygiai kaip ir aukščiausiojo gė- 
rio, apibūdinančio pilietinę bendriją, tapatumą, Aristotelis tei- 
gia remdamasis Nikomacho etikos pradžioje pateiktu samprota- 
vimu. Būtina Aristotelio požiūrį skirti nuo žinomo požiūrio, 
kad „valstybė“ tėra tik įvairių „visuomenę“ sudarančių priva- 
čių draugijų įrankis. Tačiau būtų klaidinga manyti, kad Aris- 
totelis laiko „visuomenę“ ir įvairias jos formas tik „valstybės“ 
tarnaite. Aristotelio mąstymo būdui svetimas pats „valstybės“ 
ir „visuomenės“ skyrimas: miestas-valstybė negali būti suta- 
patintas su valstybe arba valstybės forma; Aristotelio jam su- 
teikiama „svarbiausiojo“ kokybė neturi nieko bendro su juri- 
diniu „suverenitetu“, kuris yra svarbus šiuolaikinei valstybės 

sampratai. Ji kyla vien iš tos aplinkybės, kad miestas-valsty- 
bė ir tik jis vienas visapusiškai rūpinasi visapusišku Žmogiš- 
kuoju gėriu. 

Netrukus miesto-valstybės ir valstybės netapatumas tam- 
pa dar aiškesnis. Aristotelis toliau kritikuoja Platono ir Kse- 
nofonto veikaluose plėtotą požiūrį, kad politinis valdymas arba 
politikos išmanymas yra iš esmės tas pat kaip išmanymas, rei- 
kalingas karaliaujant, tvarkant ūkį arba šeimininkui valdant 
vergus. Miestas-valstybė kaip Žmonių bendrijos forma iš es- 
mės skiriasi ne tik nuo žemesnių nepolitinių bendrijų, kurias 
sudafo šeimynykščiai, bet net ir nuo karaliaus valdžios gen- 
čiai ar tautai (£9voc). Aristotelį menkai domina to meto gen- 
tinių visuomenių arba imperijų politinė organizacija, arba jų 
skyrimas nuo „karaliaus valdžios“, suprantamos kaip polio 
santvarka; tačiau svarbu nepamiršti, kad šie dalykai sąmonin- 
gai neįtraukti į Politiką. Labiausiai miestą-valstybę nuo kara- 
lystės skiria tai, kad miestas-valstybė yra arba siekia būti lais- 
vų, lygių ir „skirtingos rūšies“ — t.y. pasižyminčių dideliu 
ekonominės specializacijos laipsniu — žmonių bendrija. Šis 
politinės laisvės ir menų junginys yra esminis Aristotelio mies- 
to-valstybės sampratos bruožas“. 

Platonui būdingas politinio valdymo neskyrimas nuo kitų 
valdymo formų glaudžiai siejasi su tuo, ką Aristotelis laiko dar 
viena esmine klaida, — su bendruomeniškumo gynimu Sok- 
rato lūpomis Valstybėje“: abiem atvejais atsiskleidžia nesuge- 
bėjimas įvertinti tai, kad valstybę sudaro skirtingi žmonės. Iš 
pirmo žvilgsnio valstybė, kurios piliečiai dalijasi viskuo arba 
tais dalykais, kurie paprastai lemia jų susiskirstymą, atrodytų 
pranašesnė už valstybę, kuriai būdingos ne tokios visa ap- 

imančios dalijimosi formos. Tačiau, tvirtina Aristotelis, pasiekti 
vienybę panaikinant santuoką ir įvedant bendrą nuosavybę yra 
ir neįmanoma, ir nepageidautina. Santuokos panaikinimas to- 
li gražu nesustiprins piliečių „draugystės“, o tik susilpnins ją 
panaikindamas pradinį šeimoje susiformuojantį prisirišimą; 
nuosavybės bendrumas sugadins teisėtą malonumą, kurį žmo- 
gui teikia jo privati nuosavybė, ir sunaikins dosnumo dory- 
bę, bet visiškai nepašalins dėl materialinių gėrybių kylančių 
konfliktų priežasčių. Valstybė negali ir neturėtų siekti pakar- 
toti tą interesų vienovę, kuri būdinga šeimos narių ir draugų 
santykiams. Valstybės su visa jai būdinga neįveikiama įvairo- 
ve „bendrumo ir vieningumo <...> turi būti siekiama auklėji- 
mu“ arba jungtine „papročių, filosofijos ir įstatymų“ įtaka“! 
Aristotelio požiūryje į Platoną pasireiškia gili ironija, kai jis 
priekaištauja Valstybės autoriui už panieką „filosofijai“. Tačiau 
ši pastaba drauge yra žaisminga ir puikiai atskleidžia Aristo- 
telio ketinimus: kaip tuojau pamatysime, kalbama anaiptol ne 
apie filosofiją griežta šio žodžio prasme. 

Stengdamasis išryškinti valstybės ypatingumą, Aristotelis 
imasi analizuoti jos sudedamąsias dalis bei jų raidos būdą“. 
Yra dvi bendrijos formos, kurios sudaro ūkį: vyro ir žmonos 
santykiai bei šeimininko ir vergo santykiai, atspindintys na- 
tūralius reprodukcijos ir išsaugojimo poreikius. (Čia Aristote- 
lis daro prielaidą, kad vergija yra natūralus valdovo ir valdi- 
nio santykis; netrukus šis požiūris bus išsamiai pakartotas ir 
deramai patikslintas.) Apskritai ūkis yra bendrija, skirta ten- 
kinti kasdienio gyvenimo poreikiams. Pirmoji bendrijos forma, 
susidaranti tenkinti nekasdieniams poreikiams, yra kaimas — 
kelių ūkių susivienijimo rezultatas. Valstybė yra baigtinė ar- 
ba tobula bendrija, susidaranti susijungus keliems kaimams; ji 

pirmoji pasiekia pakankamuma sau. Nors valstybės atsiradi- 
mo akstinas tikriausiai niekuo iš esmės nesiskiria nuo ūkio ir 
kaimo formavimąsi skatinančio akstino, bet valstybė, kaip pa- 
aiškėja, iš esmės skiriasi nuo šių bendrijų; kaip rašo Aristote- 
lis, ji yra „atsiradusi gyvenimo, 0 gyvuojanti gero gyvenimo 
labui“. Tačiau pirmosios bendrijos yra natūralios, taigi paaiš- 
kėja, kad ir valstybė yra natūrali ir kad Žmogus iš prigimties 
yra pilietinis gyvūnas. 

Garsųjį Aristotelio posakį, kad Žmogus iš prigimties yra 
pilietinis gyvūnas, būtina suprasti platesniame kontekste, tu- 
rint galvoje, kad jis gina valstybės natūralumo idėją. Aristo- 
telis nenori pasakyti, kad žmonės nuolat dalyvauja politinė- 
je veikloje arba trokšta tai daryti. Priešingai, kitur jis pabrė- 
žia, kad daugelis Žmonių yra linkę rūpintis savo asmeniniais 
reikalais”, ir pripažįsta, kad svarbiu aspektu žmogus iš pri- 
gimties yra daugiau „santuokinis“ negu pilietinis gyvūnas, 
nes „šeima yra pirmesnė ir būtinesnė negu valstybė, o gim- 
dyti vaikus būdinga visiems gyvūnams“*. Žmogus yra pilie- 
tinis gyvūnas visų pirma ta prasme, kad Žmonės, kaip ir tam 
tikros gyvūnų rūšys, visur jungiasi į grupes, stambesnes už 
atskirus ūkius, ir „net ir nebūdami reikalingi savitarpio pa- 
galbos žmonės nė kiek ne mažiau trokšta gyventi kartu““. 
Tačiau kita prasme „Žmogus yra pilietinis gyvūnas labiau nei 
kokią bitė ar bandos gyvulys“, nes tik Žmogus iš visų gyvū- 
nų yra įvaldęs kalbą ir turi protą. Kaip aiškina Aristotelis, 
kalba arba protas ()0y06) „skirta reikšti tam, kas naudinga ir 
kas žalinga, taigi ir tam, kas teisinga ir kas neteisinga“; Zmo- 
gus vienintelis iš gyvūnų „suvokia, kas yra gera ir bloga, tei- 
singa ir neteisinga ir t.t., ir šių dalykų bendrumo pagrindu 


5 P 64.1318b6—27. 

H NE 8.12.1162a16—19; plg. EE 1242a21—26. 

5 P 36.1278b19—20. 
3. 258 


33 


Carnes Lord 


kuriamas ūkis bei valstybė““. Būtų klaidinga manyti, kad 
valstybę sudaro tik jos gyventojų dalijimasis išorinėmis gėry- 
bėmis: valstybė — tai bendrija, kurios susidarymą nulemia 
tam tikras bendras suvokimas, kas yra gėris ir kaip dera gy- 
venti. Žmogus yra pilietinis gyvūnas par excellence, nes jis 
yra mąstantis ir moralus gyvūnas. 

Savo pažiūras į valstybės prigimtį Aristotelis priešpriešina 
alternatyviai sampratai, kuri stulbinamai primena šiuolaikinio 
liberalizmo teorijas. Valstybė pagal šią sampratą yra tam tik- 
ra jos narių sąjunga, kurios tikslas — užkirsti kelią neteisin- 
gumui ir palengvinti ekonominius mainus, o įstatymas čia tė- 
ra tik „susitarimas“ ir (šiuos žodžius Aristotelis priskiria so- 
fistui Likofronui) „tarpusavio teisingumo laidas“. Kita vertus, 
Aristotelio manymu, kiekvienas, kuriam rūpi gera valstybės 
tvarka, turi skirti daug dėmesio „pilietinei dorybei bei ydai“; 
„ta valstybė, kuri teisėtai vadinama šiuo vardu, o ne vien tik 
žodžiais, turi rūpintis dorybe“. Pakartosime: valstybę reikia lai- 
kyti egzistuojančia ne tam, kad žmonės galėtų gyventi, bet 
tam, kad jų gyvenimas būtų geras, kilnus ar laimingas”. 

Vadinasi, tik valstybėje žmogus realizuoja savo galimybę 
pasiekti laimę, kuri suprantama kaip veikla vadovaujantis do- 
rybe; kadangi valstybė yra esminė sąlyga, leidžianti žmogui 
realizuoti savo įgimtas galimybes, pati valstybė yra iš esmės 
natūralus reiškinys. Vis dėlto reikėtų būti atsargiems, bandant 
priskirti Aristoteliui paprastą valstybės kaip natūralaus orga- 
nizmo sampratą. „Visiems iš prigimties būdingas siekimas 
jungtis į tokią bendriją, — pažymi Aristotelis, — o pirmasis 
juos sujungęs buvo didžiausias geradarys.“ Valstybės neišau- 
ga pačios savaime, jos įkuriamos atskirais paskirų Žmonių 
veiksmais. Taip yra todėl, kad kai kurie Žmogaus prigimties 

bruožai priešinasi valstybei ir jos tikslams. „... kaip būdamas 
tobulas Žmogus yra geriausias iš gyvūnų, taip atskirtas nuo 
įstatymo ir teisingumo jis yra visų blogiausias. Juk blogiausia 
neteisybė yra ta, kuri turi ginklų, o žmogus gimsta turėdamas 
ginklus supratingumui bei dorybei, tačiau jais puikiausiai ga- 
lima pasinaudoti priešingam tikslui.“ Kaip rodo šiame kon- 
tekste pateikta užuomina apie unikalų žmogaus polinkį į ka- 
nibalizmą ir kraujomaišą, Aristotelis gerai suvokia, kad žmo- 
gus sugeba daryti bloga, t.y. sulaužyti pripažintus šventus 
draudimus. Dėl tos pačios priežasties jis suvokia įstatymo tra- 
pumą ir būtinumą kiekvienoje valstybėje griebtis taip pat jė- 
gos arba prievartos. 

Aristotelio argumentus, ginančius valstybės natūralumą, 
reikia laikyti atsaku į įtakingą jo amžininkų nuomonę, kad 
valstybė yra priešinga prigimčiai ir galų gale remiasi jėga. 
Tvirčiausia šio sofistinio argumento (pažįstamo mums visų pir- 
ma iš Platono Valstybės ir Gorgijo) atrama yra vergovės reiški- 
nys. Taigi Aristotelis ypač stengiasi paneigti požiūrį, kad ver- 
govė yra paprasčiausiai nenatūrali. Apskritai aiškintojai skyrė 
per mažai dėmesio retoriniams Aristotelio pateikto vergovės 
aptarimo tikslams” ir nenatūraliam jo argumentacijos dvipras- 
miškumui. Aristotelis pripažįsta, kad yra toks dalykas kaip su- 
tartinė vergovė, t.y. vergovė, kurią nulemia pergalė kare. Api- 
būdindamas vergą iš prigimties, Aristotelis sako, jog jis taip 
skiriasi nuo kitų Žmonių, kaip siela nuo kūno arba Žmogus 
nuo gyvulio, sugeba dirbti tik fizinį darbą ir proto turi tik tiek, 
kad galėtų tai suvokti ir paklusti, todėl pagrįstai galima ma- 
nyti, kad Aristotelis nori parodyti vergą esant menkesnį už 
normalų žmogų, vadinasi, kad vergovė kaip socialinė institu- 
cija iš esmės yra sutartinė. Atrodo, jog tai patvirtina Aristote- 

lio noras, kad visiems vergams jo geriausioje santvarkoje bū- 
tų pažadėta laisvė kaip atlygis už bendradarbiavimą, taip pat 
jo pastaba, kad iš vergų reikalaujama didesnės dorybės negu 
iš laisvųjų darbininkų“. Galima pridurti, kad aiškus Aristote- 
lio siekimas grįsti vergovę ne jėga, o šeimininko dorybių pra- 
našumu puikiai pasitarnauja kaip strategija humanizuoti to 
meto vergovės sąlygoms. 


Pilietybė ir santvarka 


Politikos trečios knygos pradžioje Aristotelis pradeda dės- 
tyti naują temą ir imasi gvildenti pagrindinį santvarkų prigim- 
ties klausimą. Pirmiausia jis aptaria pilietybės prigimtį, toliau 
analizuoja pagrindinius santvarkų tipus, jų skirtumus bei ati- 
tinkamas pretenzijas į politinį teisingumą. Iškart po to patei- 
kiamas karaliaus valdžios ir įstatymų aptarimas, kuriame to- 
liau plėtojama plati politinio valdymo prigimties tema. 

Pilietybės klausimą Aristotelis pateikia kaip būdą valstybės 
ir santvarkos santykiui suprasti. Valstybės identiškumas aki- 
vaizdžiai siejamas su tais, kurie yra pripažinti jos „piliečiais“ 
(rotta). Tačiau ne visai aišku, kas padaro asmenį piliečiu. 
Dažniausiai „politiniais tikslais ir skubotai“ pateikiami apibrė- 
žimai paprastai remiasi asmens tėvų arba protėvių pilietybe, 
tačiau tokie apibrėžimai yra aiškiai netinkami, kai perversmo 
metu daugybei žmonių suteikiama arba atimama pilietybė. Ap- 
skritai piliečiu galima laikyti tą, kuris dalyvauja valdyme ar 
priimant sprendimus — arba eidamas tam tikras pareigas, arba 
naudodamasis teise balsuoti viešuose susirinkimuose ar teismuo- 
se. Galų gale pilietybė yra santvarkos funkcija: asmenys, kurie 
yra piliečiai demokratinėje santvarkoje, nebūtinai yra piliečiai oli- 
garchijoje. Taigi valstybės identiškumą galiausiai nulemia jos san- 
tvarkos tipas, o ne tokie veiksniai kaip geografija arba tautybė. 

Toliau Aristotelis gvildena gero piliečio ir gero Žmogaus 
santykio klausimą“'. Pagrindinė gero piliečio funkcija — pilie- 
čių bendrijos išsaugojimas; tačiau iš esmės šią bendriją nusta- 
to santvarka, todėl piliečio dorybė būtinai yra susijusi su san- 
tvarka. Be to, visų piliečių dorybė negali būti ta pati, nes vals- 
tybę sudaro asmenys, kurių užsiėmimai kokybiškai skiriasi. 
Tad ar yra toks atvejis, kad piliečio dorybė sutaptų su dory- 
be žmogaus, kuris yra absoliučiai geras? Toks atvejis — tai 
geras pilietis, kuris kartu yra ir valdovas, nes tiktai valdovui 
būdingas „supratingumas“, būtinas dorybei tikrąja prasme. 
Siekdamas išvengti nesusipratimų, Aristotelis aiškiai pabrėžia, 
kad valstybės santvarkoms arba valdymo formoms būdingas 
skirtumo tarp valdovo ir valdinių nunykimas: tinkamas poli- 
tinis valdymas yra tada, kai piliečiai „pakaitomis valdo ir yra 
valdomi“, o valstybei valdyti reikalingos dorybės paprastai 
įgyjamos remiantis valdinio patirtimi. Tačiau tai netaikytina 
supratingumo dorybei — „vienintelei išimtinai valdovui bū- 
dingai dorybei“. Iš Aristotelio dėstymo galima suprasti, kad 
egzistuoja politikų klasė ar tipas — tai žmonės, kurie „valdo“ 
griežtesne ir tikslesne prasme negu eiliniai piliečiai, ir dėl to 
jiems nepakanka to, ko išmokstama iš kasdienės politinio gy- 
venimo patirties, — būtina ugdyti jų supratingumą. 

„Santvarka yra valstybės tvarka, apimanti įvairias valdžios 
pareigas, ir ypač tas, kurios yra aukščiausios. Visur valstybė- 

je aukščiausia yra jos valdžia, o valdžia yra santvarka.“ Sam- 
protavimo pradžioje Aristotelis aiškiai sako, kad nors santvar- 
ka yra visų pirma institucijų struktūra, tačiau vien institucijų 
požiūriu jos deramai paaiškinti negalima. Santvarka atspindi 
svarbesnes politines realijas — valdžios ir pavaldumo santy- 
kius tarp įvairių valstybę sudarančių grupių. Turint galvoje vi- 


EP. 31 
`: P 36.1278b8—12. 


37 


Carnes Lord 


sus praktinius tikslus, politiškai viešpataujanti klase — valdžia 
(noAtrevua) — ir yra santvarka. Tai anaiptol nėra paskutinis 
Aristotelio žodis apie institucijų ir grupių ar klasių santykius, 
tačiau nuo to būtinai reikia pradėti, norint gerai suprasti jo 
aiškinimą; čia išryškėja svarbus Aristotelio teorijos ryšys su 
marksizmu ir su moderniąja politine sociologija. 

Iš pradžių santvarkų analizę Aristotelis pateikia schematiš- 
kai ir, kaip greitai paaiškėja, labai supaprastintai. Visose santvar- 
kose yra tie, kurie valdo, ir jų yra arba vienas, arba keletas, arba 
daug; jų tikslas yra arba bendras valstybės kaip visumos gėris, 
arba asmeninė valdovų nauda. Taigi yra šeši pagrindiniai san- 
tvarkų tipai. Karaliaus valdžia yra teisinga vieno Žmogaus, ar- 
ba monarcho, valdymo forma, tironija — nukrypusi jo forma; 
keleto žmonių valdžia tampa arba aristokratija — taip vadina- 
ma „arba dėl to, kad valdo geriausieji, arba dėl to, kad jie val- 
do atsižvelgdami į tai, kas geriausia valstybei ir visiems jai 
priklausantiems“, — arba oligarchija; nukrypusi daugumos val- 
dymo forma yra demokratija, o teisinga forma vadinama po- 
litėja (noh1Teta), visoms santvarkoms bendru terminu“. 

Aristotelis iš pat pradžių aiškiai pasako, kad santvarkų 
skyrimo pagrindas nėra paprasti skaičiai. Esminį demokrati- 
jos ir oligarchijos skirtumą sudaro ne valdančiųjų skaičius, bet 
greičiau turtai arba jų trūkumas: oligarchija yra turtuolių, ku- 
rių paprastai būna nedaug, valdymas, o demokratija — varg- 
šų, kurių dažniausiai dauguma. Skirtumas yra esminis todėl, 
kad jį lemia visiškai skirtingi gyvenimo būdai ir politinio tei- 
singumo sampratos. Oligarchai ir demokratai sutaria dėl da- 
lijamojo teisingumo principo — kad lygūs asmenys turėtų gau- 
ti lygius dalykus, — tačiau jie nesutaria dėl to, kas sudaro 
žmonių lygybę. Pirmieji mano, kad nevienodas turto dydis pa- 
teisina nevienodą Žmonių traktavimą apskritai, o antrieji — 


* Sen. graikų k. žodis nožitaia reiškia ir valstybės santvarką ap- 

kad lygybė laisvės požiūriu reikalauja lygaus traktavimo vi- 
sais aspektais. Reikia pažymėti, kad dauguma savo politinio 
teisingumo reikalavimų negrindžia tiesiog savo kaip Žmonių 
arba laisvų Žmonių statusu; demokratų reikalavimuose įkūnyta 
lygybė atspindi rizikos lygybę ginant valstybę nuo priešų. Šis 
teisingumo reikalavimas „karinės dorybės“ vardan ypač ryš- 
kus politėjos atveju, kur teisė turėti sunkiuosius ginklus fak- 
tiškai apibūdina valdančiuosius“. Iš tikrųjų atrodo, kad kaip 
tik valstybės kariniai poreikiai paaiškina jos tendenciją būti 
laisvų ir lygių asmenų bendrija; jie taip pat bent iš dalies pa- 
aiškina ir jos tendenciją plėtotis liaudies valdžios linkme““. 
Aristotelis primena mums, kad valstybę sudarančių grupių 
politinio teisingumo reikalavimus geriausiai galima pasverti 
atsižvelgiant į kiekvienos iš jų indėlį siekiant valstybės galu- 
tinio tikslo. Keblumų čia atsiranda dėl to, kad politiškai ga- 
lingiausios valstybės grupės — dauguma ir turtingųjų grupe- 
lė — daug labiau pretenduoja puoselėti priemones laimei ar 
dorybei pasiekti negu pačią laimę ar dorybę. Tad ar tai reiš- 
kia, kad į valdžią valstybėje teisėtai gali pretenduoti „garbin- 
goji“ jos dalis — t.y. kilnūs ir geri žmonės, išauklėti dorybin- 
gai? Aristotelis neneigia jų pretenzijų svarumo; jis tiktai ma- 
no, kad išimtinis tokių žmonių valdymas atimtų iš visų kitų 
pretendentų tą garbę arba privilegijas, kurias jie laiko teisė- 
tai jiems priklausančiomis. Taigi jis, atrodo, mano, kad kitų 
pretendentų dalyvavimas valdyme yra daugiau susijęs su 
nauda, o ne su teise. Tačiau iškart po to Aristotelis plačiau 
kalba apie tai, kas paremia daugumos teisę pretenduoti į 
valdžią, ir tai darydamas parodo, kad tam tikra svarbia pras- 
me dauguma gali savo ruožtu ginčyti kilniųjų ir gerųjų pre- 
tenzijas. Nė vienas Žmogus iš daugumos gali nebūti visiškai 

tobulas, tvirtina Aristotelis, bet gali būti, kad proto ir būdo 
dorybės, būdingos daugumai, pranoksta bendrą keleto dorų 
žmonių dorybę, lygiai kaip pietūs, prie kurių prisideda daug 
žmonių, gali būti geresni negu suruošti vieno Žmogaus; mu- 
zikos ir poezijos kūrinius taip pat dauguma įvertina patiki- 
miau negu keletas. Šie pavyzdžiai rodo, kad ši gynyba buvo 
netvirta; be to, Aristotelis aiškiai duoda suprasti, kad šis ar- 
gumentas tinka ne kiekvienai daugumai, taip pat netinka 
aukščiausiųjų pareigų atveju, kur svarbiausia yra individuali 
dorybė. Vis dėlto Aristotelis labai stengiasi duoti atkirųį dau- 
gumos politinės kompetencijos niekinimui (kuris ypač būdin- 
gas Platonui), pasitelkdamas analogiją su menais: dauguma 
gali kompetentingai vertinti kitų žmonių vykdomos politikos 
rezultatus, lygiai kaip name gyvenantis žmogus gali skelbtis 
esąs toks pat geras ar netgi geresnis namo vertintojas negu 
jį statęs architektas“. 

Aristotelio atsargumą ginant demokratiją, arba liaudies val- 
džią, turime vertinti jo požiūrio į bendrą politinio teisingumo 
problemą kontekste. Visos grupės, paprastai kovojančios dėl 
valdžios valstybėje, turi tam tikru mastu pagrįstų pretenzijų į 
politinį teisingumą; tačiau žmonės yra blogi teisėjai savo pa- 
čių bylose, todėl jie nuolat linksta suabsoliutinti savo preten- 
zijas kitų Žmonių pretenzijų sąskaita. Iš pirmo žvilgsnio atro- 
do nelengva išspręsti šį lyg ir iš esmės nesuderinamų reika- 
lavimų konfliktą. Tačiau paaiškėja, kad tam tikru būdu juos 
galima suderinti. Galbūt neįmanoma nuspręsti, ar (arba kokiu 
mastu) valstybei labiau reikalingas turto, ar dorybių indėlis, 
tačiau oligarchų turtus galima palyginti su kilnių ir gerų žmo- 
nių, daugumos arba atskiro Žmogaus turtais, lygiai kaip kil- 
nių ir gerų žmonių dorybę galima sugretinti su daugumos ar- 
ba su vieno iškilaus Žmogaus dorybe. Bet jau pats politinio 

teisingumo svarstymas tokiu aspektu suteikia nuosaikuma 
kiekvienos grupės pretenzijoms, nes visai gali būti, kad kokią 
nors grupę jos pačios pretenzijų srityje pranoksta kita grupė 
kaip visuma arba kelios grupės, imamos kartu, arba rimtą iš- 
šūkį jai meta koks nors vienas asmuo iš pačios grupės narių“. 

To, ką pateikia Aristotelis, negalima vadinti teoriniu dali- 
jamojo teisingumo problemos sprendimu. Iš tikrųjų yra pagrin- 
do abejoti, ar jis tiki galimybe išspręsti šią problemą teorinėje 
plotmėje. Įvairios valstybę sudarančios grupės atlieka funkci- 
jas, kurios yra vienodai būtinos ta prasme, kad nė vienai iš 
jų neįmanoma priskirti abstraktaus prioriteto. Valstybė visiš- 
kai negali egzistuoti be struktūrų, kurios imasi ją ginti; kaip 
civilizuota bendruomenė ji negali egzistuoti be laisvalaikio, ku- 
rį Suteikia turtas; ir ji negali egzistuoti kaip valstybė tikrąja 
prasme be dorybės. Šia prasme kiekviena iš svarbiausių vals- 
tybės grupių turi absoliučią teisę pretenduoti į politinį teisin- 
gumą. Aristotelis siekia ne tiek teisiškai įvertinti šias preten- 
zijas, kiek skatinti jas praktiškai suderinti remiantis konkuruo- 
jančių pretenzijų ir konkuruojančių grupių vertingumo pripa- 
žinimu. 

Vienas ryškiausių Aristotelio pateikiamos politinio teisin- 
gumo analizės bruožų — tai iškilaus Žmogaus, arba „geriau- 
sio žmogaus“, reikšmingumo pabrėžimas; savo politine svar- 
ba toks Žmogus faktiškai prilyginamas visai grupei ar klasei. 
Turint galvoje Aristotelio siekimą sušvelninti konkuruojančių 
pretenzijų į valdžią konfliktą, stebina jo simpatija demokrati- 
joje įprastam politiniu požiūriu įtakingų asmenų ostrakizmui; 
iš tikrųjų jis netgi ryžtasi teigti, kad ostrakizmas nukrypusio- 
se santvarkose tarnauja asmeniniams valdančiųjų interesams 
ir kartu yra teisingas“. Atrodo — nors aiškiai Aristotelis to 

ir nepasako, — jog priežastis čia yra ta, kad tokie žmonės ke- 
lia esminę grėsmę pačiam politiniam valdymui. Todėl tuo keb- 
liau suprasti, kodėl Žmogui, išsiskiriančiam savo dorybe, ar- 
ba tam, kurio dorybė visiškai neatitinka kitų piliečių indėlio, 
Aristotelis daro išimtį: vienintelis teisingas kelias visiems ki- 
tiems yra paklusti tokiam Žmogui ir padaryti jį „amžinu ka- 
raliumi“ savo valstybėje. 

Šia pastaba Aristotelis pradeda sistemingą karaliaus val- 
džios aptarimą“. Didžioji jo dalis skirta klausimui, ar geriau 
būti valdomam geriausio Žmogaus, ar geriausių įstatymų. Kaip 
ir nagrinėdamas gerumo problemą Nikomacho etikoje, Aristote- 
lis visiškai įvertina nepakankamą įstatymų detalumą. Tačiau 
klausimo išsprendimą įstatymų viršenybės naudai nulemia jų 
nepriklausymas nuo aistrų. Galima pamanyti, kad geriausias 
žmogus pagal apibrėžimą yra tas, kurio aistrą valdo dorybė, 
tačiau taip yra ne visada: „pyktis (90104) suklaidina valdan- 
čiuosius, net jeigu jie būtų geriausi žmonės“, — pažymi Aris- 
totelis, atliepdamas svarbią Platono temą“. Net išskirtine do- 
rybe pasižymintys Žmonės, atrodo, yra pagraužti pragaištin- 
go aistros ar aistrų komplekso poveikio; tačiau kartu tos aist- 
ros yra gyvybinis šaltinis, palaikantis jų dorybę. Aristotelis vėl, 
tegul ir neįkyriai, užsimena apie sudėtingą kilnumo ir geru- 
mo aukščiausios formos ir valstybės reikalavimų santykį. Ko 
gero, ši mintis paaiškina, kodėl Aristotelio dėstymas pagaliau 
pasuka netikėta kryptimi: alternatyva karaliaus valdžiai galiau- 
siai yra ne įstatymo valdžia, bet veikiau keleto dorų Žmonių, 
kurie visi drauge mažiau pažeidžiami pykčio protrūkių, — t.y. 
aristokratija. Aristotelis linkęs pripažinti karaliaus valdžią tin- 
kama santvarka tam tikroms visuomenės rūšims, tačiau kartu 
jis aiškiai nurodo, kad karaliaus valdžia priklauso ankstyviau- 

siai valstybės raidos epochai. Kalbant apie jo dvejones ostra- 
kizmo klausimu, galima rizikuoti daryti prielaidą, jog jos at- 
spindi Aristotelio nenorą sankcionuoti principą, kad moralinis 
tobulumas arba kilnumas turi būti visiškai pajungtas politinio 
teisingumo reikalavimams. 


Santvarkų įvairove 


Aristotelio programa, sudaranti įvairių santvarkų detalios 
analizės kitoje Politikos dalyje pagrindą, išsamiai išdėstoma ket- 
virtos knygos pradžioje. Pirmiausia Aristotelis palygina san- 
tvarkų mokslą su gimnastikos trenerio menu: pastarasis turi 
rūpintis ne tik tokiomis pratybomis, kurios geriausiai tinka to- 
bulai sudėtam kūnui, bet ir tokiomis, kurios yra geriausios ar 
bent priimtinos įvairiems netobuliems kūnams. Panašiai ir san- 
tvarkų mokslas turėtų ne tik aptarti absoliučiai geriausią san- 
tvarką, bet ir ištirti tas santvarkas, kurios yra geriausios tam 
tikroms valstybėms, ir tas, kurios kartu yra geriausios ir tin- 
kamiausios ar labiausiai priimtinos daugeliui valstybių. Dau- 
gelis išdėsčiusiųjų savo nuomonę apie santvarką, Aristotelio 
manymu, daro klaidą atsisakydami to, kas yra tikrai naudin- 
ga — ne tokių tobulų, bet lengviau įgyvendinamų santvarkų 
tyrimo, — ir sutelkdami visą dėmesį arba į geriausiąją san- 
tvarką, kuri daugeliui valstybių yra nepasiekiama, arba į to- 
kią santvarką kaip Spartos, kurią galima įgyvendinti, tačiau 
vargu ar ji gali būti laikoma tipiška esama santvarka. Tuo tar- 
pu „reikėtų įvesti tokią tvarką, kuriai esamomis aplinkybėmis 
[žmonės] lengvai paklustų ir galėtų joje dalyvauti, nes ištai- 
syti santvarką yra ne lengvesnis darbas kaip įkurti ją iš pra- 
džių““V. Tai, kad Aristotelis ypač daug dėmesio skiria esamų 
santvarkų pakeitimui, yra be galo svarbu norint suprasti jo 
bendrą požiūrį. Priešingai paplitusiam požiūriui, kad esamų 

santvarkų analizės, pateiktos Politikos ketvirtoje—šeštoje kny- 
gose, tikslas yra mokslinė klasifikacija ir kad jai visiškai ne- 
rūpi santvarkų santykinės eilės ar vertės klausimai, iš tikrųjų 
joje nuo pat pradžių vadovaujamasi idėja, kad geriausiąją — 
arba geriausią įmanomą — santvarką, kurios iš tiesų reikia 
nuoširdžiai trokšti, galima įgyvendinti veikiau laipsniškais pa- 
keitimais esamų įstatymų bei politinių idėjų struktūroje, o ne 
skleidžiant radikalias utopines schemas. 

Yra daug santvarkų, primena mums Aristotelis, nes kiek- 
vieną valstybę sudaro daug dalių. Svarbiausios ir universaliau- 
sios dalys — tai liaudies masė ir grupelė turtingųjų; dėl to 
dažnai tvirtinama, kad iš tikrųjų yra tik dvi santvarkos, de- 
mokratija ir oligarchija. Tačiau, be turtingųjų ir vargšų, kai ku- 
riose valstybėse yra ir politiškai reikšmingas „vidurinysis 
sluoksnis“ — t.y. vidurinioji klasė. Negana to, ir turtingieji, 
ir vargšai anaiptol nesudaro vienalytės masės — vargšai gali 
būti žemdirbiai, amatininkai ir samdiniai (kiekvienoje iš šių 
grupių gali vyrauti tam tikri verslai), visų jų gyvenimo bū- 
das politine prasme yra skirtingas; panašūs skirtumai būdin- 
gi turtuoliams ir kilniems ir geriems Žmonėms. Valdančiųjų 
skaičiaus skirtumai arba luominis išskirtinumas, kitų valsty- 
bės elementų vaidmuo ir santykinė įstatymo, priešpriešinamo 
asmeninei valdžiai, svarba taip pat prisideda prie įvairių san- 
tvarkų potipių formavimosi. Pavyzdžiui, Aristotelis pripažįs- 
ta oligarchijos potipį, kurį vadina „galingųjų valdžia“ 
(ŠvvaoTELa), — tai santvarka, kurią apibūdina nedidelio skai- 
čiaus turtingų Žmonių asmeninė valdžia; be to, tas demokra- 
tijos formas, kurios remiasi politine žemdirbių klasės galia bei 
įstatymo viršenybe, jis skiria nuo Atėnams būdingos radika- 
lios demokratijos klasikinės pakopos, kai miesto dirbančiųjų 
klasės, išlaikomos iš valstybės lėšų, valdo nepaisydamos įsta- 
tymų. Šie santvarkų potipių skirtumai ne tik turi didžiulę po- 
litinę reikšmę; kartais svarbiausiais aspektais jie yra netgi di- 

desni už tuos skirtumus, kurie skiria pačius santvarkų tipus. 
Štai, pavyzdžiui, nuosaiki demokratija gali būti artimesnė nuo- 
saikiai oligarchijai negu radikaliai demokratijai. Kai atsižvel- 
giama į santvarkų potipius, santvarkų įvairovė tampa pana- 
šesnė į vieno kontinuumo taškus negu į politiškai ar ideolo- 
giškai nesuderinamus tipus. Tai iš tikrųjų labai svarbu Aris- 
totelio sumanymui: būtina šiek tiek nugludinti santvarkas ski- 
riančias ribas, jeigu bus taikoma laipsniško santvarkos pakei- 
timo strategija. 

Aristotelį pagrįstai galima laikyti sąvokos „mišri santvar- 
ka“ kūrėju — ši sąvoka ir naujaisiais laikais darė didžiulę įta- 
ką politinei minčiai ir praktikai. Dažniausiai Aristotelio mišrios 
santvarkos sąvoka aptariama remiantis tuo, kaip jis traktuoja 
santvarką, kurią vadina politėja. Tačiau, tiesą sakant, mišri 
santvarka, apie kurią kalbama Politikoje, yra veikiau ne speci- 
finis santvarkos tipas, o atspindys strategijos, apibūdinančios 
bendrą Aristotelio požiūrį į santvarkų kūrimą bei išsaugojimą. 
Pagrindinis praktinis uždavinys, kurį Aristotelis imasi spręsti 
Politikoje, yra sušvelninti, o galbūt netgi panaikinti turtuolių 
ir vargšų konfliktą. Politėja, kurią Aristotelis iš pat pradžių 
apibūdina kaip „oligarchijos ir demokratijos mišinį“, yra vie- 
nas iš šio konflikto sprendimo būdų. Bet Aristotelis išbando 
ir pačios oligarchijos arba demokratijos reformavimo galimy- 
bes; be to, mišrios santvarkos forma jis laiko ne tik politėją, 
bet ir aristokratiją negriežta šio žodžio prasme — santvarką, 
kurioje dorybė gerbiama ir kurioje kilnūs ir geri žmonės vai- 
dina politiškai reikšmingą vaidmenį, tačiau dalijasi valdžia su 
turtingaisiais ir su liaudimi“!. 

Politėjos kaip oligarchijos ir demokratijos mišinio aprašy- 
mu Aristotelis siekia modifikuoti trečios knygos pradžioje pa- 
teiktą apibūdinimą, kur ji laikyta tiesiog teisinga demokrati- 

Jos forma, kuriai rūpi bendri reikalai. Politėjos gali krypti ar- 
ba į demokratijos, arba į oligarchijos pusę; pastarosios bendrai 
vadinamos aristokratijomis dėl paplitusio kilnių ir gerų žmo- 
nių ir turtuolių gyvenimo būdų painiojimo. Šiaip ar taip, vy- 
kusiai sumaišytos politėjos požymis yra tai, kad ją galima lai- 
kyti ir demokratija, ir oligarchija (panašiai kaip Spartos san- 
tvarka dažnai apibūdinama ir kaip demokratija, ir kaip oligar- 
chija arba kaip aristokratija) ir kad ji pelno ne tik daugumos, 
bet visų valstybės grupių atsidavimą“. 

Būdingas Aristotelio politinės teorijos bruožas, kuris, šių 
dienų politinės analizės požiūriu, yra nepaprastai svarbus, — 
tai tas vaidmuo, kurį jis priskiria valstybėje „viduriniajam 
sluoksniui“, tampančiam tarpininku turtuolių ir vargšų kovo- 
je. Nepakanka bendrais bruožais apibūdinti mišrią santvarką 
kaip santvarką, kuri yra geriausia ar labiausiai priimtina dau- 
geliui valstybių. Kadangi santvarka galų gale yra ne papras- 
tas valdžios pareigų sutvarkymas, bet valstybės kaip visumos 
gyvenimo būdas, atrodytų, kad tos santvarkos, kurios stengiasi 
vien tik institucinėmis priemonėmis sutaikyti įtakingų ir visiš- 
kai skirtingų grupių interesus, pasmerktos būti tam tikra pras- 
me dirbtiniais dariniais ir todėl nuolat stokoti politinio stabi- 
lumo. O kas, jeigu būtų galima sukurti tokią santvarką remian- 
tis grupe, kuri pati stengtųsi įveikti nestabilumą kurstančius 
sociopolitinius bei ideologinius skirtumus? 

Atrodo, tokia mintimi grindžiama įsidėmėtina ir netikėta 
Aristotelio pagyra viduriniajai klasei ir jos potencialiam poli- 
tiniam vaidmeniui“. Pasirodo, esama ryšio tarp dorybės, su- 
prantamos kaip vidurys tarp dviejų kraštutinumų, ir tarpinės, 
arba vidurinės, padėties nuosavybės atžvilgiu. Žmonės, val- 
dantys vidutinio dydžio nuosavybę, labiau linkę elgtis protin- 
gai negu nepaprasti turtuoliai ar visiški skurdžiai: „vienu at- 

veju tampama įžūliais ir pasiduodama didžiulėms ydoms, ki- 
tu — tampama piktadariais ir pasiduodama smulkioms ydoms, 
o iš nusikaltimų vieni įvykdomi dėl įžūlumo, kiti — dėl pik- 
tavališkumo“. Vidurinysis sluoksnis mažiausiai linkęs tiek 
vengti valdžios, tiek trokšti jos — ir viena, ir kita valstybei 
yra žalinga; kartu jis pakankamai gerai pasirengęs ir valdyti, 
ir būti valdomas. Priešingai, Žmonės, išaugę prabangoje, nie- 
kad neįpranta būti valdomi, o vargetos visada lieka perdėm 
nuolankūs ir vergiški. „Taip susidaro ne laisvų Žmonių, bet 
vergų ir šeimininkų valstybė, kur vieni pavydi, o kiti niekina 
[savo bendrapiliečius]. Tai labai toli nuo draugystės ir pilieti- 
nės bendrijos.“ Tokie turtingųjų ir vargšų santykiai sukelia 
grupuočių nesantaiką ir stumia santvarką arba siauros oligar- 
chijos, arba — turint galvoje vargšų nesugebėjimą valdyti — 
tironijos linkme. Antra vertus, jeigu vidurinysis sluoksnis yra 
stiprus, grupuočių nesantaika yra minimali, santvarka yra sta- 
bilesnė ir patvaresnė. 

Svarbu pažvelgti į šiuos argumentus iš tinkamos perspek- 
tyvos. Aristotelis pripažįsta, kad daugelyje valstybių vidurinioji 
klasė negausi, kad jos politinį vaidmenį turtuolių ir vargšų ko- 
va greičiau apriboja negu padidina ir kad tarptautinės aplin- 
kybės — ypač Atėnų ir Spartos konkurencija — toliau šį vaid- 
menį silpnina. Be to, būtų klaidinga manyti, kad Aristotelis 
laiko viduriniąją klasę patikimu politinę dorybę palaikančiu 
šaltiniu. Aristotelis aiškiai sako, kad jo trokštama santvarka ne- 
suponuoja „dorybės, nepasiekiamos eiliniams žmonėms“, ar 
auklėjimo, galinčio ją įdiegti; vidurinįjį sluoksnį charakterizuoja 
ne tiek dorybė, kiek ydų nebuvimas ir išorinės aplinkybės, pa- 
lankios dorybei įgyti. Kita vertus, akivaizdų Aristotelio susi- 
žavėjimą viduriniąja klase iš dalies galima paaiškinti tuo, kad 
jis laiko ją tinkama terpe ugdyti tokiai dorybei ar kilnumui ir 
gerumui, kurie ne taip dviprasmiškai tarnaus valstybei, kaip 
įprastinio aristokratinio tipo dorybė arba kilnumas ir gerumas. 

Toliau ketvirtoje knygoje ir kitose dviejose knygose plačiai 
aptariamos politinės institucijos, sukilimo (ctūo16) ir politinių 
pokyčių arba perversmo (uetaBoln) priežastys, taip pat būdai, 
kaip įkurti ir išsaugoti santvarkas. Šiems kupiniems tikro re- 
alizmo ir neabejotino kasdienės politikos rūpesčių suvokimo 
puslapiams mažai rasime lygių politinės teorijos literatūroje; 
kartu juose praplečiama ir pagilinama santvarkos tipų anali- 
zė, kurios apmatai pateikti ankstesnėse knygose. Ypač stebi- 
na Aristotelio siekimas patarti, kaip išsaugoti esamas santvar- 
kas, ne tik netobulų demokratijų bei oligarchijų politikams, bet 
netgi tironams“'. Tai liudija Aristotelio ypatingą lankstumą, 
kuklius jo lūkesčius politikų atžvilgiu ir pasitikėjimą pertvar- 
kymų galimybėmis. Nors Aristotelis niekur nenurodo, kad ti- 
rono valdiniai yra moraliai ar įstatymiškai įpareigoti jam pa- 
klusti arba nebandyti jį nuversti, jis, atrodo, pripažįsta, kad 
esama aplinkybių, kai tokios santvarkos pakeisti neįmanoma; 
todėl siekiant sušvelninti tironiško valdymo žiaurumus reikia 
įtikinti tironą, kad tai būtina santvarkai išsaugoti. 

Labai įdomus ir šios medžiagos išryškintas Aristotelio po- 
žiūris į politikų psichologiją. Nors Aristotelis pabrėžia politi- 
nių konfliktų klasinį pagrindą, ekonominių motyvų vaidmenį 
politikoje jis laiko beveik visiškai nereikšmingu. Jis ne kartą 
pabrėžia, kad turtuolių ir vargšų kova iš esmės yra ne rungi- 
masis dėl pačios nuosavybės, bet konkuruojančių teisingumo 
sampratų susidūrimas; jis daug kalba apie dažnai lemiamą aist- 
rų — pykčio, įžūlumo, baimės, paniekos ar garbėtroškos — 
vaidmenį kylant nesantaikai ar perversmams. Aristotelio sam- 
protavimai ypač gerai atskleidžia aristokratinio ir oligarchinio 
elito psichologiją ir įtikinamai parodo dramatiškas politines 
pasekmes, kurias gali sukelti atskiro žmogaus dorybė ar jos 
stokojimas. 

Geriausioji santvarka 


Aristotelio pateikiama santvarkų analizė apima, kaip jau 
matėme, ne tik įvairias netobulas santvarkas, bet ir tą santvar- 
ką, kuri žmogui yra pati geriausia. Kokią vietą tokia santvar- 
ka gali užimti pabrėžtinai praktiniame politikos moksle? Gal- 
būt Aristotelio samprotavimai apie geriausiąją santvarką dvie- 
jose paskutinėse Politikos knygose galų gale yra platoniškojo 
paveldo pėdsakas (kaip manė daugelis), menkai organiškai te- 
susijęs su praktiškesnių Politikos knygų dėstymu, o gal ir su 
visu veikalu? 

Pirmasis atsakymas į klausimą dėl geriausiosios santvar- 
kos naudingumo yra toks: geriausioji santvarka yra ne kas ki- 
ta, kaip bandymas išryškinti prielaidas bei alternatyvas, suda- 
rančias bet kokio esamos santvarkos pertvarkymo pagrindą. 
Neturi reikšmės, kad geriausioji santvarka suponuoja retą ap- 
linkybių derinį (arba dėl to gal niekada nėra egzistavusi); vie- 
nintelis jai keliamas reikalavimas — atsižvelgti į apribojimus, 
diktuojamus pačios žmogaus situacijos. Šitaip suprantama ge- 
riausioji santvarka pateikia mums ne kriterijus esamų santvar- 
kų teisėtumui įvertinti, bet visų politinių pokyčių modelį ar- 
ba tikslą. 

Toks aiškinimas yra problemiškas dėl to, kad Aristotelio 
veikale išlieka atotrūkis — anaiptol ne toks ryškus, kaip Pla- 
tono Valstybėje, tačiau vis dėlto reikšmingas — tarp geriausio- 
sios santvarkos ir praktiškai visų to meto santvarkų. Aristo- 
telio geriausioji santvarka remiasi tokia socialinės ir ekonomi- 
nės organizacijos forma, kuri, atrodo, graikų pasaulyje egzis- 
tavo tik Spartoje ir dar keliose vietose. Ją sudarė atskira klasė 
piliečių, galinčių visą savo laiką skirti politinei ir karinei veik- 
lai, ir nelaisva arba pusiau laisva žemės ūkio darbininkų kla- 
sė. Kai Aristotelis imasi nagrinėti bendrą politinio teisingumo 
ir jo reikšmės santvarkos reformai klausimą, jis, kaip paaiš- 

kėja, laiko normaliu dalyku valstybėms turėti didoka skaičių 
laisvųjų piliečių, užsiimančių ekonomine veikla. Atrodo, kad 
geriausioji santvarka niekaip negali būti modeliu tokioms vals- 
tybėms; be to, galima ginčytis, ar iš tiesų šis modelis nevei- 
kia priešinga kryptimi, skatindamas suabejoti liaudies politi- 
nių reikalavimų teisėtumu ir taip drąsindamas atimti iš jos pi- 
lietines teises. 

Nors geriausioji santvarka aptariama nesiejant jos su anks- 
tesne schematiška santvarkų tipų analize, nėra abejonių, kad 
Aristotelis laiko šią santvarką aristokratijos forma. Tai aristok- 
ratija griežta šio žodžio prasme: neatmiešta valdančiojo sluoks- 
nio, viešai pasiryžusio puoselėti dorybę, valdžia. Aristotelis at- 
rodo keistai nekalbus geriausiosios santvarkos politinės struk- 
tūros klausimu; bet taip yra kaip tik dėl to, kad geriausioje 
santvarkoje nekyla normalūs politiniai konfliktai, būdingi san- 
tvarkoms, susidedančioms iš nevienalyčių laisvųjų piliečių gru- 
pių. Svarbiausia geriausiajai santvarkai iškylanti problema yra 
ne dalinių ir nesuderinamų politinio teisingumo reikalavimų 
sutaikymas, bet ugdymas dorybės, kuri kaip tik ir paremia ge- 
riausią politinio teisingumo reikalavimą. 

Galima sakyti, kad geriausiosios santvarkos aptarimas pas- 
kutinėse Politikos knygose turi du specifinius praktinius tiks- 
lus. Pirma, Aristotelis atidžiai tiria (sekdamas Platono Įstaty- 
muose parodytu pavyzdžiu) galimybes, kurios atsiveria įkūrus 
naujas valstybes tolimuose graikų pasaulio regionuose. Šiame 
kontekste turėtume suprasti jo pateiktą išsamų tokių dalykų, 
kaip valstybės dydis, jos įkūrimo vieta bei planas ir gyventojų 
ypatybės, aptarimą“. Antra, Aristotelio pateiktas geriausioje 
santvarkoje gyvenančių piliečių auklėjimo bei gyvenimo būdo 
aprašymas turėjo tapti praktiniu vadovu laisvalaikio turintiems 
egzistuojančių valstybių aristokratams arba potencialiems aris- 

tokratams. Antroje knygoje Aristotelis gana nuodugniai nuro- 
do aristokratų klasės gyvenimo būdo ydas tose valstybėse — 
ypač Spartoje ir Kartaginoje, — kurios laikomos geriausiai val- 
domomis. Geriausioji santvarka, aptariama paskutinėse Politi- 
kos knygose, visų pirma turėjo pateikti alternatyvų aristokra- 
tiško gyvenimo būdo modelį tiems, kurių politines idėjas for- 
mavo šių įspūdingų, tačiau irgi turėjusių trūkumų visuomenių 
pavyzdžiai. 

Reikšmingiausias trūkumas, kurį Aristotelis pabrėžia ana- 
lizuodamas ir Spartą, ir Kartaginą, — tai pernelyg didelis jų 
valdančiųjų klasių rūpinimasis turtais. Spartoje turtai kaupia- 
mi slaptai, nepaisant įstatymų griežtumo (greta kitų dalykų, 
jie draudžia Žmonėms turėti aukso ir sidabro), — iš dalies dėl 
to, kad patys įstatymai neapdairiai skatina didžiulius turtinius 
skirtumus dėl netikusio žemės nuosavybės paveldėjimo sutvar- 
kymo, iš dalies dėl spartiečių auklėjimui būdingo utilitarizmo. 
Antra vertus, Kartaginoje, garsioje prekybos tradicijomis, tur- 
tas atvirai aukštinamas ir laikomas būtina sąlyga valdžios pa- 
reigoms gauti. Aristotelis teigia priešingai: „Kur labiausiai ger- 
biama ne dorybė, ten negali būti tvirtos aristokratinės santvar- 
kos“““. Tačiau Aristotelio siūlomas sprendimas nėra. tik spar- 
tietiško asketiškumo variantas. Aristotelis neabejotinai teikia pir- 
menybę Spartos tipo žemvaldžių diduomenei, o ne Kartaginos 
diduomenei, kurios turtai gaunami iš prekybos. Platūs sam- 
protavimai apie turto įsigijimą arba „verslą“ (ypnuanonxn) pir- 
moje knygoje atskleidžia Aristotelio įsitikinimą, kad ekonomi- 
nės veiklos išlaisvinimas nuo natūralių apribojimų, kuriuos le- 
mia su žemės ūkiu susijęs gyvenimo būdas, gali suteikti pavo- 
jingą impulsą Žmonių išorinių gėrybių troškimui. Kartu Aris- 
totelis nemano esant naudinga sąmoningai skatinti asmeninį 
ar visuomeninį skurdą ir visiškai pripažįsta poreikį prėkiauti 

ir turėti pinigų. Nepageidautina, kad geriausioji valstybė pati 
būtų uostas, tačiau Aristotelis vertina jūros artumą; tai ne tik 
palengvina prekybą, bet ir leidžia stiprinti jūrinę galią“. Bet 
kiekvienai valstybei, pajėgiančiai išlaikyti laivyną, reikalingos 
didelės pajamos. Kalbėdamas apie privataus turto vaidmenį, 
Aristotelis nurodo, kad labiausiai pageidautina vidutinio dy- 
džio nuosavybė; tuo tarpu su turtu susijusias blogybes galima 
sušvelninti skatinant jį naudoti bendriems tikslams: rengiant 
bendruosius pietus, skiriant žemės sklypus valstybės iždui rem- 
ti, ugdant nuosaikumo ir dosnumo dorybes. 

Trumpas samprotavimas apie geriausiosios valstybės dydį“ 
atskleidžia būdingą Aristotelio teorijos aspektą. Įprasta manyti, 
kad geriausia valstybė — tai didžiausia valstybė; atrodo, tokį 
požiūrį lemia siekimas, kad valstybė turėtų kuo didesnę kari- 
nę galią. Aristotelis šią idėją atmeta remdamasis tuo, kad di- 
džiulės valstybės neįmanoma gerai valdyti. Taip yra visų pir- 
ma todėl, kad paprasčiausiai sunku kontroliuoti didelį žmo- 
nių skaičių („kas bus tos beribės gausybės karvedys, kas bus 
šauklys, neturėdamas Stentoro plaučių?“). Tačiau iš esmės tai 
susiję su tuo, kad sutrinka svarbiausios politinės funkcijos; taip 
atsitinka dėl to, kad negalima visų Žmonių pažinti asmeniš- 
kai: teisingumo vykdymas ir pareigų paskirstymas pagal nuo- 
pelnus reikalauja, kad piliečiai žinotų vieni kitų savybes. Aris- 
totelis daro išvadą, kad optimaliu valstybės dydžiu galima lai- 
kyti didžiausią įmanomą gyventojų skaičių pakankamumo sau 
požiūriu, kurį „įmanoma aprėpti“. 

Šis klausimas įgyja didelę reikšmę formuojantis klasikinei 
politinei filosofijai, kurios pradininkas buvo Machiavelli, todėl 
labai svarbu teisingai suprasti Aristotelio poziciją. Jau matė- 
me, kad Aristotelis anaiptol nepamiršta pagrindinio valstybės 

poreikio — saugumo. Tačiau jis neigia, kad saugumą galų gale 
gali užtikrinti tik plėtimasis: užtenka Atėnų ir Spartos pavyz- 
džių norint parodyti, kad imperija sugriauna valstybę taip pat 
lengvai, kaip nelygios karinės pajėgos“. Šiaip ar taip, maža 
valstybė turi savas efektyvios gynybos strategijas. Aristotelis 
siūlo keturias tokias strategijas; dažnai jas visas galima taiky- 
ti kartu, jos viena kitą sustiprina: tai ypač gerai išlavinti ka- 
rių kariniai įgūdžiai bei narsumas, įtvirtinimai, puolimams pa- 
siruošęs laivynas, sąjungos. Ypač verta pažymėti pastarąsias, 
nes Aristotelis iš tikrųjų laiko realia galimybę, kad geriausioji 
valstybė pati pasirinks arba bus priversta vaidinti hegemono 
ir politinį vaidmenį kitų valstybių atžvilgiu“? — kaip Atėnai 
ir Sparta priešimperiniu laikotarpiu. Vis dėlto Aristotelis ne- 
linkęs pernelyg pabrėžti tokią galimybę. Kaip netrukus pama- 
tysime, taip yra dėl to, kad jis gerai supranta, kokią didelę 
reikšmę valstybės kaip visumos gyvenimui turi geriausiosios 
valstybės išorinė orientacija, arba užsienio politika. 


Auklėjimas, kultūra ir geriausias gyvenimo būdas 


Septintos knygos pradžioje, pradėjęs kalbėti apie geriausią- 
ją santvarką, Aristotelis nukrypsta į šalį ir gana plačiai apta- 
ria gyvenimo būdą, geriausiai tinkantį Žmonėms ir valsty- 
bėms. Šis fragmentas labai svarbus norint suprasti ne tik auk- 
lėjimo ir kultūros aptarimo, kuriuo užbaigiama Politika, kokią 
ją turime, tikslą ir reikšmę, bet ir visos Aristotelio politinės 
teorijos pobūdį. 

Ne iš karto aišku, kodėl Aristotelis vėl sugrįžta prie klau- 
simo, kurį, atrodytų, jau aptarė etikos veikaluose. Iš pradžių 
jis pakartoja savo tezę, kad laimė — tai dorybingas gyveni- 
mas arba, tiksliau, dorybė, supratingumas ir jais grindžiama 

veikla, ir teigia, kad tai, kas teisinga atskiram Žmogui, turi būti 
teisinga ir valstybei kaip visumai. Tačiau paaiškėja, kad gali 
kilti klausimas, ar atskiro žmogaus ir valstybės laimė arba do- 
rybė yra ta pati. Mat, sako Aristotelis, „ir kai kas iš pritarian- 
čiųjų tam, kad labiausiai vertas pasirinkti gyvenimo būdas yra 
tas, kuris susijęs su dorybe, abejoja, ar reikia pasirinkti pilie- 
tinį bei veiklų gyvenimo būdą, ar verčiau atsiriboti nuo vis- 
ko, kas išoriška, ir gyventi mąstytojo gyvenimą, kurį vienin- 
telį kai kas sako esant filosofinį. Juk matome, kad vieną iš šių 
dviejų gyvenimo būdų renkasi tie žmonės — tiek anksčiau gy- 
venę, tiek dabar gyvenantys, — kurie labiausiai trokšta pel- 
nyti garbę savo dorybe; sakydamas „du“, turiu galvoje politi- 
nį ir filosofinį“"!. 

Čia yra du dalykai, į kuriuos reikia atkreipti dėmesį: ar 
geresnis gyvenimo būdas yra aktyvus dalyvavimas valstybės 
politiniame gyvenime, ar geriau gyventi tarsi svetimšaliui, ir 
kokią valstybės santvarką bei orientaciją (Šia9e014) turėtume 
laikyti geriausiomis. Tačiau į pirmą vietą Aristotelio samprota- 
vimuose iškyla geriausiosios santvarkos užsienio politikos 
klausimas. Jis rašo: „Kai kas mano, kad valdžia savo artimie- 
siems, jeigu ji despotiška, yra susijusi su didžiausia neteisy- 
be, o jeigu ji pilietiška, ji nėra neteisinga, bet vis dėlto suvar- 
žo asmeninę gerovę; kiti yra visiškai priešingos nuomonės — 
kad vienintelis vyrui tinkamas gyvenimo būdas yra veiklus ir 
pilietinis, nes nė viena dorybė privačių asmenų darbais nega- 
li pasireikšti geriau negu darbais tų, kurie rūpinasi bendrais 
reikalais ir dalyvauja politikoje. Taigi kai kas laikosi tokio po- 
žiūrio; dar kiti teigia, kad tik despotiška ir tironiška santvar- 
kos forma teikia laimę; be to, kai kur santvarkos ir įstatymų 


1472 


tikslas yra despotiškai valdyti kaimynus. 


1321a25—32. 
.1324a36—b)4. 


ARISTOTELIS 


Aristotelis aiškiai parodo, kad laiko Spartą pavyzdžiu vals- 
tybės, kuri orientuojasi į karus, užkariavimus bei svetimtau- 
čių pajungimą. Tokiai orientacijai, atrodo, yra dvi alternaty- 
vos: nesikišimas į kitų valstybių reikalus arba aktyvi ir politi- 
nė orientacija, kurios kraštutinė išraiška — valstybių-sąjungi- 
ninkių politinis valdymas arba vadovavimas joms. Labai pa- 
našios ir atskirų Žmonių dalyvavimo politiniame gyvenime al- 
ternatyvos. Žmogus gali pasitraukti iš politikos kaip svetim- 
šalis ar filosofas arba gali dalyvauti politikoje „politiškai“ — 
pakaitomis valdyti ir būti valdomas arba bandyti tironiškai 
valdyti savo bendrapiliečius. 

Tačiau iš tikrųjų toks paralelizmas yra šiek tiek klaidinan- 
tis, ir neatitikimas nurodo problemą, kuri labiausiai domina 
Aristotelį. Niekas nemano, kad despotizmas arba tironija yra 
pagarbos vertas valstybės piliečių gyvenimo būdas. Tačiau at- 
rodo, kad daugelis žmonių nemato skirtumo tarp despotizmo 
ir politinio valdymo, kai kalbama apie svetimšalius, ir „nesi- 
gėdija su kitais elgtis taip, kaip savo pačių atžvilgiu mano 
esant neteisinga ir nenaudinga“. Tokio požiūrio, atrodo, lai- 
kosi netgi tie (ar kai kurie iš tų), kurie mano, kad „veiklus ir 
pilietinis gyvenimo būdas“ yra vienintelis tinkamas vyrui — 
t.y. tam, kuris siekia atlikti kilnius darbus ir pelnyti garbę. Ki- 
taip tariant, ko gero, pačiai valdymo idėjai būdingas nestabi- 
lumas, jeigu net pagarbos verti žmonės yra linkę manyti, kad 
geriausia yra valdyti visus. Paskata valdyti tokiu būdu natū- 
raliai siekia realizuotis viešpatavimu svetimšalių atžvilgiu; ta- 
čiau pavojus nuolat slypi ir pačios valstybės viduje — tokios 
paskatos toleravimas užsienyje gali atsigręžti panašiais daly- 
kais namie; tai ir vėl rodo Spartos pavyzdys“. 

Jeigu norime deramai įvertinti neabejotinai vingrią šio Aris- 
totelio samprotavimo logiką, turime nesileisti suklaidinami jo 

apeliavimo i filosofini gyvenima. Cia nesiekiama ivertinti po- 
litinio ir filosofinio gyvenimo būdų pranašumus žmogui. Ni- 
komacho etikos dešimtoje knygoje Aristotelis aiškiai pasako, kad 
filosofinis gyvenimo būdas yra pats pranašiausias tiems, ku- 
rie gali jį pasirinkti; tačiau jis neužsimena apie tai, kad pats 
šis faktas turi tiesioginių politinių pasekmių. Šiame kontekste 
filosofinis gyvenimas Aristotelį domina tik kaip politiškai 
reikšmingų fenomenų modelis arba analogija. Pavyzdžiui, 
žmogaus nedalyvavimo politiniame gyvenime alternatyvą jis 
pateikia tiktai todėl ar visų pirma todėl, kad ši alternatyva tu- 
rėjo tam tikrą politinę įtaką. Kai kurie aristokratai mieliau rin- 
kosi politiškai aktyvų gyvenimą, o kiti, manydami, kad dory- 
bė privačių asmenų darbais gali pasireikšti geriau““, laikėsi ato- 
kiai nuo politikos — ypač tokią nuostatą mėgo aristokratai, 
gyvenę demokratinėse santvarkose (kaip Atėnų), kur demago- 
gai varžėsi dėl liaudies simpatijų, o teisminės ekspropriacijos 
grėsmė buvo visai reali. Galima įsivaizduoti, kad nemaža to- 
kių žmonių buvo tarp tiesioginių Aristotelio klausytojų. 
Kaip Aristotelis sprendžia šią dilemą? Nenorėdamas ska- 
tinti dorybingus Žmones pasitraukti iš politikos, Aristotelis for- 
maliai daro išvadą, kad geriausias gyvenimo būdas tiek vals- 
tybei, tiek atskiram Žmogui yra praktinis arba veiklus gyve- 
nimas. Tačiau jam taip pat rūpi apriboti politiniam gyvenimui 
ar politikams būdingą tendenciją siekti valdžios dėl jos pačios, 
be jokių ribų, todėl jis imasi iš naujo apibrėžti praktinį arba 
veiklų gyvenimą tokiu būdu, kuris iš esmės keičia geriau- 
siosios valstybės orientaciją. Dabar Aristotelis tvirtina, kad 
veiklus gyvenimo būdas nebūtinai yra veiklumas kitų atžvil- 
giu, lygiai kaip svarstymai yra veiklūs ne tik tie, kuriais sie- 
kiama kokio nors tolesnio rezultato, bet juo labiau tie sampro- 
tavimai ir apmąstymai, „kurių tikslas slypi juose pačiuose ir 

kurių priežastis yra jie patys“. Iš tikrųjų atrodo, kad ir „vals- 
tybės, kurios dėl savo padėties yra izoliuotos ir pasirinkusios 
būtent tokį gyvenimą, nebūtinai turi būti neveiklios“ panašiai 
kaip atskiras Žmogus, „nes kitaip vargu ar dievas ir visa vi- 
sata, kuriems nebūdingi jokie išoriniai veiksmai, išskyrus tuos, 
kurie susiję su jais pačiais, galėtų gerai gyvuoti“. 

Toliau septintoje knygoje Aristotelis grįžta prie šių temų 
ir gvildena jas plačiau. Geriausiosios valstybės piliečiai turi ga- 
lėti užsiimti politika ir eiti į karą, bet svarbiau, kad jie galėtų 
išsaugoti taiką ir turėti laisvalaikio. Karai vyksta taikos labui, 
o veiklos tikslas yra laisvalaikis — tai, kas būtina ar naudin- 
ga, daroma dėl to, kas kilnu. Politinė arba karinė veikla pati 
savaime nė kiek ne daugiau yra geriausiojo gyvenimo tikslas 
negu ekonominė veikla; žmonės užsiima politika dėl tų pačių 
priežasčių, dėl kurių jie imasi kitokios praktinės veiklos, — 
kad užsitikrintų laisvalaikį ir visa tai, kuo galima mėgautis 
laisvalaikiu. Laimė tikriausia šio Žodžio prasme sietina ne su 
veikla, bet su laisvalaikiu““. Taigi geriausioji santvarka priklau- 
so nuo įvairių dorybių. Politikos ir karo veiklai remti reika- 
lingas narsumas ir ištvermingumas; nuosaikumas ir teisingu- 
mas reikalingi ir veikloje, ir laisvalaikiu, nors ypač šios dory- 
bės reikalingos taikos metu ir laisvalaikiu, nes karas Žmones 
verčia būti teisingus ir nuosaikius, o mėgavimasis sėkme ir 
laisvalaikis taikos metu padaro žmones greičiau įžūlius. Ta- 
čiau šių dorybių aiškiai neužtenka, nes Aristotelis priduria, 
kad geriausiajai santvarkai dar reikalinga „filosofija“ — tik 
laisvalaikiui”. 

Tad ar Aristotelis galų gale „pritempia santvarką“ (tariant 
jo paties žodžiais, kritikuojančiais Platono Įstatymus) prie ka- 

ralių filosofų valdymo, kaip numatyta Platono Valstybėje? Su 
tokia išvada sutikti negalima. Aristotelis leidžiasi į ilgus svars- 
tymus, kad parodytų, jog geriausias gyvenimo būdas žmo- 
nėms — tai praktinis ar politinis gyvenimas; paskutinėse Po- 
litikos knygose, skirtose auklėjimo klausimams, nėra jokių 
užuominų apie tai, kad Aristotelis suteiktų filosofijai vietą ge- 
riausiosios santvarkos piliečių ar jų dalies tarpe“. Iš tikrųjų 
Aristotelis, atrodo, buvo įsitikinęs, kad filosofija yra ne tik ne- 
būtina, bet netgi aiškiai netinkama karaliams, priešingai negu 
įsiklausymas į patarimus bei įtikinėjimus tų, kurie yra tikri fi- 
losofai“?. Nėra pagrindo manyti, kad filosofų valdymą Aristo- 
telis laikė rimta politine galimybe. Kai jis šiame kontekste mini 
„filosofiją“, greičiausiai turi galvoje ne filosofiją teorinių spe- 
kuliacijų prasme, bet platesnę šio žodžio reikšmę, kurią daug- 
maž atitinka žodis „kultūra“. Antroje knygoje Aristotelis kri- 
tikuoja Platoną už tai, kad šis, siekdamas užtikrinti Valstybės 
santvarkos vienybę ir laimę, remiasi institucine bendruomeniš- 
kumo sistema, o ne „auklėjimu“, t.y. „papročiais, filosofija ir 
įstatymais“““, tačiau jis nepamiršta, kad Platonas pasikliovė fi- 
losofija, o ne pačiomis institucijomis. Aristotelis nori pasaky- 
ti, kad Platonui derėjo mažiau remtis filosofija griežtąja pras- 
me, o daugiau — filosofija plačiąja prasme. Filosofiją šia pas- 
tarąja prasme sudaro visų pirma domėjimasis muzika bei po- 
ezija laisvalaikiu. 

Čia negalima deramai aptarti sudėtingų (ir akivaizdžiai ne- 
pilnų) samprotavimų apie auklėjimą ir kultūrą, sudarančių li- 
kusią Politikos dalį. Norint suprasti šią diskusiją, būtina įver- 
tinti retorinę dilemą, su kuria Aristotelis susidūrė stengdama- 


78 Žr. P 714.1333a27—30. 


7 Aristotelis, fr. 647 Rose (cituojamas: Themistius. Orations, 8.128 
Dindorf). 
% P 2.5.1263b37—40. 

sis, kad jo išdidiems ir praktiškiems pašnekovams dėstymas 
būtų patrauklus, užuot atrodęs paprasčiausiai sentimentalus ar- 
ba, dar blogiau, nuolankus. Kalbėdamas apie mėgavimąsi lais- 
valaikiu literatūra ir menais kaip apie geriausio gyvenimo tiks- 
lą, Aristotelis apdairiai apeliuoja į tradicinius autoritetus ir pa- 
brėžia aptariamos veiklos neutilitarinį pobūdį. Tačiau įsigili- 
nus paaiškėja, kad Aristotelis norėtų auklėjimą — moralinį ar 
intelektualinį — padaryti ne vien tik jaunuolių užsiėmimu; su- 
brendusių žmonių mėgavimasis kultūra kartu turėtų būti ir 
tam tikras dorybių ugdymas. Atrodytų, jau pats apibrėžimas 
neigia, kad geriausiosios santvarkos aristokratams reikalingas 
toks auklėjimas. Tačiau šiame kontekste Aristotelis primena 
mums"!, kad netgi „didžios dvasios“ žmonės nėra visiškai ap- 
saugoti nuo pražūtingų aistrų, susijusių su aistringąja sielos 
dalimi; jis leidžia mums suprasti, kad aukštesniosios dorybės 
formos, kurią jis vadina „supratingumu“, ugdymas gali kelti 
ypatingus reikalavimus. Geriausia bus priminti Aristotelio nuo- 
rodas į tai, jog šitaip suprantamo auklėjimo pagrindinė prie- 
monė — tragiškoji poezija, skirta sukelti sielos aistrų katar- 
siui?. Šiuo aspektu, kaip ir kitais, Aristotelis stengiasi pato- 
bulinti Platono teoriją tik geriau realizuodamas jo svarbiausią 
sumanymą. 


Carnes Lord 


81 P 771328a7—8. 
82 P 87.1342a10—15. 

I. 1. Kadangi kiekviena valstybė, kaip matome, yra 1252a 
tam tikra bendrija, o kiekviena bendrija yra susikūrusi 
dėl kokio nors gėrio (juk visi viską daro to, ką jie laiko 
gėriu, labui), akivaizdu, kad visos jos siekia kokio nors 
gėrio, o labiausiai ir aukščiausiojo gėrio siekia ta bendri- 
ja, kuri yra visų svarbiausioji ir apima visas kitas; ši ben- 
drija ir vadinama valstybe, arba pilietine bendrija. 

2. Tie, kurie mano, kad tai, kas būdinga valstybės vy- 
rui, karaliui, ūkio valdytojui ir šeimininkui, yra tas pat, 
teigia neteisingai', nes taria, kad kiekvienas iš jų skiria- 
si tuo, daugelį ar nedaugelį jis valdo, bet ne rūšimi, ir 
kad valdantis nedaugelį yra šeimininkas, daugiau — 
ūkio valdytojas, o dar daugiau — valstybės vyras arba 
karalius, tarsi didelis ūkis niekuo nesiskirtų nuo mažos 
valstybės, o valstybės vyras nuo karaliaus skirtųsi tik 
tuo, kad tas, kas valdo vienas pats, yra karalius, o kas 
pagal tokio [valdymo] mokslo dėsnius pakaitomis val- 
do ir yra valdomas, tas yra valstybės vyras; tačiau tai 
nėra teisinga. 3. Tai paaiškės tiriant kalbamąjį dalyką 
mūsų įprastu būdu: kaip kitais atvejais sudėtinę visumą 

reikia suskaidyti į nedalijamus elementus (nes tai yra 
smulkiausios visumos dalelės), taip ir čia nagrinėdami, 
iš ko susideda valstybė, mes ir apie tas [įvairias valdo- 
vų rūšis] įžvelgsime, kas reikia, ir ypač — kuo jie ski- 
riasi vieni nuo kitų ir ar įmanoma moksliškai aptarti 
kiekvieną iš jų. 

Kaip kitur, taip ir čia tas, kas nuo pat pradžių ste- 
bėtų patį dalykų susidarymą, būtent tokiu būdu pama- 
tytų viską aiškiausiai. 4. Pirmiausia neišvengiamai susi- 
jungia į porą tie, kurie vienas be kito negali egzistuo- 
ti, — moteriškasis ir vyriškasis pradai giminei pratęsti 
(ir tai lemia ne laisvas pasirinkimas, bet pati prigimtis, 
kuri, kaip ir kitų gyvių bei augalų, reikalauja palikti 
naują į save panašią būtybę), taip pat iš prigimties val- 
dantysis ir valdomasis, kad išgyventų (nes pajėgiantis 
protu numatyti yra iš prigimties valdantysis ir viršesnis, 
o pajėgiantis kūno galiomis tai įvykdyti yra valdomasis 
ir iš prigimties vergiškas; dėl to tas pat yra naudinga ir 
šeimininkui, ir vergui). 5. Vis dėlto moteriškasis ir ver- 
giškasis pradai savo prigimtimi yra skirtingi (juk gam- 
ta nieko nedaro taip taupiai, kaip kalviai, gaminantys 
Delfų peilį“, ji vieną dalyką skiria vienam tikslui, nes 
kiekvienas įrankis geriausiai atliks savo paskirtį tarnau- 
damas ne daugeliui tikslų, bet vienam). Tačiau barbarai 
moteriai ir vergui skiria tokią pačią vietą — taip yra to- 
dėl, kad jie neturi iš prigimties valdančiojo prado, ir jų 
[vyro ir moters] sąjunga tampa vergo ir vergės sąjunga. 
Todėl poetai ir sako: 


Juk dera graikams barbarus valdyti“, 

turėdami galvoje, kad barbaras ir vergas savo prigimti- 
mi yra tas pat. 

6. Iš tų dviejų bendrijos rūšių pirmiausiai kilo ūkis, 
ir teisus buvo Hesiodas, rašęs: 


Namą pirmiausia ir moterį, jautį taipogi artoją“, 


nes jautis neturtingiesiems yra vietoj tarno. Ši iš pri- 
gimties paskatų kasdieniam reikalui susikūrusi bendri- 
ja yra ūkis, ir jos narius Charondas“ vadina „valgio 
dubens dalininkais“, o Epimenidas Kretietis* — „ėdžių 
dalininkais“. 

7. Pirmoji jau ne kasdieniams poreikiams tenkinti iš 
kelių ūkių susidariusi bendrija yra kaimas. Labiausiai sa- 
vo prigimtimi kaimas panašus į ūkio [skaidymąsi į] ko- 
lonijas, kurių narius kai kas vadina „pieno broliais“, 
<taip pat vaikais ir vaikų vaikais>'. Kaip tik dėl to vals- 
tybės iš pradžių ir buvo valdomos karalių, o [negraikų| 
gentys dar ir dabar tebėra jų valdomos, kad jos yra su- 
sidariusios iš karaliaus valdomų sudedamųjų dalių: kiek- 
vienas ūkis tarsi karaliaus yra valdomas vyriausiojo, taigi 
dėl giminystės ryšių lygiai taip pat valdomos ir jo kolo- 
nijos. Būtent apie tai Homeras ir sako: 

... Įstatymus duoda kiekvienas 

Žmonai beigi vaikamus“, 
nes [Homero kiklopai] gyveno atskirai, ir [Žmonių] se- 
novėje buvo taip gyvenama. Visi sako, kad dievai taip 
pat yra valdomi karaliaus, nes patys — vieni dar ir da- 
bar, kiti senovėje — buvo šitaip valdomi: žmonės įsivaiz- 


duoja pagal save tiek dievų išvaizdą, tiek gyvenimą. 


5 955 
dD 5 65 


1253a 


PIRMA KNYGA 


8. Iš kelių kaimų susidedanti baigtinė bendrija yra 
valstybė, jau pasiekusi, jei galima taip pasakyti, visiško 
sau pakankamumo lygį, susidariusi gyvenimo, o gyvuo- 
janti gero gyvenimo labui. Todėl kiekviena valstybė, kaip 
ir ankstesnės bendrijos, yra nulemta pačios prigimties, 
nes valstybė yra jų tikslas ir prigimtis yra tikslas — juk 
koks yra kiekvienas dalykas pasibaigus jo tapsmui, to- 
kią ir sakome esant jo prigimtį, pavyzdžiui, žmogaus, ar- 
klio, ūkio. Be to, paskirtis, arba tikslas, yra tai, kas ge- 
riausia, o sau pakankamumas ir yra tikslas ir tai, kas ge- 
riausia. 9. Tad iš viso to aišku, kad valstybė yra prigim- 
ties nulemtas dalykas ir kad žmogus iš prigimties yra 
pilietinis gyvūnas; tas, kas iš prigimties, o ne dėl aplin- 
kybių nėra pilietis, yra arba menkesnis, arba pranašes- 
nis už žmogų (kaip ir Homero suniekintasis 

be giminės, be įstatymų, be židinio“, 

nes būtent tokios prigimties žmogus trokšta karo), tarsi 
vieniša figūra žaidimo lentoje. 10. Kodėl žmogus yra pi- 
lietinis gyvūnas labiau nei kokia bitė ar bandos gyvu- 
lys, akivaizdu: kaip sakėme, gamta nieko nedaro be tiks- 
lo, o kalbą vienintelis iš visų gyvūnų turi žmogus. Ži- 
noma, balsas išreiškia skausmą bei malonumą, todėl jį 
turi ir kiti gyvūnai, nes jų prigimtis jau tiek išsivystė, 
kad jie jaučia skausmą bei malonumą ir tai vieni kitiems 
perteikia; tačiau kalba yra skirta reikšti tam, kas naudin- 
ga ir kas žalinga, taigi ir tam, kas teisinga ir kas netei- 
singa, 11. o žmonės iš visų gyvūnų išsiskiria tuo, kad 
jie vieninteliai suvokia, kas yra gera ir bloga, teisinga ir 
neteisinga ir t.t., ir šių dalykų bendrumo pagrindu ku- 
riamas ūkis bei valstybė. 

Taigi valstybė pagal prigimtį yra pirmesnė už ūkį ar 
kiekvieną iš mūsų, nes visuma neišvengiamai yra pirmes- 
nė už dali: suardžius visą [kūną|, nebebus nei rankos, 
nei kojos, nebent išliks tik pavadinimas, kaip tuomet, kai 
kalbama apie akmeninę ranką, bet sugadinta ranka jau 
nebebus ranka. Viskas yra apibrėžta savo paskirties ir ga- 
lios, taigi, kas jų netenka, nebevadintinas tuo pačiu, o tik 
turinčiu tą patį vardą. 12. Tad akivaizdu, kad valstybė ir 
iš prigimties yra pirmesnė už kiekvieną [atskirą žmogų]: 
juk jei žmogus, būdamas atskirtas, nėra sau pakankamas, 
jo santykis su visuma yra panašus į kitų dalių santykį su 
visuma, o tas, kuris negali įsijungti į bendriją ar yra sau 
pakankamas ir nieko nestokoja, nėra ir valstybės dalis, 
taigi yra arba gyvulys, arba dievas. 

Vadinasi, visiems iš prigimties būdingas siekimas 
jungtis į tokią bendriją, o pirmasis juos sujungęs buvo 
didžiausias geradarys, nes kaip būdamas tobulas žmo- 
gus yra geriausias iš gyvūnų, taip atskirtas nuo įstaty- 
mo ir teisingumo jis yra visų blogiausias. Juk blogiau- 
sia neteisybė yra ta, kuri turi ginklų, o Žmogus gimsta 
turėdamas ginklus supratingumui bei dorybei, tačiau jais 
puikiausiai galima pasinaudoti priešingam tikslui. Todėl 
be dorybės žmogus yra šventvagiškiausias ir Žiauriau- 
sias [iš gyvūnų) ir blogiausias seksualiniu bei valgio po- 
žiūriu“. Teisingumas yra valstybės pradas, nes teismas, 
kuris sprendžia, kas teisinga, yra piliečių bendrijos nu- 
statyta tvarka. 


„ II. 1. Kai jau aišku, iš kokių dalių susidarė valstybė, 
pirmiausia būtina aptarti ūkio valdymą, nes kiekviena 
valstybė susideda iš ūkių. Ūkio valdymo dalys atitinka 

dalis, iš kurių susideda pats ūkis, o tobulas ūkis susi- 
deda iš vergų bei laisvųjų. Kadangi kiekvieną dalyką rei- 
kia pradėti tirti nuo smulkiausių dalių, o pirminės ir ma- 
žiausios ūkio dalys yra šeimininkas ir vergas, vyras ir 
žmona, tėvas ir vaikai, tai reikėtų ištirti šias tris [santy- 
kių rūšis], kokios jos yra ir kokios turi būti. 2. Tai yra 
vergvaldystės, santuokiniai (moters ir vyro sąjunga ne- 
turi ją įvardijančio žodžio)" ir, trečia, tėvystės santykiai 
(ir šie neturi atskiro pavadinimo), — tebūnie šie išvar- 
dyti trejopi [santykiai]. Yra dar viena dalis, kurią vieni 
tapatina su ūkio valdymu, kiti laiko svarbiausia jo dali- 
mi, o kaip yra iš tiesų, reikia išsiaiškinti; kalbu apie va- 
dinamąjį turtėjimo meną. 

Pirmiausia aptarkime šeimininką ir vergą, idant pa- 
matytume tai, kas susiję su būtinaisiais poreikiais, ir ar 
pažinę šį santykį galėsime spręsti geriau, nei ligi šiol nu- 
spręsta. 3. Juk vieniems atrodo, kad būti šeimininku yra 
tam tikras mokslas ir kad ūkio valdymas, šeimininko 
valdžia, valstybės valdymo menas ir karaliavimas yra tas 
pat, kaip sakėme pradžioje; kitiems atrodo, kad būti šei- 
mininku yra priešinga prigimčiai, nes tik pagal įstatymą 
vienas yra vergas, o kitas — laisvasis, bet iš prigimties 
jie niekuo nesiskiria, ir kadangi [ši valdžia] grindžiama 
prievarta, ji yra neteisėta. 

Nuosavybė yra ūkio dalis, o nuosavybės įsigijimo me- 
nas yra ūkio valdymo dalis (nes be būtinų dalykų ne- 
įmanoma nei gyventi, nei gerai gyventi). 4. Kaip tam tik- 
riems menams būtini atitinkami įrankiai, jei norima už- 


baigti darbą, taip jie būtini ir ūkio valdytojui. O įran- 

kiai vieni būna negyvi, kiti gyvi: antai vairininkui vai- 
ras yra negyvas įrankis, o stebėtojas — gyvas, nes pa- 
dėjėjas menuose yra įrankio vietoje; lygiai taip pat nuo- 
savas daiktas yra gyvenimo įrankis, nuosavybė yra įran- 
kių sankaupa, ir vergas yra gyvas nuosavas daiktas. 
Kiekvienas padėjėjas yra netgi svarbiausias iš įrankių. 
5. Juk jei kiekvienas įrankis palieptas arba nujausdamas 
paliepimą galėtų atlikti savo darbą, kaip pasakojama 
apie Dedalo" [statulas] arba Hefaisto trikojus, kuriuos 
poetas sako savo kojomis ateidavus į dievų susirinkimus“, 
t.y. jei šaudyklės pačios austų ir plektrai patys skambintų 
kitara, visai nereikėtų meistrams padėjėjų nei šeiminin- 
kams vergų. Minėtieji įrankiai yra skirti gaminti, o nuo- 
savas daiktas — veiklai, nes iš šaudyklės atsiranda kaž- 
kas nauja, ne vien tik pats jos naudojimas, o iš drabu- 
žių ir lovos — tik pats naudojimas. 6. Be to, kadangi ga- 
minimas nuo veiklos skiriasi rūšimi, o jiems abiem rei- 
kia įrankių, neišvengiamai ir šie turi turėti tą patį skir- 
tumą. Gyvenimas yra veikla, o ne gaminimas, todėl ir 
vergas yra padėjėjas veiklos dalykuose. 

Apie nuosavą daiktą pasakytina tas pat, kas ir apie 
dalį, nes dalis ne tik yra ko nors kito dalis, bet ir visiš- 
kai priklauso tam kitam; tas pat tinka ir nuosavam daik- 
tui. Todėl vergo šeimininkas tėra tik jo šeimininkas, ta- 
čiau nepriklauso jam, o vergas ne tik yra šeimininko ver- 
gas, bet ir visiškai jam priklauso. 

7. Kokia tad yra vergo prigimtis ir galia, tampa aišku 
iš šių dalykų: kas, būdamas žmogus, priklauso ne sau 


pačiam, bet kitam, tas iš prigimties yra vergas; kitam pri- 

klauso tas žmogus, kuris, būdamas Zmogumi, yra nuosa- 
vas daiktas, o nuosavas daiktas yra veiklos įrankis, at- 
siejamas [nuo savininko]. Toliau reikia ištirti, ar kas nors 
yra toks iš prigimties, ar ne, ir ar kam nors yra geriau 
ir teisingiau vergauti, ar, atvirkščiai, bet kokia vergovė 
priešinga prigimčiai. 8. Tai nesunku suvokti samprotau- 
jant ar patirti iš to, kas vyksta. Juk valdyti ir būti valdo- 
mam yra ne tik neišvengiama, bet ir naudinga, ir kai ku- 
rie dalykai skiriasi tiesiog nuo gimimo — vieni linksta 
valdyti, kiti — būti valdomi. Yra daug tiek valdančiųjų, 
tiek valdinių rūšių (ir visuomet geresnių valdinių valdy- 
mas yra geresnis — pavyzdžiui, žmogaus valdymas yra 
geresnis negu žvėries, — nes geresniųjų atliekamas dar- 
bas yra geresnis, o kur tiktai kas nors valdo ir kas nors 
yra valdomas, ten yra ir tam tikras jų darbas), 9. nes kas 
tik susideda iš daugelio [dalių], arba ištisinių, arba skai- 
domų, ir sudaro vieną visumą, ten visuomet pasireiškia 
valdantysis ir valdomasis pradai; nors tai būdinga tik gy- 
viems padarams, tačiau kyla iš visos gamtos, nes ir tarp 
neapdovanotų gyvybe daiktų esama tam tikro valdymo, 
kaip, pavyzdžiui, dermės atveju, tačiau tai jau turbūt būtų 
atskiro tyrimo tema. 10. Gyvūnas pirmiausia susideda iš 
sielos ir kūno; pirmasis iš šių dalykų yra iš prigimties 
valdantysis, o antrasis — valdomasis. Patį prigimties pra- 
dą reikėtų tirti tų dalykų, kurie atitinka prigimtį, o ne 
tų, kurie yra sugedę. Todėl tirtinas toks žmogus, kurio ir 
kūnas, ir siela yra geriausios būklės, nes jame tai aki- 
vaizdu, o sugedusių, arba sugedusios būklės, žmonių bū- 
tent kūnas dažnai gali pasirodyti valdas sielą dėl jų ydin- 
gos ir prigimčiai priešingos būklės. 

11. Taigi, kaip sakėme, gyvoje būtybėje pirmiausia ga- 
lime įžvelgti ir šeimininko, ir pilietinę valdžią, nes siela 
kūną valdo šeimininkui būdinga valdžia, o protas troš- 
kimus — pilietine bei karaliaus valdžia; akivaizdu, jog 
neprieštarauja prigimčiai ir yra naudinga, kad kūnas bū- 
tų valdomas sielos, o aistringasis pradas — proto bei 
protingojo prado, tuo tarpu lygiavertė arba priešinga jų 
padėtis yra visiems žalinga. 12. Tas pat pasakytina apie 
žmones ir kitus gyvūnus: naminiai gyvuliai yra geres- 
nės prigimties už laukinius, ir visiems jiems yra geriau 
būti valdomiems Žmogaus, nes taip jie užsitikrina sau- 
gumą. Ir vyriškojo prado santykis su moteriškuoju yra 
iš prigimties aukštesnio santykis su žemesniu, valdančio- 
jo su valdomuoju. Tas pat neišvengiamai būdinga ir vi- 
siems žmonėms: 13. tie, kurie skiriasi taip, kaip siela ski- 
riasi nuo kūno, o žmogus — nuo gyvulio (čia priklauso 
tie, kurių darbas yra kūno naudojimas, ir tai yra geriau- 
sia, ką jie gali duoti), iš prigimties yra vergai, ir jiems 
geriau būti valdomiems būtent tokia valdžia, kaip ir ki- 
tiems minėtiems [padarams]. Juk vergas iš prigimties yra 
tas, kas gali priklausyti kitam (dėl to kitam ir priklau- 
so) ir kas susijęs su mąstymu tiek, kad jį supranta, bet 
pats jo neturi; kiti gyvi padarai, mąstymo nesuprantan- 
tys, paklūsta pojūčiams. 14. Mažai skiriasi ir jų teikia- 
ma nauda: ir vergai, ir naminiai gyvuliai savo kūno ga- 
liomis padeda patenkinti būtinuosius poreikius. Tad pri- 
gimtis siekia laisviesiems ir vergams suteikti ir skirtin- 
gus kūnus, vergams — stiprius būtiniesiems poreikiams 
tenkinti, o laisviesiems — tiesius ir nenaudingus tokiems 
darbams, tačiau tinkamus pilietiniam gyvenimui (kuris 

susideda iš karo ir taikos poreikių), bet dažnai atsitinka 
ir priešingai: pirmieji turi laisvųjų kūnus, o antrieji — 
tik laisvųjų sielas. 15. Akivaizdu bent jau tai, kad jei [kas 
nors] savo kūnais išsiskirtų taip, kaip dievų statulos, vi- 
si pasakytų, kad kiti teverti jiems vergauti. O jei tai tei- 
singa kūno atžvilgiu, dar teisingiau šią taisyklę taikyti 
sielai, tik pamatyti sielos grožį ne taip lengva kaip kū- 
no. Vis dėlto akivaizdu, kad vieni yra iš prigimties lais- 
vieji, o kiti — vergai, kuriems vergauti ir naudinga, ir 
teisinga. 

16. Tačiau nesunku įžvelgti, kad ir priešingai teigian- 
tieji tam tikru atžvilgiu kalba teisingai. Juk „vergauti“ 
ir „vergas“ sakoma dvejopa prasme: esama tokių, kurie 
yra vergai ir vergauja pagal įstatymą, — tas įstatymas 
yra tam tikras susitarimas, pagal kurį tai, kas užgrobia- 
ma kare, priklauso užgrobėjui. Tiesa, šią teisę daugelis 
susijusiųjų su įstatymų leidyba kaltina neteisingumu 
(kaip ir neteisingus dalykus skelbiantį oratorių): esą siau- 
binga, jei galinčio panaudoti prievartą ir stipresniojo ver- 
gas ir valdinys bus tas, kuris tą prievartą patyrė. Net ir 
išminčiams vieniems atrodo taip, o kitiems kitaip. 17. Šio 
nesutarimo ir priešingų samprotavimų priežastis yra tai, 
kad tam tikru būdu dorybė, įgijusi išteklių, puikiausiai 
gali panaudoti prievartą, ir visuomet stipresnysis pra- 
noksta kitus tam tikru gėriu. Taigi prievarta neatrodo 
esanti visiškai be dorybės, ir nesutarimas kyla tik dėl tei- 
singumo (nes vieniems atrodo, kad teisingumas yra ge- 
ra valia, o kitiems — kad teisinga, kai valdo stipresnis); 
išskyrus šiuos tolimus vienas kitam samprotavimus, ki- 
tokie svarstymai — esą tas, kas dorybės atžvilgiu yra ge- 


72 


PIRMA KNYGA 


resnis, neturi valdyti ir šeimininkauti — visai nepasižy- 
mi svarumu ir įtikinamumu. 18. Kai kurie, remdamiesi 
tam tikru teisingumu (nes įstatymas ir yra tam tikras tei- 
singumas), iš karo nelaisvės kylančią vergiją laiko teisin- 
ga ir kartu tai neigia, nes mano, kad karo pradžia būna 
ir neteisinga, ir jokiu būdu nepavadintų vergu to, kas 
vergauti nevertas; priešingu atveju išeis taip, kad net kil- 
mingiausieji bus laikomi vergais ir kilusiais iš vergų, jei- 
gu kartais jiems atsitiktų patekti į nelaisvę ir būti par- 
duotiems. Būtent dėl to jie ir nenori visų vadinti vergais, 
o tik barbarus. Ir kai jie tai sako, jie ieško ne ko kito, o 
prigimtinio vergiškumo, apie kurį kalbėjome iš pradžių, 
nes jiems neišvengiamai tenka sakyti, kad vieni yra ver- 
gai visur, o kiti — niekur. 19. Tą patį jie sako ir apie 
kilmingumą: juk save jie laiko kilmingais ne tik savame 
krašte, bet visur, o barbarus — tiktai tėvynėje, tarsi bū- 
tų kažkoks absoliutus kilmingumas bei laisvumas ir ne- 
absoliutus, kaip sako Teodekto Helena: 
Ar, atžalą dvejopos dieviškos kilmės, 
Mane kas nors vadinti ryžtųsi verge?!“ 

Taip kalbėdami, vergą ir laisvąjį, taip pat kilminguosius 
ir bekilmius jie apibrėžia pasitelkę ne ką kita, kaip do- 
rybę ir ydą, nes mano, kad kaip iš žmogaus gimsta Zmo- 
gus, o iš žvėries — žvėris, taip iš gerų [tėvų] gimsta ge- 
ras [vaikas]. Vis dėlto nors prigimtis ir norėtų tai dary- 
ti, tačiau dažnai negali. 

Taigi akivaizdu, jog šis nesutarimas turi tam tikrą pa- 
grindą, ir nėra taip, kad vieni iš prigimties yra vergai, o 
kiti laisvieji. 20. Taip pat aišku, kad kai kada būna skir- 


73 


1255b 


PIRMA KNYGA 


ta, kam naudinga vergauti, o kam — büti šeimininku, ir 
yra teisinga bei reikalinga, kad vienas bütu valdomas, o 
kitas valdytų prigimtine valdžia. Blogai valdyti yra ne- 
paranku abiem, nes daliai ir visumai, kūnui ir sielai nau- 
dinga tas pat, o vergas yra tam tikra šeimininko dalis, tar- 
si tam tikra gyva, tik atskirta nuo kūno dalis. 21. Todėl 
vergui ir šeimininkui yra naudinga netgi kažkas panašaus 
į tarpusavio draugystę, jei tik jų padėtis yra nulemta pa- 
čios prigimties; tačiau tiems, kurie tokie tapo ne šiuo bū- 
du, o pagal įstatymą ir prievartą, yra priešingai. 

Jau ir iš to aišku, kad šeimininko ir valstybės vyro 
valdžia, lygiai kaip ir visos valdymo rūšys, nėra tas pat, 
kaip kai kas sako, nes viena iš jų yra iš prigimties lais- 
vų [Žmonių] valdymas, o kita — vergų; ūkio valdymas 
yra monarchija (nes kiekvieni namai yra valdomi vieno 
valdovo), o valstybės valdymas yra laisvų ir lygių [Žmo- 
nių] valdymas. 22. Taigi šeimininkas vadinamas taip ne 
dėl įgyto mokslo, bet dėl to, kad jis yra toks, panašiai 
kaip vergas bei laisvasis. Nors galbūt esama mokslo būti 
šeimininku ar vergų — pastarąjį turbūt dėstė tas sira- 
kūzietis, kuris už užmokestį mokė vergų vaikus atlikti 
įprastinius patarnavimus; o galbūt yra ir platesnis tokių 
dalykų mokslas, pavyzdžiui, virimo meno ir kitų pana- 
šių patarnavimų rūšių, — juk vienam viena, o kitam ki- 
ta, vieni darbai garbingesni, kiti tik neišvengiami, ir, kaip 
sako priežodis, 


Juk vergas vergui, ponas ponui nelygus“. 


23. Taigi visa tai yra vergo mokslai, o šeimininko 
mokslas — kaip panaudoti vergus, nes šeimininkas yra 

šeimininkas ne įsigydamas, bet naudodamas vergus. Ir 
šiame moksle nėra nieko didingo ar kilnaus, nes ką ver- 
gas turi mokėti padaryti, tą jam reikia mokėti nurodyti. 
Todėl už tuos, kuriems turtas leidžia nesivarginti, šias 
pareigas prisiima prižiūrėtojas, o jie patys dalyvauja 
valstybinėje veikloje arba filosofuoja. [Vergų] įsigijimo 
mokslas skiriasi nuo šių abiejų mokslų — tik, Žinoma, 
teisėto įsigijimo, kuris yra tarsi tam tikras karo ar me- 
džioklės menas. Taigi tiek tebus pasakyta apie vergą ir 
šeimininką. 

III. 1. Tačiau aptarkime mūsų įprastu būdu nuosavy- 
bę apskritai, nes ir vergas yra tam tikra nuosavybės da- 
lis. Pirmiausia kam nors gali būti neaišku, ar turtėjimo 
menas yra tas pat, kas ūkio valdymo menas, ar jo dalis, 
ar pagalbinis, o jei pagalbinis, tai ar panašiai kaip šau- 
dyklių darymo menas audimui, ar kaip bronzos liejimas 
skulptūrai (nes jie padeda nevienodai — vienas teikia 
įrankius, o kitas — medžiagą; medžiaga vadinu substan- 
ciją, iš kurios pagaminamas koks nors dirbinys, — au- 
dėjui tai vilna, o skulptoriui — bronza). 

2. Akivaizdu, kad ūkio valdymo menas nėra tas pat, 
kas turtėjimo menas, nes vienam būdinga tiekti, o ki- 
tam — vartoti (koks kitas menas vartos ūkio išteklius, 
jei ne ūkio valdymo?). Tačiau ar [turtėjimo menas] yra 
tam tikra jo dalis, ar jis kitos rūšies, nesutariama. Juk 
jei išmanantis turtėjimo meną turi nuspręsti, iš kur gau- 
ti pinigų ir nuosavybę <...>'“, o nuosavybę ir turtą su- 
daro daug dalių, tai, pirmiausia, ar žemdirbystė yra tam 
tikra ūkio valdymo meno dalis, ar ji kitos rūšies? Tas 

pat pasakytina ir apskritai apie rüpinimasi maistu ir su 
Juo susijusia nuosavybe. 

3. Tačiau yra daug maisto rūšių, ir dėl to tiek gyvū- 
nų, tiek Žmonių gyvenimo būdų taip pat yra daug; be 
maisto neįmanoma gyventi, taigi maisto skirtumai nulė- 
mė skirtingus gyvūnų gyvenimo būdus. Juk vieni žvėrys 
gyvena bandomis, kiti — pavieniui, priklausomai nuo to, 
kaip parankiau susirasti maisto, nes vieni yra mėsėdžiai, 
kiti — žolėdžiai, o dar kiti minta viskuo, todėl prigimtis 
nustatė jų gyvenimo būdus, atsižvelgdama į patogumą ir 
jų [maisto] pomėgius. O kadangi ne visoms [gyvūnų rū- 
šims] iš prigimties skanus tas pats [maistas], bet skirtin- 
goms — skirtingas, tai net ir pačių mėsėdžių ar žolėdžių 
gyvenimo būdai tarpusavyje skiriasi. 4. Panašiai yra ir su 
žmonėmis, nes ir jų gyvenimo būdai yra labai skirtingi. 
Tingiausi yra klajokliai, nes prijaukinti gyvuliai teikia 
maistą be vargo leidžiant laiką, tik dėl būtinybės bandoms 
keltis iš ganyklos į ganyklą jie ir patys priversti sekti iš 
paskos, tarsi dirbtų gyvą žemę; kiti gyvena iš medžiok- 
lės, tik ji ne visų vienoda: vieniems tai plėšikavimas, ki- 
tiems, kurie gyvena prie ežerų, pelkių, upių ar tam tin- 
kamos jūros, — žvejyba, dar kitiems tai paukščių ar lau- 
kinių žvėrių medžioklė, o daugiausiai žmonių gyvena iš 
žemės ir užauginto derliaus. 5. Taigi turbūt tiek yra gy- 
venimo būdų, bent jau tų, kurių pagrindas yra savo pa- 
ties darbas, kai maisto pasirūpinama be mainų ar preky- 
bos, — klajoklio, žemdirbio, plėšiko, žvejo, medžiotojo. 
Kiti taip pat gyvena maloniai, derindami šiuos [gyveni- 
mo būdus] ir papildydami ko nors stokojantį gyvenimo 
būdą tuo, ko jam trūksta iki sau pakankamumo, pavyz- 

džiui, vieni gvvena klajoklių ir kartu plėšikų gyvenimą, 
kiti — žemdirbių ir medžiotojų, panašiai ir dar kiti — 
kaip verčia būtinybė, taip ir gyvena. 6. Tokios rūšies nuo- 
savybė, atrodo, visiems duodama pačios prigimties — tiek 
ką tik gimusiems, tiek subrendusiems. Vieni [gyvūnai] sa- 
vo atžalą nuo pat gimimo aprūpina maisto atsargomis, 
kurių pakanka iki to laiko, kai ji pati sugebės tuo pasirū- 
pinti, — pavyzdžiui, tie, kurie veda lervas ar deda kiau- 
šinius; kiti, kurie veda gyvus jauniklius, iki tam tikro lai- 
ko savyje pačiuose turi maisto savo atžaloms — medžia- 
gą, vadinamą pienu. 7. Taigi akivaizdu, jog panašiai rei- 
kia manyti ir apie suaugusias būtybes — kad augalai eg- 
zistuoja dėl gyvūnų, o kiti gyvūnai — dėl žmogaus: na- 
miniai ir naudojimui, ir maistui, o iš laukinių jei ne visi, 
tai bent jau dauguma maistui ir kitiems poreikiams, idant 
iš jų būtų daromi drabužiai ir kitokie daiktai. Jei tad gam- 
ta nesukuria nieko netobulo ar be tikslo, tai, be abejo, ji 
sukūrė visa tai dėl žmonių. 8. Dėl to ir karo menas pagal 
savo prigimtį iš dalies bus įsigijimo menas (juk medžiok- 
lės menas yra jo dalis), kurį reikia panaudoti ir prieš žvė- 
ris, ir prieš tuos Žmones, kurie, gimę būti valdomi, neno- 
ri to; toks karas savo prigimtimi yra teisingas. 

Taigi viena įsigijimo meno rūšis pagal savo prigimtį 
yra ūkio valdymo meno dalis — mat privalo būti (arba 
[isigijimo] menas turi pasirūpinti, kad būtų) tų išteklių, 
kurie yra kaupiami ir kurie būtini gyvenimui bei nau- 
dingi valstybės arba ūkio bendrijai. 9. Atrodo, kad tik- 
rasis turtas iš jų ir susideda. Juk tokios nuosavybės kie- 
kis, pakankamas geram gyvenimui, nėra beribis, kaip sa- 
ko savo eilėse Solonas: 

Jokios turtėjimo ribos žmonėms juk nėra nustatytos", 


jos yra, kaip ir kituose menuose, nes jokiame mene nė- 
ra tokio įrankio, kuris būtų beribis arba kiekiu, arba dy- 
džiu, o turtas yra ūkio ar valstybės valdymo įrankių vi- 
suma. Taigi akivaizdu, kad yra tam tikras įsigijimo me- 
nas, iš prigimties būdingas ūkių valdytojams ir valsty- 
bės vyrams, ir dėl kokių priežasčių taip yra. 

10. Yra ir kita įsigijimo meno rūšis, kurią dažniau- 
siai vadina, ir teisingai vadina, turtėjimo menu. Su juo 
susijęs požiūris, kad nėra jokios ribos turtui ir nuosavy- 
bei; dėl jo artimumo [įsigijimo menui] daugelis mano, 
kad tai yra tas pat, kas ir minėtasis [įsigijimo menas]; 
vis dėlto tai nėra nei visai tas pat, nei kas nors labai to- 
lima. Vienas jų kyla iš prigimties, o kitas — ne iš pri- 
gimties, bet veikiau iš tam tikros patirties ir meno. Pra- 
dėkime jo svarstymą taip. 11. Kiekviena nuosavybė bū- 
na naudojama dvejopai, ir abiem atvejais naudojamasi 
tiesiogiai pačia nuosavybe, tačiau skirtingais būdais; vie- 
nas iš jų yra įprastinis tam daiktui, o kitas — neįpras- 
tinis, kaip, pavyzdžiui, sandalo atveju — avėjimas ir 
mainymas [i kitus daiktus]: ir viena, ir kita juk yra san- 
dalo panaudojimas, nes ir mainantysis sandalą į pinigus 
ar į maistą su tuo, kuriam jo reikia, naudojasi sandalu 
kaip sandalu, tačiau ne pagal įprastinę jo paskirtį, nes 
juk sandalas atsirado ne mainų tikslu. Tas pat pasakyti- 
na ir apie kitas nuosavybės rūšis: visos jos gali būti nau- 
dojamos mainams, kurie atsirado pirmiausia dėl tokios 
natūralios padėties, kai žmonės turi kai ko daugiau, o 
kai ko mažiau nei pakankamai. 12. Iš to taip pat aišku, 
kad [smulki] prekyba pagal savo prigimtį nepriklauso 

turtėjimo menui, nes mainai buvo būtini tik tam, kad 
žmonės turėtų pakankamai [vienų ar kitų daiktų]. Taigi 
akivaizdu, kad pirmojoje bendrijoje (o tai yra ūkis) mai- 
nai nereikalingi; [jie atsiranda] tik platesnėje bendrijoje. 
Juk anie [ūkio nariai] visa savo nuosavybe naudojosi 
bendrai, o šie, pasidaliję [į atskirus ūkius], naudojosi taip 
pat daugeliu kitiems ūkiams priklausančių daiktų, ku- 
riais pagal poreikius buvo būtina keistis atliekant mai- 
nus, kaip dar ir dabar daro daugelis barbarų genčių. Mat 
jie naudingus daiktus keičia vienus į kitus, ir nieko dau- 
giau, — antai duoda bei ima vyną už javus ir panašiai 
keičia kitus dalykus. 13. Taigi tokie mainai nėra nei prie- 
šingi prigimčiai, nei turtėjimo meno dalis; jie buvo skir- 
ti papildyti prigimtinį sau pakankamumą, bet vis dėlto 
iš jų dėsningai kilo turtėjimo menas, nes kai į mainus 
įsijungė svetimos šalys, iš kurių buvo įsivežama tai, ko 
stokota, ir į kurias buvo išvežama tai, ko turėtas pertek- 
lius, atsirado būtinybė naudoti pinigus. Juk ne kiekvie- 
ną iš natūraliai būtinų dalykų lengva pergabenti, 14. to- 
dėl žmonės susitarė tarpusavyje mainydami duoti ir imti 
ką nors tokio, kas yra naudingas dalykas ir plačiai pri- 
taikomas gyvenime, pavyzdžiui, geležį, sidabrą ar ką 
nors kita tokios rūšies; iš pradžių jie paprasčiausiai nu- 
statydavo [vertę] pagal dydį ir svorį, o galiausiai įspaus- 
davo būdingą žymę, kad nereikėtų matuoti: žymė buvo 
dedama kaip kiekio ženklas. 

15. Dėl būtinųjų mainų atsiradus pinigams, radosi ki- 
ta turtėjimo meno rūšis — prekyba, iš pradžių turbūt vy- 
kusi paprastai, o paskui, įgijus patirties, jau panašesnė į 
meną, ką ir kaip reikia mainyti, kad tai teiktų didžiau- 

sią naudą. Dėl to atrodo, kad turtėjimo menas labiau- 
siai susijęs su pinigais, ir jo uždavinys yra sugebėti 
įžvelgti, kur glūdi gausa, nes tai yra turto bei išteklių 
kūrimo menas, 16. o turtu dažnai laikoma pinigų gau- 
sa, nes to siekia turtėjimo menas bei prekyba. Kita ver- 
tus, pinigai kai kada atrodo esą nesąmonė, vien tik su- 
tartinis dalykas, o iš esmės — niekas, nes kai jų naudo- 
tojai juos pakeičia, jie tampa nieko neverti ir nenaudin- 
gi jokiam būtinam poreikiui tenkinti, o Žmogus, turtin- 
gas pinigų, dažnai gali stokoti būtiniausio maisto. Betgi 
absurdiškas toks turtas, kuriuo puikiausiai apsirūpinęs 
miršta iš bado, kaip pasakojama apie Midą“ — dėl ne- 
pasotinamo jo maldos godumo visi jam siūlomi [valgiai] 
virsdavo auksiniais. 17. Todėl kai kas ieško, kaip kitaip 
apibrėžti turtą ir turtėjimo meną, ir elgiasi pagrįstai, nes 
turtėjimo menas nėra tas pat, kas prigimtį atitinkantis 
turtas — pastarasis susijęs su ūkio valdymo menu, o pir- 
masis — su prekyba, t.y. su turto kūrimu ne visokiais 
būdais, bet gėrybių mainais; atrodo, kad šis menas su- 
sijęs su pinigais, nes pinigai yra mainų priemonė ir tiks- 
las. Ir, Žinoma, turtas, įgyjamas pasitelkus šį turtėjimo 
meną, yra neribotas, kaip gydymo menas neturi ribų ge- 
rindamas sveikatą ir kiekvienas menas neturi ribų savo 
tikslo požiūriu (juk labiausiai jį ir stengiasi pasiekti), tik- 
tai ėjimas prie to tikslo nėra beribis, nes tikslas visiems 
menams yra riba. Taigi ir šiam, turtėjimo, menui nėra 
ribos tikslo atžvilgiu, o jo tikslas yra šitaip susikrautas 
turtas ir išteklių valdymas. 18. Tačiau tas turtėjimo me- 
nas, kuris susijęs su ūkio valdymo menu, ribas vis dėl- 
to turi, nes toks [turtėjimas] nėra ūkio valdymo meno 

reikalas. Todėl atrodo, kad bet koks turtas neišvengia- 
mai turi turėti ribą, o iš tikrųjų matome, kad yra prie- 
šingai, nes visi turto kaupėjai savo pinigus stengiasi gau- 
sinti be galo. Priežastis čia ta, kad šie [turtėjimo menai] 
labai artimi. Juos sieja tai, kad jie naudojasi tuo pačiu, 
t.y. ta pačia nuosavybe, tačiau ne tuo pačiu būdu: vie- 
nas iš jų turi kitokį tikslą, o kitas — didinti [tą nuosa- 
vybę]. Taigi kai kam atrodo, kad tai ir yra ūkio valdy- 
mo meno darbas, ir jie visada yra įsitikinę, kad reikia 
arba saugoti, arba neribotai didinti piniginius išteklius. 
19. Šio įsitikinimo priežastis ta, jog jų pastangos yra nu- 
kreiptos į tai, kad gyventų, bet ne kad gyventų gerai; 
kadangi šis troškimas beribis, jie trokšta ir beribių prie- 
monių jam [įgyvendinti]. Net ir tie, kurie siekia gero gy- 
venimo, ieško jo kūno malonumuose, o kadangi ir juos, 
kaip atrodo, teikia nuosavybė, tai visa jų veikla nukreip- 
ta į turtėjimą, ir iš to kilo antroji turtėjimo meno rūšis. 
Malonumų yra be galo daug, tad jie ieško tokio meno, 
kuris suteiktų jiems tą malonumų perteklių; ir jeigu jie 
negali užsitikrinti jo pasitelkę turtėjimo meną, mėgina tai 
padaryti kitu būdu, naudodamiesi kiekvienu iš sugebė- 
jimų ne pagal jo prigimtį. 20. Juk narsumas turi ne kur- 
ti turtą, bet [įkvėpti] drąsą; tai nėra ir karo ar gydymo 
meno paskirtis: pirmasis siekia laimėti pergalę, o antra- 
sis — stiprinti sveikatą. Jie gi visus [šiuos menus] pa- 
verčia turtėjimo menais, tarsi tai būtų tikslas, o juk vis- 
kas turi siekti tikslo. 

Taigi apie tą turtėjimo meną, kuris nėra būtinas, jau 
pasakyta, kas tai vra ir dėl kokios priežasties esame jo 
reikalingi, taip pat apie būtinąjį turtėjimo meną pasaky- 

ta, jog jis, prigimtį atitinkantis ūkio valdymo menas, pa- 
rūpinantis maistą, skiriasi nuo pirmojo tuo, kad nėra be- 
ribis kaip šis, bet turi ribas. 

21. Aiškus tampa ir pradžioje kilęs klausimas: ar ūkio 
valdytojas ir valstybės vyras turi rūpintis turtėjimo me- 
nu, ar neturi, bet reikia, kad viskas jau būtų parūpinta 
(kaip valstybės valdymo menas negamina Žmonių, bet, 
gavęs juos iš gamtos, naudojasi jais, taip ir maistui gau- 
ti būtina, kad gamta suteiktų žemę arba jūrą, arba ką 
nors kita), o ūkio valdytojui tereikėtų visa tai tvarkyti. 
Juk audimo menui pridera ne gaminti vilnas, bet nau- 
doti jas, taip pat Žinoti, kurios iš jų geros ir tinkamos, o 
kurios blogos ir netinkamos. 22. Kas nors galėtų paklaus- 
ti, kodėl turtėjimo menas yra ūkio valdymo dalis, o gy- 
dymo menas ne, — juk reikia, kad ūkio nariai būtų svei- 
ki, kaip reikia, kad jie gyventų ir darytų kitus būtinus 
dalykus. Tam tikru atžvilgiu ūkio valdytojui ir valdovui 
reikia žiūrėti [valdinių] sveikatos, o kita vertus,*tuo turi 
rūpintis ne jie, bet gydytojas; tas pat pasakytina ir apie 
turtą: iš dalies juo reikia rūpintis ūkio valdytojui, o iš 
dalies — ne jam, bet pagalbiniam menui. Visų labiau- 
siai, kaip anksčiau sakyta, reikia, kad tai būtų parūpin- 
ta prigimties, nes suteikti gimusiajam maistą yra prigim- 
ties darbas. Dėl to turtėjimo pasinaudojant žemės vaisiais 
bei gyvūnais menas visiems yra prigimtinis. 

23. Šis menas, kaip minėjome, yra dvejopas, jis susi- 

1258b jęs ir su prekyba, ir su ūkio valdymo menu; pastarasis 
yra būtinas ir giriamas, o pirmasis, kilęs iš mainų, pa- 
grįstai peikiamas (nes jis nulemtas ne prigimties, o tar- 
pusavio mainų); palūkininkavimas visai pagrįstai neken- 

čiamas, nes čia nuosavybe tampa patys pinigai, naudo- 
jami ne tuo tikslu, dėl kurio jie buvo išrasti. Juk jie at- 
sirado mainų reikalui, o palūkanos juos gausina (dėl to 
jos ir gavo tokį vardą, nes prieauglis esti panašus į gim- 
dytojus, o palūkanos yra pinigai, teikiami pinigų“); tai- 
gi ši turtėjimo meno rūšis itin priešinga prigimčiai. 

IV. 1. Dabar, kai jau pakankamai apibrėžėme tuos da- 
lykus pažinimo požiūriu, reikia juos apžvelgti ir prakti- 
kos požiūriu. Visų tokių dalykų teorija yra laisva, o pa- 
tirtis — suvaržyta būtinybės. Naudingos turtėjimo meno 
dalys yra nusimanymas apie įsigyjamus daiktus, kokie, 
kur ir kaip jie būtų naudingiausi, pavyzdžiui, kokius rei- 
kia laikyti arklius ar jaučius, ar avis, ar kitus gyvulius 
(juk reikia iš patirties Žinoti, kurie iš jų yra naudingiau- 
si, palyginti su kitais, ir kokie kokiose vietose, nes [skir- 
tingos veislės] klesti skirtingose vietose). Paskui apie žem- 
dirbystę, nes ir čia [reikia nusimanyti] ir apie javų augi- 
nimą, ir apie vaisių, ir apie bitininkystę, ir apie kitų gy- 
vių, plaukiojančių ar sparnuotų, iš kurių tik galima turė- 
ti naudos, [laikymą]. 2. Tai yra paties tikriausio turtėji- 
mo meno dalys ir pradmenys. O su mainais susijusio [tur- 
tėjimo meno] didžiausia dalis yra prekyba (jos dalys yra 
trys — laivų laikymas, [prekių] gabenimas ir pardavimas; 
jos viena nuo kitos skiriasi tuo, kad vienos yra sauges- 
nės, o kitos duoda didesnį pelną), antroji — skolinimas 
už palūkanas, trečioji — parsisamdymas (jo viena atmai- 
na yra amatai, o kita — bemokslių, kurie naudingi tik 
savo kūnu, darbas). Trečioji turtėjimo meno rūšis vra tarp 
pastarosios ir pirmosios (nes jai būdinga kai kas iš pri- 
gimti atitinkančio meno ir kai kas iš mainų meno); ji su- 

sijusi su visu tuo, kas [randasi] iš žemės, ir su tais be- 
vaisiais, tačiau naudingais dalykais, kurie iš jos gauna- 
mi, kaip, pavyzdžiui, medkirtystė ir kalnakasyba, kurios 
yra daug rūšių, nes iš žemės kasama daug rūšių iškase- 
nų. 3. Labiausiai susiję su menu yra tie iš darbų, kuriems 
mažiausiai būdingas atsitiktinumas, prasčiausi — kurie 
labiausiai kenkia kūnui, vergiškiausi — kur daugiausiai 
naudojamas kūnas, o niekingiausi — kur mažiausiai rei- 
kalinga dorybė. Apie kiekvieną iš jų bendrais bruožais 
jau pasakyta, o tiksliai ištirti darbus pagal atskiras dalis 
naudinga, tačiau dabar tam atsidėti nederėtų. 4. Kadan- 
gi kai kurių autorių veikaluose apie tai rašoma — antai 
Charetidas iš Paro bei Apolodoras iš Lemno“ rašo apie 
žemdirbystę ir sodininkystę, o kiti autoriai apie kitką, — 
tai tie, kuriems tai rūpi, iš jų šiuos dalykus tegul ir stu- 
dijuoja. Dar reikėtų surinkti atskirus pasakojimus apie 
tai, kokiais būdais kai kam pavyko praturtėti, nes ger- 
biantiems turtėjimo meną visa tai yra naudinga, pavyz- 
džiui, tai, ką sugalvojo Talis Miletietis“'. 5. Tai yra tam 
tikras turtėjimo būdas, priskiriamas Taliui dėl jo išmin- 
ties, tačiau jis turbūt yra bendras. Kai jam buvo prikiša- 
mas skurdas sakant, kad filosofija niekam nenaudinga, jis, 
kaip pasakojama, remdamasis astronomija dar žiemą nu- 
matė būsiant gausų alyvų derlių ir, turėdamas šiokių to- 
kių išteklių, iš anksto sumokėjo visoms Mileto ir Chijo 
aliejaus spaudykloms ir nebrangiai jas nusamdė, nes ne- 
buvo varžovų. Kai atėjo metas ir daugeliui prireikė [tų 
spaudyklų| vienu metu ir staiga, jis, perleidęs jas savo 
sąlygomis, surinko daug pinigų ir taip irodė, kad filoso- 
fams nėra sunku praturtėti, jei jie to nori, tačiau tai nėra 

tas dalvkas, į kurį nukreiptos jų pastangos. 6. Taigi sa- 
koma, kad tokiu būdu Talis įrodė savo išmintį, o toks tur- 
tėjimo būdas — sugebėti užsitikrinti sau monopolį — yra, 
kaip minėjome, bendras. Todėl ir kai kurie miestai taip 
daro, kai pristinga išteklių — sukuria prekių monopolį. 
7. Sicilijoje kažkoks Žmogus už padėtus pas jį pinigus su- 
pirko visą geležį iš geležies liejyklų, o paskui, kai atvy- 
ko pirkliai iš uostų, jis pardavinėjo ją vienintelis ir, nors 
nustatė nedidelį antkainį, vis dėlto, įdėjęs penkiasdešimt 
talentų, uždirbo šimtą. 8. Sužinojęs apie tai Dionisijas** 
liepė jam pasiimti pinigus ir ilgiau nebepasilikti Sirakū- 
zuose, nes jis atrado būdus gauti pajamų, kurie paties [ti- 
rono| reikalams buvo žalingi. Be abejo, šis atradimas yra 
tas pat kaip ir Talio, nes abu jie sugebėjo susikurti mo- 
nopolį. O tai naudinga žinoti ir valstybės vyrams, nes 
daugeliui valstybių lėšos ir tokie būdai gauti pajamų rei- 
kalingi kaip ir ūkiui, ir netgi labiau. Todėl kai kurie vals- 
tybės vyrai savo valstybinę veiklą ir skiria vien tam. 


V. 1. Ūkio valdymo meno dalys yra trys: viena — šei- 
mininko [valdžia], kuri aptarta anksčiau, kita — tėvo 
[valdžia], o trečia — santuokiniai [santykiai], žmonos ir 
vaikų valdymas, 2. ir abejų — kaip laisvųjų (tačiau ne 
tuo pačiu būdu: Žmonos — pilietiškai, o vaikų — kara- 
liškai). Juk vyriškasis pradas pagal savo prigimtį labiau 
tinka valdyti negu moteriškasis (jei tik [jų sąjunga] ne- 
susidarė priešingai prigimčiai), o vyresnis ir subrendęs 
žmogus — labiau negu jaunesnis ir nesubrendęs. Dau- 
gumoje valstybinių pareigų valdantysis ir valdomasis 
nuolat vienas su kitu keičiasi vietomis (nes jie siekia, kad 
jų prigimtys būtų lygios ir niekuo nesiskirtų), bet vis dėl- 

to, kai vienas valdo, o kitas vra valdomas, siekiama, kad 
skirtųsi jų išorė, titulai ir pagarbos reiškimas, kaip Ama- 
sis papasakojo apie dubenį kojoms plauti“; vyriškojo pra- 
do santykis su moteriškuoju pradu yra kaip tik toks. O 
vaikus tėvas valdo kaip karalius, nes gimdytojas yra val- 
dantysis ir dėl meilės, ir dėl to, kad jis vyresnis, — tai 
ir būdinga karaliaus valdžiai. Todėl Homeras teisingai 
pavadino Dzeusą, pasakęs 


š s ioy k 34 
tėvas Žmonių ir dievų 


apie jų visų karalių. Juk reikia, kad karalius išsiskirtų 
prigimtimi, bet būtų tos pačios rūšies; toks yra vyresnio- 
jo santykis su jaunesniuoju ir gimdytojo su vaiku. 

3. Taigi akivaizdu, kad ūkio valdymas labiau rūpi- 
nasi žmonėmis negu besiele nuosavybe, ir būtent jų, o 
ne nuosavybės, vadinamos turtu, gerumu, ir labiau lais- 
vųjų negu vergų. 

Pirmiausia apie vergus galima paklausti, ar yra ko- 
kia nors kita vergo dorybė, išskyrus būdingas jam kaip 
įrankiui ir pagalbininkui, kuri būtų labiau gerbtina už 
pastarąsias, pavyzdžiui, nuosaikumas, narsumas, teisin- 
gumas ir kitos panašios savybės, ar nėra jokios kitos, iš- 
skyrus kūno tarnybą? Klausimas čia yra dvejopas: jei yra 
[tokia dorybė], tai kuo jie tada skiriasi nuo laisvųjų, o 
jeigu nėra, tai būtų keista, nes jie yra žmonės ir turi vi- 
siems bendrą sugebėjimą protauti. 4. Beveik toks pat 
klausimas kyla ir apie moterį bei vaiką — ar esama ir 
jiems būdingų dorybių ir ar turėtų moteris būti nuosai- 
ki, narsi ir teisinga, ar vaikas būna ir nesuvaldomas, ir 


nuosaikus, ar ne? Apskritai šiuo atžvilgiu būtina ištirti 

iš prigimties valdomaji bei valdantiji — ar jų dorybė yra 
ta pati, ar ne. Juk jeigu jie abu turi pasižymėti kilnumu 
ir gerumu, kodėl tuomet apskritai vienas turi valdyti, o 
kitas — būti valdomas? Jie juk negali skirtis didesniu ar 
mažesniu [dorybės] laipsniu, nes valdymas ir pavaldu- 
mas skiriasi rūšimi, o ne didesniu ar mažesniu laipsniu. 
5. O jei vienas iš jų turėtų [pasižymėti tokia dorybe|, o 
kitas — ne, būtų keista, nes jei valdantysis nebus nuosai- 
kus ir teisingas, kaipgi galės gerai valdyti? O jei valdo- 
masis — kaipgi galės gerai paklusti? Juk, būdamas ne- 
suvaldomas ir bailus, jis nepadarys nieko, kas jam pri- 
dera. Taigi akivaizdu, kad jie abu turi pasižymėti dory- 
be, tačiau ši dorybė yra skirtinga (kaip ir iš prigimties 
valdomųjų). Prie to paties mus atveda ir samprotavimas 
apie sielą, nes joje yra iš prigimties valdantysis ir val- 
domasis pradai, kuriems mes tariame esant būdingas 
skirtingas dorybes — protingojo ir neprotingojo prado. 
6. Akivaizdu, kad tas pat yra ir kitais atvejais, — mat 
iš prigimties yra daug valdomųjų bei valdančiųjų [rūšių], 
nes ne tuo pačiu būdu laisvasis valdo vergą, vyriškasis 
pradas — moteriškąjį ir vyras — vaiką. Visuose juose 
glūdi sielos dalys, tačiau glūdi skirtingai, nes vergas iš 
viso neturi valios prado, moteriškasis pradas turi, tačiau 
neveiksmingą, ir vaikas turi, tačiau neišvystytą. 7. Todėl 
valdovas privalo turėti tobulą proto dorybę (nes kūrinys 
iš esmės yra meistro, o protas ir yra meistras), o kiek- 
vienam kitam jos reikia turėti tiek, kiek jam pridera. Rei- 
kia manyti, kad tas pat pasakytina ir apie būdo dory- 
bes, t.y. kad visi privalo jų turėti, tačiau ne vienodai, o 
tiek, kiek kuriam reikia savo paskirčiai atlikti. 8. Tad 

akivaizdu, kad visi minėtieji turi savas būdo dorybes ir 
kad moters bei vyro nuosaikumas nėra toks pat, taip pat 
ir narsumas bei teisingumas (taip manė ir Sokratas“), ta- 
čiau vienoks yra valdymo narsumas, kitoks — vykdy- 
mo, panašiai ir kitos savybės. Tai aišku ir ištyrus smul- 
kiau, nes tie, kurie kalba apibendrintai (esą dorybė yra 
gera sielos būsena ar teisingas elgesys, ar dar kas nors 
panašaus), apsigauna. Daug teisingiau teigia tie, kurie, 
kaip Gorgijas““, išvardija dorybes, negu tie, kurie apibrė- 
žia dorybę šitaip. Todėl reikia manyti, kad tai, ką po- 
etas pasakė apie moterį, tinka joms visoms: 


P A z 27 
Tylėjimas — tai moters puošmena“, 


tačiau vyrams — jau ne. 9. Kadangi vaikas yra dar ne- 
išsivystęs, tai aišku, kad ir jo dorybė yra susijusi ne su 
juo pačiu, bet su tuo, kuris yra visiškai išsivystęs ir jam 
vadovauja. Panašiai ir vergo dorybė yra jo šeimininko 
atžvilgiu. 

Nustatėme, kad vergas yra naudingas būtiniesiems 
poreikiams tenkinti, taigi akivaizdu, kad ir dorybės jam 
reikia nedaug — tiek, kad nesivaldymas ar bailumas ne- 
sukliudytų atlikti darbus. (10. Kas nors gali paklausti: jei- 
gu tai, kas dabar pasakyta, yra teisinga, ar amatininkai 
irgi turi turėti dorybę — juk jie dažnai dėl nesivaldymo 
apleidžia darbus, — ar tai yra visiškai kas kita? Vergas 
mat yra [šeimininko] gyvenimo dalininkas, o amatinin- 
kas laikosi atokiau, ir jo daliai tenka tiek dorybės, kiek 
jam būdingas vergiškumas. Juk paprastam amatininkui 
būdingas tam tikras vergiškumas; vergas priklauso prie 
tų, [kurie yra tokie] iš prigimties, tačiau joks batsiuvys 

ar koks kitas amatininkas nėra [toks iš prigimties].) 11. Tai- 
gi akivaizdu, kad šeimininkas turi įdiegti vergui tokią 
dorybę, tačiau ne toks, kuris yra šeimininkas [ta pras- 
me|, kad moko jį darbų. Todėl neteisūs tie, kurie nepri- 
pažįsta, kad vergams būdingas mąstymas, ir sako, kad 
reikia tik įsakinėti“, — vergams juk dar labiau reikia pa- 
mokymų negu vaikams. 

Tačiau šiuos dalykus taip ir apibrėžkime, o vyrą ir 
moterį, vaikus ir tėvą ir kiekvienam iš jų būdingą dory- 
bę, ir jų tarpusavio santykius, kas yra gerai ir kas nege- 
rai, kaip reikia siekti gerovės ir vengti blogio, būtina ap- 
tarti ten, kur [bus kalbama] apie santvarką“. 12. Kadangi 
kiekvienas ūkis yra valstybės dalis, o šie dalykai — ūkio 
dalis, ir kadangi atskiros dalies dorybė turi būti susijusi 
su visumos dorybe, tai vaikus ir moteris būtina auklėti 
atsižvelgiant į santvarką, jei tik valstybės gerovė nors 
kiek priklauso nuo to, ar vaikai ir moterys bus geri; bet 
ji būtinai turi priklausyti, nes moterys sudaro pusę lais- 
vųjų, o iš vaikų išaugs tie, kurie dalyvaus valstybės val- 
dyme. Kadangi šie dalykai jau apibrėžti, o kiti aptartini 
kituose [skyriuose], tai, palikę dabartinius samprotavi- 
mus ir laikydami juos užbaigtais, tęskime svarstymą nuo 
kito išeities taško ir pirmiausią aptarkime tai, kas pasa- 
kyta apie geriausiąją santvarką. 

I. 1. Kadangi mes pasirinkome tirti ta pilietine ben- 
drija, kuri iš ju visu bütu tinkamiausia sugebantiems gy- 
venti taip, kaip labiausiai trokštama, būtina apžvelgti ir 
kitas santvarkas — ir tas, kurios yra kai kuriose iš tų 
valstybių, apie kurias sakoma, kad jos turi gerus įstaty- 
mus, ir tas, apie kurias yra kalbėję kai kurie [mąstyto- 
jai] ir kurios atrodo esančios gerai sugalvotos, kad pa- 
matytume, kas jose teisinga ir naudinga, be to, kad ne- 
atrodytų, jog ieškoti kažko kito, skirtingo nuo jų, skati- 
na vien noras gudrauti, bet suprastume, jog mes ima- 
mės šio tyrinėjimo todėl, kad nūnai egzistuojančios san- 
tvarkos nelabai gerai veikia. 

2. Pradėti pirmiausia reikia nuo to, kas ir yra natū- 
rali tokio svarstymo pradžia: neišvengiamai visų pilie- 
čių arba viskas yra bendra, arba nėra nieko bendro, ar- 
ba kai kas bendra, o kai kas — ne. Kad nebūtų nieko 
bendro, akivaizdžiai neįmanoma, nes valstybė yra tam 
tikra bendrija, ir visų pirma neišvengiamai bendrai nau- 
dojamasi vieta; vienos valstybės vieta yra viena, o pilie- 
čiai yra vienos valstybės dalininkai. Tačiau ar tai vals- 

tybei, kuri ketina gerai tvarkytis, geriau, kad viskas, kas 
tik gali būti bendra, ir būtų bendra, ar geriau, kad kai 
kas būtų bendra, o kai kas — ne? Piliečiai savo tarpe 
gali padaryti bendrus ir vaikus, ir žmonas, ir nuosavy- 
bę, kaip Platono Valstybėje: Sokratas ten kalba, kad vai- 
kai, žmonos ir nuosavybė turėtų būti bendra!. Tad ar ge- 
riau, kad būtų taip, kaip yra dabar, ar pagal Valstybėje 
aprašytąjį įstatymą? 

3. Tas žmonų bendrumas sudaro daug visokių keb- 
lumų, o ir toji Sokrato nurodoma priežastis, kodėl rei- 
kėtų išleisti būtent tokį įstatymą, neatrodo kylanti iš jo 
samprotavimų. Ir to tikslo, kurio, pasak jo, valstybė pri- 
valanti siekti, neįmanoma įgyvendinti tokiu būdu, koks 
dabar išdėstytas, o kaip tai reikėtų plėtoti toliau, nieko 
nenurodyta: kalbu apie tai, kad valstybei geriausia būti 
kuo vieningesnei, nes Sokratas remiasi tokia prielaida. 

4. Betgi akivaizdu, kad valstybė, tapdama vis vienin- 
gesnė, jau nebebus valstybė, nes valstybė iš prigimties 
yra tam tikra dauguma, o tapdama vis vieningesnė, iš 
valstybės ji pavirs ūkiu, iš ūkio — žmogumi: juk sutik- 
sime su tuo, kad ūkis yra vieningesnis už valstybę, o 
vienas Žmogus — už ūkį. Tad jei kas nors ir įstengtų 
tai įgyvendinti, vis dėlto nevertėtų to daryti, nes tai vals- 
tybę sunaikins. Valstybė juk susideda ne tik iš daugy- 
bės Žmonių, bet ir iš skirtingos rūšies žmonių, nes iš vie- 
nodų valstybė nesusidaro. Karinė sąjunga ir valstybė nė- 
ra tas pat, nes pirmoji vertinga savo kiekybe, net jei [jos 
nariai] yra tos pačios rūšies (juk karinė sąjunga sudaro- 
ma teikti savitarpio pagalbai), panašiai kaip nusveria di- 
desnis svoris; o tai, iš ko turi susidaryti vienovė, priva- 

lo būti skirtingos rūšies. 5. Būtent tuo skirsis valstybė ir 
nuo genties, jeigu pastarąją sudaranti dauguma gyvens 
ne išsiskirsčiusi po kaimus, bet kaip arkadai“. Todėl vals- 
tybes išsaugo tarpusavio lygybė, kaip anksčiau buvo sa- 
kyta Etikoje?. Ji būtina net ir tarp laisvų bei lygių žmo- 
nių, nes visi negali valdyti vienu metu, o tik ar po me- 
tus, ar kokia nors kita tvarka, ar kitokiais laiko tarpais. 
Taigi išeina taip, kad valdo visi, — tarsi batsiuviai su- 
sikeistų [profesija] su dailidėmis, o ne tie patys visą lai- 
ką būtų batsiuviai ar dailidės. 6. Kadangi tokia tvarka 
yra geresnė ir pilietinės bendrijos atveju, akivaizdu, kad 
geriau, kai visą laiką valdo tie patys, jei tik tai įmano- 
ma; o kur tai neįmanoma dėl to, kad visi savo prigim- 
timi yra lygūs, ir todėl yra teisinga, kad valdyme daly- 
vautų visi — nesvarbu, ar valdymas yra geras dalykas, 
ar niekingas, — ten lygieji paeiliui užleidžia [vieni ki- 
tiems valdžią], ir taip imituojamas jų pradinis skirtingu- 
mas: pakaitomis vieni valdo, kiti yra valdomi, tarsi taptų 
kitais asmenimis; ir lygiai taip pat iš tų, kurie valdo, 
skirtingi žmonės eina skirtingas pareigas. 7. Iš viso to 
akivaizdu, kad valstybės vieningumas nėra susidaręs na- 
tūraliai, kaip kai kas sako, ir kad tai, kas buvo pavadin- 
ta didžiausiu gėriu valstybėms, iš tikrųjų jas sugriauna, 
tačiau juk tai, kas yra gėris kuriam nors dalykui, jį iš- 
saugo. Ir kitu būdu galima aiškiai parodyti, kad siekti 
pernelyg didelio valstybės vieningumo nėra gerai. Ūkis 
yra labiau sau pakankamas negu vienas Žmogus, o vals- 
tybė — labiau negu ūkis, be to, valstybė tik tada gali 
tapti valstybe, kai susidaro sau pakankama daugelio 
bendrija. Tad jei pirmenybė teiktina tam, kuris yra la- 

biau sau pakankamas, tai ir mažiau vieningam teiktina 
pirmenybė prieš vieningesni. 

8. Bet net jeigu bendrijai būtų geriausia kaip galima 
didesnis jos vieningumas, visiškai neatrodo, kad būtent 
šitokį vieningumą atspindėtų teiginys „jei visi kartu sa- 
kytų „mano“ arba „ne mano“ “, o kaip tik tai Sokratas 
ir mano esant visiško valstybės vieningumo požymiu*. 
„Visi“ yra dviprasmė [sąvoka]. Jeigu ji reiškia „kiekvie- 
nas atskirai“, tai galbūt būtų arčiau to, ko siekia Sokra- 
tas, nes tuomet kiekvienas tą patį vaiką vadintų savo sū- 
numi ir tą pačią moterį — savo žmona, taip pat ir nuo- 
savybę, ir viską, kas tik jam pasitaikytų. 9. Tačiau tie, 
kurie turės bendras žmonas ir vaikus, taip apie juos ne- 
kalbės, o sakys „visų“, bet „kiekvieno atskirai“ — ne; pa- 
našiai ir apie nuosavybę — „visų“, bet „kiekvieno atski- 
rai“ — ne. Taigi akivaizdu, kad pasakymas „visi sako“ 
yra susijęs su tam tikra klaida, nes „visi“, „abu“, „nely- 
ginis“, „lyginis“ dėl savo dviprasmiškumo ir samprota- 
vimuose lemia ginčytinas išvadas. Todėl kad visi saky- 
tų tą patį, vienu atžvilgiu tai yra gražu, tačiau neįma- 
noma, o kitu atžvilgiu tai visai nereiškia sutarimo. 10. Be 
viso to, minėtas teiginys turi dar ir kitą ydą. Tuo, kas 
daugeliui bendrai priklauso, mažiausiai rūpinamasi, nes 
labiausiai visi rūpinasi tuo, kas nuosava, o tuo, kas ben- 
dra, — mažiau arba tik tiek, kiek tai svarbu kiekvienam 
atskirai; be kita ko, abejingesniais tampama dar ir dėl 
to, kad tuo, kas bendra, esą rūpinasi kažkas kitas — pa- 
našiai ir ūkio darbuose daug tarnų kai kada patarnauja 
blogiau nei nedaugelis. 11. Kiekvienas iš piliečių turi 
tūkstančius sūnų, ir nė vienas iš jų nėra kurio nors at- 

skirai sūnus, bet kuris vienodai yra bet kurio piliečio sū- 
nus, tad visi bus vienodai jiems abejingi. 

Pagaliau kiekvienas apie gerai ar blogai gyvenantį pi- 
lieti sako „mano“ tik kaip apie vieną iš tam tikro skai- 
čiaus; sako „mano arba tokio ir tokio“, turėdamas gal- 
voje kiekvieną iš tūkstančio ar iš tiek piliečių, iš kiek jų 
susideda valstybė, ir tai dar abejodamas, nes neaišku, 
kuriam čia gimė ir užaugo sūnus. 12. Tad ar geriau sa- 
kyti „mano“ šitaip — kai kiekvienas iš dviejų ar dešim- 
ties tūkstančių sako „mano“ apie tą patį, ar verčiau taip, 
kaip dabar valstybėse sakoma „mano“? Tą patį žmogų 
juk vienas vadina savo sūnumi, kitas — broliu, dar ki- 
tas — pusbroliu arba pagal kokią kitą giminystę, ar 
kraujo, ar ryšių, ar santuokinę, pirmiausia pagal savo ar- 
ba jo paties; be to, kas nors kitas jį vadina savo fratrijos 
ar filės nariu. Geriau jau būti tikru pusbroliu negu to- 
kiu sūnumi. 13. Betgi neįmanoma išvengti ir to, kad kas 
nors ko nors nepalaikytų savo broliais, vaikais, tėvais ir 
motinomis, nes dėl pasitaikančio vaikų panašumo į tė- 
vus neišvengiamai randasi toks įsitikinimas apie vienas 
kitą. Kai kurie pasaulio aprašymų sudarytojai sako, kad 
taip iš tikrųjų atsitinka; jie pasakoja, kad kai kuriose 
aukštutinės Libijos [gentyse] žmonos yra bendros, tačiau 
gimę vaikai paskirstomi pagal panašumą“. Be to, esama 
tokių moterų ir kitų gyvūnų, pavyzdžiui, arklių ir jau- 
čių, patelių, kurios iš prigimties yra linkusios gimdyti 
palikuonis, labai panašius į jų tėvus, kaip ta kumelė Far- 
sale, vadinta Teisingąja. 

14. Tokios bendrijos kūrėjams nelengva išvengti ir to- 
kių keblumų, kaip įžeidžiantys poelgiai, netyčiniai, o kai 

kada ir tyčiniai nužudymai, susirėmimai ir pažeminimai 
žodžiu; kiekvienas iš šių dalykų yra šventvagystė, kai 
įvyksta tėvų ar motinų, ar kitų artimų giminaičių atžvil- 
giu, tarsi jie nebūtų artimieji. Tačiau tokie dalykai neiš- 
vengiamai dažniau atsitinka nežinant [giminystės ryšių] 
negu žinant, ir kai tai atsitinka Žinant, įmanoma išpirkti 
kaltę, o priešingu atveju — ne. 15. Keista ir tai, kad 
[mąstytojas], paskelbęs sūnus esant bendrus, uždraudė 
tiktai lytinius santykius tarp mylinčiųjų, o pačiai aistrai 
nesudarė kliūčių, taip pat kitiems veiksmams, kurie yra 
labiausiai nederami tarp tėvo ir sūnaus arba tarp bro- 
lių, nes kyla vien tik iš aistros. Keista ir tai, kad jis už- 
draudė lytinius santykius ne dėl kokios kitos priežasties, 
bet tik dėl to, jog patiriamas malonumas esąs pernelyg 
stiprus, o kad tai vyksta tarp tėvo ir sūnaus arba tarp 
brolių, jam visai neatrodė svarbu“. Atrodo, kad žemdir- 
biams bendros Žmonos ir vaikai yra naudingesni negu 
sargybiniams, nes jei vaikai ir žmonos bus bendri, tarp 
jų bus mažiau draugystės, o kaip tik ir reikia, kad val- 
diniai būtų tokie, idant jie būtų klusnūs ir netrokštų nau- 
jos tvarkos. 16. Tačiau apskritai dėl tokio įstatymo neiš- 
vengiamai susiklosto padėtis, priešinga tai, kurią turėtų 
sukurti teisingai išleisti įstatymai, ir tam, ko siekė Sok- 
ratas manydamas, kad vaikų ir žmonų reikalus būtina 
sutvarkyti būtent taip. Draugystę laikome didžiausiu gė- 
riu valstybėms — tada kiltų mažiausiai neramumų; ir 
Sokratas labiausiai giria valstybės vieningumą, kuris at- 
rodo esąs ir kurį Sokratas mano esant draugystės pada- 
rinį; taip samprotaudamas apie meilę kalbėjo, kaip Žino- 
me, ir Aristofanas“ — kad įsimylėjusieji dėl stipraus 

prisirišimo trokšta visiškai susilieti ir iš dviejų tapti vie- 
nu. 17. Tokiu atveju arba abu, arba vienas iš jų neišven- 
giamai išnyksta, o valstybėje dėl tokio bendrumo drau- 
gystė neišvengiamai tampa išskydusi, ir labai retai sū- 
nus apie tėvą ar tėvas apie sūnų besako „mano“. Kaip 
truputis saldumo, įmaišytas į didelį kiekį vandens, tam- 
pa nejuntamas, taip atsitinka ir su tarpusavio artumu, 
grindžiamu šiais vardais, kai tokioje valstybėje belieka 
visiškai menka būtinybė tėvui rūpintis sūnumis ar sū- 
nui tėvu, ar broliams vienas kitu. (Yra du dalykai, ku- 
rie labiausiai žmones verčia rūpintis ir prisirišti: tai, kas 
nuosava, ir tai, kas mylima; nė vieno iš jų negali būti 
tokioje valstybėje, kur tvarkomasi tokiu būdu. 18. Bet ir 
gimusių vaikų perkėlimas iš žemdirbių bei amatininkų 
[luomo] į sargybinių [luoma|]š ir iš pastarojo į pirmąjį ke- 
lia didelį neaiškumą, kokiu būdu tai vyks. Be to, būti- 
na, kad atiduodantieji ir perduodantieji žinotų, kam ką 
atiduoda. Tokiu atveju dar labiau neišvengiami ir anks- 
čiau minėti dalykai — įžeidžiantys poelgiai, meilės rei- 
kalai, žudymas, nes atiduotieji į kitus piliečių [luomus] 
jau nebevadins sargybinių nei broliais, nei vaikais, nei 
tėvais, nei motinomis, ir atvirkščiai — gyvenantieji su 
sargybiniais nebelaikys tokiais kitų [luomų] piliečių ir 
nebesisaugos dėl giminystės, kad nepadarytų jiems ko 
nors tokio. 

Tad apie vaikų bei žmonų bendrumą tegul bus šitaip 
nuspręsta. 


II. 1. Kaip su tuo susijusi dalyką reikia apsvarstyti ir 
nuosavybę — kaip ją turi tvarkvti tie, kurie ketina gv- 
venti geriausioje santvarkoje, t.v. ar nuosavybė turi būti 

bendra, ar ne. Galbūt kai kas būtų linkęs tai tirti atski- 1263a 
rai nuo įstatymų dėl vaikų ir žmonų. Kalbu apie tai, ar, 
net jei vaikai ir žmonos nėra bendri, kaip dabar visur 
ir yra, geriau, kad nuosavybė ir jos vartojimas būtų ben- 
dras <...>", pavyzdžiui, ar geriau žemės sklypus turėti 
atskirai, o derlių vartoti bendrai, kaip daro kai kurios 
[barbarų] gentys, ar priešingai — kad žemė būtų ben- 
dra ir dirbama bendrai, o derlius būtų paskirstomas var- 
toti kiekvienam atskirai (sakoma, kad taip bendrai tvar- 
kosi kai kurie barbarai), ar kad ir sklypai, ir derlius bū- 
tų bendri? 2. Jei žemdirbiai būtų atskiras luomas, būtų 
ir kitas, lengvesnis, būdas, bet jei [piliečiai] dirba patys 
savo labui, nuosavybės reikalai sukels daugiau sunku- 
mų, nes visi nėra lygūs nei naudodamiesi [darbo vai- 
siais], nei dirbdami, ir tie, kurie naudojasi arba ima 
daug, o dirba mažai, neišvengiamai sulaukia kaltinimų 
iš mažiau imančių ir daugiau dirbančių. 3. Apskritai gy- 
venti kartu ir dalytis viskuo, kas reikalinga Žmogui, yra 
sunku, o ypač sunku dalytis tokiais dalykais. Tai aiškiai 
rodo keliautojų draugijos, kuriose beveik visi nesutaria 
dėl paprasčiausių dalykų ir užsipuola vieni kitus dėl 
smulkmenų. Ir iš tarnų dažniausiai užsipuolame tuos, 
kurių kasdieniais patarnavimais naudojamės dažniausiai. 
4. Taigi nuosavybės bendrumas sudaro ir tokių, ir ki- 
tų panašių sunkumų, o ta tvarka, kuri galioja dabar, be 
to, dar papuošta papročiais ir paremta teisingais įstaty- 
mais, turėtų daug pranašumų, nes apimtų tai, kas gera 
abiejose tvarkose — aš turiu galvoje tas tvarkas, kai nuo- 
sąvybė yra bendra ir kai ji privati, juk būtina, kad ji bū- 
tų bendra tik tam tikra prasme, o apskritai — privati. 

Kiekvienam paskirsčius rūpintis ja, nekils tarpusavio kal- 
tinimų, o tikrai bus daugiau naudos, kai kiekvienas rū- 
pinsis ja kaip savo nuosavu reikalu. Dorybė lems, kad 
viskuo bus naudojamasi kaip toje patarlėje — „kas drau- 
gu, tas bendra“'?. 5. Kai kuriose valstybėse jau dabar ban- 
doma šitaip tvarkytis, vadinasi, tai nėra neįmanoma; ypač 
gerai tvarkomose valstybėse kai kas jau yra, o kai kas 
dar gali būti įgyvendinta, nes kiekvienas, turėdamas sa- 
vo privačią nuosavybę, kai ką suteikia naudotis drau- 
gams, o kai kuo pats naudojasi tarsi bendra nuosavybe, 
kaip lakedaimoniečiai naudojasi vieni kitų vergais tarsi, 
tiesą sakant, nuosavais, taip pat arkliais bei šunimis ir, 
jei reikalingas maistas kelionei, visos šalies laukų derliu- 
mi. Taigi akivaizdu, kad geriau, kai nuosavybė privati, 
tačiau naudojimo reikalui subendrinama; o kad [piliečiai] 
nusiteiktų būtent taip — tai įstatymų leidėjo darbas. 6. Be 
to, laikyti ką nors savo privačia nuosavybe yra kur kas 
didesnis džiaugsmas, nes ne veltui kiekvienas jaučia meilę 
sau, tačiau tai yra prigimtinis dalykas. Savimyla teisin- 
gai smerkiamas, betgi savimyla yra ne tas, kas myli sa- 
ve, o tas, kas myli save labiau negu derėtų; tas pat pa- 
sakytina ir apie mylintijį pinigus, nes visi, jei taip galima 
pasakyti, myli tokius dalykus. Betgi padaryti kam nors 
malonumą, padėti draugams ar atvykėliams, ar bičiuliams 
yra didžiausias džiaugsmas, o tai įmanoma tik esant pri- 
vačiai nuosavybei. 7. Šito negali tie, kurie stengiasi pa- 
daryti valstybę pernelyg vieningą, be to, jie atima gali- 
mybę pasireikšti dviem dorybėms — nuosaikumui mo- 
terų atžvilgiu (nes iš nuosaikumo susilaikyti nuo kitam 
priklausančios moters yra gražus poelgis) ir dosnumui 

savo nuosavybės atžvilgiu (nes niekas negalės nei paro- 
dyti dosnumo, nei atlikti kokio nors dosnaus poelgio — 
dosnumas juk pasireiškia naudojant nuosavybę). 

8. Tokia įstatymų leidyba atrodytų patraukli ir žmo- 
niška; juk tas, kuris klausosi apie ją pasakojant, mielai 
pritaria, manydamas iš jos rasiantis nuostabią visų drau- 
gystę su visais, ypač kai kas nors kaltina dabar santvar- 
kose slypinčias blogybes, esą jos kyla dėl to, kad nuosa- 
vybė nėra bendra: kalbu apie tarpusavio bylas dėl su- 
tarčių, teismus dėl melagingų liudijimų ir nuolaidžiavi- 
mus turtingiesiems. 9. Tačiau visi šie dalykai vyksta ne 
dėl [turto] bendrumo stokos, o dėl sugedimo, nes ben- 
drasavininkius ir [turto] dalininkus dažniau matome 
smarkiai nesutariant negu tuos, kurie turi privačias nuo- 
savybes; bet matome ir tai, kad nesutariančių bendrasa- 
vininkių yra nedaug, palyginti su privačias nuosavybes 
turinčiųjų daugybe. Be to, teisinga būtų kalbėti ne tik 
apie tai, kiek blogybių išvengs tie, kurie sujungs savo 
turtą, bet ir apie tai, kiek [jie praras] gėrybių; atrodo, 
kad gyvenimas tada būtų visiškai neįmanomas. 

Sokrato klaidos priežastimi reikia laikyti neteisingą 
prielaidą. Juk ir ūkis, ir valstybė tam tikra prasme turi 
būti vieningi, tačiau ne visais atžvilgiais. Mat eidama [šia 
linkme] valstybė liausis buvusi valstybe, o jeigu ji dar 
tebebus valstybė, artėdama prie nebebuvimo ja ji bus 
blogesnė valstybė, kaip kad jei kas nors sąskambį pavers- 
tų unisonu, o iš ritmo paliktų vienintelę pėdą. 10. Vals- 
tybės, kuri yra tam tikra dauguma, bendrumo ir vienin- 
gumo, kaip anksčiau sakyta, turi būti siekiama auklėji- 
mu. Ir keista, jog tas, kuris ketina įdiegti auklėjimą 

ir mano, kad dėl to valstybė taps puiki, yra įsitikinęs, 
kad ją reikėtų taisyti šitokiais būdais, o ne papročiais, 
filosofija ir įstatymais, kaip Lakedaimone bei Kretoje, kur 
įstatymų leidėjas subendrino nuosavybę, įsteigęs ben- 
druosius pietus". Nereikia pamiršti ir to, kad būtina at- 
sižvelgti į ilgą laiką ir daugybę metų, kurių tėkmėje ne- 
būtų likę nežinoma tai, kas buvo tikrai gerai sumanyta; 
juk beveik viskas jau yra atrasta, tiktai kai kas nesusie- 
ta, o kai kuo nesinaudojama ir Žinant. 11. Akivaizdžiau- 
sia tai taptų tada, kai kas nors pamatytų, kaip praktiš- 
kai kuriama tokia santvarka, nes niekas negalės sukurti 
valstybės nedalydamas ir neskirstydamas — vienu atveju 
į bendrųjų pietų grupes, kitu — į fratrijas ir files. Taigi 
iš [Sokrato] įstatymų nieko nebeliks, išskyrus tai, kad 
sargybiniai neturi verstis žemdirbyste, — šitai lakedai- 
moniečiai ir dabar mėgina įgyvendinti. 

Be to, pats Sokratas nepasakė, o ir nelengva pasaky- 
ti, koks apskritai bus santvarkos pobūdis [valstybės] na- 
rių atžvilgiu. Juk dauguma valstybės gyventojų yra kiti 
piliečiai, o apie juos nieko nenurodyta, antai ar ir žem- 
dirbių nuosavybė turi būti bendra, ar privati, taip pat 
žmonos ir vaikai — ar atskiri, ar bendri? 12. Jei visų vie- 
nodai bus viskas bendra, kuo žemdirbiai skirsis nuo sar- 
gybinių? Ir ką jie laimės, paklusdami pastarųjų valdžiai? 
Ir kaip jie bus įtikinti paklusti valdžiai, jei tik sargybi- 
niai nesugalvos ko nors tokio, kaip kretiečiai? Mat pas- 
tarieji, leidę vergams visa kita, uždraudė tiktai mankš- 
tinti kūną ir turėti ginklą. Bet jeigu [žemdirbiai] turės vi- 
sa tai, kaip kitose valstybėse, kokia tada bus bendrija? 
Taigi vienoje valstybėje neišvengiamai bus dvi valstybės, 

ir viena kitai priešiškos, nes [Sokratas] padaro sargybi- 
nius tarsi įgulos nariais, o žemdirbius, amatininkus ir ki- 
tus — piliečiais“. 13. Tarp jų prasidės kaltinimai, teis- 
mai ir visos kitos blogybės, kokias tik jis sako esant vals- 
tybėse. Tačiau Sokratas teigia“, kad dėl auklėjimo jiems 
reikės nedaug taisyklių, pavyzdžiui, tvarkančių miesto ar 
turgaus gyvenimą ir kitų panašių, nors auklėjimą jis nu- 
matė tik sargybiniams. Be to, žemdirbius jis padaro nuo- 
savybės šeimininkais, mokančiais duoklę!*; betgi atrodo, 
kad tada jie bus sunkiau suvaldomi ir turės daugiau [iš- 
didžių] sumanymų negu kai kuriose valstybėse helotai, 
penestai“ ir vergai. 14. Tačiau nieko nenurodyta, ar tas 
[bendrumas žemdirbiams] bus priverstinis panašiai [kaip 
sargybiniams|, ar ne, taip pat nieko nenurodyta ir apie 
su tuo susijusius dalykus — kokia bus jų santvarka, koks 
auklėjimas ir kokie įstatymai. Surasti atsakymą neleng- 
va, o tai, kokie bus [žemdirbiai], yra svarbu norint iš- 
saugoti sargybinių bendriją. Kita vertus, jei žmonas [Sok- 
ratas] ketina padaryti bendras, o nuosavybes — priva- 
čias, kas tada rūpinsis namų ūkiu taip, kaip jų vyrai rū- 
pinasi lauko darbais? O jei žemdirbių ir nuosavybės, ir 
žmonos bendros <...>!9? 

15. Keista ir tai, kad siekiant įrodyti, jog moterys pri- 
valo daryti tą patį, ką ir vyrai, lyginama su gyvuliais“, 
kurie neturi jokių ūkio rūpesčių. Tai, kaip Sokratas ski- 
ria pareigūnus, yra neatsargu, nes jis tuos pačius žmo- 
nes padaro pareigūnais visam laikui, o tai skatina maiš- 
tauti net ir tuos, kurie neturi jokių ambicijų, jau nekal- 
bant apie ryžtingus ir karingus vyrus. Tačiau akivaizdu, 
kad jis tiesiog priverstas tuos pačius Žmones skirti pa- 

reigünais, nes dieviškasis auksas yra imaišytas ne kas- 
kart vis į kitų, bet visada į tų pačių Žmonių sielas, ir jis 
sako, kad nuo gimimo vieniems būna įmaišyta aukso, ki- 
tiems — sidabro, o būsimiesiems amatininkams ir žem- 
dirbiams — vario ir geležies". 16. Be to, atėmęs iš sar- 
gybinių laimę, jis teigia, kad įstatymų leidėjas privalo vi- 
są valstybę padaryti laimingą“, o juk neįmanoma, kad 
ji visa būtų laiminga, jeigu jos dauguma ar visos jos da- 
lys, ar tik kai kurios iš jų neturės laimės. Laimė juk yra 
ne toks dalykas kaip lyginis skaičius, nes pastarasis gali 
susidėti iš nelyginių dalių, o laimė taip negali. Betgi jei 
sargybiniai nėra laimingi, kas tada laimingi? Tik jau ne 
amatininkai ir visa prasčiokų gausybė. 

Taigi ta santvarka, apie kurią kalbėjo Sokratas, kelia 
šiuos ir kitus ne mažiau svarbius klausimus. 


III. 1. Beveik visiškai tas pat pasakytina ir apie vė- 
liau parašytus Įstatymus, todėl vertėtų trumpai aptarti ir 
čia aprašytą santvarką. Valstybėje Sokratas juk apibrėžė 
visiškai nedaug dalykų — žmonų ir vaikų bendrumą, 
koks jis turįs būti, nuosavybę ir pilietybės pobūdį: mat 
visi gyventojai skirstomi į dvi dalis — į žemdirbius ir 
tuos, kuriems tenka kariauti; dar yra trečioji dalis, su- 
daroma iš pastarųjų, kuri svarsto reikalus ir valdo vals- 
tybę. Apie žemdirbius ir amatininkus Sokratas nieko ne- 
nurodė, ar jie kiek nors dalyvauja valdyme, ar visai ne- 
dalyvauja, ir ar reikia, kad jie turėtų ginklus ir prisidė- 
tų kariaujant, ar ne, tačiau jis mano, kad moterys turė- 
tų prisidėti kare ir būti auklėjamos taip pat, kaip ir sar- 
gybiniai““. Kita vertus, veikale jis leidosi į šalutinius sam- 
protavimus, taip pat ir apie tai, koks turėtų būti sargy- 

binių auklėjimas. 2. Didžiąją dalį Įstatymų, kaip matyti, 
sudaro įstatymai, o apie santvarką jis pasako nedaug, be 
to, norėdamas padaryti ją valstybėms priimtinesnę, jis po 
truputį vėl krypsta prie tos kitos, Valstybėje aprašytosios, 
santvarkos. Juk, išskyrus žmonų bei nuosavybės bendru- 
mą, visa kita abiejose santvarkose jo sutvarkyta taip pat: 
toks pat ir auklėjimas, ir laisvas nuo būtinųjų darbų gy- 
venimas, ir bendrieji pietūs, išskyrus tai, kad šioje san- 
tvarkoje bendruosius pietus jis padaro privalomus ir mo- 
terims, ir tai, kad anoje valstybėje turi būti tūkstantis tu- 
rinčiųjų ginklus, o šioje — penki tūkstančiai. 

3. Visi Sokrato samprotavimai pasižymi įžvalgumu, 
subtilumu, originalumu ir skvarbumu, tačiau turbūt sun- 
ku viską padaryti gerai, — nereikia pamiršti, kad ką tik 
minėtai gausybei prireiks Babilono ar kokios kitos nepa- 
prasto dydžio teritorijos, kad būtų galima išmaitinti pen- 
kis tūkstančius dykaduonių ir dar kitą daug kartų di- 
desnę jų žmonų bei tarnų minią. Žinoma, kaip prielai- 
dą galima imti tai, ko trokštama, tačiau ne tai, kas vi- 
siškai neimanoma. 

4. Sakoma, kad įstatymų leidėjas turi leisti įstatymus 
atsižvelgdamas į du dalykus: teritoriją ir žmones*!. Be to, 
teisinga būtų pridurti — ir į kaimynystėje esančias sri- 
tis, jei valstybė turi gyventi politinį gyvenimą, nes rei- 
kia, kad kare ji naudotųsi ne tik tais ginklais, kurie veiks- 
mingi savoje žemėje, bet ir tais, kurie veiksmingi už jos 
ribų. Jei kas nors ir nepriima tokio gyvenimo būdo, nei 
kaip asmeninio, nei kaip visos valstybės, vis tiek ne ma- 
žiau būtina kelti grėsmę priešams, ir ne tik tuomet, kai 
jie įsiveržia i šali, bet ir kai jie toli. 5. Ir dėl nuosavybės 

dydžio reikia pasvarstyti, ar ne geriau jį apibrėžti kitaip, 
aiškesniu būdu. Jis sako, jog ji turinti būti tokio dydžio, 
kad būtų galima gyventi nuosaikiai“, tarsi sakytų, kad 
tai reiškia gyventi gerai. Betgi tai pernelyg neapibrėžta, 
nes galima gyventi nuosaikiai, tačiau vis dėlto varganai. 
Geresnis apibrėžimas — gyventi nuosaikiai ir dosniai, 
kaip dera laisvam Žmogui (viena be kitos šios savybės 
pakryps viena į prabangą, o kita į vargą), nes tik šios 
savybės pageidautinos naudojant turtą — neįmanoma 
turtu naudotis „taikingai“ ar „narsiai“, bet galima nuo- 
saikiai ir dosniai, tad ir savybės, susijusios su turtu, tu- 
ri būti šios. 6. Keista ir tai, kad sulyginęs nuosavybes jis 
nepadaro to paties su gyventojų skaičiumi, neriboja vai- 
kų gimstamumo, — esą jis bus pakankamai išlygintas ir 
gyventojų skaičius liks toks pat dėl [kai kurių santuo- 
kų] nevaisingumo, nes matyti, kad ir dabar valstybėse 
taip yra. Betgi čia tikrai nebus visiškai taip pat, kaip da- 
bartinėse valstybėse, nes dabar turtas yra dalijamas bet 
kokiam [paveldėtojų] skaičiui, o tada, kai turtas bus ne- 
dalijamas, vaikų perviršis neturės nieko, ar jų būtų ma- 
žiau, ar daugiau. 7. Kai kas gali manyti, jog veikiau rei- 
kia apriboti ne nuosavybę, o gimstamumą, kad vaikų ne- 
būtų gimdoma daugiau nei tam tikras skaičius, kuris bū- 
tų nustatomas atsižvelgiant į tokius atsitiktinumus, kaip 
kai kurių gimusiųjų mirtis ir kai kurių [santuokų] nevai- 
singumas; tačiau visiškai neribojant gimstamumo, kaip 
yra daugelyje valstybių, jis neišvengiamai tampa pilie- 
čių skurdo priežastimi, o skurdas skatina maištus ir pik- 
tadarybes. Dėl to Feidonas Korintietis“, vienas iš pirmųjų 
įstatymų leidėjų, ir manė, kad ūkių ir piliečių skaičius 

turi likti lygūs, net jei iš pradžių visi turėjo nelygaus dy- 
džio sklypus; Įstatymuose yra kaip tik priešingai. Tačiau 
apie šiuos dalykus, kaip, mūsų manymu, jie galėtų būti 
geriau tvarkomi, reikės pasakyti vėliau. 

8. Įstatymuose apeinami ir valdantieji — kuo jie skir- 
sis nuo valdinių; [Sokratas] mat sako, kad kaip apmatai 
yra iš kitokios vilnos [nei ataudai|, toks turi būti ir val- 
dančiųjų santykis su valdiniais“. O kadangi jis leidžia, 
kad visas [piliečio] turtas padidėtų penkis kartus, tai ko- 
dėl iki tam tikros ribos negalėtų didėti ir žemės sklypas? 
Reikėtų išsiaiškinti ir tai, ar sklypų būstams atskyrimas 
kartais nekenkia ūkio valdymui, — mat jis kiekvienam 
piliečiui paskyrė po du atskirus sklypus būstams*, bet- 
gi nelengva tvarkyti du ūkius. 

9. Apskritai visa tvarka turbūt nebūtų nei demokra- 
tija, nei oligarchija, bet tarpinė santvarka, vadinama po- 
litėja, nes jos pagrindas — sunkiai ginkluotųjų karių luo- 
mas. Tad jeigu jis ruošė ją kaip valstybėms priimtiniau- 
sia iš visų santvarkų, tai turbūt jis kalbėjo teisingai, o jei 
kaip geriausią po anksčiau aprašytosios santvarkos“ — 
tada neteisingai, nes tikriausiai kiekvienas labiau pagir- 
tų lakedaimoniečių santvarką arba kokią kitą, net ir aris- 
tokratiškesnę. 10. Kai kas sako, kad geriausioji santvar- 
ka turinti susidėti iš visų santvarkų mišinio, ir dėl to jie 
giria lakedaimoniškąją (vieni sako ją susidedant iš oli- 
garchijos, monarchijos ir demokratijos, karaliaus valdžią 
laikydami monarchija, seniūnų valdžią — oligarchija, o 
demokratijos apraiška laikydami eforų valdžią, nes efo- 
rai kilę iš liaudies; kiti eforatą vadina tironija, tačiau de- 
mokratijos apraiška laiko bendruosius pietus ir kitus kas- 

1266a dienio gyvenimo reikalus). 11. O Įstatymuose pasakyta, 
kad geriausioji santvarka turinti susidėti iš demokratijos 
ir tironijos“, kurių kai kas galbūt iš viso nelaikytų san- 
tvarkomis arba laikytų blogiausiomis iš visų. Teisesni tie, 
kurie sumaišo daugiau [santvarkų], nes iš daugelio susi- 
dedanti santvarka yra geresnė. Toliau, Įstatymų santvar- 
ka atrodo neturinti jokių monarchijos elementų, tik oli- 
garchinius bei demokratinius, ir labiau linksta prie oli- 
garchijos. Tai akivaizdu iš pareigūnų skyrimo**: tai, kad 
jie renkami burtais iš anksčiau atrinktųjų, yra bendra 
abiem santvarkoms; tai, kad turtingesnieji privalo daly- 
vauti tautos susirinkimuose ir rinkti pareigūnus ar tvar- 
kyti kokius nors kitus valstybinius reikalus, o kitiems tai 
nebūtina, yra oligarchiška, kaip ir siekimas, kad kuo dau- 
giau pareigūnų būtų iš turtingųjų ir kad svarbiausias pa- 
reigas eitų kilusieji iš turtingiausiųjų sluoksnių. 12. Ta- 
rybos rinkimus jis taip pat nustato oligarchinius: rinki- 
muose privalo dalyvauti visi, tačiau [renkant] iš pirmojo 
turtinio sluoksnio, po to vėl tokį patį skaičių iš antrojo, 
po to — iš trečiojo; bet visiems neprivaloma [rinkti] iš 
trečiojo ir ketvirtojo, o iš ketvirtojo privaloma tik pirmie- 
siems ir antriesiems. Paskui, sako jis, iš šių [atrinktyjų| 
reikia išrinkti po lygiai kiekvieno turtinio sluoksnio at- 
stovų. Taigi [renkančiųjų] iš aukščiausiųjų sluoksnių bus 
daugiau ir geresnių, nes kai kas iš liaudies nedalyvaus 
rinkimuose dėl to, kad tai neprivaloma. 13. Taigi, kad 
tokia santvarka neturėtų būti sudaryta iš demokratijos bei 
monarchijos, akivaizdu iš šių dalykų ir iš to, kas bus pa- 
sakyta vėliau, kai imsime tirti tokią santvarką. O ir to- 
kie pareigūnų rinkimai — kai jie renkami iš jau atrink- 

tuju — yra pavojingi, nes jei tik kad ir nedaugelis pano- 
rės tarpusavyje susitarti, rinkimai visada vyks pagal jų 
norą. 

Tokie tad yra santvarkos reikalai Įstatymuose. 


IV. 1. Esama ir kitokių santvarkų; vienos iš jų [su- 
kurtos] mėgėjų, kitos — filosofų ir valstybės vyrų, bet 
visos jos artimesnės jau įkurtoms ir šiuo metu galiojan- 
čioms santvarkoms negu abi minėtosios. Niekas kitas juk 
nėra įvedęs tokių naujovių, kaip vaikų ir žmonų bendru- 
mas, ar [įstatymo] dėl bendrųjų pietų moterims, bet ver- 
čiau pradeda nuo būtinų dalykų. Mat kai kam atrodo, 
kad svarbiausia teisingai sutvarkyti turto klausimus, nes 
būtent dėl to, jų manymu, kyla visi neramumai. 2. To- 
dėl Falėjas Chalkedonietis“ pirmasis šito ėmėsi — jis tei- 
gė, kad piliečių nuosavybės turinčios būti lygios. Jis ma- 
nė, kad nebūtų sunku tai padaryti iš karto, valstybėms 
dar kuriantis, o jau susikūrusiose tai būtų kebliau, ta- 
čiau nuosavybės turbūt galėtų būti sulygintos, jei turtin- 
gieji duotų kraičius, bet negautų, o skurdžiai jų neduo- 
tų, bet gautų. O Platonas rašydamas Įstatymus manė, kad 
[turtėtiį reikia leisti iki tam tikros ribos ir kad nė vie- 
nam piliečiui negalima leisti įsigyti turto, daugiau nei 
penkis kartus didesnio už mažiausiąjį, kaip minėta ir 
anksčiau. 

3. Tačiau leidžiant šitokius įstatymus nereikia pamiršti 
ir to, kas šiuo metu dažnai pamirštama, — kad ribojant 
turto dydį dera riboti ir vaikų skaičių, nes jeigu vaikų 
skaičius viršys turto dydį, įstatymas neišvengiamai ne- 
teks galios; be to, negerai, kai daugelis iš turtingų virsta 
skurdžiais, nes jiems sunku netapti permainų šalininkais. 

4. Taigi, kad turto sulyginimas turi tam tikrą reikšmę pi- 
liečių bendrijai, kai kas, kaip matyti, suprato jau senovė- 
je, nes ir Solonas leido tokius įstatymus, ir kitur esama 
įstatymo, kuris draudžia įsigyti tiek žemės, kiek tik nori- 
ma; panašiai įstatymai neleidžia ir parduoti nuosavybę, 
pavyzdžiui, lokriečių įstatymas, kuris draudžia ją parduo- 
ti, jei pilietis neįrodys jam atsitikus akivaizdžią nelaimę. 
Taip pat [įstatymas] liepia išsaugoti senąsias paveldimas 
žemės valdas, o jo panaikinimas Leukadėje padarė jos 
santvarką pernelyg liaudišką, nes į valdžią galėjo patek- 
ti žmonės ne tik iš tam tikrų turtinių sluoksnių. 5. Betgi 
gali būti ir taip, kad turto lygybė bus pasiekta, tačiau 
pats turtas bus pernelyg didelis — toks, kad bus gyve- 
nama prabangiai, arba pernelyg mažas, taigi gyvenimas 
bus varganas; tad aišku, kad neužtenka įstatymų leidė- 
jui sulyginti visų turtą, bet reikia siekti vidurio. O jei kas 
nors ir nustatytų visiems saikingą turtą, iš to nebūtų jo- 
kios naudos: juk labiau reikia sulyginti troškimus negu 
turtus, o tai neįmanoma, jei piliečiai nebus deramai auk- 
lėjami įstatymais. 6. Tačiau Falėjas galėtų pasakyti, kad 
jis kalba kaip tik apie tai, nes jis yra įsitikinęs, jog šių 
dviejų dalykų — nuosavybės ir auklėjimo — lygybė vals- 
tybėse yra būtina. Bet patį auklėjimą reikia aptarti, koks 
jis bus: nepakanka, kad jis tik visų būtų tas pats, nes ga- 
li atsitikti taip, kad jis bus visų tas pats, tačiau toks, kad 
skatins besaikį ar pinigų, ar garbės, ar abiejų troškimą. 
/. Be to, maištaujama ne tik dėl turto nelygybės, bet ir 
dėl gaunamos garbės nelygybės, tačiau abiem atvejais 
priešingai: dauguma maištauja dėl turto nelygybės, o iš- 
prususieji — dėl lygios garbės. Juk sakoma: 

Garbę įgyja tą pačią, ar būtų kilnus, ar niekingas““. 


Žmonės nusikalsta ne tik dėl būtinų dalykų ([Falėjas] 
mano, kad vaistas čia būtų turto lygybė, esą tuomet nie- 
kas neplėšikautų iš šalčio ar bado), bet ir dėl to, kad pa- 
tirtų džiaugsmą ir patenkintų troškimus: jeigu kas nors 
trokšta daugiau nei būtinų dalykų, tai ir nusikals, kad 
numaldytų šį troškimą, o dar ir dėl to, kad galėtų 
džiaugtis malonumais be kančių. 8. Koks gi vaistas tik- 
tų nuo šių trijų [nusikaltimų rūšių]? Nuo vienų — ma- 
žai turto ir darbas, nuo kitų — nuosaikumas, o trečiuo- 
ju atveju, jei kas norėtų džiaugtis pats sau, tenesiekia jo- 
kio kito vaisto, tik to, kurį teikia filosofija, nes kiti [ma- 
lonumai] reikalauja žmonių [pagalbos]. Tad jei labiausiai 
nusikalstama dėl pertekliaus, o ne dėl būtinų dalykų (an- 
tai tironais tampama ne tam, kad nebekankintų šaltis, to- 
dėl ir didelė pagarba skiriama tam, kas nužudo ne va- 
gi, o tironą), tai Falėjo santvarkos pobūdis tegali padėti 
išvengti nedidelių nusižengimų. 9. Be to, daugelis daly- 
kų, kuriuos Falėjas norėtų įsteigti, yra skirti tam, kad pi- 
liečiai gerai tvarkytųsi savo tarpe, tačiau reikia atsižvelgti 
ir į kaimynus bei visus, gyvenančius už valstybės ribų. 
Taigi būtina, kad santvarka būtų kuriama atsižvelgiant 
į karinę galią, apie kurią jis nieko nepasakė. Panašiai ir 
dėl turto: reikia, kad jis būtų pakankamas ne tik pilieti- 
niams reikalams, bet ir išorės pavojų atveju. Būtent dėl 
to [turto] dydis neturėtų būti toks, kad greta gyvenan- 
tys stipresnieji jo įsigeistų, o savininkai nepajėgtų jo ap- 
ginti nuo užpuolikų; taip pat turtas neturi būti ir toks 
mažas, kad jie nepajėgtų atlaikyti karo netgi su lygiais 


109 


1267b 


ANTRA KNYGA 


ir panašiais priešais. 10. Taigi [Falėjas dėl to] nieko ne- 
nurodė, bet juk nereikia pamiršti to, koks turto dydis esti 
naudingas. Turbūt geriausias jo apibrėžimas būtų toks: 
kad neskatintų stipresniųjų kariauti dėl jo pertekliaus, 
nebent tik tiek, kiek [jie kariautų] net ir nesant tokio di- 
delio turto. Antai kai Autofradatas ketino apgulti Atar- 
nėją*!, Eubulas patarė jam atsižvelgti į laiką, kurio pri- 
reiks užimti tai vietovei, ir apskaičiuoti to laikotarpio iš- 
laidas, ir tada pagalvoti, ar nevertėtų palikti Atarnėją, 
paėmus mažesnę sumą. Tai pasakęs jis pasiekė, kad Au- 
tofradatas, viską apsvarstęs, nutrauktų apgultį. 

11. Taigi turto lygybė priklauso prie tam tikrų pilie- 
čiams naudingų dalykų, jei siekiama išvengti tarpusavio 
išpuolių, bet, Žinoma, apskritai ji nėra tokia jau svarbi. 
Juk ir išprususieji galėtų pasipiktinti, esą jie verti ne to 
paties, dėl to ir matome juos dažnai kėsinantis [į esamą 
valdžią] ir maištaujant. Be to, žmonių sugedimas nepa- 


2. o kai 


sotinamas: iš pradžių jiems pakanka dviejų obolų 
tai jau tampa įprasta, jiems nuolat reikia vis daugiau, ir 
tam nėra galo, nes troškimas iš prigimties yra beribis, o 
dauguma gyvena tam, kad jį patenkintų. 12. Čia svar- 
biausia (svarbiau nei sulyginti turtus) sutvarkyti taip, 
kad tie, kurie dėl savo prigimties yra gerbtini, netrokš- 
tų įsigyti pertekliaus, o niekingieji — negalėtų; tai bus 
įmanoma, jei pastarieji bus žemesnėje padėtyje, bet ne- 
bus skriaudžiami. Apie turto lygybę Falėjas taip pat kal- 
bėjo neteisingai, nes jis sulygina tik žemės nuosavybę, betgi 
yra ir vergai, ir galvijų bandos, ir pinigai, ir daugybė va- 
dinamųjų rakandų. Tad arba reikia siekti viso turto ly- 
gybės ar tam tikro saiko, arba leistina viskas. 13. Iš šios 

įstatymų leidybos matyti, kad Falėjas kuria mažą vals- 
tybę, jeigu visi amatininkai bus valstybės vergai ir ne- 
sudarys kokios nors valstybės dalies. Bet jei apskritai rei- 
kalingi valstybės vergai, tai jais turi būti dirbantieji vie- 
šuosius darbus (kaip yra Epidamne ir kaip Diofantas* 
kartą mėgino padaryti Atėnuose). 

Taigi apie Falėjo santvarką turbūt jau iš šių dalykų 
būtų galima spręsti, ar jis kalbėjo teisingai, ar neteisingai. 


V. 1. Miletietis Hipodamas*, Eurifonto sūnus (kuris 
sugalvojo miestų suskirstymą ir suplanavo Pirėją ir ku- 
ris dėl garbės troškimo ir kituose gyvenimo dalykuose 
buvo toks ekscentriškas, kad kai kam atrodė gyvenąs 
pernelyg rūpindamasis gausybe savo plaukų“ ir bran- 
giais papuošalais, taip pat gausvbe paprastų, bet šiltų 
drabužių ne tik Žiemą, tačiau ir vasaros metu, ir, be to, 
norėjo būti visos gamtos Žinovas), pirmasis iš tų, kurie 
nedalyvavo politikoje, pamėgino kai ką pasakyti apie ge- 
riausiąją santvarką. 2. Jis planavo valstybę iš dešimties 
tūkstančių vyrų, suskirstytų į tris dalis: vieną dalį sudarė 
amatininkai, kitą — žemdirbiai, o trečią — už juos ka- 
riaujantys ir turintys ginklus. Žemę jis padalijo į tris da- 
lis: vieną — šventą, kitą — bendrą, o trečią — privačią; 
tą, iš kurios bus tiekiamos įprastinės aukos dievams, jis 
padarė šventą, tą, iš kurios gyvens kariaujantieji, — ben- 
drą, o žemdirbių žemę — privačią. Jis manė, kad ir įsta- 
tymų rūšys yra tik trys, nes būtent tiek yra ir tų daly- 
kų, dėl kurių vyksta teismai: įžeidimas, žala, nužudy- 
mas. 3. Jis taip pat numatė ir vieną aukščiausiąjį teismą, 
kuriam turėtų būti perduodamos visos bylos, kurios at- 
rodytų blogai išspręstos, ir tą teismą teigė turint susidė- 

ti iš tam tikro skaičiaus išrinktų senių. Jis manė, kad 
sprendimai teismuose turėtų būti priimami ne balsuojant, 
bet kiekvienas [teisėjas] turėtų pateikti lentelę, kurioje, 
jeigu jis besąlygiškai laiko kaltu, turėtų būti įrašyta baus- 
mė, jeigu besąlygiškai išteisina, ji liktų tuščia, o jeigu iš 
dalies laiko kaltu, iš dalies ne, teisėjas turėtų tai nuro- 
dyti. Dabar, jo manymu, įstatymai yra negeri, nes [tei- 
sėjai], nusprendžiantys vienaip arba kitaip, yra priversti 
sulaužyti priesaiką. 

4. Jis siūlė įstatymą, liepiantį, kad tie, kurie sugalvo- 
ja ką nors naudinga valstybei, sulauktų pagarbos ir kad 
kare žuvusiųjų vaikai būtų išlaikomi valstybės lėšomis, 
tarsi kitur dar nebūtų tokio įstatymo, — betgi toks įsta- 
tymas yra šiuo metu ir Atėnuose, ir kai kuriose kitose 
valstybėse. Visus pareigūnus jis padarė renkamus tau- 
tos, o tauta — tai tos trys valstybės dalys; išrinktieji tu- 
rėtų rūpintis bendraisiais, svetimšalių ir našlaičių reika- 
lais. Tad šie dalykai ir yra didžiausia bei vertingiausia 
Hipodamo santvarkos dalis. 

5. Pirmiausia kai kas gali nesuprasti visų piliečių su- 
skirstymo. Juk ir amatininkai, ir žemdirbiai, ir turintieji 
ginklus — visi dalyvauja valstybės valdyme, tačiau žem- 
dirbiai — neturėdami ginklų, o amatininkai — neturė- 
dami nei Žemės, nei ginklų, todėl beveik tapdami turin- 
čiųjų ginklus vergais. Taigi jie negali eiti jokių valdžios 
pareigų, nes iš turinčiųjų ginklus neišvengiamai kils ir 
karo vadai, ir valstybės sargybiniai, ir apskritai visi vy- 
riausieji pareigūnai. Kaip tie, kurie nevaidina jokio vaid- 
mens santvarkoje, gali būti draugiškai nusiteikę tos san- 
tvarkos atžvilgiu? 6. O turintieji ginklus privalo būti už 

abi kitas dalis stipresni, tačiau tai nelengva, jei jų nėra 
daug; o jei būtent taip ir būtų, tai kodėl dar kiti turėtų 
dalyvauti valstybės valdyme ir tvarkyti pareigūnų sky- 
rimą? Be to, kuo žemdirbiai naudingi valstybei? Amati- 
ninkų joje būtinai turi būti, nes kiekvienai valstybei rei- 
kalingi amatininkai, ir jie gali pragyventi, kaip ir kitose 
valstybėse, iš amato; žemdirbiai tik tuomet teisėtai būtų 
valstybės dalis, jeigu jie tiektų turintiesiems ginklus mais- 
tą, betgi dabar jie turi nuosavą žemę ir patys sau ją dir- 
ba. 7. Kita vertus, jeigu bendrą žemę, iš kurios gaus 
maistą kariaujantieji, jie patys ir dirbs, tai kariai, prie- 
šingai įstatymų leidėjo sumanymui, niekuo nesiskirs nuo 
žemdirbių, o jeigu ją dirbs kiti, kurie skirsis ir nuo sa- 
vo žemę dirbančių žemdirbių, ir nuo karių, tai atsiras 
dar ir ketvirta valstybės dalis, niekur nedalyvaujanti ir 
svetima santvarkai. O jei tiems patiems būtų paskirta 
dirbti ir nuosavą, ir bendrą žemę, tai kiekvieno žmogaus 
darbu gaunamo derliaus nepakaktų dviem šeimoms, be 
to, kodėl jie negalėtų tiesiog iš tos pačios žemės bei skly- 
pų tiekti maistą ir sau, ir kariams? 8. Čia esama daug 
sumaišties. 

Įstatymas dėl bylų sprendimo taip pat nėra vykęs — 
reikalaujama, kad nuosprendis būtų skelbiamas suskirs- 
tytas, kai kaltinimas parašytas paprastai, ir taip teisėjas 
paverčiamas tarpininku. Tai įmanoma trečiųjų teismo at- 
veju, kai jų yra keletas ir jie tarpusavyje tariasi dėl nuo- 
sprendžio, o teismuose to negali būti; dargi priešingai, 
daugelis įstatymų leidėjų pasirūpina tuo, kad teisėjai ne- 
galėtų tarpusavyje tartis. 9. Toliau, kaip nuosprendis gali 
išvengti sumaišties, jeigu teisėjas nuspręs, kad [kaltina- 

masis] skolingas, tačiau ne tiek, kiek mano ieškovas? 
Pastarasis reikalauja dvidešimties minų, teisėjas priteis 
dešimt minų (arba vienas daugiau, o kitas mažiau), ki- 
tas — penkias, dar kitas — keturias (ir akivaizdu, kad 
jie šitaip pasiskirstys), dar kai kurie priteis viską, kai ku- 
rie — nieko, tad kokiu būdu jie suskaičiuos balsus? Be 
to, tiesiog išteisinęs arba paskelbęs kaltu ir padaręs tai 
teisingai, teisėjas visai nesulaužo priesaikos, jeigu kalti- 
nimas parašytas paprastai, nes išteisindamas jis teigia ne 
tai, kad [kaltinamasis] neskolingas nieko, o tai, kad jis 
neskolingas dvidešimties minų; priesaiką sulaužo tas, ku- 
ris paskelbia [kaltinamąjį] kaltu nemanydamas, kad šis 
skolingas dvidešimt minų. 10. O tai, kad sugalvojusieji 
ką nors naudinga valstybei turėtų sulaukti tam tikros 
garbės, pavojinga įtvirtinti įstatymu — tai gražu tik iš 
pažiūros, nes gali prasidėti įskundinėjimai ir galimi netgi 
perversmai. Tai susiję su kitu uždaviniu ir kitu svarsty- 
mu, nes kai kas kelia klausimą, ar keisti tradicinius įsta- 
tymus, jei koks nors kitas įstatymas pasirodytų esąs ge- 
resnis, valstybėms žalinga, ar naudinga. Jei keisti nenau- 
dinga, sunku iš karto sutikti su tuo, kuris šitai pasiūlė. 
Gali būti, kad kas nors pasiūlys panaikinti įstatymus ar- 
ba valstybingumą bendram labui. 

11. Jeigu jau apie tai užsiminėme, vertėtų į tai šiek 
tiek pasigilinti, nes čia, kaip sakėme, slypi neaiškumas. 
Gali pasirodyti, kad geriau būtų keisti; kitiems mokslams 
tai juk davė naudos, pavyzdžiui, tradicinių būdų keiti- 
mas gydymo menui ir gimnastikai, ir apskritai visiems 
menams bei sugebėjimams; o kadangi valstybės valdy- 
mas taip pat laikytinas vienu iš jų, tai aišku, kad ir su 

Juo neišvengiamai bus panašiai. Galima pasakvti, kad 
pačioje tikrovėje esama šio [vyksmo] pėdsakų: juk seno- 
viniai įstatymai buvo pernelyg paprasti ir barbariški — 
graikai vaikščiodavo ginkluoti, pirkdavo vieni iš kitų 
žmonas, 12. ir kiek dar yra likę senovinių įstatymų, jie 
yra visiškai naivūs, pavyzdžiui, įstatymas dėl nužudy- 
mų Kimėje: jei kaltinantis žmogžudyste atsives tam tik- 
rą skaičių savo giminių kaip liudytojų, kaltinamasis bus 
kaltas dėl žmogžudystės. 

Apskritai visi siekia ne to, kas tradiciška, o to, kas 
gera. Atrodo, kad pirmieji [žmonės], ar jie buvo pagim- 
dyti žemės, ar išsigelbėję nuo kokios nors nelaimės, bu- 
vo panašūs į eilinius ir kvailus Žmones, kaip ir sakoma 
apie žemės pagimdytuosius“, taigi kvaila būtų laikytis 
jų įsitikinimų. Nebūtų geriau ir rašytinius įstatymus pa- 
likti nepajudinamus, nes, kaip ir kiti menai, valstybės 
tvarka negali būti visiškai tiksliai surašyta. Visa tai bū- 
tinai turi būti surašyta bendrais bruožais, tačiau veiks- 
mai liečia atskirus dalykus. Taigi iš viso to matyti, kad 
kai kurie įstatymai kai kada yra keistini. 13. Tačiau ti- 
riantieji tai kitu požiūriu įsitikintų, kad čia reikia dide- 
lio atsargumo. Kai [įstatymų pakeitimo] nauda maža, ka- 
dangi įprasti lengvai naikinti įstatymus yra blogai, aki- 
vaizdu, kad reikia susitaikyti su kai kuriomis įstatymų 
leidėjų ir pareigūnų klaidomis, nes iš pakeitimo nebus 
tiek naudos, kiek žalos padarys įprotis nepaklusti parei- 
gūnams. 14. Apgaulingas yra ir menų pavyzdys, nes pa- 
keisti meną ir įstatymą yra skirtingi dalykai: įstatymas 
neturi jokios kitos paklusti priverčiančios galios, išsky- 
rus tą, kuri kyla iš ipročio, o šis atsiranda tik per ilgą 

laiką, taigi lengvai keisti esamus įstatymus į kitus, nau- 
jus, reiškia silpninti įstatymo galią. Be to, jeigu įstatymai 
yra keistini, tai ar visi ir visose santvarkose, ar ne? Ir 
ar [keisti gali] bet kas, ar kas? Čia juk slypi didelis skir- 
tumas. Todėl dabar palikime šį svarstymą, nes jis dera 
kitoms progoms. 


VI. 1. Apie Lakedaimono ir Kretos santvarkas, kaip 
ir apie beveik visas kitas santvarkas, galima kalbėti 
dviem požiūriais: vienas iš jų — ar jų įstatymuose yra 
kas nors gero ar negero, palyginti su geriausiąja tvarka, 
kitas — ar nėra juose ko nors prieštaraujančio pačiam 
jų numatytos santvarkos pagrindui ir būdui. 

2. Sutariama, kad ketinančioje gerai tvarkytis valsty- 
bėje [piliečiai] turi būti laisvi nuo rūpinimosi būtinais da- 
lykais, tačiau kaip tai įgyvendinti, nuspręsti nelengva. 
Juk Tesalijos penestai dažnai užpuldavo tesaliečius, ir la- 
koniečius helotai, kurie tik ir laukia jų nesėkmių, tarsi 
tykodami pasaloje. 

3. O Kretoje nieko panašaus lyg ir neatsitiko. Priežas- 
tis čia turbūt ta, kad kaimyninės valstybės, net ir kariau- 
damos tarpusavyje, nė viena netampa sukilėlių sąjungi- 
ninke, nes joms, turinčioms ir savo perioikų“', tai nenau- 
dinga; tuo tarpu lakoniečiams visi kaimynai buvo prie- 
šai — argiečiai, mesėniečiai ir arkadai, ir prieš tesalie- 
čius pirmiausia būdavo sukylama dėl jų karų su pasie- 
nio kaimynais — achajais, peraibais ir magnesiečiais. 4. At- 
rodo, kad, nekalbant apie visa kita, jau pati [pavergtų- 
jų] priežiūra — kaip su jais reikėtų elgtis — yra keblus 
dalykas. Paleisti laisvėn jie tampa įžūlūs ir mano esą ver- 
ti to paties, kaip ir jų šeimininkai, o sunkiai gyvendami 

rezga samokslus ir dega neapykanta jiems. Taigi akivaiz- 
du, kad tie, kuriems šitaip atsitinka su helotais, nėra su- 
radę paties geriausio būdo. 5. Be to, jų moterų laisvė yra 
žalinga tiek pačios santvarkos tikslui, tiek valstybės lai- 
mei. Juk kaip ūkio dalys yra vyras ir Žmona, taip ir 
valstybę, akivaizdu, reikia laikyti lyg ir padalyta per pu- 
sę — į vyrus ir moteris. Taigi tose santvarkose, kur mo- 
terų reikalai sutvarkyti nevykusiai, reikia pripažinti, kad 
įstatymų leidyba apeina pusę valstybės. Būtent taip at- 
sitiko tenai, nes įstatymų leidėjas“, norėdamas, kad vi- 
sa valstybė būtų užgrūdinta, šiuo atžvilgiu vyrais aki- 
vaizdžiai pasirūpino, o moterimis — ne; mat jos gyve- 
na nesaikingą gyvenimą, niekur nepaisydamos saiko ir 
prabangiai. 6. Taigi tokioje valstybėje neišvengiamai la- 
bai vertinamas turtas, ypač kai patenkama moterų val- 
džion, kaip yra daugelyje kariškai gyvenančių ir karin- 
gų genčių, išskyrus keltus ir galbūt kai kuriuos kitus, ku- 
rie atvirai rodo pagarbą santykiams tarp vyrų. Atrodo, 
kad pirmasis, sukūręs tą mitą, ne be pagrindo sujungė 
Arėją su Afrodite“, nes visi tokie, regis, yra apimti 
troškimo santykiauti arba su vyrais, arba su moterimis. 
7. Todėl lakoniečiams atsitiko būtent taip, ir daugelis da- 
lykų jų valdymo metu“ buvo tvarkomi moterų: koks 
skirtumas, ar pačios moterys valdo, ar pareigūnai yra 
moterų valdomi? Vyksta juk tas pat. Beribė drąsa nėra 
naudinga jokiam iš kasdienių darbų, ji naudinga nebent 
tik kare, bet lakoniečių moterys labai kenkė ir čia. Tai 
buvo matyti tebiečių įsiveržimo metu — naudingos jos 
nebuvo nė kiek, kaip ir kitose valstybėse, o sumaištį su- 
kėlė didesnę negu priešai“. 8. Iš pradžių atrodė, kad La- 

konijoje ta moterų laisvė atsirado ne be pagrindo, nes 
karo žygiuose jie daug laiko praleisdavo svečiose šalyse 
toli nuo šeimų, kariaudami su argiečiais, po to su arka- 
dais bei mesėniečiais“. Sulaukę atokvėpio nuo karo, jie 
atidavė save įstatymų leidėjui, būdami jau parengti tam 
kariškam gyvenimo būdui (jis juk turi nemažai dorybės 
pradų), o moteris, kaip sakoma, Likurgas** mėgino pajung- 
ti įstatymams, bet, kadangi jos priešinosi, liovėsi. 9. Vadi- 
nasi, būtent jos yra kaltos dėl to, kas įvyko, taigi aki- 
vaizdžiai ir dėl šios klaidos, tačiau mes tiriame ne tai, 
kam reikia atleisti ar neatleisti, o tai, kas teisinga ir ne- 
teisinga. Atrodo, kad blogai sutvarkyti moterų reikalai, 
kaip jau buvo minėta anksčiau, ne tik lėmė tam tikrą pa- 
čios santvarkos netinkamumą, bet ir iš dalies paskatino 
meilę pinigams. i 

10. Be to, kas dabar pasakyta, kai kas dar galétu pa- 
smerkti ir nuosavybės nelygybę, nes atsitiko taip, kad kai 
kurie iš jų turi įsigiję pernelyg didelį turtą, o kai kurie — 
visiškai mažą; dėl to žemė atiteko mažumai. Tai blogai 
tvarkoma ir įstatymais: įstatymų leidėjas paskelbė nege- 
ru dalyku pirkti arba parduoti turimą [žemę] ir pasiel- 
gė teisingai, tačiau norintiems jis leido ją dovanoti ir pa- 
likti kaip palikimą, o juk šiuo atveju neišvengiamai at- 
sitinka tas pat, kas ir anuo. 11. Moterims priklauso be- 
veik du penktadaliai visos žemės, nes daugelis iš jų tam- 
pa paveldėtojomis“, be to, duodami dideli kraičiai. Ge- 
riau būtų nustatyti, kad kraičiai iš viso nebūtų duoda- 
mi arba kad jie būtų maži ar bent saikingi. <...>“ Da- 
bar [paliekantis palikimą] gali ištekinti savo paveldėtoją . 
už ko tik nori, o jei jis miršta nepareiškęs paskutinės va- 

lios, tai tas, kurį jis palieka vykdytoju, išleidžia ją už ko 
tik nori. Tad nors žemė galėjo išmaitinti tūkstantį pen- 
kis šimtus raitininkų ir trisdešimt tūkstančių sunkiai 
ginkluotų pėstininkų, jų nebuvo net tūkstančio. 12. Jų is- 
torija jau yra aiškiai parodžiusi, kad tokia jų tvarka bu- 
vo nevykusi: valstybė neatlaikė vieno vienintelio smūgio 
ir žlugo dėl mažo Žmonių skaičiaus“. O sakoma, kad 
ankstesniųjų karalių laikais jie suteikdavo pilietybę sve- 
timšaliams, todėl nepritrūkdavo žmonių net ir ilgą lai- 
ką kariaudami; dar sakoma, kad kitados spartiatų buvo 
netgi dešimt tūkstančių. Vis dėlto — ar tai būtų teisin- 
ga, ar ne — geriau, kai valstybėje gausu vyrų dėl nuo- 
savybės sulyginimo 13. Įstatymas dėl vaikų gimdymo 
taip pat kliudo ištaisyti šią padėtį. Mat įstatymų leidė- 
jas, norėdamas, kad spartiatų būtų kuo daugiau, skati- 
na piliečius turėti kuo daugiau vaikų: jie turi įstatymą, 
kad trijų vaikų tėvas atleidžiamas nuo karinės tarnybos, 
o keturių — atleidžiamas nuo visų mokesčių. Tačiau aki- 
vaizdu, kad jei gims daug vaikų, kai Žemė yra šitaip pa- 
dalyta, daugelis neišvengiamai taps skurdžiais. 

14. Betgi ir [įstatymai] dėl eforato” yra netinkami. Tai 
juk yra vyriausioji valdžia, tvarkanti svarbiausius reika- 
lus, o eforai renkami iš visos tautos, todėl dažnai į šias 
pareigas patenka visiškai nuskurdę žmonės, kurie dėl sa- 
vo skurdo yra lengvai paperkami. Jie tai ne kartą įrodė 
anksčiau ir dabar, Andro reikaluose, mat kai kurie iš jų, 
susivilioję sidabru, pražudė visą valstybę, kiek tai pri- 
klausė nuo jų“. Be to, kadangi [eforų| valdžia buvo per- 
nelyg didelė ir artima tironijai, net ir karaliai buvo priversti 
jai pataikauti, taigi ir tai pakenkė santvarkai, nes atsitiko 

taip, kad iš aristokratijos radosi demokratija. 15. Iš tie- 
sų būtent ši valdžios įstaiga ir palaiko santvarką, nes 
tauta, dalyvaujanti aukščiausioje valdžioje, laikosi ramiai, 
todėl ar įstatymų leidėjo dėka, ar dėl atsitiktinumo 
eforatas yra naudingas [valstybės] reikalams, nes, kad 
santvarka išliktų, visos valstybės dalys turi norėti, kad 
ji gyvuotų ir pasiliktų tokia pati. Taigi karaliai ją palai- 
ko dėl jiems reiškiamos pagarbos, kilnieji ir gerieji — dėl 
seniūnų tarybos (nes šios pareigos yra atpildas už do- 
rybę), o liaudis — dėl eforato, nes į jį renkama iš visų 
[piliečių]. 16. Į šias pareigas ir turi būti renkama iš vi- 
sų, tačiau ne tokiu būdu, kaip dabar, nes jis yra perne- 
lyg vaikiškas“. Be to, eforai, būdami atsitiktiniai Zmo- 
nės, priima svarbius teismo sprendimus, todėl būtų ge- 
riau, kad jie spręstų vadovaudamiesi ne savo valia, o ra- 
šytiniais [nuostatais] ir įstatymais. Ir eforų gyvenimo bū- 
das neatitinka valstybės pakraipos, nes yra pernelyg lais- 
vas, nors kitų atžvilgiu [valstybė] būna pernelyg griež- 
ta, todėl jie negali ištverti ir, paslapčiomis apeidami įsta- 
tymą, mėgaujasi kūno malonumais. 

17. Jų seniūnų valdžia taip pat nėra visiškai gera“. 
Jeigu jie būtų verti pagarbos ir turėtų išugdytas gerąsias 
vyro savybes, būtų galima pasakyti, kad jie valstybei 
naudingi, tačiau jau vien tai, kad jie iki gyvos galvos pri- 
ima svarbius teismo sprendimus, kelia abejonių, nes at- 
eina tiek kūno, tiek proto senatvė. O kadangi jų auklė- 
jimas buvo tokio pobūdžio, kad net pats įstatymų lei- 
dėjas jais nepasitiki, nes jie nėra geri vyrai, tai jie ir pa- 
vojingi. 18. Be to, kaip matyti, pasidalijusieji šią valdžią 
ima kyšius ir, kad įsiteiktų, dažnai paaukoja bendrus rei- 

kalus. Dėl to būtų geriau, jeigu jie privalėtų atsiskaityti, 
o dabar jie neprivalo. Galima manyti, kad eforų valdžiai 
atsiskaito visi kiti pareigūnai; tačiau tai eforatui perne- 
lyg didelė dovana, ir atsiskaitymo būdas, mūsų many- 
mu, turėtų būti kitoks. Be to, tie seniūnų rinkimai, ku- 
riuos jie rengia, yra vaikiški jau dėl paties atrinkimo bū- 
do"', o tai, kad tas, kuris laikomas vertu tos valdžios, 
pats turi jos siekti, nėra teisinga: vertasis valdžios turi 
valdyti, nori jis to ar nenori. 19. O dabar atrodo, kad 
įstatymų leidėjas padarė tą patį, kaip ir su kitais santvar- 
kos dalykais, — sužadinęs piliečių garbės troškimą, jis 
pasinaudojo tuo ir seniūnų rinkimuose: niekas juk ne- 
siektų valdžios, jei netrokštų garbės. Iš tiesų dauguma 
žmonių nusižengimų, bent jau tyčinių, padaroma dėl 
garbės ir pinigų troškimo. 

20. Apie karaliaus valdžią — ar valstybėms geriau, 
kad jos nebūtų, ar kad būtų, — bus atskira kalba, tik- 
tai, žinoma, geriau, kad tai būtų tvarkoma ne taip, kaip 
dabar, bet būtų sprendžiama pagal kiekvieno iš karalių 
gyvenimą. Tačiau akivaizdu, kad net pats įstatymų lei- 
dėjas nemano galįs juos padaryti kilnius: jis juk nepasi- 
tiki karaliais, tarsi šie būtų nepakankamai geri vyrai; dėl 
to kartu su jais kaip pasiuntiniai būdavo siunčiami jų 
priešai, be to, buvo manoma, kad valstybės saugumą lai- 
duoja karalių nesutarimai“. 21. Bendrieji pietūs, vadinti 
fiditijomis??, irgi nebuvo gerai sutvarkyti pirmojo jų stei- 
gėjo. Geriau reikėjo [nustatyti taip], kad lėšos tam būtų 
skiriamos iš bendro [iždo], kaip Kretoje, o Lakonijoje turi 
prisidėti kiekvienas, nors kai kas yra visai nuskurdę ir 
negali padengti tų išlaidų, taigi atsitinka priešingai 


121 


1271b 


ANTRA KNYGA 


įstatymų leidėjo sumanymui. Jis siekia, kad bendrieji pie- 
tūs būtų demokratiškas renginys, o šitaip įstatymo su- 
tvarkyti jie tampa visai nedemokratiški, nes labai nu- 
skurdusiems juose dalyvauti nelengva, o pagal jų tradi- 
cinį pilietybės apibrėžimą neįstengiantis sumokėti šio 
mokesčio neturi ir pilietybės. 

22. Įstatymą dėl laivyno vadų jau yra peikę ir kiti, ir 
peikę teisingai, nes jis tapo nesantaikos priežastimi, kai 
greta karalių, kurie iki gyvos galvos yra karo vadai, lai- 
vyno vado pareigos tapo beveik antra karaliaus valdžia“. 
O ir patį įstatymų leidėjo pamatinį sumanymą galima 
peikti už tai, ką jau išpeikė Platonas Įstatymuose“: visa 
įstatymų sandara nukreipta į dalį dorybės — į karinę do- 
rybę, nes ji pravarti siekiant viešpatauti. Dėl to jie išli- 
ko, kol kariavo, tačiau įsigalėję pradėjo žlugti, nes neži- 
nojo, ką veikti laisvu laiku, ir nebuvo išsilavinę jokioje 
kitoje srityje, kuri jiems būtų svarbesnė už karo meną. 
23. Ne mažesnė ir kita klaida: jie mano, kad gėrybes, dėl 
kurių kovojama, labiau padeda įgyti dorybė nei yda, ir 
tai teisinga, tačiau tai, kad jie laiko šias gėrybes svarbes- 
nėmis už dorybę, neteisinga. Prastai spartiatų sutvarky- 
ti ir bendruomenės lėšų reikalai, nes tuomet, kai jie bū- 
na priversti kariauti didelius karus, bendrame valstybės 
[ižde] nieko neatsiranda, ir [mokesčius] jie moka blogai, 
ir, kadangi didžiausia žemės dalis priklauso spartiatams, 
jie netikrina vieni kitų įmokų. Tai, ką pasiekė įstatymų 
leidėjas, visai priešinga tam, kas naudinga, — valstybė 
dėl jo kaltės neturi išteklių, o atskiri žmonės godūs. 

Taigi tiek tegul bus pasakyta apie Lakedaimono san- 
tvarką, nes tai vra kaip tik tie dalykai, kurie galėtų būti 
labiausiai peikiami. 

VII. 1. Kretos santvarka yra labai artima minėtajai. 
Kai kurie jos bruožai ne blogesni, tačiau dauguma jų ne 
tokie užbaigti. Atrodo, o ir sakoma“, kad Kretos santvar- 
ka didele dalimi imituoja lakoniškąją, o daugelis seno- 
vinių dalykų yra prasčiau sudaryti už naujesniuosius. 
Pasakojama, kad Likurgas, kai jis išvyko atsisakęs glo- 
boti karalių Charilają“, praleido Kretoje nemažai laiko 
dėl giminystės, mat Likto gyventojai buvo lakoniečiai ko- 
lonistai, o atvykusieji į koloniją perėmė tenykščių gyven- 
tojų įstatymų tvarką. Dėl to ir dabar perioikai naudoja- 
si įstatymais tokiu pačiu būdu tikėdami, kad pirmasis 
įstatymų tvarką sukūrė Minosas“. 2. Ši sala atrodo atsi- 
radusi tam, kad valdytų graikus, — ji yra geroje padė- 
tyje, nes užima patogią vietą jūroje, aplink kurią įsikūrę 
beveik visi graikai. Iš vienos pusės ji nedaug tenutolusi 
nuo Peloponeso, iš kitos — nuo tų Azijos vietų, kurios 
yra aplink Triopiją, ir nuo Rodo. Dėl to Minosas ir įtvir- 
tino savo valdžią jūroje, dalį salų pajungęs sau, o dali 
apgyvendinęs [kolonistais], kol pagaliau, užpuolęs Sici- 
liją, baigė gyvenimą tenai, Kamiko apylinkėse. 

3. Kretos tvarka panaši į Lakonijos. Lakonijoje dirba 
helotai, o Kretoje — perioikai, ir vieni, ir kiti rengia ben- 
druosius pietus, ir bent jau senovėje lakoniečiai juos va- 
dino ne fiditijomis, o, kaip ir kretiečiai, andrijomis“ — 
iš to matyti, kad jie kilo iš ten. Taip pat ir valstybės tvar- 
ka: [Lakonijos] eforai juk turi tą pačią galią, kaip ir va- 
dinamieji kosmai Kretoje (išskyrus tai, kad eforų yra 
penki, o kosmų — dešimt); seniūnai yra tolygūs jų se- 
niūnams, kuriuos kretiečiai vadina taryba; anksčiau bu- 
vo ir karaliaus valdžia, tačiau kretiečiai ją panaikino; 

kosmams priklauso ir karinis vadovavimas. 4. Tautos su- 
sirinkime dalyvauja visi, tačiau jis neturi jokios galios, 
tik balsuodamas patvirtina tai, ką nusprendė seniūnai ir 
kosmai. 

Bendrųjų pietų reikalai kretiečių yra geriau sutvarkyti 
negu lakoniečių, nes Lakedaimone kiekvienas nuo gal- 
vos moka nustatytą įmoką, o jei ne, įstatymas jam ne- 
leidžia turėti pilietybės, kaip minėta anksčiau; Kretoje 
[tai sutvarkyta| bendruomeniškiau, nes viena dalis viso 
valstybėje išauginamo derliaus ir gyvulių, ir duoklių, ku- 
rias suneša perioikai, skiriama dievų garbinimui ir vie- 
šosioms prievolėms, o kita — bendriesiems pietums, taigi 
visi maitinami iš bendro [iždo], ir moterys, ir vaikai, ir 
vyrai. 5. Įstatymų leidėjas parodė didelę išminties mei- 
lę, [paskelbdamas] naudingu saikingą valgį ir atskirda- 
mas moteris, idant jos neturėtų per daug vaikų, ir įves- 
damas [vyrų] santykius su vyrais, dėl kurių turėsime ki- 
tą progą nuspręsti, ar tai blogai, ar ne. Taigi, kad ben- 
drųjų pietų reikalai kretiečių yra sutvarkyti geriau negu 
lakoniečių, akivaizdu, tačiau kosmų atvejis yra dar blo- 
gesnis negu eforų — tas blogis, kuris būdingas eforų val- 
džiai, nesvetimas ir kosmams, nes jais tampa atsitiktiniai 
žmonės, bet tos naudos santvarkai, [kurią duoda eforai], 
čia nėra. Ten juk renkama iš visų [piliečių], todėl tauta, 
dalyvaujanti aukščiausioje valdžioje, nori, kad santvar- 
ka tokia ir pasiliktų, o čia kosmai renkami ne iš visų, 
bet tik iš tam tikrų giminių, o seniūnai — iš buvusių 
kosmų. 6. Apie juos būtų galima pasakyti tuos pačius 
žodžius, kaip ir apie tai, kas vyksta Lakedaimone: tai, 
kad jie niekam neatsiskaito ir [eina savo pareigas] visą 

gyvenimą, yra jiems didesnė dovana, negu jie verti, o tai, 
kad jie valdo ne pagal rašytinius [nuostatus], bet savo 
valia, yra pavojinga. Tai, kad tauta, nedalyvaudama [val- 
dyme], lieka rami, visai nėra ženklas, jog sutvarkyta ge- 
rai. Kosmai juk negauna jokio pelno, kaip eforai, nes gy- 
vena saloje, toli nuo tų, kurie galėtų juos papirkti. Bū- 
das, kuriuo jie mėgina įveikti šią ydą, yra nevykęs ir ne 
pilietinis, bet dinastinis: 7. dažnai kas nors arba iš ben- 
dravaldžių, arba iš privačių asmenų susivienija ir nuver- 
čia kosmus, o ir patys kosmai per vidurį [kadencijos] gali 
atsisakyti valdžios. Žinoma, geriau, kad tai vyktų pagal 
įstatymą, o ne pagal Žmonių norą, nes pastarasis nuo- 
statas yra pavojingas. Visų blogiausia yra visiško kosmų 
pašalinimo [galimybė] — tai dažnai ir padaro galingie- 
ji, nenorėdami atsakyti prieš teismą. Iš to akivaizdu, kad 
[kretiečių] tvarka turi kai ką, kas būdinga politėjai, ta- 
čiau tai yra ne politėja, bet veikiau dinastija. Jiems yra 
įprastas dalykas pasitelkus liaudį ir draugus sukelti anar- 
chiją, nesantaiką ir kovoti tarpusavyje. 8. Kuo tokia būklė 
skiriasi nuo tos, kai valstybė kurį laiką liaujasi egzista- 
vusi ir išyra pilietinė bendrija? 

Tokioje būklėje esančiai valstybei gresia pavojus iš tų, 
kurie nori ir pajėgia ją užpulti, tačiau, kaip jau sakyta, 
ją gelbsti jos padėtis, nes didelis atstumas veikia taip pat, 
kaip ir svetimšalių išvarymo įstatymas“. Dėl to ir peri- 
oikai Kretoje lieka ramūs, o helotai sukyla dažnai. Kre- 
tiečiai juk neturi išorinių valdų, ir tik visai neseniai sa- 
la palietė išorės karas“, kuris akivaizdžiai atskleidė te- 
nykščių įstatymų bejėgiškumą. 

Taigi apie šią santvarką tegul mūsų bus pasakyta tiek. 


21 


12 


( 


1272b 


ANTRA KNYGA 


VIII. 1. Atrodo, kad ir kartaginiečiai“ tvarkosi gerai 
ir daugeliu atžvilgių ypatingai, palyginti su kitais, o kai 
kuo jie itin artimi lakoniečiams. Šios trys santvarkos — 
kretiškoji, lakoniškoji ir trečioji, kartaginiečių — tam tikra 
prasme yra labai artimos tarpusavyje, o nuo kitų labai 
skiriasi. Daugelis jų nuostatų yra geri, o santvarkos dar- 
numo ženklas yra tai, kad tauta savo noru palaiko esa- 
mą valstybės tvarką, ir nebuvo jokio verto paminėti su- 
kilimo ar tirono. 

2. Labai artimi lakoniškajai santvarkai dalykai yra 
draugijų bendrieji pietūs, kurie panašūs į fiditijas, ir Šim- 
to keturių valdžia, panaši į eforus, tik geresnė tuo, kad 
pastaraisiais tampa atsitiktiniai žmonės, o šie šimtas ke- 
turi renkami pagal nuopelnus; karaliai ir taryba taip pat 
atitinka tenykščius karalius bei seniūnus, tačiau ten yra 
geriau tai, kad karaliais tampama ne visą laiką iš tos pa- 
čios giminės, ir ne iš atsitiktinės, o jei tik [kuri nors gi- 
minė kuo nors] išsiskiria <...>“*, jie verčiau renka iš to- 
kių nei pagal amžių, nes [išrinktieji], įgiję valdžią svar- 
bių dalykų atžvilgiu, būdami niekingi didžiai pakenkia 
ir jau yra pakenkę Lakedaimono valstybei. 

3. Taigi dauguma tų dalykų, kurie peikiami dėl nu- 
krypimų [nuo geriausiosios santvarkos], pasirodo esą 
bendri visoms minėtoms santvarkoms, o iš to, kas pei- 
kiama aristokratijos arba politėjos požiūriu, kai kas la- 
biau krypsta į demokratiją, kai kas — į oligarchiją. Ku- 
riuos dalykus pateikti tautai [svarstyti], o kuriuos — ne, 
nusprendžia karaliai kartu su seniūnais, jeigu visi vien- 
balsiai sutaria, o jeigu ne, tai sprendžia tauta. Kai šie ką 
nors pateikia, tautai leidžiama ne tik išklausyti valdan- 

čiųjų sprendimus, tačiau ji turi galią ir svarstyti, ir no- 
rinčiam leidžiama pasisakyti prieš pateikiamus pasiūly- 
mus, o kitose santvarkose to nėra. 4. Tai, kad Penkių ta- 
rybos, sprendžiančios daugelį svarbių dalykų, yra ren- 
kamos jų pačių [nariu], ir tai, kad jos renka aukščiau- 
siąją valdžią, Šimto tarybą, ir tai, kad jos valdo ilgesnį 
laiką už kitus [pareigūnus] (nes valdo ir baigusios eiti 
pareigas, ir prieš pradėdamos), yra oligarchiška; tai, kad 
[pareigūnai] negauna algos ir nėra renkami burtais, lai- 
kytina aristokratijos bruožu, kaip ir kiti panašūs dalykai 
bei tai, kad tam tikri pareigūnai sprendžia visas bylas, 
o ne skirtingas — skirtingi, kaip Lakedaimone. 

5. Kartaginiečių tvarka labiausiai nukrypsta nuo aris- 
tokratijos į oligarchiją dėl tam tikros nuostatos, su ku- 
ria sutinka daugelis: jie mano, kad pareigūnai turi būti 
renkami ne tik pagal nuopelnus, bet ir pagal turtą, nes 
neįmanoma, kad skurdžius gerai valdytų ir turėtų tam 
laiko. Rinkti pagal turtą vra oligarchiška, o pagal dory- 
bę — aristokratiška, taigi toji sistema, pagal kurią yra 
tvarkomi kartaginiečių santvarkos reikalai, būtų trečio- 
ji, nes jie renka atsižvelgdami ir į viena, ir į kita, ypač 
aukščiausiuosius pareigūnus — karalius ir karo vadus. 
6. Šį nukrypimą nuo aristokratijos reikėtų laikyti įstaty- 
mų leidėjo klaida, nes nuo pat pradžių vienas būtiniau- 
sių dalykų yra pasirūpinti, kad geriausieji turėtų laisvo 
laiko ir būtų apsaugoti nuo niekingo elgesio ne tik kai 
valdo, bet ir asmeniniame gyvenime. Bet nors reikia at- 
sižvelgti ir į išteklius, būtinus užtikrinti laisvalaikiui, 
blogai, kad aukščiausiosios pareigos, karaliaus ir karo 
vado, yra parduodamos. Toks įstatymas turtą padaro la- 

biau gerbiamą už dorybę, o visą valstybę — godžią pi- 
nigų. 7. Juk, kad ir ką valdantieji nuspręstų esant ver- 
ta pagarbos, kitų piliečių nuomonė neišvengiamai seka 
jais; o kur labiausiai gerbiama ne dorybė, ten negali būti 
tvirtos aristokratinės santvarkos. Suprantama, jog nusi- 
pirkusieji [valdžią] įpranta [iš jos] pelnytis, nes, kad val- 
dytų, jie turėjo išlaidų. Būtų keista, jei neturtingas, ta- 
čiau kilnus žmogus norėtų pasipelnyti, o niekingesnis, ir 
dar patyręs išlaidų, — nenorėtų. Todėl valdyti privalo 
tie, kurie gali valdyti geriausiai. O dar geriau būtų — 
net jeigu įstatymų leidėjas ir nepasirūpino tuo, jog kil- 
nieji nepatirtų nepriteklių, — pasistengti, kad bent jau 
valdydami jie turėtų laisvo laiko. 

8. Gali atrodyti bloga ir tai, kad tam pačiam žmogui 
leidžiama eiti kelias aukštas pareigas — kartaginiečiai 
tam pritaria. Juk vienas darbas geriausiai atliekamas vie- 
no Žmogaus, ir įstatymų leidėjui būtina žiūrėti, kad taip 
ir būtų, ir neskirti to paties žmogaus groti fleita ir siūti 
apavą. Taigi, jei tik valstybė nėra maža, pilietiškiau, o 
kartu ir demokratiškiau, kai daugelis dalyvauja valdy- 
me; tai, kaip minėjome, yra geriau ir bendriems reika- 
lams, nes kiekvienas iš tų pačių dalykų atskirai yra at- 
liekamas geriau ir greičiau, negu viskas kartu. Tai aki- 
vaizdu kariniuose ir laivyno reikaluose: šiose abiejose sri- 
tyse valdymas ir paklusimas, jei taip galima pasakyti, 
yra persmelkę viską. 

9. Nors [kartaginiečių] santvarka yra oligarchinė, jie 
sėkmingai išvengia [jos pavojų| dėl savo turtingumo, nes 
nuolat išsiunčia tam tikrą gyventojų dalį į [imperijos] 
miestus“; taip jie gydo savo santvarką ir suteikia jai 

patvarumą. Tačiau tai lemia atsitiktinumas, o reikia, kad 
[piliečiai] gyventų santarvėje įstatymų leidėjo dėka. O 
dabar, jei atsitiktų kokia nelaimė ir dauguma valdinių 
sukiltų, įstatymai neteiktų jokios priemonės, padedančios 
grąžinti rimtį. 

Taigi Lakedaimono, Kretos ir Kartaginos santvarkos, 
pagrįstai labai vertinamos, atrodo taip. 


IX. 1. Iš tų, kurie yra ką nors pasakę apie santvar- 
kas, kai kurie visiškai nedalyvavo jokioje politinėje veik- 
loje ir nugyveno gyvenimą kaip privatūs asmenys; be- 
veik apie visus juos tai, kas verta dėmesio, jau pasaky- 
ta. Tačiau kai kurie iš jų buvo įstatymų leidėjai, vieni 
gimtuosiuose miestuose-valstybėse, kiti — svetimuose, ir 
patys dalyvavo politinėje veikloje; vieni iš jų buvo tik 
įstatymų kūrėjai, o kiti — ir pačios santvarkos, kaip, pa- 
vyzdžiui, Likurgas ir Solonas, kurie sukūrė ir įstatymus, 
ir santvarkas. Apie Lakedaimono santvarką jau kalbėta, 
2. o Soloną kai kas laiko puikiu įstatymų leidėju, panai- 
kinusiu kraštutinę oligarchiją, padariusiu galą liaudies 
vergijai ir sukūrusiu tradicinę demokratiją; jis tai pasie- 
kė, gerai sumaišęs įvairias santvarkas: ant Areopago po- 
sėdžiaujanti taryba yra oligarchijos elementas, pareigū- 
nų renkamumas — aristokratijos, o teismai — demok- 
ratijos. Atrodo, kad Solonas tuos dalykus — tarybą ir pa- 
reigūnų renkamumą — jau rado egzistuojančius iš anks- 
čiau ir nepanaikino, tačiau jis įtvirtino tautos valdžią 
įsteigęs teismus, sudarytus iš visų [piliečiu]. 3. Dėl to jam 
kai kas priekaištauja, esą jis panaikinęs kitas [santvarkos 
dalis], teismą, renkamą burtais, padarydamas visagalį. 
Mat pastarajam sustiprėjus imta pataikauti tautai tarsi 

tironui, ir santvarka virto dabartine demokratija; Efial- 
tas“ ir Periklis“ apribojo Areopago tarybos reikšmę, Pe- 
riklis įvedė mokestį už dalyvavimą teisme, ir taip kiek- 
vienas iš demagogų“ vis labiau didino demokratiją, kol 
ji tapo tokia, kokia yra dabar. 4. Tačiau atrodo, kad taip 
atsitiko ne tiek pagal Solono sumanymą, bet veikiau su- 
siklosčius aplinkybėms, nes tauta, lėmusi [Atėnų] prana- 
šumą jūroje karų su Persija metu, pasidarė pernelyg iš- 
didi ir pasirinko blogus vadus, nors dori žmonės prie- 
šinosi tokiai politikai; pats Solonas, atrodo, suteikė tau- 
tai tik būtiniausią galią — rinkti pareigūnus ir gauti iš 
jų ataskaitą (jei šito negalėtų, tauta būtų pavergta ir prie- 
šiška), o visi valdžios pareigūnai turėjo būti iš diduome- 
nės ir turtingųjų — iš penkiašimtasaikių, kinkininkų ir 
trečiojo sluoksnio, vadinamosios raitininkijos; ketvirtasis 
sluoksnis buvo samdinių, kurie negalėjo dalyvauti jokioje 
valdžioje“. 

5. Įstatymų leidėjai buvo ir Zaleukas“? (Epizefiro lok- 
rams) bei Charondas iš Katanos (savo bendrapiliečiams 
ir kitiems chalkidiečių miestams Italijoje bei Silicijoje). 
Kai kas mėgina juos susieti: esą Onomakritas™ buvęs pir- 
masis sumanus įstatymų leidėjas, o mokęsis jis Kretoje, 
kur, būdamas lokras, atvyko dėl pranašavimo meno; jo 
bendru tapęs Taletas“', pastarojo mokiniai buvę Likurgas 
bei Zaleukas, o Zaleuko — Charondas. Tačiau taip pa- 
sakoja tie, kuriems nerūpi chronologija. 6. Ir Filolajas Ko- 
rintietis““ buvo įstatymų leidėjas Tebuose. Filolajas buvo 
iš Bakchiadų giminės; jis tapo Dioklio, olimpinių Zaidy- 
nių nugalėtojo, mylimuoju, ir kai pastarasis, nebepakęs- 
damas motinos Alkionės meilės, paliko miestą, [kartu su 

juo] atvyko į Tebus, kur abu ir baigė gyvenimą. Dar ir 
dabar Žmonės rodo jų kapus, gerai matomus vienas nuo 
kito, tačiau iš Korinto Žemės pusės vienas yra matomas, 
o kitas — ne. 7. Pasakojama, kad jie liepė šitaip juos pa- 
laidoti: Dioklis, bjaurėdamasis ta aistra, [norėjo,| kad nuo 
jo kapo nesimatytų Korinto šalis, o Filolajas — kad ma- 
tytųsi. Taigi dėl minėtosios priežasties jie gyveno Tebuo- 1274b 
se, ir Filolajas tapo jų įstatymų leidėju įvairiais klausi- 
mais, taip pat ir vaikų gimdymo klausimu — [jis sukū- 
rė] įstatymus, kuriuos jie vadina įvaikinimo įstatymais. 
Šie įstatymai buvo specialiai sukurti siekiant išsaugoti [tą 
patį] žemės sklypų skaičių. 8. Charondo [įstatymuose| 
nėra nieko savito, išskyrus teismus dėl melagingų liudi- 
jimų (jis pirmasis įvedė apkaltinimą dėl jų), tačiau įsta- 
tymų tikslumu jis pranoksta net ir dabartinius įstatymų 
leidėjus. (Falėjo savitumas buvo turto sulyginimas, Pla- 
tono — žmonų ir vaikų, taip pat turto bendrumas, mo- 
terų bendrieji pietūs, be to, įstatymas dėl girtumo — kad 
vadovaujantieji išgertuvėms privalo likti blaivūs, taip pat 
dėl karinio mankštinimo — kad vyrai pratybomis išla- 
vintų abi rankas kaip dešinę, nes neturėtų būti taip, kad 
tik viena ranka būtų naudinga, o kita nenaudinga.) 9. Yra 
ir Drakono“ įstatymai, tačiau jis leido įstatymus jau esa- 
mai santvarkai, ir juose nėra nieko savito, ką būtų ver- 
ta paminėti, išskyrus žiaurumą bausmių dydžio atžvil- 
giu. Pitakas“ taip pat buvo įstatymų kūrėjas, tačiau ne 
santvarkos; jo savitas įstatymas yra toks, kad tie, kurie 
ką nors užpuola girti, gauna didesnę bausmę nei užpuo- 
lę blaivūs. O kadangi girti būna įžūlesni už blaivius, jis 
paisė naudingumo, bet ne atlaidumo, kurio girtiems rei- 

kėtų rodyti daugiau. Androdamas“ iš Regijo taip pat lei- 
do įstatvmus Trakijos chalkidiečiams dėl nužudymų ir 
paveldėjimo reikalų, tačiau turbūt niekas negalėtų nuro- 
dyti kokio nors jo įstatymų savitumo. 

Taigi tarkime, kad aptarėme santvarkas — tiek galio- 
jančias, tiek kieno nors pasiūlytas. 


TRECIA KNYGA 


I. 1. Tas, kuris siekia išsiaiškinti, kas yra kiekviena iš 
santvarkų ir kokia ji yra, turbūt pirmiausia susiduria su 
valstybės klausimu — kas gi pagaliau yra toji valstybė. 
Šiuo metu dėl to nesutariama, nes vieni sako, kad tam 
tikrą veiksmą atlieka valstybė, kiti — kad ne valstybė, 
bet oligarchai arba tironas; mes matome, kad visa vals- 
tybės vyro ir įstatymų leidėjo veikla susijusi su valsty- 
be, o santvarka yra tam tikra valstybės gyventojų tvar- 
ka. 2. Kadangi valstybė priklauso prie sudėtinių dalykų, 
kaip ir visa kita, kas yra visetas, tačiau susideda iš dau- 
gelio dalių, tai akivaizdu, kad pirmiausia reikia aptarti 
pilietį, nes valstybė yra tam tikra piliečių aibė; taigi bū- 
tina nuspręsti, ką reikėtų vadinti piliečiu ir kas yra pi- 
lietis. Juk dažnai nesutariama dėl piliečio [sąvokos], nes 
ne visi sutinka piliečiu laikyti tą patį — tas, kuris de- 
mokratijoje yra pilietis, oligarchijoje dažnai nėra pilietis. 
3. Tų, kurie kokiu nors kitu būdu įgyja šį vardą, pavyz- 
džiui, priimtųjų į piliečius!, reikėtų nepaisyti. Pilietis nėra 
pilietis vien dėl to, kad gyvena tam tikroje vietoje (juk 
ir atkilėliai- bei vergai dalijasi gyvenamąja vieta), ar dėl 

to, kad dalyvauja teismo reikaluose, kai Jis patraukiamas 
atsakomybėn arba pats pateikia ieškinį (juk tokią teisę 
turi ir tie, kurie yra susaistyti tarpusavio sutartimis, nes 
ir jie gali tai daryti; daugelyje vietų tuose reikaluose da- 
lyvauja ir atkilėliai, tiktai ne kaip pilnateisiai — jie pri- 
valo susirasti sau globėją“, todėl šiuose santykiuose jie 
dalyvauja ribotai), 4. lygiai kaip ir apie vaikus, dėl am- 
žiaus dar neirašytus* [į piliečių sąrašus], ir apie senius, 
jau atleistus?, reikėtų sakyti, kad jie tam tikra prasme yra 
piliečiai, tiktai ne absoliučiai, bet priduriant apie pirmuo- 
sius, kad jie „nepilnateisiai“, o apie antruosius — „per 
seni“ ar ką nors panašaus (nėra jokio skirtumo, juk ir 
taip aišku, apie ką kalbama). Mes juk tiriame pilietį ab- 
soliučia prasme, neturintį jokio tokio pobūdžio trūkumo, 
reikalaujančio pataisos, nes tokių dalykų klausimą gali- 
ma kelti ir išspręsti taip pat tų, iš kurių atimtos [pilie- 
čio] teisės ir kurie yra ištremti, atveju. Pilietį absoliučia 
prasme iš visų požymių labiausiai apibrėžia dalyvavimas 
teisme ir valdyme. Vienos pareigos yra suskirstytos lai- 
ko atžvilgiu taip, kad kai kurių tas pats Žmogus apskri- 
tai negali eiti du kartus arba gali tik po tam tikro nu- 
statyto laiko tarpo, o kitos yra neapibrėžtos, pavyzdžiui, 
teisėjo ir tautos susirinkimo nario. 5. Kai kas gali pasa- 
kyti, kad pastarieji apskritai nėra pareigūnai ir dėl to vi- 
sai nedalyvauja valdyme; betgi juokinga iš pačių galin- 
giausiųjų atimti valdžią. Tačiau tai neturi jokios reikš- 
mės, nes kalbama tik apie vardą: juk tai, kas bendra tei- 
sėjui ir tautos susirinkimo nariui, neturi vardo, kuriuo 
būtų galima pavadinti juos abu. Apibrėžimo labui tebū- 
nie tai „neapibrėžtos pareigos“. Tad piliečiais laikykime 
tuos, kurie šitokiu būdu dalyvauja [valdyme]. 

Taigi maždaug toks yra piliečio [apibrėžimas], ge- 
riausiai tinkantis visiems tiems, kurie vadinami pilie- 
čiais. 6. Tačiau nereikia pamiršti, kad tie dalykai, kurių 
sudedamosios dalys skiriasi rūšimi — viena yra pirmi- 
nė, kita antrinė, dar kita išvestinė, — arba iš viso ne- 
turi bendro požymio, nes jie yra tokie, arba turi tik ne- 
žymų. Tačiau matome, kad santvarkos vienos nuo kitų 
skiriasi rūšimi, ir vienos iš jų yra paskesnės, o kitos — 1275b 
pirmesnės, nes klaidingos ir nukrypusios būtinai yra 
paskesnės už teisingas (ką vadiname nukrypusiomis, 
paaiškės vėliau). Taigi ir pilietis kiekvienoje santvarko- 
je neišvengiamai yra vis kitoks. Todėl kalbamasis pilie- 
tis labiausiai yra pilietis demokratijoje, o kitose santvar- 
kose gali būti piliečiu, bet nebūtinai. 

7. Kai kuriose [santvarkose] nėra tautos [valdžios] ir ne- 
šaukiami tautos susirinkimai, bet yra tam tikrų parinktų 
asmenų tarybos, ir bylos sprendžiamos atskirai, antai La- 
kedaimone sutarčių bylas sprendžia kuris nors iš eforų, 
ir skirtingas bylas vis kitas, seniūnai tiria nužudymo by- 
las, o kitas turbūt dar kiti pareigūnai. Kartaginoje yra ki- 
taip — tam tikri pareigūnai sprendžia visas bylas. Tai- 
gi galimos [mūsų pateikto] piliečio apibrėžimo pataisos. 
8 Juk kitose santvarkose tautos susirinkimo narys bei 
teisėjas nėra neapibrėžtas pareigūnas, jis turi apibrėžtą 
valdžią, nes arba visiems jiems, arba kai kuriems iš jų 
atiduota svarstyti ir spręsti arba visus, arba kai kuriuos 
reikalus. Kas tuomet yra pilietis, akivaizdu iš tų daly- 
kų: kas turi teisę dalyvauti sprendžiamojoje arba teismi- 
nėje valdžioje, tą jau vadiname tos valstybės piliečiu, o 
valstybe vadiname pastarųjų aibę, paprastai sakant, už- 
tenkamą pasiekti sau pakankamam gyvenimui. 

9. Praktiškai pilietis apibrėžiamas kaip tas, kurio tė- 
vai yra piliečiai, ir ne tik kuris nors vienas, t.y. tėvas 
arba motina, o kai kas reikalauja ir daugiau — pavyz- 
džiui, dviejų arba trijų, arba ir daugiau [piliečių] kartų. 
Kai politiniais tikslais ir skubotai pateikiami tokie api- 
brėžimai, kai kas kelia klausimą, kaipgi tas trečios ar 
ketvirtos kartos [protėvis] gali būti pilietis. Tad Gorgi- 
jas Leontinietis, iš dalies turbūt suglumęs, o iš dalies 
pašiepdamas, ir pasakė, kad kaip grūstuvės yra paga- 
mintos grūstuvių gamintojų, taip ir larisiečiai yra paga- 
minti pareigūnų, nes kai kurie iš jų yra larisų gaminto- 
jai“. Betgi yra paprastai: pagal minėtąjį apibrėžimą, jei- 
gu jie dalyvauja valstybės reikaluose, tai yra piliečiai — 
juk neįmanoma pritaikyti [apibrėžimą] „gimęs iš pilie- 
čio ar pilietės“ pirmiesiems [miesto-valstybės] gyvento- 
jams ar įkūrėjams. 

10. Tačiau daugiau neaiškumų turbūt kyla dėl tų, ku- 
rie įgijo pilietybę pasikeitus santvarkai, kaip, pavyzdžiui, 
Atėnuose išvarius tironus padarė Kleistenis, priėmęs į fi- 
les daug svetimšalių ir atkilėlių vergų“. Abejonė dėl jų 
kyla ne dėl to, ar jie yra piliečiai, bet dėl to, ar [jais ta- 
po] teisėtai, ar neteisėtai. Žinoma, prie to dar būtų gal- 
ma pridurti klausimą, ar tas, kuris neteisėtai yra pilie- 
tis, apskritai yra pilietis, tarsi „neteisėtas“ reikštų tą pa- 
tį, ką ir „netikras“. Kadangi matome, jog ir kai kurie pa- 
reigūnai valdo neteisėtai, bet apie juos vis dėlto sakysi- 
me, kad jie valdo, nors ir neteisėtai, ir kadangi pilietį 
apibrėžia tam tikra valdžia (nes, kaip minėjome, pilietis 
yra tas, kuris dalyvauja toje valdžioje), tai akivaizdu, jog 
reikia pripažinti, kad ir šie yra piliečiai, o jų teisėtumo 

ar neteisėtumo klausimas priklauso anksčiau minėtiems 
svarstymams. Kai kas klausia, kada veiksmas yra atlik- 
tas valstybės, o kada — ne valstybės, pavyzdžiui, kai iš 
oligarchijos ar tironijos randasi demokratija. Mat tokiais 
atvejais kai kurie nenori vykdyti įsipareigojimų (esą juos 
prisiėme ne valstybė, bet tironas) ir daugelio kitų pana- 
šių dalykų, nes esą kai kurios iš santvarkų laikosi jėga, 
o ne siekdamos bendros naudos. 11. Tad jeigu ir kai ku- 
rios demokratinės valstybės yra valdomos tokiu būdu, 
tokios santvarkos veiksmus reikia vadinti tokios valsty- 
bės veiksmais, panašiai kaip ir oligarchijos bei tironijos 
veiksmus. Atrodo, kad šis samprotavimas glaudžiai su- 
sijęs su klausimu, kada reikia sakyti, jog valstybė yra ta 
pati, o kada — jog nebe ta pati, bet jau kita. Paviršuti- 
niškiausias šio klausimo tyrimas apimtų vietą ir žmones. 
Vietą ir Žmones juk įmanoma atskirti, vieni gali gyventi 
vienoje vietoje, o kiti — kitoje. Taip keliamas klausimas 
laikytinas lengvesniu: kadangi miestas-valstybė turi ke- 
lias reikšmes, toks tyrimas nėra sunkus”. 

12. Panašiai [galima paklausti] ir apie vienoje vieto- 
je gyvenančius Žmones — kada reikia sakyti, kad tai 
yra viena valstybė? Juk tai lemia ne ją juosiančios sie- 
nos, nes ir aplink Peloponesą būtų galima pastatyti vie- 
ną sieną; tokios rūšies yra turbūt ir Babilonas, ir kiek- 
viena kita valstybė, turinti veikiau genties, o ne miesto- 
valstybės apybrėžas; bent jau apie pastarąjį sakoma, 
kad, jį užėmus, trečią dieną dalis valstybės to dar ne- 
pastebėjo”. Tačiau šio klausimo tyrimas bus naudingas 
kitu atveju (nes valstybės vyras neturi pamiršti valsty- 
bės dydžio ir gyventojų kiekio [klausimo], ir ar naudin- 

giau, kad [gvventu] viena gentis, ar keletas). 13. Tačiau 
ar tada, kai tie patys Žmonės gyvena toje pačioje vietoje, 
reikia sakyti, kad valstybė yra ta pati, kol gyventojai te- 
bėra tos pačios kilmės, nors nuolat vieni miršta, o kiti 
gimsta (kaip apie upes esame ipratę sakyti, kad jos tos 
pačios ir šaltiniai tie patys, nors nuolat tam tikras van- 
dens kiekis priteka, o tam tikras nuteka), ar žmones dėl 
šios priežasties reikia laikyti tais pačiais, o valstybę — 
kita? Juk jeigu valstybė yra tam tikra bendrija, o san- 
tvarka yra piliečių bendrija, tai, jei santvarka pasikeis- 
tų rūšies atžvilgiu ir taptų kitokia, tikriausiai paaiškėtų, 
kad ir valstybė neišvengiamai nebėra ta pati, lygiai kaip 
apie chorą, kai kada komišką, o kai kada tragišką, sa- 
kome, kad tai skirtingi chorai, nors žmonės dažnai bū- 
na tie patys. 14. Panašiai ir kiekvieną kitą bendriją bei 
junginį vadiname kitokiais, jeigu jų sandara yra kitokios 
rūšies, antai tų pačių garsų dermę sakome esant kitą, 
jeigu ji vieną kartą yra dorinė, o kitą — friginė. Jeigu 
jau taip, akivaizdu, kad labiausiai valstybę reikėtų lai- 
kyti ta pačia atsižvelgiant į santvarką; vadinti ją kitu ar 
tuo pačiu vardu galima ir tuomet, kai joje gyvena tie 
patys gyventojai, ir tuomet, kai gyvena visiškai kiti. O 
ar teisingumas reikalauja, ar nereikalauja vykdyti [įsipa- 
reigojimus| pasikeitus valstybės santvarkai, tai jau kita 
kalba. 


II. 1. Su tuo, kas dabar pasakyta, susijęs samprotavi- 
mas apie tai, ar gero žmogaus ir doro piliečio dorybę 
reikėtų laikyti esant tą pačią, ar ne tą pačią. Bet jeigu 
būtent tai turėtų būti ištirta, tuomet pirmiausia reikėtų 
nustatyti piliečio dorybės pobūdį. Kaip jūreivis vra vie- 

nas iš bendrijos narių, taip, mes sakome, yra ir pilietis. 
Nors jūreiviai skiriasi pagal savo paskirtį (vienas vra ir- 
kluotojas, kitas — vairininkas, dar kitas — stebėtojas, o 
dar kitas turi kitą panašų pavadinimą), akivaizdu, kad 
tiksliausias kiekvieno iš jų dorybės apibrėžimas bus at- 
skiras, bet panašiai visiems tiks ir tam tikras bendras 
apibrėžimas — juk plaukiojimo saugumas yra jų visų 
darbas, nes to siekia kiekvienas iš jūreivių. 2. Taigi pa- 
našiai ir piliečių, nors jie nevienodi, darbas yra bendri- 
jos saugumas, o bendrija yra santvarka, todėl piliečio do- 
rybė turi būti susijusi su santvarka. O jeigu yra bent ke- 
lios santvarkų rūšys, tai akivaizdu, kad negali būti vie- 
nos tobulos doro piliečio dorybės, tačiau gerą Žmogų va- 
diname tokiu dėl vienos ir tobulos dorybės. Taigi aki- 
vaizdu, kad tas, kuris yra doras pilietis, gali ir neturėti 
tos dorybės, dėl kurios jis būtų doras žmogus. 

3. Tačiau ir tie, kurie kelia klausimą kitaip, gali nu- 
eiti tų pačių samprotavimų keliu kalbėdami apie geriau- 
siąją santvarką. Juk jeigu neimanoma, kad valstybė su- 
sidėtų vien tik iš dorujų, o kiekvienas privalo gerai at- 
likti savo darbą skatinamas dorybės, tai, kadangi neįma- 
noma, kad visi piliečiai būtų vienodi, turbūt nebus ir 
vienos dorybės, pritinkančios ir piliečiui, ir geram žmo- 
gui; juk toji, kuri pritinka doram piliečiui, turi būti bū- 
dinga visiems (tik taip gali egzistuoti geriausioji valsty- 
bė), o toji, kuri pritinka geram Žmogui, negali [priklau- 
syti visiems], jeigu nebūtina, kad geroje valstvbėje visi 
piliečiai būtų geri žmonės. 4. Be to, kadangi valstybė su- 
sideda iš nevienodų žmonių, kaip gyvūnas susideda iš 
sielos ir kūno, siela — iš proto ir troškimo, ūkis — iš 

vyro ir žmonos, <nuosavybė>'® — iš šeimininko ir ver- 
go, lygiai taip pat ir valstybė susideda iš visų jų ir, be 
to, dar ir iš kitų skirtingų rūšių, — tai visų piliečių do- 
rybė negali būti viena, kaip ir choro vadovo bei jo pa- 
dėjėjo. 5. Kodėl ji apskritai nėra ta pati, aišku iš šių da- 
lykų; tačiau ar gali būti tam tikra viena dorybė, kuri pri- 
tiktų ir doram piliečiui, ir doram Žmogui? Mes sakome, 
kad doras valdovas yra geras ir supratingas, o valstybės 
vyras būtinai privalo būti supratingas. Kai kas sako, kad 
valdovo netgi auklėjimas turįs būti kitoks, — juk ir ma- 
tome, kad karalių sūnūs yra mokomi jojimo bei karo me- 
no, ir Euripidas sako: 


Ne subtilybes man, bet tai, kas reikalinga 
Valstybei!!, 


turėdamas galvoje, kad yra tam tikras valdovo auklėji- 
mas. 6. Jei ta pati dorybė pritinka ir geram valdovui, ir 
geram žmogui, o pilietis yra ir valdinys, tai ji turbūt nėra 
ta pati bet kokio piliečio ir Žmogaus, o tiktai tam tikro 
piliečio, nes ji nėra ta pati valdovo ir piliečio, ir turbūt 
dėl to Jasonas!“ sakė, kad badauja, kai nebūna tironu, tu- 
rėdamas galvoje, kad nemoka būti privačiu asmeniu. 
7. Tačiau sugebėjimas valdyti ir būti valdomam yra 
giriamas ir manoma, kad piliečio dorybė — tai sugebė- 
jimas ir gerai valdyti, ir būti geru valdiniu. Jei jau nu- 
sprendėme, kad gero Žmogaus dorybė susijusi su valdy- 
mu, o piliečio — ir su vienu, ir su kitu, turbūt abi ne- 
gali būti vienodai pagirtinos. Kadangi kai kada laiko- 
masi abiejų [nuomonių| — kad valdovas ir valdinys tu- 
ri mokytis ne to paties, o pilietis turi mokėti ir viena, 

ir kita, ir dalyvauti abiejuose dalykuose, <...>“. Tai ga- 
lima įžvelgti ir iš to, kad egzistuoja šeimininko valdžia. 
8. Pastarąja vadiname tą, kuri susijusi su būtinaisiais 
darbais: valdovui nebūtina mokėti juos atlikti, bet būti- 
na mokėti panaudoti [tuos, kurie moka; kitas [sugebė- 
jimas] jau yra vergiškas — taip vadinu sugebėjimą at- 
likti tarno darbus ir jų atlikimą. Tačiau kalbame apie 
daugelį vergų rūšių, nes esama ir daugelio darbų. Vie- 
na jų dalį sudaro rankpelniai — tie, kurie, kaip rodo ir 12776 
jų pavadinimas, gyvena iš savo rankų“; jiems priklau- 
so ir paprastas amatininkas. Dėl to kai kuriose valsty- 
bėse amatininkai senovėje nedalyvavo valdyme, kol ne- 
buvo kraštutinės demokratijos. 

9. Taigi geram žmogui, valstybės vyrui ir geram pi- 
liečiui nebūtina išmokti darbus tų, kurie yra valdomi to- 
kiu būdu, nebent jis tai daro dėl savęs paties iškilus rei- 
kalui (juk dėl to vienas Žmogus netampa šeimininku, o 
kitas — vergu). Tačiau yra ir tokia valdžia, kai valdomi 
panašūs savo kilme ir laisvi žmonės (būtent tokią juk sa- 
kome esant politinę valdžią), ir jos valdovas turi išmok- 
ti pats būdamas valdomas, kaip raitininkų kariuomenei 
vadovauti išmokstama pabuvus eiliniu raitininku, o bū- 
ti karvedžiu — tarnaujant karvedžio vadovaujamam, va- 
dovaujant pulkui ir kuopai. Todėl ir sakoma, ir teisin- 
gai sakoma, kad negali gerai valdyti tas, kuris pats ne- 
buvo valdomas“. 10. Nors jų dorybė yra skirtinga, ta- 
čiau būtina, kad geras pilietis mokėtų ir galėtų tiek bū- 
ti valdomas, tiek pats valdyti, ir būtent tai yra piliečio 
dorybė — pažinti laisvųjų valdymą iš abiejų pusių. Ge- 
ram žmogui taip pat būdinga ir viena, ir kita; juk jeigu 

valdovo nuosaikumo ir teisingumo pobūdis yra kitoks 
negu valdinio, bet laisvo Žmogaus, akivaizdu, kad ir ge- 
ro žmogaus dorybė, pavyzdžiui, teisingumas, negali būti 
viena, tačiau bus skirtingų rūšių, kai jis valdys ir kai bus 
valdomas, kaip yra skirtumas tarp vyro bei moters nuo- 
saikumo ir narsumo (juk vyras atrodytų esąs bailys, jei 
būtų toks narsus, kaip narsi moteris, o moteris atrodytų 
plepi, jei būtų tokia kukli, kaip geras vyras, nes vyro ir 
moters netgi pareigos ūkyje yra skirtingos — jo darbas 
yra įgyti, o jos — saugoti). 11. O supratingumas yra vie- 
nintelė išimtinai valdovui būdinga dorybė, nes kitos at- 
rodo turinčios būti bendros ir valdovams, ir valdiniams; 
tačiau valdinio dorybė vis dėlto yra ne supratingumas, 
bet teisinga nuomonė, nes valdinys yra tarsi fleitų dir- 
bėjas, o valdovas — fleitininkas, kuris naudojasi [tuo, kas 
pirmojo pagaminta]. 

Taigi, ar gero Žmogaus ir doro piliečio dorybė yra ta 
pati, ar skirtinga, ir kokiu būdu ta pati, o kokiu — skir- 
tinga, akivaizdu iš šių dalykų. 


III. 1. Tačiau dar lieka tam tikras neaiškumas dėl to, 
kas yra pilietis. Ar iš tiesų pilietis yra tik tas, kuris gali 
dalyvauti valdyme, ar ir amatininkai laikytini piliečiais? 
Jeigu piliečiais laikytini ir tie, kurie nedalyvauja valdy- 
me, tada toji [mūsų aptarta| dorybė negalės priklausy- 
ti kiekvienam be išimties piliečiui, nes ir amatininkas 
yra pilietis; o jei nė vienas iš jų nėra pilietis, tai kokiam 
sluoksniui priskirtinas kiekvienas iš jų? Tai juk nėra nei 
atkilėlis, nei svetimšalis. Ar turime sakyti, kad šiame 
samprotavime nėra nieko keisto? Juk nei vergai, nei at- 
leistiniai prie minėtųjų nepriklauso. 2. Betgi teisinga tai, 

kad ne visi, be kurių neegzistuotu valstybė, turėtų bū- 
ti laikomi piliečiais, — juk ir vaikai nėra piliečiai ta 
prasme kaip suaugusieji: pastarieji yra piliečiai absoliu- 
čiai, o pirmieji sąlygiškai — jie yra piliečiai, tačiau ne 
pilnateisiai. Senovėje kai kuriose valstybėse amatininkai 
susidėjo iš vergų arba svetimšalių, dėl to dauguma 
[amatininkų] yra iš jų ir dabar, o geriausioji valstybė 
nepadarys amatininko piliečiu. O jeigu ir jis yra pilie- 
tis, tai tą piliečio dorybę, apie kurią kalbėjome, reikia 
laikyti ne kiekvieno piliečio dorybe ir ne kiekvieno lais- 
vo žmogaus dorybe, tačiau tik tų, kurie laisvi nuo bū- 
tinųjų darbų. 3. Tie, kurie atlieka būtinuosius darbus 
kam nors vienam, yra vergai, o tie, kurie juos atlieka 
bendram labui, yra amatininkai ir samdiniai. Dėl jų bus 
aišku, jei labiau į tai įsigilinsime <jau tai, kas pasaky- 
ta, viską paaiškina, jei primenama>““. 

Kadangi santvarkų yra keletas, piliečių rūšių taip pat 
turi būti keletas, ypač piliečių, kurie yra valdiniai; taigi 
vienoje santvarkoje amatininkas ir samdinys būtinai bus 
piliečiai, o kitose tai neįmanoma — pavyzdžiui, toje, kuri 
vadinama aristokratine ir kurioje garbingos pareigos su- 
teikiamos pagal dorybę ir vertę, — nes neįmanoma at- 
sidėti dorybei gyvenant amatininko ar samdinio gyveni- 
mą. 4. Oligarchinėse santvarkose samdinys negali būti 
pilietis (nes dalyvavimą valdyme lemia didelis turto cen- 
zas), o amatininkas gali, nes nemažai amatininkų pratur- 
tėja. Tebuose buvo įstatymas, kad tas, kuris dešimt me- 
tų nesusilaikė nuo prekybos, negali dalyvauti valdyme. 
Tačiau daugelyje santvarkų įstatymas priima [i piliečius] 
net ir svetimšalius; kai kuriose demokratijose pilietis yra 

tas, kieno motina yra pilietė, 5. o daug kur šitai galioja 
ir neteisėtų sūnų atžvilgiu. Vis dėlto nors dėl tikrųjų pi- 
liečių trūkumo jie ir padaro piliečiais visus šiuos žmo- 
nes (nes tokius įstatymus jie taiko dėl per mažo Zmo- 
nių skaičiaus), tačiau kai jų yra pakankamai, jie pama- 
žu išskiria [iš piliečių] pirmiausia tuos, kurie gimę iš ver- 
go ir vergės, po to tuos, kurių tik motina [pilietė], ir pa- 
galiau piliečiais padaro tik tuos, kurių abu tėvai yra 
valstybės gyventojai. 6. Taigi iš to akivaizdu, kad yra 
daug piliečių rūšių ir kad pirmiausia piliečiu vadinamas 
tas, kuris turi teisę eiti garbingas pareigas; juk ir Home- 
ras sakė: 


... kaip kokį niekingą klajūną!“, 


nes neturintis tokios teisės yra tarsi atkilėlis. Tačiau kai 
kur tai yra slepiama siekiant apgauti gyventojus. 

Taigi ar [dorybė], dėl kurios žmogus yra geras, o pi- 
lietis doras, yra skirtinga, ar ta pati, aišku iš to, kas pa- 
sakyta, — kai kuriose valstybėse [geras Žmogus ir do- 
ras pilietis] yra tas pats, o kai kuriose — ne tas pats, ir 
pirmuoju atveju — ne kiekvienas, o tik valstybės vyras 
ir tas, kuris turi ar gali turėti galią tvarkyti bendruosius 
reikalus, ar vienas pats, ar su kitais. 

IV. 1. Kai šitai jau išsiaiškinta, reikia nutarti, ar san- 
tvarka yra viena, ar jų yra keletas, ir jei keletas, tai ko- 
kios jos ir kiek jų, ir kokie yra jų skirtumai. Santvarka 
yra valstybės tvarka, apimanti įvairias valdžios pareigas, 
ir ypač tas, kurios yra aukščiausios. Visur valstybėje 
aukščiausia yra jos valdžia, o valdžia yra santvarka. Kal- 
bu apie tai, kad, pavyzdžiui, demokratinėse [valstybėse] 
aukščiausia yra tauta, o oligarchijose, priešingai, — 

oligarchai; sakome, kad ju ir santvarkos yra skirtingos. 
Taip pat kalbėtume ir apie kitas [santvarkas]. 

2. Pirmiausia reikia nustatyti, kokiu tikslu yra susi- 
dariusi valstybė ir kiek yra Žmogaus ir gyvenimo [po- 
reikiams tenkinti susidariusios] bendrijos valdymo rūšių. 

Jau pirmuosiuose mūsų samprotavimuose, kur buvo 
apibrėžta tai, kas susiję su ūkio tvarkymu ir šeiminin- 
kavimu, buvo pasakyta, kad Žmogus iš prigimties yra pi- 
lietinis gyvūnas; dėl to net ir nebūdami reikalingi savi- 
tarpio pagalbos žmonės nė kiek ne mažiau trokšta gy- 
venti kartu. 3. Tačiau juos suveda ir bendra nauda, nes 
kiekvienam atitenka tam tikra gero gyvenimo dalis. Taigi 
pagrindinis tikslas yra būtent tai — tiek visų kartu, tiek 
kiekvieno atskirai; tačiau jie susiburia ir palaiko pilieti- 
nę bendriją ir dėl paties gyvenimo, nes jau vien tai, kad 
gyvename, taip pat turbūt yra tam tikra gėrio dalelė, jei 
tik nėra pernelyg didelio gyvenimo vargų pertekliaus; ir 
akivaizdu, kad dauguma žmonių pakelia gausybę kan- 
čių siekdami gyvenimo, tarsi jame slypėtų tam tikra pa- 
laima ir prigimtinė saldybė. 

4. Betgi minėtuosius valdymo būdus lengva atskirti, 
juk juos dažnai apibrėžiame ir populiariuose samprota- 
vimuose!š. Šeimininko valdžia, nors iš tiesų tiek iš pri- 
gimties vergui, tiek iš prigimties šeimininkui naudinga 
tas pat, vis dėlto pirmiausia siekia naudos šeimininkui, 
o dėl to kartu ir vergui (juk šeimininko valdžia negali 
būti išsaugota, jei sunaikinamas vergas). 5. O valdžia 
vaikams ir žmonai <ir visam ūkiui, kurią vadiname ūkio 
valdymo menu>” egzistuoja valdomųjų labui arba dėl 
to, kas bendra abiem pusėms, — pati savaime ji egzis- 

tuoja dėl valdomuju, kaip ir kiti menai, pavyzdžiui, gy- 
dymo menas ir gimnastika, o atsitiktinai gali egzistuoti 
ir dėl pačių [valdančiųjų]; niekas juk netrukdo treneriui 
pačiam kai kada būti vienu iš tų, kurie mankštinasi, kaip 
vairininkas visuomet yra vienas iš jūreivių; taigi trene- 
ris arba vairininkas siekia valdomųjų gerovės, o kai ir 
pats tampa vienu iš jų, atsitiktinai gauna savąją naudos 
dalį, nes vairininkas yra jūreivis, o treneris tampa vie- 
nu iš tų, kurie mankštinasi. 6. Tas pat ir dėl valstybinių 
pareigų: kai [santvarka] susikuria piliečių lygybės bei pa- 
našumo pagrindu, jie siekia valdyti pakaitomis — iš pra- 
džių jie natūraliai siekė pakaitomis atlikti viešąsias prie- 
voles, kad paskui jau kas nors kitas rūpintųsi jų gero- 
ve, kaip prieš tai jie patys valdydami rūpinosi jo labu; 
dabar dėl naudos, gaunamos iš bendrųjų [išteklių] ir iš 
valstybinių pareigų, jie nori valdyti nuolat; panašiai bū- 
tų, jeigu ligoniai valdydami galėtų amžinai išlikti svei- 
ki, — jie turbūt irgi šitaip siektų valdžios. 

7. Taigi akivaizdu, kad tos santvarkos, kurios siekia 
bendros naudos, yra teisingos absoliutaus teisingumo po- 
žiūriu, o tos, kurios siekia tik valdančiųjų asmeninės 
naudos, visos yra klaidingos, jos yra nukrypimai nuo tei- 
singų santvarkų, nes yra despotiškos, o valstybė yra lais- 
vųjų bendrija. 

Apibrėžus šiuos dalykus, kita užduotis yra ištirti san- 
tvarkas, kiek jų yra ir kokios jos, ir pirmiausia — tei- 
singąsias iš jų, nes apibrėžus šias taps akivaizdūs ir nu- 
krypimai. 


V. 1. Kadangi santvarka ir valdžia yra tas pat, o val- 
džia yra tie, kurie viešpatauja valstybėje, ir viešpatau- 

jančiaisiais būtinai tampa arba vienas, arba keletas, ar- 
ba dauguma, tai, kai vienas arba keletas, arba daugu- 
ma valdo bendros naudos labui, tos santvarkos būtinai 
vra teisingos, o tos, kai valdoma savo — arba vieno, ar- 
ba keleto, arba daugumos — labui, yra nukrypimai, nes 
arba dalyvaujantieji [valdyme] nėra piliečiai, arba jie turi 
dalytis bendra nauda. 2. Tą iš monarchijų, kuri žiūri ben- 
dros naudos, esame įpratę vadinti karalyste; kai valdo 
nedaugelis, tačiau daugiau negu vienas, vadiname aris- 
tokratija (arba dėl to, kad valdo geriausieji, arba dėl to, 
kad jie valdo atsižvelgdami į tai, kas geriausia valsty- 
bei ir visiems jai priklausantiems), o kai dauguma val- 
do bendros naudos labui, [tokia santvarka] vadinama 
bendru visų santvarkų vardu — politėja*". 3. Taip elgia- 
masi visai pagrįstai: įmanoma, kad vienas arba nedau- 
gelis išsiskirtų dorybe, o daugeliui jau sunku pasiekti vi- 
sokeriopą dorybę; labiausiai [įmanoma pasiekti] karinę 
dorybę, nes ji atsiranda ten, kur gausu [vyrų]; būtent dėl 
to tokioje santvarkoje viešpatauja karingasis pradas ir 
[valdyme] dalyvauja turintieji ginklus. 4. Nukrypimai 
nuo minėtųjų santvarkų yra tironija (nuo karalystės), oli- 
garchija (nuo aristokratijos) ir demokratija (nuo politė- 
jos), nes tironija yra monarchija, siekianti to, kas naudin- 
ga monarchui, oligarchija — to, kas naudinga turtingie- 
siems, demokratija — to, kas naudinga neturtingiesiems, 
o bendram labui nė viena iš jų nėra naudinga. 

Reikia truputį plačiau pakalbėti apie tai, kas vra kiek- 
viena iš šių santvarkų; čia juk esama ir tam tikrų neaiš- 
kumu, o tam, kuris tilosofuoja visais klausimais ir krei- 
pia dėmesį ne tik į praktiką, iprasta nieko neapeiti ir ne- 

palikti be dėmesio, bet išsiaiškinti tiesą apie kiekvieną 
[dalyką]. 5. Tironija, kaip jau sakyta, yra monarchija, val- 
danti piliečių bendriją šeimininko valdžia, oligarchija — 
kai valstybės valdovai yra tie, kurie turi turtų, o demok- 
ratija, priešingai, kai valdo ne tie, kurie turi didelius tur- 
tus, bet skurdžiai. Pirmasis klausimas susijęs su apibrė- 
žimu. Juk jeigu turtingųjų būtų dauguma ir jie viešpa- 
tautų valstybėje (o demokratija ir yra tada, kai viešpa- 
tauja dauguma), arba jeigu kur nors atsitiktų taip, kad 
neturtingųjų būtų mažiau negu turtingųjų, bet, būdami 
stipresni, jie viešpatautų santvarkoje (o ten, kur viešpa- 
tauja mažuma, sakoma, kad yra oligarchija), paaiškėtų, 
kad santvarkų apibrėžimai nėra geri. 6. Bet netgi jei kas 
nors, sujungęs turtingumą su negausumu, o skurdą su 
gausumu, taip ir įvardytų santvarkas — oligarchija pa- 
vadintų tą, kur valdžia priklauso negausiems turtingie- 
siems, o demokratija — tą, kur valdo gausūs neturtin- 
gieji, — kyla kitas klausimas: kaipgi pavadinsime ką tik 
minėtas santvarkas — tas, kuriose viešpatauja sudaran- 
tys daugumą turtingieji ir mažumai priklausantys netur- 
tingieji, jeigu nėra jokios kitos santvarkos, išskyrus mi- 
nėtąsias? 7. Taigi atrodo, kad iš šio svarstymo paaiškė- 
jo, jog tai, ar viešpatauja nedaugelis, ar dauguma — vie- 
ni oligarchinėse, o kiti demokratinėse santvarkose, — yra 
antraeilis dalykas, nes visur turtingų yra mažai, o netur- 
tingų — daug (dėl to taip ir atsitinka, kad ne minėto- 
sios priežastys lemia skirtumą); o tai, kuo tarpusavyje 
skiriasi demokratija ir oligarchija, yra skurdas ir turtas, 
ir ten, kur valdančiaisiais tampama dėl turto, ar jie bū- 
tų mažuma, ar dauguma, neišvengiamai yra oligarchija, 

o kur valdo neturtingieji — demokratija, tačiau, kaip mi- 
nėjome, atsitinka taip, kad vienų esti mažai, o kitų daug. 
Juk turto atžvilgiu klesti nedaugelis, tačiau laisvė pri- 
klauso visiems, ir dėl šių priežasčių ir vieni, ir kiti gin- 
čijasi dėl santvarkos. 

8. Pirmiausia reikia suvokti, ką jie vadina oligarchi- 
jos bei demokratijos skiriamaisiais bruožais ir kas yra oli- 
garchiškasis bei demokratiškasis teisingumas. Visi juk lai- 
kosi tam tikro teisingumo, tačiau eina ta linkme tik iki 
tam tikros ribos ir nekalba apie absoliutų teisingumą. 
Antai atrodo, kad teisingumas yra lygybė, — taip ir yra, 
tačiau ne visiems, o lygiesiems; nelygybė taip pat atro- 
do esanti teisinga, nes taip ir yra, tačiau ne visiems, o 
nelygiesiems. Tačiau jie neatsižvelgia į tai, kam teisin- 
ga, ir sprendžia blogai. Priežastis čia ta, kad šis spren- 
dimas susijęs su jais pačiais, o turbūt dauguma yra pras- 
ti savo pačių reikalų sprendėjai. 9. Taigi, kadangi teisin- 
gumas [skirtas] tam tikriems asmenims ir suskirstytas 
tiek dalykų atžvilgiu, tiek „kam?“ atžvilgiu tuo pačiu 
būdu, kaip anksčiau sakyta Etikoje“, tai dėl dalykų ly- 
gybės visi sutaria, tačiau ginčijasi dėl „kam?“; pirmiau- 
sia taip yra dėl ką tik minėto dalyko — dėl to, kad apie 
save sprendžiama neteisingai, ir dar dėl to, kad tiek vie- 
ni, tiek kiti, kalbėdami apie tam tikrą teisingumą, ma- 
no, jog kalba apie absoliutų teisingumą. Juk vieni, bū- 
dami nelygūs tam tikru — pavyzdžiui, pinigų — atžvil- 
giu, mano esą nelygūs visais atžvilgiais, o kiti, būdami 
tam tikru atžvilgiu — pavyzdžiui, laisvės — lygūs, ma- 
no esą visais atžvilgiais lygūs. 10. Tačiau jie nepasako 
svarbiausio dalyko. Juk jeigu jie susibūrė ir susivienijo 


149 


1280b 


TRECIA KNYGA 


nuosavybės labui, tai jie dalyvauja valstybėje tiek, kiek 
ir nuosavybės valdyme, taigi oligarchijos šalininkų argu- 
mentavimas gali pasirodyti pagrįstas — juk neteisinga 
lygiai dalyvauti šimto minų [valdyme] davusiajam vie- 
ną miną ir tam, kuris davė visą kitą dalį, ar kalbama 
apie pradinę [sumą], ar apie gaunamą pelną. O jeigu 
[Žmonės susivienijo] ne vien tam, kad gyventų, bet vei- 
kiau tam, kad gyventų gerai (kitaip būtų ir vergų bei 
kitų gyvų padarų valstybė, o dabar tokios nėra, nes jie 
nedalyvauja palaimingame ar laisvai pasirinktame gyve- 
nime), ir ne karinės sąjungos dėlei, idant iš nieko nepa- 
tirtų skriaudos, ir ne dėl mainų, ir ne tam, kad naudo- 
tųsi vienas kitu? Juk tada tirėniečiai ir kartaginiečiai, ir 
visi, kurie tik turi tarpusavio sutarčių, būtų tarsi vienos 
valstybės piliečiai: 11. jie juk yra sudarę susitarimų dėl 
prekių įvežimo ir sutarčių dėl susilaikymo nuo neteisė- 
tų veiksmų, ir karinės sąjungos paktų; tačiau šiems rei- 
kalams jie neturi bendrų valdžios pareigūnų, bet visi — 
skirtingus, nė vieni nesirūpina, kokie turi būti kiti, nei 
tuo, kad niekas iš susitarimo dalyvių nesielgtų neteisin- 
gai ar nebūtų nedoras, o rūpinasi tik tuo, kad nekenktų 
vieni kitiems. 

Pilietinei dorybei bei ydai daug dėmesio skiria tie, 
kurie rūpinasi gera tvarka. Iš to akivaizdu, kad bent jau 
ta valstybė, kuri teisėtai vadinama šiuo vardu, o ne vien 
tik žodžiais, turi rūpintis dorybe, nes kitaip bendrija tam- 
pa karine sąjunga, tik vietos atžvilgiu tesiskiriančia nuo 
kitų sąjungų, kai sąjungininkai gyvena atokiai vienas nuo 
kito, o įstatymas — susitarimu ir, kaip sakė sofistas Li- 
kofronas“, tarpusavio teisingumo laidu, bet ne tuo da- 

lyku, kuris padarytų piliečius gerus ir teisingus. 12. O 
kad taip yra, akivaizdu. Jeigu kas ir sujungtų vietoves į 
vieną, t.y. sienomis sujungtų megariečių ir korintiečių 
valstybes“, jos vis dėlto netaptų viena valstybe; netaptų 
ir tuomet, jei jie įvestų tarpusavio santuokas, nors tai ir 
yra valstybėms būdingas bendrijos bruožas. Panašiai jei- 
gu kokie nors [žmonės] gyventų atskirai, bet ne taip to- 
li, kad negalėtų bendrauti, ir turėtų įstatymus, drau- 
džiančius skriausti vienas kitą tarpusavio mainuose — 
pavyzdžiui, jei vienas būtų dailidė, kitas — žemdirbys, 
dar kitas — batsiuvys, o kitas vėl kas nors panašaus, — 
ir jeigu jų būtų dešimt tūkstančių, tačiau jie nebendrau- 
tų jokiu kitu atžvilgiu, kaip tik mainų ir karinės sąjun- 
gos, tai dar nebūtų valstybė. 13. Dėl kokios gi priežas- 
ties? Tik jau ne dėl to, kad jie bendrauja per atstumą. 
Juk jeigu jie ir susivienytų, bendrautų tokiu būdu (bet 
kiekvienas vis tiek Žiūrėtų į nuosavus namus kaip į vals- 
tybę) ir padėtų vieni kitiems tik prieš skriaudėjus, tarsi 
tai būtų gynybinė sąjunga, atidiems stebėtojams dar ne- 
atrodytų, kad tai valstybė, nes jie panašiai bendrautų tiek 
susivieniję, tiek būdami atskirai. Taigi akivaizdu, kad 
valstybė nėra bendrija, susidariusi vietos [bendrumo], su- 
silaikymo nuo savitarpio skriaudų ir mainų pagrindų; 
kad valstybė egzistuotų, visa tai būtina, tačiau net jei vi- 
sa tai ir yra, tai dar nėra valstybė, — ji yra ūkių ir gi- 
minių bendrija gero gyvenimo labui, siekianti tobulo ir 
sau pakankamo gyvenimo. 14. To vis dėlto nebus, jeigu 
jie negyvens toje pačioje vietoje ir nesituoks vieni su ki- 
tais; dėl to valstybėse ir atsirado ir giminystės ryšiai, ir 
fratrijos, ir bendri aukojimai, ir bendri pasilinksminimai:. 

O tai yra draugystės pasekmė, nes draugystė lėmė ben- 
dro gyvenimo laisvą pasirinkimą. Taigi valstybės tikslas 
yra geras gyvenimas, o šie dalykai yra to tikslo labui. 
Valstybė yra giminių ir kaimų bendrija tobulo ir sau pa- 
kankamo gyvenimo dėlei, o tai reiškia, kaip mes sako- 
me, gyventi laimingai ir gerai; taigi pilietinę bendriją rei- 
kia laikyti [egzistuojančia] kilnių darbų labui, o ne tik 
bendro gyvenimo. 15. Todėl tiems, kurie daugiausiai pri- 
sideda prie tokios bendrijos, valstybėje ir priklauso di- 
desnė dalis negu tiems, kurie laisvės ir kilmės požiūriu 
yra lygūs arba viršesni, o pilietinės dorybės požiūriu ne- 
lygūs, arba tiems, kurie pranoksta kitus turtu, bet kitų 
pranokstami dorybe. 

Taigi iš to, kas išdėstyta, akivaizdu, kad visi, kurie 
ginčijasi dėl santvarkų, kalba tik apie tam tikrą teisin- 
gumo dalį. 


VI. 1. Kyla klausimas, kas valstybėje turi viešpatauti. 
Juk tai arba dauguma, arba turtingieji, arba kilnieji, ar- 
ba kas nors vienas, kuris yra visų geriausias, arba tiro- 
nas. Tačiau atrodo, kad čia slypi neaiškumas. Argi ne? 
Jeigu skurdžiai, būdami gausesni, pasidalytų turtingųjų 
turtą, argi tai nebūtų neteisinga? „Dėl Dzeuso, juk tai tei- 
singai nuspręsta viešpataujančiųjų!“ Ką gi tuomet reikia 
vadinti didžiausia neteisybe? Arba, turint galvoje visus 
[piliečius], jeigu dauguma pasidalytų mažumos turtą, 
akivaizdu, kad jie sunaikins valstybę. Tačiau dorybė tik- 
rai nenaikina to, kas ją turi, ir teisingumas taip pat ne- 
naikina valstybės, taigi akivaizdu, kad toks įstatymas ne- 
gali būti teisingas. 2. Be to, [tokiu atveju] visi tirono 
veiksmai būtinai turi būti teisingi, nes stipresnis griebiasi 

prievartos, kaip ir dauguma prieš turtinguosius. Tačiau 
ar teisinga, kad valdytų mažuma ir turtingieji? Jeigu ir 
jie darytų tą patį ir pagrobtų bei pasisavintų daugumos 
nuosavybę, ar tai būtų teisinga? Jei taip, tai, Žinoma, tei- 
singas ir anas atvejis. Taigi akivaizdu, kad visi šie daly- 
kai yra blogi ir neteisingi. 3. Bet ar turi valdyti ir vieš- 
patauti kilnieji? Juk tada visi kiti neišvengiamai yra pa- 
niekinti, neturėdami garbės eiti valstybines pareigas; juk 
sakome, kad valdžios pareigos yra garbė, o kai nuolat 
valdo tie patys, kiti neišvengiamai yra paniekinti. O ar 
geriau, kad valdytų vienas, pats doriausias? Tai juk dar 
oligarchiškiau, nes dar daugiau bus paniekintųjų. Kai kas 
galbūt pasakytų, kad apskritai yra blogai, kai viešpatauja 
žmogus, kurio sieloje kyla aistros, o ne įstatymas. O jei 
tai būtų įstatymas, tačiau oligarchiškas arba demokratiš- 
kas, koks dėl to rastųsi skirtumas sprendžiant iškeltuo- 
sius klausimus? Anksčiau minėtieji dalykai juk susiklos- 
tys panašiai. 

Apie kitus dalykus bus kita kalba. 4. O kad viešpa- 
tauti veikiau turėtų dauguma, o ne tie, kurie yra geriau- 
sieji, tačiau negausūs, — šito, atrodo, pagrįsti neįmano- 
ma, ir nors čia slypi tam tikras neaiškumas, tačiau gal- 
būt tai vra tiesa. Juk įmanoma, kad daugelis, iš kurių 
kiekvienas nėra doras Žmogus, susibūrę vis dėlto būtų 
geresni už anuos, ne pavieniui, bet visi kartu, kaip ir pie- 
tūs, surengti daugelio susidėjusiųjų, būna geresni už su- 
rengtus vieno žmogaus lėšomis. Juk kai Žmonių yra daug 
ir kiekvienas turi dalelę dorybės bei supratingumo, su- 
sibūrusi dauguma tampa tarsi vienu žmogumi, daugia- 
koju, daugiarankiu ir turinčiu daug jausmų; tas pat yra 

ir su charakteriu, ir su protu. Todėl dauguma teisingiau 
sprendžia ir apie muzikos, ir apie poetų veikalus, nes 
skirtingi žmonės sprendžia apie tam tikrą skirtingą da- 
lelę, o visi — apie visumą. 5. Tačiau dori Žmonės skiria- 
si nuo kiekvieno iš daugelio tuo, kuo, kaip sakoma, ski- 
riasi gražieji nuo negražiųjų ir meno priemonėmis pa- 
vaizduoti daiktai nuo tikrųjų, — tuo, kad išsklaidyti 
bruožai surenkami į viena, nes atskirai kieno nors akis 
bus gražesnė už nupieštąją, o kieno nors kito — kokia 
nors kita dalis. Vis dėlto neaišku, ar toks skirtumas tarp 
daugumos ir nedaugelio dorųjų įmanomas kiekvienoje 
tautoje ir kiekvienos daugumos atžvilgiu? Galbūt: „Dėl 
Dzeuso, akivaizdu, kad kai kurių atžvilgiu tai neįmano- 
ma, — juk ta pati išvada tiktų ir gyvūnams, nes kuo gi, 
taip sakant, skiriasi kai kurios [minios] nuo gyvūnų?“ Ta- 
čiau niekas nekliudo, kad tai, kas pasakyta, būtų teisin- 
ga tam tikros daugumos atžvilgiu. 

6. Remiantis šiais dalykais, galima išspręsti ir anks- 
čiau minėtąjį klausimą, ir su juo susijusį — kokius rei- 
kalus turi spręsti laisvieji ir piliečių dauguma (tai yra tie, 
kurie nėra nei turtingi, nei turi kokį nors vertingą do- 
rybės bruožą). Juk leisti jiems dalyvauti aukščiausioje 
valdžioje nėra saugu (nes dėl neteisingumo ir neišma- 
nymo jie neišvengiamai vienais atvejais elgsis neteisin- 
gai, o kitais darys klaidas), o nieko jiems neduoti ir ne- 
leisti dalyvauti baugu, nes kur tik esama daug paniekin- 
tų ir nuskurdusių, toje valstybėje neišvengiamai pilna 
priešų. Tad belieka leisti jiems dalyvauti priimant spren- 
dimus ir teismuose. 7. Kaip tik dėl to ir Solonas, ir kai 
kurie kiti įstatymų leidėjai patvarko taip, kad jie galėtų 

rinkti pareigūnus ir kviesti juos atsiskaityti, o vieniems 
patiems valdyti neleidžia. Juk visi jie susibūrę turi pa- 
kankamai nuovokos ir, susimaišę su geresniaisiais, tei- 
kia valstybėms naudą, kaip ir negrynas maistas, sumai- 
šytas su grynu, padaro visumą maistingesnę už negau- 
su gryną maistą; tačiau kiekvienas atskirai jie nėra pa- 
kankamai subrendę, kad galėtų spręsti. 8. Bet šis santvar- 
kos pobūdis pirmiausia kelia toki klausimą: atrodytų, 
kad spręsti apie tai, kas gerai išgydė, gali tik tas, kas yra 
gydęs pats ir kas jau yra grąžinęs sveikatą kamuojamam 
būtent šios ligos, t.y. gydytojas; panašiai yra ir su kitais 1282a 
įgūdžiais bei menais. Juk kaip gydytojas turi duoti ata- 
skaitas gydytojams, taip ir kiti — į save panašiems. O 
gydytojas yra ir gydantis gydytojas, ir tyrinėtojas, ir, tre- 
čia, studijavęs gydymo meną (juk tokių, apskritai kal- 
bant, esama visuose menuose, ir studijavusiems mes lei- 
džiame spręsti nė kiek ne mažiau negu žinovams). 

9. Gali atrodyti, kad taip pat yra ir su rinkimais — 
juk teisingai išrinkti yra žinovų darbas: antai parinkti 
matininką yra matavimo žinovų darbas, o vairininką — 
laivininkystės Žinovų. Jei kai kuriuose darbuose bei me- 
nuose dalyvauja ir tie, kurie nėra Žinovai, tai tik jau ne 
daugiau nei žinovai. Tad, remiantis šiuo samprotavimu, 
galbūt daugumai nereikėtų pavesti nei pareigūnų rinki- 
mų, nei ataskaitų reikalų. 10. Bet gal čia ne viskas pa- 
sakyta teisingai, tiek dėl ankstesnių išvadų, jei tik mi- 
nia nebus pernelyg vergiška (nes kiekvienas atskirai 
spręs blogiau už Žinovus, o susibūrę visi spręs arba ge- 
riau, arba ne blogiau), tiek dėl to, kad apie kai kuriuos 
dalykus geriausiai galėtų spręsti ne tik jų gamintojas — 

apie tuos, kuriuos išmano ir nemokantys paties meno; 
antai išmanyti apie namą būdinga ne tik jo statytojui, ir 
tas, kuris juo naudojasi (o naudojasi juo ūkio šeiminin- 
kas), spręs dargi geriau, ir apie vairą geriau spręs vairi- 
ninkas, o ne dailidė, ir apie vaišes — puotautojas, o ne 
virėjas. 

Taigi šis klausimas galbūt atrodys pakankamai gerai 
išspręstas tokiu būdu. 11. Tačiau yra kitas, susijęs su juo: 
juk atrodo keista, kad svarbiuose dalykuose niekingieji 
yra viršesni už kilniuosius, o ataskaitos ir pareigūnų rin- 
kimai yra svarbiausias dalykas, kuris kai kuriose santvar- 
kose, kaip minėta, patikimas tautai, nes tautos susirin- 
kimo galioje yra visi šie dalykai, o juk tautos susirinki- 
muose dalyvauja ir sprendžia, ir teisia mažo turto cen- 
zo ir bet kokio amžiaus Žmonės, tuo tarpu iždininkais, 
strategais ir kitais aukštais pareigūnais būna turintys di- 
delį turto cenzą. 12. Panašiai būtų galima išspręsti ir šį 
klausimą; juk gal tai ir teisinga, nes ne teisėjas ir ne ta- 
rybos narys, ir ne tautos susirinkimo narys yra valdžia, 
bet teismas, taryba ir tauta, o kiekvienas iš minėtųjų [as- 
menų] yra pastarųjų dalis (dalimis aš vadinu tarybos na- 
rį, tautos susirinkimo narį ir teisėją). Taigi teisingai svar- 
būs dalykai yra daugumos galioje, nes ir tauta, ir tary- 
ba, ir teismas susideda iš daugelio, ir jų visų cenzas yra 
didesnis negu kiekvieno atskirai ar tų nedaugelio, kurie 
turi didelę valdžią. 

13. Tad šie dalykai tebūnie apibrėžti šitaip. O minė- 
tas pirmasis klausimas akivaizdžiai atskleidžia tai, kad 
viešpatauti turi teisingai sutvarkyti įstatymai, o valdan- 
tysis, ar jis būtų vienas, ar jų būtų daugiau, turi turėti 

valdžią tais klausimais, kuriais įstatymai nepajėgia pa- 
sakyti tiksliai, nes nelengva išaiškinti visiškai viską. Vis 
dėlto kokie turi būti teisingai sutvarkyti įstatymai, dar 
nėra aišku, ir lieka anksčiau iškeltas klausimas, nes įsta- 
tymai, kaip ir santvarkos, neišvengiamai būna prasti ar- 
ba geri ir teisingi arba neteisingi. Aišku tik tai, kad įsta- 
tymai turi atitikti santvarką. Bet jei taip, tai akivaizdu, 
kad teisingas santvarkas atitinkantys įstatymai būtinai 
bus teisingi, o atitinkantys nukrypusias — neteisingi. 


VII. 1. Kadangi visų mokslų ir menų tikslas yra gė- 
ris, tai visų svarbiausiojo meno, politinės galios, pirmu- 
tinis tikslas yra didžiausias gėris; pilietinis gėris yra tei- 
singumas, kuris yra tai, kas visiems naudinga, todėl vi- 
siems atrodo, kad teisingumas yra tam tikra lygybė, ir 
iš dalies jie sutinka su filosofiniais samprotavimais, ku- 
riuose buvo apibrėžti etikos dalykai“; juk sakoma, kad 
teisingumas yra tam tikras dalykas tam tikriems asme- 
nims ir kad lygiems jis turi būti lygus. Tačiau rvikia at- 
sižvelgti į tai, kokių dalykų atžvilgiu lygybė ir kokių — 
nelygybė, nes čia kyla neaiškumas ir politinė filosofija. 
2. Mat kai kas galbūt pasakytų, kad pareigas reikia da- 
lyti nelygiai, pagal pranašumą kiekvienos gerosios savy- 
bės atžvilgiu, net jeigu žmonės niekuo daugiau nesiskir- 
tų, bet pasitaikytų panašūs, nes skirtingiems žmonėms 
skirtingas yra ir teisingumas, ir tai, kas jiems priklauso 
pagal nuopelnus. Bet jeigu tai tiesa, tai ir tie, kurie išsi- 
skiria odos atspalviu ar ūgiu, ar kokia kita gerąja savy- 
be, turės tam tikrą pirmenybę siekdami politinio teisin- 
gumo. Argi tai nėra akivaizdi neteisybė? Tai matyti ki- 
tų menu ir sugebėjimų atveju: juk jeigu fleitininkai pa- 

našūs savo menu, tai skirstant fleitas nereikia teikti pir- 
menybės kilmingesniesiems — jie dėl to gros nė kiek ne 
geriau, — tačiau geresnius instrumentus reikia duoti 
tam, kas išsiskiria sugebėjimais. 3. Jei tai, apie ką kalba- 
ma, dar neaišku, paaiškės gilinantis toliau. Jeigu kas nors 
išsiskirtų grojimo fleita menu, tačiau labai stokotų kil- 
mingumo ir grožio, tai net jeigu kiekviena iš šių gėry- 
bių (kalbu apie gerą kilmę ir grožį) yra svarbesnė už 
grojimo fleita meną ir jeigu jos santykiškai labiau pra- 
noksta grojimo fleita meną, negu minimasis Žmogus iš- 
siskiria grojimo menu, vis tiek būtent jam yra atiduoti- 
nos geriausios fleitos, — kitaip pranašumas turto ir kil- 
més atžvilgiu turėtų prisidėti prie jo darbo, tačiau ne- 
prisideda nė trupučio. 4. Toliau šitaip samprotaujant, 
kiekviena gėrybė būtų palyginama su bet kuria kita: jei- 
gu tam tikras ūgis suteikia pranašumų, tai ir apskritai 
ūgis galėtų varžytis ir su turtu, ir su laisve. Tad jeigu 
šis labiau išsiskiria ūgiu, negu anas dorybe, ir jeigu ap- 
skritai ūgis daugiau vertas nei dorybė, tai viskas būtų 
palyginama, — juk jei tam tikras ūgis pranoksta tam tik- 
rą [dorybės] dydį, tai akivaizdu, kad tam tikras jų dy- 
dis bus lygus. 5. Tačiau kadangi tai neimanoma, akivaiz- 
du, kad ir politiniuose reikaluose pagrįstai ne bet kokios 
nelygybės pagrindu varžomasi dėl valdžios, — juk jei 
vieni yra greiti, o kiti lėti, dėl to vieni visai neturi gauti 
daugiau, o kiti mažiau [valdžios], tačiau pirmųjų pra- 
našumas pagerbiamas atletų varžybose. O ginčas [dėl 
valdžios] vis dėlto būtinai turi remtis tuo, kas sudaro 
valstybę. Todėl kilmingieji, laisvieji ir turtingieji pagrįs- 
tai siekia šios garbės; valstybėje turi būti ir laisvųjų, ir 

mokančių turto cenzo mokesčius, nes valstybė negali su- 
sidėti vien iš skurdžių, kaip ir vien iš vergų. 6. Betgi jei 
šie dalykai yra reikalingi, tai aišku, kad reikalingas ir tei- 
singumas, ir pilietinė dorybė, nes be jų neįmanoma tvar- 
kyti valstybės; tiesa, be anksčiau minėtųjų dalykų vals- 
tybė negali egzistuoti, o be šių — būti gerai tvarkoma. 

Taigi gali atrodyti, kad visi ar bent kai kurie iš šių 
dalykų pagrįstai gali pretenduoti [i svarbiausius] valsty- 
bės egzistavimo atžvilgiu, tačiau gero gyvenimo atžvil- 
giu teisėtai gali pretenduoti auklėjimas ir dorybė, kaip 
jau minėta ir anksčiau. 7. O kadangi tie, kurie yra ly- 
gūs kokio nors vieno bruožo atžvilgiu, nebūtinai yra ly- 
gūs visais atžvilgiais, kaip tie, kurie vienu atžvilgiu ne- 
lygūs, nebūtinai yra nelygūs visais atžvilgiais, tai visos 
tokios santvarkos neišvengiamai yra nukrypimai. Taigi 
jau ir anksčiau sakyta, kad visi pretenduoja [į valdžią] 
tam tikra prasme teisėtai, tačiau absoliučiai teisėtai — ne 
visi: turtingieji todėl, kad jiems priklauso daugiau žemės, 
o žemė yra bendra, be to, jie tarsi patikimesni sutarčių 
atžvilgiu; laisvieji ir kilmingieji — todėl, kad jie artimi 
vieni kitiems (nes kilmingesnieji labiau yra piliečiai nei 
bekilmiai, o kilmingumas gerbiamas kiekvieno namuo- 
se); be to, todėl, kad, kaip atrodo, kilnesnieji gimsta iš 
kilnesniųjų, nes kilnumas yra giminės dorybė. 8. Pana- 
šiai sakysime, kad ir dorybė pretenduoja teisėtai, nes tei- 
singumas yra bendruomeninė dorybė, iš kurios būtinai 
kyla visos kitos“; bet juk ir dauguma [pretenduoja tei- 
sėtai| mažumos atžvilgiu, nes ji yra ir galingesnė, ir tur- 
tingesnė, ir geresnė, palyginti su mažuma. Tad jeigu vi- 
si būtų vienoje valstvbėje — turiu galvoje ir geruosius, 

ir turtinguosius, ir kilminguosius, ir kitų piliečių gausv- 
bę, — ar kils abejonė dėl to, kas turi valdyti, ar nekils? 
9. Tiesa, nė vienoje iš minėtųjų santvarkų nekyla abejo- 
nių dėl sprendimo, kas turi valdyti (juk jos tarpusavyje 
skiriasi tuo, kas jose viešpatauja, antai viena yra valdo- 
ma turtingųjų, kita — dorų žmonių ir atitinkamai kitos), 
tačiau mes svarstome, kaip reikėtų nustatyti, kai visa tai 
egzistuoja kartu. 

10. O jei pasižyminčių dorybe būtų visiškai nedaug, 
kaip reikėtų nuspręsti tada? Ar, turint galvoje jų negau- 
sumą, reikėtų atsižvelgti į tai, kaip jie gali susidoroti su 
darbu, t.y. ar jie pajėgūs tvarkyti valstybę, o gal į tai, 
ar jų yra pakankamai, kad jie sudarytų valstybę? Tačiau 
yra tam tikras neaiškumas, susijęs su visais, kurie var- 
žosi dėl garbės eiti valstybines pareigas. Gali pasirody- 
ti, kad tie, kurie mano esą verti valdyti dėl turto, nepa- 
sako nieko teisingo, panašiai kaip ir tie, kurie [preten- 
duoja] dėl kilmės; juk akivaizdu, kad jeigu yra kas nors, 
vienas pats turtingesnis už visus kartu, jis pagal tą patį 
teisingumą turės vienas valdyti visus, panašiai kaip ir iš- 
siskiriantis aukšta kilme, jei varžomasi laisvumo pagrin- 
du. 11. Tikriausiai tas pat atsitiks ir aristokratinėse san- 
tvarkose, kurios remiasi dorybe, — juk jeigu būtų koks 
nors žmogus, geresnis už kitus, nors ir dorus, valdan- 
čiojo sluoksnio narius, pagal tą patį teisingumą viešpa- 
tauti turės jis. Tad jeigu dauguma turi viešpatauti dėl to, 
kad yra stipresnė už mažumą, tai, jeigu atsirastų kas 
nors vienas arba daugiau negu vienas, bet mažiau nei 
daugelis, stipresni už kitus, viešpatauti greičiau turėtų 
jie, o ne dauguma. 12. Atrodo, iš viso to paaiškėja, kad 

nė vienas iš šių apibrėžimų, kuriais remdamiesi jie tei- 
gia esą verti valdyti, o visi kiti — jiems paklusti, nėra 
teisingas. Juk net ir tiems, kurie mano esą verti viešpa- 
tauti valstybėje dėl savo dorybės, taip pat tiems, kurie 
taip mano dėl savo turto, dauguma galėtų pagrįstai at- 
sakyti, kad niekas nekliudo daugumai būti ir geresnei, 
ir turtingesnei už keletą, suprantama, ne kiekvienam at- 
skirai, o visiems kartu. 

13. Dėl to šitokiu būdu įmanoma atsakyti ir į tą klau- 
simą, kurį kai kas tiria ir pateikia (mat kai kas klausia, 
ar įstatymų leidėjui, norinčiam sukurti teisingiausius įsta- 
tymus, reikia juos leisti geresniųjų, ar daugumos naudai), 
kai įvyksta taip, kaip sakyta. „Teisingas“ čia reikia su- 
prasti „teisingas lygybės pagrindu“, o tai, kas [įtvirtin- 
ta] lygybės pagrindu, yra teisinga visos valstybės nau- 
dos ir bendros piliečių naudos atžvilgiu. Pilietis apskri- 
tai yra tas, kuris dalyvauja valdyme ir paklūsta valdy- 
mui; kiekvienoje santvarkoje jis yra skirtingas, o geriau- 
sioje — tas, kuris sugeba ir pasirenka būti valdomas ir 
valdyti dorybę atitinkančio gyvenimo vardan. 


VIII. 1. Jeigu kas nors vienas (arba daugiau negu vie- 
nas, tačiau per mažai, kad užpildytų visą valstybę) taip 
išsiskirtų didžiule dorybe, kad visų kitų dorybė ir poli- 
tinė galia būtų tiesiog nelygintina su jų (jeigu jų kele- 
tas) arba su jo vieno (jeigu jis vienas), jie jau nebelaiky- 
tini valstybės dalimi — jų atžvilgiu bus neteisinga, jei- 
gu jie, būdami tokie nelygūs dorybės ir politinės galios 
atžvilgiu, bus vertinami kaip lygūs; juk panašu, kad toks 
[žmogus] būtų tartum dievas tarp Žmonių. 2. Iš to aiš- 
ku, kad ir įstatymų leidyba turi būti skirta tiems, kurie 

yra lygūs kilme ir galia, o aniems nėra įstatymo, nes jie 
patys yra įstatymas; ir juokingas būtų tas, kas mėgintų 
jiems leisti įstatymus, — jie turbūt pasakytų tai, ką, kaip 
pasakoja Antistenas, pasakė liūtai, kai kiškiai sakė kal- 
bas reikalaudami visų [žvėrių] lygybės“. Dėl šios prie- 
žasties demokratiškai valdomos valstybės ir griebiasi ost- 
rakizmo*"; juk jos laikomos labiausiai siekiančiomis lygy- 
bės. Dėl to jos išvarydavo iš visuomenės ir tam tikram 
apibrėžtam laikui ištremdavo iš šalies tuos, kurie, kaip 
buvo manoma, išsiskirdavo įtakingumu dėl turto ar po- 
puliarumo, ar kokios kitos politinės galios. 3. Pasakoja- 
ma, kad ir argonautai dėl šios priežasties palikę Herak- 
lj, nes „Argo“ nenorėjusi jo priimti kartu su kitais jūrei- 
viais, kuriuos jis labai pranokęs“. Dėl to ir apie tuos, ku- 
rie smerkia tironiją bei Periandro patarimą Trasibului“, 
nereikėtų manyti, kad jie smerkia absoliučiai teisingai 
(pasakojama, kad Periandras nieko nepasakęs pasiunti- 
niui, atsiųstam patarimo, tačiau nupjovęs išsikišusias var- 
pas ir taip sulyginęs lauką; pasiuntinys nežinojęs tokio 
elgesio priežasties, tačiau pranešęs, kas įvyko, ir iš to 
Trasibulas supratęs, kad reikia pašalinti kuo nors išsiski- 
riančius žmones). 4. Tai naudinga ne tik tironams, ir ne 
vien tironai tai daro; panašiai yra ir oligarchijose bei de- 
mokratijose, nes ostrakizmas tam tikra prasme turi tą pa- 
čią galią, kaip ir kuo nors išsiskiriančiųjų sužlugdymas 
bei ištrėmimas. Taip pat turintys galią ir valdžią elgiasi 
su [graikų] miestais-valstybėmis ir [barbarų] gentimis, 
antai atėniečiai taip elgėsi su samiečiais, chijiečiais ir les- 
biečiais (vos tik jie tvirtai paėmė į rankas savo imperiją, 
iš karto juos pažemino, pažeisdami susitarimus), o Per- 

sijos karalius dažnai apgenėdavo medus, babiloniečius ir 1284b 
kitus, kurie didžiavosi tuo, kad kitados patys valdė im- 
periją. 5. Ši problema būdinga visoms santvarkoms, taip 
pat ir teisingoms: nukrypusios santvarkos tai daro siek- 
damos asmeninės valdovų naudos, o tose, kurios siekia 
bendrojo gėrio, yra lygiai taip pat. Tai akivaizdu ir ki- 
tuose menuose bei moksluose: juk dailininkas neleistų 
sau nupiešti gyvūną su proporcijas pažeidžiančia koja, 
net jeigu ji būtų išskirtinio grožio, laivų statytojas — kad 
laivo užpakalinė dalis arba kokia nors kita dalis būtų 
pernelyg didelė, o choro vadovas neleistų jame dalyvau- 
ti tam, kuris dainuotų garsiau ir gražiau už visą chorą. 
6. Todėl niekas netrukdo monarchams būti santarvėje su 
savo valstybėmis, kai jie tai daro, jei tik jų valdymas 
valstybėms naudingas. Dėl to, kalbant apie pripažintus 
pranašumo atvejus, samprotavimas, pagrindžiantis ost- 
rakizmą, pasižymi tam tikru politiniu teisingumu. Tie- 
sa, geriau, jog įstatymų leidėjas iš pat pradžių taip su- 
tvarkytų santvarką, kad ji nereikalautų tokio gydymo; ta- 
čiau jei taip atsitiktų, tai antrasis kelias būtų pamėginti 
ją ištaisyti tam tikra tokios rūšies pataisa. Bet valstybė- 
se būdavo ne taip: jie nežiūrėjo naudos savo santvar- 
koms, tačiau maištingai griebdavosi ostrakizmo. Taigi 
akivaizdu, kad nukrypusiose santvarkose [ostrakizmas| 
tam tikru atveju yra naudingas ir teisingas, tačiau aišku 
ir tai, kad jis turbūt ne absoliučiai teisingas. 7. Geriau- 
siosios santvarkos atveju vis dėlto kyla didelių neaišku- 
mų, kai kalbama ne apie kitas gerąsias savybes, pavyz- 
džiui, apie neprilygstamą galią, turtą ir populiarumą, ta- 
čiau apie tai, ką reikia daryti, jei kas nors išsiskirtų dory- 

be. Niekas juk nesakys, kad tokį žmogų reikia pašalinti 
ir ištremti, tačiau nesakys ir to, kad jį galima valdyti, nes 
tai būtų beveik tas pat, kaip pretenduoti valdyti Dzeu- 
są dalijantis [jo] valdžią. Tad belieka (atrodo, kad natū- 
raliai taip ir susiklosto) visiems mielai paklusti jam, o to- 
kiems Žmonėms amžinai karaliauti valstybėse. 


IX. 1. Turbūt būtų gerai po išdėstytųjų samprotavi- 
mų pereiti prie karaliaus valdžios ir ją ištirti, nes sako- 
me, kad tai yra viena iš teisingųjų santvarkų. Taigi rei- 
kia ištirti, ar ketinančiai gerai tvarkytis valstybei ir že- 
mei naudinga būti karaliaus valdomai, ar ne, o gal nau- 
dingesnė kokia nors kita santvarka, ar gal kai kurioms 
valstybėms naudinga, o kai kurioms nenaudinga. Pir- 
miausia reikia nuspręsti, ar yra viena jos rūšis, ar esa- 
ma daugiau atmainų. 

2. Šiaip ar taip, nesunku suprasti, kad ji būna kelių 
rūšių ir kad ne visų [karalysčių| valdymo būdas yra tas 
pats. Ta [karaliaus valdžia], kurią numato Lakonijos san- 
tvarka, atrodo esanti ryškiausias įstatymais grindžiamos 
karaliaus valdžios [pavyzdys]; ji neturi galios visų rei- 
kalų atžvilgiu, tačiau kai išeinama už savo šalies ribų, 
[karalius] yra karo Žygio vadas, be to, karaliams yra pa- 
tikėti dievų garbinimo reikalai. Taigi ši karaliaus valdžia 
yra tarsi tam tikra visagalio karo vado valdžia, be to, 
iki gyvos galvos; [karalius] negali bausti mirtimi, nebent 
tam tikru atveju, kaip senovės laikais karo Žygiuose pa- 
gal jėgos įstatymą. Tai atskleidžia Homeras: juk Aga- 
memnonas“ kęsdavo, tautos susirinkimuose girdėdamas 
burnojimus, bet išėjus į žygį jo valioje būdavo ir nužu- 
dyti; juk sako: 

Jeigu ką nors aš regėsiu atokiai nuo mūšio... 

... nepavyks jau 
Tam iš tiesų beišvengti šunų beigi paukščių plėšriųjų, 
Nes juk mirtis mano rankose!’ 

3. Taigi tai yra viena karaliaus valdžios rūšis — ka- 
ro vado valdžia iki gyvos galvos; kai kurios iš jų yra pa- 
veldimos, o kai kurios — renkamos. Be šios, yra kita mo- 
narchijos rūšis — tokios yra kai kurios barbarų karalys- 
tės. Jos visos turi galią, labai artimą tironijoms, tačiau re- 
miasi įstatymu ir yra paveldimos. Taip yra dėl to, kad 
barbarai iš prigimties yra vergiškesnio būdo už graikus, 
be to, gyvenantys Azijoje vergiškesni už gyvenančius Eu- 
ropoje — jie kenčia despotišką valdžią nė kiek nesipik- 
tindami. Taigi [šios monarchijos] yra tironiškos, bet, bū- 
damos paveldimos ir paremtos įstatymu, jos yra saugios. 
4. Dėl šios priežasties ir sargyba jose yra kaip karaliaus, 
o ne kaip tirono, nes karalius ginklu saugo piliečiai, o 
tironus — svetimšalių samdinių kariuomenė; mat pirmie- 
ji valdo pagal įstatymą ir valdiniams pritariant, o pas- 
tarieji — nepritariant, taigi vieni turi iš piliečių sudary- 
tą, o kiti — prieš piliečius nukreiptą sargybą. 5. Taigi 
tai yra dvi monarchijos rūšys; dar kita yra ta, kurią tu- 
rėjo senovės graikai, — vadinamųjų aisimnetų [valdžia]. 
Paprastai tariant, tai renkama tironija, kuri nuo barba- 
riškosios skiriasi ne tuo, kad nesiremia įstatymu, o vien 
tuo, kad yra nepaveldima. Vieni turėdavo šią valdžią iki 
gyvos galvos, o kiti — nustatytą laiką arba tam tikram 
darbui atlikti, pavyzdžiui, mitileniečiai kitados išsirinko 
Pitaką, [kad gintų juos] nuo ištremtųjų, kuriems vado- 
vavo Antimenidas ir poetas Alkajas*'. 6. Vienoje iš už- 

stalės dainų Alkajas pasako, jog jie išsirinko Pitaka tiro- 
nu, jis juos smerkia už tai, kad: 


Prastos kilmės Pitaką nepiktam ir nelaimingam miestui 


ELS a sai a A .3 
Skvrė tironu visi susirinkę, didžiai girdami““. 


Tad šios [monarchijos] yra ir buvo artimos tironijoms, 
nes valdomos tarsi šeimininko, o kita vertus, jos artimos 
karaliaus valdžiai, nes yra renkamos ir [valdiniai paklūs- 
ta] savo noru. 7. Ketvirtoji karališkosios monarchijos rū- 
šis — tai egzistavusios herojiniais laikais**, savanoriškos 
ir paveldimos, grindžiamos įstatymu. Kadangi pirmieji 
[karaliai] buvo daugumos geradariai, ar kokių nors me- 
nų atžvilgiu, ar karo metu, ar dėl to, kad sujungė juos 
[į valstybę], ar parūpino jiems žemės, jie tapdavo kara- 
liais [valdiniams] paklūstant savo noru ir perduodavo 
valdžią paveldėtojams. Jų galioje buvo karinis vadova- 
vimas ir aukojimai, kurie nepriklausė žyniams, be to, jie 
sprendė bylas; vieni tai darydavo prisiekę, kiti — nepri- 
siekę, o priesaika buvo skeptro pakylėjimas. 8. Taigi se- 
novės laikais jie nuolat valdė visus valstybės vidaus ir 
išorinius reikalus; vėliau, karaliams kai ką paleidus iš sa- 
vo rankų, o kai ką atėmus miniai, vienose valstybėse 
jiems teliko aukojimai“, o kur dar, galima sakyti, liko ka- 
raliaus valdžia, karaliai tik vadovaudavo karui už šalies 
sienų. 

X. 1. Tokios tad yra keturios karaliaus valdžios rū- 
šys — viena herojinių laikų (šioji buvo grindžiama sa- 
vanorišku paklusimu, tačiau apsiribojo tik tam tikrais rei- 
kalais, nes karalius buvo karo vadas, teisėjas ir dievų 
garbinimo reikalų tvarkytojas), antroji — barbariškoji (ši 
yra paveldima šeimininko valdžia, grindžiama įstatymu), 

trečioji — ta, kurią vadina aisimnetija (tai yra renkama 
tironija), o ketvirtoji — lakoniškoji (tai, paprastai tariant, 
paveldima karo vado valdžia iki gyvos galvos). Taigi jos 
šitaip skiriasi viena nuo kitos. 2. Penktoji karaliaus val- 
džios rūšis yra ta, kai kas nors vienas yra toks pat viso 
ko viešpats, kaip kiekviena gentis bei valstybė yra savo 
bendrųjų reikalų šeimininkė; ji tvarkoma pagal ūkio val- 
dymo pavyzdį, nes kaip ūkio valdymas yra tarsi kara- 
liaus valdžia tame ūkyje, taip absoliuti karaliaus valdžia 
yra valstybės ir tautos, vienos ar kelių, tarsi ūkio tvar- 
kymas. 

Todėl galima būtų pasakyti, kad yra dvi karaliaus 
valdžios rūšys, kurias galima tirti, — pastaroji ir lako- 
niškoji. Dauguma kitų juk yra tarpinės: turi mažesnę 
galią nei absoliuti karaliaus valdžia ir didesnę negu la- 
koniškoji. Dėl to tyrimas gali apimti du klausimus: vie- 
nas — ar valstybėms naudinga, ar nenaudinga turėti 
karo vadą iki gyvos galvos, ar paveldimą, ar renkamą; 
kitas — ar naudinga, kad vienas būtų viso ko viešpats, 
ar nenaudinga. 3. Tokios karo vado valdžios tyrimas 
yra veikiau įstatymų, o ne santvarkos tyrimas (nes ji 
gali egzistuoti visose santvarkose). Todėl pirmasis tebū- 
nie praleistas, o antrojo pobūdžio karaliaus valdžia jau 
yra santvarkos rūšis, tad ją ir reikia ištirti bei apžvelg- 
ti joje slypinčius neaiškumus. 

Šio tyrimo pradžia yra tokia: ar naudingiau būti 
valdomiems geriausio Žmogaus, ar geriausių įstatymų? 
4 Tiems, kurie mano, kad naudinga būti valdomiems 
karaliaus, atrodo, kad įstatymai kalba tik apie visumą ir 
neduoda jokių nurodymų atskirais atvejais. Taigi visuo- 

se menuose esa kvaila valdyti pagal rašytines taisykles 
(antai Egipte gydytojai gali keisti gydyma po keturiu 
dienų, o jei anksčiau, tai savo rizika). Vadinasi, aišku, 
kad dėl šios priežasties santvarka, grindžiama vien ra- 
šytinėmis taisyklėmis ir įstatymais, negali būti geriausia. 
Bet vis dėlto valdantieji turi vadovautis ir minėtąja ben- 
dra nuostata. Tas, kam visiškai nebūdingas jausminis 
pradas, yra pranašesnis už tą, kam jis yra įgimtas. Įsta- 
tyme jo ir nėra, o kiekvieno Žmogaus sielai jis neišven- 
giamai būdingas. 5. Tačiau kai kas gali pasakyti, kad [šis 
pradas] geriau patars kiekvienu atskiru atveju. Taigi aiš- 
ku, kad [valdovas] turi būti įstatymų leidėjas ir turi bū- 
ti įstatymai, tačiau jie neturi viešpatauti ten, kur jie nu- 
krypsta [nuo to, kas teisinga]; visur kitur jie būtinai tu- 
ri viešpatauti. O ko įstatymas nepajėgia nuspręsti — ar- 
ba iš viso, arba gerai, ar tai turi valdyti vienas geriau- 
sias Žmogus, ar visi? Dabar teisia, nutaria ir sprendžia 
visi susirinkę, tačiau visi šie sprendimai — dėl atskirų 
atvejų. Kiekvienas iš jų atskirai yra turbūt menkesnis, pa- 
lyginti [su geriausiu žmogumi], bet valstybė susideda iš 
daugelio, o kaip vaišės, kurias susidėję rengia daugelis, 
yra geresnės už paprastas vieno žmogaus vaišes, taip ir 
minia daugelį dalykų nusprendžia geriau negu kas nors 
vienas. 6. Be to, tai, ko yra daug, ne taip greitai sugen- 
da — kaip ir didesnis vandens kiekis, dauguma yra sun- 
kiau sugadinama negu mažuma. Jeigu ką nors apima 
pyktis arba koks kitas panašus jausmas, jo sprendimas 
neišvengiamai yra netikęs, o kad supyktų ir suklystų visi 
kartu, tai sunkiai įmanoma. Tačiau ta dauguma turi su- 
sidėti iš laisvųjų, ir jie neturi nieko daryti ne pagal įsta- 

tyma, nebent tai, kam įstatymo neišvengiamai pritrüks- 
ta. Tai, žinoma, nelengva daugelio žmonių atveju, bet jei- 
gu tas daugelis būtų geri tiek Žmonės, tiek piliečiai, ar 
vienas valdovas būtų sunkiau sugadinamas, ar veikiau 
tie, kurių yra daug, bet visi geri? Argi neakivaizdu, kad 
tie, kurių yra daug? Tačiau pastarieji linkę kivirčytis, o 
vienas — ne. Bet čia turbūt galima priešpriešinti tai, kad 
jie gali būti tokios pat kilnios sielos, kaip ir tas vienas. 

7. Jeigu daugelio žmonių, tačiau visų iki vieno gerų, 
valdžia laikytina aristokratija, o vieno — karaliaus val- 
džia, tai valstybėms aristokratija būtų tinkamesnė už ka- 
raliaus valdžią (nesvarbu, ar valdžia susijusi su jėga, ar 
ne), jei tik būtų galima rasti daug panašių žmonių. Tur- 
būt anksčiau [valstybės] dėl to ir buvo valdomos kara- 
lių, kad retai tepavykdavo rasti dorybės atžvilgiu smar- 
kiai išsiskiriančių Žmonių; juo labiau kad jie tuomet gy- 
veno mažose valstybėse. Be to, jie pasirinkdavo sau ka- 
ralius atsižvelgdami į jų geradarystes, o tai yra gerų 
žmonių darbas. Kai atsitiko taip, kad radosi daug pa- 
našių dorybės atžvilgiu, jie daugiau nebepakentė [kara- 
liaus valdžios], bet ieškojo ko nors visuotinio ir įkūrė po- 
litėją. 

8. O kai, tapę blogesni, jie ėmė turtėti iš bendrųjų iš- 
teklių, turbūt nieko nuostabaus, kad dėl to atsirado ir 
oligarchijos, nes jie pradėjo rodyti pagarbą turtui. Oligar- 
chiją jie pirmiausia pakeitė tironija, o tironiją — demok- 
ratija, nes, dėl niekingo naudos siekimo be paliovos ati- 
duodami [valdžią] vis mažesniam žmonių skaičiui, jie 
pasiekė tai, kad dauguma sustiprėjo ir užpuolusi įvedė 
demokratiją. O kai valstybės tapo dar ir didesnės, gal- 

büt jau iš viso buvo nelengva atsirasti kokiai nors kitai 
santvarkai, išskyrus demokratiją. 

9. Jeigu kas nors ir teigtų, kad karaliaus valdžia vals- 
tybėms yra geriausias dalykas, kaip bus su karaliaus vai- 
kais? Ar ir giminė turi karaliauti? Bet jeigu jie bus eili- 
niai žmonės, tai bus žalinga. O gal jis, būdamas valdo- 
vas, neperduos [valdžios] vaikams? Tačiau tuo irgi ne- 
lengva patikėti, nes tai sunku ir [reikalauja] didesnės do- 
rybės už tą, kuri būdinga žmogaus prigimčiai. 10. Kyla 
ir jo galios klausimas, t.y. ar reikia, kad ketinantis kara- 
liauti turėtų prie savęs tam tikras pajėgas, kuriomis ga- 
lėtų priversti nenorinčius paklusti? Kaip kitaip jis galės 
vykdyti valdžią? Net jeigu jis būtų toks valdovas, kuris 
vadovaujasi įstatymu ir nieko nedaro savo nuožiūra, kas 
prasilenktų su įstatymu, vis tiek jis privalėtų turėti jė- 
gą, kuria apsaugotų įstatymus. Tad tokį karalių turbūt 
nesunku apibrėžti: jis privalo turėti jėgą, tačiau ta jėga 
turi būti tokio dydžio, kad būtų stipresnė už kiekvieną 
atskirai ir už keletą susibūrusių, tačiau silpnesnė už dau- 
gumą, kaip senovės žmonės skirdavo asmens sargybą, 
kai ką nors padarydavo valstybės vadinamuoju aisimne- 
tu arba tironu; ir kai Dionisijas“ pareikalavo sargybinių, 
kažkas patarė sirakūziečiams duoti jam jų būtent tiek. 


XI. 1. Dabar mes svarstydami priėjome prie karaliaus, 
kuris viską daro savo valia; reikia šį atvejį ištirti, nes va- 
dinamasis karalius, kuris vadovaujasi įstatymu, kaip mi- 
nėjome, nėra santvarkos rūšis (jose visose gali egzistuoti 
karo vado valdžia iki gyvos galvos, pavyzdžiui, demok- 
ratijoje ir aristokratijoje, o daugelis [valstybių] paskiria 
vieną Žmogų vadovauti vidaus tvarkai — tokios parei- 


170 


TRECIA KNYGA 


gos yra ir Epidamne, ir šiek tiek apribotos — Opunte). 
2. Dėl absoliučios karaliaus valdžios, kai karalius viską 
valdo savo valia, kai kam atrodo, jog tai, kad kas nors 
vienas viešpatauja visų piliečių atžvilgiu, yra priešinga 
prigimčiai ten, kur valstybė susideda iš panašių žmonių, 
nes iš prigimties panašiems pagal prigimtį turi būti tas 
pats teisingumas ir tas pats įvertinimas. Juk kaip vieno- 
das maistas bei apdaras nevienodiems žmonėms yra 
kenksmingas jų kūnui, taip yra ir su garbingomis parei- 
gomis. 3. Panašiai ir nelygybė žalinga lygiesiems; dėl to 
neteisinga, kad kas nors vienas valdytų ar būtų valdo- 
mas daugiau nei kiti, bet teisinga, kad valdytų visi pa- 
kaitomis ir vienodu mastu. Tai jau yra įstatymas, nes 
įstatymas yra tvarka. Įstatymas yra labiau vertas valdyti 
negu kuris nors vienas iš piliečių, o remiantis ta pačia 
išvada, net jeigu ir būtų geriau, kad valdytų tam tikri 
žmonės, juos reikėtų paskirti įstatymų sergėtojais ir tar- 
nais. Tam tikra valdžia turi būti, tačiau sakoma, jog ne- 
teisinga, kad tai būtų vienas Žmogus, kai visi yra pana- 
šūs. 4. Tačiau tai, ko, kaip atrodo, nepajėgia apibrėžti 
įstatymas, vargu ar ir žmogus galėtų išspręsti. Įstatymas, 
paaiškinęs tam tikrą atvejį, visa kita palieka „vadovau- 

jantis teisingiausiu sprendimu“*“ nuspręsti ir sutvarkyti 
pareigūnams, be to, leidžia jiems daryti pataisas ten, kur 
tik jų patirtis parodytų geresnį būdą už nustatytas tai- 
sykles. Taigi tas, kuris reikalauja, kad valdytų įstatymas, 
atrodo reikalaująs, kad valdytų tik dievas ir protas, o tas, 
kuris reikalauja, kad valdytų žmogus, prideda dar ir žvė- 
rį, nes aistra vra būtent tokia, ir pyktis suklaidina val- 
dančiuosius, net jeigu jie būtų geriausi žmonės. Todėl 
įstatymas vra protas, laisvas nuo troškimų. 

5. Menu pavyzdys, esa gydyti pagal rašytines taisyk- 
les yra blogas dalykas, o geriau būtų pasitelkti menų ži- 
novus, atrodo esąs klaidingas. Jie juk nedaro nieko prie- 
šingo taisyklėms dėl draugystės, tačiau užsidirba atlygi- 
nimą, kai išgydo kenčiančius, tuo tarpu turintys politi- 
nę valdžią daug ką paprastai daro iš pykčio ar palan- 
kumo; o kai kas nors įtaria gydytojus, kad jie, susitarę 
su priešais, dėl atlyginimo kenkia ligoniams, tada jis 
greičiau pareikalautų gydymo pagal rašytines taisykles. 
6.Tačiau sirgdami gydytojai pasikviečia sau kitus gydy- 
tojus, ir treneriai mankštindamiesi — kitus trenerius ma- 
nydami, kad jie negali teisingai spręsti apie savo pačių 
reikalus, be to, veikiami jausmų. Iš to aišku, kad siekian- 
tys to, kas teisinga, siekia bešališko tarpininko; įstatymas 
ir yra bešališkas tarpininkas. Be to, svarbesni už rašyti- 
nius įstatymus ir susiję su reikšmingesniais dalykais yra 
paprotiniai įstatymai, tad jei žmogaus valdžia yra sau- 
gesnė už rašytinių įstatymų valdžią, vis dėlto taip nėra 
paprotinių įstatymų atžvilgiu. 7. Tačiau vienam neleng- 
va prižiūrėti daugelį dalykų, ir, žinoma, jis turės paskirti 
daugelį pareigūnų, tad koks gi skirtumas, ar taip yra iš 
pat pradžių, ar šitaip patvarko vienas [valdovas]? Be to, 
kaip minėta anksčiau, jeigu doras žmogus turi teisę val- 
dyti, nes yra geresnis, tai du geri yra geresni už vieną. 
Tai ir reiškia [eilutė]: 

Kai dviese eina kartu...“, 


ir Agamemnono malda: 


Kad taip man dešimt tokių patarėjų”. 

O ir dabar kai kuriose [valstybėse] pareigūnai, pavyz- 
džiui, teisėjas, turi galią spręsti apie tuos atvejus, kurių 
įstatymas negali apibrėžti; tačiau dėl tų atvejų, kuriuos 
jis gali apibrėžti, niekas neabejoja, kad įstatymas valdy- 
tų ir spręstų geriausiai. 8. Tačiau kadangi kai ką įma- 
noma aprėpti įstatymais, o kai ko neįmanoma, būtent tai 
ir kelia abejonę ir verčia klausti, ar būtų geriau, kad val- 
dytų geriausias įstatymas, ar geriausias žmogus, nes iš- 
leisti įstatymus apie viską, dėl ko bus tariamasi, yra ne- 
įmanoma. Tad ir neprieštaraujama, kad būtent Žmogus 
privalės išspręsti tokius dalykus, tačiau ne vienas, bet 
daugelis. 9. Juk kiekvienas pareigūnas, pamokytas įsta- 
tymo, sprendžia teisingai, tačiau turbūt atrodytų keista, 
jei kas nors geriau matytų dviem akimis ir spręstų [gir- 
dėdamas] dviem ausimis, ir veiktų dviem kojomis bei 
rankomis, negu daugelis — daugeliu, nes ir dabar mo- 
narchai pasirūpina sau daugelį akių ir ausų, ir rankų, 
ir kojų, padarydami bendravaldžiais tuos, kurie pritaria 
jų valdymui ir yra jų draugai. Juk nebūdami draugai jie 
nedarys taip, kaip numatė monarchas, o jei jie yra ir jo 
paties, ir jo valdžios draugai (draugas juk yra lygus ir 
panašus), tai jei [monarchas] mano, kad jie turi valdyti, 
jis mano, kad lygūs ir panašūs turės panašiai ir valdyti. 

Maždaug taip ir kalba tie, kurie ginčijasi dėl karaliaus 
valdžios. 

10. Tačiau turbūt kai kuriais atvejais tai galioja, o kai 
kuriais — ne. Juk vienas iš prigimties tinka būti valdo- 
mas šeimininko, kitas — būti valdomas karaliaus, dar ki- 
tas tinka politėjai, ir tai teisinga ir abiem pusėms nau- 
dinga. Tačiau niekas iš prigimties nėra tinkamas tironi- 

Jal ar kitoms santvarkoms, kurios yra nukrypusios, nes 
tai priešinga prigimčiai. Bet iš to, kas pasakyta, akivaiz- 
du, jog tarp panašių ir lygių nenaudinga ir neteisinga, 
kad vienas viešpatautų visų atžvilgiu — nei tada, kai nė- 
ra įstatymų ir jis pats yra įstatymas, nei tada, kai egzis- 
tuoja įstatymai, nei tada, kai geras [valdo] gerus, nei ta- 
da, kai blogas — blogus, nei tada, kai jis pranoksta ki- 
tus dorybe, nebent tam tikru atveju. O koks tas atvejis, 
reikia nurodyti; tam tikra prasme tai jau nurodyta ir 
anksčiau. 

11. Tačiau pirmiausia reikia apibrėžti, kas tinka būti 
valdomas karaliaus, kas yra tinkamas aristokratinei san- 
tvarkai ir kas — politėjai. Karaliaus valdžiai yra tinka- 
ma tokia dauguma, kuri dėl pačios savo prigimties gali 
iškelti giminę, išsiskiriančią dorybe, reikalinga politiniam 
vadovui; aristokratinei santvarkai tinka tai, kas dėl pa- 
čios savo prigimties gali iškelti daugumą, sugebančią bū- 
ti valdomą taip, kaip valdomi laisvieji, ir tų, kurie dėl 
savo dorybės tinka vadovauti politinei valdžiai; politė- 
jai tinka tai, kame iš prigimties slypi karinga dauguma, 
galinti būti valdoma ir valdyti pagal įstatymą, dalijanti 
valdžią tiems, kurie yra turtingi ir turi nuopelnų. 12. O 
kai atsitinka taip, kad atsiranda ištisa giminė arba kas 
nors vienas, kas savo dorybe taip skiriasi nuo kitų, jog 
jo dorybė pranoksta visų kitų dorybę, tada teisinga, kad 
ta giminė būtų karališka ir viešpatautų visais atžvilgiais 
ar kad tas vienas žmogus būtų karalius. Mat, kaip jau 
sakyta anksčiau, taip yra ne vien pagal tą teisingumą, 
kurį paprastai siūlo steigiantys santvarkas, tiek aristok- 
ratines, tiek oligarchines, tiek demokratines (juk visi 

pretenduoja remdamiesi išskirtinumu, tačiau ne tuo pa- 
čiu išskirtinumu), bet ir pagal anksčiau minėtąjį. 13. Šiaip 
ar taip, juk neleistina nužudyti arba ištremti, arba iš- 
stumti iš visuomenės tokį žmogų, arba manyti, kad ir 
jis atėjus jo eilei turi būti valdomas. Natūraliai taip ne- 
būna, kad dalis pranoktų visumą, tačiau tam, kuris pa- 
sižymi šitokiu išskirtinumu, atsitinka būtent taip. Taigi 
belieka tik paklusti tokiam žmogui, ir kad jis viešpatau- 
tų ne atėjus jo eilei, bet absoliučiai. 

Taigi karaliaus valdžia — kokios yra jos atmainos ir 
ar ji nenaudinga valstybėms, ar naudinga, ir kokioms, ir 
kaip — tebūnie apibrėžta šitaip. 

XII. 1. Kadangi sakome, kad yra trys teisingos san- 
tvarkos, o geriausioji iš jų turi būti ta, kurią įgyvendina 
geriausieji, ir kad tai yra tokia santvarka, kurioje atsira- 
do arba kas nors vienas, arba ištisa giminė, arba dau- 
gelis, dorybe pranokstantys visus kitus, ir pastarieji su- 
geba būti valdomi, o pirmieji sugeba valdyti, siekdami 
labiausiai verto pasirinkti gyvenimo, ir kadangi ankstes- 
niuose samprotavimuose buvo parodyta, kad žmogaus 
dorybė ir geriausiosios valstybės piliečio dorybė turi būti 
ta pati, tai akivaizdu, jog tuo pačiu būdu ir dėl tų pa- 
čių dalykų ir žmogus tampa doras, ir įkuriama aristok- 
ratijos arba karaliaus valdoma valstybė. 2. Taigi tas auk- 
lėjimas bei papročiai, kurie Žmogų padaro dorą, ir tie, 
kurie sukuria pilietį arba karalių, bus beveik tie patys. 

Apibrėžus šiuos dalykus, metas jau pamėginti kalbė- 
ti apie geriausiąją santvarką — kaip pagal savo prigim- 
tį ji gali atsirasti ir kaip gali būti įkurta. Taigi tas, kuris 
ketina ją deramai ištirti, privalo <...>“. 

I. 1. Visuose menuose ir moksluose, kurie nėra dali- 
niai, tačiau tam tikros vienos rūšies atžvilgiu yra užbaig- 
ti, vieno užduotis yra ištirti, kas tinka kiekvienai rūšiai, 
pavyzdžiui, kokios pratybos kokiam kūnui yra naudin- 
gos ir kokios geriausios (nes tam, kuris iš prigimties ge- 
riausias ir geriausiai aprūpintas, turi tikti tos, kurios yra 
geriausios), ir kokios vienos pratybos geriausiai tinka vi- 
siems (tai juk irgi yra gimnastikos užduotis); be to, jei- 
gu kas nors trokštų ne to, kas jam tinka, ar tai būtų [kū- 
no] savybė, ar varžyboms reikalingas mokėjimas, trene- 
ris ir gimnastikos mokytojas privalo pasirūpinti ugdyti 
ir tokį sugebėjimą. 2. Matome, kad panašiai yra ir gy- 
„ dymo, ir laivų statymo, ir drabužių [siuvimo], ir visuo- 
se kituose menuose. 

Taigi akivaizdu, kad to paties mokslo užduotis yra 
ištirti ir geriausiąją santvarką — kokia ji yra ir kokia tu- 
rėtų būti, kad taptų labiausiai pageidaujama, kai nekliu- 
do jokios išorinės aplinkybės, ir tai, kokia kam tinka (juk 
turbūt neįmanoma, kad daugeliu atvejų būtų pasiekta ge- 
riausioji, taigi įstatymų leidėjas ir tikras politikas neturi 

pamiršti nei to, kokia santvarka yra absoliučiai geriau- 
sia, nei to, kokia yra geriausia esamomis aplinkybėmis), 
taip pat trečiąją santvarką, grindžiamą išankstine prie- 
laida (nes reikia sugebėti ištirti duotąją santvarką — ir 
tai, kaip ji iš pradžių galėtų susidaryti, ir kaip susidariu- 
si galėtų būti išsaugota kuo ilgesnį laiką; kalbu apie tai, 
jeigu, pavyzdžiui, kokiai nors valstybei atsitiktų taip, kad 
ji neturėtų nei geriausiosios santvarkos, nei jai būtinų iš- 
teklių, nei netgi tos santvarkos, kuri yra [geriausia] įma- 
noma iš esamųjų, bet turėtų blogesnę). 3. Be viso to, rei- 
kia pažinti tą santvarką, kuri tinkamiausia visoms vals- 
tybėms. Daugelis iš tų, kurie išdėstė savo požiūrį į san- 
tvarką, nors kai ką ir sako teisingai, tačiau kalbėdami apie 
tai, kas galėtų būti naudinga, vis dėlto klysta. Juk būtina 
tirti ne tik geriausiąją santvarką, bet ir [geriausią] įma- 
nomą, taip pat tą, kuri būtų lengviau įgyvendinama ir 
visoms [valstybėms] bendresnė. O dabar vieni siekia pa- 
čios aukščiausios ir reikalaujančios didelių išteklių, kiti 
kalba apie tam tikrą bendresnę santvarką ir, atmetę esa- 
mas, giria lakoniškąją ar kokią kitą. 4. Tuo tarpu reikėtų 
įvesti tokią tvarką, kuriai esamomis aplinkybėmis [žmo- 
nės] lengvai paklustų ir galėtų joje dalyvauti, nes ištai- 
syti santvarką yra ne lengvesnis darbas kaip įkurti ją iš 
pradžių, lygiai kaip išmokti ką nors iš naujo ne lengviau 
kaip išmokti iš pradžių; todėl, be viso to, kas pasakyta, 
politikas privalo sugebėti padėti jau egzistuojančioms san- 
tvarkoms, kaip jau buvo minėta anksčiau. O tai neįma- 
noma, jei jis nežino, kiek yra santvarkos rūšių; dabar kai 
kurie mano, kad yra viena demokratija ir viena oligar- 
chija, o tai neteisinga. 

5. Taigi reikia nepamiršti, kiek yra santvarkų atmai- 
nų ir kiek yra būdų, kuriais jos gali būti jungiamos. To- 
liau, su tokiu pačiu supratingumu reikia įžvelgti ir tai, 
kurie įstatymai yra geriausi ir kokie tiktų kiekvienai iš 
santvarkų. Juk įstatymai turi būti leidžiami — ir visi jie 
yra leidžiami — atsižvelgiant į santvarką, o ne santvar- 
kos [kuriamos] atsižvelgiant į įstatymus. Santvarka yra 
valstybės tvarka, nustatanti, kokiu būdu paskirstomos 
pareigos, kas santvarkoje turi aukščiausiąją valdžią ir 
koks yra kiekvienos bendrijos tikslas, o įstatymai, pagal 
kuriuos valdantieji privalo valdyti ir sulaikyti tuos, ku- 
rie jiems nusižengia, skirtini nuo santvarką apibūdinan- 
čių dalykų. 6. Taigi akivaizdu, kad būtina turėti ome- 
nyje kiekvienos santvarkos atmainas ir jų skaičių jau vien 
įstatymų leidimo reikalui, nes neįmanoma, kad tie pa- 
tys įstatymai būtų naudingi visoms oligarchijoms arba 
visoms demokratijoms, jei tik jų yra daugiau, o ne vie- 
nintelė demokratija ir vienintelė oligarchija. 


II. 1. Kadangi pirmajame santvarkų tyrime išskyrėme 
tris teisingas santvarkas — karaliaus valdžią, aristokra- 
tiją ir politėją — ir tris nukrypimus nuo jų — tironiją 
[kaip nukrypimą] nuo karalystės, oligarchiją — nuo aris- 
tokratijos ir demokratiją — nuo politėjos, o apie aristok- 
ratiją bei karaliaus valdžią jau kalbėta (juk tirti geriau- 
siąją santvarką yra tas pat, kaip kalbėti apie šiuos pa- 
vadinimus [turinčias santvarkas], nes kiekviena iš jų sie- 
kia remtis dorybe, aprūpinta ištekliais), be to, jau anks- 
čiau apibrėžta, kuo tarpusavyje skiriasi aristokratija ir 
karaliaus valdžia ir kada reikia [santvarką] laikyti kara- 
liaus valdžia, tad belieka apžvelgti tą santvarką, kuri va- 

dinama bendru [ju visu] pavadinimu, taip pat kitas san- 
tvarkas — oligarchija, demokratiją ir tironiją. 2. Taigi, 
kuris iš šių nukrypimų yra blogiausias ir kuris antras 
[pagal bloguma], akivaizdu: blogiausias būtinai bus nu- 
krypimas nuo pirmosios ir dieviškiausios santvarkos, o 
karaliaus valdžia neišvengiamai arba turės tik vardą, ne- 
būdama [tokia iš tikrųjų], arba remsis didžiuliu karaliau- 
jančiojo pranašumu; taigi tironija, būdama blogiausia, 
yra labiausiai nutolusi nuo politėjos, antroje vietoje — 
oligarchija (mat aristokratija yra labai tolima pastarajai 
santvarkai), o nuosaikiausia — demokratija. 3. Kai kas 
jau anksčiau yra šitai išdėstęs, tačiau kitu požiūriu ne- 
gu mes: jis nusprendė, kad visos [santvarkos] yra tinka- 
mos, antai ir oligarchija esanti naudinga, ir kitos, o blo- 
giausia esanti demokratija, tačiau ji esanti geriausia iš 
blogiausiųjų'. 4. Mes vis dėlto sakome, kad jos visos yra 
visiškai klaidingos, ir reikėtų kalbėti ne apie tai, kad vie- 
na oligarchija yra geresnė už kitą, o kad tik ne tokia 
bloga. Tačiau dabar atsisakykime tokio skirstymo; mums 
pirmiausia reikia išnagrinėti, kiek yra santvarkų atmai- 
nų (jei jau esama kelių demokratijos bei oligarchijos rū- 
šių), o po to — kuri iš jų bendriausia ir kuri labiausiai 
pasirinktina po geriausiosios santvarkos; be to, jeigu kar- 
tais egzistuoja kokia nors kita [santvarka|, kuri yra aris- 
tokratinė ir gerai sudaryta, tačiau daugumai valstybių 
netinkama, kokia ji. 5. Paskui — kokia kita kurioms 
[valstybėms] yra pasirinktina (nes galbūt vieniems de- 
mokratija yra būtinesnė už oligarchiją, o kitiems — oli- 
garchija už demokratiją); po to — kokiu būdu turėtų 
veikti tas, kuris siekia įkurti šias santvarkas (kalbu apie 


lar 179 


1289b 


1290a 


KETVIRTA KNYGA 


įvairių rūšių demokratijas ir oligarchijas), ir pagaliau, kai 
jau kiek galėdami būsime trumpai paminėję jas visas, rei- 
kėtų pamėginti apžvelgti, kas santvarkoms yra pražūtin- 
ga ir kas jas išsaugo, tiek apskritai, tiek kiekvieną atski- 
rai, ir dėl kokių priežasčių natūraliai viskas taip klostosi. 


III. 1. Santvarkų yra ne viena dėl to, kad kiekvienos 
valstybės dalių taip pat yra ne viena. Pirmiausia mato- 
me, kad visos valstybės susideda iš ūkių; be to, kad iš 
daugybės [jų gyventojų] vieni neišvengiamai yra turtin- 
gi, kiti — neturtingi, dar kiti — vidutiniokai, ir iš tur- 
tingųjų bei neturtingųjų vieni yra ginkluoti, o kiti — ne- 
ginkluoti. Taip pat matome, kad dalis liaudies yra žem- 
dirbiai, dalis — prekiautojai, o dar kiti — amatininkai. 
Tarp diduomenės taip pat esama skirtumų ir turto, ir 
nuosavybės dydžio atžvilgiu — pavyzdžiui, arklius au- 
ginti nelengva tiems, kurie nėra turtingi. 2. Kaip tik dėl 
to senovės laikais kuriose tik valstybėse būdavo raitinin- 
kų, ten būdavo ir oligarchijos; jos naudojo arklius karuo- 
se prieš kaimynus, kaip, pavyzdžiui, eretriečiai ir chal- 
kidiečiai, ir magnesiečiai prie Meandro, ir daugelis kitų 
Azijoje. Be turto skirtumų, egzistuoja dar ir kilmės bei 
dorybės skirtumai, o gal ir dar koks nors, apie kurį, kal- 
bant apie aristokratiją, buvo sakyta, kad tai yra valsty- 
bės dalis (juk tada mes nurodėme, iš kiek būtinų dalių 
susideda kiekviena valstybė); iš šių dalių kai kada val- 
dyme dalyvauja visos, o kai kada — mažesnis arba di- 
desnis jų skaičius. 3. Taigi akivaizdu, kad neišvengiamai 
yra daug santvarkų, kurios viena nuo kitos skiriasi rū- 
šimi, nes ir jų dalys vienos nuo kitų skiriasi rūšimi. Juk 
santvarka yra tam tikras valdžios pareigų sutvarkymas, 

o jas visi dalijasi arba pagal dalyvaujančiųjų jėgą, arba 
pagal tam tikrą jų bendrą lygybę, t.y. neturtingųjų arba 
turtingųjų, arba abejų bendrą. Be abejo, santvarkų yra 
tiek, kiek yra pranašumų bei dalių skirtumų sutvarky- 
mo [būdų]. 

4. Vis dėlto atrodo, kad yra dvi [santvarkų rūšys]; 
kaip apie vėjus sakoma, kad vieni yra šiaurės, kiti — pie- 
tų, o visi kiti yra nukrypimai nuo pastarųjų, taip ir san- 
tvarkos yra dvi, demokratija ir oligarchija, nes aristokra- 
tija laikoma oligarchijos atmaina, tarsi ji būtų tam tikra 
oligarchija, o vadinamoji politėja — demokratija, kaip vė- 
jų atveju vakarų vėjas priskiriamas šiaurės vėjui, 0 rytų 
vėjas — pietų vėjui“. Panašiai yra ir su dermėmis, kaip 
kai kas teigia, nes ir apie jas manoma, kad jų yra dvi 
rūšys — dorinė ir friginė, o kiti sąskambiai vadinami ar- 
ba doriniais, arba friginiais. 5. Labiausiai įprasta laikytis 
tokios nuomonės apie santvarkas, tačiau teisingiau ir ge- 
riau skirstyti jas taip, kaip suskirstėme mes, — tarti, kad 
yra viena arba dvi gerai sudarytos santvarkos, o kitos 
yra nukrypimai: vienos — nuo gerai sumaišytos [santvar- 
kos]*, kitos — nuo geriausiosios santvarkos, ir oligarchi- 
nės yra griežtesnės bei despotiškesnės, o demokratinės — 
palaidos ir švelnios. 

6. Nederėtų demokratija laikyti, kaip daugelis dabar 
yra įpratę, [tos santvarkos,| kur viešpatauja dauguma 
(juk ir oligarchijose, ir visur kitur viešpatauja didesnioji 
dalis), nei oligarchija — tos, kur viešpatauja nedaugelis, 
nes jeigu, sakysime, iš viso būtų tūkstantis trys šimtai 
[gyventojų] ir iš jų tūkstantis turtingų, ir jie tiems trims 
šimtams, kurie yra neturtingi, bet laisvi ir kitais atžvil- 

giais panašūs, neduotu valdžios, niekas negalėtų pasa- 
kyti, kad toje valstybėje yra demokratija; panašiai jeigu 
skurdžiai būtų negausūs, bet stipresni už daugumą su- 
darančius turtinguosius, niekas tokios [santvarkos] neva- 
dintų oligarchija, jeigu kitiems, turtingiems, nepriklausy- 
tų jokios garbingos pareigos. 7. Taigi labiau derėtų teig- 
ti, kad demokratija yra tada, kai viešpatauja laisvieji, o 
oligarchija — kai turtingieji, tačiau atsitinka taip, kad vie- 
ni būna gausūs, o kiti — negausūs, nes laisvųjų yra 
daug, o turtingųjų — mažai. Ir jeigu pareigos būtų skir- 
stomos pagal ūgį, kaip, pasak kai ko, yra Etiopijoje“, ar- 
ba pagal grožį, tai būtų oligarchija, nes tiek gražių, tiek 
didelių Žmonių yra nedaug. 

8. Vis dėlto vien šių dalykų neužtenka, norint pakan- 
kamai gerai apibrėžti šias santvarkas, bet, kadangi yra 
daug tiek demokratijos, tiek oligarchijos dalių, reikia dar 
pridurti, kad nei tada, kai laisvieji, būdami negausūs, 
valdo gausius nelaisvuosius, kaip, pavyzdžiui, Apoloni- 
joje prie Jonijos įlankos ir Teroje (kiekvienoje iš šių vals- 
tybių garbingas pareigas ėjo tie, kurie išsiskyrė kilmin- 
gumu ir buvo kilę iš pirmųjų kolonijų gyventojų, — jie 
sudarė nedidelę daugumos dalį), nei kai turtingieji [val- 
do] todėl, kad pranoksta kitus skaičiumi, kaip, pavyz- 
džiui, Kolofone senovėje (ten daugelis buvo įsigiję didelį 
turtą prieš prasidedant karui su lidais“), tai dar nėra de- 
mokratija — demokratija yra tada, kai viešpatauja dau- 
gumą sudarantys laisvieji ir neturtingieji, o oligarchija — 
kai [valdo] turtingieji ir kilmingieji, būdami mažuma. 

9. Taigi, kad santvarkų yra daug ir dėl kokios prie- 
žasties taip yra, jau pasakyta, o kodėl jų yra daugiau ne- 

gu minėta ir kokios jos, ir kodėl, aptarkime išeities tašku 
laikydami tai, kas anksčiau kalbėta. Juk sutinkame, kad 
kiekviena valstybė turi ne vieną, o daugelį dalių. Jeigu, 
pavyzdžiui, imtumėmės tirti gyvūnų rūšis, pirmiausia 
apibrėžtume, ką kiekvienas gyvūnas būtinai turi turėti 
(pavyzdžiui, kai kurias iš juslių, [organus] maistui kram- 
tyti bei virškinti, tokius kaip burna ir pilvas, be to, dar 
tai, kuo kiekvienas iš jų Juda), 10. Jeigu tai būtų tik tie 
dalykai ir jų būtų įvairių atmainų (turiu galvoje, jeigu 
būtų keletas tam tikrų burnos rūšių, ir pilvo, ir juslių, be 
to, dar judamųjų dalių), tai daugybė jų derinių neišven- 
giamai sukurs daugybę gyvūnų rūšių (juk neįmanoma, 
kad tas pats gyvūnas turėtų keletą burnos ar ausų at- 
mainų); taigi, kai imami visi įmanomi pastarųjų deriniai, 
jie sudarys gyvūnų rūšis, ir tiek tų rūšių, kiek yra būtinų 
dalių derinių. 11. Lygiai tas pat ir minėtųjų santvarkų 
atveju. Juk ir valstybės yra sudarytos ne iš vienos, bet iš 
daugelio dalių, kaip jau dažnai buvo minėta: viena iš jų 
susijusi su maistu, tai vadinamieji žemdirbiai, antroji — 
vadinamieji amatininkai (ji susijusi su amatais, be kurių 
valstybė negali gyvuoti; kai kurie iš šių amatų yra būti- 
ni, o kai kurie skirti prabangai ir geram gyvenimui), tre- 
čioji — prekiautojai (prekiautojais vadinu susijusius su 
pardavimu, pirkimu, pirklyste ir smulkia prekyba), ket- 
virtoji — samdiniai, o penktoji rūšis yra ta, kuri turės 
kariauti; pastaroji ne mažiau būtina už kitas, jei tik [vals- 
tybės gyventojai] neketina vergauti užpuolikams; juk vi- 
siškai neįmanoma, kad ta valstybė, kuri yra vergiškos pri- 
gimties, būtų verta vadintis valstybe, nes valstvbė yra sau 
pakankama, o tai, kas vergiška, nėra sau pakankama. 

12. Todėl Valstybėje apie tai pasakyta įžvalgiai, tačiau 
nepakankamai“: Sokratas juk sako, kad valstybė suside- 
da iš keturių būtiniausių dalių, o šios, pasak jo, yra au- 
dėjas, žemdirbys, batsiuvys ir statybininkas; po to jis dar 
prideda (turbūt manydamas, kad pastarieji nėra sau pa- 
kankami) vario kalvį ir tuos, kurie rūpinasi būtinomis 
maisto atsargomis, be to, dar pirklį ir smulkų prekeivį. 
Ir visi jie užpildo pirmąją valstybę, tarsi kiekviena vals- 
tybė yra susidariusi dėl būtinųjų poreikių, o ne veikiau 
dėl paties gėrio, ir ji lygia dalimi yra reikalinga ir bat- 
siuvių bei žemdirbių. 13. O karių dalį jis prideda tik tuo- 
met, kai, teritorijai plečiantis ir susiliečiant su gretimo- 
mis sritimis, jie stoja į karą. 

Bet juk ir tarp tų keturių, ar kiek jų būtų, [santvar- 
kos] narių būtinai turi būti kas nors, kas vykdytų tei- 
singumą ir spręstų, kas yra teisinga. Juk jeigu siela la- 
biau laikoma gyvo padaro dalimi negu kūnas, tai ir vals- 
tybių dalimis labiau reikia laikyti būtent tokias, o ne tas, 
kurios susijusios su būtinaisiais poreikiais, t. y. karius ir 
tuos, kurie dalyvauja sprendžiant, kas yra teisinga, be 
to, tuos, kurie svarsto [valstybės reikalus], nes svarsty- 
mas yra politinio įžvalgumo darbas. Ir jeigu kai kur tai 
atlieka atskiri, o kai kur — tie patys [piliečiai], tai netu- 
ri jokios reikšmės samprotavimui: 14. juk dažnai tiems 
patiems tenka ir eiti karinę tarnybą, ir būti žemdirbiais. 
Taigi, jeigu ir tie, ir anie laikytini valstybės dalimis, aki- 
vaizdu, kad kariai būtinai yra valstybės dalis. Septintoji 
dalis yra tie, kurie dalyvauja veikloje savo turtu; tai tie, 
kuriuos vadiname turtingaisiais. Aštuntoji dalis yra vals- 
tybės tarnautojai, einantys valdžios pareigas, — juk be 

pareigūnų valstybė negali egzistuoti, todėl būtinai turi 
būti kas nors, kas sugebėtų valdyti ir nuolat ar pakaito- 
mis dirbti valstybėje tą darbą. Kitos dalys, kurias ką tik 
apibrėžėme, yra svarstantieji [valstybės reikalus] ir spren- 
džiantieji, kas yra teisinga besiginčijantiems. Tad jeigu 
valstybėse tai turi būti vykdoma, ir vykdoma gerai ir tei- 
singai, būtina, kad kai kas pasižymėtų dorybe, susijusia 
su politine veikla. 

15. Dėl kitų sugebėjimų, tai daugeliui atrodo, kad juos 
gali turėti tie patys [Žmonės], antai tie patys gali būti ir 
kariai, ir žemdirbiai, ir amatininkai, taip pat tarybos na- 
riai ir teisėjai, nes visi savinasi dorybę ir mano, kad gali 
eiti daugelį valdžios pareigų, betgi neįmanoma, kad tie 
patys būtų ir skurdžiai, ir turtingi. Dėl to atrodo, kad 
šios valstybės dalys — turtingieji ir neturtingieji — yra 
būdingiausios jos dalys. Be to, kadangi vienų yra daug, 
o kitų — mažai, tai atrodo, kad šios valstybės dalys yra 
priešiškos. Taigi ir santvarkas lemia tai, kad iš pastarųjų 
dalių viena pranoksta kitą, ir atrodo, kad egzistuoja dvi 
santvarkos — demokratija ir oligarchija. 


IV. 1. Taigi, kad esama daugelio santvarkų ir dėl ko- 
kios priežasties, pasakyta jau anksčiau, o dabar pasaky- 
kime, kad esama kelių ir demokratijos, ir oligarchijos rū- 
šių. Tai akivaizdu ir iš to, kas jau minėta. Juk yra kele- 
tas ir liaudies, ir vadinamosios diduomenės rūšių, pavyz- 
džiui, liaudies rūšys yra: viena — žemdirbiai, kita — su- 
sijusieji su amatais, dar kita — prekiautojai, perkantys 
ir parduodantys, dar kita — susijusieji su jūra, ir pasta- 
rųjų viena dalis yra karių, kita — verslo, dar kita — kel- 
tininkų, dar kita — žvejų (nes daug kur kiekviena iš šių 

rūšių apima daug žmonių, pavyzdžiui, žvejai Tarante ir 
Bizantijuje, trierininkai Atėnuose, pirkliai Eginoje ir Chi- 
juje, o keltininkai Tenede), be to, dar rankpelniai ir tie, 
kurie turi mažai turto, taigi negali turėti laisvo laiko, taip 
pat tie, kurie, gimę ne iš abiejų tėvų piliečių, nėra lais- 
vi, ir gal dar kokia kita panaši daugumos rūšis; o di- 
duomenė skirstoma pagal turtą, kilmę, dorybę, išsilavi- 
nimą ir kitus panašius dalykus. 

2. Taigi pirmoji demokratijos rūšis yra ta, kuri taip 
vadinama pirmiausia dėl lygybės, nes tokios demokra- 
tijos įstatymas skelbia lygybę, t.y. kad nebūtų niekuo 
aukštesni nei neturtingieji, nei turtingieji, ir nė vieni iš 
jų neviešpatautų, tačiau abeji būtų vienodi; juk jeigu lais- 
vė ir lygybė tikrai yra demokratijoje, kaip kai kas tei- 
gia, taip labiausiai bus visiems vienodai dalyvaujant val- 
dyme. Kadangi liaudis sudaro daugumą, o lemia tas 
sprendimas, kurį priima daugelis, tai būtinai bus demok- 
ratija. 3. Taigi viena demokratijos rūšis yra tokia, kai pa- 
reigos užimamos pagal turto cenzą, bet šis yra mažas; 
čia turintis [reikiamą turtą] būtinai turi dalyvauti valdy- 
me, o praradęs negali dalyvauti. Kita demokratijos rū- 
šis yra tada, kai dalyvauja visi piliečiai, kuriems negali- 
ma nieko prikišti, o valdo įstatymas; dar kita demokra- 
tijos rūšis — kai visi dalyvauja valdyme, kas tik yra pi- 
liečiai, o valdo įstatymas. Dar kita demokratijos rūšis esti 
tada, kai visa kita yra taip pat, o viešpatauja dauguma, 
bet ne įstatymas. 4. Taip yra tuomet, kai viešpatauja bal- 
savimu priimti sprendimai, bet ne įstatymas. Taip atsi- 
tinka dėl demagogų. Juk remiantis įstatymu demokratiš- 
kai valdomose [valstybėse] demagogas neatsiranda ir 
svarbiausią vietą užima geriausieji iš piliečių, o ten, kur 

įstatymai neviešpatauja, atsiranda demagogai, nes liau- 
dis tampa tarsi vienu monarchu, susidedančiu iš dauge- 
lio, — mat dauguma yra valdovai ne kiekvienas atski- 
rai, bet visi kartu. O kokią daugvaldystę turi galvoje Ho- 
meras, vadindamas ją negeru dalyku’, — ar tokią, ar kai 
daugelis valdo kiekvienas atskirai, — neaišku. 5. Juk to- 
kia liaudis, būdama tarsi monarchas, siekia valdyti mo- 
narchiškai, nepripažindama įstatymų valdžios, ir tampa 
despotiška, taigi pataikūnams rodoma pagarba. Tokia 
demokratija iš monarchijų artima tironijai, nes ir jos dva- 
sia yra tokia pati, ir tai, kad abi yra despotiškos geres- 
niųjų atžvilgiu, ir balsavimu priimti sprendimai čia yra 
tas pat, kas tenai — įsakymai, ir demagogas bei patai- 
kūnas yra tas pat, jie panašūs ir labiausiai klesti atitin- 
kamose santvarkose — pataikūnai tironijose, o demago- 
gai tokiose demokratijose. 6. Tai, kad viešpatauja balsa- 
vimu priimti sprendimai, o ne įstatymai, lemia pastarieji, 
viską pavesdami tautai; mat jiems pavyksta tapti labai 
svarbiems dėl to, kad tauta valdo viską, o tautos nuo- 
monę valdo jie patys, nes dauguma leidžiasi jų įtikina- 
ma. Be to, tie, kurie kaltina pareigūnus, sako, kad spręsti 
turi tauta, o ši mielai priima kvietimą, taigi nušalinami 
visi pareigūnai. 7. Visai pagrįstai tokiai demokratijai ga- 
lima būtų prikišti, kad ji nėra santvarka". Juk ten, kur 
valdo ne įstatymai, santvarkos nėra, nes įstatymas turi 
valdyti viską, o pareigūnai — kiekvieną dalyką atskirai, 
Ir tai reikia laikyti santvarka; taigi, Jeigu demokratija ir 
yra viena iš santvarkų, tai akivaizdu, kad tokia padėtis, 
kai balsavimu tvarkoma viskas, nėra demokratija tikrą- 
ja prasme, nes balsavimu priimtas nutarimas negali bū- 
ti visuotinis. 

Taigi demokratijos rūšys tebūnie apibrėžtos šitaip. 

V. 1. O oligarchijos rūšys yra tokios: viena — kai pa- 
reigoms eiti nustatomas toks turto cenzas, kad neturtin- 
gieji, sudarantys daugumą, negali jose dalyvauti, tačiau 
įsigijęs [reikiamo dydžio turtą] gali dalyvauti valdyme; 
kita — kai pareigoms eiti nustatomas didelis turto cen- 
zas ir [pareigūnai] patys renka trūkstamus narius (jeigu 
jie renka iš visų tokių [piliečių], tai atrodo labiau aris- 
tokratiška, o jeigu tik iš tam tikrų — oligarchiška); dar 
kita oligarchijos rūšis — kai vietoj tėvo [į valdžią] atei- 
na sūnus, o ketvirtoji — kai yra taip, kaip pasakyta da- 
bar, ir valdo ne įstatymas, bet pareigūnai. Pastaroji tarp 
oligarchijų atitinka tironiją tarp monarchijų ir paskutinę 
mūsų minėtą demokratiją — tarp demokratijų; tokia oli- 
garchija yra vadinama dinastija“. 

2. Taigi tiek yra oligarchijos ir demokratijos rūšių. Ta- 
čiau nereikia pamiršti, jog daug kur atsitinka taip, kad 
įstatymais grindžiama santvarka nėra demokratinė, ta- 
čiau dėl papročių ir dėl gyvenimo sanklodos tvarkoma- 
si demokratiškai; panašiai ir kitur — pagal įstatymus 
santvarka yra demokratiškesnė, o dėl papročių ir gyve- 
nimo būdo tvarkomasi veikiau oligarchiškai. Dažniausiai 
taip atsitinka pasikeitus santvarkai, nes [piliečiai] ne iš 
karto pereina [prie naujos tvarkos], bet iš pradžių yra 
patenkinti gaudami šiek tiek naudos iš abiejų, taigi pa- 
silieka ir kai kurie iš buvusiųjų įstatymų, nors valdžią 
turi tie, kurie pakeitė santvarką. | 

3. Kad esama tiek demokratijos ir oligarchijos rūšių, 
akivaizdu iš to, kas pasakyta. Juk būtina, kad arba vi- 
sos minėtosios tautos dalys dalyvautų valdyme, arba vie- 

nos dalyvautų, o kitos — ne. Taigi, kai santvarkoje vieš- 
patauja žemdirbiai ir tie, kurie turi nedidelį turtą, tvar- 
komasi pagal įstatymus, nes jie privalo dirbti, kad gy- 
ventų, ir neturi laisvo laiko; todėl, suteikę galią įstaty- 
mui, jie rengia tik būtiniausius tautos susirinkimus, o ki- 
tiems leidžia dalyvauti tuomet, kai šie įsigyja įstatymų 
numatyto dydžio turtą; dalyvauti leidžiama visiems jį įsi- 
gijusiems, nes jeigu nebūtų visiems leidžiama, tai būtų 
oligarchiška, o leidus visiems, jie negalėtų turėti laisvo 
laiko neturėdami pajamų. Taigi dėl šių priežasčių tai yra 
viena demokratijos rūšis. 4. Kita rūšis atsiranda dėl to- 
lesnio skirstymo: juk visiems piliečiams, kuriems tik ne- 
galima nieko prikišti dėl kilmės, gali būti leidžiama [da- 
lyvauti valdyme|, tačiau dalyvauja tik galintys rasti lais- 
vo laiko; kaip tik dėl to tokioje santvarkoje valdo įsta- 
tymai, nes [piliečiai] neturi pajamų. O trečioji rūšis — 
kai visiems, kurie tik yra laisvi, leidžiama dalyvauti val- 
dyme, bet vis dėlto ne visi dalyvauja dėl anksčiau mi- 
nėtos priežasties. Taigi tokioje santvarkoje irgi neišven- 
giamai valdo įstatymas. 5. Ketvirtoji demokratijos rūšis 
yra ta, kuri laiko atžvilgiu valstybėse susidarė paskuti- 
nė. Kadangi valstybės tapo daug didesnės nei buvo iš 
pradžių ir turi pakankamai pajamų, valdyme dalyvauja 
visi (nes dauguma yra pranašesnė), visi turi savo dalį 
ir pilietiškai tvarkosi, nes net ir neturtingi gali rasti lais- 
vo laiko, gaudami algą. Būtent tokia dauguma turi dau- 
giausiai laisvo laiko, nes jiems netrukdo rūpesčiai dėl sa- 
vu reikalų, o turtingiesiems trukdo, tad jie dažnai neda- 
lyvauja nei tautos susirinkimuose, nei teismuose. Dėl to 
santvarkoje viešpatauja neturtingųjų dauguma, o ne įsta- 

tymai. Taigi tiek yra demokratijos rūšių, ir jos yra to- 
kios dėl minėtųjų neišvengiamų priežasčių, 6. o dėl oli- 
garchijos, tai, kai nemažai Žmonių turi turto, tačiau ne 
itin didelio ir be pertekliaus, yra pirmoji oligarchijos rū- 
šis, nes čia įsigijusiam [turto] sudaroma galimybė daly- 
vauti valdžioje, ir dėl dalyvaujančiųjų gausumo neišven- 
giamai viešpatauja ne žmonės, o įstatymas (kuo labiau 
jie yra nutolę nuo monarchijos ir neturi tokio didelio tur- 
to, kad galėtų rasti laisvo laiko ir nesirūpinti juo, bet turi 
ir ne tokį mažą, kad turėtų būti išlaikomi valstybės, [tuo 
labiau] jiems neišvengiama leisti valdyti įstatymui, o ne 
patiems). 7. O kai turto turinčiųjų yra mažiau nei anks- 
čiau, tačiau jie turi daugiau, atsiranda antroji oligarchi- 
jos rūšis, nes būdami stipresni jie nusprendžia, kad ver- 
ta siekti daugiau, ir todėl patys parenka iš kitų tuos, ku- 
rie pateks į valdžią; bet kadangi jie dar nėra tokie stip- 
rūs, kad valdytų be įstatymų, jie išleidžia būtent tokį 
įstatymą. 8. O jeigu einama dar toliau, jeigu jų lieka dar 
mažiau, bet jie turi didesnį turtą, tuomet susiklosto tre- 
čioji oligarchijos pakopa — jie patys laiko savo rankose 
valdžią pagal įstatymą, liepiantį, kad po mirties ją per- 
imtų sūnūs. O kai jie dėl savo turtų ir populiarumo tam- 
pa pernelyg galingi, tada tokia dinastija jau yra labai ar- 
tima monarchijai; valdovais čia jau tampa Žmonės, o ne 
įstatymas. Tai yra ketvirtoji oligarchijos rūšis, atitinkan- 
ti paskutiniąją demokratijos rūšį. 

9. Be demokratijos ir oligarchijos, esama dar dviejų 
santvarkų, iš kurių vieną visi vadina, ir mes jau pava- 
dinome, viena iš keturių santvarkos rūšių (tomis ketu- 
riomis laiko monarchiją, oligarchiją, demokratiją ir ket- 

virtąją, vadinamąją aristokratiją); dar yra penktoji, kuri 
vadinama bendru jų visų pavadinimu (ją vadina politė- 
ja), tačiau, kadangi ji susiklosto retai, ją dažnai pamirš- 
ta tie, kurie mėgina išvardyti santvarkų rūšis, ir nurodo 
tik tas keturias (kaip ir Platonas) santvarkas!“. 10. Tą san- 
tvarką, kurią aptarėme pirmuosiuose samprotavimuose, 
tikrai pritinka vadinti aristokratija (nes aristokratija tei- 
singa vadinti tik absoliučiai geriausiųjų dorybės atžvil- 
giu, o ne gerų pagal tam tikrą prielaidą žmonių [tvar- 
komą] santvarką, nes joje vienintelėje tas pats [asmuo] 
absoliučiai yra geras Žmogus ir geras pilietis, o kitose 
santvarkose gerieji yra geri tik savosios santvarkos at- 
žvilgiu); vis dėlto esama santvarkų <ir jos vadinamos 
aristokratijomis>!'!', kurios skiriasi ir nuo oligarchiškai 
tvarkomų santvarkų, ir nuo vadinamosios politėjos, nes 
jose į pareigas renkama ne tik pagal turtą, bet ir pagal 
kilnumą; tokia santvarka skiriasi nuo anų abiejų ir va- 
dinama aristokratine. 11. Juk ir tose [valstybėse], kurio- 
se dorybė nėra visų bendras rūpestis, vis dėlto esama 
žmonių, kurie laikomi vertais pagarbos ir kilniais. Ten, 
kur santvarka atsižvelgia ir į turtą, ir į dorybę, ir į liau- 
dį, kaip, sakysime, Kartaginoje, ji yra aristokratinė. Taip 
pat tos [santvarkos], kurios, kaip Lakedaimone, atsižvel- 
gia tik į du dalykus — dorybę ir liaudį — ir kuriose su- 
mišę šie du dalykai — dorybė ir demokratija. Taigi, gre- 
ta pirmosios, geriausiosios, santvarkos, yra dar šios dvi 
rūšys, o trečioji rūšis — tai tos santvarkos, kurios nuo 
vadinamosios politėjos labiau krypsta į oligarchiją. 


VI. 1. Mums belieka pasakyti apie vadinamąją poli- 
tėją ir apie tironiją. Mes jas suskirstėme šitaip, nors nei 

politėja, nei ką tik minėtos aristokratijos nėra nukrypi- 
mai, nes iš tiesų visos jos yra nutolusios nuo teisingiau- 
sios santvarkos ir priskiriamos prie tų, kurios pačios yra 
nukrypimai nuo jų, kaip minėjome iš pradžių. Apie ti- 
roniją pagrįstai užsimename paskiausiai, nes ji mažiau- 
siai yra santvarka, o mes tiriame santvarką. 

Taigi jau pasakyta, dėl kokios priežasties suskirstyta 
šitaip, o dabar mums reikėtų atskleisti savo požiūrį į po- 
litėją. 2. Jos galia taps aiškesnė apibrėžus tai, kas susiję 
su oligarchija bei demokratija, nes politėja, paprastai ta- 
riant, yra oligarchijos ir demokratijos mišinys. Paprastai 
politėjomis vadinamos tos [mišrios santvarkos], kurios la- 
biau krypsta į demokratiją, o tos, kurios į oligarchiją, va- 
dinamos aristokratijomis, nes išsilavinimas ir kilmingu- 
mas dažniau būdingi turtingesniesiems, be to, turtingie- 
ji atrodo turį tai, dėl ko nusikalsta nusikaltėliai; dėl to 
jie ir laikomi kilniais ir gerais, diduomene. 3. O kadan- 
gi aristokratija siekia išskirtinę padėtį suteikti geriau- 
siems piliečiams, sakoma, kad ir oligarchijos iš esmės su- 
sideda iš kilniųjų ir gerųjų. Sakoma, kad ne aristokrati- 
jos, bet niekingųjų valdomai valstybei neįmanoma būti 
gerai tvarkomai, panašiai kaip valstybei, kuri nėra gerai 
tvarkoma, neįmanoma būti valdomai aristokratiškai. Tačiau 
gera tvarka yra ne tada, kai įstatymai sudaryti gerai, bet 
jų nesilaikoma. Todėl reikia daryti prielaidą, kad vienu at- 
veju gera tvarka yra tada, kai paklūstama nustatytiems 
įstatymams, o kitu atveju — kai įstatymai, kurių laiko- 
masi, yra gerai nustatyti (nes galima paklusti ir blogai 
nustatytiems įstatymams). Tai gali būti viena iš dviejų: ar- 
ba geriausi įmanomi įstatymai, arba absoliučiai geriausi. 

4. O aristokratija, atrodo, iš esmės yra tada, kai gar- 
bingos pareigos dalijamos pagal dorybę, nes aristokrati- 
ią apibrėžia dorybė, oligarchiją — turtas, o demokratiją — 
Įaisve (tačiau daugumos sprendimas lemia jose visose, 
nes ir oligarchijoje, ir aristokratijoje, ir demokratinėse 
santvarkose viešpatauja tai, ką nutaria didžioji dalyvau- 
jančiųjų valdyme dalis). Taigi daugumoje valstybių ši po- 
litėjos rūšis yra vadinama taip, nes mišinys apima tik 
turtinguosius ir neturtinguosius, turtą ir laisvę (juk daž- 
niausiai atrodo, kad būtent turtingieji užima kilniųjų ir 
gerųjų vietą). 5. Kadangi yra trys [pradai], siekiantys ly- 
gybės santvarkoje, — laisvė, turtas ir dorybė (ketvirta- 
sis, kuris vadinamas kilmingumu, susijęs su pastaraisiais 
dviem, nes kilmingumas yra senas turtas bei dorybė), tai 
akivaizdu, kad dviejų [pradų] — turtingųjų ir neturtin- 
gųjų — mišinį reikia laikyti politėja, o trijų — aristokra- 
tija, ir labiausiai iš visų, išskyrus tikrąją ir pirminę formą. 

Taigi jau pasakyta, kad, be monarchijos, demokrati- 
jos ir oligarchijos, egzistuoja ir kitos santvarkos formos, 
ir kokios jos yra, ir kuo tiek aristokratijos, tiek <aristok- 
ratijai priklausančios>'" politėjos vienos nuo kitų skiria- 
si. Taip pat akivaizdu, kad jos nėra viena kitai tolimos. 


VII. 1. O dabar, po to, kas jau minėta, nuosekliai ap- 
tarkime, kokiu būdu greta demokratijos ir oligarchijos at- 
siranda vadinamoji politėja ir kaip ji turi būti įtvirtinta. 
Kartu bus aišku ir tai, kas būdinga demokratijai bei oli- 
garchijai, nes suvokus, kuo jos skiriasi, reikia paimti tai 
iš kiekvienos ir sujungti kaip draugystės ženklą“. 2. Šį 
sujungimą ir sumaišymą apibrėžia trys dalykai. Vienu at- 
veju reikia paimti tai, kas būdinga abiejų [santvarkų] 

įstatymams, pavyzdžiui, dėl teismų — oligarchijose tur- 
tingiesiems skiriamos baudos, jeigu jie atsisako teisminių 
pareigų, tačiau neturtingiesiems nėra nustatvta jokio at- 
lyginimo, o demokratijose neturtingiesiems nustatytas at- 
lyginimas, tačiau turtingiesiems neskiriamos baudos; nu- 
statyti abu šiuos dalykus būtų bendra abiem ir sudary- 
tų vidurkį: dėl to tai ir būdinga politėjai, nes ji vra abiejų 
mišinys. 

3. Taigi toks yra vienas sujungimo būdas. Kitas bū- 
das — laikytis vidurio tarp vienoje ir kitoje [santvarko- 
je] galiojančios tvarkos, pavyzdžiui, vienu atveju tautos 
susirinkime dalyvaujama be jokio turto cenzo arba pa- 
gal visiškai mažą, kitu — pagal didelį cenzą, o tai, kas 
būtų bendra, nėra nei viena, nei kita, bet yra abiejų tur- 
to cenzų vidurkis. Trečiuoju atveju tai susidėtų iš dvie- 
jų sistemų — kai kas būtų iš oligarchiško įstatymo, o kai 
kas — iš demokratiško: pavyzdžiui, manoma, kad jeigu 
pareigos paskirstomos burtais, tai yra demokratiška, o 
kai į jas renkama — oligarchiška, ir demokratiška būtų 
be turto cenzo, o oligarchiška — pagal turto cenzą; tai- 
gi aristokratijai ir politėjai būdinga paimti vieną [bruo- 
Za] iš vienos [santvarkos], o kitą — iš kitos: iš oligar- 
chijos — pareigas padaryti renkamas, o iš demokrati- 
jos — atsisakyti turto cenzo. Taigi toks yra jų sumaišy- 
mo būdas. 

4. Gerą demokratijos ir oligarchijos mišinį apibūdina 
tai, kad tą pačią santvarką įmanoma vadinti ir demok- 
ratija, ir oligarchija; akivaizdu, kad tie, kurie taip vadi- 
na, jaučia tai, jeigu mišinys yra geras. Galima tai laikyti 
ir vidurkiu, nes čia galima rasti ir vieną, ir kitą kraštuti- 

numa. 5. Būtent taip yra lakedaimoniečių santvarkos at- 
veju. Daugelis mėgina teigti, kad ji vra demokratija, nes 
jos tvarka turi daug demokratiškų bruožų, pavyzdžiui, 
pirmiausia vaikų auginimas: turtingųjų vaikai auginami 
panašiai kaip ir neturtingųjų ir auklėjami taip, kaip ga- 
lėtų būti auklėjami ir neturtingųjų vaikai; panašiai yra 
ir vyresniame amžiuje, o ir jiems tapus vyrais viskas yra 
taip pat, nes niekas nerodo, ar Žmogus turtingas, ar 
skurdžius — visi vienodai maitinami per bendruosius 
pietus, ir drabužiai turtingųjų tokie, kokius galėtų įsigyti 
ir bet kuris iš neturtingųjų; be to, iš dvejų svarbiausiųjų 
valdžios pareigų į vienas liaudis renka, o kitose dalyvau- 
ja (seniūnus renka, o eforate dalyvauja). Kiti teigia, kad 
tai yra oligarchija, nes ji turi daug ir oligarchijos bruo- 
žų, pavyzdžiui, į visas pareigas yra renkama ir nė vie- 
nos nėra skiriamos burtais, ir dėl mirties [bausmės] bei 
ištrėmimo sprendžia keletas, ir daugelis kitų panašių da- 
lykų. 6. Tačiau gerai sumaišytoje santvarkoje turi atro- 
dyti, kad esama abiejų santvarkų bruožų ir — nė vie- 
nos, be to, ji turi pati save išsaugoti, o ne su išorine [pa- 
galba], ir pati save ne dėl to, kad siekiančių [ją išsaugo- 
ti] daugiau būtų išorėje (nes ir bloga santvarka gali tu- 
rėti tokią savybę), bet todėl, kad jokia valstybės dalis ne- 
norėtų kitos santvarkos. 

Taigi dabar jau aptarta, kaip turi būti sudaryta poli- 
tėja, o panašiai ir vadinamosios aristokratijos. 

VIII. 1. Mums beliko pasakyti apie tironiją — ne to- 
dėl, kad apie ją būtų daug ką pasakyti, tačiau idant ir ji 
gautų savo dalį šiame tyrime, nes ir ją laikome viena iš 
santvarkų. Karaliaus valdžią esame apibrėžę pirmuosiuo- 

se samprotavimuose, kuriuose ištyrėme labiausiai vertą 
taip vadinti karaliaus valdžią — ar ji valstybėms nenau- 
dinga, ar duoda naudos, ir kas turi tapti [karaliumi], ir 
iš kokio [sluoksnio], ir kaip. 2. Be to, tirdami karaliaus 
valdžią išskyrėme dvi tironijos rūšis, nes jų esmė tam tik- 
ra prasme yra susijusi ir su karaliaus valdžia — abi šios 
valdymo rūšys yra grindžiamos įstatymu (nes ir kai ku- 
rie barbarai renka visagalius monarchus, ir iš senovės 
graikų kai kas kitados tapdavo tokiais monarchais, va- 
dinamaisiais aisimnetais), tačiau jos turi ir tam tikrų tar- 
pusavio skirtumų; taigi jos būtų karališkos (nes remiasi 
įstatymu ir monarchiškai valdo savo noru paklūstančius 
valdinius), o kita vertus — tironiškos (nes valdo despo- 
tiškai ir pagal savo valią). 3. Trečioji tironijos rūšis yra 
ta, kuri labiausiai atrodo esanti tironija ir atitinka abso- 
liučią karaliaus valdžią; tokia tironija neišvengiamai tam- 
pa ta monarchija, kuri niekam neatsiskaitydama valdo 
visus, panašius ir geresnius, savo pačios, o ne valdinių 
labui. Dėl to čia nėra savanoriškumo, nes nė vienas iš 
laisvųjų savo noru tokiai valdžiai nepaklūsta. 

Taigi dėl minėtų priežasčių esama tokių ir tiek tiro- 
nijos rūšių. 

IX. 1. O kokia santvarka yra geriausia ir koks gyve- 
nimo būdas geriausias daugumai valstybių ir daugumai 
žmonių, sprendžiant ne dorybės, nepasiekiamos eili- 
niams Žmonėms, ir ne išsilavinimo, reikalaujančio pri- 
gimties [dovanų] ir išteklių, kuriuos gali suteikti likimas, 
ir ne pageidautinos santvarkos požiūriu, tačiau toks gy- 
venimo būdas, kuris būtų prieinamiausias daugumai 
žmonių, ir tokia santvarka, kurią gali susikurti daugu- 

ma valstybių? 2. Juk ir vadinamosios aristokratijos, ku- 
rias dabar aptarėme, kai kada nepritampa daugelyje 
valstybių, o kai kada priartėja prie vadinamosios poli- 
tėjos, dėl to apie jas abi reikia kalbėti kaip apie vieną. 
Ir, Žinoma, apie visa tai reikia spręsti remiantis tais pa- 
čiais principais. Jeigu teisingai pasakyta Etikoje'“, kad lai- 
mingas gyvenimas yra tada, kai nekliudomai laikomasi 
dorybės, o dorybė yra vidurys, tuomet neišvengiamai 
gyvenimas laikantis vidurio — visiems įmanomo pasiekti 
vidurio — yra geriausias. 3. Taip pat turi būti apibrė- 
žiama tiek valstybės, tiek santvarkos dorybė ir yda, nes 1295b 
santvarka yra tam tikras valstybės gyvenimo būdas. Tai- 
gi visose valstybėse yra trys valstybės dalys, viena — la- 
bai turtingi, kita — visai neturtingi, o trečia — viduti- 
niai. Tad jeigu sutinkama, kad geriausia tai, kas yra nuo- 
saiku ir vidurys, tai akivaizdu, kad ir likimo dovanų ge- 
riausia turėti vidutiniškai, 4. mat tada lengviausia pa- 
klusti protui. Pernelyg gražiam arba pernelyg stipriam, 
arba pernelyg kilmingam, arba pernelyg turtingam, ar- 
ba, priešingai, pernelyg skurdžiam, arba pernelyg sil- 
pnam ir labai niekinamam sunku paklusti protui, nes 
vienu atveju tampama įžūliais ir pasiduodama didžiu- 
lėms ydoms, kitu — tampama piktadariais ir pasiduo- 
dama smulkioms ydoms, o iš nusikaltimų vieni įvykdo- 
mi dėl įžūlumo, kiti — dėl piktavališkumo. Be to, tokie 
žmonės mažiausiai linkę vengti valdžios arba jos siekti, 
o abu šie dalykai yra žalingi valstvbėms. 5. Tie, kurie 
turi pernelyg daug likimo dovanų — galios, turtų, drau- 
gu ir kitų panašių dalykų, — nenori ir nemoka būti val- 
domi (ir tai jiems būdinga jau namuose dar nuo vaikys- 

tės, nes, gyvendami prabangoje, jie nėra pratę būti val- 
domi netgi mokyklose), o tie, kurie pernelyg šių daly- 
kų stokoja, yra per daug nuolankūs, taigi vieni nemoka 
valdyti, o moka tik būti valdomi kaip vergai, kiti nemo- 
ka būti valdomi jokios valdžios, o valdyti moka tik kaip 
šeimininkai. 6. Taip susidaro ne laisvų Žmonių, bet ver- 
gų ir šeimininkų valstybė, kur vieni pavydi, o kiti nie- 
kina [savo bendrapiliečius]. Tai labai toli nuo draugys- 
tės ir pilietinės bendrijos, nes bendrija yra susijusi su 
draugyste — juk su priešais nenorima bendrauti net ir 
kelionėje. Betgi valstybė kiek įmanoma siekia susidėti iš 
lygių ir panašių, o tai labiausiai būdinga tiems, kurie lai- 
kosi vidurio. Taigi geriausiai tvarkosi tik ta valstybė, ku- 
ri susideda iš tų, iš kurių, kaip mes sakome, iš prigim- 
ties ji ir susideda. 7. Be to, tokie Žmonės valstybėse yra 
saugiausi iš visų piliečių, nes jie nei patys trokšta sveti- 
mo turto, kaip skurdžiai, nei kiti trokšta jų turto, kaip 
skurdžiai — turtingųjų, ir kadangi jie nei patys tampa 
sąmokslo aukomis, nei kam nors rezga sąmokslus, tai 
gyvena be pavojų. Dėl to gražiai linkėjo Fokilidas: 

Daugelis dalykų geriausi tiems, kurie laikosi vidurio; 

noriu valstybėje būti 

Vidutinis“. 

8. Taigi akivaizdu, kad ir pilietinė bendrija geriausia 
yra tada, kai ją tvarko tie, kurie laikosi vidurio, ir gerai 
valdomos gali būti tos valstybės, kuriose vidurinysis 
sluoksnis yra gausus, ypač jeigu jis stipresnis už abu [ki- 
tus] arba bent už kurią nors vieną dalį, nes prisidėda- 
mas [prie vienos iš jų] jis sudaro persvarą ir sukliudo 
atsirasti priešingiems kraštutinumams. Būtent dėl to 

didžiausia sėkmė yra tada, kai tie, kurie dalyvauja vals- 
tybės valdyme, turi vidutinį, bet pakankamą turtą, nes 
jeigu vieni turi labai daug, o kiti — nieko, atsiranda ar- 
ba kraštutinė demokratija, arba gryna oligarchija, arba — 
iš abiejų šių kraštutinumų — tironija, nes tironija gali at- 
sirasti ir iš besaikės demokratijos, ir iš oligarchijos, o iš 
tų [santvarkų|, kurios laikosi vidurio, ir joms artimų — 
labai retai (priežastį nurodysime vėliau, kalbėdami apie 
santvarkų pasikeitimus). 

9. Akivaizdu, kad geriausia santvarka yra ta, kuri lai- 
kosi vidurio. Ji vienintelė nepatiria sukrėtimų, nes ten, 
kur vidurinysis sluoksnis yra gausus, rečiausiai kyla ne- 
santaika ir prieštaravimai. Dėl tos pačios priežasties ir 
didelėms valstybėms mažiau gresia nesantaika, nes jose 
gausus vidurinysis sluoksnis, o mažose valstybėse visi 
lengviau susiskirsto į dvi dalis, nieko nepalikdami tarp 
jų, t-y. beveik visi yra arba neturtingi, arba turtingi. Be 
to, demokratijos yra saugesnės ir ilgaamžiškesnės už oli- 
garchijas būtent viduriniųjų [piliečių] dėka (mat demok- 
ratijose jų yra daugiau negu oligarchijose, ir jie labiau 
dalyvauja garbingose pareigose), nes kai nėra viduriniųjų 
ir neturtingieji tampa dauguma, susidaro bloga padėtis, 
ir netrukus [santvarka] žlunga. 10. Įrodymu čia reikia lai- 
kyti tai, kad ir geriausieji įstatymų leidėjai yra kilę iš vi- 
duriniųjų piliečių: iš jų buvo kilęs ir Solonas (kaip ma- 
tyti iš jo poezijos), ir Likurgas (nes jis nebuvo karalius), 
ir Charondas, ir beveik visi kiti. 

Taigi iš šių dalykų aišku, kodėl dauguma santvarkų 
vra arba demokratinės, arba oligarchinės: kadangi vidu- 
rinysis sluoksnis jose dažnai nėra gausus, tai tie, kurie 

pranoksta kitus, ar tai būtų turto savininkai, ar liaudis, 
santvarką visuomet tvarko pagal save, atsisakydami vi- 
durio, ir susidaro arba demokratija, arba oligarchija. 11. Be 
to, kilus nesantaikai ir liaudies bei turtingųjų tarpusavio 
kovoms, tie, kuriems pasiseka nugalėti priešininkus, ne- 
iveda nei bendros, nei lygybe grindžiamos santvarkos, 
tačiau kaip pergalės dovaną pasiskiria sau vyraujančią 
padėtį santvarkoje ir įkuria vieni demokratiją, o kiti — 
oligarchiją. Net ir tie, kurie buvo Graikijos hegemona), 11 
vieni, ir kiti, atsižvelgdami į savo pačių santvarkas. ive- 
dė valstybėse arba demokratijas, arba oligarchijas, siek- 
dami ne bendros valstybių, bet savo pačių naudos. 12. Taigi 
dėl šių priežasčių vidurinioji santvarka arba nesusidaro 
niekada, arba susidaro retai ir mažai kur — juk iš anks- 
tesniųjų laikų hegemonų tik vienas vyras!“ buvo patikė- 

1296b jęs, kad verta įvesti tokią tvarką. Valstybėse jau įprastas 
dalykas neteikti lygybei jokios reikšmės, bet arba siekti 
valdyti, arba spaudžiamiems kęsti. 

Taigi, kokia santvarka yra geriausia ir dėl kokios 
priežasties, aišku iš to, kas pasakyta, 13. o kurią kitą san- 
tvarką (juk teigiame, kad yra keletas demokratijų ir ke- 
letas oligarchijų) reikia laikyti pirmąja, kurią — antrąja 
ir taip toliau, atsižvelgiant į tai, kad viena yra geresnė 
o kita — blogesnė, nesunku pamatyti apibrėžus geriau- 
siąją. Visuomet neišvengiamai geresnė yra ta, kuri arti- 
miausia pastarajai, o blogesnė ta, kuri labiau nutolusi 
nuo viduriniosios, žinoma, sprendžiant ne remiantis prie- 
laida. Sakau „prielaida“, nes dažnai kai kam labiau pa- 
sirinktina kita santvarka, ir niekas nekliudo, kad jiems 
kita santvarka būtų naudingesnė. 

X. 1. Tyrimas, kuri ir kokia santvarka kam yra nau- 
dinga, susijęs su tuo, kas jau minėta. Pirmiausia reikia 
suvokti visoms [santvarkoms| bendrą dalyką: ta valstv- 
bės dalis, kuri nori, kad santvarka išliktų, būtinai turi 
būti stipresnė už tą, kuri to nenori. Tačiau kiekviena 
valstybė susideda iš kokybės ir kiekybės; kokybe vadi- 
nu laisvę, turtą, išsilavinimą, kilmingumą, o kiekybe — 
kai viršijama skaičiumi. 2. Gali būti taip, kad kokybė pri- 
klauso vienai valstybės sudedamajai daliai, o kiekybė — 
kitai, antai nekilmingieji gali būti gausesni už kilminguo- 
sius arba neturtingieji už turtinguosius ir ne tiek pranok- 
ti kiekybe, kiek nusileisti kokybe. Dėl to reikėtų spręsti 
atsižvelgiant į šių dalykų tarpusavio santykį. 

Taigi, kur pagal minėtąjį santykį vyrauja neturtingie- 
ji, ten natūraliai susidaro demokratija, ir kiekviena jos rū- 
šis susidaro priklausomai nuo to, kuri liaudies rūšis vy- 
rauja, pavyzdžiui, jeigu vyrauja žemdirbiai, susidaro pir- 
moji demokratija, jeigu amatininkai ir samdiniai — pas- 
kutinioji, panašiai ir kitos, esančios tarp jų. 3. O ten, kur 
turtingieji ir diduomenė labiau pranoksta kitus kokybe 
negu nusileidžia kiekybe, susidaro oligarchija, ir lygiai 
taip pat kiekviena jos rūšis susidaro priklausomai nuo 
oligarchiškosios daugumos pranašumo. Tačiau įstatymų 
leidėjas santvarkoje visada privalo atsižvelgti į viduri- 
niuosius: jeigu jis leidžia oligarchiškus įstatymus, turi tu- 
rėti galvoje viduriniuosius, o jei demokratiškus — turi 
įstatymais juos pritraukti. 4. Kur vidurinieji gausumu 
pranoksta arba abu kraštutinumus, arba bent vieną iš jų, 
gali susidaryti patvari politėja: tikrai nereikia pijoti, kad 
turtingieji ir skurdžiai galėtų kada nors susitarti prieš 

juos, nes niekada nė vieni iš jų nenorės vergauti kitiems, 
o jeigu jie ieškos kokios nors kitos, bendresnės [santvar- 
kos], niekuomet tokios neras, nes, nepasitikėdami vieni 
kitais, jie nesutiks valdyti pakaitomis. Visur labiausiai 
vertas pasitikėjimo yra bešališkas tarpininkas, o toks yra 
vidurinysis. Kuo santvarka geriau sumaišyta, tuo ji bus 
patvaresnė. 5. Daugelis iš tų, kurie siekia įkurti aristok- 
ratines santvarkas, klysta ne tik dėl to, kad turtingie- 
siems skiria daugiau, bet ir dėl to, kad skriaudžia liau- 
dį; juk neišvengiamai kada nors, laikui bėgant, netikros 
gėrybės virsta tikru blogiu, ir turtingųjų nenuosaikumas 
labiau griauna santvarką negu liaudies. 

6. Santvarkose!" yra penkios gudrybės, kurios naudo- 
jamos palenkti tautai; jos susijusios su tautos susirinki- 
mu, valdžios pareigomis, teismais, ginklais ir kūno 
mankštinimu: su tautos susirinkimu — kai jame leidžia- 
ma dalyvauti visiems, o turtingiesiems yra nustatyta 
bauda už nedalyvavimą, ir arba tik jiems vieniems, ar- 
ba jiems daug didesnė; su valdžios pareigomis — kai tu- 
rintiems cenzo nustatytą turtą neleidžiama atsisakyti jas 
eiti, o neturtingiesiems leidžiama; su teismais — kai tur- 
tingiesiems skiriama bauda, jeigu jie atsisako teisėjo pa- 
reigų, o neturtingiesiems tai leidžiama, arba pirmiesiems 
skiriama didelė bauda, o antriesiems — maža, kaip Cha- 
rondo įstatymuose. 7. Kai kur dalyvauti tautos susirin- 
kime ir teisti leidžiama visiems tiems, kurie yra užsira- 
Še, o jeigu užsirašiusieji nedalyvauja tautos susirinkime 
ir neteisia, jiems gresia didelės baudos, idant bijodami 
baudos vengtų užsirašyti, o nebūdami užsirašę neteistų 
ir nedalyvautų tautos susirinkime. Lygiai taip pat išlei- 

džiami ir ginklų turėjimą bei kūno mankštą tvarkantys 
įstatymai: neturtingiesiems leidžiama jų neturėti, o tur- 
tingiesiems už jų neturėjimą gresia bauda, ir nesimankš- 
tinantiems pirmiesiems negresia jokia bauda, o turtingie- 
siems gresia, idant vieni bijodami baudos dalyvautų, o 
kiti nebijodami nedalyvautų. Taigi visa tai yra oligarchi- 
škos įstatymų leidybos gudrybės. 

6. Demokratijose naudojamos gudrybės, priešingos 
minėtosioms: neturtingiesiems, kurie dalyvauja tautos su- 
sirinkime ir teisia, skiriama alga, o turtingiesiems neski- 
riamos jokios baudos. Taigi matome, kad tas, kuris sie- 
kia sudaryti teisingą mišini, turi sujungti tai, kas būdin- 
ga abiem, skirdamas vieniems algą, o kitiems — baudą; 
tada [valdyme] dalyvautų visi, o priešingu atveju susi- 
daro tik kurių nors vienų santvarka. Reikia, kad valdy- 
me dalyvautų tik tie, kurie turi ginklus, o turto cenzo 
dydžio negalima paprastai nustatyti ir pasakyti, kad jis 
turi būti toks; jį nustatant būtina atsižvelgti į tai, koks 
didžiausias turto dydis garantuotų, kad dalyvaujančių 
valdyme būtų daugiau negu nedalyvaujančių. 9. Juk 
skurdžiai, nors jie negali eiti garbingų pareigų, savo noru 
lieka ramūs, jei tik niekas jų neskriaudžia ir neatima to, 
ką jie turi, tačiau tai nelengva, nes ne visada valdžia pa- 
tenka į kilniųjų rankas. Be to, kai kyla karas, jie papras- 
tai vengia [karinės tarnybos|, jeigu yra neturtingi ir ne- 
gauna išlaikymo; jeigu jiems suteikiamas išlaikymas, jie 
noriai kariauja. 10. Kai kur piliečiai susideda ne tik iš 
einančiųjų sunkiai ginkluotų pėstininkų tarnybą, bet ir 
iš atitarnavusiųjų; malijų valstybėje piliečiai susidėjo iš 
pastarųjų, o į valdžios pareigas buvo renkama iš ei- 

nančiųjų karinę tarnybą. Ir pirmoji po karalysčių santvar- 
ka Graikijoje susidarė iš karių, iš pradžių iš raitininkų 
(nes raitininkai turėjo galią ir pranašumą kare — juk be 
tinkamos taktikos sunkiai ginkluotų pėstininkų kariuo- 
menė nenaudinga, o šių dalykų patirties ir mokslo se- 
novės Žmonės neturėjo, taigi galia priklausė raitinin- 
kams); valstybėms augant ir ginkluotiesiems vis labiau 
stiprėjant, valdyme dalyvaujama vis gausiau. Kaip tik 
todėl tas [santvarkas|, kurias dabar vadiname politėjo- 
mis, ankstesnių laikų Žmonės vadindavo demokratijo- 
mis. 11. Tačiau suprantama, kad senovės politėjos buvo 
artimos oligarchijai ir karaliaus valdžiai — gyventojų bu- 
vo nedaug, todėl vidurinysis sluoksnis jose nebuvo gau- 
sus, taigi jis buvo linkęs paklusti valdymui ir dėl savo 
negausumo, ir dėl pačios [valstybės] sandaros. 

Taigi jau pasakyta, dėl kokios priežasties yra daug 
santvarkų ir kodėl, be minėtųjų, yra dar ir kitų (nes ir 
demokratija yra ne viena, ir kitos), taip pat kokios yra 
jų atmainos ir dėl kokių priežasčių jos susidaro, be to, 
kuri iš santvarkų yra geriausia, kalbant apskritai, ir kam 
tinka kokia kita santvarka. 


XI. 1. Dar kartą aptarkime tai, kas eina toliau, tiek ap- 
skritai, tiek atskirai kiekvienos [santvarkos] atžvilgiu, pra- 
dėdami nuo tinkamo išeities taško. Visose santvarkose yra 
trys dalys, ir doras įstatymų leidėjas privalo atsižvelgti į 
jas spręsdamas, kas kiekvienai naudinga; jeigu jų būklė 
gera, tai ir santvarkos būklė būtinai bus gera; santvarkos 
ir skiriasi viena nuo kitos tuo, kuo skiriasi kiekviena iš 
šių dalių. Iš šių trijų dalių viena sprendžia bendruosius 
reikalus, antroji susijusi su valdžios pareigomis — kokios 

Jos turi būti ir kokius reikalus spręsti, ir kaip į jas turi 
būti parenkama, o trečioji dalis — teisminė. 

Sprendžiančiosios dalies galioje vra karo ir taikos, ka- 
rinių sąjungų sudarymo bei nutraukimo, įstatymų, mir- 
ties [bausmės] bei ištrėmimo, taip pat turto konfiskavi- 
mo ir ataskaitų reikalai. 2. Taigi reikia arba visus šiuos 
sprendimus patikėti visiems piliečiams, arba visus kai 
kuriems (pavyzdžiui, vienam arba keliems pareigūnams), 
arba atskiriems atskirus, arba kai kuriuos iš jų visiems, 
o kai kuriuos — kai kuriems. 

Visiems [leisti spręsti] visus reikalus yra demokratijos 
bruožas, nes būtent tokios lygybės siekia liaudis. 3. Ta- 
čiau yra keletas tokio visuotinumo būdų: vienas — 
[spręsti] pakaitomis, o ne visiems kartu (kaip yra Telek- 
lio Miletiečio'* santvarkoje; kitose santvarkose taip pat 
sprendžia kartu susirinkę pareigūnai, o pareigas eina pa- 
kaitomis visi iš filių ir visiškai smulkių padalinių, kol vi- 
siems tenka), ir susirinkti tik įstatymų leidybos, santvar- 
kos reikalais bei išklausyti pareigūnų pranešimų. 4. Ki- 
tas būdas — [spręsti] visiems kartu, tačiau susirinkti tik 
pareigūnų rinkimo, įstatymų leidybos, taip pat karo bei 
taikos ir ataskaitų klausimais, o visa kita spręsti atitinka- 
miems pareigūnams, renkamiems iš visų [piliečių] arba 
skiriamiems burtais. Dar kitas būdas — piliečiams susi- 
tikti pareigūnų ir ataskaitų klausimais, taip pat kai rei- 
kia nutarti dėl karo ir karinės sąjungos, o kitką tvarkyti 
renkamiems, kiek tai įmanoma, pareigūnams, kurie bū- 
tinai turi būti žinovai. 5. Ketvirtasis būdas — visiems 
spręsti viską susirinkus kartu, o pareigūnams [neduoti] 
spręsti nieko, palikti tik išankstinius sprendimus — taip 

šiuo metu yra tvarkoma kraštutinė demokratija, kurią mes 
teigiame atitinkant dinastinę oligarchiją ir tironiškąją mo- 
narchiją. 6. Taigi visi šie būdai yra demokratiniai, o kuo- 
met kai kurie [piliečiai sprendžia] visus reikalus, tai yra 
oligarchija. Pastarojo atvejo taip pat yra keletas atmainų. 
Kai jie yra renkami, ir pagal nuosaikesnį turto cenzą, ir 
dėl cenzo nuosaikumo yra gausesni, ir nekeičia to, ką įsta- 
tymai jiems draudžia keisti, tačiau jų laikosi, ir įsigiju- 
siam cenzo nustatytą turtą leidžiama dalyvauti [spren- 
džiantį, tokia santvarka yra oligarchija, tačiau dėl savo 
nuosaikumo artima politėjai. O kai sprendžiant dalyvau- 
ja ne visi, bet iš anksto parinktieji, ir valdo, kaip ir anks- 
tesniuoju atveju, pagal įstatymą, tai yra oligarchija; kai 
tie, kurie turi galią spręsti, patys renka save, ir sūnus 
stoja į tėvo vietą, ir jie yra viršesni už įstatymus, tokia 
tvarka būtinai yra oligarchiška. 7. O kuomet kai kurie 
tvarko tam tikrus reikalus, pavyzdžiui, visi sprendžia ka- 
ro bei taikos ir ataskaitų klausimus, o visa kita tvarko 
pareigūnai, renkami, o ne skiriami burtais, tuomet san- 
tvarka yra aristokratija; kuomet kai ką [tvarko] išrinkti, 
o kai ką — paskirti burtais (ir burtais išrinktieji buvo ren- 
kami arba paprastai, arba iš iš anksto parinktųjų) arba 
išrinkti ir burtais paskirti kartu, tuomet santvarkoje kai 
kas yra aristokratiška, o kai kas būdinga politėjai. 
Taigi sprendžiančioji dalis santvarkų atžvilgiu yra su- 
skirstyta šitaip, ir kiekviena santvarka tvarkosi pagal mi- 
nėtąjį suskirstymą. 8. Tai demokratijai, kuri šiuo metu la- 
biausiai atrodo esanti demokratija (tokia vadinu tą de- 
mokratiją, kurioje liaudis turi viršenybę netgi įstatymų 
atžvilgiu), siekiant geriau spręsti naudinga padaryti tą 

pati, kas oligarchijose daroma teismų atžvilgiu (jose tiems, 
kurie laikomi vertais būti teisėjais, nustatoma bauda, 
idant jie [šias pareigas] vykdytų, o demokratai skiria al- 
ga neturtingiesiems), taip pat tą patį padaryti ir tautos 
susirinkimo atžvilgiu (nes spręs geriau, spręsdami visi 
kartu — liaudis kartu su diduomene, o ši kartu su dau- 
guma); taip pat yra naudinga, kad sprendžiantieji būtų 
renkami arba parenkami burtais lygia dalimi iš [visų vals- 
tybės] dalių, be to, jeigu liaudies atstovai labai pranoks- 
ta skaičiumi politėjos šalininkus“, naudinga arba neskir- 
ti algos visiems, o tik tokiam skaičiui, kuris atitiktų di- 
duomenės skaičių, arba burtais atmesti tuos, kurie suda- 
ro perteklių. 

9. Oligarchijose naudinga arba įtraukti kai ką papil- 
domai iš daugumos, arba įsteigti tokias pareigas, kokias 
kai kuriose santvarkose eina tie, kurie vadinami patarė- 
jais ar įstatymų sergėtojais“, ir svarstyti tik tai, dėl ko 
pastarieji jau pateikė išankstinius sprendimus (tokiu at- 
veju liaudis dalyvautų sprendžiant, tačiau negalėtų pa- 
naikinti nieko iš to, kas lemia santvarką), kad liaudis bal- 
savimu patvirtintų pasiūlymus arba nepriimtų nieko, kas 
jiems prieštarautų, arba visiems atiduoti patariamąjį bal- 
są, o sprendžiamąjį — pareigūnams. 10. Be to, vertėtų 
daryti priešingai negu politėjose — daugumai suteikti ga- 
lią atmesti pasiūlymus, bet nesuteikti galios juos priimti; 
tokiu atveju pasiūlymai tebūnie grąžinami pareigūnams, 
kad jie spręstų. Politėjose juk daroma atvirkščiai — ne- 
daugeliui suteikta galia atmesti pasiūlymus, tačiau galia 
juos priimti nesuteikta, todėl pasiūlymai visada perduo- 
dami daugumai. 

Taigi santvarkos sprendžiančioji ir viešpataujančioji 
dalis tebūnie apibrėžta šitaip. 


XII. 1. Su šiais dalvkais vra susijęs valdžios pareigu 
sutvarkymas (nes ir ši santvarkos dalis turi daug atmai- 
nų) — kiek turi būti pareigų, kas turi būti jų galioje, ko- 
kia turi būti kiekvienų pareigų trukmė (vieni į jas ski- 
ria šešiems mėnesiams, kiti — trumpesniam laikui, dar 
kiti — metams, o dar kiti — dar ilgesniam laikui), ar 
pareigos turi būti iki gyvos galvos, ar ilgalaikės, ar ne, 
tačiau tie patys [Žmonės gali jas eiti] daug kartų, ar tas 
pats negali du kartus, o tik vieną? 2. Dar dėl valdžios 
pareigų sutvarkymo — kas turi į jas patekti ir kas turi 
tai tvarkyti, ir kaip? Reikia sugebėti nustatyti, kokiais bū- 
dais tai įmanoma padaryti, o po to išsiaiškinti, kokioms 
santvarkoms kokie yra naudingi. Be to, nelengva api- 
brėžti ir tai, ką reikia vadinti valdžios pareigomis, nes 
pilietinė bendrija reikalinga daugelio tarnautojų, ir todėl 
ne visus, ar jie būtų išrinkti, ar paskirti burtais, reikia 
laikyti pareigūnais, pavyzdžiui, pirmiausia [jais nereikia 
laikyti] žynių (jie yra visai kas kita nei valdžios parei- 
gūnai); be to, dar yra choregai“! bei šaukliai, renkami ir 
pasiuntiniai. 3. Vienos iš pareigų yra politinės ir arba ap- 
ima visus piliečius kokio nors veiksmo atžvilgiu, pavyz- 
džiui, karo vadas — kariaujančius, arba jų dalį, kaip mo- 
terų arba vaikų prižiūrėtojas; kitos yra ūkinės (juk daž- 
nai renkami javų seikėtojai“), o dar kitos — pagalbinės, 
ir į jas, jeigu leidžia ištekliai, skiriami vergai. Paprastai 
tariant, valdžios pareigomis iš esmės vadintinos tos, ku- 
rioms patikėta spręsti tam tikrus reikalus, teisti ir įsaki- 
nėti, ir ypač tai, nes įsakinėti yra būdingiau valdančia- 

jam. Tačiau tai neturi jokios praktinės reikšmės, jei gali- 
ma taip pasakyti (nes kai ginčijamasi dėl vardo, nėra jo- 
kio atsakymo); čia reikia tam tikro teorinio tyrimo. 4. O 
kokios ir kiek pareigų yra būtinos, kad egzistuotų vals- 
tybė, ir kokios iš jų nebūtinos, tačiau naudingos gerai 
santvarkai — tokie klausimai juo labiau kyla tiek kiek- 
vienos santvarkos, tiek mažų valstybių atžvilgiu. Juk di- 
delėse [valstybėse] ir įmanoma, ir reikia, kad vienos pa- 
reigos būtų skirtos vienam darbui (nes dėl piliečių gau- 
sumo daugelis gali gauti pareigas ir kai kuriose iš jų likti 
ilgą laiką, o kai kurias eiti tik vieną kartą; be to, geriau, 
kai kiekvienu darbu rūpinamasi atskirai, o ne daugeliu 
iš karto). 5. Tačiau mažose valstybėse daugelis pareigų 
neišvengiamai turi būti sutelktos nedaugelio rankose (nes 
dėl žmonių trūkumo nelengva pasiekti, kad pareigas eitų 
daugelis — kas gi bus tie, kurie jas perims?). Vis dėlto 
kai kada mažoms [valstybėms] reikia tiek pat pareigų ir 
įstatymų, kaip ir didelėms, tiktai pirmosiose jas dažnai 
turi eiti tie patys, o antrosiose — tik po ilgo laiko tar- 
po. Dėl to niekas nekliudo nustatyti taip, kad jie kartu 
vykdytų skirtingas pareigas (jos juk netrukdys vienos ki- 
toms), taigi dėl žmonių trūkumo pareigas padaryti tarsi 
iešmus-fakelus“. 

6. Tad jeigu galėtume pasakyti, kiek pareigų yra bū- 
tinos kiekvienai valstybei ir kiek — nebūtinos, tačiau rei- 
kalingos, šitai žinant lengviau būtų suvokti ir tai, kokias 
pareigas tinka sujungti. Taip pat nedera pamiršti ir to, 
kuo turėtų rūpintis atskiri pareigūnai tam tikrose vieto- 
se ir kas turi būti vieno pareigūno žinioje visur, pavyz- 
džiui, ar žiūrėti tvarkos turguje turi turgaus tvarkytojas, 

o kitoje vietoje — kas nors kitas, ar visur tas pats? Ir ar 
[pareigas] reikia suskirstyti pagal veiklos sritį, ar pagal 
žmones, pavyzdžiui, ar tvarka [turi rūpintis] vienas žmo- 
gus, ar vienas vaikais, kitas — moterimis? 

7. Tas pat ir dėl santvarkų: ar kiekvienoje iš jų ski- 
riasi pareigų pobūdis, ar ne, pavyzdžiui, ar demokrati- 
joje, oligarchijoje, aristokratijoje ir monarchijoje svarbiau- 
sios yra tos pačios pareigos, nors [jas einantieji] suside- 
da ne iš lygių bei panašių, tačiau įvairiose santvarkose — 
iš įvairių (pavyzdžiui, aristokratijose — iš išsilavinusių- 
jų, oligarchijose — iš turtingųjų, o demokratijose — iš 
laisvųjų), ar kai kuriose santvarkose, nors ir atitinkan- 
čiose pareigų skirtumus, vis dėl to kai kada yra naudin- 
gos tos pačios pareigos, o kai kada jos skiriasi (nes, nors 
ir būdamos tos pačios, kai kur jos turėtų būti plačios, o 
kai kur — siauros)? 8. Vis dėlto esama ir kai kurių [tam 
tikroms santvarkoms] būdingų pareigų, pavyzdžiui, pa- 
tarėjų. Pastarosios nėra demokratinės (nors taryba“ — 
demokratijos bruožas), tačiau reikia, kad būtų kas nors 
panašaus, kas rūpintųsi parengti tautai pasiūlymus, idant 
ji turėtų ką spręsti. Jeigu tokių nedaug, tai jau yra oli- 
garchiškas bruožas; tačiau patarėjų neišvengiamai turi 
būti nedaug, taigi tai yra oligarchiška. O ten, kur yra 
abejos šios pareigos, patarėjai yra viršesni už tarybos na- 
rius, nes tarybos narys yra demokratinis pradas, o pa- 
tarėjai — oligarchinis. 9. O tose demokratijose, kur tau- 
ta susirinkusi pati rūpinasi viskuo, sumenksta pati tary- 
bos galia. Tai paprastai atsitinka, kai susirinkimo daly- 
viams numatoma didelė alga, nes, turėdami laisvo lai- 
ko, jie dažnai susirenka ir viską sprendžia patys. O vai- 

kų arba moterų prižiūrėtojas, arba koks nors kitas tokios 
rūšies pareigūnas, jeigu jis yra, yra aristokratinis pradas, 
o ne demokratinis (nes kaipgi įmanoma sukliudyti ne- 
turtingųjų moterims išeiti [iš namų|?*) ir ne oligarchi- 
nis (juk oligarchų moterys gyvena prabangoje). 

Tačiau apie tuos dalykus šiuo metu tebūnie pasakyta 
tiek, 10. o valdžios pareigūnų skyrimą reikėtų pamėgin- 
ti apžvelgti nuo pradžių. Skirtumus čia lemia trys 
veiksniai, iš kurių derinių neišvengiamai kyla visi bū- 
dai. Iš šių trijų [veiksnių] vienas yra tai, kas skiria pa- 
reigūnus, antrasis — ką skiria ir pagaliau — kokiu bū- 
du. Kiekvieno iš šių trijų dalykų yra trys variantai: arba 
[pareigūnus] skiria visi piliečiai, arba kai kurie, ir arba iš 
visų, arba iš tam tikro apibrėžto sluoksnio (pavyzdžiui, 
arba pagal turto cenzą, arba pagal kilmę, arba pagal 
dorybę, arba pagal ką nors kita, kaip Megaroje — iš kar- 
tu sugrįžusių iš tremties ir bendrai kovojusių prieš liau- 
dį“*), ir juos arba renka, arba parenka burtais. 11. Šiuos 
dalykus vėl galima jungti po du — kai kuriuos [parei- 
gūnus skiria] kai kurie, o kai kuriuos — visi, ir vienais 
[gali būti skiriami] visi, o kai kuriais — kai kurie, ir 
vieni renkami, o kiti parenkami burtais. Kiekvienas toks 
variantas turi keturis būdus: arba visi renka iš visų, 2r- 
ba visi parenka iš visų burtais, ir arba iš visų bendrai, 
arba suskirsčius dalimis, pavyzdžiui, pagal files, demus 
ir fratrijas, įtraukiant visus piliečius, arba visada iš vi- 
sų bendrai, arba kai ką vienaip, o kai ką — kitaip. Be 
to, jeigu skiriantieji bus tik kai kurie, jie galės arba 
rinkti iš visų, arba parinkti iš visų burtais, arba iš kai 
kurių rinkti, o iš kai kurių parinkti burtais, arba kai ką 

vienaip, o kai ka — kitaip, t.y. kai ką <iš visu>” rink- 
ti, o kai ką parinkti burtais. Taigi, be dviejų derinių, su- 
sidaro dvylika būdų. 12. Iš jų du skyrimo būdai yra 
demokratiniai — kai visi renka iš visų arba parenka 
burtais, arba abejaip (kai kuriuos pareigūnus parenka 
burtais, o kai kuriuos renka). Bet jeigu skiria ne visi 
kartu, tačiau iš visų arba iš kai kurių, ir arba burtais, 
arba balsuodami, arba abejaip, arba vienus iš visų, o ki- 
tus — iš kai kurių abiem būdais (vienus parenka bur- 
tais, o kitus renka), tai yra būdinga politėjai. O jeigu 
kai kurie [skiria pareigūnus] iš visų, tačiau vienus ren- 
ka, o kitus parenka burtais arba abejaip (vienus paren- 
ka burtais, kitus renka), tai yra oligarchiška; dar oligar- 
chiškiau — abejaip. 13. Vienus [pareigūnus] rinkti iš vi- 
su, o kitus — iš kai kurių yra būdinga aristokratinei 
politėjai; taip pat vienus rinkti, o kitus parinkti burtais. 
O jeigu kai kurie <renka>* kai kuriuos, tai yra oligar- 
chiška, taip pat jeigu kai kurie parenka kai kuriuos bur- 
tais (nors taip ir nedaroma), taip pat jeigu kai kurie 
skiria kai kuriuos abiem būdais. Jeigu kai kas atrenka 
iš visų, o tada jau visi kai kuriuos iš jų renka, tai bū- 
dinga aristokratijai. 

Taigi tiek yra pareigūnų skyrimo būdų, ir jie yra ši- 
taip pasiskirstę pagal santvarkas; dabar jau bus aišku, 
kuris kurioms [santvarkoms|] yra naudingas ir kaip turi 
būti skiriami pareigūnai, kokių jų yra ir kokie jų įgalio- 
jimai. Pareigūnų įgaliojimais vadinu tai, kad, pavyzdžiui, 
kai kurie tvarko pajamų arba sargybos reikalus, o, sa- 
kysime, karo vado arba to, kuris rūpinasi prekybos su- 
tartimis, įgaliojimai yra kitos rūšies. 

XIII. 1. Pagaliau iš tų trijų dalių liko aptarti teismi- 
nę; šių reikalų [tvarkymo] būdus irgi reikėtų suvokti re- 
miantis ta pačia prielaida. Teismų skirtumus lemia trys 
juos apibrėžiantys veiksniai — iš ko [jie susideda], ko- 
kius [reikalus sprendžia] ir kaip [jie sudaromi]. Sakyda- 
mas „iš ko“ turiu galvoje, ar iš visų [piliečių], ar iš kai 
kurių; sakydamas „kokius“ turiu galvoje, kiek yra teis- 
mų rūšių, o sakydamas „kaip“ turiu galvoje, ar burtais, 
ar renkami. Taigi pirmiausia nuspręskime, kiek yra teis- 
mų rūšių. Jų yra aštuonios: viena susijusi su [pareigū- 
nų] atsakomybe, kita — jeigu kas nors kaip nors pažei- 
džia bendrus interesus, dar kita sprendžia su santvarka 
susijusius reikalus, ketvirtoji sprendžia tiek pareigūnų, 
tiek privačių asmenų ginčus dėl baudų, penktoji spren- 
džia labai svarbių privačių sandorių reikalus, be to, dar 
yra sprendžianti nužudymo bylas ir ta, kuri tvarko sve- 
timšalių reikalus. 

2. Nužudymo bylas tiriantys teismai yra kelių rūšių, ne- 
svarbu, ar jas sprendžia tie patys, ar skirtingi teisėjai, — 
nagrinėjantys iš anksto apgalvotus nužudymus, netyči- 
nius nužudymus, toliau tuos, kai pripažįstamas [nužu- 
dymo faktas], tačiau ginčijamasi dėl jo teisėtumo, ir ket- 
virtoji [rūšis], nagrinėjanti tuos atvejus, kai kaltinamieji 
nužudymu buvo pasitraukę į tremtį ir sugrįžę kaltina- 
mi [vėl], — pavyzdžiui, sakoma Atėnuose tokį teismą 
buvus Freatoje“'; tačiau per visą istoriją tokių atvejų bū- 
na nedaug, net ir didelėse valstybėse. O svetimšalių rei- 
kalu teismo viena [rūšis] sprendžia svetimšalių bylas 
prieš svetimšalius, kita — svetimšalių prieš piliečius. Be 
viso to, dar yra [aštuntoji teismų rūšis], sprendžianti 

smulkių sandorių klausimus, pavyzdžiui, vienos drach- 
mos, penkių drachmų ir šiek tiek didesnių sumų, nes ir 
tokios bylos turi būti išspręstos, nors tam ir nereikia 
daug teisėjų. 3. Tačiau šiuos, taip pat nužudymus tirian- 
čius bei svetimšalių teismus praleiskime ir aptarkime po- 
litinius. Juk dėl pastarųjų, jeigu jie blogai tvarkomi, ky- 
la nesantaika ir santvarkų pasikeitimai. Neišvengiamai 
arba visais nurodytais atvejais teisia visi, išrinkti arba pa- 
rinkti burtais, arba visi visais atvejais, tačiau kai kurie 
parinkti burtais, o kai kurie — išrinkti, arba kai kuriais 
atvejais vieni parinkti burtais, o kiti — išrinkti tuo pa- 
čiu atveju. Tokie yra keturi būdai, ir tiek pat jų bus ta- 
da, jei [teis ne visi, o] dalis. Juk teisėjai, sprendžiantys 
visas bylas, gali būti renkami iš kai kurių [piliečių] ar- 
ba sprendžiantys visas bylas parenkami burtais iš kai 
kurių [piliečių], arba kai kurias bylas [spręs] parinktieji 
burtais, o kai kurias — išrinkti, arba kai kurie teismai, 
sudaryti iš išrinktų ir parinktų burtais teisėjų, spręs vi- 
sas bylas. Tokie, kaip sakyta, yra būdai, atitinkantys mi- 
nėtuosius. 4. Be to, tie patys [teismai| būna mišrūs: vie- 
ni sudaromi iš visų [piliečių], kiti — iš kai kurių, dar 
kiti — abejaip, pavyzdžiui, jeigu to paties teismo [teisė- 
jai] vieni būtų [parinkti] iš visų, o kiti — iš kai kurių, 
ir arba burtais, arba išrinkti, arba abejaip. 

Taigi, kiek yra būdų, kuriais gali būti sudaromi teis- 
mai, jau pasakyta; iš jų pirmieji, sudaryti iš visų [pilie- 
čių] ir sprendžiantys visas bylas, yra demokratiniai, ant- 
rieji, sudaryti iš kai kurių ir sprendžiantys visas bylas, — 
oligarchiniai, o tretieji, sudaryti iš dalies iš visų, o iš da- 
lies — iš kai kurių, yra aristokratiniai ir politėjiniai. 

I. 1. Taigi jau kalbėjome beveik apie viską, ka buvo- 
me užsibrėžę aptarti. O dėl kurių [priežasčių] santvar- 
kos pasikeičia, kiek jų ir kokios jos, ir kas kiekvieną san- 
tvarką griauna, ir iš kokių į kokias jos dažniausiai pasi- 
keičia, be to, kas jas, tiek visas bendrai, tiek kiekvieną 
atskirai, išgelbsti ir kokiomis priemonėmis labiausiai ga- 
lima kiekvieną santvarką išsaugoti, — tai reikėtų ištirti 
po to, kas jau pasakyta. 

2. Pirmiausia reikia pradėti nuo prielaidos, kad dau- 
gelis santvarkų yra susidariusios visiems sutinkant dėl 
to, kas yra teisinga ir kokia yra proporcinga lygybė, ta- 
čiau klystant, kaip minėta ir anksčiau. Demokratijos su- 
sidarymą lėmė požiūris, kad jeigu visi yra lygūs kuo 
nors, tai jie yra lygūs absoliučiai (nes visi, būdami vieno- 
dai laisvi, mano esą absoliučiai lygūs), o oligarchijos — po- 
žiūris, kad jeigu visi yra nelygūs pagal kokį nors vieną 
požymį, tai jie yra visais atžvilgiais nelygūs (nes, būda- 
mi nelygūs turto atžvilgiu, mano esą absoliučiai nely- 
gūs). 3. Pirmieji, remdamiesi tuo, kad yra lygūs, mano 
esą verti visur dalyvauti lygiomis, o antrieji, remdamie- 

si tuo, kad nėra lygūs, siekia gauti daugiau [už kitus], 
nes daugiau ir yra nelygu. Taigi visos [santvarkos| iš da- 
lies yra teisingos, tačiau absoliučia prasme jos yra klai- 
dingos; ir dėl šios priežasties, jei tik ta vieta, kurią tiek 
vieni, tiek kiti užima santvarkoje, neatitinka jų turimos 
išankstinės prielaidos, jie sukyla. Iš visų sukilimų labiau- 
siai teisėtas būtų tas, jei sukiltų tie, kurie pranoksta ki- 
tus dorybe (tiktai jie visų rečiausiai tai daro), nes tik jie 
visiškai pagrįstai gali būti laikomi absoliučiai nelygiais. 
Dar yra tokių, kurie, pranokdami kitus kilme, dėl šios 
nelygybės laiko save vertais nelygių [teisių|; kilmingais 
laikomi tie, kurių protėviams priklausė dorybė ir turtas. 

4. Tokia tad, jei taip galima pasakyti, yra sukilimus 
lemiančių nesutarimų kilmė ir ištakos. Dėl to perversmai 
irgi vyksta dvejopai: kai kada [jie nukreipti] prieš pačią 
santvarką, siekiant galiojančią pakeisti kita, pavyzdžiui, 
demokratiją oligarchija arba oligarchiją demokratija, ar- 
ba pastarąsias politėja ir aristokratija, arba šias anomis, 
o kai kada — ne prieš galiojančią santvarką, bet, laikan- 
tis esamos tvarkos, siekiama ją, pavyzdžiui, oligarchiją 
arba monarchiją, paimti į savo rankas. 5. Be to, [gali būti 
siekiama tik to, kas yra] daugiau arba mažiau, pavyz- 
džiui, pakeisti oligarchiją labiau arba mažiau oligarchiš- 
ka arba demokratiją — labiau arba mažiau demokratiš- 
ka, panašiai ir su kitomis santvarkomis — arba jas su- 
griežtinti, arba sušvelninti. Be to, [kartais siekiama] pa- 
keisti tik tam tikrą santvarkos dalį, pavyzdžiui, įsteigti 
arba panaikinti tam tikras pareigas, kaip Lakedaimone, 
pasak kai kurių, Lisandras mėginęs panaikinti karaliaus 
valdžią, o karalius Pausąnijas — eforatą'. 6. Ir Epidam- 

ne santvarka buvo pakeista iš dalies, nes vietoj filiu vy- 
resniuju buvo įsteigta taryba, bet, kai balsuojama dėl pa- 
skyrimo į tam tikras pareigas, į balsavimo vietą tebėra 
privaloma atvykti [tik] valdančiojo sluoksnio pareigū- 
nams; O tai, kad toje santvarkoje buvo vienas valdovas, 
irgi yra oligarchiškas bruožas. 

Neramumai visur kyla dėl nelygybės, kai tie, kurie 
nėra lygūs, neturi atitinkamos [valdžios] (karaliaus val- 
džia iki gyvos galvos yra nelygybės požymis, jeigu ji 
egzistuoja tarp lygiųjų); apskritai sukyla tie, kurie siekia 
lygybės. 7. Betgi lygybė būna dvejopa — arba pagal 
skaičių, arba pagal vertę: pagal skaičių — kai kas nors 
yra lygus ir toks pat gausumu arba dydžiu, o pagal 
vertę — santykio požiūriu; antai pagal skaičių trejetas 
dvejetą ir dvejetas vienetą viršija po lygiai, o pagal san- 
tykį — ketvertas dvejetą, o šis vienetą, nes du ir vienas 
yra lygios keturių ir dviejų dalys — abu sudaro pusę. 
Bet nors visi supranta, kad absoliučiai teisinga yra [ly- 
gybė] pagal vertę, tačiau jie nesutaria (kaip minėta 
anksčiau) ta prasme, kad vieni, būdami lygūs kuo nors, 
mano esą lygūs visais atžvilgiais, o kiti, būdami kuo 
nors nelygūs, laiko save vertais visokeriopos nelygybės. 
8. Kaip tik dėl to dažniausiai susidaro dvi santvarkos — 
demokratija ir oligarchija, nes kilmingumas ir dorybė 
būdingi nedaugeliui, o tie dalykai — daugeliui: juk kil- 
mingųjų ir gerųjų niekur nėra šimtai, o turtingųjų — 
daug kur. Betgi negerai visur absoliučiai ir visiškai įves- 
ti kurią nors iš šių lygybių. Tai akivaizdu iš to, kas 
vyksta: nė viena iš tokių santvarkų nėra ilgaamžė. O 
priežastis čia ta, kad iš pirminės ir pradinės klaidos ne- 

gali galų gale nekilti kokia nors blogybė. Dėl to kai ka- 
da reikia Žiūrėti aritmetinės lygybės, o kai kada — ly- 
gybės pagal vertę. 9. Bet vis dėlto demokratija yra pa- 
tvaresnė ir laisvesnė nuo prieštaravimų už oligarchiją, nes 
oligarchijoms būdingi dvejopi prieštaravimai — tarpusa- 
vio ir tarp oligarchijos ir liaudies, o demokratijoms — tik 
tarp liaudies ir oligarchijos; liaudžiai tarpusavio priešta- 
ravimai, kuriuos būtų verta paminėti, nebūdingi. Be to, 
tų, kurie laikosi vidurio, santvarka yra artimesnė liau- 
džiai negu nedaugeliui, ir būtent ji yra patvariausia iš 
visų šių santvarkų. 


II. 1. Kadangi tiriame, dėl ko kyla sukilimai ir san- 
tvarkų pasikeitimai, pirmiausia turime suvokti jų bendrą- 
sias ištakas ir priežastis. Jų, galima sakyti, yra trys; jas 
pirmiausia reikia apibrėžti atskirai, pagal kiekvienos iš 
jų pobūdį, nes reikia suvokti, dėl kokios būklės sukyla- 
ma, kokiu tikslu ir, trečia, nuo ko prasideda politiniai 
neramumai ir tarpusavio kovos. 

Svarbiausia priežastimi, dėl kurios [piliečiai] tam tikra 
prasme yra nusiteikę pakeisti [santvarką], apskritai rei- 
kia laikyti tą, apie kurią jau esame kalbėję. Siekiantieji 
lygybės sukyla tada, kai mano, kad turi per mažai, bū- 
dami lygūs tiems, kurie turi daug, o siekiantieji nelygy- 
bės ir pertekliaus — tada, kai mano, kad, būdami nely- 
gūs, turi ne daugiau arba tiek pat, arba mažiau [už ki- 
tus]. 2. Šių dalykų troškimas kai kada yra teisėtas, o kai 
kada — neteisėtas: juk žemesnieji sukyla tam, kad tap- 
tų lygūs, o lygieji — idant taptų aukštesni. Taigi pasa- 
kyta, dėl kokios būklės sukylama. 

Tai, dėl ko sukylama, yra nauda ir garbė, ir joms 
priešingi dalykai, nes valstybėse sukylama dar ir dėl to, 
kad būtų išvengta pažeminimo ir skriaudos arba sau, ar- 
ba savo draugams. 

3. Neramumų priežastys ir ištakos, sukeliančios mi- 
nėtąjį nusiteikimą ir paskatinančios siekti minėtojo tiks- 
lo, yra, ko gero, septynios, tačiau galbūt jų yra ir dau- 
giau. Dvi iš jų yra tokios, kaip sakyta, tačiau [jos vei- 
kia] ne taip pat: dėl naudos ir dėl garbės [piliečiai] puola 
vieni kitus ne vien tam, kad patys tai įgytų, kaip minė- 
ta anksčiau, bet ir matydami kitus kai kada teisėtai, o 
kai kada neteisėtai gausiai tuo naudojantis. Juos kursto 
ir įžūlumas, baimė, pranašumas, panieka, neproporcin- 
gas išaugimas, taip pat kiti dalykai — ginčai, abejingu- 
mas, smulkmenos, skirtumai. 

4. Kokią reikšmę turi įžūlumas ir nauda ir kaip tai 
tampa [sukilimo] priežastimi, maždaug aišku: jeigu val- 
džios pareigūnai yra įžūlūs ir siekia turėti per daug, su- 
kylama ir prieš juos pačius, ir prieš tas santvarkas, ku- 
rios tai leidžia; siekimas turėti per daug kai kada kėsi- 
nasi į privatų turtą, o kai kada — į bendrąjį. Taip pat 
akivaizdu ir tai, kas yra garbė ir kaip ji tampa sukilimo 
priežastimi: [piliečiai] sukyla ir tada, kai patys yra nie- 
kinami, ir tada, kai mato, kad gerbiami ne jie; tai yra 
neteisinga, kai gerbiama arba niekinama ne pagal vertę, 
ir teisinga, kai pagal vertę. O pranašumas [tampa suki- 
limo priežastimi] tada, kai kas nors, arba vienas, arba 
keletas, pranoksta galia valstybę ir valdžios galią; dėl to- 
kių [Žmonių] paprastai susidaro monarchija arba dinas- 
tija. 5. Todėl kai kur įprasta [tokiais atvejais] imtis ost- 


219 


1302b 


1303a 


PENKTA KNYGA 


rakizmo, kaip, pavyzdžiui, Arge ir Atėnuose; betgi ge- 
riau iš pat pradžių žiūrėti, kad nebūtų šitaip pranoks- 
tančių kitus, negu, iš pradžių leidus jiems atsirasti, vė- 
liau imtis ieškoti vaisto. 

Iš baimės sukyla tie, kurie yra nusikaltę ir bijo būti 
patraukti atsakomybėn, bei tie, kurie bijo būti nuskriaus- 
ti ir siekia iš anksto užkirsti skriaudai kelią, kaip, pa- 
vyzdžiui, Rode diduomenė susivienijo prieš liaudį dėl 
prieš ją nukreiptų teismų?. 6. Ir iš paniekos sukylama ir 
puolama — pavyzdžiui, oligarchijose, kai nedalyvaujan- 
čių valdyme yra daugiau (nes jie mano esą stipresni), ir 
demokratijose sukyla turtingieji, pajutę panieką netvar- 
kai ir anarchijai: antai Tebuose žlugo demokratija, kai po 
Oinofitų mūšio buvo blogai tvarkomi valstybės reikalai", 
ir megariečių demokratija, kai jie pralaimėjo dėl netvar- 
kos ir anarchijos*, ir Sirakūzuose prieš Gelono tironiją“, 
ir Rode liaudis [užsitraukė panieką] prieš [diduomenės] 
sukilimą. 

7. Santvarkų pasikeitimai vyksta ir dėl neproporcin- 
go išaugimo, nes kaip kūnas susideda iš dalių ir jos tu- 
ri augti proporcingai, idant išliktų simetrija (priešingu at- 
veju jis sužalojamas, pavyzdžiui, kai koja yra keturių uo- 
lekčių, o visas kitas kūnas — dviejų sprindžių dydžio; 
kai kada, jeigu [viena dalis] neproporcingai išauga ne tik 
kiekybės, bet ir kokybės atžvilgiu, jis netgi gali įgyti ki- 
to gyvio pavidalą), taip ir valstybė susideda iš dalių, ir 
dažnai kuri nors iš jų nepastebimai išauga, kaip, pavyz- 
džiui, demokratijose ir politėjose neturtingųjų aibė. 8. Kai 
kada tai įvyksta ir dėl atsitiktinumų, kaip, pavyzdžiui, 
Tarante, kur, kai netrukus po karų su Persija japigai nu- 

galėjo ir išžudė daug diduomenės, politėją pakeitė de- 
mokratija“, ir Arge, kur, lakoniečiui Kleomenui išžudžius 
septintosios [dienos mūšyje] Žmones, [argiečiai| buvo 
priversti priimti kai kuriuos perioikus, ir Atėnuose, kur, 
patyrus nesėkmes sausumoje, diduomenės sumažėjo, nes 
kare prieš lakoniečius kariuomenė buvo sudaroma pa- 
gal sąrašą. Tai atsitinka ir demokratijose, tik mažesniu 
mastu — kai atsiranda daugiau turtingųjų arba padidė- 
ja turtas, jos virsta oligarchijomis ir dinastijomis. 

9. Būna, kad santvarkos pasikeičia ir be sukilimo, dėl 
rinkimų gudrybių, kaip įvyko Herajoje (ten renkami [pa- 
reigūnai| buvo pakeisti parenkamais burtais, nes rinki- 
mus laimėdavo tie, kurie būdavo įsivėlę į rinkimų gud- 
rybes), taip pat dė] abejingumo, kai svarbiausias parei- 
gas leidžiama eiti santvarkos priešams — antai Orėjuje 
oligarchija žlugo, kai vienu iš pareigūnų tapo Herakleo- 
doras, kuris oligarchiją pavertė politėja ir demokratija’. 
Be to, tai atsitinka ir dėl smulkmenų — sakydamas „dėl 
smulkmenų“ turiu galvoje tai, kad neretai didelis įsta- 
tymų pakitimas įvyksta nepastebėtas, jeigu laiku neat- 
kreipiamas dėmesys į smulkmeną; pavyzdžiui, Ambra- 
kijoje turto cenzas buvo mažas, o galų gale pareigas pra- 
dėta eiti be jokio cenzo, nes mažas beveik arba visai ne- 
siskiria nuo nieko. 

10. Suirutė gresia ir tada, kai [piliečiai] yra ne tos pa- 
čios kilmės ir dar nepasiekę vienovės — kaip valstybė 
susidaro ne iš bet kokios [Žmonių] aibės, taip ir ne per 
bet kokį laiko tarpą. Dėl to dauguma tų, kurie priėmė į 
savo tarpą kartu gyvenusius ir atkilėlius svetimgenčius, 
jau patyrė sukrėtimus; antai Sibaryje achajai gyveno kar- 

tu su troizeniečiais, o vėliau, kai achajai tapo dauguma, 
jie išvarė troizeniečius; iš to ir kilo sibariečių nelaimė“. 
Ir Turijuje sibariečiai [nesutarė] su tais, kurie apsigyve- 
no kartu su jais, — laikydami šalį sava, jie manė esą ver- 
ti daugiau ir buvo išvaryti. Ir iš Bizantijo atkilėliai bu- 
vo išvaryti ginklu, atskleidus sąmokslą; antisiečiai irgi, 
priėmę tremtinius iš Chijo, [vėliau] juos ginklu išvarė!!. 
11. Zankliečiai, priėmę samiečius, patys buvo išvaryti“. 
Apolonijoje prie Euksino taip pat buvo kilę neramumai 
priėmus naujus atkilėlius'; ir kai sirakūziečiai žlugus ti- 
ronijai suteikė pilietybę svetimšaliams bei samdytiems 
kariams, kilo nesantaika ir prasidėjo kova"; ir kai amfi- 
poliečiai priėmė atkilėlius iš Chalkidės, dauguma jų bu- 
vo pastarųjų išvaryti“. 

(Oligarchijose sukyla tie, kurie sudaro daugumą, ma- 
nydami esą skriaudžiami, nes, būdami lygūs, nedalyvau- 
ja lygiai [valdyme], kaip minėta anksčiau, o demokrati- 
jose sukyla aristokratai, nes jie lygiai dalyvauja [valdy- 
me] nebūdami lygūs.)'“ 

12. Kai kada valstybėse kyla neramumai ir dėl vieto- 
vės, kai šalis nėra tinkama tam, kad joje egzistuotų tik 
viena valstybė, — antai Klazomenuose Chitro gyventojai 
vaidijosi su salos gyventojais", ir kolofoniečiai su notijie- 
čiais'“. Ir Atėnuose ne visi yra nusiteikę vienodai, tačiau 
Pirėjo gyventojai yra demokratiškesni už miesto gyven- 
tojus'?. Kaip karuose brastos, kad ir labai mažos, perėji- 
mas atskiria falangas, taip ir kiekvienas skirtumas atro- 
do sukeliąs nesantaiką. Taigi didžiausią nesantaiką sukelia 
dorybė ir yda, paskui — turtas ir skurdas, o toliau — įvai- 
riu mastu ir kiti [skirtumai], vienas iš kurių yra minėtasis. 

HI. 1. Taigi sukilimai kyla ne dėl smulkmenų, bet iš 
smulkmenų, o sukylama vis dėlto dėl svarbių dalykų. 
Net menki nesutarimai tampa labai svarbūs, kai jie ky- 
la tarp valdančiųjų, kaip senovėje atsitiko Sirakūzuose. 
Ten santvarkos pasikeitimą sukėlė dviejų jaunuolių, ėju- 
sių svarbias pareigas, vaidas dėl meilės reikalų: kai vie- 
nas iš jų išvyko, kitas, kuris buvo jo draugas, suviliojo 
jo mylimąjį; tada pirmasis, supykęs dėl to, įkalbėjo ano 
žmoną pereiti pas ji; paskui, susiradę šalininkų valdžio- 
je, jie įtraukė į vaidą visus“. 2. Kaip tik todėl reikia sau- 
gotis tokių dalykų, vos tik jie prasideda, ir užgniaužti 
valdovų bei įtakingųjų nesutarimus: klaida juk slypi jau 
pačioje pradžioje, o sakoma, kad pradžia yra pusė visu- 
mos, tad ir maža klaida pradžioje prilygsta klaidoms ki- 
tose dalyse”. Ir apskritai kilmingųjų nesantaika turi įta- 
kos visai valstybei, kaip atsitiko Hestiajoje po karų su 
Persija, dviem broliams susiginčijus dėl tėvonijos: vienas 
jų, neturtingesnis, manydamas, kad antrasis nuslėpė nuo 
jo [tikrąjį] turto dydį ir lobį, kurį buvo radęs tėvas, pa- 
traukė į savo pusę liaudį, o kitas, kuris turėjo didelį tur- 
tą, — turtinguosius“. 3. Delfuose visos tolesnės nesan- 
taikos pradžia buvo nesutarimas per vestuves: jaunikis, 
atėjęs nuotakos, pastebėjo kažkokį nepalankų ženklą ir 
išėjo be jos; tada jos giminės, pasijutę įžeisti, kai jis au- 
kojo, įmetė [į ugnį] kai ką iš šventų daiktų ir po to jį 
nužudė kaip šventenybių išniekintoją“. Mitilenėje pavel- 
dėtojų ginčas irgi buvo daugelio blogybių pradžia, taip 
pat ir karo su atėniečiais, per kurį Pachetas užėmė jų 
miestą: vienas iš turtingųjų, Timofanas, paliko dvi duk- 
teris; atstumtas ir negavęs jų savo sūnums Doksandras 

pradėjo sukilimą ir kurstė atėniečius, kurių valstybės pa- 
siuntinys jis buvo?*. 4. Ir Fokidėje kivirčas dėl įpėdinės, 
kilęs tarp Mnasono tėvo Mnasėjo ir Onomarcho tėvo Eu- 
tikrato, fokidiečiams tapo Šventojo karo pradžia". Ir Epi- 
damne santvarka pasikeitė dėl vedybinių reikalų“: kaž- 
kas, pažadėjęs savo dukterį, turėjo sumokėti baudą, pri- 
teistą sužadėtinio tėvo, kuris buvo vienas iš pareigūnų, 
ir, pasijutęs įžeistas, patraukė į savo pusę tuos, kurie ne- 
dalyvavo valdyme. 

5. Santvarkos pasikeičia į oligarchiją, į demokratiją ir 
į politėją ir tada, kai kokia nors valdžios įstaiga arba 
valstybės dalis įgyja tam tikrą populiarumą arba išau- 
ga; antai buvo manoma, kad Areopago taryba, įgijusi po- 
puliarumą karuose su Persija, sugriežtino santvarką, o jū- 
rų laivyno minia, nulėmusi Salamino pergalę ir kartu 
[Atėnų] hegemoniją dėl jų galios jūroje, vėl sustiprino 
demokratiją“. Ir Arge diduomenė, įgijusi populiarumą 
per Mantinėjos mūšį su lakedaimoniečiais, pasikėsino nu- 
versti demokratiją“. 6. Ir Sirakūzuose liaudis, nulėmusi 
pergalę kare su atėniečiais, pakeitė santvarką iš politė- 
jos į demokratiją“, ir Chalkidėje liaudis, kartu su diduo- 
mene nuvertusi tironą Foksą, iškart perėmė valdžią”; ir 
Ambrakijoje liaudis, išvariusi tironą Periandrą su jo prie- 
šininkų pagalba, santvarką pakreipė savo naudai“. 7. Ir 
apskritai nereikia pamiršti, kad tie, kurie tampa [valsty- 
bės] galybės priežastimi, tiek privatūs asmenys, tiek pa- 
reigūnai, tiek giminės, tiek apskritai tam tikra dalis ir bet 
kokia grupė, duoda pradžią sukilimui, nes arba sukyla 
pavydintys jiems garbės, arba jie patys dėl savo prana- 
šumo nebenori tenkintis lygia dalimi. Santvarkos patiria 

neramumus ir tada, kai priešingomis laikomos valstybės 
dalys susilygina tarpusavyje, pavyzdžiui, turtingieji ir 
liaudis, o vidurio arba nėra jokio, arba jis labai negau- 
sus, nes jeigu kuri nors iš dalių yra gerokai pranašesnė, 
kita nenori rizikuoti priešintis akivaizdžiai stipresniam. 
Todėl ir tie, kurie pranoksta kitus dorybe, taip sakant, 
nepradeda sukilimo, nes jie yra negausūs, palyginti su 
dauguma. Tokios tad yra bendros visas santvarkas ištin- 
kančių sukilimų ir perversmų ištakos ir priežastys. 

8. Santvarkos keičiamos kai kada jėga, o kai kada 
klasta. Jėga — kai arba iš pat pradžių, arba vėliau [su- 
kilusieji] griebiasi prievartos; klasta taip pat būna dve- 
jopa: kai kada [sukilusieji] griebiasi klastos pradžioje ir 
pakeičia santvarką su [piliečių] pritarimu, o vėliau išlai- 
ko valdžią jau be jų pritarimo, kaip Keturių šimtų lai- 
kais” jie apgavo liaudį sakydami, kad [Persijos] karalius 
suteiks lėšų karui su lakedaimoniečiais, o pamelavę mė- 
gino išlaikyti valdžią savo rankose; kai kada [sukilusie- 
ji] iš pradžių įtikina ir vėliau valdo įtikintiems [pilie- 
čiams] pritariant. 

Taigi iš esmės visose santvarkose perversmai papras- 
tai įvyksta dėl minėtųjų priežasčių. 

IV. 1. Tačiau tai, kas atsitinka dėl šių [priežasčių], bū- 
tina ištirti atskirai kiekvienos santvarkos rūšies atžvilgiu. 
Demokratijos dažniausiai pakeičiamos dėl demagogų ne- 
nuosaikumo, nes jie nuteikia prieš save turto savininkus, 
iš dalies persekiodami juos po vieną asmeniškai (juk ir 
didžiausius priešus sujungia bendra baimė), o kai kada 
sukurstydami daugumą prieš juos visus. Ir daugeliu at- 
vejų tai galima pamatyti vykstant būtent šitaip. 2. Juk 

ir Kose demokratija žlugo, kai atsirado nedoru demago- 
gų, nes sukilo diduomenė“, ir Rode, nes demagogai mo- 
kėjo algas [liaudies atstovams] ir kartu kliudė grąžinti 
skolas trierarchams, o šie dėl jiems iškeltų bylų buvo pri- 
versti sukilti ir nuversti demokratiją”. Heraklėjoje irgi iš 
karto po kolonijos įkūrimo buvo nuversta demokratija 
dėl demagogų kaltės, nes jų skriaudžiami didikai palik- 
davo šalį, o vėliau tremtyje susivieniję grįžo ir nuvertė 
demokratiją”. 3. Labai panašiai demokratija žlugo ir Me- 
garoje: demagogai, siekdami nusavinti liaudies naudai 
didikų pinigus, nemažai jų ištremdavo, kol atsirado tiek 
daug tremtinių, kad sugrįžę jie nugalėjo liaudį mūšyje 
ir įvedė oligarchiją“. Tas pat ir Kimėje ištiko demokra- 
tiją, kur ją panaikino Trasimachas“, ir kitur stebint gali- 
ma įsitikinti, kad permainos vyksta maždaug tokiu pa- 
čiu būdu. Kai kada [demagogai], siekdami liaudies pa- 
lankumo, elgiasi su didikais neteisingai ir šitaip priver- 
čia juos vienytis arba reikalaudami perdalyti jų nuosa- 
vybę, arba jų pajamas paskirdami viešosioms prievo- 
lèms”, arba kai kada ištremdami, kad galėtų nusavinti 
liaudies naudai turtingųjų pinigus. 

4. Senovės laikais, kai tas pats asmuo tapdavo ir de- 
magogu, ir karvedžiu, [santvarka] būdavo keičiama į ti- 
roniją: juk beveik visi senovės tironai buvo kilę iš de- 
magogų. Priežastis, kodėl tada vykdavo taip, o dabar ne, 
yra ta, kad tuomet demagogais tapdavo karvedžiai, ku- 
rie nebuvo labai įgudę kalbėti, o dabar, suklestėjus re- 
torikai, tie, kurie sugeba kalbėti, tampa demagogais, ta- 
čiau dėl nepatyrimo karinių reikalų nesiima, nebent jei 
kur nors atsitinka kas nors nereikšminga. 

5. Anksčiau tironijos atsirasdavo dažniau nei dabar 
dar ir dėl to, kad tada didelė valdžia būdavo atiduoda- 
ma atskiriems asmenims; antai Milete [tironija atsirado] 
iš pritano valdžios“, nes ji apėmė daug svarbių dalykų. 
Be to, kadangi miestai tada buvo nedideli, žmonės gyve- 
no laukuose be poilsio dirbdami, tai liaudies vadovai, kai 
tik įgydavo karinių dalykų patirties, mėgindavo įvesti ti- 
roniją. Jie visi tai darydavo įgiję liaudies pasitikėjimą, o 
tas pasitikėjimas buvo priešiškumas turtingiesiems — an- 
tai ir Peisistratui Atėnuose, pradėjusiam kovą prieš ly- 
gumų gyventojus, ir Teagenui Megaroje, papjovusiam tur- 
tingųjų galvijus, kuriuos sugavo besiganančius prie upės, 
ir Dionisijui, apkaltinusiam Dafnają ir turtinguosius, bu- 
vo atiduota tirono valdžia, nes dėl priešiškumo buvo pa- 
tikėta juos esant liaudies šalininkus“. 

6. Ir tradicinė demokratija keičiama naujesne, nes ten, 
kur valdžios pareigūnai yra renkami, tačiau ne pagal 
turto cenzą, o renka liaudis, valdžios trokštantys Zmo- 
nės, elgdamiesi kaip demagogai, įveda tokią tvarką, kad 
liaudis tampa viršesnė net už įstatymus. Tai būtų gali- 
ma sukliudyti arba bent apriboti, jeigu pareigūnus rink- 
tų filės, o ne visa liaudis. 

Taigi beveik visi perversmai demokratijose vyksta dėl 
šių priežasčių. 

V. 1. Akivaizdžiausi būdai, kuriais dažniausiai įvyks- 
ta perversmai oligarchijose, yra du; vienas iš jų — kai 
skriaudžiama dauguma. Tokiu atveju bet kas gali tapti 
pakankamai geru vadu, ypač kai vadovas pats kilęs iš 
oligarchijos, kaip Ligdamidas Nakse, kuris vėliau ir ta- 
po naksiečių tironu*!. 2. Kiti [sluoksniai] taip pat įvai- 

1305b riai gali sukelti neramumus. Kai kada [oligarchijos] žlu- 
gimą lemia patys turtingieji, nedalyvaujantys valdyme, 
kai tik labai nedaugelis gali eiti garbingas pareigas, 
kaip atsitiko Masalijoje, Istre, Heraklėjoje ir kitose vals- 
tybėse. Tie, kurie nedalyvavo valdyme, nuolat stengėsi 
pakeisti [esamą tvarką], kol pirmiausia buvo leista da- 
lyvauti vyresniesiems broliams, o vėliau ir jaunesnie- 
siems (mat kai kur neleidžiama valdyti tėvui kartu su 
sūnumi, o kai kur — vyresniam ir jaunesniam bro- 
liams), ir Masalijoje oligarchija tapo artimesnė politėjai, 
Istre ji galų gale virto demokratija, o Heraklėjoje [val- 
džią] iš nedaugelio perėmė šeši šimtai. 3. Knide taip 
pat buvo nuversta oligarchija, kai didikai sukilo vieni 
prieš kitus dėl to, kad [valdyme] buvo leidžiama daly- 
vauti tik nedaugeliui ir, kaip sakyta, jei dalyvavo tėvas, 
nebuvo leidžiama sūnui, o jei buvo keli broliai, buvo 
leidžiama tik vyriausiajam; jų tarpusavio kova pasinau- 
dojo liaudis ir, pasirinkusi vadovu vieną iš didikų, puo- 
lė juos ir nugalėjo; juk kas ima vaidytis [tarpusavyje], 
tampa bejėgiai. 4. Ir Eritruose senovėje, Basilidų oligar- 
chijos laikais, liaudis, nepatenkinta tuo, kad valdė ne- 
daugelis, pakeitė santvarką, nors buvę valdžioje ir ge- 
rai rūpinosi reikalais*“. 

Oligarchijos griaunamos iš vidaus ir dėl demagogų 
tarpusavio nepakantumo (demagogija esti dvejopa: vie- 
na — tarp pačių oligarchų, nes demagogas gali atsirasti 
net ir visai siaurame rate; antai Atėnuose Trisdešimčiai 
[tironų] įgijo galią Chariklio šalininkai, demagogiškai da- 
rydami įtaką Trisdešimčiai, o Keturių šimtų [taryboje| — 
Frinicho šalininkai tokiu pat būdu*'; 5. kita — kai oli- 

garchai demagogiškai daro įtaką miniai: antai Larisoje 
valstybės sargybiniai griebėsi demagogijos minios atžvil- 
giu, nes ji juos rinko, ir [taip būna] visose kitose oligar- 
chijose, kur valdžios pareigūnus renka ne tas pats 
sluoksnis, iš kurio renkami pareigūnai, bet jais tampa tu- 
rintys didelį turto cenzą arba priklausantys tam tikroms 
draugijoms“, o renka sunkiai ginkluotieji kariai arba liau- 
dis, kaip buvo Abide, ir kur teismai susideda ne iš val- 
dančiojo sluoksnio narių, nes pastarieji stengiasi dema- 
gogiškai daryti įtaką teismams ir taip pakeičia santvar- 
ką, kaip atsitiko Ponto Heraklėjoje. 6. Dar [tai atsitinka] 
tada, kai oligarchijoje stengiamasi sutelkti valdžią mažes- 
nio Žmonių skaičiaus rankose, nes tie, kurie siekia lygios 
dalies, būna priversti į pagalbą pasitelkti liaudį.) Oligar- 
chijos žlunga ir tada, kai, išlaidžiai gyvendami, jie iš- 
švaisto savo asmeninį turtą, nes tokie žmonės siekia nau- 
jos tvarkos ir arba patys kėsinasi įvesti tironiją, arba pa- 
remia ką nors kitą (antai Hiparinas parėmė Dionisiją Si- 
rakūzuose“, o Amfipolyje vienas žmogus, vardu Kleoti- 
mas, atsiviliojo iš Chalkidės kolonistų ir, kai šie atvyko, 
sukurstė juos prieš turtinguosius“; ir Aiginoje tas žmo- 
gus, kuris buvo sudaręs sandėrį su Charetu, pasikėsino 
pakeisti santvarką dėl tokios priežasties“. 7. Taigi kai ka- 
da [tokie žmonės] mėgina kai ką pakeisti, o kai kada už- 
grobia bendruosius išteklius, ir dėl to arba jie patys, ar- 
ba tie, kurie priešinasi grobikams, pradeda sukilimą, kaip 
atsitiko Ponto Apolonijoje. Tačiau jei oligarchijoje vyrauja 
santarvė, ji taip lengvai savęs negriauna; pavyzdys čia 
yra Farsalo santvarka“, kur nedaugelis valdo daugumą, 
nes jie gerai elgiasi vieni su kitais. 

8. [Oligarchijos] Zlunga ir tada, kai isteigia kita oli- 
garchija oligarchijoje. Taip yra tada, kai, pačiam valdan- 
čiajam sluoksniui esant mažam, svarbiausias valdžios pa- 
reigas gali eiti ne visi mažumos nariai, kaip kartą atsiti- 
ko Elidėje, kur valdžią turėjo mažuma, tačiau seniūnais 
galėjo tapti tiktai visiškai nedaugelis, nes jų buvo devy- 
niasdešimt, ir jie ėjo savo pareigas iki gyvos galvos, o 
jų rinkimai buvo dinastiniai ir panašūs į Lakedaimono 
seniūnų rinkimus. 

9. Perversmai oligarchijose gali įvykti ir karo, ir tai- 
kos metu. Karo metu — kai nepasitikėdami liaudimi [oli- 
garchai| būna priversti pasitelkti samdomus karius (tas, 
kuriam jie patikimi, dažnai tampa tironu, kaip Timofa- 
nas Korinte“, o jei jie patikimi keletui, šie susikuria di- 
nastiją); kai kada, bijodami tokių dalykų, [oligarchai] lei- 
džia daugumai dalyvauti valdyme, nes būna priversti 
pasitelkti liaudį į pagalbą. Taikos metu nepasitikėdami 
vieni kitais jie patiki savo apsaugą samdomiems kariams 
ir neutraliam pareigūnui, kuris kai kada tampa ir vienų, 
ir kitų valdovu, kaip atsitiko Larisoje Simo ir jo šalinin- 
kų Aleuadų valdymo laikais ir Abide [politinių] drau- 
gijų, iš kurių viena buvo Ifiado, laikais”. 10. Sukilimai 
vyksta ir tada, kai vieni oligarchai išstumiami kitų ir su- 
sikivirčijama dėl vedybų ar teismų; pavyzdys čia yra 
anksčiau minėtieji sukilimai dėl vedybinių reikalų. Pa- 
našiai ir Eretrijos raitininkų oligarchiją sugriovė Diago- 
ras, su kuriuo buvo neteisingai pasielgta vedybų reika- 
lu“, o Heraklėjoje ir Tebuose sukilimai įvyko dėl teismo 
sprendimo, kai Heraklėjoje Euritionas, o Tebuose Archi- 
jas pelnytai, tačiau skandalingai buvo nubausti už sve- 

timavima: ju priešininkai ipyke pririšo juos turgaus aikš- 
tėje prie gėdos stulpo. 11. Nemažai oligarchiju buvo nu- 
verstos dėl to, kad buvo pernelyg despotiškos, ir tai pa- 
darė kai kurie pasipiktinę paties valdančiojo sluoksnio 
nariai; taip atsitiko su Knido ir Chijo oligarchijomis??. 
Perversmus sukelia ir atsitiktinumas — tiek vadinamo- 
joje politėjoje, tiek oligarchijose, kur tarybos nariais, tei- 
sėjais ir kitų sričių pareigūnais tampama pagal turto cen- 
zą. Juk dažnai iš pradžių nustatytas turto cenzas tinka 
tik esamomis aplinkybėmis — kad oligarchijoje [valdy- 
me] dalyvautų nedaugelis, politėjoje — vidurinieji; o kai 
dėl taikos ar dėl kokios kitos sėkmės atsiranda išteklius, 
atsitinka taip, kad ta pati nuosavybė daug kartų viršija 
nustatytą cenzą, taigi visi [piliečiai] dalyvauja visur; kai 
kada ta permaina vyksta palaipsniui, po truputį ir ne- 
pastebimai, o kai kada ir greičiau. 

12. Taigi perversmai ir sukilimai oligarchijose vyksta 
dėl šių priežasčių (apskritai tiek demokratijos, tiek oli- 
garchijos kai kada keičiamos ne priešingomis, bet tos pa- 
čios rūšies santvarkomis, pavyzdžiui, įstatymais grindžia- 
mos demokratijos bei oligarchijos virsta neribotomis, o 
pastarosios — pirmosiomis). 


VI. 1. Aristokratijose sukilimai kai kada vyksta dėl to, 
kad garbingas pareigas gali eiti nedaugelis (tai, kaip mi- 
nėta, griauna ir oligarchijas, nes aristokratija taip pat tam 
tikra prasme yra oligarchija — jose abiejose valdo ma- 
žuma, ir nors taip yra ne dėl tos pačios priežasties, ta- 
čiau jau vien dėl to aristokratija atrodo esanti oligarchi- 
ja). Sunkiausia to išvengti tada, kai yra tam tikras skai- 
čius [piliečių| su didelėmis pretenzijomis, pagrįstomis 

tuo, kad jie jaučiasi esą panašūs dorybės atžvilgiu, kaip 
Lakedaimone vadinamieji mergelių sūnūs (juk jie buvo 
kilę iš lygiųjų), kurie buvo užklupti ruošiant sąmokslą 
ir išsiųsti apgyventi Taranto“. 2. Arba kai dideli žmo- 
nės, nė kiek nenusileidžiantys dorybe tiems, kurie yra la- 
biau pagerbti, jų paniekinami (pavyzdžiui, Lisandras bu- 
vo paniekintas karalių“); arba kai kas nors, būdamas 
narsus, neturi garbingų pareigų (kaip, pavyzdžiui, Kina- 
donas, Agesilajo laikais surengęs antpuolį prieš spartia- 
tus“). Taip pat tada, kai vieni pernelyg skursta, o kiti 
yra itin turtingi (ir dažniausiai taip atsitinka per karus — 
taip buvo ir Lakedaimone Mesėnijos karo metu; tai ma- 
tyti iš Tirtajo poemos, pavadintos Gera tvarka: kai kurie 
[piliečiai], dėl karo patyrę sunkumų, pasiūlė perdalyti 
žemę“). Be to, kai koks nors žmogus yra svarbus ir su- 
geba tapti dar svarbesnis, ir tokiu būdu stengiasi pasi- 
daryti monarchu (atrodo, taip bus padaręs Lakedaimo- 
ne Pausanijas, vadovavęs kariuomenei kare su Persija, ir 
Hanonas Kartaginoje“'). 

3. O labiausiai ir politėjas, ir aristokratines santvarkas 
žlugdo nukrypimas nuo teisingumo, slypintis pačioje san- 
tvarkoje. Politėjoje taip atsitinka dėl gero demokratijos ir 
oligarchijos sumaišymo stokos, o aristokratinėje santvar- 
koje — tų pačių dalykų ir dar dorybės, bet ypač tų dvie- 
jų (turiu galvoje demokratiją ir oligarchiją), nes šiuos da- 
lykus mėgina sumaišyti ir politėjos, ir daugelis vadina- 
mųjų aristokratijų. 4. Juk būtent tuo aristokratijos skiria- 
si nuo vadinamųjų politėjų, ir kaip tik dėl to vienos iš jų 
yra labiau, o kitos mažiau patvarios. Juk tos [santvar- 
kos], kurios labiau krypsta į oligarchiją, vadinamos aris- 

tokratijomis, o tos, kurios į daugumos [valdžią], — po- 
litėjomis, ir kaip tik dėl to pastarosios yra saugesnės už 
kitas, nes stipresnis tas, kuris gausesnis, žmonės labiau 
mėgsta tokią [santvarką], kuriai esant jie turi po lygiai, 
o tie, kurie yra turtingi, jeigu santvarka suteikia jiems per- 
teklių, trokšta būti išaukštinti ir siekia prabangos. 5. Ap- 
skritai, kad ir į kurią pusę kryptų santvarka, ji keičiasi 
priklausomai nuo to, kuris sluoksnis sustiprina [savo ga- 
lią], pavyzdžiui, politėja keičiasi į demokratiją, o aristok- 
ratija — į oligarchiją, arba priešingai — aristokratija į de- 
mokratiją (nes neturtingesnieji, jausdamiesi skriaudžiami, 
pakreipia [santvarką] į priešingą pusę), o politėjos — į 
oligarchiją (pastovumas yra tik tada, kai visi yra lygūs 
pagal vertę ir kai visi turi tai, kas jiems priklauso). 6. Mi- 
nėtas pasikeitimas įvyko Turijuose“: kadangi valdžios pa- 
reigoms eiti buvo nustatytas didelis turto cenzas, buvo 
pereita prie mažesnio ir prie didesnio pareigūnų skai- 
čiaus, dėl to didikai, nusižengdami įstatymui, supirko visą 
žemę (santvarka buvo tokia oligarchinė, kad jie galėjo įsi- 
gyti perteklių) <...>”. Tačiau liaudis, turėdama karo pa- 
tirtį, pranoko savo galia sargybinius, ir tie, kurie turėjo 
daugiau žemės, patys ją atidavė. 

7. Be to, kadangi visos aristokratinės santvarkos yra 
oligarchiškos, didesnį perteklių įgyja diduomenė (kaip 
Lakedaimone, kur nuosavybę perima mažuma); kita ver- 
tus, diduomenė labiau gali daryti tai, ką nori, ir susigi- 
miniuoti su kuo nori (taip ir lokrų valstybė žlugo dėl 
santuokos su Dionisiju“?, o to nei demokratijoje, nei ge- 
rai sumaišytoje aristokratijoje nebūtų galėję įvykti). Aris- 
tokratijos, keisdamosi palaipsniui, žlunga ypač nepastebi- 

mai, kaip jau minėta ankstesniuose samprotavimuose, 
kur buvo kalbama apie visas santvarkas bendrai, — per- 
mainų priežastimi gali būti ir smulkmena, nes kai tik at- 
sisakoma kokio nors vieno santvarkos bruožo, po to 
koks nors kitas, truputį svarbesnis, išjudinamas jau leng- 
viau, kol pakeičiama visa tvarka. 8. Taip atsitiko ir Tu- 
rijų santvarkoje. Ten buvo įstatymas, leidžiantis eiti stra- 
tego pareigas kas penkeri metai; kai kurie iš jaunesnių 
vyrų, karingi ir pelnę sargybinių daugumos palankumą, 
niekindami tuos, kurie tuo metu tvarkė [valstybės] rei- 
kalus, ir manydami lengvai paimsią juos į savo rankas, 
pirmiausia pamėgino panaikinti minėtąjį įstatymą, taigi 
pasiekti, kad būtų leista tiems patiems eiti stratego pa- 
reigas visą laiką, nes matė, kad liaudis mielai už juos 
balsuos. O tie pareigūnai, kurie buvo už tai atsakingi, 
vadinamieji tarėjai, iš pradžių sujudę priešintis, vis dėl- 
to leidosi įtikinami manydami, kad anie, pakeitę šį įsta- 
tymą, kitas santvarkos nuostatas paliks ramybėje; tačiau 
vėliau, kai norėjo sukliudyti jiems griauti kitus įstatymus, 
nieko nebegalėjo padaryti, ir visa valstybės tvarka pa- 
virto naujoves pradėjusiųjų dinastija. 

9. Visų santvarkų žlugimą lemia kai kada vidinės, o 
kai kada išorinės priežastys — jeigu netoliese egzistuoja 
priešinga santvarka arba nors ir toli, tačiau galinga, kaip 
būdavo atėniečių ir spartiečių laikais — atėniečiai visur 
sugriaudavo oligarchijas, o lakoniečiai — demokratijas“!. 

Taigi jau beveik ir pasakyta, dėl ko kyla santvarkų 
pasikeitimai ir sukilimai. 

VII. 1. Toliau reikėtų aptarti tai, kas santvarkas išsau- 
go, tiek visas bendrai, tiek kiekvieną atskirai. Pirmiau- 

sia akivaizdu, kad jei žinome, kas santvarkas žlugdo, tai 
žinome ir kas jas išsaugo, nes priešingybės kuria prie- 
šingybes, o žlugimas yra priešingas išlikimui. Tad jeigu 
gerai sumaišytose santvarkose reikia žiūrėti, kad nebū- 
tų kur nors nusižengta įstatymui, tai visų labiausiai šito 
reikėtų saugotis mažuose dalykuose, — 2. mat toks nu- 
krypimas nuo įstatymo įsismelkia nepastebimai, kaip ir 
mažos išlaidos sunaikina turtus, jeigu jos pasitaiko daž- 
nai. Juk tokios išlaidos, padaromos ne vienu kartu, lie- 
ka nepastebėtos ir suklaidina protą, kaip ir sofistinis 
samprotavimas „jei kiekviena dalis maža, tai ir visuma 

maža“““. Iš dalies taip ir yra, o iš dalies — ne, nes visu- 
ma ir visetas nėra kažkas maža, bet susideda iš mažų 
[dalių]. Taigi pirmiausia reikia saugotis tokios pradžios, 
be to, nereikia pasitikėti sofistiniais išvedžiojimais, skir- 
tais [apgauti] daugumai, nes juos paneigia darbai (o ką 
vadiname su santvarkomis susijusiais sofizmais, minėta 
anksčiau). 3. Be to, reikia atsižvelgti į tai, kad ne tik kai 
kurios aristokratijos, bet ir kai kurios oligarchijos išlieka 
ne dėl to, kad pačios santvarkos yra patvarios, o dėl to, 
kad tie, kurie eina valdžios pareigas, gerai elgiasi ir su 
tais, kurie nepriklauso valdančiajam sluoksniui, ir su tais, 
kurie jam priklauso, pirmųjų neskriaudžia ir tiems iš jų, 
kurie pajėgūs valdyti, leidžia dalyvauti valdyme, garbės 
trokštančiųjų nepaniekina, daugumos neskriaudžia ma- 
terialiai, o tarpusavyje ir su valdančiojo sluoksnio nariais 
elgiasi demokratiškai. Juk ta lygybė, kurios demokratai 
siekia daugumai, panašiems Žmonėms yra ne tik teisin- 
ga, bet ir naudinga. 4. Todėl, jeigu valdančiajam sluoks- 
niui priklauso daugiau Žmonių, daugelis demokratinių 

nuostatų yra naudingos, pavyzdžiui, eiti valdžios parei- 
gas šešis mėnesius, idant visi panašūs jose dalyvautų, 
nes panašūs čia yra tarsi liaudis — dėl to tarp jų daž- 
nai atsiranda ir demagogų, kaip jau minėta anksčiau, 
taip pat dėl to oligarchijos bei aristokratijos rečiau virs- 
ta dinastijomis, nes trumpą laiką valdantiems ne taip 
lengva blogai elgtis, kaip valdantiems ilgą laiką; juk dėl 
to oligarchijose bei demokratijose ir atsiranda tironijos, 
nes ir vienose, ir kitose tironijos ima siekti arba įtakingiau- 
sieji žmonės (vienur demagogai, o kitur dinastai), arba tie, 
kurie eina svarbiausias pareigas, kai valdo ilgą laiką. 

5. Santvarkos išlieka ne tik dėl to, kad jų griovėjai yra 
toli, bet kai kada ir dėl to, kad jie yra arti, nes bijodami 
[piliečiai] tvirčiau laikosi santvarkos. Dėl to tie, kurie rū- 
pinasi santvarka, turi skatinti baimę, idant [piliečiai] gin- 
tų ir saugotų santvarką budriai kaip naktinė sargyba, ir 
tolima padaryti artima. Be to, reikia stengtis ir įstatymais 
užkirsti kelią didikų kivirčams bei sukilimams ir kartu 
saugoti tuos, kurie nedalyvauja kivirče, kol neįsitraukė 
ir jie: iš pat pradžių atpažinti gimstantį blogį yra ne at- 
sitiktinio Žmogaus, bet valstybės vyro darbas. 

6. Dėl turto cenzo sukeliamų perversmų oligarchijoje 
ir politėjoje, tai, kai cenzas lieka tas pats, o pinigų kie- 
kis išauga, naudinga bendrąjį gyventojų turto lygį paly- 
ginti su ankstesniuoju (tose valstybėse, kur jis apskai- 
čiuojamas kasmet, — su šio laikotarpio, o didesnėse — 
su buvusiu prieš trejus arba penkerius metus) ir, jeigu 
jis pasirodo esąs daug kartų didesnis arba mažesnis už 
ankstesnįjį, kuriuo remiantis valstybėje buvo nustatytas 
turto cenzas, įstatymu pastarąjį sugriežtinti arba sušvel- 

ninti: jei turtas padidėjo, atitinkamai sugriežtinti, o jei su- 
mažėjo — sušvelninti ir nustatyti mažesnį turto cenzą. 
7. Jeigu oligarchijose ir politėjose to nedaroma, vienu at- 
veju atsitinka taip, kad pastarojoje susidaro oligarchija, 
o pirmojoje — dinastija, kitu atveju iš politėjos susidaro 
demokratija, o iš oligarchijos — politėja arba demokra- 
tija. Ir demokratijai, ir oligarchijai, <ir monarchijai>“, ir 
bet kuriai santvarkai bendra yra tai, kad niekas perne- 
lyg neiškeliamas pažeidžiant pusiausvyrą, bet veikiau 
stengiamasi teikti arba smulkias ir ilgalaikes garbingas 
pareigas, arba trumpalaikes ir svarbias (nes [pareigūnai] 
sugenda, ir ne kiekvienam vyrui lemta pakelti sėkmę), 
o jei ne, tai bent stengiamasi neduoti ir neatimti visų pa- 
reigų iškart, bet palaipsniui. 8. Geriausia pasistengti taip 
viską įstatymais sutvarkyti, kad neatsirastų nė vieno 
žmogaus, kuris pernelyg viršytų kitus galia, teikiama 
draugų ar turtų, o jei nepasisektų, tai padaryti taip, kad 
tokie, kai neina pareigų, atsidurtų už šalies ribų“. Ka- 
dangi [žmonės] sukelia permainas ir savo asmeniniu gy- 
venimu, reikia įkurti tam tikrą pareigybę stebėti tiems, 
kurių gyvenimo būdas nedera santvarkai: demokratijoje — 
demokratijai, oligarchijoje — oligarchijai, ir panašiai kiek- 
vienoje kitoje santvarkoje. Dėl tų pačių priežasčių reikia 
saugotis ir to, kad nesuklestėtų kuri nors valstybės da- 
lis. Siekiant to išvengti, reikalus ir valdžią visuomet rei- 
kia patikėti priešingoms dalims (turiu galvoje, kad kil- 
nieji yra priešingi daugumai ir neturtingieji — turtingie- 
siems) ir mėginti arba sumaišyti neturtingųjų ir turtin- 
gųjų aibes, arba sustiprinti viduriniuosius — jie sužlug- 
do sukilimus dėl nelygybės. 

9. Svarbiausia kiekvienoje santvarkoje — įstatymais ir 
kitais valdymo būdais sutvarkyti taip, kad iš valdžios 
būtų neįmanoma pasipelnyti. To labiausiai reikia saugo- 
tis oligarchinėse santvarkose: juk dauguma, kuriai nelei- 
džiama valdyti, ne taip jau ir piktinasi (net džiaugiasi, 
jeigu paliekama laisvo laiko rūpintis savo reikalais), jei- 
gu nemano, kad pareigūnai vagia bendruosius išteklius; 
priešingu atveju ją skaudina abu dalykai — atskyrimas 
nuo valdžios ir nuo naudos. 10. Atrodo, kad tai būtų 
vienintelis būdas egzistuoti kartu demokratijai ir aristok- 
ratijai, jei kas nors sutvarkytų būtent taip. Tuomet ir di- 
duomenė, ir dauguma galėtų turėti tai, ko trokšta. Juk 
visiems suteikti galimybę valdyti yra demokratijos bruo- 
žas, o parinkti pareigūnus iš diduomenės — aristokrati- 
jos; taip bus, kai nebus įmanoma pelnytis iš valdžios, nes 
neturtingieji nenorės valdyti, negalėdami gauti iš to nau- 
dos, ir pasirinks rūpintis savais reikalais, o turtingieji ga- 
lės valdyti, nes jiems nieko nereikės iš bendrųjų ištek- 
lių; tad atsitiks taip, kad neturtingieji taps turtingi dirb- 
dami savo darbus, o diduomenės nevaldys atsitiktiniai 
asmenys. 11. Taigi, kad bendrieji ištekliai nebūtų vagia- 
mi, lėšos tebūnie perduodamos dalyvaujant visiems pi- 
liečiams, o įrašų kopijos tebūnie atiduodamos visoms 
fratrijoms, būriams“ ir filėms; o kad iš valdžios nebūtų 
pelnomasi, įstatymai turi nustatyti atpildą gerą vardą tu- 
rintiems piliečiams. Demokratijose reikia neužgauti tur- 
tingųjų ir neperdalyti ne tik jų turtų, bet ir pajamų (dau- 
gelyje santvarkų tai vyksta nepastebimai), ir geriau ne- 
leisti jiems vykdyti išlaidų reikalaujančių, bet nenaudin- 
gų viešųjų prievolių, pavyzdžiui, choregijų, vadovavimo 

bėgimui su fakelais ir visų kitų panašių, net jeigu jie pa- 
tys to nori. 12. Kita vertus, oligarchijoje reikia labai rū- 
pintis neturtingaisiais ir jiems skirti pareigas, iš kurių ga- 
lima gauti pajamų, ir jei kas iš turtingųjų juos nuskriaus- 
tų, baudos turi būti didesnės, negu nuskriaudus kam 
nors iš saviškių; ir palikimai turi būti gaunami ne pa- 
gal valią, bet pagal giminę, ir tas pats žmogus neturi pa- 
veldėti daugiau negu vieno palikimo, nes tada nuosavy- 
bės būtų lygesnės, ir daugiau neturtingųjų įgytų turtą. 
3. Ir demokratijoje, ir oligarchijoje naudinga tiems, ku- 
rie mažiau dalyvauja valdyme (demokratijoje — turtin- 
giesiems, oligarchijoje — neturtingiesiems), visuose kituo- 
se dalykuose suteikti lygybę arba pirmenybę, išskyrus tas 
valdžios pareigas, kurios yra svarbiausios toje santvar- 
koje; pastarąsias reikia patikėti tiems, kurie sudaro san- 
tvarkos pagrindą, — išimtinai arba daugiausia jiems. 
14. Tiems, kurie ketina eiti svarbiausias valdžios pa- 
reigas, būtinos trys [savybės]: pirmiausia, ištikimybė esa- 
mai santvarkai, toliau — puikus sugebėjimas atlikti val- 
džios darbus, trečia — dorybė ir teisingumas, kiekvie- 
noje santvarkoje atitinkantis tą santvarką (nes jeigu ne 
tas pat yra teisinga visose santvarkose, tai neišvengia- 
mai ir pats teisingumas būna skirtingas). Čia kyla neaiš- 
kumas, kaip reikėtų pasirinkti, kai visos šios [savybės] 
nebūdingos tam pačiam Žmogui, pavyzdžiui, jeigu kas 
nors yra patyręs karvedys, tačiau nedoras ir nepalankus 
santvarkai, o kitas yra teisingas ir palankus, kaip reikia 
pasirinkti? 15. Atrodo, kad reikia atsižvelgti į du daly- 
kus — kuri [savybė] labiau būdinga visiems ir kuri ma- 
žiau būdinga. Dėl to karinio vadovavimo atveju svarbiau 

patirtis negu dorybė, nes karo meno išmanymas papli- 
tęs mažiau, o kilnumas — labiau. [Turto] saugotojui ir 
iždininkui — priešingai, nes tai reikalauja didesnės do- 
rybės už tą, kuri būdinga daugumai, o [šių dalykų] iš- 
manymas yra bendras visiems. Kas nors gali paklausti 
taip: jei būdingas sugebėjimas ir palankumas santvarkai, 
kam dar reikia dorybės? Juk ir anos dvi [savybės] pa- 
darys tai, kas reikia. Ar todėl, kad tie, kurie turi anas 
dvi, gali būti nesusivaldantys“, tad kaip jie nepadeda 
patys sau, pažindami ir mylėdami save, taip ir bendrų- 
jų reikalų atžvilgiu kai kuriems iš jų niekas netrukdo ši- 
taip elgtis? 

16. Paprastai tariant, visa tai, ką įstatymuose sakome 
esant santvarkoms naudinga, išsaugo tas santvarkas, taip 
pat ir dažnai minėtas svarbiausias principas — Žiūrėti, 
kad santvarkos pageidaujanti dauguma būtų stipresnė už 
nepageidaujančią. Be visų šių dalykų, dar reikia nepa- 
miršti to, ką dabar pamiršta nukrypusios santvarkos, — 
viduriniojo sluoksnio; juk daugelis iš pažiūros demokra- 
tiškų [nuostatų] sugriauna demokratijas, o oligarchiškų — 
oligarchijas. 17. Tie, kurie mano, kad tai yra vienintelė 
dorybė, stumia santvarką į kraštutinumą nesuprasdami, 
kad kaip nosis, nors ir nukrypusi nuo gražiausiojo tie- 
sumo į kumpumą ar riestumą, vis dėlto gali būti graži 
ir maloni pažiūrėti, bet jeigu koks nors [skulptorius] tai 
dar labiau išryškins pasiekdamas kraštutinumą, jis pir- 
miausia suardys dalies proporcingumą ir galų gale pa- 
darys taip, kad ji iš viso atrodys jau nebe nosis dėl to 
kraštutinumo ir priešingybių nebuvimo (taip pat yra ir 
su kitomis [kūno] dalimis), tas pat atsitinka ir santvar- 

koms. 18. Juk ir oligarchija, ir demokratija gali büti pa- 
tenkinamos, nors ir nutolusios nuo geriausios tvarkos, 
bet jeigu kas nors ir viena, ir kita dar labiau stiprintu, 
tai pirmiausia santvarka padarytu blogesne, o galu gale 
iš viso nebe santvarka. Todėl įstatymų leidėjui ir vals- 
tybės vyrui būtina suprasti, kokios demokratinės [nuo- 
statos] demokratiją išsaugo ir kokios ją griauna, ir ko- 
kios oligarchinės — oligarchiją. Juk nė viena iš šių san- 
tvarkų negali gyvuoti ir išlikti be turtingųjų ir be dau- 
gumos, tačiau kai tiktai turtas sulyginamas, tokia san- 
tvarka neišvengiamai tampa kita, taigi tie, kurie kraštu- 
tiniais įstatymais panaikina [turto skirtumus], sunaikina 
santvarkas. 

19. Klystama ir demokratijose, ir oligarchijose — de- 
mokratijose, kur dauguma viršesnė už įstatymus, klysta 
demagogai, nes, nuolat kovodami su turtingaisiais, jie su- 
skaldo valstybę į dvi, o turėtų būti priešingai — jie tu- 
rėtų nuolat sudaryti įspūdį, kad kalba turtingųjų labui, 
o oligarchai oligarchijose — liaudies labui, ir oligarchų 
priesaikos turėtų būti priešingos toms, kaip jie prisiekia 
dabar, — dabar kai kur jie prisiekia taip: „Ir liaudžiai bū- 
siu nepalankus, ir regsiu prieš ją blogybes, kokias tik su- 
gebėsiu“, o reikia laikytis ar dėtis, kad laikomasi, priešin- 
go požiūrio ir skelbti priesaikose: „Neskriausiu liaudies“. 

20. Tačiau svarbiausias dalykas iš visų minėtųjų, pa- 
dedantis santvarkoms išlikti, kuriuo dabar niekas nesi- 
rūpina, yra santvarką atitinkantis auklėjimas. Juk nėra jo- 
kios naudos iš pačių naudingiausių įstatymų, vienbalsiai 
priimtų visų piliečių, jeigu piliečiai nebus pripratinti prie 
santvarkos ir tinkamai išauklėti: jei įstatymai demokra- 

tiški — demokratiškai, o jei oligarchiški — oligarchiškai, 
nes jeigu susivaldymas būtinas atskiram žmogui, jis bū- 
tinas ir valstybei. 21. Būti tinkamai išauklėtam santvar- 
kai reiškia daryti ne tai, kas teiktų malonumą oligar- 
chams arba demokratijos šalininkams, bet tai, kas leistų 
pirmiesiems tvarkytis oligarchiškai, o antriesiems — de- 
mokratiškai. Betgi šiuo metu oligarchijose pareigūnų sū- 
nūs gyvena prabangoje, o neturtingųjų sūnūs išmankš- 
tina kūną ir užsigrūdina, tad labiau ir nori, ir gali siek- 
ti permainų, 22. o tose demokratijose, kurios atrodo la- 
biausiai demokratiškos, susiklostė padėtis, priešinga tam, 
kas būtų naudinga. Taip atsitiko dėl to, kad jie neteisin- 
gai suvokia laisvę (nes yra du dalykai, kuriais, kaip ma- 
noma, apibrėžiama demokratija, — daugumos viešpata- 
vimas ir laisvė). Juk teisingumu laikoma lygybė, lygybe — 
kai galioja tai, ką nusprendžia dauguma, o laisve ir ly- 
gybe — kai kiekvienas elgiasi pagal savo valią; taigi to- 
kiose demokratijose kiekvienas gyvena taip, kaip nori, ir 
[pagal tai,| „ko siekia“, kaip sako Euripidas“. Betgi tai 
yra blogai, nes reikėtų manyti, kad gyventi pagal san- 
tvarką nėra vergija, o yra saugu. 

Taigi tokios, apskritai tariant, yra [priežastys], dėl ku- 
rių santvarkos pasikeičia ir žlunga ir dėl kurių jos išlie- 
ka ir gyvuoja. 


VIII. 1. Dar lieka aptarti monarchiją — dėl kokių prie- 
žasčių ji natūraliai žlunga ir dėl kokių išlieka. Beveik vis- 
kas, kas pasakyta apie politėjas, galioja ir karaliaus val- 
džiai bei tironijoms. Juk karaliaus valdžia atitinka aris- 
tokratinę santvarką, o tironija susideda iš kraštutinės oli- 
garchijos ir demokratijos, ir dėl to ji yra pati žalingiau- 

sia valdiniams, nes susideda iš dviejų blogybių ir jai bü- 
dingi abiejų šių santvarkų nukrypimai ir klaidos. 2. Abie- 
jų šių monarchijos [rūšių] kilmė yra visiškai priešinga: 
karaliaus valdžia susidarė tam, kad padėtų kilniesiems 
prieš liaudį, ir karaliais tampa kilnieji pagal pranašumą 
dorybės arba dorybės paskatintų darbų atžvilgiu, arba 
pagal atitinkamą giminės pranašumą, o tironas [kyla] iš 
liaudies ar daugumos, [idant paremtų ją] prieš didikus, 
kad liaudis iš pastarųjų nepatirtų skriaudos. 3. Tai aki- 
vaizdu iš [istorijos] įvykių: juk dauguma tironų yra ki- 
lę, jei taip galima pasakyti, iš demagogų, įgiję pasitikė- 
Jima šmeiždami diduomenę. Taigi vienos iš tironijų su- 
sidarė tokiu būdu valstybėms jau išaugus, o kitos — anks- 
čiau už šias, kai karaliai nusižengė tradicinėms nuosta- 
toms, siekdami despotiškesnės valdžios, dar kitos — iš 
išrinktųjų į aukščiausiąją valdžią (nes senovėje bendruo- 
menės skirdavo pareigūnus ir šventuosius pasiuntinius“ 
daugeliui metų), dar kitos — iš oligarchijų, renkančių 
vieną asmenį į aukščiausiąją valdžią. 4. Visi jie šiais bū- 
dais galėjo nesunkiai pasiekti savo, jei tiktai panorėda- 
vo, nes jau turėjo galią, suteiktą arba karaliaus valdžios, 
arba garbingų pareigų, pavyzdžiui, Feidonas Arge ir kiti 
tapo tironais jau turėdami karaliaus valdžią, o Jonijos [ti- 
ronai] ir Falaridas — eidami garbingas pareigas“; Panai- 
tijas Leontinuose, Kipselas Korinte, Peisistratas Atėnuo- 
se, Dionisijas Sirakūzuose ir kiti — tuo pačiu būdu, bū- 
dami demagogais“. 5. Tad, kaip jau sakyta, karaliaus 
valdžia atitinka aristokratinę santvarką, nes ji grindžia- 
ma [valdančiojo asmens] verte — arba jo asmenine do- 
rybe, arba jo giminės dorybe, arba nuopelnais, arba vi- 

su tuo ir dar galia. Juk visi, kurie sulaukė šios garbės, 
nusipelnė arba galėjo nusipelnyti savo valstybėms arba 
gentims” — vieni kare išgelbėjo jas nuo vergijos, kaip 
Kodras, kiti jas išlaisvino, kaip Kiras, arba įkūrė [vals- 
tybę], arba įgijo teritorijas, kaip Lakedaimono, Makedo- 
nijos ir Molosijos karaliai“. 

6. Karalius stengiasi sergėti, kad turintys nuosavybę 
nepatirtų jokios neteisybės, o liaudis niekur nebūtų 
skriaudžiama, tuo tarpu tironija, kaip jau daug kartų sa- 
kyta, visiškai nesirūpina bendra [gerove] ir Žiūri tik sa- 
vo interesų; tirono tikslas yra malonumas, o karaliaus — 
kilnumas. Todėl tironas labiau siekia pinigų, o karalius — 
garbės, ir karaliaus asmens sargyba susideda iš piliečių, 
o tirono — iš svetimšalių. 7. Kad tironijai būdingos ir 
demokratijos, ir oligarchijos blogybės, akivaizdu: su oli- 
garchija bendra tai, kad jos tikslas yra turtas (nes tik taip 
įmanoma išlaikyti asmens sargybą ir gyventi prabango- 
je) ir kad visiškai nepasitikima dauguma (dėl to ir ati- 
mami ginklai, ir dėl to abiem — tiek oligarchijai, tiek ti- 
ronijai — būdinga blogai elgtis su minia ir tremti ją iš 
miesto bei apgyvendinti kolonijose), o su demokratija — 
karas su didikais, ir slaptas, ir atviras jų naikinimas bei 
trėmimas ta dingstimi, kad jie rezga [sąmokslus] ir kliu- 
do valdžiai. Juk jie ir rengia sąmokslus, kai vieni trokš- 
ta patys valdyti, o kiti nenori vergauti. Iš to ir kilo Pe- 
mandro patarimas Trasibului — nupjauti išsikišusias var- 
pas, taigi kad visada reikia pašalinti kuo nors iš kitų iš- 
siskiriančius piliečius. 

8. Kaip jau iš esmės ir pasakyta, reikia manyti, kad 
politėjose ir monarchijose perversmų ištakos yra tos pa- 

čios, nes ir monarchijose daugelis valdinių sukyla dėl ne- 
teisingo elgesio, iš baimės ir dėl paniekos, o neteisingo 
elgesio atveju dažniausiai dėl įžūlumo, kai kada ir dėl 
nuosavybės atėmimo. Jų tikslai šiuo atveju yra tokie pa- 
tys, kaip ir tironijose bei karalystėse, nes monarchams 
atitenka labai daug turto ir garbės, o tų dalykų trokšta 
visi. 9. Vieni sukilimai būna nukreipti prieš valdančiojo 
asmenį, o kiti — prieš pačią jo valdžią. Tie, kurie kyla 
dėl įžūlumo, [nukreipti] prieš asmenį. Įžūlumas esti įvai- 
rus, ir kiekviena jo apraiška sužadina pyktį; tie, kurie 
pyksta, beveik visada sukyla iš keršto, o ne siekdami iš- 
kilti. Pavyzdžiui, [sukilimas] prieš Peisistratidus įvyko 
dėl Harmodijo sesers išniekinimo ir paties Harmodijo pa- 
žeminimo (Harmodijas [pakilo prieš juos] dėl sesers, o 
Aristogeitonas — dėl Harmodijo“*; panašiai ir prieš Pe- 
riandrą, Ambrakijos tironą, buvo sudarytas sąmokslas”, 
nes Periandras, gerdamas su savo meilužiu, paklausė, ar 
tas nuo jo jau pastojo). 10. Pausanijas sukilo prieš Pily- 
pą dėl to, kad šis leido Atalo draugams su juo įžūliai 
pasielgti, o Derdas prieš Amintą Mažąjį — dėl to, kad 
Amintas pasigyrė intymiais ryšiais su juo“; eunuchas 
[pasikėsino] prieš Euagorą iš Kipro dėl to, kad pasijuto 
įžeistas, kai pastarojo sūnus atėmė iš jo žmoną“. 11. Dau- 
gelis sukilimų įvyko dėl to, kad kai kurie monarchai gė- 
dingai įžeidė kitus Žmones, pavyzdžiui, Kratajo [sąmoks- 
las] prieš Archelają““: jis visada bodėjosi jų ryšiu, tad užte- 
ko ir menkos dingsties — gal kad jam nedavė [į žmonas] 
nė vienos dukters, nors ir buvo sutarta, bet vyresniąją, 
slegiamas karo su Siru ir Arabaju, atidavė Elimėjos ka- 
raliui, o jaunesniąją — jo sūnui Amintui manydamas, 

kad tada Amintas nebenorės vaidytis su jo sūnumi iš 
Kleopatros; tačiau nesantaikos pradžia buvo apmaudas 
dėl meilės reikalų. 12. Helanokratas iš Larisos prisijun- 
gė prie sąmokslo dėl tos pačios priežasties, nes Arche- 
lajas naudojosi jo jaunystės žavesiu, tačiau negrąžino jo 
namo, nors ir buvo žadėjęs, ir jis pamanė, kad jų ryšys 
užsimezgė dėl Archelajo įžūlumo, o ne dėl meilės aist- 
ros. Ainiečiai Pitonas bei Herakleidas nužudė Kotisą“? 
keršydami už tėvą, o Adamantas atsimetė nuo Kotiso, 
nes dar būdamas vaikas buvo jo nuskriaustas ir jautėsi 
įžeistas. 

13. Daugelis, pagauti pykčio dėl kūniško pažemini- 
mo ir jausdamiesi įžeisti, nužudė arba kėsinosi nužudy- 
ti [savo skriaudėjus], net jeigu šie buvo pareigūnai arba 
priklausė karalių dinastijoms; pavyzdžiui, Mitilenėje Me- 
gaklis su draugais užpuolė ir nužudė Pentilidus“, kai šie 
vaikštinėdami mušė žmones lazdomis, o vėliau Smerdi- 
das nužudė Pentilą už tai, kad buvo sumuštas, atplėš- 
tas nuo savo žmonos ir išvestas. Ir Dekamnichas, pirma- 
sis sukurstęs sąmokslininkus, tapo pasikėsinimo prieš Ar- 
chelają vadovu, o jo pykčio priežastis buvo tai, kad Ar- 
chelajas atidavė jį išplakti poetui Euripidui“; mat Euri- 
pidas pyko ant Dekamnicho už tai, kad šis buvo jam 
kažką pasakęs apie blogą jo burnos kvapą. 14. Ir dau- 
gelis kitų arba buvo nužudyti, arba patyrė sąmokslus dėl 
tokių priežasčių. 

Taip pat [sukylama] iš baimės: tai juk buvo viena iš 
priežasčių ir politėjose, ir monarchijose. Pavyzdžiui, Ar- 
tapanas [nužudė] Kserksą bijodamas būti apkaltintas dėl 

13124 Darėjo, kurį pakorė, nors Kserksas liepė to nedaryti", ti- 

kėdamasis, kad šis jam atleis užmiršęs, nes [tuo metu] 
puotavo. Kai kuriuos [pasikėsinimus lėmė] panieka, pa- 
vyzdžiui, kažkas [nužudė] Sardanapalą“*, pamatęs jį ver- 
piantį kartu su moterimis (jei tik pasakotojai“? sako tie- 
są, o jei tai atsitiko ne jam, tai visai galėjo būti teisybė 
apie ką nors kitą), ir Dionas pasikėsino į Dionisiją Jau- 
nesnijį?* iš paniekos, matydamas, kad ir piliečiai taip nu- 
siteikę, o pats Dionisijas nuolat girtas. 15. Iš paniekos [i 
monarchus] kėsinasi netgi kai kurie jų draugai, nes jie 
jaučia panieką dėl jiems rodomo pasitikėjimo ir mano, 
kad jiems pavyks nuslėpti [savo dalyvavimą sąmoksle]. 
Ir tie, kurie mano, kad jiems pavyks užimti valdžią, su- 
kyla tam tikra prasme iš paniekos: manydami esą pajė- 
gūs tai padaryti ir dėl savo galios niekindami pavojų, 
jie imasi šito daug negalvodami; taip prieš monarchus 
sukyla karvedžiai, kaip, pavyzdžiui, Kiras sukilo prieš 
Astiagą“, niekindamas tiek jo gyvenimo būdą, tiek jo ga- 
lia, nes Astiago galia sumenko, o gyveno jis prabango- 
je; ir Seutas Trakietis sukilo prieš Amadoką“, būdamas 
jo karvedžiu. Be to, kai kas kėsinasi [nuversti monarchą| 
dėl keleto priežasčių, pavyzdžiui, ir iš paniekos, ir dėl 
naudos, kaip Mitridatas — Ariobarzaną“. Dažniausiai 
dėl šios priežasties kėsinasi tie, kurie iš prigimties yra 
narsūs ir iš monarcho yra gavę aukštas karines pareigas, 
nes narsumas, turintis galią, yra drąsa, ir abiejų šių da- 
lykų skatinami jie kėsinasi [nuversti valdovą], tikėdamie- 
si lengvai nugalėti. 

16. Tačiau tų, kurie kėsinasi trokšdami garbės, mo- 
tyvas yra kitoks nei tų, apie kuriuos kalbėta anksčiau. 
Kai kas kėsinasi į tironus dėl to, kad mato jiems atiten- 

kant didelę naudą ir didelę garbę, tačiau ne kiekvienas 
iš tų, kurie sukyla skatinami garbės troškimo, pasirenka 
riziką būtent dėl to; pirmieji, žinoma, tai daro dėl mi- 
nėtosios priežasties, tačiau antrieji puola monarchus siek- 
dami ne monarchijos, bet šlovės, kaip ir atlikdami kokį 
nors kitą nepaprastą poelgį, dėl kurio įgyjamas garsas 
ir tampama plačiai žinomu. 17. Vis dėlto tų, kurie su- 
kyla dėl tokios priežasties, yra labai mažai, nes čia bū- 
tina prielaida yra visiškas abejingumas savo saugumui, 
jei nepavyks įvykdyti sumanymo. Tie, kurie to imasi, vi- 
sada turi laikytis Diono nuostatos (tiktai daugeliui ne- 
lengva ją priimti) — mat jis išžygiavo prieš Dionisiją su 
nedidelėmis pajėgomis, sakydamas esąs nusiteikęs taip: 
kad ir kiek jam pavyktų pasiekti, jam bus gana tokio da- 
lyvavimo tame sumanyme, ir net jeigu jam tektų Žūti 
vos įžengus į šalį, tokia mirtis jam būtų maloni. 

18. Vienas iš būdų, kuriais žlunga tironija, kaip ir 
kiekviena kita santvarka, yra išorinis — jei egzistuoja ko- 
kia kita priešiška santvarka, kuri yra stipresnė (akivaiz- 
du, kad toks troškimas tikrai bus dėl siekimų priešin- 
gumo, o juk visi daro tai, ko trokšta, jei tik įstengia); ti- 
ronijai priešiškos santvarkos yra demokratija (jos priešiš- 
kos kaip, pasak Hesiodo, „puodžius su puodžiumi““*, 
nes tironija yra kraštutinė demokratija), o kita vertus — 
karaliaus valdžia ir aristokratija dėl valstybinės tvarkos 
skirtingumo (dėl to lakedaimoniečiai ir sugriovė daugu- 
mą tironijų, taip pat sirakūziečiai tuo metu, kai gerai 
tvarkėsi). 19. Kitas [būdas] yra vidinis — kai sukyla tie, 
kurie patys dalyvauja [valdyme]; tai ištiko Gelono® ti- 
roniją, o mūsų laikais — Dionisijo tironiją. Gelono [tiro- 

nija žlugo] dėl to, jog Trasibulas, Hierono brolis, ėmė de- 
magogiškai įkalbinėti Gelono sūnų ir skatinti jį atsidėti 
malonumams, kad galėtų valdyti pats; tada jo artimieji 
susivienijo, kad ne tironija būtų visiškai sunaikinta, bet 
Trasibulas, o tie, kurie prisidėjo prie sukilimo, turėdami 
patogią progą, ištrėmė juos visus. Dionisiją [nuvertė] jo 
giminaitis Dionas, surengęs karo žygį ir pasitelkęs liau- 
dį, tačiau jį ištrėmęs pats buvo nužudytas. 

20. Yra dvi priežastys, dėl kurių dažniausiai pasikė- 
sinama į tironijas, — neapykanta ir panieka; pirmoji iš 
jų, neapykanta, visada jaučiama tironams, tačiau dažnai 
[tironijos] sugriaunamos ir iš paniekos. Štai įrodymas: 
dauguma tų, kurie išsikovojo valdžią, išsaugojo ją, o vi- 
si tie, kurie ją paveldėjo, tučtuojau, jei taip galima pa- 
sakyti, prarado, nes, gyvendami malonumuose, jie grei- 
tai užsitraukia panieką ir duoda daug patogių progų 
juos pulti. 21. Pyktį taip pat reikia laikyti neapykantos 
dalimi, nes jis vienokiu ar kitokiu būdu tampa tokių 
pačių veiksmų priežastimi. Dažnai jis yra netgi veiks- 
mingesnis už neapykantą: juk [supykus] puolama ryž- 
tingiau, nes aistra nesamprotauja (dažniausiai įniršį su- 
kelia įžūlus elgesys; dėl šios priežasties žlugo ir Peisi- 
stratidų tironija, ir daugelis kitų), o neapykantai šitai la- 
biau būdinga. Mat pyktis susijęs su skausmu, ir dėl to 
samprotauti tada nelengva, o neapykantoje nėra skaus- 
mo. Apskritai kalbant, kiek tik minėjome grynos bei vi- 
siškos oligarchijos ir kraštutinės demokratijos [žlugimo] 
priežasčių, visas jas reikia laikyti galiojančiomis ir tiro- 
nijai, nes minėtosios santvarkos iš esmės yra padalytos 
tironijos. 

22. Karaliaus valdžia rečiausiai žlunga dėl išorinių 
priežasčių, todėl ji patvari; dažniausiai jos žlugimą le- 
mia vidinės priežastys. Ji žlunga dvejopai, vienu atveju — 
kai susikivirčija tie, kurie patys dalyvauja karalystės val- 
dyme, o kitu — kai [karaliai] pamėgina valdyti tironiš- 
kiau, siekdami didesnės valdžios ir nepaisydami įstaty- 
mų. Šiuo metu karaliaus valdžios jau nebepasitaiko, o 
jei ir atsiranda monarchijų, jos dažniau būna tironijos, 
nes karaliaus valdžia yra savanoriškai paklūstančiųjų 
valdymas, kurio galioje yra svarbiausieji dalykai, o [da- 
bar] daugelis yra panašūs ir nė vienas neišsiskiria taip, 
kad atitiktų šios valdžios didybę ir reikšmę. Taigi dėl to 
savo noru niekas nepaklūsta, o jei kas nors valdo apgau- 
le arba jėga, tai jau laikoma tironija. 23. Paveldimos ka- 
raliaus valdžios žlugimo priežastimi, be minėtųjų, dar 
reikėtų laikyti ir tai, kad daugelis [karalių] užsitraukia 
panieką ir, nors turi ne tirono galią, bet karališką gar- 
bę, elgiasi įžūliai. [Karalių] nuversti nesunku — juk kai 
valdiniai nebenorės, jis iš karto nebebus karalius, o tiro- 
nas [liks tironu], net jeigu jo nebenorės. 

Taigi monarchijos žlunga dėl šių ir kitų panašių prie- 
žasčių. 

IX. 1. Kita vertus, akivaizdu, kad [monarchijos] išlie- 
ka, paprastai tariant, dėl priešingų dalykų; antai kara- 
liaus valdžia — padarant ją nuosaikesnę, nes kuo ma- 
žiau dalykų [karaliai] valdo, tuo ilgiau būtinai tveria visa 
valdžia, mat jie patys tampa ne tokie despotiški ir savo 
įpročiais panašesni [į valdinius], todėl mažiau valdinių 
nemėgstami. Būtent dėl to Molosijoje ilgai išliko kara- 
liaus valdžia, ir Lakedaimone ji išliko dėl to, kad iš pat 

pradžių valdžia buvo padalyta į dvi dalis, be to, ji bu- 
vo Teopompo“ apribota įsteigiant eforų pareigas ir ki- 
tais būdais; juk susilpninęs karaliaus valdžios galią jis 
prailgino jos gyvavimą, taigi tam tikra prasme jis ją ne 
susilpnino, bet sustiprino. Kalbama, kad jis būtent taip 
ir atsakęs savo Žmonai, kai ši paklausė, ar jam ne gėda 
perduoti sūnums menkesnę karaliaus valdžią, negu pats 
gavo iš tėvo. „Visiškai ne, — atsakęs jis, — juk aš ją per- 
duodu ilgaamžiškesnę.“ 

2. Tironijos išsaugomos dviem visiškai priešingais bū- 
dais. Vienas iš jų yra tradicinis, ir taip savo valdžią tvar- 
ko dauguma tironų. Daugelį šių [priemonių], sakoma, 
įvedęs Periandras Korintietis“, ir dar daug ką galima 
perimti iš Persijos imperijos. Tai ir anksčiau minėtos 
[priemonės] tironijai išsaugoti, kiek tai įmanoma, — „nu- 
genėti“ išsiskiriančius ir sunaikinti nenuolankiuosius, — 
ir bendrųjų pietų, draugijų, auklėjimo bei kitų panašių 
dalykų draudimas, saugojimasis visko, iš ko paprastai 
kyla du dalykai — nenuolankumas ir pasitikėjimas; taip 
pat reikia neleisti, kad vyktų pamokos ar kitokie moks- 
liniai pokalbiai, ir daryti viską, kad visi kuo mažiau vie- 
nas kitą pažinotų (nes pažinimas sukelia didesnį savi- 
tarpio pasitikėjimą). 3. Taip pat reikia, kad gyventojai vi- 
sada būtų matomi ir leistų laiką priešais [savo namų| 
duris (nes tada mažiausiai galės nuslėpti, ką veikia, ir, 
nuolat būdami nuolankūs, mažai teįpras prie išdidumo); 
[reikia daryti] ir visa kita, kas būdinga persų ir barbarų 
tironijoms (nes viso to pasekmės yra tos pačios), steng- 
tis, kad neliktų nuslėpta tai, ką kuris nors iš valdinių ka- 
da pasakė ar padarė, turėti šnipų, kaip, pavyzdžiui, Si- 

rakūzuose vadinamosios „priviliotojos“ ir tie „pasiklau- 
sytojai“, kuriuos siųsdavo Hieronas, kai tik kur nors vyk- 
davo koks nors susirinkimas ar pokalbis (juk bijodami 
tokių Žmonių valdiniai kalba ne taip atvirai, o jei ir sa- 
ko ką nors atvirai, tai sunkiau nuslėpti). 4. Be to, reikia 
nuteikti [valdinius] vienus prieš kitus ir sukurstyti drau- 
gus prieš draugus, liaudį prieš diduomenę ir turtinguo- 
sius tarpusavyje. Tironijos bruožas taip pat yra nuskur- 
dinti valdinius, kad jie negalėtų išlaikyti sargybos ir pa- 
tys, užsiėmę kasdieniais reikalais, negalėtų surengti są- 
mokslo. To pavyzdys yra ir Egipto piramidės, ir Kipse- 
lidų dovanos šventykloms??, ir Peisistratidų [Dzeuso] 
Olimpiečio šventyklos statyba“, ir Polikrato darbai Sa- 
me®™ (nes visa tai lemia tą patį — valdinių užimtumą ir 
skurdą), 5. taip pat mokesčių rinkimas, kaip Sirakūzuo- 
se (ten atsitiko taip, kad Dionisijui valdant per penke- 
rius metus valdiniai atidavė mokesčiams visą turtą). Ti- 
ronas taip pat nuolat kelia karus, idant valdiniai būtų 
užimti ir nuolat jaustų poreikį turėti vadą. Be to, kara- 
liaus valdžia išlieka draugų dėka, o tirono bruožas — 
kuo mažiau pasikliauti draugais, nes esą [valdžios] trokš- 
ta visi, o galimybių daugiausia turi būtent pastarieji. 

6. Visa tai, kas vyksta kraštutinėje demokratijoje, bū- 
dinga ir tironijai — ir moterų valdžia namuose, idant jos 
galėtų pranešinėti apie vyrus, ir vergų laisvumas dėl tos 
pačios priežasties, nes vergai ir moterys nerengia są- 
mokslų prieš tironus, o jeigu gyvena gerai, tai būtinai 
būna palankūs tironijoms, taip pat demokratijoms (nes 
ir liaudis trokšta būti monarchu). Dėl to ir pataikūnas 
nusipelno pagarbos abiejose [santvarkose|: demokratijo- 

se — demagogas (nes demagogas pataikauja liaudžiai), 
tironų — tie, kurie su jais bendraudami nusižemina, o 
tai ir yra pataikavimo esmė. Dėl to tironija ir mėgsta tai, 
kas niekinga: [tironams] malonu, kai jiems pataikaujama, 
tačiau laisvai mąstantis Žmogus niekuomet to nedarytų — 
kilnieji mėgsta [savo valdovą], tačiau nepataikauja, o nie- 
kingi Žmonės yra naudingi niekingiems darbams, nes 
„pleištu [išmušamas] pleištas“, kaip sako patarlė. 7. Ne- 
sidžiaugti niekuo, kas išdidu ar laisva, taip pat yra ti- 
rono bruožas, nes tironas laiko tokiu tik save vieną, o 
tas, kuris išdidumu atsako į jo išdidumą ir elgiasi lais- 
vai, atima iš tironijos pranašumą ir viršenybę; taigi to- 
kie yra nekenčiami kaip griaunantys [tironų] valdžią. 
Taip pat tirono bruožas yra kviesti prie savo stalo ar 
bendrauti labiau su svetimšaliais negu su piliečiais, nes 
pastarieji laikomi priešais, o pirmieji nėra varžovai. To- 
kie ir panašūs dalykai būdingi tironams ir išsaugo jų val- 
džią, ir jie nestokoja niekingumo. 

8. Trumpai tariant, visa tai galima suskirstyti į tris 
grupes, nes tironija siekia trijų dalykų: pirma — kad val- 
diniai turėtų kuo mažiau išdidumo (nes nuolankios sie- 
los žmogus prieš nieką neregs sąmokslo), antra — kad 
nepasitikėtų vieni kitais (tironija juk nežlugs tol, kol kas 
nors nepradės kuo nors pasitikėti; todėl [tironai] ir ko- 
voja su kilniaisiais, laikydami juos pavojingais valdžiai 
ne tik dėl to, kad jie nemano esą nusipelnę paklusti des- 
potiškam valdymui, bet dar ir dėl to, kad jie yra ištiki- 
mi ir tarpusavyje, ir kitiems ir neskundžia nei savųjų, 
nei kitų), ir trečia — politinio [valdinių] bejėgiškumo 
(nes niekas nesiima to, kas neįmanoma, taigi ir nuversti 

tironiją, jei neturi tam galios). 9. Taigi yra trys tikslai, į 
kuriuos nukreipti tironų sumanymai; visa, ko siekia ti- 
ronai, galima apibendrinti šiais principais — kad [pilie- 
čiai] nepasitikėtų vieni kitais, kad neturėtų galios ir kad 
būtų nuolankūs. 

10. Tad vienas iš būdų, padedančių išsaugoti: tironi- 
jas, yra toks, o kitas susijęs su beveik visiškai priešin- 
gais rūpesčiais nei minėtieji. Jį galima suvokti remiantis 
tuo, dėl ko žlunga karaliaus valdžia. Kaip vienas iš bū- 
dų sužlugdyti karaliaus valdžią yra padaryti ją tironiš- 
kesnę, taip tironijos išsigelbėjimas — padaryti ją karališ- 
kesnę, išsaugant tik vieną dalyką — galią, kad tironas 
galėtų valdyti ne tik [valdiniams] pritariant, bet ir ne- 
pritariant, nes prarasdamas ją jis praranda ir tirono pa- 
dėtį. Bet nors tai turi likti kaip principas, visa kita jis 
privalo daryti arba apsimesti darąs lygiai taip, kaip de- 
ra karaliui. 11. Pirmiausia — atrodyti rūpinąsis bendrai- 
siais ištekliais ir nesišvaistyti tokiomis dovanomis, dėl 
kurių daugelis pasipiktintų (nes [tironai] atima iš jų, dir- 
bančių ir apgailėtinai vargstančių, ir gausiai dalija hete- 
roms, svetimšaliams ir menininkams), bet pateikti paja- 
mų ir išlaidų ataskaitą, kaip jau yra padarę kai kurie ti- 
ronai (nes tas, kuris tvarkosi tokiu būdu, labiau atrodo 
esąs ūkvedys nei tironas, ir nereikia bijoti, kad jam, vals- 
tybės valdovui, kada nors pritrūks pinigų. 12. Be to, bent 
jau tiems tironams, kurie išsiruošia už šalies ribų, tai yra 
netgi naudingiau negu palikti sukauptą turtą — mažes- 
nė grėsmė, kad saugotojai pasikėsins į valdžią; juk išsi- 
ruošusiems už šalies ribų tironams tie saugotojai pavo- 
jingesni už piliečius, nes pastarieji keliauja kartu su jais, 

o pirmieji pasilieka šalyje). Toliau, tironas privalo atro- 
dyti renkąs mokesčius ir duokles [valstybės] ūkio labui 
ir tam atvejui, jei kada nors prireiktų pasinaudoti tuo ka- 
ro metu, ir apskritai elgtis taip, tarsi jis būtų bendruo- 
menės, o ne nuosavo [turto] sargas ir iždininkas. 13. Jis 
turi atrodyti ne Žiaurus, bet kilnus, ir dargi toks, kad 
susidūrusieji su juo ne tiek bijotų jo, kiek gerbtų, nors 
tai ir nelengva pasiekti paniekos vertam asmeniui; todėl 
jeigu jis nesirūpina kitomis dorybėmis, privalo rūpintis 
bent karine ir pelnyti sau tokią šlovę. Be to, būtina su- 
daryti įspūdį, kad ne tik jis pats neskriaudžia nė vieno 
iš valdinių, nei jaunuolio, nei merginos, bet ir nė vienas 
iš jo aplinkos; taip pat būtina, kad ir jo aplinkos mote- 
rys atitinkamai elgtųsi su kitomis moterimis, nes ir dėl 
moterų nesusivaldymo jau sužlugo nemažai tironijų. 14. Be 
to, kūno malonumų atžvilgiu jis privalo elgtis priešin- 
gai, negu dabar daro kai kurie tironai (nes jie ne tik at- 
sideda jiems nuo pat ryto ir nesiliauja daugelį dienų, bet 
nori, kad ir kiti juos matytų tai darant, idant susižavėtų 
jais, laikydami klestinčiais ir laimingais); kaip tik reikia 
būti kuo nuosaikesniam tokiuose dalykuose, o jei ne, bent 
jau vengti rodytis kitiems (nes puolamas ir niekinamas ne 
blaivus, bet girtas, ir ne budrus, bet miegantis). 

15. Taigi tironas beveik viską turi daryti priešingai, 
negu minėta anksčiau, nes jis turi rūpintis ir puošti vals- 
tybę, tarsi būtų globėjas, o ne tironas; be to, jis nuolat 
turi atrodyti nuoširdžiai rūpinąsis dievų garbinimu (nes 
[valdiniai] mažiau bijo patirti ką nors neteisėta iš tokių 
valdovų — jeigu jie mano valdovą esant dievobaimingą 
ir atsidavusi dievams — ir rečiau rengia sąmokslus ma- 

nydami, kad dievai yra jo sąjungininkai), bet taip, kad 
neparodytų kvailumo. 16. Tuos, kurie kuo nors nusipel- 
nė, jis turi pagerbti taip, jog jie nepamanytų, kad kada 
nors galėtų būti labiau pagerbti piliečių, jei šie būtų ne- 
priklausomi, ir tokią garbę turi suteikti pats, o bausmes 
skirti per kitus pareigūnus ir teismus. Visoms monarchi- 
joms bendra apsaugos priemonė — neišaukštinti jokio at- 
skiro žmogaus, bet, jei jau šito reikia, — keletą asmenų 
(nes jie stebės vienas kitą), o jei jau prireikia išaukštinti 
ką nors vieną, tai tik ne drąsaus būdo Žmogų, nes toks 
būdas labiausiai linkęs pulti visais atvejais; jei atrodytų 
verta iš ko nors atimti jo galią, reikia tai daryti palaips- 
niui ir neatimti visos įtakos iš karto. 17. Be to, [tironas] 
privalo vengti bet kokio įžūlumo, ypač dviejų jo rūšių — 
susijusio su kūno bausmėmis ir su jaunuoliais. Toks at- 
sargumas labiausiai reikalingas su garbėtroškomis, nes 
trokštantieji turto sunkiai pakelia įžūlų elgesį su turtu, 
o trokštantieji garbės ir kilnieji — pažeminimą. Todėl [ti- 
ronas] privalo arba to nedaryti, arba atrodyti bausmes 
skiriąs tėviškai, o ne iš paniekos, ir su jaunuoliais ben- 
draująs skatinamas aistros, bet ne dėl to, kad turi galią; 
apskritai jis privalo išpirkti visa tai, kas galėtų atrodyti 
pažeminimas, suteikdamas daugiau garbės. 18. Iš tų, ku- 
rie kėsinasi į tirono gyvybę, pavojingiausi ir didžiausio 
atsargumo reikalauja tie, kurie pasiryžę paaukoti gyvy- 
bę, kad tik jį sunaikintų. Dėl to labiausiai reikia saugo- 
tis tų, kurie mano, kad su jais pačiais arba su jų arti- 
maisiais pasielgta įžūliai, nes tie, kurie puola iš įniršio, 
visai netausoja savęs, kaip sakė ir Herakleitas: „Sunku 

19. Kadangi valstybės susideda iš dviejų dalių — iš 
neturtingų Žmonių ir turtingųjų, — labai svarbu, jog ir 
vieni, ir kiti manytų, kad valdžia yra jų apsauga ir ne- 
leidžia jiems kaip nors skriausti vieniems kitus; ir būti- 
nai reikia, kad stipresnieji būtų valdžios pusėje, nes jei- 
gu tironas turės jų paramą, jis nebeprivalės nei išlaisvinti 
vergus, nei atimti [iš piliečių] ginklus — užteks kuriai 
nors vienai iš šių dalių prisidėti prie tirono pajėgų, ir 
jos bus stipresnės už puolančiuosius. 20. Tačiau aptari- 
nėti kiekvieną iš tokių dalykų atskirai būtų nereikalin- 
gas darbas, nes tikslas yra aiškus: valdiniams atrodyti ne 
tironu, bet ūkvedžiu ir karaliumi, ne grobiku, bet glo- 
bėju, be to, siekti gyvenime to, kas nuosaiku, o ne to, 
kas viršija saiką, taip pat diduomenę palenkti į savo pu- 
se, o daugumą vesti paskui save. Dėl šių dalykų [tiro- 
no] valdžia turės tapti kilnesnė ir labiau pavydėtina, nes 
jis valdys oresnius, o ne pažemintus [valdinius], ir jam 
nereikės nuolat gyventi neapykantoje ir baimėje; kartu jo 
valdžia taps ilgaamžiškesnė, be to, jis pats dorovės po- 
žiūriu bus linkęs į dorybę ar bent pusiau doras, ir ne 
ydingas, bet pusiau ydingas. 

21. Vis dėlto iš visų santvarkų trumpiausiai išsilaiko 
oligarchija ir tironija. Ilgiausiai tvėrė tironija Sikione, Or- 
tagoro sūnų ir paties Ortagoro, ir ji gyvavo šimtą me- 
tų“. Priežastis čia buvo ta, kad su valdiniais jie elgėsi 
nuosaikiai ir dėl daugelio dalykų pakluso įstatymams; ir 
Kleistenis, karingas vyras, nebuvo vertas paniekos, be to, 
daugeliu atvejų jie patraukdavo [piliečius] į savo pusę 
rūpindamiesi jais. Pagaliau pasakojama, kad Kleistenis 
apvainikavęs teisėją, savo sprendimu atėmusį iš jo perga- 

lės garbę“, o kai kas sako, kad aikštėje stovinti statula 
vaizduojanti taip nusprendusį teisėją. Dar pasakojama, 
kad ir Peisistratas kartą paklusęs, pašauktas į Areopago 
teismą“. 22. Antroji [pagal ilgaamžiškumą] yra Kipseli- 
dų tironija Korinte“, nes ji išsilaikė septyniasdešimt tre- 
jus metus ir šešis mėnesius; Kipselas išbuvo tironu tris- 
dešimt metų, Periandras — keturiasdešimt ketverius, o 
Psametichas, Gordijo sūnus, — trejus metus. Priežastys 
yra tos pačios: Kipselas buvo demagogas ir visą valdy- 
mo laiką neturėjo asmens sargybos, o Periandras, nors 
ir buvo tironiškas, buvo karingas. 23. Trečioji buvo Pei- 
sistratidų tironija Atėnuose, tačiau ji nebuvo nuolatinė: 
būdamas tironu, Peisistratas du kartus buvo priverstas 
bėgti, taigi per trisdešimt trejus metus buvo tironu sep- 
tyniolika metų, o jo sūnūs — aštuoniolika, tad iš viso 
susidarė trisdešimt penkeri tironijos metai. Iš kitų — ta, 
kuri susijusi su Hieronu ir Gelonu Sirakūzuose, bet ir ji 
gyvavo nedaug metų — iš viso aštuoniolika: Gelonas, iš- 
buvęs tironu septynerius metus, aštuntaisiais baigė sa- 
vo gyvenimą, Hieronas [valdė] dešimt metų, o Trasibu- 
las buvo išvytas vienuoliktąjį [savo valdymo] mėnesį. Bet 
paprastai visos tironijos būdavo visiškai trumpalaikės. 

Taigi tiek politėjų, tiek monarchijų žlugimo ir išliki- 
mo priežastys paminėtos beveik visos. 

X. 1. Valstybėje Sokratas kalba apie [santvarkų] pasi- 
keitimus'“, tačiau kalba neteisingai: pavyzdžiui, jis nie- 
ko nepasako apie geriausiosios ir pirmosios santvarkos 
pasikeitimą. Jis teigia, jog pasikeitimų priežastis yra ta, 
kad nieko nėra amžino, kad viskas tam tikro ciklo me- 
tu pasikeičia, o pati pradžia yra tie dalykai, kurių pa- 

grindas — skaičių santykis 4:3, kuris, sujungtas su pen- 
ketu, sudaro du harmoningus derinius, ir sako, kad [pa- 
sikeitimas įvyksta] kaskart, kai šios schemos skaičius pa- 
keliamas kubu; pasak jo, gamta kai kada sukuria niekin- 
gus ir auklėjimui nepasiduodančius žmones™!. Taip sa- 
kydamas jis galbūt ir neklysta (nes įtikima, kad yra to- 
kių Žmonių, kurie neįstengia pasiduoti auklėjimui ir tapti 
kilnūs), tačiau kodėl būtent šis pasikeitimo būdas turė- 
tų būti būdingesnis tai santvarkai, kurią jis vadina ge- 
riausiąja, negu visoms kitoms [santvarkoms] ir visiems 
kitiems kada nors gimusiems [žmonėms]? 2. Ir argi vien 
dėl laiko (per kurį, kaip jis teigia, viskas keičiasi) daly- 
kai, kurie prasideda ne vienu metu, keičiasi tuo pačiu 
metu? Pavyzdžiui, jeigu kas nors atsirado dieną prieš pa- 
sikeitimą, ar tai irgi pasikeis kartu? Be to, dėl kokios 
priežasties [geriausioji santvarka] pasikeičia į lakonišką- 
ją? Juk visos santvarkos dažniau pasikeičia į priešingą 
negu į panašią. Tas pats samprotavimas tinka ir kitiems 
pasikeitimams, nes, kaip jis teigia, iš lakoniškosios san- 
tvarka pasikeičia į oligarchiją, o iš šios — į demokratiją, 
iš demokratijos — į tironiją. Betgi santvarkos keičiasi ir 
kitokia tvarka, pavyzdžiui, iš demokratijos į oligarchiją, 
ir dargi dažniau nei į monarchiją. 3. Be to, kalbėdamas 
apie tironiją, Sokratas nepasako, ar ji iš viso gali pasi- 
keisti, ar negali, o jeigu gali, dėl kokios priežasties ir į 
kokią santvarką. Taip yra dėl to, kad čia jam nelengva 
ką nors pasakyti. Tai sunku apibrėžti: pasak jo, [tironi- 
ja] turi pasikeisti į pirmąją ir geriausiąją santvarką, nes 
tada ciklas taptų uždaras, betgi tironija pasikeičia ir į ti- 

Kleistenio tironija), ir į oligarchiją (kaip Chalkidėje An- 
tileonto!“ tironija), ir į demokratiją (kaip, pavyzdžiui, Ge- 
lono tironija Sirakūzuose), ir į aristokratiją, kaip Chari- 
lajo tironija Lakedaimone <ir tironija Kartaginoje>!“*. 4. Ir 
oligarchija gali pasikeisti į tironiją, kaip pasikeitė beveik 
visos senosios oligarchijos Sicilijoje: Leontinuose — į Pa- 
naitijo tironiją, Geloje — į Kleandro!“, Regijuje — į 
Anaksilajo!“, ir daugelyje kitų valstybių taip pat. Be to, 
neprotinga manyti, jog [santvarkos] į oligarchiją pasikei- 
čia dėl to, kad turintieji valdžią yra gobšuoliai ir vertei- 
vos, o ne dėl to, kad tie, kurie smarkiai pranoksta kitus 
savo turtu, mano, jog neteisinga tiems, kurie nieko ne- 
turi, dalyvauti valstybės valdyme lygiai su tais, kurie tu- 
ri. Daugelyje oligarchijų [pareigūnams] neleidžiama im- 
tis verslo — yra netgi tai draudžiantys įstatymai, — o 
demokratiškai!" valdomoje Kartaginoje [pareigūnai] už- 
siima verslu ir dar nebuvo nuversti. 5. Taip pat nepro- 
tinga teigti, kad oligarchinė valstybė yra tarsi dvi vals- 
tybės — turtingųjų ir vargšų'“. Kodėl jai tai turėtų būti 
labiau būdinga negu lakoniškajai ar bet kuriai kitai san- 
tvarkai, kur ne visi turi po lygiai ir ne visi yra lygiai 
geri žmonės? Net ir tada, kai niekas netampa skurdes- 
nis nei buvo anksčiau, vis tiek lygiai taip pat oligarchi- 
ja pakeičiama į demokratiją, jeigu neturtingųjų susidaro 
dauguma, ir demokratija — į oligarchiją, jeigu turtingų- 
jų sluoksnis tampa stipresnis už daugumą ir ši nesirū- 
pina [valstybės reikalais], o pirmiesiems jie rūpi. Ir nors 
yra daug priežasčių, dėl kurių įvyksta pasikeitimai, jis 
pamini tik vieną — kad dėl išlaidaus gyvenimo mokė- 
dami palūkanas už skolas [piliečiai] tampa skurdžiais!“", 

tarsi iš pradžių visi arba dauguma būtų buvę turtingi. 
6. Bet tai netiesa: kai kas nors iš valdančiųjų praranda 
turtus, pradeda siekti naujovių, o kai kas nors iš kitų — 
neįvyksta nieko baisaus; ir netgi tada, kai įvyksta, san- 
tvarka į demokratiją keičiama nė kiek ne dažniau negu 
į kitą santvarką. Be to, jeigu Žmonės nedalyvauja valdy- 
me, jeigu su jais neteisingai arba įžūliai elgiamasi, jie su- 
kyla ir pakeičia santvarkas net ir nepraradę turto <...>U“, 
nes jiems leidžiama daryti ką tik nori. Kaip priežastį jis 
nurodo pernelyg didelę laisvę. Ir nors oligarchijos bei de- 
mokratijos rūšių yra ne viena, Sokratas kalba apie jų pa- 
sikeitimus taip, tarsi jų būtų tik po vieną. 


SESTA KNYGA 


I. 1. Taigi, kiek ir kokiu esama santvarkos spren- 
džiančiosios bei viešpataujančiosios dalies ir valdžios pa- 
reigų bei teismų sutvarkymo skirtumų, ir kuris būdas 
tinka kiekvienai iš santvarkų, be to, apie santvarkų žlu- 
gimą ir išsaugojimą, kas ir kokios priežastys tai lemia, 
jau pasakyta anksčiau. Tačiau, kadangi yra susidariusi 
ne viena demokratijos, taip pat kitų santvarkų rūšis, ne- 
blogai būtų aptarti tai, kas dar galbūt liko apie jas ne- 
pasakyta, ir paminėti kiekvienai iš jų tinkamą ir naudin- 
gą [sutvarkymo] būdą. 2. Be to, reikėtų išnagrinėti visų 
minėtųjų būdų derinius‘, nes kai jie jungiami, susidaro 
mišrios santvarkos, pavyzdžiui, oligarchiškos aristokra- 
tijos ir demokratijai artimesnės politėjos. Kalbėdamas 
apie derinius, kuriuos reikia ištirti ir kurie dar nėra iš- 
tirti, turiu galvoje tokius atvejus: jeigu sprendžiančioji 
dalis ir rinkimai į valdžios pareigas būtų sutvarkyti oli- 
garchiškai, o tai, kas susiję su teismais, — aristokratiš- 
kai, arba pastarieji bei sprendžiančioji dalis — oligarchiš- 
kai, o rinkimai į valdžios pareigas — aristokratiškai ar- 
ba kaip nors kitaip, tai ne visos dalys bus sutvarkytos 
santvarką atitinkančiu būdu. 

3. Taigi, kokia demokratija kokiai valstybei tinka, taip 
pat kokia iš oligarchijų — kokiai daugumai, ir iš kitų 
santvarkų kam kokia yra naudinga, jau minėta anksčiau; 
tačiau kadangi turime išsiaiškinti ne tik tai, kuri iš šių 
santvarkų yra valstybėms geriausia, bet ir tai, kaip tiek 
šias, tiek kitas reikia kurti, trumpai tai ir apžvelkime. 
Pirmiausia aptarkime demokratiją, nes taip kartu paaiš- 
kės ir jai priešingos santvarkos — tos, kurią kai kas va- 
dina oligarchija“, — reikalai. 

4. Šis tyrimas turi aprėpti visa tai, kas susiję su liau- 
dimi, ir visa tai, kas, kaip manoma, būdinga demokra- 
tijoms, nes jungiant šiuos dalykus ir susidaro demokra- 
tijos rūšys, ir yra ne viena, bet daugiau ir įvairių demok- 
ratijų. Tai, kad yra ne viena demokratija, lemia dvi prie- 
žastys: pirmoji — anksčiau minėtoji (nes yra žemdirbių 
dauguma, kita — amatininkų, dar kita — samdinių, ir 
kai pirmoji iš jų pridedama prie antrosios, o trečioji — 
prie abiejų pirmųjų, tai susidariusi demokratija skiriasi 
ne tik tuo, kad ji tampa geresnė ar blogesnė, bet dar ir 
tuo, kad tai nėra ta pati demokratija), o antroji — ta, 
apie kurią kalbame dabar. 5. Juk tie dalykai, kurie susi- 
ję su demokratija ir, kaip atrodo, yra būdingi šiai san- 
tvarkos rūšiai, derinami demokratijas padaro skirtingas, 
nes vienai bus būdinga mažiau jų, kitai — daugiau, o 
dar kitai — visi. Naudinga pažinti kiekvieną iš jų — ir 
tam, kad būtų galima sukurti būtent tokią, kokios nori- 
ma, ir tam, kad būtų galima pataisyti [esamas]. Juk tie, 
kurie steigia santvarkas, siekia sutelkti jose visa, kas ati- 
tinka jų sumanymą, tačiau tai darydami neišvengia klai- 
dų, kaip jau minėta anksčiau, kalbant apie santvarkų 

Zlugimo ir išsaugojimo büdus. O dabar aptarkime [ivai- 
riu demokratijos rüšiu] principus, pobūdį ir tai, ko jos 
siekia. 

6. Taigi pagrindinis demokratinės santvarkos princi- 
pas yra laisvė. Įprasta teigti, kad tik šioje santvarkoje [vi- 
si] dalijasi laisve, nes, kaip sakoma, to siekia kiekviena 
demokratija. O vienas iš laisvės bruožų — pakaitomis 
būti valdomam ir valdyti pačiam, nes demokratiškai su- 
prantamas teisingumas yra lygybė skaičiaus, bet ne ver- 
tės atžvilgiu; taip suprantant teisingumą, dauguma pri- 
valo viešpatauti, ir kad ir ką nuspręstų dauguma, tai tu- 
rėtų būti galutinis ir teisingas sprendimas, nes sakoma, 
kad kiekvienas iš piliečių turi turėti po lygiai; tad de- 
mokratijose neturtingieji tampa galingesni už turtinguo- 
sius, nes jų yra daugiau, o lemiamą galią turi tai, ką nu- 
sprendžia dauguma. 7. Taigi tai yra vienas laisvės po- 
žymis, kurį visi demokratai laiko santvarkos principu; ki- 
tas — gyventi kaip kas nori, nes sakoma, kad tai ir yra 
laisvės reiškimasis, o gyventi ne taip, kaip nori, reiškia 
būti vergu. Tai yra antrasis demokratijos principas, ir iš 
jo kyla [siekimas] arba apskritai nebūti valdomam, ar- 
ba, jei tai neįmanoma, bent jau pakaitomis [valdyti ir bū- 
ti valdomam]. Šitaip jis prisideda prie lygybe grindžia- 
mos laisvės*. 8. Remiantis tokiais principais ir tokia val- 
dymo esme, demokratinės bus tokios [nuostatos]: į vi- 
sas valdžios pareigas rinkti iš visų [piliečių]; valdyti vi- 
siems kiekvieną ir kiekvienam pakaitomis valdyti visus; 
į valdžios pareigas parinkti burtais — arba į visas, arba 
į tas, kurios nereikalauja patyrimo ir įgūdžių; netaikyti 
jokio turto cenzo arba tik patį mažiausią, tam pačiam as- 

meniui neleisti eiti valdZios pareigu du kartus arba leisti 
labai retai, arba tik kai kurias pareigas, išskyrus karines; 
valdžios pareigas padaryti trumpalaikes — arba visas, 
arba kurias įmanoma; leisti teisti visiems ir iš visų 
[sluoksnių], ir dėl visų reikalų arba dėl daugumos — di- 
džiausių bei svarbiausių, pavyzdžiui, ataskaitų, santvar- 
kos ir privačių sandorių; tautos susirinkimui patikėti 
spręsti visus reikalus, o pareigūnams — jokių arba tik 
labai nedaugelį, arba svarbiausius reikalus patikėti spręs- 
ti tarybai (9. taryba yra demokratiškiausia iš visų val- 
džios įstaigų ten, kur neužtenka lėšų mokėti algas vi- 
siems, — ten, kur jų užtenka, net ir iš šios valdžios įstai- 
gos atimama galia, nes tauta, turėdama išteklių algoms, 
visų [reikalų] sprendimą suima į savo rankas, kaip jau 
minėta ankstesniajame tyrime). Toliau, geriausia algas 
mokėti visiems — [dalyvaujantiems] tautos susirinkime, 
teismuose ir valdymo įstaigose, o jei ne, tai [dalyvaujan- 
tiems] aukščiausiąją galią turinčiose valdymo įstaigose, 
teismuose, taryboje ir tautos susirinkime, arba tiems pa- 
reigūnams, kurie privalo rengti bendruosius pietus'. Be 
to, oligarchiją apibūdina kilmė, turtas ir išsilavinimas, o 
demokratiškumas, kaip atrodo, turėtų būti šių dalykų 
priešingybė: žema kilmė, skurdas, prasčiokiškumas; dėl 
valdžios pareigų, tai nė vienos iš jų neturi būti iki gy- 
vos galvos, o jeigu kokios užsiliko nuo senų laikų per- 
versmo, reikia atimti jų galią ir [pareigūnus] nebe rink- 
ti, o parinkti burtais. 

10. Taigi tokie yra bendri demokratijų bruožai; o iš 
to, kas visuotinai laikoma demokratiniu teisingumu (vi- 
sų lygybė pagal skaičių), kyla ta demokratija ir liaudies 

[valdžia], kuri labiausiai laikoma tokia. Juk lygybė yra 
tada, kai neturtingieji turi ne daugiau valdžios už tur- 
tinguosius ir ne jie vieninteliai viešpatauja, bet visi turi 
po lygiai <pagal skaičių>?, nes tokiu atveju jie sutiktų, 
kad santvarkoje esama ir lygybės, ir laisvės. 11. Tačiau 
čia kyla klausimas, kaipgi jie pasieks lygybę? Ar reikia 
penkiems šimtams taikomą turto cenzą padalyti tūkstan- 
čiui, ir kad tas tūkstantis turėtų tokią pačią galią, kaip 
anie penki šimtai? Ar tokio pobūdžio lygybės reikia siek- 
ti ne taip, bet, padalijus minėtuoju būdu, po to iš pen- 
kių šimtų ir iš tūkstančio reikia paimti po lygiai žmo- 
nių, ir tegul jie tvarko rinkimus ir teismus? Taigi, ar bū- 
tent tokia santvarka yra teisingiausia demokratinio tei- 
singumo požiūriu, ar teisingesnė ta, kuri grindžiama 
dauguma? Juk pasak demokratijos šalininkų teisinga yra 
tai, ką nutaria didesnis skaičius, o pasak oligarchijos ša- 
lininkų — tai, ką nutaria turintieji didesnį turtą, nes jie 
teigia, kad sprendimai turi priklausyti nuo turto dydžio. 
12. Tačiau abiem atvejais esama nelygybės ir neteisingu- 
mo: juk jeigu [sprendžia] mažuma, tai yra tironija, nes 
jei vienas Žmogus turi daugiau negu kiti turtingieji, tai 
pagal oligarchinį teisingumą jis turi teisę valdyti vienas; 
o jeigu [sprendžia] tie, kurie yra gausesni, tai jie elgsis 
neteisingai atimdami liaudies labui iš turtingųjų mažu- 
mos [nuosavybę], kaip minėta anksčiau. Koks tad turi 
būti teisingumas, su kuriuo sutiktų ir vieni, ir kiti, rei- 
kia nuspręsti remiantis tuo, kaip apibrėžia teisingumą 
vieni ir kiti. Mat jie teigia, kad lemti turi tai, ką nuspren- 
džia piliečių dauguma. 13. Tebūnie taip, nors ir ne be 
išlygų: mat jeigu esama dviejų valstybės dalių, turtingųjų 


266 


SESTA KNYGA 


ir skurdžių, tegul galioja tai, su kuo sutinka ir vieni, ir 
kiti arba jų dauguma, o jei jie nuspręstų priešingai [vie- 
ni kitiems] — tegul galioja tai, ką nusprendė dauguma 
ir tie, kurių didesnis turto cenzas; pavyzdžiui, jeigu pir- 
mųjų yra dešimt, o antrųjų — dvidešimt, ir šeši turtin- 
gieji balsavo priešingai negu penkiolika neturtingųjų, ir 
keturi turtingieji prisidėjo prie neturtingųjų, o penki ne- 
turtingieji — prie turtingųjų, tai kurios pusės turto cen- 
zas, sudėjus vienų ir kitų, viršija kitos pusės turto cen- 
za, tos [sprendimas] ir turi įsigalioti. 14. Bet jeigu sumos 
bus lygios, tai reikia laikyti neišsprendžiamu atveju, pa- 
sitaikančiu ir dabar, jeigu, sakysime, tautos susirinkime 1318b 
arba teisme balsai [pasiskirsto] po lygiai, nes tokiu at- 
veju tenka spręsti burtais arba daryti ką nors panašaus. 
Tačiau nors ir labai sunku rasti tiesą lygybės ir teisin- 
gumo atžvilgiu, vis dėlto lengviau ją surasti negu įtikinti 
tuos, kurie įstengia būti pranašesni. Juk lygybės ir tei- 
singumo visuomet siekia silpnesnieji, o tie, kurie yra 
stiprūs, apie tai visai negalvoja. 


IL. 1. Iš keturių egzistuojančių demokratijų geriausia 
yra ta, kuri yra pirmoji pagal sandarą, kaip minėta anks- 
tesniuose samprotavimuose; ji yra ir seniausia iš visų, ta- 
čiau pirmąja aš ją vadinu todėl, kad būtent tokia tvarka 
būtų galima suskirstyti liaudį. Geriausioji liaudis juk yra 
žemdirbiai, ir todėl visur, kur dauguma gyvena iš žem- 
dirbystės arba gyvulininkystės, galima sukurti demokra- 
tiją. Neturėdama didelio turto, ji neturi laisvo laiko, tai- 
gi nedažnai susirenka į tautos susirinkimus; neturėdama 
būtinų išteklių, ji vra užsiėmusi savo darbais ir negei- 
džia to, kas svetima; jai maloniau dirbti negu dalyvauti 

politikoje ir valdyti, jei iš to negalima gerai pasipelnyti; 
juk daugelis labiau siekia naudos negu garbės. 2. Šitai 
įrodo tai, kad [piliečiai] pakęsdavo senovės tironijas ir 
pakenčia dabartines oligarchijas, jei tik niekas jiems ne- 
trukdo dirbti ir nieko iš jų neatima, nes tada kai kurie 
iš jų greitai praturtėja, o ir kiti neskursta. Be to, jeigu 
jie bent kiek trokšta garbės, tai galimybė dalyvauti rin- 
kimuose ir gauti ataskaitas patenkina jų poreikius; mat 
jeigu kai kuriose demokratijose jie ir nedalyvauja val- 
džios pareigūnų rinkimuose, bet tam paeiliui iš visų at- 
renkami tam tikri asmenys, kaip kitados buvo Mantinė- 
joje“, daugelis pasitenkina galėdami dalyvauti svarsty- 
muose. (Tą santvarką, kuri kadaise gyvavo Mantinėjoje, 
taip pat reikia laikyti viena iš demokratijos rūšių.) 3. Kaip 
tik dėl to tai naudinga anksčiau minėtajai demokratijai, 
ir paprastai taip ir būna — valdžios pareigūnų rinki- 
muose dalyvauja, išklauso ataskaitas ir teisia visi, tačiau 
svarbiausieji pareigūnai yra išrinkti, ir išrinkti pagal turto 
cenzą — tuo didesnį, kuo didesnė valdžia, arba visi ren- 
kami ne pagal turto cenzą, bet pagal sugebėjimus. Šitaip 
tvarkoma valstybė būtinai bus valdoma gerai (nes val- 
džios pareigūnais visada taps geriausieji, ir tai vyks su 
liaudies, kuri nepavydės kilniesiems, pritarimu), ir kil- 
niuosius bei diduomenę patenkins tokia tvarka, nes jie 
nebus valdomi kitų, žemesnių už save, ir jie valdys tei- 
singai, nes privalės atsiskaityti kitiems. 4. Juk kai esa- 
ma suvaržymų ir leidžiama daryti ne viską, kas suma- 
noma, tai yra naudinga, nes galimybė daryti viską, ką 
nori, negali apsaugoti nuo kiekviename žmoguje slypin- 
čio niekingumo. Dėl to neišvengiamai pasidaro taip, kaip 

ir yra naudingiausia santvarkoms, — valdo kilnieji, ne- 
darydami klaidų, o dauguma nepažeminama. Taigi aki- 
vaizdu, kad ši yra geriausia iš demokratijų ir dėl kokios 
priežasties — nes liaudis čia yra tam tikros rūšies. 

5. Siekiant sukurti žemdirbių liaudį, labai naudingi 
kai kurie senovėje daugelyje valstybių galioję įstatymai, 
arba apskritai draudžiantys įsigyti daugiau žemės negu 
nustatyta, arba draudžiantys jos įsigyti nuo tam tikros 
vietos iki tvirtovės bei miesto. Be to, senovėje daugelyje 
valstybių būta ir įstatymo, neleidžiančio parduoti pradinį 
sklypą; yra dar ir panašią galią turintis įstatymas, įves- 
tas, kaip sakoma, Oksilo“, draudžiantis gauti paskolą už- 
stačius tam tikrą kiekvienam priklausančios žemės dalį. 
6. Šiuo metu [padėtį] galima taisyti dar ir afitiečių įsta- 
tymuš, nes jis naudingas tam reikalui, apie kurį kalba- 
me: juk pastarieji, nors ir būdami gausūs, o žemės turė- 
dami nedaug, vis dėlto visi verčiasi žemdirbyste, nes jų 
turtas vertinamas ne pagal visą turimos Žemės nuosavy- 
bės dydį, bet padalijus ją į tokias dalis, kad netgi skur- 
džiai gali viršyti nustatytą turto cenzą’. 

7. Po žemdirbių bendrijos geriausia liaudis yra ta, ku- 
ri turi bandas ir gyvena iš gyvulininkystės, nes tai dau- 
geliu atžvilgių labai artima žemdirbystei, ir karinei tar- 
nybai tokie žmonės yra geriausiai išlavinę [reikiamas] sa- 
vybes ir tinkami savo kūnais, be to, jie gali gyventi po 
atviru dangumi. Beveik visos kitos bendrijos, iš kurių su- 
sidaro kitos demokratijos, yra daug niekingesnės už šias, 
nes jų gyvenimas yra niekingas, ir joks darbas, kuriuo 
verčiasi amatininkų, prekiautojų ir samdinių minia, ne- 
susijęs su dorybe; be to, kadangi jie sukiojasi aplink tur- 

gaus aikštę ir po miestą, visa ši padermė, jei taip gali- 
ma pasakyti, noriai dalyvauja tautos susirinkimuose, o 
žemdirbiai, gyvendami išsisklaidę po laukus, nei susitin- 
ka, nei jiems labai reikia tokio susibūrimo. 8. Ten, kur 
atsitinka taip, kad dėl šalies išsidėstymo [dirbama] že- 
mė yra labai nutolusi nuo miesto, nesunku įsteigti gerą 
demokratiją ir politėją, nes dauguma priversta įsikurti 
savo ūkiuose laukuose. Taigi demokratinėse santvarko- 
se nereikia rengti tautos susirinkimų be po laukus išsi- 
sklaidžiusios daugumos, net jei ir yra turgaus minia. 
Taigi pasakyta, kaip reikia įkurti geriausiąją ir pirmą- 
ją demokratiją; akivaizdu ir tai, kaip įkurti kitas: jos tu- 
ri atitinkamai nukrypti [nuo geriausiosios], ir visuomet 
reikia nušalinti blogesniąją daugumą. 9. Paskutiniąją [de- 
mokratijos rūšį] dėl visų dalyvavimo ne kiekviena vals- 
tybė gali atlaikyti; jai pačiai taip pat nėra lengva išsilai- 
kyti, nebent jeigu ji gerai sutvarkyta įstatymų bei papro- 
čių atžvilgiu (o tai, kas sukelia ir šios, ir kitų santvarkų 
žlugimą, jau anksčiau beveik viskas paminėta). Siekda- 
mi įkurti tokią demokratiją ir liaudį padaryti stiprią, va- 
dovai paprastai pasitelkia kaip galima daugiau šalinin- 
kų ir suteikia pilietybę ne tik teisėtiems, bet ir neteisė- 
tiems vaikams, ir tiems, kurių tik vienas iš tėvų — tė- 
vas arba motina — yra pilietis, nes visi jie tinka šiai de- 
mokratijos rūšiai. 10. Taigi demagogai paprastai sutvar- 
ko šitaip. Vis dėlto [minėtų asmenų] reikia priimti į pi- 
liečius tik tiek, kad dauguma neviršytų skaičiumi diduo- 
menės ir viduriniojo sluoksnio, ir šios ribos neperženg- 
ti, nes jeigu jų per daug, jie santvarkoje sukelia netvar- 
ką ir skatina vis didesnį diduomenės nepalankumą de- 

mokratijai — tai atsitiko ir tapo sukilimo priežastimi Ki- 
renėje'“; mat negausūs niekingieji lieka nepastebimi, o ta- 
pe gausūs jie labiau krenta į akis. 11. Be to, tokiai de- 
mokratijai yra naudingos ir tos nuostatos, kurias Atėnuo- 
se taikė Kleistenis", norėdamas išplėsti demokratiją, ir 
demokratijos įkūrėjai Kirenėje!“: reikia sukurti daugiau ir 
naujų filių bei fratrijų, privačius aukojimus sujungti į ne- 
daugelį bendrų, ir viską reikia tvarkyti taip, kad visi kuo 
labiau susimaišytų vieni su kitais, o ankstesnės bendri- 
jos iširtų. 12. Kita vertus, ir tironijų nuostatos visos at- 
rodo esančios demokratinės — turiu galvoje, pavyzdžiui, 
vergų laisvumą (kuris tam tikru mastu tikrai gali būti 
naudingas), taip pat moterų ir vaikų, ir valią kiekvienam 
gyventi kaip kas nori. Tokia santvarka turės daug šali- 
ninkų, nes daugumai maloniau gyventi palaidai negu 
nuosaikiai. 


III. 1. Tačiau įstatymų leidėjui ir tiems, kurie norėtų 
sukurti tokios rūšies santvarką, ją įsteigti nėra svarbiau- 
sia ir vienintelė užduotis, daug svarbiau ją išsaugoti; juk 
vieną ar dvi, ar tris dienas nesunkiai gali išsilaikyti bet 
koks valdymas. Todėl remiantis tuo, kas aptarta anks- 
čiau — kas santvarkas išsaugo ir kas sužlugdo, — rei- 
kia mėginti sukurti saugumą vengiant to, kas jas žlug- 
do, ir įvedant tokius įstatymus, tiek nerašytus“, tiek ra- 
šytus, kurie geriausiai įdiegtų tai, kas santvarkas išsau- 
go, ir ne tai manyti esant demokratiška ar oligarchiška, 
kas įgalina valdyti valstybę kuo demokratiškiau ar oli- 
garchiškiau, bet tai, kas įgalina taip valdyti kuo ilgesnį 
laiką. 2. Tačiau dabartiniai demagogai, siekdami liaudies 
palankumo, dažnai per teismus nusavina turtą. Todėl tie, 


271 


1320a 


SESTA KNYGA 


kuriems rūpi išsaugoti santvarką, privalo priešintis tam 
išleisdami įstatymus, nustatančius, kad jokia nuteistųjų 
nuosavybė negali būti nusavinta ir atiduota į bendrą iž- 
dą, bet tik į šventąjį; juk piktadariai bus ne mažiau at- 
sargūs (nes baudžiami bus taip pat), o minia rečiau bal- 
suos už kaltinamųjų nuteisimą, nes nesitikės iš to nieko 
laimėti. Be to, reikia padaryti taip, kad viešieji teismai 
vyktų kuo rečiau, didelėmis bausmėmis atbaidyti tuos, 
kurie nepagrįstai pateikia kaltinimus: juk jie linkę pa- 
traukti į teismą ne liaudies atstovus, bet didikus, tuo tar- 
pu reikia, kad visi piliečiai būtų kuo palankiausi šiai 
santvarkai, o jei ne, tai bent jau valdančiųjų nelaikytų 
priešais. 3. Kadangi kraštutinėse demokratijose yra labai 
daug gyventojų ir jiems sunku be užmokesčio dalyvau- 
ti tautos susirinkimuose, tai tokia [padėtis], kai nėra pa- 
jamų šaltinių, nepalanki diduomenei (nes pajamų tega- 
lima gauti iš mokesčių, turto nusavinimo ir paperkamų 
teismų, o tai jau sugriovė daugelį demokratijų); taigi ten, 
kur nėra pajamų šaltinių, reikia retai rengti tautos susi- 
rinkimus, o teismai turi susidėti iš daugelio [teisėjų] bei 
posėdžiauti nedaug dienų (nes tokiu atveju turtingieji ne- 
bijo išlaidų, net jei pasiturintys negauna teisėjo užmokes- 
čio, o gauna tik neturtingieji, ir bylos sprendžiamos daug 
geriau, nes pasiturintys [piliečiai] nenori daugeliui die- 
nų atsitraukti nuo asmeninių reikalų, o trumpam laikui 
mielai sutinka). 4. Ten, kur yra pajamų, reikia daryti ne 
taip, kaip dabar daro demagogai (jie išdalija perteklių, 
taigi liaudis paima ir vėl reikalauja to paties; tokia pa- 
galba neturtingiesiems yra tarsi kiauras puodas"); tikras 
demokratas turi ieškoti būdų, kad dauguma pernelyg 

neskurstu, nes būtent tai yra priežastis, lemianti demok- 
ratijos ydingumą. Taigi reikia surasti tokį būdą, kuris lai- 
duotų ilgalaikį klestėjimą. O kadangi tai naudinga ir tur- 
tingiesiems, reikia sukaupti pajamų likutį ir išdalyti ne- 
turtingiesiems: geriausia, jei būtų galima sukaupti tiek, 
kad užtektų įsigyti žemės sklypeliui, o jei tai neįmano- 
ma, kad būtų galima imtis prekybos ir ūkininkavimo, ir 
jei tai neįmanoma visiems, pakaitomis išdalyti pinigus 
pagal files arba kokį kitą suskirstymą; kartu turtingieji 
turi mokėti mokesčius, iš kurių būtų skiriamos algos už 
dalyvavimą būtinuose susirinkimuose, o patys būti at- 
leisti nuo nereikalingų pareigų. 5. Tvarkydamiesi maž- 
daug šitaip, kartaginiečiai pelnė liaudies draugiškumą; 
mat jie, nuolat kai ką iš liaudies išsiųsdami į kolonijas, 
padaro juos turtingus, o išprusę ir apdairūs didikai, tar- 
pusavyje pasiskirstę neturtinguosius, duoda jiems pini- 
gų pradžiai ir taip paskatina dirbti. Naudinga pakartoti 
ir tai, ką daro tarantiečiai: jie pelnė daugumos palanku- 
mą, įvedę bendrą žemės nuosavybę, kad ja galėtų nau- 
dotis neturtingieji; be to, jie visus pareigūnus suskirstė į 
dvi grupes — į renkamus ir parenkamus burtais: bur- 
tais parenkami — tam, kad galėtų dalyvauti liaudis, o 
renkami — kad valstybė būtų geriau tvarkoma. (Tai ga- 
lima pasiekti ir tas pačias pareigas paskirstant ir skiria- 
miems burtais, ir renkamiems pareigūnams.) 
Taigi pasakyta, kaip reikia kurti demokratijas. 


IV. 1. Iš šių samprotavimų beveik aišku ir tai, kaip 
reikia kurti oligarchijas. Jas mat reikia kurti priešingai, 
kiekvieną oligarchijos rūšį laikant atitinkamos demokra- 
tijos priešingybe, pradedant nuo geriausiai sumaišytos ir 

pirmosios oligarchijos — ji yra labai artima vadinama- 
jai politėjai; joje reikia nustatyti skirtingą turto cenzą, vie- 
ną mažesnį, o kitą — didesnį; mažesnį — tiems, kurie 
eis būtinas pareigas, o didesnį — tiems, kurie eis svar- 
besnes. Turinčiam cenzo nustatytą turtą turi būti leidžia- 
ma dalyvauti valdyme, taip pagal turto cenzą bus įtrauk- 
ta tokia liaudies dalis, su kuria kartu [valdantieji] bus 
stipresni už [valdyme] nedalyvaujančiuosius; be to, jie vi- 
suomet turi priimti į savo tarpą to liaudies sluoksnio at- 
stovus, kuris mūsų buvo apibrėžtas kaip geresnis. 2. Pa- 
našiai reikia kurti ir kitą oligarchijos rūšį, truputį su- 
griežtinus turto cenzą. Tačiau tai oligarchijai, kuri atitin- 
ka kraštutinę demokratiją ir yra labiausiai dinastinė bei 
tironiškiausia iš oligarchijų, reikia tiek kartų didesnės ap- 
saugos, kiek ji yra blogesnė, nes kaip sveiki kūnai ir lai- 
vai, gerai parengti plaukiojimui, gali pakelti daugiau ne- 
gandų ir nežūti dėl jų, o ligoti kūnai ir sukiužę laivai 
su prastais jūreiviais negali atlaikyti net ir nedidelių ne- 
gandų, taip ir blogiausios santvarkos reikalauja didžiau- 
sios apsaugos. 3. Taigi demokratijas, apskritai kalbant, iš- 
gelbsti didelis gyventojų skaičius, o tai yra priešingybė 
to teisingumo, kuris grindžiamas verte; tačiau akivaiz- 
du, kad oligarchiją, priešingai, tegali išgelbėti gera tvarka. 

Kadangi iš esmės yra keturios liaudies dalys — žem- 
dirbiai, amatininkai, prekiautojai ir samdiniai — ir ke- 
turios dalys, naudingos kare, — raitininkai, sunkiai gin- 
kluoti pėstininkai, lengvai ginkluoti pėstininkai ir jūrei- 
viai, tai ten, kur šalis tinkama jodinėti raitininkams, pa- 
ti gamta sudaro geras sąlygas įkurti stiprią oligarchiją 
(nes gyventojų saugumas priklauso būtent nuo šios rū- 

šies galios, o arklius gali auginti tik turintys didelę nuo- 
savybę); ten, kur sąlvgos tinkamos sunkiai ginkluotų pės- 
tininkų kariuomenei, galima įkurti kitą oligarchijos rūšį 
(nes sunkiai ginkluoti pėstininkai susideda daugiausia iš 
pasiturinčiųjų, o ne iš neturtingųjų), o lengvai ginkluo- 
tos pajėgos ir laivynas yra visiškai demokratiniai. 4. Taigi 
ten, kur šiuo metu yra labai gausios tokios pajėgos, ki- 
lus susidūrimams [oligarchijos šalininkai] dažnai pralai- 
mi kovą; čia galėtų padėti kare patyrę karvedžiai, kurie 
prie raitininkų ir sunkiai ginkluotų pėstininkų pajėgų 
prijungia ir lengvai ginkluotus pėstininkus. Susidūrimuo- 
se liaudis įveikia turtinguosius dėl to, kad, būdama leng- 
vai ginkluota, nesunkiai nugali raitininkus ir sunkiai gin- 
kluotus pėstininkus. 5. Taigi sukurti tokias pajėgas vien 
iš jų reiškia sukurti jas prieš save pačius. O reikėtų [jau- 
nimą] suskirstyti pagal amžių į vyresniuosius ir jaunes- 
niuosius ir nuo pat jaunumės mokyti savo sūnus nesu- 
dėtingų lengvai ginkluotų pėstininkų pratimų, o kai ku- 
riuos iš jų, atrinktus nuo pat vaikystės, rengti šių daly- 
kų Žinovais. Suteikti daugumai teisę dalyvauti valdžioje 
reikėtų arba anksčiau minėtuoju būdu — įsigijusiems 
cenzo nustatytą turtą arba, kaip Tebuose, tam tikrą lai- 
ką susilaikiusiems nuo prastų darbų, arba, kaip Masali- 
joje, atrinkus, kas to vertas, tiek iš valdančiojo sluoks- 
nio, tiek iš kitų sluoksnių. 6. Be to, svarbiausioms val- 
džios pareigoms, kurias turi eiti dalvvaujantys valdyme, 
reikia priskirti ir viešąsias prievoles, kad liaudis pati ne- 
norėtų jų eiti ir užjaustų valdančiuosius, mokančius di- 
deli mokesti už valdžią. Pradedantiems eiti pareigas dera 

labui, kad liaudis, dalvvaudama šventés renginiuose ir 
matydama miesta papuošta dovanomis dievams ir pa- 
statais, džiaugtųsi matydama santvarką gyvuojant, o ir 
didikams tai bus paminklai, primenantys jų išlaidas. Ta- 
čiau dabar oligarchijose taip nedaroma, o daroma kaip 
tik priešingai — oligarchai pasipelnyti siekia ne mažiau 
nei garbės; dėl to apie tokias oligarchijas puikiausiai ga- 
lima sakyti, kad jos yra „mažos demokratijos“. 

Taigi, kaip reikia kurti demokratijas bei oligarchijas, 
tebūnie apibrėžta šitaip. 

V. 1. Po to, kas pasakyta, reikia teisingai nustatyti vis- 
ką, kas susiję su valdžios pareigomis — kiek ir kokių 
jų reikia, ir kokiems [reikalams tvarkyti], kaip jau mi- 
nėta ir anksčiau. Juk be būtinųjų pareigų valstybė ne- 
gali egzistuoti, o be tų, kurios skirtos palaikyti tvarkai 
ir darnai, neįmanoma gerai tvarkytis. Be to, mažose vals- 
tybėse valdžios pareigų turi būti mažiau, o didelėse — 
daugiau, kaip jau esame minėję anksčiau; taigi būtina 
žinoti, kurias iš jų tinka sujungti, o kurias — atskirti. 
2 Pirmasis iš būtinų rūpesčių — turgus; jame turi būti 
kokia nors valdžia, prižiūrinti tiek sandorius, tiek gerą 
tvarką; juk beveik visose valstybėse būtina kai ką par- 
duoti ir kai ką pirkti, siekiant patenkinti vienas kito bū- 
tinus poreikius, ir tai yra tiesiausias kelias į sau pakan- 
kamumą, dėl kurio, kaip matyti, [Žmonės] ir susijungė į 
vieną valstybę. 3. Kitas rūpestis, susijęs su pirmuoju ir 
labai jam artimas, — rūpintis bendrąja ir privačia [nuo- 
savybe] mieste, kad būtų palaikoma tvarka, saugomi bei 
remontuojami griūvantys pastatai ir gatvės, prižiūrimos 
[sklypu] ribos, idant dėl jų nekiltų ginčų, ir visa kita, kas 

artima šiam rūpesčiui. Dauguma [valstybių] tokias pa- 
reigas vadina miesto priežiūra, tačiau jos susideda iš 
daugiau sričių, kurioms daugiau gyventojų turinčiose 
valstybėse skiriami atskiri pareigūnai, pavyzdžiui, sienų 
statytojai, šaltinių prižiūrėtojai ir uostų sargybiniai. 4. Yra 
ir kitos pareigos, taip pat būtinos ir labai artimos minė- 
tosioms; šie pareigūnai rūpinasi tais pačiais reikalais, ta- 
čiau visoje teritorijoje ir už miesto ribų; tokius pareigū- 
kų. Taigi šiais dalykais rūpinasi trys pareigūnai, o dar 
kitiems patikimos bendruomenės pajamos; šie [pareigū- 
nai] jas saugo ir skirsto atskiroms valdymo sritims; juos 
vadina priėmėjais ir iždininkais. Yra atskiras pareigūnas, 
kuris turi įregistruoti privačius sandorius ir teismų 
sprendimus. Šiems pareigūnams taip pat pateikiami kal- 
tinamieji aktai ir sprendimai pradėti teismo procesą. Kai 
kur ir šios pareigos yra suskirstytos į keletą, tačiau yra 
ir tokių [valstybių], kur visus šiuos reikalus tvarko vie- 
nas pareigūnas, vadinamas šventuoju atminties saugoto- 
ju, prižiūrėtoju, atminties saugotoju ir kitais labai pana- 
šiais vardais. 5. Toliau eina su šiomis susijusios ir tur- 
būt reikalingiausios bei sunkiausios pareigos — tos, ku- 
rioms pridera imtis veiksmų prieš nuteistuosius bei 
įtrauktuosius į [skolininkų] sąrašus ir saugoti kalinius. 
Tai sunkios [pareigos], nes labai nepopuliarios, taigi, jei- 
gu iš jų negalima gerai pasipelnyti, [piliečiai] nenori jų 
imtis, o jeigu jau imasi, nenori veikti pagal įstatymus; ta- 
čiau jos būtinos, nes nėra jokio tikslo ieškoti teisybės teis- 
muose, jeigu [jų sprendimai] nevykdomi; tad kaip [pi- 
liečių] tarpusavio bendravimas neįmanomas, jei nevyks- 

ta teismai, jis taip pat nelimanoinas ir tada, kai nevyk- 
domi nuosprendžiai. 6. Todėl geriau, kad šias pareigas 
eitų ne vienas, bet vieni pareigūnai būtų paskirti iš vie- 
nų, o kiti — iš kitų teismų, taip pat reikėtų mėginti pa- 
skirstyti ir tai, kas susiję su įtraukimu į [skolininkų| są- 
rašus, be to, kai ką turėtų vykdyti kiti pareigūnai, ir ge- 
riau išrinkti nauji, o ne tie, kurie paskelbė nuosprendį, 
bet jau baigia savo kadenciją; jei tai daro tie, kurie eina 
šias pareigas, tai skelbti nuosprendį ir jį vykdyti turi 
rėtų vykdyti turgaus prižiūrėtojų nuosprendžius, o jų pa- 
čių — vėl kiti. Juk kuo mažiau neapykantos bus jaučia- 
ma vykdytojams, tuo geriau bus vykdomi nuosprendžiai; 
taigi, jeigu tie patys ir skelbs nuosprendžius, ir juos vyk- 
dys, jie užsitrauks dvigubą neapykantą, o jeigu tie pa- 
tys vykdys visus nuosprendžius, tai jie taps visų prie- 
šais. 7. Daug kur ir [kalinius] saugo ne tie patys parei- 
gūnai, kurie vykdo [nuosprendžius], pavyzdžiui, At- 
ėnuose vadinamieji Vienuolika“. Taigi geriau ir juos at- 
skirti ir ieškoti protingos išeities. Šios pareigos ne ma- 
žiau būtinos už anksčiau minėtąsias, o yra taip, kad kil- 
nieji labai vengia šios valdžios, o patikėti ją niekingiems 
žmonėms nesaugu — juk juos pačius reikia saugoti, 
užuot patikėjus jiems saugoti kitus. Todėl tais reikalais 
turi rūpintis ne vienas pareigūnas ir ne tas pats visą lai- 
ką, tačiau reikia patikėti tai jaunuoliams ten, kur yra ko- 
kios nors efebu!° arba sargybinių pajėgos, ir [kitiems] pa- 
reigūnams, kurie tas pareigas eitų paeiliui. 

8. Taigi šioms pareigoms reikia skirti pirmąją vietą 
pagal būtinumą, o po jų eina tos, kurios ne mažiau bū- 

tinos, tačiau laikomos aukštesnėmis, mat reikalauja di- 
delės patirties ir patikimumo; tokios pareigos būtų tos, 
kurios susijusios su miesto apsauga, ir tos, kurios įstei- 
giamos karo reikalui. Tiek taikos, tiek karo metu vieno- 
dai reikia, kad būtų kas rūpinasi vartų ir sienų saugoji- 
mu, taip pat piliečių [karinio pasirengimo] tikrinimu ir 
būrių formavimu. 9. Kai kur visiems šiems reikalams yra 
daugiau pareigūnų, o kai kur — mažiau, pavyzdžiui, 
mažose valstybėse visais šiais reikalais rūpinasi tas pats 
pareigūnas. Tokie pareigūnai vadinami strategais ir kar- 
vedžiais. Be to, jeigu yra raitininkų arba lengvai ginkluo- 
tų pėstininkų, arba šaulių, arba laivynas, kai kada įstei- 
giamos pareigos ir kiekvienai iš šių [kariuomenės rūšių], 
ir jos vadinamos laivyno vadovybe, raitininkų vadovy- 
be ir būrio vadovybe, o joms priklausančių padalinių — 
trierarchijomis, lochagijomis, filarchijomis ir taip toliau, 
kiek tik yra jų padalinių. Tačiau visos šios pareigos su- 
daro tam tikrą vieną rūšį, ir jų paskirtis — rūpintis ka- 
riniais reikalais. 

10. Taigi tokia yra šių pareigų padėtis; kadangi kai 
kurie pareigūnai, nors ir ne visi, turi savo rankose daug 
bendruomenės lėšų, privalo būti atskiras pareigūnas, 
kuriam būtų pateikiamos ataskaitos ir kuris jas tikrintų, 
o pats nesiimtų jokios kitos veiklos; šiuos pareigūnus 
vieni vadina ataskaitų tikrintojais, kiti — sąskaitininkais, 
dar kiti — tikrintojais, o dar kiti — patarėjais. Be šių 
visų pareigų, yra aukščiausioji valdžia visų reikalų at- 
žvilgiu; ji dažnai priima galutinį [sprendimą] ir duoda 
pradžią [visiems valstybės veiksmams] arba vadovauja 
daugumai ten, kur liaudis turi viršenybę, nes turi būti 

kas nors, kas sušauktu tuos, kurie viešpatauja valstybė- 
je. Kai kur jie vadinami patarėjais, nes iš anksto ap- 
svarsto sprendimus, o ten, kur yra demokratija, tai daž- 
niau vadinama taryba. Taigi maždaug tiek ir tokių yra 
politinės valdžios pareigų. 

11. Kita pareigų rūšis yra susijusi su dievų garbini- 
išsaugoti esamus ir remontuoti griūvančius pastatus, ir 
visais kitais dievų garbinimo reikalais, kiek tik jų yra. 
Kai kur šias pareigas atlieka vienas pareigūnas (taip yra 
mažose valstybėse), o kai kur jų yra daug, ir jie nepri- 
klauso žynių luomui, pavyzdžiui, aukotojai, šventyklų 
sargai ir šventųjų išteklių iždininkai. Po jų eina parei- 
gūnai, turintys rengti visus viešuosius aukojimus, kurie 
įstatymų nėra patikėti žyniams; jiems suteikta garbė au- 
koti ant viešojo [valstybės] aukuro; kai kas juos vadina 
archontais, kai kas — karaliais, o kai kas — pritanais. 
12. Taigi būtinosios pareigos, kalbant apskritai, apima rū- 
pinimąsi dievų garbinimo, karo reikalais, pajamomis bei 
išlaidomis, turgaus, miesto, uostų ir žemės reikalais, taip 
pat teismais ir sandorių registravimu, bausmėmis, [kali- 
nių] saugojimu, sąskaitomis ir jų tikrinimu, pareigūnų 
ataskaitomis ir pagaliau pareigas, priklausančias spren- 
džiantiems bendruosius reikalus. 13. O tose valstybėse, 
kuriose [piliečiai] turi daugiau laisvo laiko ir kurios la- 
biau klesti, be to, rūpinasi gera tvarka, yra tokios parei- 
gos kaip moterų priežiūra, įstatymų sargyba, vaikų prie- 
žiūra, kūno pratybų priežiūra, be to, dar pareigos, susi- 
jusios su gimnastikos varžybomis, Dioniso garbei rengia- 
momis varžybomis" ir kitais panašiais renginiais, kokių 

tik pasitaiko. Kai kurios iš šių pareigų yra akivaizdžiai 
nedemokratinės, pavyzdžiui, moterų priežiūra ir vaikų 
priežiūra, nes neturtingieji, neturėdami vergų, priversti 
išnaudoti moteris ir vaikus kaip tarnus. Yra trejos pa- 
reigos, kurias einantys kai kuriose [valstybėse] prižiūri 
aukščiausiųjų pareigūnų rinkimus, — įstatymų sergėto- 
jai, patarėjai ir taryba; įstatymų sergėtojai yra aristokra- 
tinis pradas, patarėjai — oligarchinis, o taryba — demok- 
ratinis. Taigi valdžios pareigas apibendrintai jau aptarė- 
me beveik visas. 


SEPTINTA KNYGA 


I. 1. Tas, kuris ketina tinkamai ištirti geriausiąją san- 
tvarką, pirmiausia turi nuspręsti, kokį gyvenimo būdą 
labiausiai verta pasirinkti, nes jei neaišku tai, neišven- 
giamai neaišku ir tai, kas yra geriausioji santvarka, — 
juk paprastai geriausiai gyvena tie, kurie yra geriausiai 
sutvarkę valstybės valdymą esamomis sąlygomis, jei tik 
neatsitinka nieko netikėto. Dėl to pirmiausia reikia su- 
sitarti, koks gyvenimas, taip sakant, visiems būtų la- 
biausiai vertas pasirinkti, o po to — ar visai bendrijai 
kartu ir kiekvienam atskirai jis yra tas pats, ar ne. 2. Su- 
tikdami, kad ir populiariuose samprotavimuose' daug 
kas apie geriausią gyvenimo būdą pasakyta pakankamai 
teisingai, pasinaudokime jais ir dabar. Iš tiesų bent jau 
vieno suskirstymo niekas neužginčys — kad yra trys 
gėrybių rūšys: išorinės, kūno ir sielos, ir laimingieji tu- 
ri turėti jas visas. Niekas juk nepavadins laimingu to, 
kas neturi nė trupučio narsumo, nuosaikumo, teisingu- 
mo, išminties, bijo praskrendančių musių, nesusilaiko 
nuo jokio kraštutinumo, jei tik nori pavalgyti ar išger- 
ti, dėl ketvirčio obolo nužudo savo geriausius draugus 

Ir panašiai ir supratimo atzvilgiu yra toks pat neprotin- 
gas ir klystantis, kaip mašas vaikas ar beprotis. 3. Ta- 
čiau nors visi sutiktų su tuo, kas čia pasakyta, vis dėl- 
to nesutariama dėl [gėrybių] kiekio ir vertingumo. Juk 
manoma, kad dorybės kiek turi, tiek ir pakanka, tačiau 
turto, pinigų, galios, garbės ir visų kitų panašių dalykų 
trokštama pertekliaus be jokių ribų. Tačiau mes jiems 
pasakysime, kad nesunku tuo įsitikinti ir iš faktų, ma- 
tant, kad ne išorinės gėrybės padeda įgyti ir išsaugoti 
dorybes, bet pastarosios pirmąsias, ir kad laimingai gy- 
vena — nesvarbu, ar laimę Žmonėms teikia pasitenkini- 
mas, ar dorybė, ar abu šie dalykai — veikiau tie, ku- 
rie gausiai pasipuošę gerais papročiais ir protu, tačiau 
saikingai turi išorinių gėrybių, o ne tie, kurie pastarų- 
jų turi daugiau negu reikia, tačiau stokoja pirmųjų. 4. Tai 
labai akivaizdu ir tiriantiems samprotavimo būdu. Juk 
išorinės gėrybės, kaip tam tikra priemonė, turi ribą (mat 
viskas yra naudinga tam tikram [tikslui|]), ir jų pertek- 
lius neišvengiamai kenkia arba bent neduoda jokios 
naudos jų savininkams; tuo tarpu bet kuri iš sielos gė- 
rybių yra tuo naudingesnė, kuo didesnis yra jos pertek- 
lius, jeigu ir pastarosioms derėtų priskirti ne vien kilnu- 
mą, bet ir naudingumą. Apskritai, aišku, mes sutiksime, 
kad geriausia kiekvieno dalyko būklė pranašumo atžvil- 
giu nutolusi nuo kito [dalyko geriausios būklės] propor- 
cingai atstumui, kuriuo nutolę vienas nuo kito patys tie 
dalykai, apie kurių būkles kalbame. Taigi, jei tik siela 
tiek apskritai, tiek mums patiems yra labiau gerbtina ir 
už nuosavybę, ir už kūną, tai neišvengiamai ir šių da- 
lykų geriausių būklių santykis bus tas pats. Be to, bū- 

tent sielos labui šie dalykai iš prigimties yra verti pa- 
sirinkti, ir visi išmintingi žmonės turi pasirinkti juos 
[sielos labui], o ne sielą jų labui. 5. Taigi sakykime, kad 
kiekvienam tenka tiek pat laimės, kiek dorybės bei su- 
pratingumo ir šias savybes atitinkančio elgesio, pasitelk- 
dami kaip liudytoją dievą, kuris yra laimingas ir kupi- 
nas palaimos, tačiau ne dėl kokios nors išorinės gėry- 
bės, o dėl savęs paties ir dėl to, koks jis yra iš prigim- 
ties. Dėl to sėkmė ir laimė neišvengiamai yra skirtingi 
dalykai, nes tų gėrybių, kurios yra išorinės sielos atžvil- 
giu, priežastis yra savaimingumas ir atsitiktinumas, ta- 
čiau niekas nėra teisingas ar nuosaikus atsitiktinai ar 
dėl atsitiktinumo. Su pastaruoju susijęs ir tų pačių įro- 
dymų reikalauja [teiginys], kad geriausioji valstybė yra 
laiminga ir gerai gyvuoja. Tačiau neįmanoma gerai gy- 
vuoti nedarant gerų darbų, o joks geras darbas, nei 
žmogaus, nei valstybės, neįmanomas be dorybės ir su- 
pratingumo; be to, valstybės narsumas, teisingumas ir 
supratingumas turi tą pačią galią ir pavidalą, kaip ir 
kiekvieno Žmogaus, kuris dėl jų yra vadinamas teisin- 
gu, supratingu ir nuosaikiu. 

6. Tai, kas čia pasakyta, tebūnie mūsų samprotavimo 
įžanga, nes neįmanoma nei susilaikyti šių dalykų ne- 
palietus, nei pateikti visus su jais susijusius samprotavi- 
mus — tai kitų studijų užduotis. Kol kas pagrindas te- 
būnie tai, kad geriausias gyvenimo būdas tiek kiekvie- 
nam atskirai, tiek visai valstybei yra tas, kuris susijęs su 
dorybe, o jai suteikta tiek [galios], kad būtų galima da- 
lyvauti dorybę atitinkančiuose darbuose. Su tais, kurie 
abejoja, šiame samprotavime nesileisime į kalbas, tačiau 

išsiaiškinsime vėliau, jeigu pasirodys, kad kas nors liko 
neįtikintas to, kas pasakyta. 


IL. 1. Belieka tik nutarti, ar reikia tvirtinti, kad kiek- 
vieno atskiro Žmogaus ir valstybės laimė yra ta pati, ar 
ne ta pati. Tačiau aišku ir tai; juk visi sutiks, kad ji yra 
ta pati, nes tie, kurie mano, kad atskiro Žmogaus gerą 
gyvenimą nulemia turtas, ir visą valstybę sutiks esant 
laimingą, jeigu ji turtinga; tie, kurie labiausiai gerbia ti- 
ronišką gyvenimo būdą, pasakys, kad ir valstybė laimin- 
giausia yra ta, kuri valdo daugiausiai žmonių; o jei kas 
nors atskirą žmogų laiko laimingu dėl dorybės, tai ir vals- 
tybę laimingesne pavadins tą, kuri dorybingesnė. 2. Tačiau 
čia jau reikia išsiaiškinti du dalykus; pirmasis — kuris 
gyvenimo būdas labiau vertas pasirinkti: ar būti pilie- 
čių bendrijos nariu ir dalyvauti valstybės reikaluose, ar 
geriau gyventi kaip svetimšaliui ir atsiskyrus nuo pilie- 
čių bendrijos; antrasis — kokia santvarka ir koks vals- 
tybės pobūdis laikytini geriausiais, nesvarbu, ar visi pa- 
sirinktų dalyvavimą valstybės reikaluose, ar tik daugu- 
ma, o kai kurie — ne. Kadangi šis [klausimas] yra poli- 
tinių apmąstymų ir teorijos užduotis, o ne tas, ką pasi- 
rinktų atskiras Žmogus, ir kadangi mes dabar nuspren- 
dėme apsiriboti šiuo tyrimu, tai pirmasis [klausimas] 
mums yra šalutinis, o šio tyrimo užduotis — pastarasis. 

3. Taigi akivaizdu, jog geriausioje santvarkoje priva- 
lo būti tokia tvarka, kad kiekvienas galėtų geriausiai elg- 
tis ir laimingai gyventi; vis dėlto ir kai kas iš pritarian- 
čiųjų tam, kad labiausiai vertas pasirinkti gyvenimo bū- 
das yra tas, kuris susijęs su dorybe, abejoja, ar reikia pa- 
sirinkti pilietinį bei veiklų gyvenimo būdą, ar verčiau 

atsiriboti nuo visko, kas išoriška, ir gvventi mastvtojo gv- 
venima, kuri vieninteli kai kas sako esant filosofini. Juk 
matome, kad viena iš šiu dvieju gvvenimo büdu renka- 
si tie žmonės — tiek anksčiau gyvenę, tiek dabar gvve- 
nantys, — kurie labiausiai trokšta pelnyti garbę savo do- 
rybe; sakydamas „du“, turiu galvoje pilietinį ir filosofi- 
nį. 4. Ir anaiptol nėra nesvarbu, kur slypi tiesa, nes tas, 
kuris išmintingai mąsto, būtinai stengiasi viską sutvar- 
kyti geresnio tikslo labui, tiek atskirų Žmonių, tiek vi- 
sos santvarkos požiūriu. Kai kas mano, kad valdžia sa- 
vo artimiesiems, jeigu ji despotiška, yra susijusi su di- 
džiausia neteisybe, o jeigu ji pilietiška, ji nėra neteisin- 
ga, bet vis dėlto suvaržo asmeninę gerovę; kiti yra vi- 
siškai priešingos nuomonės — kad vienintelis vyrui tin- 
kamas gyvenimo būdas yra veiklus ir pilietinis“, nes nė 
viena dorybė privačių asmenų darbais negali pasireikšti 
geriau negu darbais tų, kurie rūpinasi bendrais reikalais 
ir dalyvauja politikoje. 5. Taigi kai kas laikosi tokio po- 
žiūrio; dar kiti teigia, kad tik despotiška ir tironiška san- 
tvarkos forma teikia laimę, be to, kai kur santvarkos ir 
įstatymų tikslas yra despotiškai valdyti kaimynus. Todėl 
nors dauguma įstatymų daugumoje [valstybių] veikia, jei 
taip galima pasakyti, padrikai, vis dėlto jei tik kur nors 
įstatymai krypsta kokia nors viena linkme, visų jų tiks- 
las yra viešpatauti, kaip Lakedaimone ir Kretoje, kur be- 
veik visas auklėjimas ir daugelis įstatymų pajungti ka- 
rui. Ir visų genčių, kurios įstengia įgyti pranašumą, to- 
kia galia yra gerbiama, pavyzdžiui, skitų, persų, trakų 
ir keltų. 6. Kai kur esama netgi tam tikrų įstatymų, ska- 
tinančių šią dorybę, antai sakoma, kad Kartaginoje [ka- 

riai] gauna kaip papuošalus apyrankes už kiekvieną karo 
žygį, kuriame dalyvauja. Kadaise ir Makedonijoje buvo 
įstatymas, kad vyras, kuris nėra nužudęs jokio priešo, tu- 
ri susijuosti pančiu vietoj diržo, o skitui, nenužudžiusiam 
nė vieno priešo, per tam tikrą šventę nebuvo leidžiama 
gerti iš ratu leidžiamos taurės. O iberai, karinga gentis, 
aplink kapą prismaigsto tiek kuolelių, kiek [mirusysis] 
nužudė priešų, ir kitose [gentyse] yra daug kitų pana- 
šių dalykų; kai kurie iš jų įtvirtinti įstatymų, o kai ku- 
rie — papročių. 

7. Norintiems ištirti [ši klausimą] gali pasirodyti itin 
keista, kad politiko užduotis — sugebėti rasti būdų val- 
dyti, ir despotiškai valdyti, kaimynus, nesvarbu, ar jie 
to nori, ar nenori. Kaipgi tai gali būti politiko arba įsta- 
tymų leidėjo darbas, jeigu tai net nėra teisėta? Toks val- 
dymas yra neteisėtas net tada, kai jis vykdomas teisin- 
gai, o ką jau sakyti, kai neteisingai, — juk viešpatauti 
remiantis jėga galima ir neteisingai. 8. Be to, tokių da- 
lykų mes nematome ir kituose moksluose — juk nei gy- 
dytojo, nei vairininko darbas nėra įtikinti arba priversti 
[paklusti] vienu atveju ligonius, o kitu — keleivius. Vis 
dėlto atrodo, jog daugelis linkę manyti, kad politika yra 
despotizmas, ir nesigėdija su kitais elgtis taip, kaip sa- 
vo pačių atžvilgiu mano esant neteisinga ir nenaudinga — 
sau patiems jie reikalauja teisingo valdymo, o kitų at- 
žvilgiu visai nesirūpina teisingumu. 9. Būtų keista, jei- 
gu neegzistuotų iš prigimties despotiškam valdymui tin- 
kami ir netinkami Žmonės, taigi jeigu jau jie egzistuoja, 
tai negalima mėginti despotiškai valdyti visus, tačiau tik 
tuos, kurie vra tam tinkami, kaip negalima maistui ar- 

ba aukojimui medžioti žmonių, bet tik tuos [padarus], 
kurie tinkami medžioti šiam tikslui, o medžioti yra tin- 
kamas laukinis valgomas gyvūnas. Betgi valstybė galė- 
tų būti laiminga ir viena pati savaime — ta, kuri yra ge- 
rai valdoma (jei tik įmanoma, kad kur nors gyvuotų vi- 
siškai izoliuota valstybė, turinti gerus įstatymus); tokios 
valstybės santvarka nebus pritaikyta nei karo, nei prie- 
šų pavergimo reikmėms, nes viso to nebus. 10. Taigi aki- 
vaizdu, kad visokią karo reikalams skirtą veiklą reikia 
laikyti kilnia, bet ne kaip viso ko aukščiausiąjį tikslą, o 
kaip priemonę jam pasiekti. Rimto įstatymų leidėjo už- 
duotis yra ištirti, kokiu būdu valstybė, žmonių giminė 
ir bet kokia kita bendrija galėtų pasiekti gerą gyvenimą 
ir joms įmanomą laimę. Žinoma, kai kurie iš įvedamų 
įstatymų turės skirtis, ir jeigu esama kaimyninių [vals- 
tybių], įstatymų leidybos užduotis yra nuspręsti, kokių 
[priemonių] kokių kaimynų atžvilgiu imtis arba kaip pa- 
naudoti atitinkamas priemones kiekvienos iš jų atžvilgiu. 
Tačiau šis [klausimas] — kokio tikslo turi siekti geriau- 
sioji santvarka — galbūt vėliau sulauks deramo tyrimo. 


III. 1. Tiems, kurie sutinka, kad labiausiai vertas pa- 
sirinkti gyvenimo būdas yra tas, kuris susijęs su dory- 
be, tačiau nesutaria, koks jis turi būti praktiškai, mes tu- 
rime pasakyti ir vieniems, ir kitiems (nes vieni neprita- 
ria [dalyvavimui] politinėje valdžioje manydami, kad 
laisvo Žmogaus gyvenimo būdas yra ne toks pat, kaip 
valstybės vyro, ir labiausiai vertas pasirinkti, o kiti ge- 
riausiu laiko kaip tik pastarąjį, nes esą nieko neveikian- 
čiam neįmanoma gerai gyvuoti, o kilni veikla? ir laimė 
yra tas pat), kad ir vieni, ir kiti kai ką sako teisingai, o 

kai ką — neteisingai. Vieni [yra teisūs sakydami], kad 
laisvo žmogaus gyvenimas yra geresnis už šeimininko; 
tai yra teisybė, nes naudotis vergu kaip vergu visai nė- 
ra garbinga — paliepimai dėl būtinų dalykų neturi nie- 
ko bendro su kilnumu; 2. tačiau bet kokį valdymą lai- 
kyti despotija irgi, žinoma, neteisinga, nes laisvųjų ir ver- 
gu valdymas skiriasi ne mažiau, negu [skiriasi] tas, ku- 
ris iš prigimties yra laisvas, ir tas, kuris iš prigimties yra 
vergas. Bet šie dalykai buvo pakankamai apibrėžti pir- 
muosiuose samprotavimuose. Labiau girti neveiklumą 
negu veiklumą nėra teisinga, nes laimė yra veikla, ir tei- 
singų bei nuosaikių Žmonių veiklos padarinys yra dau- 
gelis kilnių dalykų. 3. Kai šitaip apibrėžėme tuos daly- 
kus, kai kas gali tarti, kad didžiausias gėris yra būti vi- 
sų viešpačiu, nes tada galima turėti savo valioje daugiau- 
sia ir kilniausių darbų, taigi tas, kuris sugeba valdyti, ne- 
turi perleisti [valdžios] savo artimui, bet greičiau turi ją 
atimti, ir tėvas turi nepaisyti vaikų, vaikai — tėvo ar ap- 
skritai draugas draugo ir negalvoti apie juos, kai kalba- 
ma apie valdžią, nes labiausiai verta pasirinkti tai, kas 
geriausia, o užsiimti gera veikla ir yra geriausia 4. Čia 
galbūt jie kalba teisingai, jei tik tie, kurie atiminėja ir 
vartoja prievartą, turi tai, ką iš visų esamų dalykų la- 
biausiai verta pasirinkti. Tačiau turbūt neįmanoma, kad 
jie tai turėtų, ir tokia prielaida yra klaidinga. Juk to, ku- 
ris nepranoksta kitų tiek, kiek vyras pranoksta žmoną ar- 
ba tėvas vaikus, arba šeimininkas vergus, veikla nebe- 
gali būti kilni; taigi tas, kuris nusižengia, vėliau nebe- 
gali padaryti nieko tokio, kas atitaisytų ankstesnį nukry- 
pimą nuo dorybės. Juk panašiems kilnumas ir teisingu- 

mas yra [valdymas] pakaitomis, nes tai ir yra lygybė ir 
panašumas; lygiųjų nelygybė ir panašiųjų nepanašumas 
yra priešingi prigimčiai, o tai, kas priešinga prigimčiai, 
nėra kilnu. Todėl jeigu yra koks nors kitas žmogus, pra- 
našesnis dorybe ir sugebėjimu atlikti geriausius darbus, 
kilnu sekti jį ir teisinga jam paklusti, tačiau jis turi pa- 
sižymėti ne tik dorybe, bet ir sugebėjimu, kad galėtų 
veikti. 5. Bet jeigu tai, kas čia pasakyta, teisinga ir lai- 
me reikia laikyti kilnią veiklą, tai visai valstybei apskri- 
tai ir kiekvienam Žmogui atskirai geriausias gyvenimo 
būdas būtų veiklus. Tačiau veiklumas nebūtinai turi būti 
kitų atžvilgiu, kaip kai kas mano, ir veiklūs yra ne tik 
tie svarstymai, kurie skirti veiklos padariniams, bet juo 
labiau tie samprotavimai ir apmąstymai, kurių tikslas 
slypi juose pačiuose ir kurių priežastis yra jie patys, nes 
tikslas yra kilni veikla, taigi tam tikras veiksmas. Be to, 
net ir kalbėdami apie išorinius veiksmus, dažniausiai vei- 
kiančiais vadiname tuos, kurie planuoja veiksmą savo 
mintyse. 6. Tačiau ir valstybės, kurios dėl savo padėties 
yra izoliuotos ir pasirinkusios būtent tokį gyvenimą, ne- 
būtinai turi būti neveiklios, nes [veikla] gali vykti tarp 
valstybės dalių — juk valstybės dalys nemažai bendrau- 
ja. Panašiai tai įmanoma ir kiekvienam atskiram Žmogui, 
nes kitaip vargu ar dievas ir visa visata, kuriems nebū- 
dingi jokie išoriniai veiksmai, išskyrus tuos, kurie susiję 
su jais pačiais, galėtų gerai gyvuoti. Taigi aišku, kad tas 
pats gyvenimo būdas yra geriausias tiek kiekvienam žmo- 
gui atskirai, tiek valstybėms ir visiems Žmonėms kartu. 


IV. 1. Kadangi tuo, ką dabar pasakėme apie šiuos da- 
lykus, jau padarėme įžangą, o kitas santvarkas esame 

aptare anksčiau, kitus klausimus pradėsime aiškintis nuo 
to, kokios turi būti būsimos pageidautinos valstybės prie- 
laidos. Geriausioji santvarka negali atsirasti, jei nėra tam 
tikrų sąlygų. Dėl to daugelį dalykų reikia žinoti iš anks- 
to, kaip ir ko nors prašant dievų, ir kad nė vienas iš jų 
nebūtų neigyvendinamas. Taip sakydamas turiu galvo- 
je, pavyzdžiui, piliečių skaičių ir šalies dydį. 2. Kaip vi- 
si kiti meistrai, pavyzdžiui, audėjas ar laivų statytojas, 
turi turėti medžiagą, tinkamą jų darbui (nes kuo ji bus 
geriau paruošta, tuo ir jų darbo vaisius būtinai bus ge- 
resnis), taip ir politikas bei įstatymų leidėjas turi turėti 
atitinkamą deramos kokybės medžiagą. Pirmoji valsty- 
bės gyvavimo sąlyga yra Žmonių kiekis — kiek jų turi 
būti ir kokios prigimties, ir panašiai dėl žemės — kiek 
jos turi būti ir kokios. 3. Daugelis mano, kad klestinti 
valstykė turi būti didelė, bet jei tai ir teisybė, jie neži- 
no, kokia valstybė yra didelė ir kokia — maža, nes apie 
valstybės dydį jie sprendžia pagal gyventojų skaičių, o 
reikėtų labiau atsižvelgti ne į skaičių, bet į sugebėjimus. 
Juk valstybė irgi turi tam tikrą užduotį, todėl didžiau- 
sia laikytina ta, kuri geriausiai sugeba ją atlikti, lygiai 
kaip galima pasakyti, kad Hipokratas yra didesnis už ką 
nors, pranokstantį jį ūgiu, tik ne kaip žmogus, bet kaip 
gydytojas. 4. O jei ir reikia spręsti pagal kiekį, tai dary- 
tina ne pagal bet kokią daugumą (juk valstybėse būti- 
nai turi būti daug vergų, taip pat atkilėlių bei svetim- 
šalių), tačiau pagal tuos, kurie valstybėje turi savo vietą 
ir iš kurių, kaip iš reikalingų dalių, valstybė susideda — 
juk būtent pastarųjų gausumas ir vra didelės valstybės 
požvmis. Ta [valstybė], kuri pasiunčia [į kara] daug 

prasčiokų, bet mažai sunkiai ginkluotų pėstininkų, ne- 
gali būti didelė, nes didelė ir daug gyventojų turinti 
valstybė — ne tas pat. 5. Betgi iš patyrimo aišku, kad 
pernelyg gausiai valstybei sunku, o galbūt ir neįmano- 
ma gerai tvarkytis. Juk tarp tų, kurios, kaip atrodo, ge- 
rai tvarkosi, nematome nė vienos, kurioje piliečių skai- 
čius nebūtų ribojamas. Tai aiškiai matyti ir iš sampro- 
taujant gautų įrodymų. Juk įstatymas yra tam tikra tvar- 
ka, ir gera tvarka būtinai reiškia griežtą tvarką, o per- 
nelyg didelis skaičius negali būti pajungtas tvarkai, nes 
tai pagal jėgas tik dieviškai galiai, kuri ir palaiko visos 
visatos vienybę. 6. [Tačiau pernelyg mažas skaičius taip 
pat netinka geriausiajai valstybei*], nes puikumui būdin- 
ga pasireikšti kiekybe ir dydžiu. Todėl puikiausia būti- 
nai bus ta valstybė, kurioje dydis derinasi su minėtuoju 
apribojimu?. Betgi ir valstybėms yra tam tikras dydžio 
saikas, kaip ir visam kitam — gyvūnams, augalams, 
įrankiams, nes kiekvienas iš jų, būdamas arba pernelyg 
mažas, arba pernelyg išsiskirdamas dydžiu, nebeteks sa- 
vo galios ir tam tikrais atvejais visiškai praras savo pri- 
gimtį, o tam tikrais atvejais bus netikęs, antai sprindžio 
dydžio laivas apskritai nebebus laivas, kaip ir dviejų sta- 
dijų, — pasiekęs tam tikrą dydį, laivas bus netikęs plau- 
kioti vienu atveju dėl mažumo, o kitu — dėl pernelyg 
didelio dydžio. 7. Panašiai ir valstybė — susidėdama iš 
pernelyg mažai Žmonių ji nebus sau pakankama (o vals- 
tybė yra sau pakankamas dalykas), o susidėdama iš per- 
nelyg daug Žmonių ji bus sau pakankama būtinųjų reik- 
mių patenkinimo požiūriu, tačiau kaip gentis“, o ne kaip 
valstybė, nes joje vargiai galės egzistuoti santvarka — 

kas bus tos beribės gausybės karvedys, kas bus šauklys, 
neturėdamas Stentoro“ plaučių? Dėl to pirmoji valstybė 
turi susidėti iš tokio kiekio Žmonių, kuris būtų pirmasis 
sau pakankamas kiekis gero gyvenimo pilietinėje bendri- 
joje požiūriu. Valstybė, pranokstanti šią dydžiu, gali eg- 
zistuoti kaip didesnė valstybė, tačiau šis didėjimas, kaip 
sakėme, nėra beribis, o kokia yra šio plėtimosi riba, ne- 
sunku įžvelgti iš to, kaip viskas klostosi. Valstybės veiks- 
mai susideda iš valdančiųjų ir valdinių veiksmų; valdan- 
čiojo užduotis yra duoti nurodymus ir spręsti; tačiau kad 
galėtų spręsti apie teisingumą ir skirstyti pareigas pagal 
nuopelnus, piliečiai privalo pažinti vieni kitus ir Žinoti, 
kas ko vertas, nes jeigu taip nėra, neišvengiamai valdžios 
pareigūnų ir teismų reikalai einasi prastai; neleistina ne- 
apgalvotai elgtis nei vienu, nei kitu atveju, tačiau kai gy- 
ventojų yra pernelyg daug, akivaizdžiai kaip tik taip ir 
būna. 8. Be to, ir svetimšaliams bei atkilėliams nesunku 
užimti tam tikrą vietą valstybės santvarkoje, nes dėl gy- 
ventojų pertekliaus jiems nesunku nuslėpti [savo kilmę]. 
Taigi matome, kad geriausias valstybės [dydžio] apibrė- 
žimas yra toks: didžiausias įmanomas aprėpti gyvento- 
jų gausumas sau pakankamam gyvenimui pasiekti. 
Taigi apie valstybės dydį tebūnie nuspręsta taip. 


V. 1. Panašiai yra ir su teritorija. Dėl to, kokia ji tu- 
rėtų būti, akivaizdu, kad kiekvienas įvertins labiausiai 
sau pakankamą (tokia, be abejo, yra ta, kuri išaugina vi- 
sų rūšių vaisių, nes sau pakankamumas ir reiškia visko 
turėti ir nieko nestokoti), o pagal plotą ir dydį ji turi būti 
tokia, kad gyventojai galėtų gyventi turėdami laisvo nuo 
darbo laiko, kaip dera laisviems Žmonėms, tačiau nuosai- 

kiai. Ar šis mūsų pateiktas apibrėžimas teisingas, ar ne- 
teisingas, nuodugniau reikės ištirti vėliau“, kai kalbėsi- 
me apskritai apie nuosavybę ir apie išteklių pakankamu- 
mą — kokiu būdu reikia juos tvarkyti ir kaip Žiūrėti į 
jų naudojimą. Šis klausimas kelia nemažai ginčų, nes 
esame kreipiami į vieną arba į kitą gyvenimo būdo 
kraštutinumą: vieni kreipia į skurdą, kiti — į praban- 
gą. 2. Teritorijos pobūdį nusakyti nesunku (dėl kai ku- 
rių dalykų čia reikia pasikliauti tais, kurie išmano karo 
meną) — ji turi būti sunkiai įžengiama priešams, tačiau 
patogi pasitraukti patiems; be to, kaip gyventojų kiekį 
sakėme turint būti aprėpiamą, taip yra ir su teritorija, 
nes jeigu ji nesunkiai aprėpiama, tai nesunkiai ir apgi- 
nama. O jei reikia rasti vietą miestui, kuri atitiktų ge- 
riausius norus, tai ji turėtų būti patogi ir jūros, ir žemės 
atžvilgiu. Vienas iš principų yra jau minėtasis — mies- 
tas gynybos sumetimais turi būti vienodai pasiekiamas 
iš visų [šalies] vietų, o antrasis — miestas turi būti pa- 
togioje vietoje, kad į jį būtų galima atgabenti išaugintą 
derlių, medieną ir kitas panašias medžiagas, kokių tik 
šalis turi. 

3. Dėl priėjimo prie jūros daug ginčijamasi, ar jis nau- 
dingas gerai tvarkomoms valstybėms, ar žalingas; mat 
kai kas sako, jog tai, kad valstybėje gyvena svetimšalių, 
išauklėtų kitų įstatymų, kenkia gerai tvarkai, kaip ir gy- 
ventojų gausa, susidaranti jūros keliu išvykstant ir at- 
vykstant daugybei pirklių, yra priešinga tam, kas laiko- 
ma geru valstybės valdymu. 4. Taigi matome, kad, jeigu 
šito išvengiama, miestui bei teritorijai geriau turėti pri- 
ėjimą prie jūros tiek saugumo, tiek patogaus būtinųjų 

prekiu tiekimo sumetimais. Juk, kad lengviau pakeltu 
priešų antpuolius, [valstybės] turi būti patogios abejopai 
gynybai — ir Žemėje, ir jūroje, jeigu nori išlikti; ir kad 
galėtų duoti atkirtį užpuolikams — jei tai neįmanoma iš 
abiejų pusių, vis dėlto iš kurios nors vienos tai padaryti 
bus lengviau tiems, kuriems prieinamos abi. Be to, [vals- 
tybei] būtina įsivežti tai, ko ji neturi pati, ir išvežti tai, 
ko atsiranda perteklius, tačiau ji turi prekiauti savo pa- 
čios, o ne kitų naudai; 5. tie, kurie savo valstybę pada- 
ro visiems atviru turgumi, daro tai dėl pelno, tačiau tai 
valstybei, kuriai nereikia imtis tokio verslo, nereikėtų įsi- 
rengti ir tokio prekybos uosto. Bet kadangi ir dabar ma- 
tome, kad daugelis šalių ir miestų turi prieplaukas ir 
uostus, esančius patogioje padėtyje miesto atžvilgiu — 
jie nėra paties miesto dalis ir nėra pernelyg nuo jo nu- 
tolę, bet apjuosti sienomis ir kitais panašiais įtvirtini- 
mais’, — tai akivaizdu, kad jeigu iš uosto bei miesto ry- 
šio rasis kas nors gera, tai valstybė galės tuo gėriu pa- 
sinaudoti, o jei kas nors žalinga, tai bus nesunku nuo 
to apsisaugoti, įstatymais nustačius ir apibrėžus, kam su 
kuo negalima ir kam galima turėti reikalų. 6. O dėl lai- 
vyno pajėgų aišku, kad geriausia jų turėti tam tikrą kiekį 
(nes [valstybė] turi kelti baimę ir sugebėti apginti ne tik 1327b 
save, bet ir kai kuriuos kaimynus ir Žemėje, ir jūroje); 
šių pajėgų skaičius ir dydis priklauso nuo valstybės gy- 
venimo būdo, nes jeigu ji siekia vadovauti ir gyventi po- 
litinį gyvenimą, tai šias pajėgas privalo turėti tokias, kad 
jos atitiktų veiklos mastą. 7. Tačiau valstybei nebūtina 
turėti gyventojų gausybę, kuri susidaro dėl jūreivių mi- 
nios, — jie neturi būti valstybės dalis. Jūrų pėstininkai 

yra laisvi ir priklauso péstininkams; jie vadovauja ir val- 
do laivo komandą. Taigi, jeigu yra daug perioiku ir žem- 
dirbių, tai būtinai ir jūreivių bus užtektinai. Matome, kad 
jau dabar kai kur taip ir yra, pavyzdžiui, heraklėjiečių 
valstybėje"; juk jie surenka komandas daugeliui trierų, 
nors jų valstybė kuklesnio dydžio už kitas. 

Taigi apie valstybės teritoriją, uostus, taip pat apie jū- 
rą ir laivyno pajėgas tegul bus nuspręsta šitaip. 

VI. 1. Kokios turi būti piliečių kiekio ribos, minėjo- 
me anksčiau, o dabar aptarkime, kokiomis prigimtinėmis 
savybėmis jie turi pasižymėti. Tai beveik galima suprasti 
pažvelgus į garsiąsias graikų valstybes ir į visą gyvena- 
mą pasaulį, kaip jis pasidalytas genčių. Tos gentys, kurios 
gyvena šaltuose kraštuose ir Europoje, yra labai aršios, 
tačiau šiek tiek stokoja nuovokos ir sugebėjimų; dėl to 
jos gyvena laisviau, tačiau neturi valstybinės tvarkos ir 
nesugeba valdyti kaimynų. O Azijos gentys yra nuovo- 
kios ir išradingos sielos, tačiau nepasižymi aršumu ir dėl 
to nuolat gyvena pajungtos ir vergaudamos; o graikų gi- 
minė, gyvendama per vidurį, turi abiejų bruožų — ji yra 
ir arši, ir nuovoki, todėl gyvena laisva ir geriausiai po- 
litiškai tvarkosi, ir įstengtų valdyti visus, jei tik įsigalė- 
tų politinė vienybė. 2. Ir graikų gentys pasižymi tais pa- 
čiais skirtumais: vienos turi vienpusišką prigimtį, o ki- 
toms būdingi abu šie sugebėjimai. Taigi akivaizdu, kad 
tie, kuriuos įstatymų leidėjui būtų nesunku paskatinti 
dorybei, iš prigimties turi būti ir nuovokūs, ir aršūs. Tai, 
kuo, kaip kai kas sako, turi pasižymėti sargybiniai", — 
draugiškumas pažįstamiems ir žiaurumas nepažįsta- 
miems — yra aršumas, iš kurio kyla draugiškumas, nes 

jis yra kaip tik ta sielos galia, kuria mes mylime. 3. Šito 1328a 
ženklas yra tai, kad labiau sukylama prieš artimuosius 

ir draugus negu prieš nepažįstamus, jei tik atrodo, kad 

esi paniekintas. Dėl to ir Archilochas, skųsdamasis drau- 

gais, taip išreiškia savo nusiteikimą: 


Juk tavo pyktis kilo dėl draugų!*. 


Ir visų [Žmonių] valdantysis bei laisvasis pradai taip 
pat kyla būtent iš šios galios, nes aršumas yra valdin- 
gas ir nenusileidžiantis. Tačiau neteisinga sakyti, kad jie 
žiaurūs nepažįstamiems, nes su niekuo nereikia taip elg- 
tis, ir didžiadvasiai žmonės iš prigimties nėra tokie [nie- 
kam], išskyrus piktadarius, o dar labiau, kaip jau saky- 
ta, juos pykina artimieji, jeigu jie mano, kad šie su jais 
elgiasi neteisingai. 4. Ir tai visai pagrįsta, nes jie yra įsi- 
tikinę turį sulaukti iš jų geradarystės, todėl mano, kad, 
be patirtos skriaudos, iš jų dar atimama ir tai. Dėl to ir 
sakoma: , 


Juk žiaurūs tarp brolių kylantys karain 


Kas pernelyg mylėjo, tas pernelyg ir 


Nekenčia!*. 


Taigi jau beveik ir apibrėžta, kiek ir kokios prigim- 
ties žmonių turėtų dalyvauti politiniame gyvenime, taip 
pat teritorija — kokio dydžio ir kokia ji turi būti; mat 
samprotaujant mums nereikia siekti tokio pat tikslumo, 
kokį teikia juslinis suvokimas. 


VII. 1. Kadangi, kaip ir kitų natūraliai susidariusių 
dalykų atveju, visumos dalys ir tai, be ko visuma nega- 

lėtų egzistuoti, yra ne tas pat“, aišku, kad ir valstybės 
dalimis laikytina ne viskas, kas valstybėse būtinai turi 
būti, kaip ir bet kurios kitos bendrijos, iš kurios susida- 
ro kas nors rūšies atžvilgiu vientisa. Turi juk būti kaž- 
kas viena ir bendra visiems bendraujantiems, ar jie tu- 
rėtų po lygią, ar ne po lygią dalį; tai gali būti, pavyz- 
džiui, maistas arba teritorija, arba kas nors kita iš pana- 
šių dalykų!“, — 2. bet kai vienas dalykas yra antrojo la- 
bui, o antrasis yra tai, dėl ko [egzistuoja pirmasis], tarp 
jų nėra nieko bendro, išskyrus tai, kad vienas veikia, o 
kitas gauna. Taip sakydamas turiu galvoje, pavyzdžiui, 
bet kurio įrankio ir meistro santykį su kuriamu kūriniu; 
juk tarp pastato ir statytojo nėra nieko, kas būtų abiem 
bendra, tačiau statytojų menas egzistuoja pastato labui. 
Todėl valstybėms reikia nuosavybės, tačiau nuosavybė 
nėra valstybės dalis. Daug gyvų būtybių yra nuosavy- 
bės dalis. Valstybė yra tam tikra panašių narių bendri- 
ja, susidariusi geriausio įmanomo gyvenimo labui. 3. Ka- 
dangi laimė yra didžiausias gėris, o ji yra dorybės 
pasireiškimas ir tarsi jos galutinė paskirtis, bet atsitinka 
taip, kad kai kam ji prieinama, o kai kam — mažai ar- 
ba visai ne, tai akivaizdu, jog tai ir yra priežastis, dėl 
kurios atsiranda valstybės rūšys ir skirtumai, ir įvairios 
santvarkos, nes įvairūs žmonės, siekdami jos įvairiais bū- 
dais ir įvairiomis priemonėmis, susikuria sau įvairius gy- 
venimo būdus ir santvarkas. Taip pat reikia ištirti, kiek 
vra tų dalykų, be kurių valstybė negalėtų egzistuoti; juk 
ir tai, ką mes vadiname valstybės dalimis, yra iš tų da- 
lykų, kurie būtinai turi būti". 4. Taigi reikia išsiaiškinti, 
kiek yra užduočių, ir tada bus aišku. Pirmiausia būtini 

maisto ištekliai, po to — amatai (nes gyvenime reikia 
daug įrankių), trečia, ginklai (bendrijos nariams būtinai 
reikalingi ginklai ir savo tarpe paremti valdžiai, prieš ne- 
paklusniuosius, ir prieš tuos, kurie mėgintų pulti iš iš- 
orės), taip pat tam tikri pinigų ištekliai, kad jų pakaktų 
ir savo pačių, ir karo reikalams; penkta ir pirma — tie, 
kurie rūpinasi dievų garbinimo reikalais ir kuriuos va- 
dina Žyniais, o šešta iš eilės ir visų būtiniausia — tie, 
kurie sprendžia, kas naudinga ir teisinga jų tarpusavio 
santykiuose. 5. Tai ir yra tie darbai, kurie, taip sakant, 
būtini kiekvienai valstybei (juk valstybė yra ne atsitikti- 
nė dauguma, bet sau pakankama gyvenimo atžvilgiu, 
kaip mes teigiame, o jei atsitiks taip, kad kurio nors iš 
šių dalykų trūks, tai tokia bendrija negalės būti visiškai 
sau pakankama). Taigi būtina, kad valstybė būtų suda- 
ryta atsižvelgiant į šias užduotis: joje turi būti ir tam tik- 
ras kiekis žemdirbių, kurie parūpintų maisto išteklių, ir 
amatininkų, ir karių, ir turtingųjų, ir Žynių, ir spren- 
džiančių, kas yra būtina ir naudinga. 


VIII. 1. Apibrėžus šiuos [darbus] lieka ištirti, ar visi 
turėtų juose visuose dalyvauti (juk įmanoma, kad visi 
būtų kartu ir žemdirbiai, ir amatininkai, ir posėdžiauto- 
jai, ir teisėjai), ar kiekvienam darbui reikia paskirti vis 
kitus iš minėtųjų, ar kai kurios iš šių [pareigų] būtinai 
turi būti atskiros, o kai kurios — bendros. Įvairiose san- 
tvarkose tai sprendžiama įvairiai: juk, kaip jau sakėme, 
įmanoma, kad visi dalyvautų visuose ir kad ne visi vi- 
suose, bet tam tikri žmonės — tam tikruose darbuose. 
Tai ir lemia santvarkų skirtingumą: demokratijose visi 
dalyvauja visur, o oligarchijose — priešingai. 2. Kadan- 

gi šiuo metu mes tiriame geriausiaja santvarka, ir Ji yra 
ta, kuriai esant valstybė būtų laimingiausia, o jau anks- 
čiau minėta, kad laimė neįmanoma be dorybės, tai iš vi- 
so to aišku, kad geriausiai tvarkomoje ir absoliučiai, o 
ne pamatinio principo požiūriu teisingus žmones valdan- 
čioje valstybėje piliečiai negali gyventi nei amatininko, 
nei prekiautojo gyvenimo (toks gyvenimo būdas nekil- 
nus ir priešingas dorybei); ketinantys tapti [geriausiosios 
valstybės piliečiais] negali būti ir žemdirbiai (nes tiek do- 
rybės ugdymui, tiek pilietinei veiklai reikalingas laisva- 
laikis). 3. Be to, kadangi dar yra kariai ir patariantieji, 
kas naudinga, bei sprendžiantieji apie teisingumą, kurie 
atrodo tikrai esą valstybės dalys, ar tai turi būti skirtin- 
gi, ar tie patys asmenys? Tačiau aišku ir ai, nes iš da- 
lies jie turi būti tie patys, o iš dalies skirtingi. Kadangi 
kiekvienas iš šių darbų reikalauja skirtingo amžiaus, be 
to, vienas reikalauja supratingumo, kitas — jėgos, juos 
reikia paskirti skirtingiems asmenims, o kadangi neįma- 
noma, kad tie, kurie įstengia priversti ir atremti prievar- 
tą, amžinai leistųsi valdomi, juos reikia skirti tiems pa- 
tiems, nes kieno Žinioje ginklai, nuo tų priklauso ir tai, 
ar santvarka išliks, ar neišliks. 4. Tad belieka abejas pa- 
reigas šioje santvarkoje paskirti tiems patiems’, tačiau ne 
vienu metu; kadangi iš prigimties jėga būdinga jaunes- 
niems, o supratingumas — vyresniems, atrodo, kad nau- 
dinga ir teisinga paskirstyti šias pareigas vieniems ir ki- 
tiems; juk tai yra paskirstymas pagal vertę. 5. Be to, ir 
nuosavybė turi būti sutelkta jų rankose, nes piliečiams 
būtina turėti išteklių, o jie ir yra piliečiai. Juk amatinin- 
kai nedalyvauja valstybėje, nedalyvauja ir joks kitas 

sluoksnis, kuris nėra „dorybės kūrėjas“". Tai akivaizdu 
iš pamatinio principo: norint pasiekti laimę, būtina pa- 
sižymėti dorybe, o valstybę reikia laikyti laiminga atsi- 
žvelgiant ne į kurią nors vieną jos dalį, bet į visus pi- 
liečius. Akivaizdu ir tai, kad nuosavybė turi priklausyti 
jiems, jeigu jau Žemę turi dirbti vergai arba barbarai pe- 
rioikai. 6. Paskutinis iš išvardytųjų yra žynių luomas; jo 
sandara irgi akivaizdi. Juk nei žemdirbio, nei amatinin- 
ko negalima skirti žyniu, nes dievus dera garbinti pilie- 
čiams; kadangi piliečiai yra suskirstyti į dvi dalis, t. y. į 
karius ir sprendžiančiuosius, ir jiems, dėl amžiaus pali- 
kusiems tarnybą, dera garbinti dievus ir sulaukti atokvė- 
pio, tai jiems ir reikėtų patikėti šventuosius reikalus. 

Taigi jau pasakyta, be ko negali susidaryti valstybė 
ir kiek yra valstybės dalių: žemdirbiai, amatininkai ir vi- 
sokie samdiniai valstybėms yra būtini, tačiau valstybės 
dalys yra kariai bei sprendžiantieji, ir kiekviena iš jų yra 
atskirta nuo kitų — kai kurios visam laikui, o kai ku- 
rios paeiliui. 

IX. 1. Atrodo, jog filosofuojantys apie santvarką ne 
dabar ir ne ką tik sužinojo, kad valstybė turi būti su- 
skirstyta į luomus ir kad karių ir žemdirbių luomai turi 
būti atskirti. Ir Egipte, ir Kretoje taip yra dar ir dabar; 
kaip sakoma, Egipte tokius įstatymus išleidęs Sesostris”, 
o Kretoje — Minosas. 2. Atrodo, kad senovinė yra ir 
bendrųjų pietų tvarka tiek Kretoje, kur jie atsirado Mi- 
noso karaliavimo laikais, tiek Italijoje, kur jie yra daug 
senesni. Tenykščiai istorikai“! teigia buvus kažkokį Italą, 
Oinotrijos karalių, nuo kurio ir jie patys ėmė vadintis ita- 
lais vietoj oinotrų, ir Italijos vardą gavęs Europos kyšu- 

lys, esantis tarp Skileto ir Lameto įlankų, kurias skiria 
pusė dienos kelio. 3. Sakoma, kad tas Italas klajoklius 
oinotrus padaręs žemdirbiais ir, be kitų įstatymų, pirma- 
sis įvedęs jiems bendruosius pietus; dėl to dar ir dabar 
kai kurie jo palikuonys rengia bendruosius pietus ir lai- 
kosi kai kurių jo išleistų įstatymų. Link Tirėnijos gyve- 
no opikai, dabar, kaip ir anksčiau, vadinami ausonų var- 
du, o link Japigijos ir Jonijos įlankos, vadinamajame Sir- 
tyje, — chonai; chonai pagal kilmę taip pat buvo oinot- 
rai. 4. Taigi bendrųjų pietų tvarka pirmiausia kilo iš ten, 
o piliečių bendruomenės suskirstymas į luomus — iš 
Egipto; juk Sesostrio karalystė buvo daug ankstesnė už 
Minoso karalystę. Tad reikia manyti, kad ir kiti dalykai 
beveik visi slenkant amžiams dažnai būdavo iš naujo at- 
randami, tiksliau — be galo daug kartų, nes atrodo, jog 
reikalingų dalykų išmoko būtinybė, o kai jie jau yra, pa- 
grįstai galima manyti, kad tada pamažu randasi tie, ku- 
rie susiję su grožiu ir prabanga. Galima tarti, kad ir vals- 
tybės santvarkos reikalai klostosi taip pat. 5. Kad visa 
tai yra sena, liudija Egipto istorija: juk egiptiečiai, kaip 
manoma, yra seniausia tauta, tačiau jie visada turėjo įsta- 
tymus ir politinę santvarką. Dėl to reikia tinkamai pasi- 
naudoti tuo, kas jau atrasta, ir mėginti surasti, kaip už- 
pildyti spragas. 

Anksčiau buvo pasakyta, kad žemė turi priklausyti 
turintiems ginklus ir dalyvaujantiems valdyme, ir kodėl 
žemdirbiai turi būti atskirti nuo pastarųjų, ir kiek bei ko- 
kios žemės turi būti. 6. Dabar pirmiausia reikia pasaky- 
ti, kaip ji turi būti paskirstyta, kas ir kokie turi būti žem- 

būti bendra, kaip kai kas tvirtino“, tačiau ji turi būti 
draugiškai bendrai naudojama, ir nė vienas iš piliečių 
neturi stokoti maisto. Dėl bendrujų pietų visi sutinka, 
kad gerai tvarkomose valstybėse jie yra naudingi; kodėl 
su tuo sutinkame ir mes, pasakysime vėliau“. Reikia, 
kad juose dalyvautų visi piliečiai, tačiau neturtingiesiems 
nelengva iš savo išteklių duoti nustatytą dalį ir kartu rū- 
pintis savo likusiuoju ūkiu. 7. Be to, išlaidos dievų gar- 
binimui taip pat yra bendros visai valstybei. Taigi že- 
mę reikia padalyti į dvi dalis, iš kurių viena būtų ben- 
dra, o kita — privačių asmenų; kiekvieną iš jų reikia dar 
kartą padalyti į dvi dalis — bendrosios viena dalis turi 
būti skirta dievų garbinimo, o kita — bendrųjų pietų iš- 
laidoms; privačių asmenų žemės viena dalis turi būti 
valstybės pakraščiuose, o kita — šalia miesto, kad kiek- 
vienas dirbtų po du sklypus ir visi dalyvautų abiejų šių 
vietų reikaluose, 8. nes tai yra ir lygu, ir teisinga, ir ka- 
ro su kaimynais atveju labiau skatina santarvę. Juk ten, 
kur yra ne taip, vieni į kaimynų priešiškumą žiūri leng- 
vabūdiškai, o kiti pernelyg tuo rūpinasi, net labiau nei 
leidžia savigarba. Dėl to kai kur yra įstatymas, nelei- 
džiantis pasienio gyventojams dalyvauti taryboje, spren- 
džiančioje karo su kaimynais reikalus, nes manoma, kad 
dėl savų interesų jie negali teisingai spręsti. Taigi žemę 
būtina šitaip padalyti dėl anksčiau minėtų priežasčių. 
9. Tie, kurie dirba žemę, pirmiausia — geriausiu at- 
veju — turėtų būti vergai, ne vienos giminės ir nekaringi 
(tada jie būtų tinkami darbui ir nekeltų sukilimo pavo- 
jaus); antra, jie galėtų būti barbarai perioikai, prigimti- 
mi artimi pirmiesiems; vieni iš jų, dirbantys privačius 

sklypus, turi būti privati savininkų nuosavybė, o kiti, 
dirbantys bendrą žemę, turi būti bendri. O kaip reikia 
naudotis vergais ir kodėl gerai, kad visiems vergams 
kaip atlygis būtų pažadėta laisvė, pasakysime vėliau“. 


X. 1. Kad miestas, kiek tai įmanoma, turi būti pato- 
gioje padėtyje tiek sausumos, tiek jūros, tiek visos teri- 
torijos atžvilgiu, jau pasakyta anksčiau. Miestui vietos 
reikia ieškoti atsižvelgiant į keturis dalykus. Pirmiausia 
ir svarbiausia — sveikata (nes miestai, esantys į rytus ir 
atviri rytų vėjams, yra sveikesni; antroje vietoje yra mies- 
tai, apsaugoti nuo šiaurės vėjo, nes juose švelnesnės žie- 
mos); 2. kiti dalykai — tai tinkamumas politiniams ir ka- 
riniams veiksmams. Kariniams tikslams [miesto padėtis] 
turi būti tokia, kad patiems [gyventojams] iš jo būtų 
lengva pasitraukti, o priešams jis būtų sunkiai prieina- 
mas ir sunkiai apsupamas; ypač svarbu, kad pačiame 
mieste būtų daug vandens telkinių ir versmių, o jei ne, 
tai yra sugalvota pastatyti daug ir didelių lietaus van- 
dens talpyklų, kad vandens niekada nepritrūktų, jei dėl 
karo gyventojai būtų atkirsti nuo visos teritorijos. 3. Ka- 
dangi reikia rūpintis gyventojų sveikata, o ji priklauso 
nuo to, ar vietovė šiuo atžvilgiu yra tinkama, ir, antra, 
nuo to, ar vartojamas sveikas vanduo, tai ir tuo reikia 
labai rimtai rūpintis. Juk tai, ką daugiausiai ir dažniau- 
siai vartoja kūnas, turi didžiausią įtaką sveikatai, o bū- 
tent tokie yra vanduo ir oras. Todėl išmintingai tvarko- 
mose valstybėse, jeigu ne visos versmės yra vienodos 
[kokybės] ir jeigu jų nėra itin daug, reikia atskirti geria- 
mo vandens šaltinius nuo tų, kurie skirti kitoms reik- 
mėms. 4. Dėl įtvirtintų vietų, tai ne visoms santvarkoms 

yra naudinga tas pat; pavyzdžiui, akropolis? naudingas 
oligarchijai ir monarchijai, o demokratijai — lyguma; 
aristokratijai nenaudinga nei viena, nei kita, jai labiau 
tinka daug įtvirtintų vietų. Privačių namų išdėstymas lai- 
komas malonesniu ir naudingesniu kitiems darbams, jei 
yra taisyklingas ir naujoviškas, koks sumanytas Hipoda- 
mo“, tačiau karo atveju, priešingai, saugiau yra taip, 
kaip buvo senovėje, nes iš tokio miesto svetimšaliams 
sunkiau pasitraukti ir užpuolikams sunkiau į jį įsiverž- 
ti. 5. Todėl reikia derinti abu šiuos būdus (tai įmanoma, 
jei daroma taip, kaip žemdirbiai vynuogynuose pasodi- 

na vadinamuosius „tankumynus““) ir nepadaryti viso 
miesto taisyklingo, tačiau tik tam tikras dalis ir tam tik- 
ras vietas, nes taip bus gerai ir saugumo, ir grožio at- 
žvilgiu. 

Dėl sienų, tai tie, kurie kartoja, kad narsumu garsė- 
jantys miestai neturi jų turėti, mąsto pernelyg senoviš- 
kai, nors ir matydami, kas iš tiesų ištiko tokias viltis 
puoselėjusius [miestus]'?. 6. Galima manyti, kad nėra gra- 
žu mėginti išsigelbėti už tvirtų sienų nuo panašių ir ne 
itin gausesnių priešų, tačiau kai atsitinka, o taip gali at- 
sitikti, kad užpuolikų gausumas pranoksta Žmogišką ir 
nedaugeliui būdingą narsumą, kai reikia gelbėtis ir iš- 
vengti skriaudos bei pažeminimo, saugiausią sienų tvir- 
tumą reikia laikyti pačiu tinkamiausiu karo atveju, ypač 
kai dabar taip ištobulinti svaidomieji ginklai ir miestų 
apgulties įrenginiai“. 7. Manyti, kad nereikia miestų ap- 
juosti sienomis, — tai tas pat, kaip ieškoti miestui leng- 
vai prieinamos vietos ir išlyginti kalnuotas vietoves; pa- 
našiai būtų, jei kas vengtų apjuosti sienomis privačius 

namus, nes esą dėl to jų gyventojai pasidarytų bailūs. 
Betgi nereikia pamiršti ir to, kad tie, kurie apjuosė sie- 
nomis savo miestą, gali elgtis dvejopai — taip, tarsi 
miestas turėtų sienas, ir taip, tarsi neturėtų, o tie, kurie 
sienų neturi, šito negali. 8. Tad jeigu taip yra, tai sienas 
reikia ne tik pastatyti, bet ir rūpintis jomis, kad jos bū- 
tų tinkamos ir kaip puošmena, ir karo poreikiams — ir 
atsiradusiems naujiems, ir kitiems. Juk kaip užpuolikai 
stengiasi surasti būdą persvarai įgyti, taip ir tie, kurie 
ginasi, kai ką jau yra atradę, o kitką turi surasti ir su- 
galvoti; galų gale gerai pasirengusių niekas net ir nemė- 
gina pulti. 

Kadangi visus piliečius reikia suskirstyti į bendrųjų 
pietų grupes, o sienose tinkamose vietose reikia įrengti 
sargybos būstines ir bokštus, tai akivaizdu, kad dalį ben- 
drųjų pietų reikėtų rengti tose sargybos būstinėse. Tai 
būtų galima sutvarkyti šitaip. 


XI. 1. Dievų garbinimui skirti pastatai ir pastatai, skir- 
ti svarbiausiųjų pareigūnų bendriesiems pietums, turėtų 
būti deramoje ir visi toje pačioje vietoje, išskyrus tas 
šventyklas, kurias įstatymas arba Pito orakulo“ ištarmė 
liepia įrengti atskirai. Tokios vietos padėtis turi atitikti 
jos kilnią paskirtį, ji turi būti geriau įtvirtinta, palyginti 
su kaimyninėmis miesto dalimis. 2. Žemiau reikėtų įreng- 
ti aikštę, tokią, kuri Tesalijoje vadinama „laisvąja“, — ji 
turi būti švari: joje neturi vykti jokia prekyba, ir joks 
amatininkas ar žemdirbys, ar koks kitas panašus žmo- 
gus negali į ją įžengti, nebent kviečiamas pareigūnų. Vie- 
ta bus malonesnė, jeigu čia bus rengiamos vvresniųjų 
gimnastikos pratybos — juk ir šį kilnų užsiėmimą rei- 

kia suskirstyti pagal amžių, kad ir su jaunuoliais leistų 
laiką kas nors iš pareigūnų, ir vyresnieji — su pareigū- 
nais, nes buvimas pareigūnų akivaizdoje labiausiai įskie- 
pija tikrąjį kuklumą ir baimę, būdingą laisviems Zmo- 
nėms. O turgaus aikštė turėtų būti atskira ir atokiai, to- 
kioje vietoje, kuri būtų patogi atgabenti visoms prekėms 
ir jūra, ir sausuma. 3. Kadangi valstybės valdantysis 
sluoksnis skirstomas į Žynius ir pareigūnus, žynių ben- 
drieji pietūs turėtų vykti aplink šventuosius pastatus. O 
tuos valdžios pareigūnus, kurie rūpinasi sutartimis, ap- 
kaltinimais, šaukimais į teismą ir panašių reikalų tvar- 
kymu, taip pat turgaus priežiūra ir vadinamąja miesto 
priežiūra, reikia įkurdinti šalia aikštės kokioje nors vie- 
šoje susitikimų vietoje, o tokia vieta yra netoli būtino- 
sios aikštės — mat aukštesnioji yra skirta laisvalaikiui 
praleisti, o pastaroji — būtiniesiems reikalams tvarkyti. 

4. Minėtoji tvarka turi būti taikoma ir visoje šalyje: 
ten pareigūnams, kuriuos vieni vadina miškų prižiūrė- 
gybos būstinės, ir bendrieji pietūs jiems turi būti rengia- 
mi jų būstinėse; ir šventyklos visoje šalyje turi būti su- 
skirstytos: vienos — dievams, o kitos — herojams. Ta- 
čiau dabar neverta gaišti laiką šių dalykų tikslinimui ir 
svarstymui. Nesunku visa tai Žinoti, daug sunkiau įgy- 
vendinti, nes kalba troškimai, o įvykdo aplinkybės. Dėl to 
šiuo metu atsisakykime platesnių samprotavimų apie tai. 

XII. 1. Dabar reikia aptarti pačią santvarką, iš kokių 
ir kokio pobūdžio dalykų ji turi susidėti, jei tai turi bū- 
ti laiminga ir gerai tvarkoma valstybė. Yra du dalykai, 
iš kurių randasi gėris visiems, vienas iš jų — teisingai 

nustatyti veiklos tikslą ir paskirtį, o kitas — surasti 
veiksmus tikslui pasiekti (šie dalykai gali derintis tarpu- 
savyje ir nesiderinti; mat kai kada tikslas būna nustaty- 
tas geras, tačiau veiksmai, kuriais jo siekiama, yra klai- 
dingi, o kai kada pakeliui į tikslą viskas sekasi, tačiau 
pats užsibrėžtas tikslas būna niekingas; kai kada klysta- 
ma ir dėl vieno, ir dėl kito, kaip, pavyzdžiui, gydymo 
mene: kai kada gydytojai negali teisingai nuspręsti, koks 
kūnas laikytinas sveiku, ir nesugeba rasti priemonių nu- 
matytai būklei pasiekti; tuo tarpu menuose ir moksluo- 
se būtina gerai Žinoti abu šiuos dalykus — ir tikslą, ir 
priemones jam pasiekti). 2. Taigi akivaizdu, kad visi sie- 
kia gero gyvenimo ir laimės, tačiau vieni turi galimybę 
tai pasiekti, o kiti dėl tam tikrų aplinkybių arba prigim- 
ties — ne (nes geram gyvenimui reikia tam tikrų ištek- 
lių, esantiems geresnėje padėtyje — mažiau, blogesnėje — 
daugiau); dar kiti, nors ir turėdami galimybę, siekia lai- 
mės neteisingu būdu. Kadangi mūsų užduotis yra pa- 
žinti geriausiąją santvarką, ir ji yra ta, kuriai esant vals- 
tybė geriausiai tvarkoma, o geriausiai būtų tvarkoma ta 
valstybė, kuriai labiausiai pavyktų pasiekti laimę, tai aki- 
vaizdu, kad būtina išsiaiškinti, kas yra laimė. 3. Mes tei- 
giame (ir esame apibrėžę tai Etikoje?', jei tik tie sampro- 
tavimai čia gali būti naudingi), kad laimė yra veikla to- 
bulai taikant dorybę, be to, ne santykiškai, bet absoliu- 
čiai. Sakydamas „santykiškai“, turiu galvoje būtinybę, o 
sakydamas „absoliučiai“ — kilnumą; pavyzdžiui, reika- 
luose, susijusiuose su teisingumu, teisėtos nuobaudos ir 
bausmės kyla iš dorybės, tačiau yra nulemtos būtinybės, 
ir kilnumas joms būdingas tik iš būtinybės (juk labiau 

norėtume, kad niekam — nei Žmogui, nei valstybei — 
tokių dalykų visai neprireiktų), o veiksmai, kuriais sie- 
kiama garbės ir klestėjimo, yra kilniausi absoliučiai. Juk 
vienas dalykas yra tam tikro blogio sunaikinimas ir vi- 
sai priešingas — pastarieji veiksmai, kurie yra tam tik- 
rų gėrybių įgyvendinimas bei kūrimas. 4. Doras žmogus 
gali kilniai pasinaudoti ir skurdu, ir liga, ir kitomis ne- 
laimėmis, tačiau palaimą teikia priešingi dalykai (juk ir 
tai apibrėžta Etikos“? samprotavimuose, kad doras yra 
tas, kuriam dėl jo dorybės gera tai, kas yra absoliučiai 
gera, ir akivaizdu, kad ir veiksmus reikia laikyti abso- 
liučiai dorais ir kilniais tuo pačiu pagrindu); tai ir ver- 
čia žmones manyti, kad laimė priklausanti nuo išorinių 
gėrybių; tai tas pat, kaip manyti, kad nepriekaištingo ir 
malonaus skambinimo priežastis veikiau yra lyra, o ne 
[atlikėjo] menas. Taigi vieni iš minėtųjų dalykų turėtų 
jau egzistuoti, o kitus turėtų parūpinti įstatymų leidėjas. 
5. Dėl to mes linkėtume, kad valstybės sandara turėtų 
tai, kas priklauso nuo likimo (nes pripažįstame jį esant 
[išorinių gėrybių] šeimininką), bet kad valstybė būtų do- 
ra, tai jau nebe likimo, o žinojimo ir pasirinkimo reika- 
las. Tačiau valstybė yra dora, jeigu valdyme dalyvaujan- 
tys piliečiai yra dori, o pas mus valdyme dalyvauja visi 
piliečiai. Tad reikia išsiaiškinti, kaip žmogus tampa do- 
ras. Juk net jei ir įmanoma, kad visi kartu būtų dori, o 
kiekvienas pilietis atskirai — ne, labiau pageidautinas 
būtų pastarasis atvejis — juk iš „kiekvienas atskirai“ iš- 
plaukia ir „visi“. 6. Betgi gerais ir dorais tampama dėl 
trijų dalykų. Tie trys dalykai — tai prigimtis, įpročiai ir 
mąstymas. Visų pirma būtina Žmogaus prigimtis, o ne 

kokio nors kito gyvūno, ir tam tikras kūnas bei siela. Ta- 
čiau iš kai kurių prigimtinių [savybių] nėra jokios nau- 
dos, nes įpročiai jas pakeičia; mat kai kurios [savybės| 
iš prigimties esti dvilypės ir įpročių gali būti nukreipia- 
mos bloga arba gera linkme. 7. Kiti gyvūnai gyvena dau- 
giausia pagal prigimtį, kai kurie maži“ — dar ir pagal 
įpročius, o Žmogus vadovaujasi dar ir mąstymu, nes jam 
vieninteliam būdingas mąstymas. Taigi šie [trys pradai] 
turi tarpusavyje sutarti. Juk vadovaudamiesi mąstymu 
žmonės daugeliu atvejų elgiasi priešingai savo įpročiams 
ir prigimčiai, jeigu įtikinami, kad taip geriau. 

Kokia turėtų būti prigimtis tų, kurie būtų paklusnūs 
įstatymų leidėjui, jau esame apibrėžę anksčiau; visa ki- 
ta — tai jau auklėjimo dalykas: kai ko išmokstama pra- 
tinantis, kai ko — klausantis. 


XIII. 1. Kadangi kiekviena pilietinė bendrija suside- 
da iš valdančiųjų ir valdinių, reikia ištirti, ar valdantieji 
ir valdiniai turi keistis vietomis, ar būti tie patys iki gy- 
vos galvos; juk akivaizdu, kad ir jų auklėjimas turės ati- 
tikti šį suskirstymą. Jeigu vieni skirtųsi nuo kitų taip, 
kaip, mūsų manymu, dievai ir herojai skiriasi nuo žmo- 
nių, visų pirma smarkiai pranokdami juos kūnu, taip pat 
siela, ir valdančiųjų pranašumas prieš valdinius būtų ne- 
abejotinas ir akivaizdus, tai būtų aišku, kad geriau kar- 
tą pradėjus vieniems valdyti, o kitiems būti valdomiems 
iki gyvos galvos. 2. Tačiau kadangi nelengva tai pasiek- 
ti ir nėra taip, kaip Indijoje, kur, Skilakso“ teigimu, ka- 
raliai šitaip pranoksta savo valdinius, tai akivaizdu, kad 
dėl daugelio priežasčių būtina visiems lygiai dalyvauti 
valdyme ir būti valdomiems pakaitomis. Juk lygybė yra 

tokia pati panašių asmenų [padėtis], ir santvarkai, ku- 
rios sandara prieštarauja teisingumui, sunku išsilaikyti, 
nes tada su valdiniais susivienija visi trokštantys perver- 
smo, kiek tik jų yra šalyje; o kad valdančiojo sluoksnio 
narių būtų tiek, jog jie taptų stipresni už visus pastaruo- 
sius, yra neįmanomas dalykas. 3. Tačiau neabejotina, kad 
valdantieji vis dėlto turi skirtis nuo valdinių. Kaip tai 
bus įgyvendinta ir kaip jie dalyvaus [valdyme|, tuo turi 
pasirūpinti įstatymų leidėjas. Tai jau anksčiau buvo mi- 
nėta. Mat pati prigimtis nustatė skirtumą, padarydama 
taip, kad tai, kas yra vienos rūšies, turi jaunesnę dalį ir 
vyresnę dalį, iš kurių pirmajai dera būti valdomai, o ant- 
rajai — valdyti. Niekas nesipiktina valdomas tam tikra- 
me amžiuje ir nemano esąs pranašesnis, ypač žinodamas, 
kad pats gaus šią privilegiją sulaukęs tinkamo amžiaus. 
4. Taigi tam tikra prasme galima teigti, kad valdyti ir 
būti valdomi turi tie patys, o kita vertus — kad ne tie 
patys. Vadinasi, ir jų auklėjimas turi būti tarsi tas pats, 
o tarsi ir ne tas pats. Sakoma, kad tas, kuris norėtų at- 
eityje gerai valdyti, pirmiausia pats turi patirti valdymą. 
(Valdžia, kaip minėta pirmuosiuose svarstymuose, tar- 
nauja valdančiojo labui arba valdinio labui. Pirmąją iš jų 
vadiname despotiška, o antrąją — laisvųjų valdymu. 
<...>" 5. Kai kurie paliepimai skiriasi ne tuo, kas jais lie- 
piama, o tuo, dėl ko liepiama. Todėl laisviems jaunuo- 
liams yra visai kilnu atlikti daugelį darbų, kurie iš pa- 
žiūros dera tik tarnams, nes kilnumo požiūriu veiksmai 
skiriasi ne tiek patys savaime, kiek savo tikslais ir tuo, 
dėl ko jie atliekami.) Kadangi teigiame, kad piliečio ir 
valdančiojo dorybė yra ta pati, kaip ir geriausio žmo- 

gaus, ir kad tas pats Zmogus pirma turi tapti valdiniu, 
o vėliau — valdančiuoju, tai įstatymų leidėjas turėtų pa- 
sirūpinti, kad žmonės būtų geri ir kokiais būdais [gali- 
ma tai pasiekti], ir koks yra geriausio gyvenimo tikslas. 

6. Siela yra padalyta į dvi dalis, iš kurių viena pati 
savaime yra mąstanti, o kita pati savaime yra nemąstan- 
ti, tačiau sugeba paklusti mąstymui. Joms ir sakome 
esant būdingas tas dorybes, kurių turintis Žmogus tam 
tikra prasme ir vadinamas geru“. Kurioje iš jų veikiau 
slypi tikslas, šitaip skirstantiems, mūsų manymu, nekils 
abejonių, kaip reikėtų nuspręsti. Betgi visada blogesny- 
sis pradas egzistuoja dėl geresniojo, ir tai vienodai aki- 
vaizdu tiek mene, tiek su prigimtimi susijusiuose daly- 
kuose, o geresnysis yra mąstantis pradas. 7. Jis skirsto- 
mas į dvi dalis tuo pačiu būdu, kuriuo esame įpratę 
skirstyti: mąstymas juk yra praktinis ir teorinis“, tad aki- 
vaizdu, kad taip pat reikia suskirstyti ir patį šį pradą. 
Be to, pripažinsime, kad analogiškai yra ir su veiksmais 
ir kad iš prigimties geresniojo prado veiksmai yra labiau 
verti pasirinkti tiems, kuriems prieinami arba visi, arba 
abeji [žemesnieji], — juk visuomet kiekvienam labiausiai 
verta pasirinkti tai, kas jam yra aukščiausias iš pasiekia- 
mų dalykų. 8. Visas gyvenimas taip pat padalytas į už- 
siėmimą bei laisvalaikį ir karą bei taiką, ir vienais veiks- 
mais siekiama būtinų ir naudingų dalykų, o kitais — kil- 
nių. Čia būtinas toks pat suskirstymas, kaip ir sielos da- 
lių ir jų sukeliamų veiksmų: karas yra dėl taikos, užsiėmi- 
mas — dėl laisvalaikio, o būtini ir naudingi dalykai — dėl 
kilniųjų. 9. Taigi valstybės vyras turi leisti įstatymus at- 
sižvelgdamas į visa tai — ir į sielos dalis, ir į jų veiks- 

mus, o juo labiau — į tai, kas geriau, ir į tikslus. Tas 
pat pasakytina ir apie gyvenimo būdą, ir apie veiklos 
pasirinkimą: reikia sugebėti užsiimti reikalais ir kariau- 
ti, bet juo labiau — gyventi taikoje ir leisti laisvalaikį; 
taip pat reikia sugebėti atlikti būtinus bei naudingus dar- 
bus, bet juo labiau — kilnius. Taigi atsižvelgiant į šiuos 
tikslus ir reikia auklėti žmones tiek vaikystėje, tiek ki- 
tais amžiaus tarpsniais, kai reikalingas auklėjimas. 10. Betgi 
šiuo metu matome, kad tie iš graikų, kurie, atrodo, tvar- 
kosi geriausiai, ir tas santvarkas sukūrusieji įstatymų lei- 
dėjai sutvarkė valstybės reikalus visai neatsižvelgdami į 
tobuląjį tikslą, o įstatymus ir auklėjimą — neatsižvelg- 
dami į visas dorybes, tačiau šiurkščiai nukrypo prie tų, 
kurios jiems pasirodė naudingesnės ir pelningesnės. La- 
bai panašią nuomonę išsakė ir kai kurie iš vėlesniųjų ra- 
šytojų: girdami lakedaimoniečių santvarką, jie žavisi įsta- 
tymų leidėjo sumanymu, nes visi jo išleisti įstatymai pri- 
taikyti pavergimui ir karui. 11. Tokią nuomonę lengva 
paneigti samprotavimais, o dabar ją paneigia ir patys 
faktai. Kaip dauguma žmonių trokšta viešpatauti dau- 
gelio atžvilgiu, nes tuomet atsiranda gausybė išteklių, 
taip ir Tibronas*“ pasirodo susižavėjęs lakoniečių įstaty- 
mų leidėju, kaip ir visi kiti, rašantys apie jų santvarką, 
nes, užsigrūdinę patirti pavojus, jie valdė daugelį. 12. Ta- 
čiau akivaizdu, kad dabar, kai lakoniečiai nebeturi val- 
džios, jie nebėra laimingi, ir įstatymų leidėjas nebėra ge- 
ras. Juokinga, kad, vadovaudamiesi jo įstatymais ir ne- 
kliudomai jų laikydamiesi, jie prarado kilnų gyvenimą. 
Neteisingai samprotaujama ir apie valdžią, kuriai įsta- 
tymų leidėjas turėtų rodyti pagarbą: juk valdyti laisvus 

žmones yra kilniau ir labiau susiję su dorybe nei des- 
potiška valdžia. 13. Be to, valstybės nedera laikyti lai- 
minga ir įstatymų leidėjo nedera girti už tai, kad sustip- 
rino ją, idant galėtų valdyti kaimynus, — čia juk slypi 
didelė žala. Akivaizdu, jog tada ir piliečiui, kuris tai su- 
geba, reikia siekti, kad galėtų valdyti savo valstybę. Bū- 
tent už tai lakoniečiai kaltina karalių Pausaniją“, nors jis 
ir pelnė tokią didelę šlovę. Nė vienas iš tokių sampro- 
tavimų ir įstatymų nėra nei pilietiškas, nei naudingas, 
nei teisingas. Juk tiek kiekvienam atskirai, tiek visiems 
kartu geriausi yra tie patys dalykai, ir įstatymų leidėjas 
privalo juos įdiegti į žmonių sielas. 14. Karinėmis pra- 
tybomis reikia rūpintis ne tam, kad [piliečiai] pavergtų 
to nenusipelniusius, tačiau pirmiausia tam, kad patys ne- 
vergautų kitiems, paskui — kad siektų viešpatauti pa- 

1334a čių valdinių labui, o ne tam, kad despotiškai valdytų vi- 
sus, ir, trečia, tam, kad despotiškai valdytų tuos, kurie 
verti vergauti. 15. Kad įstatymų leidėjui labiausiai rei- 
kia rūpintis karo reikalų ir kitus įstatymus pajungti lais- 
valaikio ir taikos labui, liudija tiek įvykiai, tiek sampro- 
tavimai — juk dauguma tokių valstybių išlieka tol, kol 
kariauja, o įgijusios valdžią pražūva. [Jų piliečiai,] gyven- 
dami taikoje, praranda užsigrūdinimą kaip ir geležis, o 
kaltas dėl to įstatymų leidėjas, neišmokęs jų naudotis 
laisvalaikiu. 

16. Kadangi matyti, jog tiek visų Žmonių kartu, tiek 
kiekvieno atskirai tikslas yra tas pats ir tas pats apibrė- 
žimas turi tikti tiek geriausiam žmogui, tiek geriausiai 
valstybei, akivaizdu, kad jiems būtinos su laisvalaikiu su- 
sijusios dorybės. Kaip jau daug kartų sakyta, karo tiks- 

las yra taika, o užsiėmimo — laisvalaikis. 17. Laisvalai- 
kiui ir pramogavimui yra naudingos ir tos dorybės, ku- 
rios tinka laisvalaikiui, ir tos, kurios tinka užsiėmimui. 
Juk kad galėtum turėti laisvo laiko, reikia turėti daug 
būtinų dalykų. Todėl valstybė turi būti nuosaiki, narsi 
ir ištverminga, nes, kaip sako priežodis, laisvalaikis — 
ne vergams, ir tie, kurie nepajėgia narsiai iškęsti pavo- 
jų, yra užpuolikų vergai. 18. Taigi užsiėmimui reikia nar- 
sos ir ištvermės, laisvalaikiui — filosofijos, o nuosaiku- 
mo ir teisingumo — abiem atvejais, bet ypač gyvenant 
taikoje ir turint laisvo laiko. Karas juk verčia būti teisin- 
gus ir nuosaikius, o mėgavimasis sėkme ir laisvalaikis 
taikos metu padaro žmones greičiau įžūlius. 19. Taigi 
tiems, kurie atrodo geriausiai gyveną ir džiaugiąsi viso- 
mis palaimos apraiškomis, kaip, pavyzdžiui, tie — jei tik 
tokių yra, — kurie, pasak poetų, gyvena Palaimintųjų sa- 
lose”, reikia didelio teisingumo ir didelio nuosaikumo. 
Tokiems Žmonėms tuo labiau reikės filosofijos, nuosai- 
kumo ir teisingumo, kuo mažiau jie turi rūpesčių, bū- 
dami pertekę tokių gėrybių. Taigi akivaizdu, kodėl ke- 
tinančiai laimingai gyventi ir būti dorai valstybei reika- 
lingos šios dorybės. 

Nesugebėti naudotis gėrybėmis yra gėdinga, tačiau 
dar gėdingiau nesugebėti jomis naudotis laisvalaikiu, už- 
siėmimo atžvilgiu ir kare pasirodyti geriems, o gyvenant 
taikoje ir laisvalaikiu — niekingiems. 20. Todėl dorybę 
reikia ugdyti ne taip, kaip tai daroma lakedaimoniečių 
valstybėje. Lakedaimoniečiai skiriasi nuo kitų ne tuo, ką 
jie laiko didžiausiomis gėrybėmis, bet tuo, jog tiki, kad 
jas padeda įgyti viena tam tikra dorybė. O kadangi ir 

pačios šios gėrybės, ir mėgavimasis jomis pranoksta mė- 
gavimąsi dorybėmis <...>* ir kad dėl jos, akivaizdu iš 
šių dalykų; 21. reikia ištirti, kaip ir kokiais būdais gali- 
ma tai pasiekti. Mes jau anksčiau nustatėme, kad reika- 
linga prigimtis, įpročiai ir mąstymas. Iš šių dalykų anks- 
čiau jau apibrėžėme, kokios prigimties turi būti [pilie- 
čiai], tad lieka ištirti, ar pirmiausia reikia ugdyti jų mąs- 
tymą, ar įpročius. Šie dalykai turi tobulai derėti tarpu- 
savyje, nes net ir geriausia prielaida grindžiamas mąs- 
tymas gali suklysti, ir tas pat gali atsitikti dėl įpročių. 
22. Pirmiausia akivaizdu, kad, kaip ir kitų dalykų atve- 
ju, gimimas yra tam tikros pradžios tikslas ir kartu kito 
tikslo pradžia; mąstymas ir protas yra mūsų prigimties 
tikslas, tad reikia rūpintis, kad gimimas ir įpročių ug- 
dymas būtų nukreipti į šį tikslą. 23. Be to, kaip siela ir 
kūnas yra du pradai, taip ir sieloje matome dvi dalis: 
vieną — nemąstančią, o kitą — mąstančią, ir jų savybės 
taip pat yra dvi — troškimas ir protas, ir kaip kūnas gi- 
mimo požiūriu yra ankstesnis už sielą, taip ir nemąstan- 
tis pradas — už mąstantį. Tai irgi akivaizdu: juk potroš- 
kis ir noras, ir netgi geismas būdingi vaikams nuo pat 
gimimo, o supratimas ir protas natūraliai atsiranda tik 
jiems paaugus. Todėl kūną būtinai reikia ugdyti anks- 
čiau už sielą, o po to reikia ugdyti troškimus, tačiau 
troškimų ugdymas turi tarnauti proto labui, o kūno ug- 
dymas — sielos labui. 


XIV. 1. Kadangi įstatymų leidėjas iš pat pradžių turi 
žiūrėti, kad palikuonių kūnas būtų kuo tobulesnis, tai 
pirmiausia reikia pasirūpinti santuoka — kada ir kokie 
žmonės turi sudaryti vedybinę sąjungą. Jis turėtų išleis- 

ti šiuos ryšius tvarkančius įstatymus, atsižvelgdamas į 
pačius Žmones ir jų amžių, idant jų amžiaus tarpsniai 
sutaptų ir jų pajėgumas nesiskirtų — nebūtų taip, kad 
vyras dar gali pradėti vaikus, o žmona jau nebegali gim- 
dyti, arba žmona dar gali, o vyras ne (nes dėl to kyla 
tarpusavio vaidai ir nesutarimai); po to — kada vaikai 
turi pakeisti tėvus: reikia, kad vaikai ne per daug skir- 
tųsi nuo tėvų savo amžiumi (nes senesniems jau nebe- 
naudingas vaikų rodomas dėkingumas, o vaikams — tė- 
vų pagalba) ir nebūtų pernelyg jiems [amžiumi] artimi 
(nes dėl to atsiranda daug nepatogumų: tada ir pagar- 
bos [tėvams] jaučiama mažiau kaip vienmečiams, ir per- 
nelyg mažas amžiaus skirtumas gresia nesutarimais tvar- 
kant namų ūkį); be to — nuo to mes ir pradėjome, — 
[reikia pasirūpinti,] kad gimstančiųjų kūnas atitiktų įsta- 
tymų leidėjo pageidavimus. 3. Beveik visa tai priklauso 
nuo vienos nuostatos. Kadangi jau nubrėžta vaikams 
gimdyti tinkamo amžiaus riba, kuri, apskritai kalbant, 
vyrams yra septyniasdešimt metų, o moterims penkias- 
dešimt, reikia galimą santuokinio gyvenimo pradžią nu- 
statyti taip, kad jis išsitektų šiose ribose. 4. Jaunų san- 
tuoka yra bloga vaikų gimdymo atžvilgiu: kadangi visų 
jaunų gyvūnų palikuonys yra prastai išsivystę ir dažniau 
moteriškos lyties, ir mažo ūgio, tai neišvengiamai taip 
atsitinka ir su žmonėmis. Yra ir įrodymas: tose valsty- 
bėse, kur įprasta tuoktis jaunuoliams su jaunuolėmis, 
[žmonės] yra prastai išsivystę ir mažo ūgio. Be to, gim- 
dydamos jaunos moterys labiau kenčia ir dažniau mirš- 
ta; todėl kai kas sako, kad būtent tai orakulas ir norėjo 
pasakyti troizeniečiams“ — jog daugelis miršta dėl to, 

kad jie ištekina pernelyg jaunas merginas, o visai ne apie 
derliaus nuėmimą. 5. Be to, ištekinti vyresnes merginas 
naudinga ir nuosaikumo požiūriu, nes atrodo, kad, la- 
bai jaunos patyrusios lytinius santykius, jos tampa gaš- 
lesnės. Be to, atrodo, kad ir vyrų kūnui augimo požiū- 
riu kenkia lytiniai santykiai sėklos brendimo metu, nes 
ir tam yra nustatyta tam tikra laiko riba, kurią peržen- 
gus brendimas liaujasi. 6. Dėl to merginoms tinka tekėti 
maždaug aštuoniolikos metų, o vyrams vesti trisdešimt 
septynerių arba šiek tiek [anksčiau]. Tada jų sąjunga 
įvyks pačiame vieno ir kito žydėjime, ir abiejų galia duo- 
ti gyvybę taip pat baigsis tuo pačiu metu; be to, šitaip 
pradėjusiųjų vaikai pakeis juos būdami pačiame žydėji- 
me, jei tik jie gims iškart po vestuvių, kaip išdėstyta, o 
tėvai tuo metu jau bus nugyvenę savo [geriausiąjį] am- 
žių ir artės prie septyniasdešimties. 7. Taigi apie tai, ka- 
da reikia sudaryti santuoką, jau pasakyta, o dėl metų lai- 
ko, tai reikėtų daryti taip, kaip daugelis dabar ir daro, 
gerai nusprendę šią sąjungą sudaryti žiemos metu. Be 
to, patys [sutuoktiniai], galvodami apie vaikų gimdymą, 
turėtų atsižvelgti į tai, ką sako gydytojai ir gamtininkai, 
nes gydytojai pakankamai aiškiai aptaria tinkamus tarps- 
1335b nius kūno atžvilgiu, o gamtininkai — vėjus, šiaurinius 
laikydami palankesniais už pietinius. 8. Koks turėtų bū- 
ti kūnas, kad būtų kuo naudingesnis palikuonims, tai 
reikia aptarti kalbant apie vaikų priežiūrą“, o dabar už- 
teks paminėti bendriausius dalykus. Gerai piliečių būk- 
lei, sveikatai ir vaikams gimdyti netinka nei atletiško kū- 
no savybės, nei pernelyg gležno ir silpno, tačiau tinka 
to, kuris yra per vidurį tarp jų. Reikia turėti išlavintą kū- 
ną, tačiau išlavintą ne priverstiniu darbu ir ne viena lin- 

kme, kaip atletų, o tinkamą laisvų Žmonių veiklai. Tai 
pasakytina tiek apie vyrus, tiek apie moteris. 9. Reikia, 
kad ir nėščios moterys rūpintųsi savo kūnu, nedykinėtų 
ir nesimaitintų pernelyg įmantriu maistu. Tai įstatymų 
leidėjui nesunku sutvarkyti nustačius, kad kiekvieną die- 
ną jos turėtų nueiti pagarbinti gimdymą globojančių dei- 
vių“. Jų protas, priešingai, labiau gali ilsėtis negu kū- 
nas, nes nešiojamas kūdikis, kaip matyti, naudojasi sa- 
vo Motina panašiai, kaip augalai — žeme. 10. Dėl gimu- 
sių kūdikių parodymo“ ir auginimo, tai tebūnie įstaty- 
mas, neleidžiantis auginti jokio luošio; o dėl vaikų skai- 
čiaus, tai, jeigu nusistovėję papročiai nepripažįsta gimu- 
sių kūdikių parodymo, turi būti nustatyta leistino vaikų 
skaičiaus riba, o jeigu kuri nors pora laukiasi vaiko, per- 
žengdama šią ribą, tada reikia daryti abortą, kol vaisius 
dar neturi jutimų ir gyvybės; kas šiuo atveju leistina, o 
kas ne, sprendžiama atsižvelgiant į jutimus ir gyvybę. 
11. Kadangi jau nustatytas ir vyro, ir moters pradinis 
[santuokinio gyvenimo] amžius, dabar reikia nuspręsti, 
kiek laiko turėtų tęstis jų priedermė valstybei gimdyti 
palikuonis. Juk vyresnių žmonių palikuonys, kaip ir jau- 
nesnių, gimsta netobuli tiek kūnu, tiek protu, o senių 
vaikai gimsta silpni. Dėl to [šis laikotarpis] turi sutapti 
su pačia proto branda, o ją daugelis Žmonių pasiekia, 
kaip teigia kai kurie poetai, matuojantys Žmogaus amžių 
septynerių metų tarpsniais“, maždaug penkiasdešimties 
metų. 12. Todėl akivaizdu, kad, ketveriais ar penkeriais 
metais viršijus šį amžių, jau reikia atsisakyti gimdyti vai- 
kus ir toliau gyventi kartu tik sveikatos labui ar dėl ko- 
kios kitos panašios priežasties. O dėl svetimavimo tebū- 
nie nustatyta, kad apskritai negražu būti užkluptam tu- 

rint tokių ryšių, visada ir visais atvejais, jei esi ir vadi- 
niesi sutuoktinių; o jei paaiškėtų, kad kas nors panašiai 
elgiasi vaikams gimdyti tinkamu laikotarpiu, tebūnie 
baudžiamas garbės atėmimu, atitinkančiu nusižengimą. 


XV. 1. Negalima pamiršti, kad gimusių vaikų kūno 
galiai didelę įtaką turi tai, koks yra jų maistas. Kaip ma- 
tome stebėdami kitus gyvūnus ir gentis, kurios rūpinasi 
išugdyti karines savybes, labiausiai kūnui tinka tokia mi- 
tyba, kai gausiai vartojama pieno ir nedaug vyno, nes 
taip išvengiama ligų. 2. Be to, tokiame amžiuje naudin- 
ga daryti judesius, kurie yra pagal jėgas. Kad sąnariai 
dėl gležnumo neiškryptų, dar ir dabar kai kurios gen- 
tys naudoja tam tikrus mechaninius įtaisus, kurie prilai- 
ko kūnus, kad būtų tiesūs. Taip pat patartina kūdikius 
iš karto pratinti prie šalčio, nes tai itin naudinga ir svei- 
katai, ir karo reikalams. Todėl daugelis barbarų turi pa- 
protį panardinti ką tik gimusius kūdikius į upę arba su- 
supti į ploną vystyklą — taip daro, pavyzdžiui, keltai. 
3. Prie ko tik įmanoma pripratinti, geriau pradėti pra- 
tinti iš karto, tačiau palaipsniui; pats vaikystės amžius 
labai palankus grūdinimui šalčiu dėl vaikams būdingos 
šilumos. Taigi iš pradžių naudinga pasirūpinti šiais ir 
panašiais dalykais. 4. Kitas amžiaus tarpsnis trunka iki 
penkerių metų; tada dar neverta imtis jokio mokymo ir 
skirti jokių būtinų darbų, kad nekliudytų augimui; ta- 
čiau reikia tiek mankštintis, kad būtų išvengta kūno ne- 
veiklumo, ir tam tinka, be kitos veiklos, ir žaidimai. Žai- 
dimai neturi būti netinkami laisvam Žmogui ar varginan- 
tys, ar padriki. 5. Pasakojimai ir mitai, kokius ir kuriuos 
turėtų girdėti tokio amžiaus vaikai, tebūnie tų pareigū- 

nų, kurie vadinami vaikų prižiūrėtojais, rūpestis. Visi šie 
dalykai turėtų parengti būsimiems užsiėmimams, dėl to 
ir žaidimai daugiausia turi mėgdžioti būsimą rimtą veik- 
lą. 6. Tie, kurie Įstatymuose“ draudžia, kad vaikai rėktų 
ir verktų, draudžia be reikalo — juk tai padeda augti ir 
tam tikra prasme yra tarsi kūno mankšta: kvėpavimo su- 
laikymas suteikia jėgų sunkiai dirbančiam, ir tas pat pa- 
sakytina apie rėkiančius vaikus. Vaikų prižiūrėtojai pri- 
valo rūpintis tuo, kaip jie leidžia laiką, be kita ko, ir tuo, 
kad jie kuo mažiau būtų su vergais, nes šiuo amžiaus 
tarpsniu ir iki septynerių metų vaikai turi būti augina- 
mi namuose; 7. pagrįstai galima manyti, kad net ir to- 
kiame amžiuje iš to, ką girdi ir mato, jie gali perimti tai, 
kas nedera laisvam žmogui. Taigi įstatymų leidėjas pri- 
valo valstybėje apskritai nepalikti vietos nešvankioms 
kalboms, kaip ir kitiems dalykams (nes jei lengvapėdiš- 
kai kalbami nepadorūs dalykai, randasi polinkis juos da- 
ryti), O ypač jaunuolių tarpe, kad jie nei kalbėtų, nei gir- 
dėtų ką nors panašaus. Jei kas nors būtų pastebėtas kal- 
bantis ar darantis draudžiamus dalykus, tai, jei tai lais- 
vas žmogus, dar per jaunas dalyvauti bendruosiuose pie- 
tuose, jį reikia bausti pažeminimu ir rykštėmis, o jei vy- 
resnis“ — bausti jį gėdingu laisvam Žmogui pažemini- 
mu, atitinkančiu jo vergišką elgesį. 8. Jeigu jau uždrau- 
džiame ką nors panašaus kalbėti, tai akivaizdu, kad taip 
pat uždrausime domėtis nepadoriais piešiniais ir veika- 
lais. Tebūnie tai pareigūnų rūpestis, kad jokia statula ar 
piešinys nevaizduotų tokių veiksmų, nebent jei tai susi- 
Je su tam tikrais dievais“, kuriuos garbinant įstatymas 
leidžia ir nešvankumą; juos garbinti įstatymas leidžia tik 
tiems, kurie sulaukė atitinkamo amžiaus, ir savo pačių, 

ir vaikų, ir žmonų vardu. 9. Jaunuoliams nederėtų leisti 
žiūrėti nei jambų*, nei komedijų, kol jie sulauks to am- 
žiaus™, kai leidžiama puotauti drauge su kitais ir pasi- 
gerti, ir kol auklėjimas padarys juos visus nejautrius iš 
šių dalykų kylančiai žalai. Taigi dabar prabėgomis pa- 
sakėme tiek, tačiau vėliau reikės sustoti prie šio klausi- 
mo” ir apibrėžti tiksliau, ar iš viso reikia tai leisti, ar ne, 
ir jei reikia, tai kaip; šiuo metu užsiminėme tik tiek, kiek 
būtina. 10. Juk galbūt Teodoras“, tragedijų aktorius, ir 
neblogai pasakė — kad jis niekada niekam neleido 
įžengti į sceną pirma savęs, net ir prastiems aktoriams, 
nes žiūrovai labiausiai įsimena pirmiausiai išgirstus bal- 
sus; tas pat pasakytina ir apie ryšius su žmonėmis bei 
daiktais — visuomet labiausiai pamėgstame tai, ką pa- 
tiriame pirmiausiai. Todėl reikia pasirūpinti, kad jaunuo- 
liams būtų svetima visa, kas niekinga, o labiausiai tai, 
kam būdingas sugedimas ar neapykanta. 

Sulaukę penkerių metų, kitus dvejus, kol sukaks sep- 
tyneri, vaikai jau turi būti žiūrovai tų dalykų, kuriuos 
jiems reikės išmokti“. 11. Amžiaus tarpsniai, pagal ku- 
riuos reikia suskirstyti auklėjimą, yra du — nuo septy- 
nerių metų iki brendimo ir nuo brendimo iki dvidešimt 
vienerių metų. Tie, kurie skirsto amžių į septynerių metų 
tarpsnius, iš esmės kalba neblogai, tik reikia atsižvelgti 
į pačios prigimties duotą suskirstymą, nes kiekvienas 
menas ir auklėjimas stengiasi užpildyti prigimties spra- 
gas. Taigi pirmiausia turime ištirti, ar reikia nustatyti ko- 
kią nors tvarką vaikams, po to — ar naudinga jais rū- 
pintis bendrai, ar atskirai, kaip dabar ir daroma daugu- 
moje valstybių, ir, trečia, koks [tas rūpinimasis] turi būti. 

I. 1. Niekas negalėtų suabejoti tuo, kad įstatymų lei- 
dėjui reikia itin rūpintis jaunimo auklėjimu, nes jei vals- 
tybėse šitai nedaroma, tai žlugdo santvarkas. Auklėjimas 
turi atitikti kiekvieną [santvarką|, nes kiekvienai santvar- 
kai būdingas charakteris paprastai ir išsaugo tą santvar- 
ką, ir iš pradžių ją įkuria, pavyzdžiui, demokratiškas 
charakteris — demokratiją, o oligarchiškas — oligarchi- 
ją, ir geresnis charakteris visada nulemia geresnę san- 
tvarką. 2. Be to, kad visi sugebėjimai ir menai galėtų at- 
likti kiekvienas savo darbą, yra dalykų, kurių reikia iš 
anksto išmokti ir prie kurių reikia iš anksto įpratinti; tad 
akivaizdu, kad tai tinka ir veiklai, susijusiai su dorybe; 
o kadangi visos valstybės tikslas yra vienas, tai aišku, 
kad ir auklėjimas visų turi būti tas pats, ir rūpintis juo 
reikia bendrai, o ne privačiai, kaip dabar kiekvienas pri- 
vačiai rūpinasi savo vaikais ir privačiai moko juos to- 
kių mokslų, kokius pats nusprendžia [esant reikalingus]. 
Tačiau bendrų dalykų ir mokyti reikia bendrai. Kartu ne- 
reikia manyti, kad kiekvienas pilietis priklauso tik sau 
pačiam — visi jie priklauso valstybei, nes kiekvienas iš 

jų yra valstybės dalelė, o rūpinimasis kiekviena dalele 
yra natūraliai susijęs su rūpinimusi visuma. 3. Šiuo po- 
žiūriu būtų galima pagirti lakedaimoniečius, nes jie la- 
bai rūpinasi vaikų auklėjimu ir daro tai bendrai. 

Taigi akivaizdu, kad reikia išleisti įstatymus dėl auk- 
lėjimo ir padaryti jį bendrą; tačiau reikia nepamiršti iš- 
siaiškinti, kas yra auklėjimas ir kaip jis turi vykti. Mat 
dabar nesutariama dėl jo uždavinių: kiekvienas turi vis 
kitokią nuomonę apie tai, kokių dalykų jaunuoliai turė- 
tų mokytis tiek dorybės, tiek geriausiojo gyvenimo po- 
žiūriu, ir neaišku, ar svarbiau ugdyti proto, ar sielos sa- 
vybes. 4. Tyrimas, grindžiamas paplitusiu auklėjimu, yra 
prieštaringas, ir visai neaišku, ar reikia mokyti to, kas 
naudinga gyvenime, ar to, kas ugdo dorybę, ar tobules- 
nio žinojimo, nes visi šie dalykai turi šalininkų; nesuta- 
riama ir dėl to, kas ugdo dorybę, — toli gražu ne visi 
gerbia tą pačią dorybę, tad visai suprantama, kad nesu- 
tariama ir dėl jos ugdymo. 


II. 1. Taigi aišku, kad iš naudingų dalykų reikia mo- 
kyti tų, kurie būtini, o ne visų; kadangi darbai skirsto- 
mi į deramus laisvam Žmogui ir deramus nelaisvam, aki- 
vaizdu, kad reikia imtis tik tų naudingų dalykų, kurie 
juose dalyvaujančiojo nepavers prasčioku. Prasčiokiškais 
darbais, menais ar mokslais reikia laikyti tuos, kurie lais- 
vo žmogaus kūną, sielą arba protą išugdo netinkamus 
dorybės poreikiams ar veiklai. Dėl to prasčiokiškais va- 
diname ir tuos menus, kurie pablogina kūno būklę, ir 
samdomą darbą, nes jie atima iš proto laisvalaikį ir su- 
menkina jį. 2. Ir kai kurių iš laisvųjų mokslų mokyma- 
sis iki tam tikros ribos nėra nederamas laisvajam, tačiau 

pernelyg atkaklus tobulybės siekimas gresia minėtąja ža- 
la. Taip pat yra didelis skirtumas, dėl ko kas nors da- 
roma ar ko nors mokomasi, nes tai daryti savo paties 
ar draugų labui arba skatinamam dorybės nėra nedera- 
ma laisvajam, o tas, kuris daro tą patį dėl kitų, dažnai 
gali atrodyti darąs tai, kas dera samdiniui ir vergui. 
Taigi šiuo metu nustatyti mokomieji dalykai, kaip jau 
minėta anksčiau, yra abejopi. 3. Paprastai mokoma ke- 
turių dalykų: rašto, gimnastikos, muzikos ir kai kurie — 
ketvirtojo, piešimo; rašto ir piešimo — kaip gyvenime 
naudingų ir daug kur pritaikomų dalykų, gimnastikos — 
kaip ugdančios narsumą, o kodėl muzikos, galima ir su- 
abejoti. Šiuo metu dauguma muzikuoja dėl malonumo, 
tačiau iš pradžių muzika buvo įtraukta kaip mokoma- 
sis dalykas dėl to, kad pati prigimtis siekia, kaip jau ne 
kartą minėta, ne tik teisingai užsiimti veikla, bet ir su- 
gebėti kilniai leisti laisvalaikį, nes pastarasis — dar kar- 
tą pakartosime — yra viso ko pirmasis pagrindas. 4. Jei- 
gu reikalingi abu, tačiau laisvalaikis yra labiau vertas pa- 
sirinkti negu užsiėmimas ir yra tikslas, reikia sugalvoti, 
ką veikdami turėtume leisti laisvalaikį. Žinoma, kad ne 
žaisdami, nes tokiu atveju Žaidimą neišvengiamai teks 
laikyti mūsų gyvenimo tikslu. Tačiau kadangi tai neįma- 
noma, 0 žaidimai kaip tik labiau reikalingi tada, kai esa- 
me užsiėmę (nes išvargusiam reikalingas poilsis, o Žai- 
dimas ir teikia poilsį, tuo tarpu užsiėmimas visada su- 
sijęs su nuovargiu ir jėgų įtempimu), tai žaidimams rei- 
kėtų skirti labai tinkamą metą, tarsi paskiriant juos kaip 
vaistus. Juk tokia permaina teikia sielai atokvėpį, o dėl 
[patiriamo| malonumo — poilsį. 5. Betgi jau pats lais- 


325 


1338a 


ASTUNTA KNYGA 


valaikis, atrodo, yra malonumas, laimė ir palaimos ku- 
pinas gyvenimas. O tai prieinama ne tiems, kurie yra už- 
siėmę, tačiau tiems, kurie turi laisvo laiko, nes tas, ku- 
ris yra užsiėmęs, yra užsiėmęs dėl kokio nors tikslo, ku- 
ris yra dar nepasiektas, o laimė ir yra tikslas, ir ją visi 
sutinka esant susijusią ne su skausmu, bet su malonu- 
mu. Tiktai tuo malonumu ne visi laiko tą patį, tačiau 
kiekvienas [sprendžia] savaip ir pagal savo savybes, ir 
geriausias [žmogus renkasi] geriausią [malonumą], teikia- 
mą kilniausių dalykų. Taigi akivaizdu, kad kai kurių da- 
lykų reikia mokyti ir auklėti turint galvoje laisvalaikio 
pramogas, ir šie mokomieji bei auklėjimo dalykai yra dėl 
jų pačių, o tie, kurie būtini užsiėmimui, yra dėl kitų da- 
lykų. 6. Dėl to protėviai ir muziką priskyrė prie moko- 
mųjų dalykų ne kaip būtiną (nes nieko tokio joje nėra) 
ir ne kaip naudingą (kaip raštas naudingas verslui ir 
ūkio tvarkymui, ir mokymuisi, ir daugeliui pilietinių 
veiksmų, ar kaip piešimas, atrodo, irgi yra naudingas no- 
rint geriau įvertinti amatininkų gaminius), ir ne kaip 
gimnastiką, stiprinančią sveikatą ir jėgą (juk nematyti, 
kad bent vienas iš šių dalykų kiltų iš muzikos); tad lie- 
ka manyti, kad ji yra laisvalaikio pramoga ir dėl to, kaip 
matyti, ir buvo įvesta, — mat ji laikoma laisviems žmo- 
nėms tinkama pramoga. Todėl Homeras ir sako: 


Betgi jį vieną pakviesti reikėtų į gausiąją puotą", 
o po to kalba apie tai, jog yra Žmonių, „kurie kviečia- 
si dainių“, kad „jis pralinksmintų visus““. Ir kitoje vie- 
toje Odisėjas sako, kad geriausia pramoga — kai 
džiaugdamiesi 

Rūmuose vienas prie kito sededami klausosi dainiaus 


Puotos dalyviai“. 


III. 1. Taigi akivaizdu, jog yra tokių dalykų, kurių sū- 
nus reikia mokyti ne dėl to, kad jie yra naudingi ar bū- 
tini, tačiau dėl to, kad jie dera laisvam Žmogui ir yra 
kilnūs; tik ar jų yra vienas, ar keletas ir kokie jie, ir kaip 
[jų turi būti mokoma] — apie tai reikės pasakyti vėliau“. 
Dabar prabėgomis mes galime pasakyti tik tiek, kad ga- 
lime pasitelkti iš senovės išlikusius liudijimus apie tai, 
kokių dalykų buvo mokoma: jie patvirtina, kad tarp jų 
buvo muzika. Be to, akivaizdu, kad ir naudingųjų daly- 
kų, pavyzdžiui, rašto, vaikus reikia mokyti ne tik dėl jų 
naudingumo, bet ir dėl to, kad jų dėka galima suteikti 
kitų sričių Žinių. 2. Panašiai ir piešimo reikia mokyti ne 
tik tam, kad jie nesuklystų įsigydami tam tikrus pirki- 
nius ir kad jų lengvai neapgautų perkant ir parduodant 1338b 
rakandus, o labiau dėl to, kad piešimas išmoko vertinti 
kūno grožį. Didžios dvasios ir laisviems žmonėms visai 
nedera visur ieškoti naudos. Kadangi aišku, kad įpročius 
reikia lavinti anksčiau nei mąstymą, o kūną anksčiau nei 
protą, tai akivaizdu, kad vaikus reikia atiduoti mokytis 
gimnastikos ir imtynių meno, nes vienas iš jų suteikia 
tam tikrą kokybę kūnui, o kitas — veiksmams. 

3. Šiuo metu iš tų valstybių, kurios, atrodo, labiau- 
siai rūpinasi vaikais, vienos ugdo atletiškas savybes, su- 
gadindamos kūno formas ir kliudydamos jam augti, o 
lakoniečiai šios klaidos nedaro, tačiau [kankindami| sun- 
kumais išugdo jų Žžvėriškumą manydami, kad tai nau- 
dingiausia siekiant narsumo. Vis dėlto, kaip jau anksčiau 
minėta, tuo reikia rūpintis žiūrint ne kokios nors vienos 

[dorybės], ir ypač ne pastarosios; o jei ir pastarosios, tai 
[lakoniečiai] vis tiek jos nepasiekia. Juk nematome, kad 
tarp kitų gyvūnų ar tarp genčių narsumu pasižymėtų 
Žiauriausieji — jau veikiau tie, kurie yra švelnesni ir bū- 
du primena liūtą. 4. Yra nemažai genčių, kurios prita- 
ria žudymui ir žmonių valgymui, kaip kad prie Ponto 
gyvenantys achajai ir heniochai, ir kai kurios kitos že- 
myne gyvenančios gentys, kai kurios panašiai [žiaurios], 
kaip ir minėtosios, o kai kurios ir labiau; visos jos plė- 
šikauja, tačiau nepasižymi narsumu. Be to, žinome, kad 
ir patys lakoniečiai pranoko kitus tol, kol užsiiminėjo 
varginančiomis pratybomis, o dabar tiek gimnastikos 
varžybose, tiek kare jie atsilieka nuo kitų. Juk jie prano- 
ko kitus ne dėl to, kad jaunuolius mankštino šitokiu bū- 
du, o vien dėl to, kad darė tai, kai kiti to nedarė. 5. Taigi 
svarbiausia turi būti kilnumas, o ne žvėriškumas: juk nei 
vilkas, nei koks kitas žvėris negalėtų atremti jokio kil- 
naus pavojaus, bet tik geras vyras, o tie, kurie pernelyg 
kreipia vaikus šia linkme ir nepasirūpina išmokyti juos 
būtinų dalykų, iš tiesų padaro juos niekingais amatinin- 
kais, jie padaro juos tinkamus pilietinei veiklai vienu vie- 
ninteliu atžvilgiu, ir net šiuo, kaip rodo samprotavimas, 
blogesnius nei kiti. Reikia spręsti ne iš ankstesnių pasie- 
kimų, bet iš dabartinių: šiuo metu jie turi varžovų auk- 
lėjimo srityje, o anksčiau neturėjo. 


IV. 1. Taigi sutinkama, kad gimnastika yra būtina ir 
kaip reikia jos mokyti. Iki brandos reikėtų teikti pirme- 
nybę lengvesnėms pratyboms, vengti maitinti prievarta 
ir pernelyg sunkių darbų, kad niekas nekliudytų augti; 
kad taip gali atsitikti, svariai patvirtina tai, jog tarp 

olimpiadų nugalėtojų galima rasti gal du ar tris žmones, 
kurie būtų laimėję ir būdami vyrai, ir vaikystėje. Taip 
yra todėl, kad priverstinai mankštindamiesi jaunuoliai 
praranda jėgas. Subrendus treji metai skiriami mokytis 
kitiems dalykams; tada, vėlesniame amžiaus tarpsnyje, 
dera jaunuolius apkrauti ir varginančiomis pratybomis, 
ir priverstiniu maitinimu. Juk negalima varginti kartu ir 
proto, ir kūno, nes abi šios įtampos rūšys pačia savo pri- 
gimtimi yra nesuderinamos: kūno įtampa kliudo protui, 
o proto įtampa — kūnui. 

3. Kai kuriuos su muzika susijusius klausimus jau kė- 
lėme ir anksčiau, o dabar tiktų vėl sugrįžti prie jų ir pa- 
nagrinėti plačiau; tai galėtų tapti tarsi įžanga tiems, kas 
dar norėtų apie ją kalbėti. Nelengva suvokti muzikos pa- 
skirtį ir dėl ko reikėtų muzikuoti — ar pramogos ir po- 
ilsio dėlei, panašiai kaip miegama ir girtaujama (juk pas- 
tarieji dalykai patys savaime nėra puikūs, tačiau jie ma- 
lonūs, be to, kaip sako Euripidas, „išblaško nerimą““; dėl 
to ir muzika priskiriama prie jų, ir panašiai griebiamasi 
visų šių dalykų — miego, girtavimo ir muzikos; prie jų 
priskiriami ir šokiai). 4. O gal veikiau reikia manyti, kad 
muzika šiek tiek kreipia į dorybę, nes kaip gimnastika 
suteikia tam tikrą kokybę kūnui, taip ir muzika gali su- 
teikti tam tikrą kokybę būdui, įpratindama sugebėti tei- 
singai džiaugtis, arba kad ji padeda praleisti laisvalaikį 
ir ugdo supratingumą (tai būtų trečioji iš minėtų [mu- 
zikos mokymo priežasčių|). Akivaizdu, kad jaunuolius 
reikia lavinti ne žaidimo dėlei (juk mokydamiesi jie ne- 
žaidžia, nes mokymasis susijęs su kančia). Taip pat vai- 
kams ir tiems, kurie yra panašaus amžiaus, nepritinka 


329 


1339b 


ASTUNTA KNYGA 


pramogauti, nes netobulam nedera tai, kas yra tikslas. 
3. Tačiau galbūt galima manyti, kad vaikų uolios pastan- 
gos skirtos jų Žaidimui, kai jie taps vyrais ir subręs. Bet 
tada kodėl jie turėtų mokytis [muzikos] patys, o ne pa- 
tirti malonumą ir pažinti ją kitiems ją atliekant, kaip per- 
sų ir medų karaliai? Juk tie, kuriems ji tapo darbu ir me- 
nu, būtinai atliks ją geriau nei tie, kurie jai skyrė tik tiek 
laiko, kiek jo reikėjo jai išmokti. Bet jei [vaikai] patys turi 
vargti prie jos, tai galbūt reikėtų juos išmokyti ir valgį 
gaminti, — o tai būtų nesąmonė. 6. Toks pat klausimas 
iškyla ir kalbant apie tai, ar gali [muzika] pagerinti bū- 
dą: kam jiems mokytis jos patiems, o ne klausantis kitų 
deramai džiaugtis ir sugebėti spręsti apie ją, kaip lako- 
niečiai? Juk jie, kaip sakoma, nors patys jos nesimoko, 
vis dėlto gali teisingai atskirti geras dainas nuo blogų. 
Toks pat samprotavimas tinka ir tada, jei manome, kad 
[muzika] turi teikti džiaugsmą ir pramogą laisvam žmo- 
gui, — kam reikia mokytis jos patiems, o ne mėgautis 
klausantis kitų? 7. Galima atsižvelgti į mūsų dievų sam- 
pratą: juk Dzeusas poetų kūryboje pats nei dainuoja, nei 
groja. Be to, tokius atlikėjus mes laikome amatininkais 
ir manome, kad vyrui nedera to daryti, nebent jis būtų 
girtas ar pokštautų. 


V. 1. Tačiau tai galbūt reikėtų panagrinėti vėliau, o 
pirmutinis klausimas — reikia ar nereikia mokyti muzi- 
kos ir kokia yra jos paskirtis iš tų trijų, dėl kurių kėlė- 
me klausimą, — ar auklėjimas, ar žaidimas, ar pramo- 
ga. Ji pagrįstai priskiriama prie visų šių dalykų ir, kaip 
matyti, visuose turi savo dalį. Juk Žaidimas turi teikti po- 
ilsi, o poilsis turi būti malonus (nes jis yra tam tikras 

vaistas nuo sunkaus darbo sukeliamos kančios); pramo- 
ga, kaip visi sutinka, turi būti ne tik kilni, bet ir maloni 
(nes laimė susideda iš abiejų šių dalykų), o muziką mes 
visi teigiame esant vieną iš maloniausių dalykų, tiek vie- 
na pačią, tiek lydimą dainavimo. 2. Juk ir Musajas“ sa- 
ko, kad „maloniausia mirtingiems dainuoti“; kadangi 
[muzika] turi galią džiuginti, ji pagrįstai skamba susibū- 
rimuose ir pramogose, taigi dar ir dėl to būtų galima 
teigti, kad jaunuolius reikia mokyti muzikos. Juk tie iš 
malonių dalykų, kurie yra nekenksmingi, ne tik dera su 
tikslu, bet ir teikia poilsį; o kadangi žmonėms nedažnai 
pasitaiko pasiekti tikslą, tačiau jie dažnai ilsisi ir žaidžia 
žaidimus, ir ne dėl aukštesnio [tikslo], o veikiau dėl ma- 
lonumo, galima būtų sutikti, kad jiems naudinga atsi- 
kvėpti pasinėrus į muzikos teikiamą malonumą. 3. Pa- 
sitaiko taip, kad žmonės padaro žaidimus tikslų; tikriau- 
siai tikslas apima tam tikrą malonumą, tačiau ne bet ko- 
ki, ir žmonės, ieškodami būtent tokio malonumo, palai- 
ko juo minėtąjį, nes jis turi tam tikro panašumo į veiks- 
mų tikslą. Juk tikslas yra siektinas ne dėl ko nors, kas 
bus ateityje, ir tokie malonumai yra ne dėl ko nors, kas 
dar įvyks ateityje, tačiau dėl to, kas buvo, pavyzdžiui, 
dėl vargų ir kančių [palengvinimoj. Taigi atrodo, kad tai 
galima laikyti priežastimi, kodėl žmonės ieško laimės to- 
kiuose malonumuose, 4. tačiau muzikuojama ne vien dėl 
to, bet ir dėl to, kad muzika, kaip atrodo, naudinga po- 
ilsiui. Vis dėlto, nors taip ir yra, reikia ištirti, ar kartais 
muzikos prigimtis nėra kilnesnė nei minėtojo poreikio 
tenkinimas, ir gal iš jos reikia tikėtis ne vien to įprasto 
malonumo, kurį patiria visi (nes muzika teikia natūralų 

malonumą, ir dėl to muzikavimas yra malonus visokio 
amžiaus ir visokio būdo Žmonėms), bet pažiūrėti, ar ji 
kaip nors nedaro poveikio būdui ir sielai. Tai būtų aki- 
vaizdu, jei muzika mūsų būdui suteiktų tam tikrą ko- 
kybę. 5. Tačiau tai, kad ji suteikia mums tam tikrą ko- 
kybę, akivaizdu, be daugelio kitų dalykų, ypač iš Olim- 
po“ giesmių, nes jos, kaip pripažįstama, uždega sielas, 
o užsidegimas yra sielos savybių sužadinimas. Be to, 
klausydamiesi imitacijų visi įsijaučia, net jeigu jos netu- 
ri ritmo ir melodijos. Kadangi taip jau yra, kad muzika 
priklauso prie maloniųjų dalykų, o dorybė yra [sugebė- 
jimas] teisingai džiaugtis, mylėti ir neapkęsti, tai akivaiz- 
du, kad nieko kito nereikia taip mokytis ir pratintis da- 
ryti, kaip teisingai vertinti ir džiaugtis kilniomis būdo sa- 
vybėmis bei gražiais darbais. 6. Ritmuose ir melodijose 
yra daug pykčio ir romumo, narsumo ir nuosaikumo bei 
visų joms priešingų ir kitų būdo savybių atspindžių, ge- 
rai atitinkančių tikrąją jų prigimtį (tai akivaizdu iš pa- 
tyrimo: juk klausantis tokių dalykų mūsų siela pasikei- 
čia). Įprotis liūdėti ir džiaugtis dėl to, kas yra panašu [i 
tikrovę|, yra artimas tokiems jausmams ir pačios tikro- 
vės atžvilgiu (antai, jei kas gėrisi matydamas kieno nors 
atvaizdą ne dėl kokios kitos priežasties, bet vien dėl pa- 
čios išvaizdos, tai jam būtinai bus malonu stebėti ir tą, 
kieno atvaizdą jis stebi). 7. Taip jau yra, kad tai, ką su- 
vokiame kitais jutimais, pavyzdžiui, lytėjimu ir skoniu, 
visai nepanašu į būdo savybes (tai, ką suvokiame regė- 
jimu, šiek tiek panašu, nes tai yra [jų] išorinė išraiška, 
nors ir silpna ir ne visiems sukelianti tokį suvokimą; be 
to, sukurti pavidalai ir spalvos yra ne būdo savybių 

atvaizdai, o greičiau jų ženklai, kiek jos pasireiškia kū- 
niškai per afektus; vis dėlto, kadangi yra skirtumas, į ką 
žiūrima, jaunuoliams reikia žiūrėti ne į Pausono, bet į 
Polignoto* arba kokio nors kito būdo savybes perteikian- 
čio dailininko ar skulptoriaus kūrinius. 8. Tačiau melo- 
dijose jau pačiose savaime glūdi būdo savybių imitaci- 
ja, ir tai yra akivaizdu, nes dermių pobūdis skiriasi, tad 
klausantieji nusiteikia kaskart vis kitaip ir į kiekvieną iš 
jų reaguoja skirtingai — kai kurios, pavyzdžiui, vadina- 
moji mišri lidinė, sukelia liūdną ir prislėgtą nuotaiką, ki- 
tos, švelnesnės, ramesnį nusiteikimą, o dar kitos — tar- 
pin] ir itin santūrų, ir tai, kaip atrodo, gali padaryti tik 
viena dermė, dorinė, o uždega friginė. 9. Šia auklėjimo 
rūšimi domėjęsi mąstytojai apie tai kalba teisingai“, nes 
įrodymus savo samprotavimams paremti ima iš pačios 
tikrovės; tas pat pasakytina ir apie ritmus, nes vieni yra 
lėtesni, o kiti — judresni, ir iš pastarųjų vienų judesiai 
yra šiurkštesni, kitų — kilnesni. Taigi iš šių dalykų aki- 
vaizdu, kad muzika gali suteikti sielos savybėms tam 
tikrą kokybę, ir jeigu ji gali tai padaryti, aišku, kad ją 
reikia įtraukti ir mokyti jos jaunuolius. 10. Muzikos mo- 
kymas tinka pačiai tokio amžiaus prigimčiai: juk jaunuo- 
liai dėl savo amžiaus laisva valia neištveria nieko, kas 
nepasaldinta malonumu, o muzika dėl pačios savo pri- 
gimties priklauso prie maloniųjų dalykų. Ir atrodo, kad 
esama tam tikros giminystės tarp [mūsų ir] dermių bei 
ritmų, todėl daugelis išminčių ir sako, kad siela yra der- 
më!" o kiti — kad joje slypi dermė". 


VI. 1. O dabar reikėtų atsakyti į jau anksčiau iškeltą 
klausimą, ar jie turi mokytis patys dainuodami ir gro- 

dami, ar ne. Nėra abejonių, kad, norinti įgyti tam tikrą 
kokybę, labai svarbu pačiam dalyvauti darbe, nes tapti 
rimtu vertintojų pačiam nedalyvavus darbuose yra ne- 
įmanoma arba sunku. Be to, vaikams reikia turėti kokį 
nors užsiėmimą, ir Archito!* barškutis, kurį duoda vai- 
kams, kad, žaisdami su juo, negadintų jokio daikto na- 
muose, yra vykęs sumanymas; juk tas, kas yra jaunas, 
negali pabūti ramiai. Taigi šis daiktas tinka kūdikiams, 
o mokymas yra toks barškutis vyresniems vaikams. Tad 
iš Šių samprotavimų akivaizdu, jog muzikos reikia 
mokyti taip, kad vaikai ir patys dalyvautų šiame darbe. 
2. Nesunku apibrėžti, kas tinka ir kas netinka įvairiems 
amžiaus tarpsniams, ir sugriauti teiginius tų, kurie sa- 
ko, kad muzikuoti yra amatininko darbas. Juk pirmiau- 
sia, norint sugebėti vertinti, būtina pačiam dalyvauti ta- 
me darbe, ir dėl to jaunuolio amžiuje reikia užsiimti tais 
darbais, o sulaukę vyresnio amžiaus jie turi tų darbų at- 
sisakyti, bet užtai dėl jaunystėje gautų pamokų mokės 
gerai vertinti ir sugebės deramai džiaugtis. 3. Kai kurių 
pateikiamą priekaištą, kad muzika padaranti žmones 
amatininkais, nesunku atremti išsiaiškinus, kiek dera už- 
siimti tuo darbu tiems, kurie auklėjami tam, kad išsiug- 
dytų pilietinę dorybę, su kokiomis melodijomis bei rit- 
mais jie turi susipažinti, be to, kokie instrumentai turi 
būti naudojami tose pamokose, nes ir tai, kaip matyti, 
turi įtakos. Taip atremiamas šis priekaištas, nes niekas 
neapsaugo nuo to, kad tam tikri muzikavimo būdai pa- 
darytų minėtą poveikį. 4. Tad akivaizdu, kad jos moky- 
masis neturi nei kliudyti vėlesniems darbams, nei pada- 
ryti kūną tokį, koks būdingas amatininkui, ir netinkamą 

karinei bei pilietinei veiklai — ir pratyboms dabar, ir 
mokymuisi ateityje. Mokant [muzikos] viskas taip ir bus, 
jei nebus uoliai mokomasi to, kas reikalinga muzikantų 
varžybose, ir tų stebinančių ir neįprastų kūrinių, kurie 
pastaruoju metu pateko į varžybas, o dėl to tapo ir auk- 
lėjimo dalyku, bet ir ne tokių bus mokomasi tik tiek, kad 
[mokiniai] sugebėtų džiaugtis gražiomis melodijomis ir 
ritmais, o ne tik bendru muzikos įspūdžiu — tą gali ir 
kai kurie kiti gyvi padarai, ir daugelis vergų bei vaikų. 
5. Iš to aišku ir tai, kokius instrumentus reikia naudoti. 
Auklėjimui nereikia pasitelkti nei fleitų, nei jokio kito 
profesionalų instrumento, pavyzdžiui, kitaros ar kokio 
nors kito panašaus, bet tik tuos iš jų, kurie padarys juos 
gerais mokiniais, tiek muzikos, tiek kitų dalykų. Be to, 
fleita nėra būdo savybes perteikiantis instrumentas, bet 
veikiau keliantis susijaudinimą, ir dėl to ją reikia nau- 
doti tada, kai klausymasis labiau skirtas apsivalymui nei 
mokymuisi. Dar pridurkime, kad grojimas fleita netinka 
auklėjimo poreikiams, nes kliudo naudotis balsu. Todėl 
protėviai buvo teisūs uždrausdami ja naudotis jaunuo- 
liams ir laisviesiems, nors prieš tai ir buvo leidę. 6. Mat 
jie, dėl savo turtų įgiję daugiau laisvo laiko ir tapę di- 
džiadvasiškesni dorybės atžvilgiu, dar iki karų su Per- 
sija ir po jų didžiuodamiesi savo žygiais ėmėsi visų la- 
vinimo rūšių, nedarydami tarp jų jokio skirtumo, tik ieš- 
kodami; todėl ir grojimas fleita buvo įtrauktas kaip mo- 
komasis dalykas. Juk ir Lakedaimone buvo vienas cho- 
ro vadovas, kuris pats grojo chorui fleita, ir Atėnuose tai 
taip paplito, kad dauguma laisvųjų mokėjo šį meną; tai 
aiškiai matyti iš to paveikslo, kurį paaukojo Trasipas, 

aprūpinęs Ekfantido“ chorą. 7. Vėliau, įgijus patirties ir 
sugebėjimą teisingiau įvertinti, kas kreipia į dorybę, o 
kas ne, [fleita] buvo atmesta, kaip ir daugelis kitų se- 
nųjų instrumentų, pavyzdžiui, Lidijos arfos, daugiasty- 
gės lyros ir tie, kurie skirti teikti klausantiems malonu- 
mą, — septynkampiai, trikampiai ir sambikai“, ir visi tie, 
kurie reikalauja rankų įgūdžių. 8. Prasmingas yra ir tas 
protėvių padavimas apie fleitas: pasakojama, kad Atėnė, 
išradusi fleitą, ją išmetė. Čia neblogai aiškinama, kad dei- 
vė supykusi dėl subjaurotos veido išraiškos, betgi dar pa- 
našiau į teisybę tai, kad mokymas groti fleita nė kiek ne- 
skatina mąstymo, o Atėnei priskiriame pažinimą ir meną. 


VII. 1. Taigi mes atmetame tai, kas būdinga profesio- 
naliam parengimui tiek instrumentų, tiek atlikimo atžvil- 
giu (profesionaliu laikome tą, kuris skirtas varžyboms, 
nes čia atlikėjas stengiasi ne dėl savo dorybės, o dėl 
klausytojų malonumo, ir dargi šiurkštaus malonumo; dėl 
to tokią veiklą laikome netinkama laisviesiems — ji de- 
ra samdomiems atlikėjams; be to, nuo jos tampama nie- 
kingais, nes ydingas yra pats tikslas, dėl kurio stengia- 
masi: šiurkštus Žiūrovas paprastai keičia ir pačią muzi- 
ką, taigi ir patiems ją atliekantiems amatininkams, ku- 
rie dėl jo stengiasi, suteikia tam tikrą kokybę, ir jų kū- 
no judesiams). 2. Reikia pasidomėti ir dermėmis bei rit- 
mais, kartu ir auklėjimo požiūriu — ar reikia naudoti vi- 
sas dermes ir visus ritmus, ar daryti skirtumą, ir ar tas 
skirstymas turi būti toks pat ir tiems, kurie stengiasi auk- 
lėjimo tikslais, ar čia reikalingas kitoks skirstymas (juk 
matome, kad muzika susideda iš melodijų ir ritmų, ir 
nereikia pamiršti to, kokią įtaką kiekvienas iš šių daly- 

ku turi auklėjimui), ir ar reikia atiduoti pirmenybę me- 
lodingai muzikai, ar ritmingai. 3. Pripažindami, kad ir 
kai kas iš dabartinių muzikų, ir tie iš filosofų, kurie tu- 
ri muzikinio auklėjimo patyrimą“, yra daug ką teisingai 
apie tai pasakę, norinčiuosius nukreipiame ieškoti tiks- 
lumo šiais klausimais jų veikaluose, o mes dabar apibrė- 
šime tai kaip įstatymų kūrėjai, paminėdami tik bendruo- 
sius bruožus. 4. Mes perimame tokį melodijų skirstymą, 
kaip skirsto kai kurie filosofai, laikantys vienas etinėmis, 
kitas — susijusiomis su veikla, o dar kitas — uždegan- 
čiomis ir priskiriantys kiekvienai iš jų atitinkamą dermę 
kaip artimą savo prigimtimi!“; o mes patys teigiame, kad 
muziką reikia pasitelkti ne dėl kokio nors vieno naudin- 
go dalyko, bet dėl daugelio (ir dėl auklėjimo, ir dėl ap- 
sivalymo — apie tai, ką vadiname apsivalymu, dabar 
kalbame apskritai, o kalbėdami apie poetiką dar kartą 
tai aptarsime išsamiau“, — ir, trečia, pramogai, be to, 
poilsiui ir atsipalaidavimui nuo įtampos). 5. Taigi aki- 
vaizdu, kad reikia naudoti visas dermes, tačiau ne vi- 
sas vienodai: auklėjimui — daugiausia etines, kitų atli- 
kėjų klausymui — susijusias su veikla ir uždegančias 
(juk jausmai, kurie kai kurias sielas apima itin stipriai, 
būdingi visoms iš jų, tik skiriasi stiprumu — pavyzdžiui, 
gailestis ir baimė, taip pat užsidegimas; kaip matome, 
kai kuriuos toks susijaudinimas apima labai stipriai klau- 
santis šventųjų giesmių, ir jie, paveikti sielą uždegančių 
giesmių, jaučiasi tarsi pagydyti arba apsivalę. 6. Tą pa- 
tį, be abejo, patiria ir gailestingi bei baikštūs, ir tie, ku- 
rie apskritai yra jausmingi, ir kiti, kiek kiekvienam iš jų 
lemta patirti, ir visi išgyvena tam tikrą apsivalymą ir 

malonų palengvėjimą — panašiai ir apvalančios melodi- 
jos teikia Žmonėms nekaltą džiaugsmą). Dėl to tokias 
dermes ir tokias melodijas reikia leisti naudoti teatre mu- 
zikos varžybų dalyviams, 7. o kadangi žiūrovas esti dve- 
jopas, vienas — laisvas ir išauklėtas, o kitas — šiurkš- 
tus, iš amatininkų, samdinių ar kitų panašių žmonių, tai 
reikia rengti varžybas bei reginius ir pastarųjų poilsiui; 
kaip jų sielos vra nutolusios nuo prigimtinės būklės, taip 
esama ir iškraipytų dermių, ir melodijų, kurioms būdin- 
ga įtampa ir nenatūralus nuspalvinimas; kiekvienam ma- 
lonumą teikia tai, kas artima jo prigimčiai, todėl ir var- 
žybų dalyviams reikia suteikti galimybę tokio žiūrovo 
akivaizdoje naudoti tokios rūšies muziką. 8. O auklėji- 
mo tikslais, kaip jau minėta, reikia naudoti etines melo- 
dijas ir tokias pačias dermes. Tokia yra dorinė dermė, 
kaip jau minėjome anksčiau, bet reikėtų įtraukti dar ir 
kokią kitą, jeigu mums pritars išmanantys filosofiją ir 
muzikinį auklėjimą. Sokratas Valstybėje“ yra neteisus, 
kartu su dorine palikdamas tik friginę dermę, juo labiau 
kad iš instrumentų jis atmeta fleitą, nes friginė dermė 
tarp kitų dermių turi tokią pačią reikšmę, kaip fleita tarp 
instrumentų, — jos abi yra jaudinančios ir jausmingos. 
9. Tai įrodo poezija. Juk bakchišką siautulį ir [panašu] 
susijaudinimą iš visų instrumentų geriausiai išreiškia flei- 
ta, o iš dermių tinkamiausiai tai atspindi friginės melo- 
dijos. Pavyzdžiui, visi sutinka, kad ditirambas atrodo 
esąs friginis. Šio dalyko žinovai čia pateikia daug pavyz- 
džių, tarp kitų ir tai, kad Filoksenas“, pamėginęs dori- 
ne derme sukurti ditirambą Misiečiams, nesugebėjo to pa- 
daryti ir pačios prigimties skatinamas vėl grįžo prie tam 

tinkamos friginės dermės. 10. Dėl dorinės visi sutinka, 
kad ji yra ramiausia ir itin vyriška. Be to, jeigu vidurį 
vertiname labiau nei kraštutinumus ir sakome, kad jo 
reikia siekti, o dorinė dermė yra kaip tik tokios prigim- 
ties, palyginti su kitomis dermėmis, tai akivaizdu, kad 
jaunuoliams auklėti reikia pasitelkti dorines dainas. Yra 
du tikslai — tai, kas įmanoma, ir tai, kas dera, ir kiek- 
vienas privalo siekti įmanomų ir deramų dalykų, o jie 
priklauso nuo amžiaus; pavyzdžiui, ilgo gyvenimo išvar- 
gintiems Žmonėms nelengva išdainuoti įtemptas dermes; 
tokio amžiaus žmonėms prigimtis siūlo palaidas dermes. 
11. Todėl kai kurie išmanantys muziką pagrįstai priekaiš- 

tauja Sokratui“" dėl to, kad jis atmetė kaip auklėjimui ne- 
tinkamas palaidas dermes, laikydamas jas svaiginančio- 
mis — sukeliančiomis ne girtumą (nes girtumas labiau 
skatina bakchišką siautulį), o išglebimą. Taigi vėliau, vy- 
resniame amžiuje, reikalingos ir tokios dermės bei me- 
lodijos. Be to, jeigu yra tokia dermė, kuri dera vaiko am- 
žiui dėl to, kad pasižymi darna ir kartu auklėja (o, kaip 
atrodo, labiausiai tuo pasižymi lidinė dermė), tai akivaiz- 
du, kad auklėjant reikia laikytis trijų dalykų — vidurio, 
to, kas imanoma, ir to, kas dera. 

PAAIŠKINIMAI 


Aristotelio Politika — tai vienas iš pirmųjų mėginimų pa- 
teikti sistemišką politikos mokslą. Dėl jos pobūdžio ir struk- 
tūros tyrinėtojams kyla nemažai keblių klausimų. Paplitęs po- 
žiūris, kad veikalas buvo rašomas kaip paskaitų kursas, skir- 
tas Likėjo mokiniams. I knygoje aptariami ūkio klausimai, II 
knygoje pateikiami samprotavimai apie geriausią valdymo bū- 
dą, III knygoje dėstoma bendroji valstybės (polio) teorija, IV, 
V ir VI knygose aptariamos esamos santvarkos, pateikiama jų 
klasifikacija, analizuojamos santvarkų žlugimo priežastys ir jų 
išsaugojimo būdai, VII knygoje aptariama geriausioji santvar- 
ka, VIII knyga skirta geriausiosios valstybės piliečių auklėji- 
mo klausimams. Knygos, matyt, buvo rašomos ne vienu me- 
tu, kaip savarankiški traktatai, skirti tam tikram problemos as- 
pektui, kurie vėliau buvo sujungti į vieną veikalą. Veikalas ne- 
užbaigtas, jame nemaža nuorodų į būsimą išsamesnį klausi- 
mo aptarimą, kurio nerandame. Atskiros knygos nėra glau- 
džiai susijusios, jose esama pasikartojimų, todėl įvairūs leidė- 
jai keisdavo jų išdėstymo tvarką, bandydami atkurti nuosek- 
lumą. G. P. Gooldo parengtame leidime, iš kurio Politika versta 
į lietuvių kalbą, išlaikyta tokia knygų išdėstymo tvarka, ko- 
kia ji yra rankraštyje. 

Atrodo, helenizmo periodu Politikai nebuvo žinoma. Gali- 
mas daiktas, dėl to, kad kartu su kitais Aristotelio rankraš- 

čiais ji buvo išvežta į Skepsį (Mažoji Azija) ir paslėpta rūsyje. 
Tik I a. pr. Kr. pradžioje ji buvo vėl atgabenta į Atėnus, o ne- 
trukus atsidūrė Romoje ir buvo Androniko Rodiečio perrašy- 
ta. Pirmasis Politikos vertimas į lotynų kalbą buvo atliktas apie 
1250 m. Vilhelmo Merbekiečio. Jį paskatino Tomas Akvinie- 
tis. Penkios geriausiai išlikusios graikiško teksto kopijos yra 
iš XV a. 

Lietuvių kalba Politikos fragmentų (ištraukos iš I knygos) 
pirmą kartą buvo paskelbta 1935 m. P. Šalčiaus knygoje Eko- 
nominés doktrinos (Kaunas: Spaudos fondas. — P. 161—171, 
vertėjas nenurodytas). J. Dumčiaus išversta V knyga išspaus- 
dinta antikai skirtame Filosofijos istorijos chrestomatijos tome (Vil- 
nius: Mintis, 1977. — P. 252—286). VIII knygos fragmentų pa- 
skelbta knygoje Menas ir laisvalaikio kultūra (Vilnius: Mintis, 
1981. — P. 181—187, vertė B. Kazlauskas). Politika — penkta- 
sis Aristotelio veikalas, išverstas į lietuvių kalbą. 1990 m. bu- 
vo išleisti Aristotelio Rinktiniai raštai, kuriuos sudaro Kategori- 
jos (vertė J. Dumčius), Nikomacho etika (vertė J. Dumčius), Po- 
etika (vertė M. Ročka) ir Apie sielą (vertė V. Sezemanas). Reto- 
rikos fragmentų yra paskelbta knygose Būtis ir laikas (Vilnius: 
Mintis, 1983. — P. 146—150) ir Istorija ir būtis (Vilnius: Min- 
tis, 1988. — P. 143—144). Juos išvertė V. Kazanskienė. Nauja- 
jame židinyje (1993, Nr. 10, p. 4—19) yra paskelbti M. Adomė- 
no versti visi mūsų laikus pasiekę Protreptiko fragmentai. 

Aristotelio Politika versta iš: Aristotle in Twenty-three Volu- 
mes. — Cambridge (Massachusetts); London: Harvard Univer- 
sity Press, 1990. — Vol. 21: Politics. — The Loeb Classical Lib- 
rary. Šiame leidinyje taip pat spausdinamas H. Rackhamo aiš- 
kinamojo pobūdžio Politikos vertimas į anglų kalbą. Įvadinis 
straipsnis verstas iš: History of Political Philosophy / 3rd ed. / 
Edited by Leo Strauss and Joseph Cropsey. — Chicago; Lon- 
don: The University of Chicago Press, 1987. — P. 118—154. 
Jį vertė Rasa Asminavičiūtė-Drazdauskienė. Verčiant Politiką, 

stengtasi išlaikyti elipsinį ir glaustą Aristotelio stilių. Sakinį pa- 
pildantys, kur tai reikalinga, vertėjo Žodžiai pateikiami lauž- 
tiniuose skliaustuose. Kampiniai skliaustai žymi teksto spra- 
gas, taip pat vartojami vietoj leidėjų laužtinių skliaustų origi- 
nalo tekste. Tokios vietos paprastai paaiškinamos. Vertime ne- 
sistengta tiksliai išlaikyti originalo teksto suskirstymą į pastrai- 
pas, daugiau žiūrėta prasmės diktuojamo skaidymo. 

Redaguojant Politika, be originalo teksto, naudotasi H. Rack- 
hamo vertimu į anglų kalbą, taip pat Carneso Lordo vertimu 
į anglų kalbą (Aristotle. The Politics. — Chicago; London: The 
University of Chicago Press, 1995) bei S. Žebelevo vertimu į ru- 
su kalbą (ApHcToTelb.  Couunenua 6 uembpDeX MOMAX. — 
MockBa: Mbicnb, 1984. — T. 4. — C. 375—644). Visais šiais 
leidiniais, taip pat vertėjo M. Strockio pastabomis pasinaudota 
ir rengiant paaiškinimus. 

Paaiškinimus ir dalykų bei vardų rodykles parengė šios 
knygos redaktorė Ramutė Rybelienė. 


PIRMA KNYGA 


! Turimas galvoje Platono dialogas Politikas, 258e—259d; 
plg. taip pat Ksenofonto Atsiminimus apie Sokratą, III, 4, 12. 


` Tam tikras peilis (galbūt durklas ir peilis kartu), naudo- 
tas Delfuose Apolono kulto apeigose. 


3 Euripidas. Ifigenija Aulidėje, 1400. (Visos poezijos ištrau- 
kos šioje knygoje verstos M. Strockio.) 


1 Hesiodas. Darbai ir dienos, 405. 


` Charondas — Katanos įstatymų leidėjas, gyvenęs VI a. pr. 
Kr. ar anksčiau. 


6 Epimenidas Kretietis — poetas ir pranašas, gyvenęs Kno- 
se, Kretos saloje, 596 m. pr. Kr. pakviestas į Atėnus apginti 

juos nuo maro. Pasak Diogeno Laertijaus, jis parašęs veikalą 
apie Kretos santvarką (žr. Diogenas Laertijus. Apie garsiųjų fi- 
losofų gyvenimą ir pažiūras, I, 109—115). 

7 Šie Homero žodžiai (Iliada, XX, 308) tikriausiai buvo įterp- 
ti vėliau. 

Š Homeras. Odisėja, IX, 114—115. 

? Homeras. Iliada, IX, 63. 


10 Čia Aristotelis tikriausiai turi galvoje kraujomaišą ir pa- 
našius reiškinius (plg. Nikomacho etiką, 1145a15—33, 1148b15— 
1149a20. 


U Sen. graikų k. žodis yapıxa reiškia jungtuvių ceremoni- 
ją, o ne gyvenimą santuokoje. 

'? Dedalas — legendinis skulptorius, pirmasis pradėjęs vaiz- 
duoti atmerktas akis ir judančias figūras, todėl jo skulptūros 
turėjusios būti prirakintos, kad nepabėgtų. 


5 Homeras. Iliada, XVIII, 376. 


11 Teodektas, fr. 3 (Nauck). Teodektas — IV a. pr. Kr. pir- 
mosios pusės oratorius, tragedijų autorius, Aristotelio draugas. 


5 Šie žodžiai tikriausiai paimti iš Aristotelio amžininko Fi- 
lemono (mirė 262 m. pr. Kr.) komedijos. 
té Atrodo, čia originale yra spraga. 


7 Solonas, fr. 1, 71 (Diehl). Solonas (apie 640—560 m. pr. 
Kr.) buvo ne tik poetas, bet ir Atėnų įstatymų leidėjas, įgy- 
vendinęs daugelį demokratinių reformų. 


'8 Midas — mitinis Frigijos karalius, garsėjęs savo turtais. 
Pasak mito, dievas Dionisas, norėdamas išvaduoti į jo nelais- 
vę pakliuvusį Sileną, išpildęs Mido norą: viskas, ką jis palies- 
davo, virsdavo auksu. 

!? Sen. graikų k. žodis tóxog reiškia ir „palūkanos“, ir „pa- 
likuonis“. 


>) Charetidas — nežinomas autorius. Apolodorą mini ir jo 
veikalą cituoja Varonas ir Plinijus. 


2! Talis Miletietis (apie 625—547 m. pr. Kr.) — graikų filo- 
sofijos ir matematikos pradininkas, vienas iš Mileto mokyk- 
los įkūrėjų. 

2 Tikriausiai turimas galvoje Sirakūzų tironas Dionisijas 


Vyresnysis (apie 432—367 m. pr. Kr.). 


3 Egipto karalius Amasis buvo valdinių niekinamas dėl že- 
mos kilmės. Tada jis iš auksinio dubens, kuriame visi puotau- 
davusieji kartu su juo mazgojosi kojas, padirbdino dievo sta- 
tulą ir pastatė ją mieste. Egiptiečiai ėmė ją garbinti, ir tada jis 
papasakojo jiems apie žemą jos kilmę. (Žr. Herodotas. Istorija, 
II, 172.) 


* Homeras. Iliada, I, 544. 
> Platonas. Menonas, 73b ir toliau. 


`° Gorgijas Leontinietis (483—375 m. pr. Kr.) — vienas iš so- 
fistinės filosofijos pradininkų, Empedoklio mokinys. 


> Sofoklis. Ajaksas, 293. 
2 Platonas. Įstatymai, 777e. 


> Iš tiesų septintoje ir aštuntoje Politikos knygose, kur kal- 
bama apie geriausiąją santvarką, šie klausimai neaptariami. 


ANTRA KNYGA 
! Žr. Platonas. Valstybė, 449a ir toliau. 


` Arkadai sudarė centralizuotą bendruomenių sąjungą, sa- 
votišką federacinę valstybę, kurios centras buvo Megalopolis. 

3 Žr. Aristotelis. Nikomacho etika, 1132b33—34. 
+ Zr. Platonas. Valstybė, 462c. 

` Pavyzdžiui, žr. Herodotas. Istorija, IV, 180. 
é Platonas. Valstybė, 403b. 


7 Žr. Platonas. Puota, 192c ir toliau. Aristofanas (apie 445 — 
apie 386 m. pr. Kr.) — senovės graikų poetas, komedijų kū- 
rėjas. Jis yra vienas iš Platono dialogo Puota dalyvių. 


ë Į šiuos luomus piliečiai skirstomi Platono Valstybėje. 
* Tekste yra spraga. 


W Šie žodžiai buvo priskiriami Pitagorui (apie 540—500 m. 
pr. Kr.), žymiam senovės graikų filosofui ir matematikui. 


" Bendrieji pietūs (Guootrua) — Spartoje (paaiškinimuose 
vartojamas šis skaitytojui įprastas sen. graikų polio, kurį Aris- 
totelis vadina Lakedaimonu, Lakonija, pavadinimas), Kretos sa- 
loje ir kai kuriuose kituose senovės graikų poliuose praktikuoti 
privalomi bendri pilnateisių piliečių valgymai, kurie kartu bu- 
vo ir tam tikra socialinės organizacijos forma. 


12 Žr. Platonas. Valstybė, 415d—417b, 419a—420a, 543b—c. 
3 Žr. ten pat, 425c—d. 
14 Žr. ten pat, 416e. 


15 Helotai — žemdirbiai Spartoje, kurie buvo valstybės nuo- 
savybė ir savo padėtimi beveik nesiskyrė nuo vergų. Penestai — 
tokie pavergti žemdirbiai Tesalijoje. 


'* Tekste yra spraga. 
1? Žr. Platonas. Valstybė, 451d—e. 
18 Žr. ten pat, 415a—. 


9 Žr. ten pat, 420b—c. 

2 Žr. ten pat, 451e—452a. 

Apie tai kalbama Platono [Įstatymų ketvirtoje knygoje. 
? Žr. Platonas. Įstatymai, 737d. 

> Feidonas Korintietis tikriausiai gyveno VII a. pr. Kr. 

H Žr. Platonas. Įstatymai, 734e—735a. 


> Zr. ten pat, 745e. Antrasis būstas tikriausiai buvo numa- 
tytas vedusiam sūnui. 


>° Turima galvoje Valstybėje aprašytoji santvarka. 

"7 Žr. Platonas. Įstatymai, 693d. Platonas rašė povapyta. 
?8 Šie klausimai aptariami Įstatymų šeštoje knygoje. 

2 Apie jį nėra išlikę jokių žinių. 

W Homeras. Iliada, IX, 319. 


`! Silpstant Persijos imperijai, Atarnėjas, įtvirtintas miestas 
Mažosios Azijos pakrantėje, su aplinkinėmis žemėmis sudarė 
nepriklausomą valstybę, valdomą Eubulo. Persų karvedys Au- 
tofradatas buvo apgulęs Atarnėją apie 360—350 m. pr. Kr. 


32 Nuo Periklio laikų Atėnų piliečiai iš valstybės gaudavo 
po du obolus, kad galėtų lankyti teatrą. 


3 Diofantas — žymus IV a. pr. Kr. pirmosios pusės Atėnų 
valstybės veikėjas. 


+ Hipodamas Miletietis (V a. pr. Kr.) — žymus senovės grai- 
kų architektas, sudaręs kelių graikų miestų išdėstymo planus. 


35 Spartoje vyrai nešiojo ilgus plaukus, tačiau Atėnuose tai 
buvo puošeivos požymis. 


“ Tai tikriausiai aliuzija į Platono Politika, 272b—d. Taip 
pat žr. Įstatymus, 676 ir toliau. 


347 


PAAIŠKINIMAI 


3 Perioikais buvo vadinami Kretos žemdirbiai vergai, taip 
pat laisvi Lakonijos miestų ir kaimų, išskyrus Spartą, 
gyventojai, turėję pilietines teises, o politinių — ne. 


3° Tikriausiai turimas galvoje Likurgas, legendinis Spartos 
įstatymų leidėjas, pagal tradiciją laikomas svarbiausių Spartos 
politinių institucijų ir gyvenimo būdo kūrėju. 

3 Arėjas — žiaurus ir klastingas senovės graikų karo die- 
vas. Pasak mito, jis įsimylėjo Afroditę, meilės ir grožio deivę, 
kuri jam pagimdė sūnų Erotą. Šį mitą pasakoja Hesiodas Te- 
ogonijoje, 933—937. 


* Tikriausiai turimas galvoje Spartos hegemonijos laikotar- 
pis pasibaigus Peloponeso karui (VI a. pr. Kr. — V a. pr. Kr. 
pradžia). 


* Apie šiuos įvykius kalbama: Ksenofontas. Graikijos isto- 
rija, VI, 5, 28 ir Plutarchas. Agesilajas, 31. Tebiečiai, vadovau- 
jami Epaminondo, įsiveržė į Peloponesą 369 m. pr. Kr. 


* Tikriausiai turimi galvoje VIII a. pr. Kr. antroje pusėje — 
VII a. pr. Kr. pabaigoje vykę karai. 


83 Žr. šios knygos 38-4 paaiškinimą. 


* Pagal graikų teisę, jeigu šeimoje nebūdavo sūnų, pavel- 
dėtoja tapdavo duktė, kuri turėdavo ištekėti už artimiausio gi- 
minaičio ir perduoti mirusio tėvo turtą iš šios santuokos gi- 
musiems vaikams. 


+ Tekste yra spraga. 


* Turimas galvoje spartiečių pralaimėjimas tebiečiams prie 
Leuktrų 371 m. pr. Kr. 


* Penki eforai, renkami tautos susirinkimo vieneriems me- 
tams, buvo aukščiausieji Spartos pareigūnai. 


* Išsamesnių žinių apie šiuos įvykius nėra. 

* Tikslesnių žinių apie eforų rinkimo būdą nėra. 


`, Aukščiausias valdžios organas Spartoje buvo seniūnų ta- 
rybos susirinkimas. Seniūnų tarybą (yepovoia) sudarė 28 ne 
jaunesni kaip šešiasdešimties metų žymiausių ir įtakingiausių 
Spartos giminių atstovai ir 2 karaliai, sulaukę 30 metų. Seniū- 
nai buvo renkami iki gyvos galvos. 


5l Seniūnus rinkdavo tautos susirinkimas archaišku būdu: 
iš tautos susirinkimo narių sudaryta speciali komisija iš klau- 
sos nuspręsdavo, kuriam kandidatui šaukiama garsiausiai reiš- 
kiant pritarimą; tas ir būdavo laikomas išrinktu. 

5 Spartoje karaliavo du karaliai — vienas iš dorėnų gimi- 
nės, kitas iš achajų. Sostas buvo paveldimas. Realios valdžios 


karaliai neturėjo. Karo žygiuose karalius paprastai lydėdavo 
eforai. 


5 bišiua. Šio žodžio etimologija nėra visiškai aiški. 

“ Iš pradžių laivyno vado (vavapxoc) pareigas eidavo pa- 
tys karaliai, tačiau V a. pr. Kr. pabaigoje jas perėmė eforai. 
Nors laivyno vadas buvo skiriamas vieneriems metams, jis tu- 
rėjo savo rankose didelę galią, ypač užsienio politikos srityje. 

J 8 >P P ty] 

55 Žr. Platonas. Įstatymai, 625c—638b. 

% Žr. Herodotas. Istorija, I, 65. 


> Charilajas — Likurgo vyresniojo brolio Polidekto sūnus, 
Spartos karalius. 


° Minosas — mitinis Kretos karalius, gyvenęs prieš Trojos 
karą, Dzeuso ir Europos sūnus, Ariadnės ir Faidros tėvas. Bu- 
ves žymus įstatymų leidėjas. Jo įsakymu Dedalas pastatęs Mi- 


notauro labirintą. 


s, ` aw 3 , < 
* Avėpia, š avp — vyras, žmogus. 

% Svetimšaliai turėdavo gauti specialų leidimą, kad galėtų 
gyventi Spartoje, bet ir gavę jį kartais būdavo eforų išvaromi 
už nedorą elgesį. 


sl Turimi galvoje arba 345 m. pr. Kr. įvykiai (Trečiasis 
šventasis karas), arba Agesilajo, Spartos karaliaus Agio III bro- 
lio, išsilaipinimas saloje 333 m. pr. Kr. 


6 Apie Kartaginos politines institucijas nėra beveik jokių 
žinių, išskyrus tą informaciją, kurią pateikia Aristotelis. 


9 Tekste yra spraga. 


% Kartagina buvo imperinė valstybė. Aristotelis turi galvoje 
jai pavaldžius miestus. Ar gyventojai buvo siunčiami į juos 
kaip pareigūnai, ar kaip kolonistai, ar prekybos tikslais, ne- 
aišku. 

5 Efialtas (apie 500—461 m. pr. Kr.) — Atėnų politinis vei- 
kėjas, rėmęs liaudį, kovojęs su aristokratija. 462 m. pr. Kr. jis 
įvykdė valstybinės valdžios reformą. Areopagas neteko poli- 
tinės valdžios, teisės tvirtinti tautos susirinkimo siūlomus įsta- 
tymus ir spręsti teismo bylas. 


% Periklis (495—429 m. pr. Kr.) — žymus Atėnų politinis 
veikėjas, Atėnų strategas. Žuvus Efialtui, tapo Atėnų demok- 
ratų vadu, o nuo 443 m. pr. Kr. — Atėnų valstybės valdovu. 
Periklis sudemokratino valstybės valdymą, stengėsi sušvelninti 


socialinę nelygybę. 

6? Demagogai (Snpaywyor) — liaudies vadai, politiniai vei- 
kėjai (pirmiausia Atėnų), gynę liaudies interesus. Jų įtaka po- 
litiniame valstybės gyvenime priklausė iš esmės tik nuo jų ora- 
torinių sugebėjimų. 

% Solonas suskirstė visus piliečius į keturias kategorijas pa- 


gal jų iš savo žemės gaunamas metines pajamas. 


6 Zaleukas gyveno VII a. pr. Kr. 

7 Onomakritas — Atėnų poetas ir pranašautojas, reiškęsis 
Peisistratidų tironijos laikais (apie 520—435 m. pr. Kr.). 

7 Taletas (VI—VII a. pr. Kr.) — iš Kretos salos kilęs mu- 
zikantas ir poetas, gyvenęs Spartoje. 


Z Filolajas Korintietis gyveno tikriausiai VII a. pr. Kr. 


“3 Drakonas — pirmojo rašytinio Atėnų įstatymų kodekso 
autorius (621 m. pr. Kr.). 


74 Pitakas — Mitilenės diktatorius 589—579 m. pr. Kr. Vie- 
nas iš septynių graikų išminčių. 


75 Apie Androdamą daugiau nieko nėra žinoma. 


TREČIA KNYGA 


1 Priimtaisiais į piliečius buvo vadinami tie, kurie tapdavo 
piliečiais pagal tam tikrą įstatymą ir nebuvo pilnateisiai. Pa- 
vyzdžiui, Atėnuose jie negalėjo būti archontais ir Žyniais. 


2 Atkilėliai, metekai (u£rouxou), svetimšaliai gyventojai grai- 
kų poliuose, neturėjo politinių teisių. Jų padėtį reguliavo tarp- 
valstybinės sutartys. Pats Aristotelis gyveno Atėnuose kaip me- 
tekas, globojamas tokios sutarties, sudarytos tarp Atėnų ir Ma- 
kedonijos. 


3 Teisme atkilėliui turėdavo atstovauti globėjas, kurį jis iš- 
sirinkdavo iš pilnateisių piliečių. Kitose srityse, išskyrus juri- 
dinę, atkilėliai būdavo savarankiški. 


e > we o œ 


aštuoniolikos metų. 


` Sulaukę tam tikro amžiaus piliečiai būdavo atleidžiami 
nuo dalyvavimo tautos susirinkime ir teismuose ir nuo kari- 
nės tarnybos. 

° Apie Gorgiją Leontinieti žr. I knygos 25-ą paaiškinimą. Jo 
ironiška pastaba apie larisiečius grindžiama žodžių žaismu: 

Šnutovpyoc reiškia ir „meistras, amatininkas“, ir „pareigūnas“; 
Aapioatoc reiškia ir larisietį, ir tam tikrą indą „larisą“, paga- 
minta Larisos puodžių; Aapiooxo160;— Larisos puodžius, „la- 
risų“ gamintojas. 


7 Peisistratidų tironija Atėnuose buvo nuversta 510 m. pr. 
Kr. Tironas Hipijas buvo priverstas išvykti iš Atėnų. Valdžią 
į savo rankas paėmė demokratų vadovas Kleistenis iš Alkme- 
onidų giminės. Nuo 509 m. pr. Kr. jis įgyvendino daugelį re- 
formų. Svarbiausioji iš jų buvo keturių senųjų gimininių filių 
panaikinimas ir dešimties naujų teritorinių filių sudarymas. Vi- 
sa Atikos teritorija buvo padalyta į 100 demų, smulkiausių te- 
ritorinių administracinių vienetų. Kleistenis sulygino vietinių 
gyventojų ir atkilėlių teises. Pilietybė buvo nustatoma pagal 
priklausymą demui. 


8 Sen. graikų k. žodis mwóAu reiškia ir miestą, ir valstybę. 
Du miestai, esantys skirtingose vietose, gali sudaryti vieną 
politinį vienetą — valstybę, tačiau tai gali būti ir skirtingos 
valstybės. 


* Babiloną persai, vadovaujami Kiro, užkariavo 538 m. pr. Kr. 
W Šis žodis originale tikriausiai yra įterpinys. 
" Euripidas. Eolas, fr. 16. 


1? Jasonas — Ferų tironas, pajungęs savo valdžiai visą Te- 
saliją. 370 m. pr. Kr. buvo nužudytas, aristokratams surengus 
sąmokslą. 


13 Tekste yra spraga. 

H Xspvę, B yeip — „ranka“. 

IS Šie žodžiai buvo priskiriami Solonui. 

'* Manoma, kad šie žodžiai yra įterpinys. 


7 Homeras. Iliada, IX, 648; XVI, 59. 


352 


PAAIŠKINIMAI 


18 Populiariais samprotavimais (šĘoTtepixo! 2Xoyou Aristotelis 
vadina veikalus, kurie buvo skirti ne specialiai jo mokiniams, 
bet plačiajai publikai. Kitu požiūriu, šiuo terminu vadinamos 
retorikos ar dialektikos pratybos, kurios buvo Aristotelio mo- 
komosios veikos dalis. 


1? Vargu ar šie žodžiai priklauso Aristoteliui. 


20 Sen. graikų k. žodis noħteta reiškia ir santvarką apskri- 
„ir tam tikrą demokratinės santvarkos formą. 


o 


ta 
21 Aristotelis. Nikomacho etika, 1131a14—24. 
22 Likofronas — galbūt Gorgijo mokinys. 


2 Megaros teritorija ribojosi su Korinto teritorija, nors pa- 
tys miestai buvo palyginti toli vienas nuo kito. 


24 Žr. Nikomacho etikos V knygą. 
2 Remiamasi Nikomacho etika, 1129b25—1130a5. 


% „Kur jūsų nagai ir dantys?“ (Aisopas. Pasakėčios, 241.) 
Antistenas (apie 444—365 m. pr. Kr.) — graikų filosofas, Sok- 
rato mokinys, kinikų mokyklos įkūrėjas. 


27 Ostrakizmas (gr. Ootpaxov — šukė) — „šukelių teismas“, 
įvestas Atėnuose Kleistenio VI a. pr. Kr. pabaigoje. Kiekvienas 
tautos susirinkimo narys užrašydavo ant šukės politinio vei- 
kėjo, jo manymu, pavojingo Atėnų demokratinei santvarkai, 
vardą. Asmuo, prieš kurį pasisakydavo susirinkimo dauguma, 
dešimčiai metų buvo ištremiamas iš Atėnų, tačiau jam buvo 
paliekamos pilietinės teisės ir turtas. 

25 Pasak tos mito versijos, kurią turi galvoje Aristotelis, lai- 
vas „Argo“ atsisakė priimti Heraklį dėl jo labai didelio svorio. 

? Periandras — Korinto tironas 627—585 m. pr. Kr. Jo val- 
dymo metu suklestėjo Korinto ūkis ir kultūra. Vėlyvoji anti- 
kos tradicija priskyrė jį prie septynių išminčių. Trasibulas — 

Mileto tironas. Tokią istoriją pasakoja Herodotas (V, 92), tik 
joje Trasibulas duoda patarimą Periandrui. 


3% Agamemnonas — mitinis Mikėnų karalius, vadovavęs 
graikų kariuomenei kare prieš Troją, vienas iš svarbiausių Ho- 
mero Iliados herojų. 


3! Homeras. Iliada, II, 391—393. Paskutinės eilutės mus pa- 
siekusiame Homero tekste nėra. 


32 Alkajas (VII a. pr. Kr.) — senovės graikų poetas iš Miti- 
lenės (Lesbo s.). Kilęs iš senos aristokratų giminės, dalyvavo 
politinių grupuočių kovoje, palaikė aristokratų pretenzijas į 
valdžią. Dėl to buvo ištremtas iš Graikijos ir atsidūrė Egipte. 
Vėliau tironas Pitakas (žr. II knygos 74-ą paaiškinimą) leido 
jam grįžti į tėvynę. Antimenidas — Alkajo brolis. 


3 Alkajas, fr. 87 (Diehl). 

* T.y. Trojos karo laikotarpiu. 

3 Taip atsitiko, pavyzdžiui, Kirenėje ir Efese. 
3 Žr. I knygos 22-a paaiškinimą. 

37 Žodžiai iš prisiekusiųjų priesaikos Atėnuose. 
38 Homeras. Iliada, X, 224. 

32 Ten pat, II, 372. 


*“ Tekste yra spraga. 


KETVIRTA KNYGA 
1 Platonas. Politikas, 302e—303b. 


2 Šis požiūris dėstomas Aristotelio Meteorologikoje (364a19). 
Tokio skirstymo pagrindas yra tai, kad vėjas, pučiantis iš sau- 
lėtekio pusės, esąs šiltesnis, o pučiantis iš saulėlydžio pusės — 
šaltesnis. Šiaurės ir pietų vėjai pučią dažniausiai. 

3 Immischo nuomone — „nuo gerai sumaišytos dermės“. 
* Herodotas. Istorija, III, 20. 
5 Kolofono ir Lidijos karalystės karast vyko VII a. pr. Kr. 


pirmoje pusėje. 

6 Žr. Platonas. Valstybė, 369d—371e. 

7 Homeras. Iliada, II, 204. 

8 Tikriausiai turima galvoje Platono Valstybė, 557c—558c. 

? Dinastija — tokia valdymo forma, kai valdžią kontroliuoja 
kelios įtakingos šeimos. 

10 Platonas Valstybės VIII ir IX knygose išvardija ir apta- 
ria, be aristokratijos, timokratiją, oligarchiją, demokratiją ir tiro- 
niją. Nežinia, kokius kitus autorius Aristotelis čia turi galvoje. 

U Skliaustai Jacksono. 

12 Skliaustai G. P. Gooldo. Kituose vertimuose: „kuo ski- 
riasi aristokratijos viena nuo kitos ir aristokratija nuo politėjos“. 

13 Draugystės ženklas (couBolov) — pusė kokio nors daik- 
to, pavyzdžiui, monetos, kurį perlauždavo pusiau sudarantys 
svetingumo sutartį. Tos pusės būdavo tarsi atpažinimo žen- 
klas. Sudėjus dvi puses, būdavo galima įsitikinti tarp šeimų 
egzistuojant svetingumo ryšius. 

14 Žr., pavyzdžiui, Nikomacho etikos 1101a14—16. 

5 Fokilidas, fr. 12 (Diehl). Fokilidas — VI a. pr. Kr. graikų 
poetas iš Mileto, hegzametru kūręs pamokomus posakius — 
gnomas. | 

16 Neaišku, kas čia turimas galvoje, galbūt, kaip dažnai nu- 
rodoma, Solonas ar Teramenas — vienas iš 411 m. pr. Kr. Atė- 


nuose įvykusio oligarchinio perversmo vadovų, nuosaikios oli- 
garchijos šalininkas. Kai 404 m. pr. Kr. Spartos kariuomenė už- 

ėmė Atėnus, Teramenas kartu su Kritiju vadovavo Trisdešim- 
čiai tironų, paėmusių valdžią į savo rankas. Kritijo ir kraštu- 
tinių oligarchų įsakymu buvo nubaustas mirtimi. C. Lordo 
nuomone, įtikimiausi pretendentai būtų Pilypas II (382—336 m. 
pr. Kr.), Makedonijos karalius, padėjęs pagrindą Makedonijos 
viešpatavimui Graikijoje, ir Antipatras (m. 319 m. pr. Kr.), Ma- 
kedonijos karvedys. Dar kitu požiūriu, tai galėtų būti tik Alek- 
sandras Makedonietis. 


" Arba galėtų būti: „politėjose“. 
18 Apie Teleklį Miletietį daugiau nėra jokių žinių. 
1? Pasak kitos versijos — „[kitus] piliečius“. 


20 Patarėjai (npoovio:) kai kuriose valstybėse sudarė tary- 
bą, kurios uždavinys buvo rengti įstatymų projektus ir pateikti 
juos tautos susirinkimui. Įstatymų sergėtojai (vopopúłřaxec) 
Atėnuose turėjo žiūrėti, kad nebūtų siūlomi valstybei žalingi 
įstatymai, ir persekioti tuos, kurie tokius įstatymus pasiūlyda- 
vo. Jų užduotis taip pat buvo saugoti esamus įstatymus ir tau- 
tos susirinkimo nutarimus. 


>! Choregų pareiga Atėnuose buvo savo lėšomis organizuoti 
ir parengti varžyboms vieną iš chorų. Jais buvo skiriami ati- 
tinkamą turto cenzą turintys piliečiai. 

> Javų seikėtojai būdavo reikalingi nepriteklių metais ar- 
ba kai valstybė gaudavo grūdų dovanų. 

2 Kareivių įrankis (jo tiksli forma nežinoma). Čia minimas 
kaip dviem tikslams tinkamo įrankio pavyzdys. 

> Taryba (Bovin) — tos pačios šaknies žodis kaip ir pata- 
rėjai (npoBoL40:), ir tai dar labiau išryškina prieštaravimą. 

> Galbūt čia turimi galvoje Solono įstatymai dėl moterų, 
apie kuriuos rašė Plutarchas (Solonas, 21). 
P 

* Galimas daiktas, čia turimas galvoje demokratijos nuver- 
timas Megaroje 424 m. pr. Kr. 


> Skliaustai Hayducko. 
8 Lambinus intarpas. 


2 Turimi galvoje tokie atvejai, kai kas nors, ištremtas už 
netyčinę žmogžudystę, sugrįžęs būdavo kaltinamas jau kita, ty- 
čine, žmogžudyste. Freata — vietovė netoli Pirėjo ant jūros 
kranto. Kaltinamasis priplaukdavo valtimi prie kranto ir gin- 
davosi iš valties. (Žr. Aristotelis. Atėnų politėja, 57, 3—4.) 


PENKTA KNYGA 


! Lisandras, Spartos karvedys (m. 395 m. pr. Kr.), siekė pa- 
naikinti paveldimą Herakleidų valdžią (apie tai rašo Plutar- 
chas: Lisandras, 30). Pausanijas — tikriausiai Spartos karalius 
480—467? m. pr. Kr., laimėjęs pergalę prieš persus mūšyje prie 
Platajų. Tačiau kai kurie tyrinėtojai nurodo jo anūką, valdžiusį 
408—394 m. pr. Kr., Lisandro amžininką. 


> Tikriausiai turimas galvoje 390 m. pr. Kr. įvykęs perver- 
smas Rode, kai Spartai palankūs rodiečiai sukilo prieš demok- 
ratiją ir išvijo iš miesto Atėnų šalininkus. 

3 Oinofitų mūšis įvyko 456 m. pr. Kr. Nėra žinoma, kada 
Tebuose demokratiją pakeitė oligarchija, valdžiusi Peloponeso 
karo metu. 


* Neaišku, kokie Megaros įvykiai turimi galvoje. 


° Gelonas, Gelos (Sicilija) tironas, paprašytas pagalbos iš Si- 
rakūzų išvytų aristokratų, 485 m. pr. Kr. užkariavo Sirakūzus 
ir tapo jų tironu. 


° Tai įvyko 473 m. pr. Kr. (žr. Herodotas. Istorija, VII, 170). 

7 Tikriausiai turima galvoje mėnesio diena, kurią 494 m. 
pr. Kr. įvyko mūšis (žr. Plutarchas. Apie moterų narsumą, 4). 
Kleomenas — Spartos karalius, valdęs apie 520—490 m. pr. Kr. 
Apie jo žygį prieš Argą žr. Herodotas. Istorija, VI, 76—83. 


8 Peloponeso karo metu Atėnų kariuomenė buvo sudaro- 
ma iš turtingesniųjų piliečių pagal sąrašą, o laivyne tarnau- 
davo vargingesnieji piliečiai. Aristotelio laikais kariuomenę su- 
darė daugiausia samdomi kariai. 


* Orėjas (senesnis pavadinimas — Hestiaja), Eubojos mies- 
tas, IV a. pr. Kr. pradžioje buvo Spartos įtakos sferoje ir turė- 
jo oligarchinę santvarką. 377 m. pr. Kr. jis atsikratė Spartos 
įtakos ir įstojo į Antrąją Atėnų jūrų sąjungą. Galimas daiktas, 
kad santvarkos pasikeitimas susijęs su šiuo įvykiu. 

10 Sibaris — achajų kolonija, įkurta 720 m. pr. Kr., garsėju- 
si turtingumu. Išvaryti troizeniečiai įsikūrė Krotone, kuris pra- 
dėjo karą prieš Sibarį ir 510 m. pr. Kr. jį sugriovė. Išsames- 
nių Žinių apie šiuos įvykius nėra. 

1 Nieko nėra žinoma apie įvykius Bizantijuje ir Antisoje. 

12 Kovos Zanklėje kilo dėl pabėgėlių antplūdžio numalši- 
nus jonėnų sukilimą prieš persus 494 m. pr. Kr. Apie tai žr. 
Herodotas. Istorija, VI, 22—24. 

5 Apie šiuos įvykius nėra žinių. 

14 Sirakūzų tironas Trasibulas buvo išvytas 467 m. pr. Kr. 

15 Trakijos miestas Amfipolis buvo įkurtas 437 m. pr. Kr. 
kaip Atėnų kolonija. Tikriausiai apie 370 m. pr. Kr. atėniečiai 
kolonistai buvo išvyti iš Amfipolio, ir miestas buvo įjungtas į 
Chalkidės sąjungą. 

16 Čia šis sakinys nedera. Newmano nuomone, jis turėtų 
būti I, 5 (1301a), kitų leidėjų nuomone — 1301b. 

17 Klazomenai (netoli Smirnos) iš dalies buvo įsikūrę nedi- 
delėje saloje, kurią Aleksandras pylimu sujungė su žemynu. 


18 Notijas buvo Kolofono uostas. 
1? Pirėjas — Atėnų uostas. 


20 Šie įvykiai paprastai siejami su Gamorio oligarchijos pe- 
riodo pabaiga. Gamoris buvo nuverstas demokratijos šalinin- 
kų, o netrukus, 485 m. pr. Kr., įsigalėjo Gelono tironija. 

21 Šis sakinys grindžiamas neišverčiamu žodžių žaismu: 
apxn reiškia ir „pradžia“, ir „valdžia“, „valdymas“. „Pradžia 
yra pusė visumos“ — paplitusi graikų patarlė (plg. liet. „Ge- 
ra pradžia — pusė darbo“). 


2 Šie įvykiai, apie kuriuos nėra smulkesnių žinių, greičiau- 
siai vyko tarp 479 m. pr. Kr. ir 446 m. pr. Kr., kai Hestiaja 
pateko Atėnų valdžion. 

3 Plačiau apie šiuos įvykius rašo Plutarchas (Pamokymai 
apie valstybės valdymą, 32). 

2: Apie sukilimą Mitilenėje prieš Atėnus 428 m. pr. Kr. pla- 
čiau rašo Tukididas (Istorija, III, 2). 

5 Apie šiuos įvykius išsamesnių žinių nėra. 

26 Tikriausiai tai tas pats įvykis, apie kurį kalbama 1301b. 

"7 Žemiausias atėniečių sluoksnis nedalyvaudavo jokiuose 
kariniuose veiksmuose, tačiau Salamino mūšio (480 m. pr. Kr.) 
metu Temistoklis išleido įsakymą visus juos priimti į laivyną 
irkluotojais. Apie tai rašo Plutarchas (Temistoklis, 10). 

28 Oligarchijos sukilimas Arge įvyko 418 m. pr. Kr. 

22 Sirakūzų apgultis karo žygio į Siciliją metu baigėsi atė- 
niečių pralaimėjimu 413 m. pr. Kr. Viena pirmųjų demokrati- 
jos apraiškų buvo pareigūnų rinkimas burtais. 

3 Apie šiuos įvykius išsamesnių žinių nėra. 
3l Tai atsitiko apie 580 m. pr. Kr. 


32 Turima galvoje oligarchinė santvarka Atėnuose 411 m. 
pr. Kr. 


3 Apie šiuos įvykius išsamesnių Žinių nėra. 

% Tikriausiai tai atsitiko 390 m. pr. Kr. Turbūt iš pinigų, 
kurie buvo skirti laivams statyti ar remontuoti, liaudies vadai 
mokėjo algas liaudžiai už dalyvavimą tautos susirinkime ir 
pan. Trierarchas — trieros (karo laivo su trimis eilėmis irklų) 
kapitonas arba pilietis, savo lėšomis išlaikęs trierą ir jai va- 
dovavęs, kaip buvo Atėnuose. 


35 Tikriausiai čia kalbama apie Ponto Heraklėją, kolonizuotą 
Megaros VI a. pr. Kr. viduryje. Išsamesnių Žinių apie šiuos 
įvykius nėra. 

* Tikriausiai tai tie patys įvykiai, apie kuriuos kalbama 
1300a. 


* Daugiau žinių apie tai nėra. 


35 Viešąsias prievoles (vadinamąsias liturgijas) turėdavo at- 
likti pasiturintys piliečiai (įrengti trieras, surinkti ir išlaikyti jų 
įgulas, padengti chorų išlaidas ir kt.) 

? Tikriausiai Trasibulo tironija apie 600 m. pr. Kr. (žr. He- 
rodotas. Istorija, I, 20). Pritanas Milete ir kai kuriuose kituose 
senovės graikų poliuose buvo valstybės valdovas. 


* Peisistratas pirmą kartą tapo Atėnų tironu 561 m. pr. Kr. 
Du kartus buvo netekęs valdžios ir du kartus vėl ją atsikovo- 
jo (apie tai žr. Herodotas. Istorija, I, 59—64). Teagenas buvo Me- 
garos tironas VII a. pr. Kr. Jis gynė paprastų Žmonių intere- 
sus. Išsamesnių Žinių apie minimą incidentą nėra. Dionisijas 
Vyresnysis tapo Sirakūzų tironu 405 m. pr. Kr. Dafuajas — vie- 
nas iš Sirakūzų karvedžių. 

*! Ligdamidas tapo Nakso tironu apie 540 m. pr. Kr. (žr. He- 
rodotas. Istorija, I, 61 ir 64; Aristotelis. Atėnų politėja, 15). 


* Apie visus šiuos įvykius išsamesnių žinių nėra. 


* Trisdešimt tironų valdė Atėnus 404—403 m. pr. Kr., o Ke- 
turių šimtų taryba, pakeitusi Penkių šimtų tarybą, — po 411 m. 
pr. Kr. įvykusio oligarchinio perversmo. 


* Draugijomis (ėto1peia) buvo vadinami politiniai klubai, 
paprastai oligarchiniai, turėję tikslą nuversti demokratiją. 


$ Hiparinas, žymus sirakūzietis, buvo Dionisijo Vyresniojo 
uošvis. 

*“ Apie šiuos įvykius išsamesnių žinių nėra. Amfipolis iš 
pradžių buvo Atėnų kolonija. 

Y Charetas buvo Atėnų karvedys. Perversmas Aiginoje ga- 


lėjo būti rengiamas tuo metu, kai jis buvo Korinte, — 367 m. 
pr. Kr. 


* Apie Farsalo oligarchiją Aristotelio laikais išsamesnių ži- 
nių nėra. Nuo 350 m. pr. Kr. miestas buvo politiškai priklau- 
somas nuo Makedonijos. 


? Timofanas tapo Korinto tironu karo su Argu metu (350 m. 
pr. Kr.); vėliau jis buvo nužudytas brolio Timoleono, siekusio 
atkurti demokratiją (žr. Plutarchas. Timoleonas, 4). 


% Aleuadai — Tesalijos valdovų giminė. Simas — tikriau- 
siai Simas Larisietis, padėjęs Makedonijos karaliui Pilypui už- 
grobti Tesaliją 342 m. pr. Kr. Apie įvykius Abide išsamesnių 
Žinių nėra. 


`l Tikriausiai tai atsitiko prieš karus su Persija. 


> Apie visus šiuos įvykius smulkesnių žinių nėra. 
`“ Mergelių sūnūs — nesantuokiniai spartiečių sūnūs. Ne- 
santuokiniai ryšiai buvo skatinami Pirmojo Mesėnijos karo me- 

tu (VIII a. pr. Kr. pab.) siekiant, kad nesumažėtų gyventojų. 
Lygiaisinis Spartoje buvo vadinami piliečiai, spartiatai, kurie bu- 
vo auklėjami valstybės lėšomis, dalyvaudavo bendruosiuose 
pietuose ir t. t. Tarantas buvo įkurtas 708 m. pr. Kr. 


`: Lisandras buvo žymus Spartos laivyno vadas Pelopone- 
so karo pabaigoje, laimėjęs pergalę prieš Atėnus. Karalius Pau- 
sanijas II bandė sukliudyti jam, kai jis buvo pasiųstas į Atė- 
nus padėti Trisdešimčiai tironų 403 m. pr. Kr. Karalius Age- 
silajas, kurį Lisandras lydėjo žygyje į Mažąją Aziją 396 m. pr. 
Kr., pavydėdamas jam šlovės ir populiarumo, galų gale pa- 
skyrė jį „mėsos dalytoju“. Apie tai žr. Plutarchas. Lisandras, 
21, 23. 


5 Kinadono sąmokslas prieš „lygiuosius“ 398 m. pr. Kr. 
buvo atskleistas, ir jis buvo nužudytas. 


` Kalbama apie Antrąjį Mesėnijos karą VII a. pr. Kr. pa- 
baigoje. Pasak Pausanijo, tuomet Spartoje buvo nederliaus me- 
tai, po kurių prasidėjo neramumai. Tirtajas — VII a. pr. Kr. 
antrosios pusės poetas. Yra išlikę jo poemos Gera tvarka frag- 
mentų (fr. 2—5 Diehl). 


> Pausanijas (500—449 m. pr. Kr.), vadovavęs graikų ka- 
riuomenei karų su Persija metu, nebuvo karalius, jis buvo tik 
regentas, kol karalius Plistarchas (Leonido sūnus) buvo nepil- 
nametis. Hanonas — tikriausiai Kartaginos karvedys, kariavęs 
Sicilijoje prieš Sirakūzų tironą Dionisiją Vyresnįjį apie 400 m. 
pr. Kr. 

* T.y. iš aristokratijos į demokratiją. Galimas daiktas, tai 
atsitiko po Atėnų pralaimėjimo Sirakūzuose 413 m. pr. Kr. 


> Tekste yra spraga. 
“ Nusižudžius pirmajai žmonai, Sirakūzų tironas Dionisi- 


jas Vyresnysis vedė iškart dvi moteris. Viena iš jų buvo Epi- 

zefiro Lokru aristokrato duktė. Su ja Dionisijas susilaukė sū- 
naus Dionisijo Jaunesniojo. Kai 357 m. pr. Kr. Dionas išvijo 
Dionisiją Jaunesnįjį iš Sirakūzų, šis nuvyko į Lokrus ir ten įve- 
dė tironiją. 

él Turimas galvoje Peloponeso karo laikotarpis. 


€ Turimas galvoje vadinamasis soritas — negalima nusta- 
tyti, kiek grūdų sudaro krūvą. 

& Kai kurie leidėjai praleidžia šiuos žodžius. 

& Čia, matyt, turima galvoje tam tikra ostrakizmo forma, 
tačiau apsiribojanti siuntimu į pasiuntinybes, karo žygius ir 
pan. 

6 Terminas „būrys“ (AOxOC) paprastai buvo vartojamas kal- 
bant apie karinius junginius, tačiau vėliau pradėtas vartoti ir 
socialinės klasifikacijos reikalui. Čia gali būti taip vadinamos 
bendrųjų pietų grupės. 

66 Apie nesusivaldymą (dxpaoia) plačiau žr. Aristotelio Ni- 
komacho etiką, 1145a15—1152a36. 


“' Fr. 883 (Nauck), iš nežinomos pjesės. 


6 Jie būdavo siunčiami iš vienos graikų valstybės į kitą da- 
lyvauti įvairiose religinėse šventėse bei žaidynėse, taip pat iš- 
klausyti orakulų. 


@ Feidonas buvo Argo tironas VII a. pr. Kr. viduryje. Mile- 
to tironas Trasibulas (612 m. pr. Kr.) prieš tai buvo karvedys, 
taip pat Akraganto tironas Falaridas (572 m. pr. Kr.) 


7 Kipselas tapo Korinto tironu 657 m. pr. Kr. Apie Peisist- 
ratą ir Dionisiją Vyresnįji žr. šios kn. 40-4 paaiškinimą. 


71 Šis terminas (Ė9voc) vartojamas kalbant apie ne graikus. 
Taip pat žr. Aristotelio samprotavimus Politikoje, 1261a. 

7? Kodras — mitinis paskutinysis Atėnų karalius. Pasak le- 
gendos, Delfų orakulas išpranašavo, kad dorėnų karo su atė- 
niečiais metu Atėnai nebus užgrobti, jeigu Zus jų karalius. 
Kodras pasiryžo išgelbėti miestą: persirengęs elgeta, jis susi- 
kivirčijo su priešais ir buvo nužudytas. Kiras išvadavo Persiją 
nuo medų valdžios ir tapo pirmuoju Persijos imperijos kara- 
liumi VI a. pr. Kr. viduryje. Lakedaimono įgyta teritorija tik- 
riausiai buvo Mesėnija. Apie Makedonijos užkariavimus žr. 
Herodoto Istorijos VIII knygą. Molosai — gentis, pasak legen- 
dos, atkeliavusi iš Tesalijos į Epirą. Neoptolemas, Achilo sū- 
nus, užkariavo molosus ir tapo jų karaliumi. Apie tai žr. Plu- 
tarchas. Piras, 1. 


3 Aristogeitonas, kilęs iš garsios Atėnų giminės, sudarė są- 
mokslą su Harmodiju, siekdami nužudyti Peisistratidus Hipar- 
chą ir Hipiją. 514 m. pr. Kr. šventės metu jie nužudė Hipar- 
chą, o Hipijui pavyko išvengti pavojaus. Apie šiuos įvykius 
žr., pavyzdžiui, Aristotelio Atėnų politėją, 18. 


74 Apie Periandrą žr. III kn. 27-4 paaiškinimą. Ambrakija bu- 
vo Korinto kolonija. 


 Pausanijas — jaunuolis makedonietis, 336 m. pr. Kr. nu- 
žudęs karalių Pilypą. Atalas buvo Pilypo žmonos Kleopatros 
dėdė. Apie Aminto r Derdo konfliktą išsamesnių Žinių nėra. 
Amintas tikriausiai buvo Makedonijos karalius (IV a. pr. Kr. 
pradžioje). „Pasigyrė intymiais ryšiais su juo“ — graikišką teks- 
tą galima suprasti ir taip: „pasišaipė dėl jo jauno amžiaus“ 
(xaVYNGaGSai eis tnv nùxiav aùtov). 


7% Euagoras — Kipro miesto Salamino karalius, nužudytas 
374 m. pr. Kr. 


7 Archelajas — Makedonijos karalius, valdęs 413—399 m. 
pr. Kr. Jis buvo nužudytas per medžioklę. Ši įvykį mini Plutar- 
chas (Apie Erotą, 23). 

78 Kotisas, Trakijos karalius, buvo nužudytas 358 m. pr. Kr. 


? Pentilidai — Mitilenės valdovų giminė, kildinusi save iš 
Pentilo, nesantuokinio Oresto sūnaus. Apie šiuos įvykius (apy- 
tikriai VII a. pr. Kr.). užsimenama Alkajo poezijoje (fr. 22 ir 
kt., Diehl.). 

8) Euripidas, senovės graikų tragedijų kūrėjas, Makedonijos 
karaliaus Archelajo kvietimu apsigyveno jo rūmuose 408 m. 
pr. Kr. ir 406 m. pr. Kr. čia mirė. 

81 Persijos karalius Kserksas buvo nužudytas 465 m. pr. Kr. 
Darėjas — vyresnysis jo sūnus, Artapanas — jo numylėtinis, as- 
mens sargybinis. 

82 Sardanapalas — paskutinysis Asirijos karalius. 

85 Tikriausiai turimas galvoje Ktesijas Knidietis (apie 400 m. 
pr. Kr.), Persijos karaliaus Artakserkso II rūmų gydytojas, 23 


knygų veikalo Persika, kuriame pasakojama Asirijos, Medijos 
ir Persijos istorija, autorius. 


% Dionisijas Jaunesnysis, Sirakūzų tironas, buvo nuverstas 
357 m. pr. Kr. Dionas — Sirakūzų tironas, Platono mokinys, 
norėjęs konstitucinėmis reformomis įgyvendinti Sirakūzuose jo 
valstybės teoriją. Kovojo su Dionisiju dėl valdžios. 

Š Kiras vadovavo persų sukilimui prieš medus. Astiagas — 
paskutinysis Medijos karalius, valdęs 594—559 m. pr. Kr. Pa- 
sak kai kurių istorikų, Kiras buvo Astiago anūkas. 


% Amadokas — trakų genties odrisų valdovas. 


$? Ariobarzanas, Persijos satrapas Ponte IV a. pr. Kr. vidu- 
ryje, dalyvavo satrapų sukilime prieš karalių, buvo savo sū- 
naus Mitridato išduotas ir nukryžiuotas. 


88 Hesiodas. Darbai ir dienos, 25. 


89 Gelonas — Sirakūzų tironas 485—478 m. pr. Kr. Jį pa- 
keitė brolis Hieronas, miręs 467 m. pr. Kr. Po jo valdė Tra- 

sibulas, sugebėjęs eliminuoti Gelono sūnų, tačiau tik susilpnin- 
damas visos šeimos pozicijas. Gelono dinastijos tironija žlugo 
466 m. pr. Kr. 


* Teopompas — Spartos valdovas VIII a. pr. Kr. antroje 
pusėje. 
"l Žr. III kn. 27-ą paaiškinimą. 


322 Kipselidai, Korinto tironai, dovanojo dovanas šventykloms 
Olimpijoje ir Delfuose. Žymiausia iš jų — milžiniška auksinė 
Dzeuso statula Olimpijoje. 

* Peisistratas pradėjo statyti Atėnuose Dzeuso Olimpiečio 


šventyklą, toliau statybą tęsė jo sūnus Hipijas, tačiau neužbaigė. 


** Samo tironas Polikratas (valdė 532—522 m. pr. Kr.) pa- 
puošė miestą daugeliu statinių. Žinomiausi iš jų — Heros 
šventykla ir vandentiekis. 


3 Fr. 85 (Diels-Kranz). 
% 670—570 m. pr. Kr. 


? Kleistenis buvo Ortagoro proanūkis. Čia kalbama apie 
pergalę varžybose. 


* Žr. Plutarchas. Solonas, 31. 

2 Korinte tironija įsigalėjo apie 657 m. pr. Kr. 
10 Žr. Platonas. Valstybė, VIII, IX kn. 

0! Žr. ten pat, 546a—d. 


102 Mironas tikriausiai buvo Kleistenio brolis. 


W Apie Antileontą išsamesnių žinių nėra. 
M Šie žodžiai, atrodo, yra įterpinys. 


S5 Apie Kleaudrą žr. Herodotas. Istorija, VII, 154—155. 

1 Apie Anaksilają žr. Herodotas. Istorija, VI, 23; VII, 165, 170. 


107 Tikriausiai čia yra įsivėlusi klaida ir turėtų būti „oligar- 
chiškai“ arba „timokratiškai“ (tai Platono terminas). 


18 Žr. Platonas. Valstybė, 551d. 
1 Žr. ten pat, 555c—d. 


"0 Tekste yra spraga. Toliau kalbama apie demokratiją 
(plg. Platonas. Valstybė, 557b). 


ŠEŠTA KNYGA 
! Šio aptarimo Politikoje, kokia ji yra išlikusi, nėra. 
> Oligarchija — nedaugelio (turtingųjų ir galingųjų) valdžia. 
3 Neaiškus sakinys. Galbūt tai įterpinys. 
* Tai buvo praktikuojama Atėnuose. 
` Skliaustai G. P. Gooldo. 
° Apie Mantinėjos santvarką išsamesnių žinių nėra. 


7? Oksilas — Elidės valdovas, vadovavęs Herakleidų skver- 
bimuisi į Peloponesą. 


5 Apie afitiečių įstatymus išsamesnių žinių nėra. 
* Nė vienas komentatorius nėra pateikęs tinkamo paaiški- 
nimo, kaip tai reikėtų suprasti. 


10 Tikriausiai turimi galvoje 401 m. pr. Kr. neramumai Ki- 
renėje, kai buvo nužudyti 500 turtingųjų. Apie šiuos įvykius 
pasakoja Diodoras Sicilietis (XIV, 34). 


'! Apie Kleistenį žr. III kn. 7-ą paaiškinimą. Taip pat žr. He- 
rodotas. Istorija, V, 66, 69—73; VI, 131. 


©? Kirenėje demokratija įsigalėjo apie 462 m. pr. Kr. 

13 Senovės graikai didelę reikšmę teikė nerašytiems įstaty- 
mams (&ypapoı vouo:), diegusiems prigimtinės teisės normas. 
Jie buvo laikomi esančiais dieviškos kilmės, jų nebuvo galima 
pažeisti. 

"* Aliuzija į mitą apie Danajo dukteris, vestuvių naktį nu- 
žudžiusias savo vyrus ir už tai nubaustas: Hade jos turėjusios 
be paliovos pilti vandenį į kiaurą statinę. 


I5 Šis pavyzdys atrodo esąs klaidingas įterpinys. Vienuoli- 
ka Atėnuose atliko abi funkcijas. 


16 Atėnuose ir kitur jaunuoliai nuo aštuoniolikos iki dvi- 
dešimties metų būdavo mokomi karinių dalykų. Šie mokomieji 
būriai atlikdavo policijos ir vidaus kariuomenės funkcijas. 


V Turimos galvoje teatrų varžybos. 


SEPTINTA KNYGA 


1! Žr. III kn. 17-ą paaiškinimą. Neaišku, ar čia Aristotelis 
turi galvoje savo paties populiarius veikalus, ar kitų filosofų. 

> Arba „politėjinis“. 

3 Aristotelio vartojamas žodis sOnpana gali būti verčiamas 
ir „klestėjimas, laimė, geras gyvenimas“, ir „teisingi poelgiai, 
geri darbai“, lygiai kaip ir veiksmažodis eù npdttEwv. 

* Tekste, atrodo, yra spraga, ir įterpiamas papildymas tu- 
rėtų atitikti trūkstamo teksto prasmę. 

` Kai kurie leidėjai šį sakinį deda prieš „nes puikumui bū- 
dinga pasireikšti kiekybe ir dydžiu“. 

° T.y. bendruomenė, susidedanti iš kaimų, kuriuos sieja tar- 
pusavio ryšiai ir prekyba, kurie vra susivieniję gynybos tiks- 
lais, bet ne politiniam gyvenimui. 

7 Stentoras — vienas iš Homero karių, šauklys, galėjęs „su- 
rikt kaip penkios dešimtys vyrų“ (Iliada, V, 385—386). 
Š Toliau išlikusiame Politikos tekste apie tai nekalbama. 


* Pirėjas, Atėnų uostas, buvo už kelių kilometrų nuo miesto 
ir ilgomis sienomis buvo sujungtas su juo. Jo prieplaukos bu- 
vo įtvirtintos, kad galėtų atlaikyti puolimus iš jūros. Panašiai 
buvo Megaroje, Korinte ir kituose miestuose. 


10 T.y. Ponto Heraklėjoje. 
" Valdančiųjų luomas Platono Valstybėje (375b—c). 


12 Archilochas, fr. 67b (žr. Diehl). Archilochas — iš Paro ki- 


lęs vienas iš pirmųjų graikų poetų lyrikų, gyvenęs VII a. pr. 
Kr. antroje pusėje. 


"3 Euripidas, fr. 975 (Nauck). 
H Nežinomo autoriaus citata, fr. 78 (Nauck). 


5 T.y. daikto dalys yra tai, be ko daiktas negali egzistuo- 
ti, tačiau ne tik jos — yra ir kitų būtinų daikto egzistavimo 
sąlygų. 

16 Šis sakinys nebaigtas. 

7 Verčiant šį sakinį, atsižvelgta į Newmano pastabas. 

5 Verčiant šį sakinį, atsižvelgta į Susemihlio pastabas. 

'? Tai Platono žodžiai (Valstybė, 500d). 


`) Sesostris — Egipto karalius iš XIX dinastijos (XIV — XIII a. 
pr. Kr.). Apie Egipto gyventojų suskirstymą į luomus žr. He- 
rodotas. Istorija, II, 164. 


>! Tikriausiai turimas galvoje V a. pr. Kr. antrosios pusės 
istorikas Antiochas Sirakūzietis. 


= Tikriausiai turimas galvoje Platonas. 

3 Apie tai nieko nėra pasakyta. 
234 Šis klausimas daugiau neaptariamas. 


> Daugelis miestų, pavyzdžiui, Atėnai, buvo išsidėstę ap- 
link įtvirtintą aukštumą — akropolį, kur piliečiai slėpdavosi 
užpuolus priešams. 


% Apie Hipodamą žr. II kn. 34-ą paaiškinimą. 


2 Turimas galvoje toks vynuogių sodinimo būdas, kai jos 
išdėstomos tokia tvarka, kaip penki taškai žaidimo kauliuko 
sienelėje. 


8 Turima galvoje Sparta, jos pralaimėjimas Tebų karvedžiui 
Epaminondui 371 m. pr. Kr. 


* Turimos galvoje katapultos, išrastos Sirakūzuose Dioni- 
sijo Vyresniojo laikais. 


% Pitas — Delfai, kuriuose nugalėjęs Pitoną įsikūrė Apolo- 
nas ir įsteigė savo orakulą. 


31 Žr. Aristotelis. Nikomacho etika, 1098b, 1099a—b, 1176a—b. 
32 Žr. ten pat, 1113a. 


3 Galėtų būti ir: „kai kurie šiek tiek (mxpūà) dar ir pagal 
įpročius“. 


3 Skilaksas — graikų geografas ir keliautojas, gyvenęs VI a. 
pr. Kr. antroje pusėje — V a. pr. Kr. pradžioje. (Žr. Herodo- 
tas. Istorija, IV, 44.) 


35 Tekste yra spraga. 
` Plg. Aristotelis. Nikomacho etika, 1102a23—1103a10. 


*“ Apie tai žr. Nikomacho etika, 1138b35—1139b13 ir toles- 
nius samprotavimus. 


3 Nežinomas autorius. 

`> Galbūt turimas galvoje Pausanijas, mėginęs tapti Spartos 
tironu pasibaigus Graikijos ir Persijos karui; tačiau kai kurie 
tyrinėtojai mano, kad tai Pausanijas, buvęs karaliumi Pelopo- 
neso karo metu. 


* Palaimintųjų salos — vieta, kur gyvena mirusių herojų sie- 
los. Žr. Hesiodas. Darbai ir dienos, 170 ir toliau. 


* Tekste yra spraga. 

* „Nepjauk jaunos vagos“. 

* Daugiau niekur apie tai nekalbama. 

* Tokios deivės buvo Artemidė ir Eileitija. 


* Pavyzdžiui, Spartoje kiekvienas naujagimis būdavo ne- 
šamas parodyti į seniūnų tarybą, ir speciali komisija spręsda- 
vo, ar palikti kūdikį gyvą, ar nužudyti. Jei kūdikis būdavo sil- 
pnas ir ligotas, jį numesdavo nuo uolos. 


* Solonas, fr. 19 (Diehl). 
* Žr. Platonas. Įstatymai, 792a. 
* T.y. vyresnis nei 21 metų. 


* Tikriausiai turimas galvoje Dionisas, derlingumo, aug- 
menijos, vynuogininkystės, stichinių gamtos jėgų dievas. „Ne- 
švankumas“ taip pat buvo būdingas Demetros ir Koros kultui. 


`° Turimos galvoje jambinės eilės, dažnai nešvankios ir 
plūstamos, kurias aktoriai deklamuodavo Dionisui skirtų šven- 
čių metu. 


2 21 metų. 
° Šiuo klausimu daugiau nekalbama. 
`“ Teodoras — žymus Atėnų aktorius (IV a. pr. Kr.). 


"* T.y. gimnastikos ir muzikos. 

AŠTUNTA KNYGA 


! Tokios eilutės, kokią ją pateikia Aristotelis, mus pasieku- 
siame Homero poemų tekste nėra. 


2 Homeras. Odisėja, XVII, 385, tačiau Aristotelio pateikia- 
ma citata nevisiškai atitinka kanoninį tekstą. 


` Homeras. Odisėja, IX, 7. 
* Daugiau apie tai nekalbama. 
° Euripidas. Bakchantės, 378. 


ó Musajas — pusiau legendinis dainius, kuriam buvo pri- 
skiriamos įvairios senovinės poemos ir daugybė sentencijų. 

7 Olimpas — legendinis muzikantas, gyvenęs VIII a. pr. Kr. 
Frigijoje. Jam priskiriamos giesmės — tai soliniai kūriniai fleitai. 

5 Pausonas — tapytojas, apie kurį mažai kas žinoma. Poli- 
gnoto (V a. pr. Kr. pirmoji pusė) freskomis buvo išpuoštos Sto- 
jos Poikilės sienos ir daugelis kitų svarbių Atėnų statinių. Pa- 
sak Aristotelio, Polignotas Žmones vaizdavo geresnius, negu 
jie iš tikrųjų yra, o Pausonas — blogesnius (žr. Poetika, 1448a). 


* Bene išsamiausiai apie tai rašė Platonas (Valstybė, 3984— 
399c). 


10 Turima galvoje pitagorininkų doktrina. 
1! Tai teigia Platonas (Faidonas, 92a—95a). 


12 Architas — pitagorininkų mokyklos filosofas, matematikas, 
politinis veikėjas ir karvedys iš Taranto, Platono amžininkas. 


13 Ekfantidas — vienas iš seniausių komedijų kūrėjų (V a. 
pr. Kr. vidurys). 


M Tai įvairios styginių instrumentų rūšys. 
"5 Tikriausiai turimi galvoje Damono mokyklos atstovai 


Aristoksenas (354—300 m. pr. Kr.), graikų filosofas ir muzi- 


372 


PAAIŠKINIMAI 


kos teoretikas, ir Platonas. Damonas — graikų muzikos teore- 
tikas, gyvenęs V a. pr. Kr. viduryje, tyrinėjęs garsų eiles ir rit- 
mus jų etinio vertingumo, auklėjamojo poveikio požiūriu. 

6 Šis skirstymas tikriausiai perimtas iš Aristokseno. Pirmą- 
sias melodijas atitinka lidinė ir dorinė dermės, antrąsias — jo- 
ninė ir eolinė, trečiąsias — friginė. 

17 Poetikoje (VI sk.) tik sakoma, kad tragedija, sužadinda- 
ma gailestį ir baimę, apvalo šiuos jausmus. Galbūt čia turima 
galvoje neišlikusi Poetikos antroji knyga arba poetikos aptari- 
mas pačioje Politikoje, kuris taip pat neišliko. 

'Š Žr. Platonas. Valstybė, 399a—c. 

1? Filoksenas (435—380 m. pr. Kr.) — vienas iš žymiausių 
ditirambų kūrėjų. 

20 Žr. Platonas. Valstybė, 398e. 


DALYKU RODYKLĖ 


Aikštė (dyopa)* 1331 a 
turgaus 1299b, 1306b, 1331b 
Aisimnetai (aiovuvninę) 1285a, b, 1295a 
Akropolis (ūxponol16) 1330b 
Amatininkai (reyviTnę, Bavavooc) 1260a—b, 1264a, b, 
1267b, 1268a, 1277b, 1278a, 1291a, 1319a, 132la, 
1328b, 1329a, 1331a, 1341b 
Apsivalymas (x6490apo15) 1341a, 1341b—1342a 
Archontai (ūpywv) 1322b 
Areopagas (Apsiwoc nayoç) 1273b, 1274a, 1304a, 1315b 
Aristokratija (apiotoxpatia) 1270b, 1279a, b, 1281a, 
1286b, 1287a, 1289a, 1293a, b, 1294a, 1295a, 1298b, 
1299b, 1307a, 1312b, 1317a 
rūšys 1293b 
žlugimo priežastys 1306b—1307b 
išsaugojimo būdai 1308a, b 
Atkilėliai (ugrowmoc) 1275a, b, 1303a, 1326b 
Auklėjimas (naisia) 1260b, 1263b, 1264a, b, 1265a, 
1266b, 1277a, 1283a, 1288b, 1310a, 1313b, 1316a, 
1324b, 1332b—1342b 


* Sen. graikų k. žodis paprastai pateikiamas vienaskaitos vardi- 
ninko forma. 

rašto mokymas 1337b, 1338a 

muzikinis 1339a—1342b 

piešimo mokymas 1337b, 1338a—b 

kūno lavinimas 1334b, 1336a, 1337b, 1338b 
profesionalus 1341b 


Barbarai (Bapfapoc) 1252b, 1255a, 1263a, 1285a, 1295a, 
1313b, 1329a, 1330a, 1336a 

Bendrieji pietūs (Guoourte) 1264a, 1265a, 1266a, 1271a, 
1272a, b, 1274b, 1294b, 1313a, 1329b, 1330a, 133la, 
b, 1336b 

Bendrija (xowovia) 1252a, b, 1253a, 1256b, 1257a, 1260b, 
1261a, b, 1262a, 1264a, 1266b, 1276b, 1278b, 1279a, 
b, 1280b, 1281a, 1295b, 1299a, 1319b, 1322b, 1324a, 
1325a, 1328a, b, 1332b 


Demagogai (Šnuayoyoc) 1274a, 1292a, 1304b, 1305a, b, 
1308a, 1310a, b, 1313b, 1315b, 1319b, 1320a 
Demokratija (Šnuoxpatia) 1265b, 1266a, 1270b, 1275a, 
1276a, 1278a, b, 1279b—1280a, 1284a, 1286b, 1287a, 
1289a—b, 1290a—b, 1291a, 1293a, b, 1294a, b, 1296a, 
b, 1297b, 1298b, 1299b, 1301a, 1302a, 1304a, 1306b, 
1307a, b, 1308a, b, 1309a, b, 1310a, 131la, 1313b, 
1316a, b, 1317a, 132la 
pagrindiniai principai 1316a—1318a 
skiriamieji bruožai 1280a—1284a 
rūšys 1289a, b, 1291b—1292a, 1292b—1293a, 1296b, 
1298a, 1316b—1317a, 1318b—1319b 
kraštutinė 1312b, 1313b, 1320a, b 
tradicinė 1273b—1274a, 1305a 
žlugimo priežastys 1302b, 1303a, 1304a, 1304b— 
1305a, '1309b, 1316b 
išsaugojimo būdai 1297a, 1309a, 1310a, 1319b—1320a 

Dermė, dermės (ūpuovia) 1254a, 1276b, 1290a, 1340b, 
1341b—1342b 

Didikai, diduomenė (yvopiuo1) 1274a, 1289b, 1291b, 
1293b, 1296b, 1298b, 1302b, 1303a, 1304a, b, 1305a, 
b, 1307a, 1308a, 1309a, 1310b, 1313b, 1315b, 1318b, 
1319b, 1320a, b, 1321a 

Dievas, dievai (9e0c) 1252b, 1253a, 1254b, 1259b, 1323b, 
1325b, 1326a, 1331a, 1332b, 1336b, 1339b 
jų garbinimas 1285a, b, 1314b, 1322b, 1328b, 1329a, 
1330a 

Dinastija (Švvaoteta) 1272b, 1292b, 1293a, 1302b, 1303a, 
1306a, 1307b, 1308a, b 

Dorybė (apetn) 1253a, 1255a, b, 1258b, 1259b, 1263a, b, 
1271b, 1273a, 1277b, 1279b, 1280b, 1281a, b, 1283a, 
b, 1284a, 1286b, 1288a, 1290a, 1291b, 1293b, 1294a, 
1295a—b, 1301b, 1304b, 1306b, 1309a—b, 1310a, 
1323a—b, 1324a—b, 1325a, 1328a, b, 1329a, 1332a, 
1333a, b, 1334a—b, 1337b, 1340a 

Draugystė (puta) 1262b, 1263b, 1280b, 1295b 


Eforai, eforatas (špopoc, ėpopeta) 1265b, 1270b, 1271a, 
1272a, 1275b, 1294b, 1301b, 1313a 


Filė (gvin) 1262a, 1264a, 1298a, 1300a, 1301b, 1305a, 
1309a, 1319b, 1320b 

Fratrija (ọpatpia) 1262a, 1264a, 1280b, 1300a, 1309a, 
1319b 


Garbės troškimas (ponia) 1267b, 1271a, 1312a, 1318b 

Gentis, gentys (ž9voc) 1252b, 1257a, 1261a, 1263a, 1276a, 
1284a, 1285b, 1310b, 1326b, 1327b, 1338b 

Gimnastika, kūno mankšta (youvaoTxn) 1268b, 1279a, 
1288b, 1297a, 1323a, 1337b, 1338a, 1338b—1339a 

Gyventojų skaičius 1265a, b, 1270a—b, 1321a, 1326a—b 
Helotai (gtÀaxc) 1264a, 1269a, 1272a, b 


Įsigijimo menas (xtntxn) 1253b, 1256b—1257a 

Įstatymai, Platono 1264b, 1265a, b, 1266a, b, 1336a 

Įstatymas, įstatymai (vouoc) 1253a, 1255a, 1260b, 1262b, 
1263a, 1266b, 1268b, 1269a, 1270b, 1274b, 128l1a, 
1282b, 1286a, 1287a, b, 1289a, 1292a, 1294a, 1326a 
rašyti ir nerašyti 1320a 

Įstatymų leidyba (vouoSecia) 1263b, 1267b, 1274a, 
1282b, 1284a, 1297a, 1298a, 1333a, 1334a 

Įstatymų sergėtojai (vouopUiag) 1287a, 1323a 


Jūra (SaiatTa) 1258a, 1271b, 1327a—b, 1330a, 1331b 


Kalba (A0y0c),1253a 
Karai su Persija 1274a, 1303a, b, 1304a, 1307a, 1341a 
Karaliaus valdžia (BaowWeia) 1252b, 1265b, 1270b, 1271b, 
1272a, 1284b— 1288a, 1289a, 1295a, 1301b, 1310b— 
131la, 1314a 
žlugimo priežastys 1312b—1313a 
išsaugojimo būdai 1313a 
Karalius, karaliai (Bacıàesúc) 1284b, 1285a, b, 1286b, 
1287a, 1310b, 1313a, 1322b 
Kartaginos 1272b, 1273a 
Kretos 1272a 
Lakedaimono 1270a, 1271a, 1272b, 1285a 
Makedonijos 1310b 
Medijos 1339a 
Molosijos 1310b, 1313a 
Persijos 1284b, 1339a 
Karas (nóňsuoc) 1253a, 1254b, 1255a, 1267a, 1270a, 
1271b, 1272b, 1298a, b, 1303a, 1304a, 1306a, b, 1307a, 
1325a, 1333a—1334a 

Kariai (tO HAYIHOV, TO noàsuixov) 1268a, b, 1291a, b, 
1328b, 1329a 

Kilmingumas, kilmingieji (gy£vgue, sùyevns) 1255a, 
1282b, 1283a, 1290b, 1291b, 1294a, 1296b, 1301b, 
1302a 

Kilnumas ir gerumas (xaioxdyaS1a) 1259b 

Kosmai (x00u06) 1272a, b 

Kraitis (npotE) 1266b, 1270a 


Laimė (e6šaiuovia) 1264b, 1269b, 1323b, 1324a—b, 
1325a, 1328a—b, 1329a, 1331b—1332a, 1338a, 1339b 

Laisvalaikis (oxoAn) 1273b, 1326b, 1329a, 1331b, 1333a— 
b, 1334a, 1337b, 1338a 

Laisvė (žAzu9epia) 1280a, 1283a, 1291b, 1294a, 1296b, 
1310a, 1316b, 1317a—b, 1318a, 1330a 

Laivynas (vavtvan) 1327a—b 

Liaudis (Šnuos) 1291b, 1292a, 1293b, 1298b, 1305a, b, 
1310b, 1317a, 1319a, 1320a 
jos dalys 1289b, 1291b, 1296b, 1318b, 1321a 

Lygybė (icornc) 1280a, 1282b, 1283b, 1301a, b, 1302a, 
1308a, 1310a, 1317b, 1318a, b, 1325b, 1332b 


Mainai (ailayn, ugraBAnuxn) 1256b, 1257a, 1258b, 
1280a, b 
Mąstymas (Aoyoç) 1254b, 1260b, 1332b 
praktinis ir teorinis 1333a 
ugdymas 1334b 
Melodija, daina (uėioc) 1339b, 1340a, 1341b, 1342a, b 
Mokesčiai (ziopopa) 1271b, 1313b, 1314b, 1320a, b 
Monarchija (uovapyta) 1265b, 1279a, b, 1285a, b, 1292a, 
b, 1293a, 1294a, 1298a, 1299b, 1302b, 1315b, 1316a 
žlugimo priežastys 1310a—1313a 
išsaugojimo būdai 1313a—1315b 


379 


DALYKU RODYKLÉ 


Monopolis (uovonwAia) 1259a 

Moterų padėtis ir auklėjimas 1252b, 1262a—1263a, 
1264b—1265a, 1269b—1270a, 1299a, 1300a, 1313b, 
1314b, 1319b, 1323a, 1335a—b 
priežiūra (yvvaixovonia) 1300a, 1323a 

Muzika (povoixý) 1337b, 1338a, 1339a, b, 1340a, b, 
1341a, b, 1342a 


[Nikomacho] etika, Aristotelio 1261a, 1280a, 1282b, 1295a, 
1332a 

Nuosavybė, turtas (xtho14, oùcia) 1253b, 1256a, b, 
1257a, b, 1258a, 1259b, 1261b, 1262b—1264a, 1265a— 
b, 1266b—1267b, 1270a, 1280a, 1289b, 1328a 
jos bendrumas 1262b—1263a, 1330a 


Oligarchija (òħıyapyia) 1265b, 1266a, 1273a, 1275a, 
1276a, 1278a, b, 1279b—1280a, 1284a, 1289a, b, 
1290a, b, 1293a, b, 1294a, b, 1296a, b, 1301b, 1302a, 
1304a, b, 1308b, 1310b, 1311a, 1315b, 1316a, 1317a, 
b, 1318b, 1328b, 1337a 
gryna 1296a, 1312b 
dinastinė 1292b, 1298a, 1320b 
rūšys 1289a, 1292a—b, 1293a—b, 1320b 
įkūrimas 1289b, 1294a, b, 1298b, 1299b, 1309a, 
1320b—1321b 
žlugimo priežastys 1302b, 1303a, 1306b—1307b, 
1308b, 1309b, 1310a, 1316a—b 
išsaugojimo būdai 1306a, 1308a, b, 1309a, 1309b— 
1310a, 1321a 

Ostrakizmas (Octpaxionoc) 1284a, b, 1288a, 1302b 


Palūkanos (roxoc) 1258b 
Pareigūnų rinkimas (apxaipeota) 1281b, 1282a, 1298a, 
1317a 

Patarėjai (tpoBouXoc) 1298b, 1299b, 1322b, 1323a 

Penestai (nevéotnc) 1264a, 1296a 

Perioikai (nepioixoc) 1269b, 1327b, 1329a, 1330a 
Arge 1303a 
Kretoje 1271b, 1272a, b 

Pėstininkai, sunkiai ginkluotieji (oniitnę) 1265b, 1270a, 
1291a, 1297b, 1305b, 1321a, 1325a 

Pilietinis gyvūnas (noMtizov Coov) 1253a, 1278b 

Pilietis (noàitnc) 1253a, 1260a—b, 1261b, 1274b—1276a, 
12770—1278b, 1283a, 1284a—b, 1288b 
jo dorybė 1276b—1278b 

Pinigai (voniona) 1257a—b, 1258b 

Poilsis (avanavoą) 1337b, 1338a, 1339b, 1342a 

Politėja (moÀ)utgta) 1265b, 1272b, 1279a, b, 1288a, 1289a, 
b, 1290a, 1292a, 1293a, 1293b—1294b, 1295a, 1297a, 
b, 1298b—1299a, 1306b, 1307a, 1308b, 1311a, 1317a 

Prekyba (xannisia, xamg)uxn) 1256b, 1257a, b, 1258a, 
1291a 
užsienio (ėunopia) 1258b, 1327a 

Prigimtis (púouç) 1252b, 1253a, 1254a—b, 1255b, 1256b, 
1257a, 1258a, b, 1259b, 1260a, b, 1287a, 1325b, 
1332a—b, 1333a, 1334b, 1337a, b 

Pritanas (apÚravƏiç) 1305a, 1322b 

Protas (vouc) 1254b, 1287a, 1334b 


Raitininkija (tnnáç), raitininkai 1274a, 1289b, 1297b, 
1321a 

Rinkimai (atpnot) 1266a, 1271a, 1272a, 1273a, 1282a, 
1298a, 1306a, 1309a—b, 1318b 
burtais 1266a, 1273a, 1294b, 1300a, 1317b, 1318a 

Ritmas (po9uoc) 1340a, b, 1341a, b 


Sąjunga, karinė (ovupayia) 1261a, 1280a, b, 1298a 
Samdiniai (9s) 1274a, 1278a, 1291a, 1317a, 1319a, 
1321a, 1329a, 1337b, 1341b, 1342a 

Santuoka (ovčevž:ę), jos reguliavimas 1334b 
svetimavimas 1335b 
Santvarka (moÀutgte) 1278b, 1290a 
rūšys 1275b, 1278b—1280a, 1289b—1295a 
geriausioji 1260b, 1266a, 1267b, 1284a, b, 1286a, 
1288a, b, 1289a, b, 1290a, 1293b, 1296b, 1297b, 1316a, 
1323a—1342b 
geriausia esamomis aplinkybėmis 1288b, 1289a 
tinkama, naudinga 1288b, 1289b, 1296b—1297a 
vidurinioji 1296a 
teisingos, nukrypusios ir klaidingos 1275b, 1279a— 
b, 1282b, 1283a, 1284b, 1287b, 1288a, 1289a—b, 
1293b 
pasikeitimas 1300b—1307b 
išsaugojimas 1307b—1310a 
ir valdžia 1278b, 1279a 
ir įstatymai 1265a, 1274b, 1289a, 1324b 
Sargybiniai (púńa%) 1262b, 1264a, b, 1286b, 1321b, 1327b 
Sau pakankamumas (dvrapxeia) 1252b, 1253a, 1256b, 
1257a, 1261b, 1281a, 1291a, 1321b, 1326b, 1328b 
Seniūnai, seniūnų taryba (yėpov, yspovota) 1270b, 1271a, 
1272b 
Elidėje 1306a 
Kartaginoje 1272b 
Kretoje 1272a 
Lakedaimone 1266a, 1270b—1271a, 1275b, 1294b 
Siela (yoxn), jos dalys 1260a, 1277a, 1333a, 1340b 
ir kūnas 1254a—b, 1255b, 1277a, 1291a, 1323b, 1334b 
Sprendžiančioji valstybės dalis (to ßovłevóuevov) 
1298a—1299a 
Strategas, karo vadas, karvedys (otpatnyoc) 1268a, 
1270a, 1273a, 1282b, 1285a, b, 1286a, 1287a, 1299a, 
1300b, 1305a, 1307b, 1312a, 132la, 1322b 

Sukilimai, neramumai, nesantaika (or@ouç, ŠiūoTAOLC) 
1266a, 1271a, 1296a, 1300b, 1301a—b, 1302a—b, 
1303b—1304b, 1305b, 1306a—b, 1307b, 1308a, b, 
1319b 

Supratingumas (ępovnonę) 1253a, 1277a, 1323b, 1329a 

Sveikata (Lneia) 1330a, 1335b, 1336a, 1338a 


Šeimininkas (šecnOTnę) 1252a, 1255b, 1277b 
jo valdžia 1253b, 1255b, 1278b, 1325a 
ir vergas 1252a, 1253b, 1254a, 1277a, 1278b 


Taika (gipnvų) 1254b, 1298a, b, 1306a, b, 1333a, 1334b 

Tarėjai (cbupovioc) 1307b 

Taryba (ovin) 1272a, 1282a, 1299b, 1317b, 1322b, 1323a 

Tautos susirinkimas (šxxAnota) 1272a, 1275b, 1282a, 
1285a, 1292b, 1293a, 1297a, 1298b, 1317b, 1318a, 
1319a, 1320a 

Teisėjai (Sıxactńs) 1268b, 1275a, b, 1285b, 1287b, 
1300b—1301a 

Teisingumas (õıxarooúvy, to šixaiov) 1253a, 1255a, 
1277b, 1279a, 1280a, 1281a, 1282b, 1283a, 1309a, 
1310a, 1318b 

Teismas (ŠixaoTnpiov) 1267b, 1268a, 1273b, 1274a, 
1282a, 1300b—1301a, 1305b, 1317b, 1318a, 1322a, b 

Teisminė valdžios dalis (tò šixao1x0v) 1300b—1301a 

Tironija (tupavvtç) 1265b, 1266a, 1276a, 1279b, 1284a, 
1286b, 1289a, b, 1292a, b, 1295a, 1296a, 1302b, 1305a, 
b, 1308a, 1310b—1311a, 1314b, 1315b, 1316a, b 
renkama 1285a, b 
žlugimo priežastys 1312a—b 
išsaugojimo būdai 1313a—b 

Turtas (100106) 1256a, b, 1257a, b, 1267b, 1269b, 1273a, 
1281a, 1283a, b, 1284a, b, 1286b, 1290a, 1291b, 1294a, 
1295b 

Turtėjimo menas (ypnpatiotxn) 1253b, 1256a—1259a 

Turto cenzas (riunua) 1266a, 1278a, 1282a, 1291b, 1292a, 
b, 1294b, 1297a, b, 1298a, 1303a, 1305a, b, 1306b, 
1307a, 1308a, b, 1317b, 1318a, b, 1320b, 132la 


Ūkis, šeima (oixía) 1252a, b, 1253b, 1260b, 1261a, b, 
1263b, 1269b, 1280b, 1285b, 1289b 
susidarymas 1252a—b 
valdymas (oixovonta) 1253b—1260b 

Uostas (Jiunv) 1327a 

Užsidegimas (žv9ovo1aon0c) 1340a, 1342a 


Vaikų bendrumas 1261a, b, 1262a—b 

Vaikų gimdymo (texvonoua) reguliavimas 1265b, 1266b, 
1270b, 1274b, 1335a—b 

Vaikų priežiūra (naišovonia) 1323a, 1335b 

Valdantysis ir valdomasis pradai (tTO àpxov, TO 
apxyópevov) 1252a, 1254a, 1260a 

Valdžia, valdantysis sluoksnis (noħítevpa) 1279a, 1283b, 
1293a, 1297b, 1308a, 1321a 

Valdžios pareigos (apyn) 1278b, 1298a, 1299a—b, 
1321b—1323a 

Valstybė, miestas-valstybė (n0i15) 1252b, 1253a, 1276a— 
b, 1283b, 1284a, b, 1296b 
apibrėžimas 1252a, b, 1274b, 1279a, 1328a, b 
atsiradimas 1252a—b, 1278b, 1280b 
dalys 1253b, 1261a, 1277a, 1290a, 1290b—1291b, 
1295b, 1296b, 1326a, 1327b, 1329a 
vieningumas 1261a—b, 1262b, 1263b 
geriausioji 1277a, 1278a, 1323b 
dydis 1276a, 1326a—b 
teritorija 1326b—1327b 

Valstybė, Platono 1261a, 1265a, 1342a 

Valstybės vyras, politikas (noħıtıxóðç) 1252a, 1253b, 
1255b, 1258a, b, 1259a, 1275b, 1277a, b, 1278b, 
1288b, 1308a, 1324b, 1333b 

Vergas, vergai (Šovioc) 1252a, 1253b—1255b, 1259b, 
1260a, b, 1275a, b, 1280a, 1283a, 1285b, 1291a, 1317b, 
1330a, 1334a 
gyvas įrankis 1253b 
pagal įstatymą 1253b, 1255a—b 
iš prigimties 1252a—b, 1254b, 1255a, 1278b 
dorybė 1259b—1260b 
laisvumas 1313b, 1319b 
ir barbarai 1252b, 1255a, 1285a, 1327b, 1329a, 1341b 

Vidurinysis sluoksnis (to ueoov), jo valdžia 1295b— 
1296a, b, 1308b, 1309b 

Viešoji prievolė (Acvrovpyta) 1272a, 1279a, 1305a, 1309a, 
1321a 

Vyriškasis ir moteriškasis pradai (zo dppev, to SfjAv) 
1252a, 1253b, 1254b, 1259b, 1260a 

Vyrų meilės ryšiai 1261a, 1269b 

Visagalis (aùtoxpatæp) 1285a, 1295a 


Žaidimas (n01614) 1336a, 1337b, 1339a 

Žemdirbiai (yewpyóç) 1262a, b, 1264a—b, 1267b, 1268a, 
1280b, 1290b, 1291a—b, 1296b, 1328b, 1329a, b, 
1331a 

Žemdirbystė (yewpyia) 1258b, 1259a, 1318b, 1319a, 1320b 

Žyniai (izpe0c) 1299a, 1322b, 1328b, 1329a, 1331b 

Žmonų bendrumas 1261a, b, 1262a, b 


VARDU RODYKLĖ 


Adamantas 246 
Afroditė 117 
Agamemnonas 164, 172 
Agesilajas 232 
Aleuadai 230 
Alkajas 165, 166 
Alkionė 130 
Amadokas 247 
Amasis 86 
Amintas Mažasis 245, 246 
Anaksilajas 260 
Antileontas 260 
Antimenidas 165 
Antistenas 162 
Apolodoras 84 
Arabajas 245 
Archelajas 245, 246 
Archijas 230 
Archilochas 297 
Architas 334 
Arėjas 117 


Ariobarzanas 247 
Aristofanas 95 
Aristogeitonas 245 
Artapanas 246 
Astiagas 247 
Atalas 245 

Atėnė 336 
Autofradatas 110 


Bakchiadai 130 
Basilidai 228 


Charetas 229 

Charetidas 84 

Chariklis 228 

Charilajas 123, 260 

Charondas 65, 130, 131, 199, 
202 


Dafnajas 227 
Darėjas 246 

Dedalas 69 

Dekamnichas 246 

Derdas 245 

Diagoras 230 

Diofantas 111 

Dioklis 130, 131 

Dionas 247—249 

Dionisas 280 

Dionisijas Jaunesnysis 247— 
249 

Dionisijas Vyresnysis 85, 170, 
227, 229, 233, 243, 252 

Doksandras 223 

Drakonas 131 

Dzeusas 86, 152, 154, 164, 
252, 330 


Efialtas 130 

Ekfantidas 336 

Epimenidas 65 

Euagoras 245 

Eubulas 110 

Eurifontas 111 

Euripidas 140, 242, 246, 329 
Euritionas 230 

Eutikratas 224 


Falaridas 243 

Falėjas Chalkedonietis 107— 
111, 131 

Feidonas Argietis 243 

Feidonas Korintietis 104 


Filoksenas 338 

Filolajas Korintietis 130, 131 
Fokilidas 198 

Foksas 224 

Frinichas 228 


Gordijas 258 
Gorgijas 88, 136 


Hanonas 232 
Harmodijas 245 
Hefaistas 69 
Helanokratas 246 
Herakleidas 246 
Herakleitas 256 
Herakleodoras 221 
Heraklis 162 
Hesiodas 65, 248 
Hieronas 249, 252, 258 
Hiparinas 229 
Hipodamas 111, 112, 305 
Hipokratas 291 
Homeras 65, 66, 86, 144, 164, 
187, 326 


Ifhiadas 230 
Italas 301—302 


Jasonas 140 


Kinadonas 232 
Kipselas 243, 258 

Kipselidai 252, 258 

Kiras 244, 247 

Kleandras 260 

Kleistenis Atėnietis 136, 271 
Kleistenis Sikionietis 257, 260 
Kleomenas 221 

Kleopatra 246 

Kleotimas 229 

Kodras 244 

Kotisas 246 

Kratajas 245 

Kserksas 246 


Ligdamidas 227 

Likofronas 150 

Likurgas 118, 123, 129, 130, 
199 

Lisandras 216, 232 


Megaklis 246 

Midas 80 

UDK 321 


Sakoma, kad tas, kuris norėtų ateityje, 
gerai valdyti, pirmiausia patsa turi patirti 
valdyma. | i 
ai ... Akivaizdu, jog geriausioje santvarkoje. x 
privalo būti tokia tvarka, kad kiekvienas x 
galėtų geriausiai elgtis ir laimingai gy- 
venti. ir | 
| „Neįmanoma „gerai gyventi nedarant | 
x gerų darbų, o joks’ geras darbas, nei ` 
žmogaus, nei valstybės, neįmanomas be 
DE ir supratingumo. 

